
[i55i]  1  AJVDis  que  les  ennemis  cstoient  occupez, 
comme  vous  avez  veu,  à  lepiendre  tous  ces  chasteaux 
et  à  saccager  la  campagne,  n'ayans  pour  lors  moyen 
d'entreprendre  plus  avant,  à  cause  de  l'hyver  et  des 
pluyesqui  estoient]survenues  grandes  et  froides,  La  Tri- 
nité, gouverneur  de  P'oussan,  frère  du  conte  deBeyne, 
et  autant  double  et  malicieux  que  cclluy  cy  estoit  bon 
et  lionneste,  se  mit  aux  champs  avec  une  tiouppe, 
non  de  soldats  ,  mais  de  brigandeaux  ,  lesquels  durant 
deux  jours  ne  cessèrent  de  piller  et  ravager  les  villages 
du  Montdevis,  Beyne  et  Saviglan.  Cliose  qui  donna 
matière  au  mareschal  d'envoyer  vers  domp  Ferrand 
pour  demander  réparation  du  ravage  fait  par  La  Tri- 
nité, contre  le  devoir  de  l'humanité  et  douceur  cjui 
devoit  estre  practiquée  à  l'endroict  des  laboureurs , 
lesquels  ne  dévoient  souffrir  pour  les  querelles  des 
princes;  et  que,  quant  à  luy ,  il  en  avoit  toujours  ainsi  usé, 

à  l'exemple  de  ce  grand  roy  Cyrus,  qui  ordonna  que 
parmi  la  guerre  il  y  auroit  paix  de  tous  costez  pour  les 
laboureurs,  luy  semblant  qu'il  devoit  suffire  au  soldat , 
allant  en  la  maison  du  rustique  ,  d'y  prendre  à  boire 
et  à  manger  tant  seulement,  et  que  ce  qui  se  faisoit 
au  delà  sentoit  plustost  l'avarice  et  la  rage  brigan- 
desque,  que  l'honnesteté  et  valeur  qui  devoit  estre 
parmi  soldats  bien  disciplinez;  et  que  s'il  falloit  que 
les  terres  de  l'obéissance  du  Roy  fussent  ainsi  mal  me- 
ne'es,  que  de  sa  part  il  sçavoit  bien  les  moyens  pour 
faire  bien  tost  apprendre  à  celles  du  Milanois  et  autres 
usurpe'es  par  les  Impériaux,  combien  cette  marchan- 
dise apportoit d'utilité'.  (Sera  note' que,  tenans,  comme 
nous  faisions  jadis,  la  duché  de  INIilan  et  royaume  de 
Naples,  he'ritages  de  la  France,  lors  qu'il  en  falloit 
parler  on  les  appelloit  toujours  terres  usurpées.  )  Que 
pour  remédier  aux  ruines  qui  en  pouvoient  advenir 
d'une  part  et  d'autre,  ils  dévoient  condescendre  et 
arrester  quelques  capitulations  pour  la  campagne,  à 
l'asseurance  du  pauvre  peuple.  Aussi,  qu'ayant  tout  à 
loisir  considéré  ce  que  dés  son  arrivée  en  Piedmont  il 
luy  avoit  mandé  pour  le  regard  de  la  bonne  guerre ,  il 
trouvoit,  quant  à  luy ,  que,  n'en  estant  entr'eux  accor- 
dée aucune  capitulation,  c'estoit  un  faict  qui  pouvoit 
d'heure  à  autre  recevoir  diverses  interprétations ,  diffi- 
cultez  et  disputes ,  tousjours  mal  aisées  à  vuider  j 
pour  ausquelles  obvier  le  meilleur  seroit  d'en  faire 
deslors  quelque  bon  accord  par  escrit,  afin  que  do- 
resnavant  chacun  sceust  pour  combien  et  comment 
il  en  devoit  sortir.  Le  priant,  pour  y  donner  quelque 
commencement,  faire  délivrer  Louys  de  Monteil , 
prins  n'agueres  dans  Chuzan. 

Domp  Ferrand,  respondant  à  ces  poincts,  manda 
qu'il  n'avoit  pas  moindre  commisération  des  pauvres 
laboureurs  qu'avoit  le  mareschal  ;  qu'il  n'avoit  encores 
rien  entendu  des  pilleries  qu'on  pretendoit  avoir  este' 
faictes  par  La  Trinité',  dont  il  s'informeroit,  et  puis  y 
pourvoiroit  selon  ce  qui  se  trouveroit  raisonnable  ;  ce 
que  toutesfois  il  ne  fit  pas  depuis.  Quant  à  Louys  de 
Monteil,  qu'il  estoit  vassal  de  l'Empereur  et  accusé  d'a- 
voir en  temps  de  paix  dressé  quelque  entreprinse  au 
préjudice  de  son  seigneur  lige,  et  que  cela  se  trouvant 
véritable,  il  ne  pourroit  de  moins  que  l'en  faire  exem- 
plairement chastier.  Au  regard  de  la  capitulation  du 
laboureur,  il  n'avoit  jamais  veu  qu'il  s'en  fustfaict  au- 
cune, et  que  les  cboses,  pour  ce  regard,  avoient  esté 
reiglées  ou  desreiglées  selon  la  diversité  des  evenemens 
de  la  guerre,  qui  sont  sujects  à  tant  de  changemens  et 
de  mutations,  qu'il  seroit  autant  mal-aisé  aies  régler 
que  de  vouloir  déterminer  une  mesme  manière  de 
procéder  à  tant  de  diverses  nations  qui  font  estât  de  la 
profession  militaire.  Et  que,  quant  à  celle  de  la  bonne 
guerre,  ores  qu'il  se  fust  trouvé  en  toutes  celles  que 
l'Empereur  avoit  desmeslées,  tant  deçà  que  delà  les 
Monts,  il  n'avoit  toutesfois  jamais  veu  qu'il  s'en  fust 
faict  aucune,  combien  qu'il  en  eust  esté  souvent  parlé, 
et  que  par  plusieurs  fois  on  se  fust  assemblé  de  part 
et  d'autre  pour  cest  efTect  ;  car  les  choses  se  trouvoient 
trop  diflicilcs  et  mal-aisées,  tant  pour  les  advanta- 
geuses  demandes  des  uns  et  des  autres  comme  pour 
la  diversité  des  coustumes  qui  se  pratiquoient  de  na- 
tion à  autre  ;  et  qu'à  son  advis  c'avoit  esté  pource 
que  les  seigneurs  et  gentilshommes  françois  qui  vont 
à  la  guerre,  tiennent  non  seulement  à  grand  lionnrnr 

d'estre  enroollez  en  la  gendainieiie  ou  cavalerie,  mais 
bien  souvent  ne  desdaignent  estre  deux  ou  trois  à  une 
place  d'archer,  jettans  par  ce  moyen  derrière  les  es- 
paules  le  respect  et  la  considération  qu'ils  dévoient 
avoir  à  leur  rang,  personne  et  qualité,  faisans  estât 
que  là  où  il  adviendroit  qu'ils  fussent  faits  prisonniers 
de  guerre,  ils  seroient,  comme  soldats  enroollez,  sou- 
dain délivrez  sans  rançon,  en  vertu  de  la  capitulation 
et  du  véritable  tesmoignage  que  les  capitaines  pour- 
roient  tousjours  donner  dudit  enrooUement  :  ce  qui 
leur  donneroit  plus  d'occasion,  qu'autrement  ils  n'aii- 
roient  pas,  de  s'exposer  trop  liazardeusement  à  toutes 
sortes  de  combats  et  entreprises.  Que,  par  practique 
contraire,  les  gentilshommes  italiens  et  espagnols,  et 
bien  souvent  les  allemans,  qui  servoient  l'Empereur , 
avoient  tousjours  leur  rang,  qualité'  et  réputation  si 
chères  et  si  précieuses,  que  quand  il  seroit  question, 
non  pas  d'une  simple  rançon,  mais  de  tout  leur  bien, 
ils  ne  se  feroient  jamais  enrooUer  de  l'abjecte  façon  que 
faisoit  le  François.  Et  de  faict,  que  cette  disparité 
et  disconvenance  de  coustumes  estoit  celle  qui  avoit 
tousjours  empesché  aux  guerres  précédentes  qu'on 
n'en  peut  tomber  d'accord,  pour  n'envelopper  ceux 
de  son  parti  dans  un  trop  évident  desavantage  ;  se  sou- 
venant, à  ce  propos,  que  du  temps  de  la  guerre  de 
Naples,  où  commandoit  M.  le  prince  d'Orange  pour 
l'Empereur,  et  M.  de  Lautrec  pour  le  Roy,  cette 
mesme  c  jnsideration  fut  celle  qui  empescha  cette  capi- 
tulation guerrière,  se  pratiquant  seulement,  par  com- 
mun accord,  que  le  gentilhomme  qui  estoit  faict  prison- 
nier payeroit  taille  selon  sa  qualité,  et  que  celuy  qui 
estoit  soldat  enroollé  en passeroit  doucement  par  lester- 


DF,   DUVILLAKS.     [l55l]  5 

mes  de  la  bonne  guerre.  Pour  conclusion,  que  c'csLoit 
celamesme,  à  son  advis ,  à  quoy  ils  se  dévoient  arrester. 
Le  mareschal,  qui  craignoit  tousjoursrinconvenient 
où  les  princes  el  seigneurs  qui  venoient  à  la  guerre  en 
Piedinont  pourroient  tomber,  fit  entendre  au  sieur 
donip   Ferrand  qu'il   avoit  trouvé  fort  estranges  les 
diflicultez  qu'il  mettoit  en  avant  sur  ceste  convention 
de   la    bonne  guerre,  à  cause   de  la  prétendue  dlver 
site  de  coustumes  de   nation  à  autre;  laissant  juger 
à  luy  (qui  estoit  grand  capitaine)  si  le  François,  qui 
par  honneur  alloit  gayement  et  volontairement  à  la 
guerre  pour  servir  son  prince  et  sa  patrie,  et  qui  aussi 
pour  apprendre  s'enroolloit  sous  quelque  gentil  capi- 
taine, estoit  moins  recommandable  ou  a  estimer  que 
ceux  de  son  parti ,  qui  vont  à  la  guerre  pluslost  à  une 
certaine  intention  qui  ne  regarde  que  la  réputation  et 
riionneur  particulier  de  soy-mesrae  et  non  du  prince. 
Que  ,  quant  à  luy,  il  n'avoit  jamais  estime'  qu'il  y  eust 
au  demeslement  des  armes  action  ny  charge  qui  peust 
estre  autre  que  honorable  et  cavaleresque  ;  qu'il   se 
contenteroit  tousjours,  quant  à  luy,  que  le  soldat  qui 
en  efiect  seroit  soldat,  receust  le   traictement  de  la 
bonne  guerre;  mais  que  pour  cela  il  ne  trouvoit  pas 
qu'il  ne  fust  fort  à  propos  et  nécessaire  de  vuider  les 
diflicultez   qui  pouvoient  regarder  les  capitaines  de 
gendarmerie,    lieutenans,   enseignes,  guidons,   cor- 
nettes de  cavalerie,  et  autres  oflicicrs  qui  sont  à  la 
suite  des  armées,  et  desçavoir  cncores  par  quel  tesmoi- 
gnage  et  assertion  ils  seroient  jugez,  traictez  et  déli- 
vrez. En  fin  qu'il  avoit  espérance,  puis  que  ceux  de 
son  parti  esloient  si  délicats  et  fastueux  qu'ils  dcsdai- 
gnoient  l'cmbrasscment    de    cette   capitulation,  quo 

ceux  du  sien ,  qui  ne  leur  cedoient  en  noblesse  ny  en 
courage,  leur  en  feroient  bien  tost  venir  plus  d'envie 
qu'ils  n'en  avoient  lors. 

Quant  au  crime  dont  on  accusoit  le  capitaine  Louys 
de  Monteil ,  le  mareschal  respondit  qu'il  n'avoit  pas  la 
veuë  si  caligineuse  qu'il  ne  recogneust  assez  que  c'es- 
toit  une  fort  dangereuse  conséquence  qu'on  vouloit 
couvertement  introduire  à  la  ruine  de  tous  les  estran- 
gers  qui  suivoient  les  armes  de  France,  et  qu'on  pre- 
tendoit  sujets  de  l'Empereur  ou  de  ses  alliez;  à  quoy, 
sans  entrer  en  plus  grande  dispute,  il  le  supplioit  vou- 
loir remédier  une  fois  pour  toutes  ;  autrement  qu'il 
seroit  contrainct  de  s'en  rigoureusement  ressentir,  au 
dommage  des  Milanois,  Genevois,  Siciliens  et  INapoli- 
tains,  tous  lesquels  il  tenoit  pour  sujets  indifféremment 
de  la  France,  à  laquelle  ces  provinces  appartenoient 
par  légitime  héritage  ;  et  que  par  ainsi  il  le  supplioit 
derechef  faire  délivrer  ledict  Louys  de  Monteil,  par  la 
mesme  courtoisie  qu'en  sa  faveur  il  avoit  nagueres 
practiquée  à  l'endroit  des  Hongres  et  de  plusieurs  au- 
tres prins  et  renvoyez.  Mais  domp  Ferrand,  subtil  en 
disputes,  répliqua  soudain  que,  supposé,  et  non  pas 
concédé,  que  ledict  Louys  de  ]Monteil  ne  fust  atteint 
d'aucun  crime,  qu'on  ne  pouvoit  toutes-fois  prétendre 
que  par  sa  détention  on  fist  aucun  acte  préjudiciable 
à  la  bonne  guerre,  en  tant  qu'il  s'estoit  rendu  à  sa  dis- 
crétion, et  que  par  ce  moyen  il  en  pouvoit  faire  à  son 
plaisir  ;  toutes-fois,  que,  ne  l'ayant  trouvé  coulpable, 
il  estoit  content  par  honneur  d'en  faire  un  présent  au 
mareschal,  avec  espérance  de  recevoir  un  jour  la  pa- 
reille, sans  toutes-fois  vouloir  entrer  plus  avant  en 
ceste  capitulation  :  ce  qu'il  fut  depuis  contraint    de 

faire  entrant  en  l'anne'e  i553,  ainsi  qu'on  verra  par 
la  suite  de  ces  Mémoires. 

Pendant  que  ces  disputes  et  ces  répliques  se  demes- 
loient,  Ludovic  de  Birague  donna  advis  au  mareschal 
qu'il  y  avoit  trois  cornettes  de  cavalerie  et  quatre  en- 
seignes defanterie  logées  à  Sainct-Baleing(0,  bourgade 
située  à  demie  lieuë  de  Vulpian  tenu  par  les  Impé- 
riaux ,  à  trois  lieues  de  Thurin ,  et  qu'il  seroit  fort  aisé 
de  les  deffaire  si  c'estoit  son  plaisir  d'y  entendre.  Au 
mesme  instant  il  fut  aussi  adverty  que  tous  ces  princes 
et  seigneurs  se  plaignoient  qu'il  ne  les  alloit  point  vi- 
siter en  leurs  logis,  et  que  mesme  il  ne  daignoit  les  ap- 
peller  au  conseil  ny  aux  demeslemens  des  faicts  mili- 
taires; que  le  refîus  d'entrer  aux  places  de  frontière 
monstroit  assez  qu'il  les  estimoit  de  bien  peu  de  juge- 
ment et  de  moindre  valeur.  Encores  que  ces  plaintes 
luy  dépleussent  infiniment,  si  n'en  fist-il  aucun  sem- 
blant, attendant  tousjours  l'occasion  propre  pour  s'en 
gracieusement  ressentir.  Cependant,  ayant  trouvé  fort 
reiissible  l'entreprinse  de  Sainct-Baleing  proposée 
par  Birague,  il  délibéra  d'y  entendre  et  d'y  employer 
tous  ces  princes  et  seigneurs,  leur  ayant  toutes-fois 
auparavant  fait  recognoistre  le  tort  qu'ils  avoient  de 
se  plaindre  de  luy.  A  ceste  cause,  après  les  avoir  tous 
faict  appeller  en  sa  chambre*,  où  j'estois ,  il  leur  tint 
scmblal)les  propos,  presens  les  anciens  seigneurs  du 
conseil  : 

«  Je  vous  supplie  de  croire,  messieurs,  que  je  n'ay 
poinct  le  jugement  si  mal  estoffé  que  je  ne  sçache  assez 

(')  Celte  bourgade  est  désignée  sous  le  nom  de  San  Beniquo  dans 
la  carte  du  Piémont  de  Drlille.  Elle  est  située  n  peu  de  distance  do 
Volpiano. 

quelle  est  la  grandeur,  la  révérence  et  le  respect  qui 
est  indifféremment  deu  à  aucuns  d'entre  vous  ,  par  le 
contraire  aussi,  qui  et  quel  je  suis  et  seray  lors  que 
nous  serons  tous  près  du  Roy,  et  que  je  n'auray  plus 
ceste  charge  et  cette  aulhorité  dont  il  a  pieu  à  Sa 
Majesté  m'honorer;  laquelle  voulant  manier  avec  le 
mesme  soin  et  dignité  que  vous  ferez  lorsqu'il  luy 
plaira  vous  y  appeler,  je  ne  puis  vous  aller  visiter 
en  vos  logis,  et  moins  vous  y  faire  la  familière  com- 
pagnie que  je  désirerais,  peut-estre  autant  ou  plus 
que  vous-mesmes.  Ce  seroit,  pour  le  regard  d'aucuns, 
cliose  raisonnable,  et  non  pour  tous  :  mais,  quoy  qu'il 
y  ayt,  ce  seroit  ravaller  la  dignité  et  la  révérence  de 
la  charge  que  j'ay  en  main,  de  sol  grande  et  sacrée, 
et  laisser  desrober  ou  mal  mesnager  le  temps  et  le 
soing  qui  est  deu  aux  affaires  de  notre  commun  sei- 
gneur et  maistre  ,  tous  lesquels,  je  vous  asseure , 
veulent  telle  assiduité  qu'il  faut  bien  souvent  que  je 
veille  quand  vous  dormez  ,  que  je  travaille  quand 
vous  reposez,  et  que  je  mange  quand  vous  vous  es- 
battez.  Quant  à  la  plainte  que  vous  faictes  sur  ce  que 
je  ne  vous  appelle  pas  aux  conseils  et  aux  délibé- 
rations militaires,  croyez,  je  vous  supplie,  messieurs, 
que  j'ay  de  longue -main  aprins  que  les  affaires 
de  la  guerre  sont  sujets  à  tant  et  tant  de  mutations 
et  de  dangereux  accidens,  que  facilement  celuy  s'y 
précipite  qui  en  relasche  le  gouvernail.  Et  de  faict, 
nous  voyons  tous  les  jours  que  la  fortune  a  cela  de 
propre  qu'elle  s'esjouyt  tousjours  en  la  variété,  ren- 
versant le  plus  souvent  les  choses  qui  ont  esté  les  mieux 
projectées.  L'aprentissage  que  j'en  ay  faict  me  tient  en 
telle  crainte  et  jalousie,  que  j'en  délibère  le  plus  sou- 

vent  à  part  moi,  et  quelquefois  avec  les  plu-î  vieux 
et   plus  expérimentez    capitaines,    tous  lesquels,  si 
vosti'e  opinion  avoit  lieu,  auroient  bien  plus  juste  oc 
casion  que  vous  n'avez  pas  de  se  plaindre   de  moi. 
Toutes  lesquelles  choses  je  vous  supplie  balancer  hors 
la  chaleureuse  passion  et  ardeur  de  courage  qui  vous 
maistrisent  peut-estre  un  peu  trop  :  et  lors  je  m'as- 
seure  que  vous  recognoistrez  que,  n'eslans  venus  icy 
que  pour  apprendre  parmi  ces  vieux  louliers,  vous 
devez  recevoir  en  bonne  part  la  douce  correction  et 
remonstrance  que  je  vous  fais,  afin  que,  par  une  gra- 
cieuse tollerance  et  obéissance,  vous  nppreniez  à  vous 
ranger  à  cet  apprentissage  qui  apprent  aux  cœurs  gé- 
néreux, tels  que  je  recognois  les  vostres,  et  la  science 
de  bien  commander  et  celle  de  plus  heureusement 
exécuter;  et  qu'il  ne  fust  aussi  jamais  bien  séant  de 
murmurer,  comme  vous  avez  faict,  de  vostre  chef,  de 
vostre  serviteur,  de  vostre  ami  et  de  vostre  patriote  , 
mais  sur  tout  de  celuy  mesme  qui  a  mis  les  armes  au 
poing  à  vos  pères  et  à  vous  aussi,  et  qui  voussçaitobser- 
vei'  et  honorer  selon  vos  rangs  et  selon  vos  mérites  : 
apprenans  de  moy  que  le  vivre  paisiblement  et  cor- 
rectement est  beau  de  soy-mesme ,  quand  il  ne  scroit 
question  que  d'oster  à  l'ennemy  l'occasion  de  mesdire 
ou  mal  juger  de  vous  et  de  moy,  qui  pourrois,  et  à  bon 
droict,  vous  dire  cela  mesme  que  fit  Antigonus  à  Deme- 
trius  son  fds,  lequel  trop  instamment  luy  demandoit 
quand  l'armée  partiroit:  «  Mon  amy,  luy  dit-il, es  tu  si 
sourd  que  tu  ne  puisses  ouyr  le  son  de  la  trompette  ?  » 
Voulant  par  là  ce  prince  tacitement  inférer  que  les 
délibérations  ne  doivent  passer  que  par  la  seule  main 
<hi   gênerai,   et  l'armée  se  tenir  tousjours   preste  et 

délibérée  à  exécuter  ses  commandemens,  sans  s'en- 
quérir plus  outre.  Et  par  ainsi  je  vous  supplie,  mes- 
sieurs, de  vous  ranger  à  cette  mesme  raison,  qui  doit 
tousjours  commander  à  vous  et  à  moy.  Et  à  la  vérité 
la  valeur,  le  soin,  ny  l'expérience  du  chef,  et  moins 
encore  les  bons  soldats,  serviroient  de  peu  si  toute 
l'armée  ne  lay  rendoit  d'un  mesme  bransle  une  con- 
cordante et  affectionnée  obéissance,  mais  sur  tout  si 
les  choses  ne  sont  enfermées  dans  le  cabinet  du  silence. 
Et  afin  que  vous  cognoissiez  encor  mieux  que  ce  n'est 
gloire  ny  présomption  qui  soit  en  moy,  ny  faute  d'a- 
mitié, qui  me  font  marcher  ainsi  retenu  et  circonspect , 
ains  la  seule  appréhension  que  j'ay  de  la  jeunesse  de 
la  pluspart  d'entre  vous ,  non  encore  accoustumée  à 
ce  silence,  ny  à  la  maturité  qui  est  requise  au  de- 
meslement  de  la  guerre,  où  on  ne  peut  faillir  deux 
fois,  je  veux  tout  présentement,  et  auparavant  qu'ouyr 
votre  réponse,  vous  communiquer  une  entreprinse  que 
je  désire  estre  par  vous  exécutée  au  partir  que  vous 
ferez  de  céans  :  si  vous  la  sçavez  taire ,  le  Roy  en  re- 
cevra beaucoup  de  service,  et  vous  la  gloire,  l'hon- 
neur et  la  réputation  que  tant  vous  desirez  ;  mais  ,  si 
par  le  contraire  aussi  vous  la  divulguez,  il  est  à  crain- 
dre que  vous  n'en  retourniez  plus  chargez  de  coups 
que    du    contentement    que  je  désire  pour  Sa  Ma- 
jesté, pour  vous,  et  pour  moy  aussi,  qui  apprendray 
par  là  pour  combien  je  vous  devray  cy  après   des- 
pendre. Le  faict  donc  est  tel  :  Ludovic  de  Birague 
m'a  adverty  qu'il  y  a  quatre  compagnies  de  fanterie 
impériale  et  trois  cornettes  de  cavalerie  logez  à  Sainct 
Baleing   près  Vulpian,  ausquelles  il    seroit  fort  aisé 
de  donner  une  rude  estraincte  ;  je  lui  ay  mandé  que 

je  tiouvois  bon  d'y  entendre,  et  que  cette  nuict  pro- 
chaine je  vous  ferois  partir  avec  forces  suffisantes  pour 
vous  aller  joindre  à  lui;  et  qu'il  fist  cependant  bien 
recognoistre  leur  contenance  et  toutes  les  advenues; 
qu'il  jetast  quelque  cavalerie  et  fanterie  du  costë  de 
Vulpian ,  pour  leur  empescher  la  sortie  au  secours  de 
ceux-cy  et  au  dommage  de  vous  autres.  Par  ainsi  je 
vous  prie,  messieurs,  qu'au  partir  d'icy  vous  vous 
alliez  tous  armer  pour  desloger  à  soleil  couchant, 
sous  la  conduitte  de  M.  d'Aumalle,  que  j'ay  choisi, 
comme  le  plus  ancien ,  pour  commander  en  mon  ab- 
sence et  en  ce  voyage.  Il  mènera  deux  cens  bonnes 
cellades  ('),  sans  vostre  trouppe,  qui  vaut  pour  le 
moins  autant,  et  M.  de  Bonnivet  avec  quatre  cens 
fantacins,  outre  pareil  nombre  que  Birague  tirera  de 
Chivas.  Mais  avant  que  vous  sortiez  de  cette  ville  je 
désire  voir  vostre  equippage,  et  recognoistre  aussi 
comment  vous  aurez  mesnagé  les  ressorts  de  vos 
langues.  « 

La  grave  douceur  de  cette  véritable  et  gracieuse 
remonstrance  apporta  tel  adoucissement  et  tiédeur 
à  l'ardeur  de  cette  martialle  jeunesse,  qu'il  n'y  eust 
celuy  d'eux  qui  ne  changeast  et  de  couleur  et  de 
contenance.  Mais  soudain  le  prince  de  Condé,  prenant 
la  parole  pour  tous,  respondit  au  mareschal  en  cette 
sorte  : 

«  S'il  est  advenu,  monsieur,  rjue  ces  seigneurs  (et 
peut  estre  moy  avec  eux),  raillans  en  nostre  privé, 
nous  soyons  un  peu  librement  esgarez  en  propos, 
.selon  ce  qui  est  souvent  permis  à  une  courageuse 
jcunes.se  non  encores  bien  apprivoise'e  aux  disciplines 

('j  S.iladcs,  chevau-légers. 

militaires,  nous  vous  supplions  tous  de  croire  que  ce 
n'a  esté  en  intention  d'apporter  offense  ny  à  vous 
ny  au  rang  que  meriloirement  vous  tenez,  reverans 
comme  nous  faisons  et  l'un  et  l'autre  ;  le  glorieux  et 
généreux  désir  que  nous  avons  de  bien  et  fidèlement 
servir  le  Roy  en  cette  armée,  sous  vostre  comman- 
dement et  obéissance,  estant  ce  qui  nous  a  faict  entrer 
en  cette  lice.  Et  toutes  fois,  là  où  aucun  d'entre  nous 
se  seroit  esgaré  un  peu  trop  librement,  nous  savons 
assez  que  vous,  monsieur,  qui  cognoissez  la  portc'e 
de  nos  aages,  sçaurez  doucement  excuser  tout  ce  peu 
qu'il  y  ponrroit  avoir  de  trop,  mesmevous  en  suppliant 
comme  ils  font  tous,  et  moy  avec  eux.  Laissant  donc 
ce  propos,  il  ne  me  restera  qu'à  vous  supplier  de  nous 
honorer  de  l'exécution  militaire  que  vous  nous  avez 
communiquée,  à  fin  que,  par  le  devoir  que  nous  y 
apporterons,  le  Roy  soit  servy,  et  vous  honoré  comme 
père,  et  révéré  comme -tres-prudent  et  tres-experi- 
menté  capitaine.  » 

Cette  courtoise  et  loiiable  responce  attendrit  telle- 
ment les  cœurs  de  costé  et  d'autre,  que  ce  fust  un 
vray  séminaire  d'amour  et  de  bien-vueillance. 

Au  partir  de  là  chacun  alla  préparer  armes  et  che- 
vaux. Cependant  le  mareschal,  qui  se  douloit  bien 
que  quelques-uns  de  ces  seigneurs  ne  pourroient  lon- 
guement taire  l'entreprise,  avoit  faict  fermer  les  portes 
de  la  ville,  et  mis  garde  aux  adveniies,  à  fin  que 
l'ennemy  n'en  eust  le  vent,  comme  il  eust  eu  ,  car  au 
bout  d'une  heure  le  bruit  en  fust  par  toute  la  ville. 
Dont  on  peut  recueillir  que  pour  tenir  une  chose  bien 
secrette  il  ne  la  faut  communiquer  à  parent  ny  amy, 
pour  intime  qu'il  nous  soit,  l^cu  après  ces  seigneurs  se 

trouvèrent  tous  en  bon  oi  di  e  sur  la  place ,  où  le  mai  cs- 
clial  les  licentiant  leur  dit  :  «  Dieu  vueille  que  vous  re- 
veniez victorieux  et  plus  secrets  que  vous  n'avez  esté!  » 
Cette  courageuse  trouppe  prit  le  chemin  de  Gasso, 
où  il  y  avoit  trois  grands  bacs  apprestez  pour  les  faire 
passer  à  Sextimo  ,  pour  autant  que  s'ils  eussent  pris  le 
droict  chemin  ,  ils  eussent  este'  plus  aisément  descou- 
verts. Sur  la  diane  (0  ils  se  joignirent  aux  trouppes 
de  Birague,  avec  lequel  ayant  consulté  et  départi  la 
besongne ,  la  cavallerie  fut  la  pluspart  estendué  du 
costé  de  Vulpian  et  de  Monlavat,  par  où  secours  pou- 
voit  venir  à  ceux  de  Sainct  Baleing.  Les  choses  bien 
disposées,  et  la  plus  part  de  ces  seigneurs  ayans  mis 
pietl  à  terre,  les  trouppes  donnèrent  furieusement  à 
la  muraille,  qui  avoit  deux  brèches,  tellement  quel- 
Icment  remparées  jusqu'à  la  ceinture  seulement.  Ceux 
de  dedans,  au  nombre  de  huict  ou  neuf  cens,  firent  au 
commencement  assez  vertueuse  résistance,  mais  enfin 
ils  furent  assaillis  avec  une  telle  ardeur  qu'ils  furent 
emportez  et  tous  mis  au  fil  de  l'esjjéc,  fors  environ 
quarante  qui  se  sauvèrent  avec  deux  drapeaux  dans 
une  grosse  tour  qui  servoit  de  clocher  à  l'abbaye  du- 
dict  Sainct  Baleing.  Ils  furent  soudain  sommez  de  se 
rendre  ;  ce  qu'ayaul  refusé  de  faire,  les  nostres,  qui 
n'avoient  aitillerie  pour  les  battre,  mirent  le  feu  dans 
la  tour,  laquelle  fut  aussi  tost  toute  embrasée.  De 
manière  que,  s'estant  un  j)eu  les  trouppes  rafraischies, 
ils  deslogerent  sans  plus  s'arauser  à  cette  tour,  esti- 
mant que  le  feu  auroit  consommé  ces  pauvres  gens: 
cnquoy  ils  furent  fors  deceus,  d'autant  que,  se  voyant 
prests  d'estrc  rostis,  ils  s'cstoient  retirez  dans  la  mon- 

(')  A  la  pointe  du  jour  :  de  l'csjwgnol  dia,  qui  signifie  jour 

tée  de  la  tour,  laquelle  estoit  contenue  dans  l'espois- 
seur  de  la  muraille,  ayant  ses  vues  par  le  dehors,  ne 
pouvant  par  ce  moyen  estre  offensez  des  flammes  :  ils 
furent  toutes  fois  si  bien  eschauffez  que  cinq  ou  six 
estoufferent  ;  les  autres  ,  se  repentans  de  ne  s' estre 
plustost  commis  à  la  mercy  des  hommes  qu'à  celle 
du  feu,  se  retirèrent  mal  appoinctez  avec  deux  dra- 
peaux rostis.  En  toute  cette  faction  nous  ne  perdis- 
mes  que  quatre  fantacins  et  un  capitaine  italien, 
nommé  Bernardin  de  Bya.  Bonnivet,  qui  monstroit 
iousjours  le  chemin  aux  autres,  fust blesse'  de  quelque 
drage'e,  mais  en  huict  jours  il  en  fut  guery. 

Peu  après  ceste  faction,  le  prince  de  Condé,  qui  es- 
toit  un  peu  plus  mal-aise'  à  manier  que  les  autres,  s'en 
retourna  en  France  avec  quelques  capitaines  qu'il 
desbaucha  des  trouppes  françoises. 

Sur  le  quinziesme  de  novembre,  le  mareschal,  qui 
avoit  gens  de  tous  coslez  pour  descouvrir  les  intentions 
de  l'ennemy,  fut  adverty  que  le  Pape,  se  trouvant  tout 
confus  de  ce  que  domp  Ferrand  luy  avoit  inespere'ment 
laissé  tout  le  siège  de  Lamirande  et  de  Parme  sur  les 
bras,  lesquels  se  trouvoient  de  trop  plus  dure  digestion 
que  ses  neveux,  ny  domp  Diego  aussi,  ne  luy  avoient 
donné  à  entendre ,  commença  à  recognoistre  la  faute 
qu'il  avoit  faicte  d'ouvrir  la  guerre  au  Roy  avec  un 
fondement  si  léger  et  si  incertain  qu'avoit  esté  le 
sien.  Toute  la  cour  romaine  faisoit  bien  encor  pis, 
ayant,  par  l'inconsidérée  ouverture  de  cette  guerre  , 
perdu  l'une  des  meilleures  vaches  à  laict  qu'elle  eust 
point  -,  car  le  Roy,  dés  le  commencement  de  la  guerre , 
avoit  deffendu  d'aller  à  Rome,  fust  pour  porter  paye- 
ment d'annates ,  ou  pour  prendre  bulles,  pardons. 

dispences,  ny  autres  choses  quelconques  dépendantes 
duSainct  Siège,  lequel  s'en  trouvoit  appauvry  de  plus 
de  deux  cens  mil  escus  par  an  (0.  En  somme.  Sa  Sainc- 
tete'  ayant  apprins  par  les  despens  et  par  les  soucis  de 
la  guerre ,  qui  se  renouvellent  à  toutes  heures,  com- 
bien estoit  à  estimer  la  paix,  elle  print  resolution  d'en 
faire  recercher  le  Roy,  et  d'autant  plus  volontiers 
qu'elle  avoit  de  toutes  parts  trouve'  l'Empereur  plus 
advantageux  prometteur  qu'obsei-vateur.  Sa  Sainctete' 
donc  depescha  le  cardinal  Verallo  vers  Sa  Majesté, 
encores  que  beaucoup  de  grands  personnages  l'en  dis- 
suadassent, ne  pouvans  croire,  non  plus  que  le  ma- 
reschal ,  que  ceste  légation  deust  apporter  aucun  fruict 
à  la  chrestiente';  joinct  que  le  Pape  avoit  este'  si  incon- 
sidéré' qu'il  l'avoit  précédemment  communiquée  à 
dom  Diego ,  ambassadeur  de  l'Empereur,  et  qu'il  ne 
laissoit  de  tousjours  continuer  le  siège  de  Lamirande. 
En  somme,  il  y  avoit  à  la  vérité  grande  apparence 
que  c'esloit  un  apast  ou  une  amorce  dressée  pour  en- 
dormir le  Roy  sur  la  provision  et  seureté  de  ses  affaires; 
car  de  faict  on  voyoit  que,  tandis  que  tout  cecy  se 
traictoit ,  l'Empereur  ne  laissoit  de  faire  descendre 
vers  le  Parmesan  les  sept  cents  Espagnols  qui  sou- 
loicnt  tenir  garnison  en  la  duché  de  Witemberg,  avec 
autres  quatre  mil  Allemans  et  mil  cinq  cents  reistres 
nouvellement  levez  au  conté  de  Tirol  parNicoloMa- 

(0  La  déclaration  de  Henri  II  est  du  7  septembre  i55i  j  elle  défeu- 
doit,  sous  peine  d^ encourir  crime  de  leze  majesté,  à  toutes  manières  de 
gens  ecclésiastiques ,  séculiers  ou  laïcs ,  de  quelque  estât  et  condition 
qu'ils  fussent ,  (Testre  nj  si  osez  ny  si  hardis  d'aller  ou  envoyer  en 
cour  de  Rome,  ni  ailleurs  hors  du  royaume,  pour  querirou  pourchasser 
bénéfice»  ou  autres  grâces  et  dispenses ,  ny  porter  ou  faire  rescriptions , 
Iritrr^  de  chan"e ,  cir. 

druce,  freie  du  cardinal  de  Trente,  sans  les  autres 
forces  aussi  qu'André  Doria  estoit  allé  enlever  en  Es- 
pagne. Tous  ces  advis  portoient  qu'aussi  tost  que  tou- 
tes ces  trouppes  seroient  arrivées  en  Italie,  qu'elles 
seroienl  envoyées ,  partie  à  Parme  et  partie  en  Pied- 
mont  ;  que  tout  aussi  tost  que  l'Empereur,  malade  à 
Inspruch,  pourroit  endurer  la  lictiere,  qu'il  passeroit 
en  Italie  pour  destourner  le  Pape  de  la  paix  ,  et  atti- 
rer les  Vénitiens  à  sa  ligue,  et  demander  secours 
contre  le  Turc,  qui  estoit  venu  avec  une  grosse  armée 
maritime  hiverner  en  la  Morée,  en  intention  ,  au  re- 
nouveau, de  se  jetter  du  costé  de  Naples  ou  Sicile. 

Le  mareschal  de  Brissac  voyant  des-ja  l'hyver  si  fort 
advancé  qu'il  failloit  quitter  la  campagne  et  se  retirer 
aux  garnisons,  il  commanda  aux  compagnies  de  gen- 
darmeries des  conte  de  Tende,  de  Maugiron,  de  La 
Guisclie,  de  Tavannes  et  de  La  Fayette,  qui  estoient 
peu  auparavant  arrivées  en  Piedmont,  tant  pour  servir 
de  renfort  aux  garnisons  des  villes  et  autres  places  où 
il  estoit  nécessaire,  que  pour  exploicter  aussi  quel- 
ques-fois à  la  campagne,  de  ne  retenir  chacun  qu'un 
seul  cheval  de  service  avec  un  valet,  et  renvoyer  le 
reste  en  Provence,  Dauphiné,  Lyonnois  et  Savoye , 
leurs  garnisons  ordinaires,  à  fin  de  soulager  d'autant 
le  Piedmont,  comme  de  mesme  fut-il  ordonné  aux  sei- 
gneurs et  gentils-hommes  volontaires  5  toutes  les  autres 
forces  aussi  furent  distribuées  par  les  autres  places  de 
frontière. 

En  ce  temps  là  le  sieur  de  Gyé  ('),  fils  et  lieu- 
tenant de  M.  de  Maugiron,  et  qui  commaudoit  pour 

(')  Ygié,  et  non  pas  Gyé.  la  m^mo  erreur  a  déjà  été  relevée  dans 
les  Mémoires  de  Monllur. 

lors  dans  Caselles ,  petite  bourgade  à  deux  lieues 
de'Thurin,  descouvrit  que  César  de  Naples-,  gou- 
verneur de  Vulpian  ,  avoit  dressé  quelque  entre- 
prinse  sur  ceste  bourgade  assez  forte,  et  le  tout  par 
l'entreprinse  de  Pierre  de  Liguane  et  d'un  mercerot 
milanois  résidant  audit  Caselles ,  lequel ,  ayant  esté 
prins  et  convaincu,  servit  de  pasture  aux  corbeaux,  et 
d'exemple  aux  perfides. 

Sur  le  i8  novembre  arrivèrent  en  Piedmont  trois 
compagnies  de  fanterieprovençalle,  commandées  par 
les  capitaines  de  Beines,  Veutabren  etRongues,  ayans 
faict  le  chemin  du  col  de  l'Argenterie ,  pour  de  là  se 
se  rendre  au  Mondevis,  et  le  sieur  de  Moraze  avec 
deux  autres. 

Le  20  ensuivant,  le  mareschal  descouvrit  que  les 
Hongres  qui  estoient  demeurez  en  Ast  du  reste  de  la 
defFaicte  précédente  ,  faisoient  quelque  contenance 
d'avoir  envie  de  s'en  ressentir,  à  la  faveur  de  quatre 
cornettes  de  cavalerie  dont  la  ville  avoit  esté  n'agueres 
renforcée  :  sur  laquelle  occasion  il  commanda  à  Bon- 
nivet  de  prendre  deux  cens  chevaux  légers  et  six  en- 
seignes de  fanterie  ,  et  de  s'en  aller  à  Ville -Neufve 
pour  essayer  de  leur  dresser  quelque  nouveau  piège; 
ce  qu'il  fist,  mais  il  n'y  eut  jamais  ordre  de  les  y  attirer, 
tant  ils  craignoient  l'eau  chaude  qtii  avoit  si  bien  pelé 
leurs  compagnons. 

En  ces  entrefaictes  le  mareschal,  qui  s'estoit  allé  un 
peu  raffraischir  à  Thurin ,  fut  adverty  que  ceux  de 
Quiers  estoient  entrez  en  quelque  defîiance  qu'on  vou- 
lust  abbattre leurs  murailles,  voyansla  fortification  de 
leur  ville,  commencée  avec  tant  de  soin,  estre  du  tout 
intermise-,  et  parce  qu'ils  estoient  des  plus  alTectionne/, 
29.  1 

au  service  de  Sa  Majesté',  il  s'y  en  alla  luy-raesme, 
tant  p.our  les  consoler  que  pour  leur  faire  solennel- 
lement jurer  la  fidélité  au  Roy  :  comme  ils  tirent  avec 
toute  la  joye  et  toute  l'affection  qui  pouvoit  estre  dési- 
rée. En  faveur  dequoy  la  ville,  laquelle  garde  une 
certaine  imaginaire  forme  de  republique ,  et  où  il  y  a 
soixante  maisons  nobles,  accorda  l'entreteneraent  de 
mil  pionniers  durant  deux  mois,  pour  travailler  aux 
rempars.  Ceux  de  Thurin  ,  ausquels  la  conservation  de 
ceste  place  importoit  infiniment,  accordèrent  aussi  au- 
tres cinq  cens  pionniers  pour  deux  moys;  etMontcal- 
lier,  petite  villette  située  entre  les  deux,  autres  cent: 
de  manière  que  ce  secours,  avec  celuy  qu'on  tiroit  du 
Montferrat ,  et  la  diligence  de  Vimercat ,  gouverneur 
de  la  ville,  rendirent  Quiers  l'une  des  plus  fortes  villes 
d'Italie  ,  la  situation  considérée. 

Apres  que  les  ennemis  eurent ,  comme  vous  avez 
cy-devant  veu,  deschargé  leur  première  colère  sur 
Ville  de  Dya  ,  Chuzan,  Passeran  ,  et  autres  petits  clias- 
teaux  qu'ils  reprindrent,  ils  se  trouvèrent  si  pauvres 
de  moyens  et  de  party  ,  qu'ils  furent  contraincts  , 
comme  j'ay  dict,  de  despartir  leurs  forces  parmy  le 
pais  des  Langues,  pour  hyverner  et  vivre  à  discré- 
tion :  c'est  un  terme  dont  on  use  en  Italie,  pour  signi- 
fier que  l'hoste  doit  nourrir  ceux  qui  sont  logez  chez 
luy  ;  mais  il  me  semble  que,  pour  plus  proprement 
parler ,  il  faudroit  dire  à  indiscrétion  ,  mesme  pour 
le  regard  de  l'Espagnol  ,  entant  qu'il  entre  tous- 
jours  comme  brebis ,  et  en  sortant  dévore  comme 
loup  ravissant.  Et  parce  que  ce  pais  des  Langues 
sera  cy- après  bien  souvent  amené  en  jeu,  je  diray 
sommairement  quel  il  est.  C'est  une  contrée  toute  ra- 

boteuse  et  montneuse,  mais  beaucoup  plus  que  Mont- 
ferrat,  du(juel  elle  fait  quelque  portion  :  elle  n'est  pas 
si  fertille  que  ceste-cy,  estant  quasi  toute  tourne'e  vers  le 
couchant.  Elle  s'estend  depuis  le  Mondevis,  Cène  et 
Albe  jusques  à  Savonne,  et  delà  jusquesen  Ast,  et  par 
un  recourbement  jusqu'aux  montagnes  de  Genues  : 
elle  n'est  pas  moins  peuplée  que  le  Montferrat  de 
chasteaux  et  petites  villettes.  Le  peuple  est  fort  adonné 
au  travail  et  au  trafic,  et  mesmes  à  la  conduicte  des 
marcliandises  qui  viennent  de  la  mer.  Les  armes  fran- 
çoisesen  estoient  pour  lors  si  esloignées,  que  l'ennemy 
ne  pouvoit  craindre  le  resveille-malin  de  Sainct- 
Baleing. 

Estant  entrez  dans  le  mois  de  décembre,  le  mares- 
chal  se  mit  à  solliciter  le  Roy  plus  fort  que  jamais  du 
renfort  qu'il  luy  avoit  promis;  pour  tout  cela  il  n'en 
sceut  rapporter  que  belles  espérances  et  promesses. 
Finablement  Sa  Majesté  lui  manda  que,  puis  qu'ainsi 
estoit  que  l'ennemy  s'estoit  retiré  aux  garnisons,  qu  il 
devoit  assembler  ses  forces,  qui  dévoient  dcslors  cstre 
augmentées  des  sept  compagnies  qui  estoient  descen- 
dues de  Provence  et  Daulphiné,  à  fin  d'essayer  de  faire 
quelque  chose  à  l'advantage  de  son  service;  qu'il  falloit 
donner  ordre  à  faire  les  monstres  de  la  fanterie  avec 
telle'  rigueur,  qu'au  lieu  de  laisser  desrober  les  capi- 
taines, comme  Sa  Majesté  avoit  entendu  qu'ils  faisoient 
tous,  on  peust  espargner  beaucoup  de  deniers  qui  se 
trouveroientrevenans  bons  desdictes  monstres  :  que  ce 
mesnagement  et  plusieurs  autres  qui  pouvoient  estre 
diversement  faicts ,  soulageroient  les  grands  despens 
qu'il  conviendroit  faire  sur  le  printemps,  pour  entre- 
prendre quelque  chose  de  plus  notable  qu'on  n'avoit 

a. 

faict  jusqu'à  lois,  et  dont  il  failloit  des-maintenant 
faire  les  practiques  et  les  préparatifs. 

Geste  répugnance  et  ceste  contrariété  de  comman- 
demens  Iravailloient  infiniment  le  mareschal ,  mais 
plus  encor  la  defTectuosité  et  le  retardement  des 
moyens,  pour  glorieusement  advancer  les  affaires.  A 
la  vérité  il  avoit  deslors  beaucoup  de  belles  entre- 
prinses  en  main,  lesquelles  par  faute  de  moyens  il  ne 
pouvoit  fructueusement  mesnager,  ains  aucunes  d'elles 
s'en  allèrent  en  fumée.  Aux  afî'aires  de  la  guerre  tous 
dilayements  sont  presque  tousjours  préjudiciables  à 
TEstat.  Ce  fondement  d'espargne  et  de  la  rigueur  des 
monstres ,  n'estant  que  chose  casuelle  et  dont  peu  de 
farine  pouvoit  sortir,  luy  fit  juger  que  s'il  bastissoit  là 
dessus,  que  le  Roy  demeureroit  court  en  ses  espéran- 
ces ,  et  luy  au  demeslement  des  exécutions,  dont  toute 
la  faute  luy  seroit  donnée.  Cela  le  fit  résoudre  à  es- 
crire  fort  rondement  au  Roy  que  si  Sa  Majesté  faisoit 
recognoistre  et  calculer  bien  au  vray  quelles  pou- 
voient  estre  les  forces  du  Piedmont  et  la  charge  de 
l'engagement  par  les  places ,  qu'elle  trouveroit  qu'il 
n'avoit  pas  peu  faict  de  conserver  jusquesà  lors  l'Estat 
sans  perte  ny  deshonneur;  que  par  la  lecture  des 
estais  de  recepte  et  despence,  qu'il  envoyoit  lors  à 
M.  le  connestable  ,  il  seroit  aisé  à  colliger  le  peu  d'oc- 
casion qu'on  avoit  de  luy  ramentevoir,  comme  négli- 
gent, le  bon  mesnage  duquel  il  avoit  toutes-fois  tous- 
jours  esté  si  sévèrement  soigneux,  qu'il  ne  se  pouvoit 
persuader  d'estre  en  cet  endroit  inférieur  à  aucun 
autre  des  serviteurs  de  Sa  Majesté.  Qu'il  recevoit  à 
fort  mauvais  présage  pour  la  continuation  de  la 
querrc ,  de  voir  dés  le  commencement  corner  si  fort 

l'espargne  en  un  faict  qui  ne  pouvoit  cstre  mesuré  à 
pris  d'argent  certain  et  arresté.  Qu'il  n'avoit  faute  de 
belles  et  utiles  occasions  pour  employer  forces  plus 
grandes  que  les  siennes  ,  s'il  plaisoit  à  Sa  •Majesté  les 
envoyer,  comme  il  la  supplioit  de  faire.  Que  s'il  falloit 
mesurer  la  grandeur  à  un   pied  si  foible  et  si  court 
qu'estoit  celuy  auquel  on  arrestoit  les  affaires,  qu'il 
aimoit  trop  mieux  conserver  avec  honneur  et  réputa- 
tion  ce    qu'il  tenoit  des-ja    que  d'entreprendre  plus 
avant,  pour  n'en  recevoir  par  après  que  domniage  et 
deshonneur.  Qu'il  avoit  toujours,  quantàluy,  estimé, 
comme  il  faisoit  encores,  que  Sa  Majesté  ne  s'estoit 
pas  jete'e  en  ceste  guerre  sans  avoir  au  preallable  faict 
fonds  et  estât  bien  asseuré  de  finances  qui  dévoient 
estre  nécessaires  et  pour  la  soustenir  et  pour  en  rap- 
porter une  glorieuse  fin  ;  jugeant,  comme  serviteur  et 
sujecttres-obligé  à  Sa  Majesté,  qu'elle  se  devoit  efforcer, 
à  quelque  pris  que  ce  fust,  ou  d'estre  la  plus  forte,  ou 
de  céder  à  ceux  qui  le  seroient  ,  la  suppliant  tres- 
huml)lement  se  ramentevoir,  à  ces  fins,  qu'il  estoit  né- 
cessaire d'avoir  autant  d'esgard  au  premier  demesle- 
ment  des  affaires  qu'à  la  fin  mesme,  estant  celle  seule 
qui  estoit  le  véritable  juge  de  nos  actions,  et  qui  don- 
noit  tousjours  fort  fécondes  moissons  à  ceux  qui  sça- 
voient  en  temps  et  avec  prudence  mesnager  la  pré- 
voyance, guide  infaillible  des  affaires  humaines.  Pour 
conclusion,  qu'il  y  avoit  tousjours  plus  de  profit  et  de 
seureté  à  faire  les  guerres  grosses  et  courtes  que  foi- 
bles  et  longues  •,  supplient  néantmoins  tres-humble- 
ment  Sa  Majesté  de  vouloir  prendre  en  bonne  part  tout 
ce  qu'il  en  avoit  librement  dict  et  remonstié,  par  une 
revcrenle    licenc    qui    doit  oslic  peimisc  aux  sujets 

lors  qu'il  y  va  du  service  du  prince,  envers  lequel  il 
estoit,  quant  à  luy,  tout  ce  qu'il  devoitestre  :  mais  que, 
le  secours  luy  deffaillant,  il  ne  pouvoit  plus  estre  rien, 
et  que  parmy  la  nécessité  et  la  difliculte'  des  aiiaircs  il 
ne  sçauroit  préférer  un  remède  doux  et  craintif  à  un 
généreux  et  hardy ,  qui  repousse  le  plus  souvent  les 
plus  cruels  et  avantageux  courages. 

Cette  remonstrance,  ores  que  saincte  et  véritable, 
fut  trouvée  fort  mauvaise  par  le  connestable ,  lequel 
ne  voirloit  estre  veillé  de  si  près  :  de  manière  que  M.  de 
Beauregard,  secretaire-d'Estat,  créature  du  connesta- 
ble, mais  fortamy  du  mareschal,  luy  manda  que  tout 
cela  avoit  esté  si  mal  receu  qu'il  devoit  attendre  pro- 
visions de  mesme;  le  priant  tant  estimer  de  luy,  que 
quand  'es  choses  qu'il  desiroit  luy  estre  accordées  ne 
succederoient  pas  selon  son  désir,  qu'il  ne  tenoit  pas 
à  sa  sollicitation;  qu'il  devoit  doresnavant  tenir  pour 
certain  que  si  elles  ne  se  faisoient  pas  au  premier  coup 
qu'il  en  escrivoit,  qu'encores  moins  se  feroient  elles 
au  deuxiesme,  ny  au  troisiesme  aussi,  d'autant  que  le  . 
connestable  estoit  naturellement  si  opiniastre  en  dis- 
putes, qu'il  ne  se  laissoit  jamais  vaincie  ou  persuader 
contre  son  premier  jugement,   quelque  raison  qu'on 
luy  sceut  alléguer  au  conti  aire  j  et  qu'il  estoit  d'avis 
que  pour  l'advenir,  quand  il  auroit  quelque  chose  à 
traicter  qui  seroit  de  conséquence,  qu'il  misten  avant 
dés  le  premier  coup  toutes  les  responces,  solutions  et 
répliques  qu'il  pourroit  faire  Juy-mesme    s'il    estoit 
présent  auxoljjections  qui  luy  pourroient  estre  faictes. 
C'estoit  à  la  vérité  une  façon  de  traicter  peu  sortable 
pour  donner  prospère  acheminement  aux  affaires;  car, 
au  lien  que  le  mareschal  ne  devoit  penser  qu'à  execu- 

ter  quelque  chose  de  grand,  à  l'honneur  du  niaistre 
et  de  la  patrie,  il  falloit  qu'il  occupast  presque  tout 
son  esprit  à  confuter  les  opiniastres  disputes,  et  con- 
demner  aussi  la  tardiveté  du  secours ,  la  vanité  des  es- 
pérances et  des  promesses  ,  qui  n'apportoient  en  fin 
que  ruine  et  confusion  au  service  de  Sa  Majesté. 

Les  principaux  ministres,  et  qui  ont  le  maniement 
des  affaires  et  des  armes,  devroient,  parmy  leur  de- 
meslement,  tousjours  se  souvenir  que,  tout  ainsi  que 
les  affaires  de  la  guerre  sont  les  plus  hazardeux  elles 
plus  incertains  que  tous,  de  mesme  aussi  sont-ce  ceux 
qui  sont  le  plustost  et  le  plus  dangereusement  esbran- 
lez  et  renversez  ,  et  par  petites  et  légères  occasions,  ou 
par  le  deffaut  des  moyens.  Et  de  faict,  on  voit  ordinai- 
rement que  ce  qui  est  aujourd'huy  faisable  à  la  guerre 
devient  le  lendemain  difficile  et  dangereux  ;  contre  la 
surprinse  desquels  inconveniens  il  est  nécessaire  d'es- 
tre  tousjours  préparez  et  pourveus  ,  comme  vouloit 
estre  le  mareschal.   Et  toutes-fois  le  connestable  ne 
laissa  d'eslre  en  ce  faict  aucunement  excusable;  car, 
ayant  l'entier  maniement  de  la  guerre,  des  dépesches, 
des  finances,  et  en  somme  de  tout  Testât  de  là  France 
et  de  la  maison  du  Koy,  il  ne  luy  estoit  possible  de 
pouvoir  convenablement  satisfaire  à  tant  de  grandes 
choses,  ny  composer  son  naturel  à  toute  la  patience 
qu'il  falloit  avoir  pour  s'en  dépescher  au  contentement 
d'un  chacun  :  à  quoy  faire  il  ne  voulut  toutes-fois  ja- 
mais avoir  de  compagnon   ou  de  coadjuteur;  chose 
qui  apporta  depuis  au  Roy,  au  royaume  et  à  luy- 
mesme  aussi,  de  très -grands  et  tres-dangereux  desor- 
dres, desquels  la  France  se  sent  cncores  aujourd'huy  , 
comme  il  sera  aisé  h  remarquer  par  la  fin  de  ces  Me- 

moires.  L'ambition  toutes-fois,  qui  desregle  souvent  les 
plus  sages  et  les  plus  galants  esprits,  n'est  pas  tous- 
jours  celle  qui  les  conduict  à  ce  poinct,  ains  une  cer- 
taine crainte  et  jalousie  qui  ne  peuvent  permettre 
qu'ils  reçoivent  parray  les  grandeurs  qu'ils  ont  des-jà 
acquises  aucun  compagnon  ou  associé  à  ce  souverain 
commandement  qu'ils  ont  desjà  en  main. 

Sur  la  fin  de  décembre,  Gordes  fit  entendre  au  ma- 
reschal  que  le  sieur  de  La  Chiuza,  qui  a  sa  maison  as- 
sise en  assez  forte  assiette,  et  prochaine  du  Montdevis, 
estoit  sollicité  de  prendre  le  party  impérial;  ce  qu'il 
avoit  tousjours  constamment  refusé  de  faire,  espérant 
et  désirant  d'estre  appelle  à  celuy  du  Roy,  auquel  toute 
son  affection  estoit  tournée  et  dédiée  :  qu'ayant  puis 
peu  de  jours  veu  honorer  plusieurs  Piedmontois  de 
moindre  estoffe  que  luy  de  diverses  charges,  cela  l'a- 
voit  mis  en  telles  altères,  que,  sans  l'asseurance  qu'il 
luy  avoit  donnée  d'estre  receu  et  recogneu  selon  sa 
valeur,  il  auroit  peut-estre  des-jà  faict  quelque  chose 
mal  à  propos.  Le  mareschal,  informé  de  la  qualité  du 
personnage  et  de  l'importance  de  sa  place,  loiia  la 
prudence  et  la  prévention  de  Gordes,  et  accorda  cent 
livres   d'estat  par  mois    et  vingt  payes  à  ce  gentil- 
homme ,  lequel  fit  depuis  beaucoup  de  bons  services. 
Dont  Sa  Majesté  ayant  esté  advertie,  elle  luy  manda 
que  tant  s'en  falloit  qu'il  se  fallust  servir  de  ce  chas- 
teau ,  qu'au  contraire  il  le  falloit  razer  avec  tous  les 
autres  qui  requeroient  garnison  ordinaire,  à  fin   de 
faire  autant  d'espargne  et  avoir  moins  de  forces  enga- 
gées ;  ne  considérant  pas,  comme  il  estoit  nécessaire  de 
faire,  que  estans  nos  principales  places  enclavées  parmy 
celles  des  ennemis,  ces  chasteaux  les  tenoient  demy 

assiégées  sans  astre  toutes-fois  apparemment  assie- 
ge'es  ,  et  que  par  le  contraire  les  nostres  en  de- 
meuroient  plus  asseure'es  avec  une  médiocre  garni- 
son,  outre  l'affluence  des  vivres;  et  que  d'ailleurs 
c'eust  esté  trop  ingrattement  traicter  les  seigneurs  pro- 
priétaires des  chasteaux,  la  plus-part  desquels  s'es- 
toient  volontairement  mis  en  l'obéissance  du  Pxoy, 
sous  la  promesse  qui  leur  auroit  esté  faicte  d'estre 
maintenus  et  conservez  par  sa  force  ;  et  donner  mau^ 
vais  exemple,  et  une  odeur  mal  gracieuse  pour  les 
guerres  futures ,  en  tant  que  les  peuples  qu'on  vou- 
droit  d'oresnavant  conquérir  auroiedt  appréhension 
qu'on  usast  de  mesme  rigueur  et  mauvais  traicte- 
ment  en  leur  endroict  comme  on  auroit  faict  envers 
ceux-cy ,  en  tant  que  les  liens  et  les  chaisnes  de  l'Estat 
dependoient  autant  de  l'amour  et  de  la  bonne  affection 
de  la  noblesse  et  des  sujets,  que  de  la  propre  force. 

Le  9  décembre,  le  m^resclial  eut  nouvelle  que  les 
galleres  du  Roy,  commandées  par  le  sieur  de  Garces, 
ay ans  séjourné  quelques  jours  aux  isles  d'Or  (et  main- 
tenant par    mot    corrompu  appellées   Dieres  )  pour 
guetter  André  Doria,  qui  estoit  allé  en  Espagne  en- 
lever les  roy  et  royne  de  Bohème,  et  deux  mil  bisoi- 
gnes  (ce  sont  gens  nouvellement  levez  et  désarmez),  et 
que  les  galleres  royales  avoient  finalement  descouvert 
quatorze  gros  navires  qui  estoient  suyvis  de  loin  par 
les  galleres  impériales,  lesquelles  les  nostres  se  mirent 
à  chasser  jusques  dans  le  port  de  Ville-Franche,  où 
elles  avoient  esté  si  bien  combatuës ,  et  à  coups  de 
main,  et  à  coups  de   canon,  qu'elles  avoient  toutes 
esté  prinses  à   main-sauve,  nonobstant  le  secours  du 
fort  dudict  Ville-Franche  ,   nouvellement   l)asly  par 

les  Impériaux.  Tout  le  butin  fut  conduit  à  Antibe 
sans  que  jamais  André  Doria  eust  faict  contenance  de 
s'avancer  pour  les  secourir,  estimant,  à  ce  qui  fut  de- 
puis sceu,  les  forces  françoises  beaucoup  plus  grandes 
qu'elles  n'estoient  pas,  et  qu'en  s'attachant  à  gens 
des-jk  victorieux  ^il  se  mettroit  au  bazard  de  perdre 
le  reste  de  l'arme'e ,  de  la  .conservation  de  laquelle  de- 
pendoit  celle  de  Gennes,  et  mesme  de  la  duclié  de 
Milan.  Il  y  avoit  dans  ces  navires  grande  quantité  de 
chevaux  d'Espagne,  avec  tous  les  meubles  clesdits  roy 
et  royne  de  Bohème,  lesquels  par  ce  moyen  ne  furent 
guieres  plus  heureux  que  leur  cavalerie,  qui  avoit  esté 
defaicle  en  Ast  (0.  Le  conte  de  Cameran  ,  et  plusieurs 
gentilshommes  italiens  et  espagnols,  furent  prins  à  ceste 
deffaicte,  avec  environ  liuict  cens  bisognes,  qui  ser- 
virent tous  à  enrichir  les  chiormes  françoises  et  le 
glorieux  triomphe  du  sieur  de  Carces  et  des  galleres. 

En  ce  mesme  temps  arrivèrent  en  Piedmont  les  ca- 
pitaines Vicques  et  Labit,  gascons,  avec  chacun  une 
compagnie  de  trois  cens  hommes  et  mille  pie-des- 
chaux  (2)  qu'ils  avoient  enlevez  de  la  charrue  pour 
remplir  lès  vieilles  bandes  fiançoises. 

Je  feray  maintenant  un  peu  d'interruption  pour  re- 
présenter, comme  chose  grandement  considérable  sur 
le  demeslement  de  ceste  guerre,  quelles  avoyent  esté 
(au  parsus  ce  qui  en  a  cy  devant  esté  discouru)  les  in- 
tentions et  les  pratiques  de  l'Empereur ,  et  ce  qu'il 

(')  Le  récit  de  Villars  diffère  de  celui  de  de  Tliou,  mais  il  est  con- 
firmé par  une  lettre  de  Henri  TI  à  d'Aramon  son  ambassadeur  à  Cons- 
tantinople.  Cette  lettre  se  trouve  dans  le  Recueil  de  Rtbier,lom.  a, 
page  3 10. 

C»)  Pieds-nus,  c'est-à-dire  des  misérables  qui  n'étoient  pas  équipés, 
et  qui  n' avoient  pas  même  do  chaussure. 

desseignoit  (0  encores  pour  lors,  selon  le  rapport  qui 
en  avoit  este'  recentement  fait  au  Pvoy,  à  ce  que  j'ap- 
prins  estant  en  cour. 

L'Empereur  donc  ayant  recogneu  que  toutes  les 
promesses  et  toutes  les  menaces  dont  il  pensoit  ou 
apaster  ou  estourdir  le  Pape  ne  pouvoient  avoir  tant 
de  puissance,  qu'elles  peussent  renverser  la  délibéra- 
tion qu'il  avoit  des-jà  prinse  de  se  reconcilier  avec  la 
France  par  une  finale  paix ,  il  commença  à  se  repentir 
d'avoir  donné  ouverture  à  ceste  guerre ,  prévoyant 
que  la  continuation  d'icelle  apporteroit  la  destruction 
des  entreprinses  et  des  desseins  qu'il  bastissoit  pour  la 
grandeur  de  sa  maison. 

En  premier  lieu ,  sçachant  assez  que  le  François 
n'oublieroit  jamais  les  prétentions  de  Milan,  de  Na- 
ples  et  de  Sicile,  avec  lesquels  il  tenoit  l'Italie  à  demy 
bridée ,  il  jugeoit  tres-necessaire  de  si  bien  couvrir  et 
borner  les  uns  et  les  autres,  que  le  Pape,  les  Vénitiens 
ny  les  autres  princes  d'Italie  n'eussent  la  hardiesse  de 
rien  remuer  ou  entreprendre  en  faveur  des  François  ; 
et  qu'il  falloit  pour  y  parvenir  qu'il  recouvrast  le 
Montferrat  des  mains  du  duc  de  Mantouc  par  es- 
change  du  Gremonois,  et  aussi  de  celuy  de  Savoye, 
Verceil,  Gatinarc,  Yvrée,  Sainct-Germain,  Mazin  et 
Crescentin ,  pour  avoir  tout  ce  qui  s'estend  depuis  la 
Sezia  jusqu'au  Pau  et  à  la  Doyre-Balte  et  aux  mon- 
tagnes qui  regardent  la  Val-d'Aousle,  luy  donnant 
pour  recompense  toute  la  partie  de  MontfeiTat  qui  est 
au  deçà  de  ladicte  Doyre,  et  l'autre  qui  confine  à 
l'Astizane  en  tirant  contre-mont  Albe  et  Aiguy  ;  ne 
retenant  que  Casai,  Trin.  Montcalve  et  Poudesture, 

(0  Projetoit. 

qui  marchissent  (0  la  frontière  de  Milan  :  faisant  estât 
de   rendre  ces  neuf  places  en  tel   estât   qu'elles  se- 
roient  inexpugnables  à  jamais,  et  qu'elles  serreroient 
de  tous  poincts  le  passage   aux  François  pour  à  ja- 
mais entrer  en  Italie  ,  et  l'espérance  aussi  aux  Ita- 
liens de  les  y  appeller.  D'ailleurs  il  vouloit  aussi  forti- 
fier Sienne,  Montalcino,  Port-Hercule,  et  quelques 
autres  places  de  ce  costé  là ,  pour  respondre  à  Orbatello 
qu'il  tenoit  des-jà,  et  par  ce  moyen  tenir  en  sujection 
toute  la  Toscane;  faisant  son  compte,  et  certes  avec 
grand  jugement,  que  toutes  ces  fortifications  ainsi  pa- 
rachevées luy  serviroient  de  tres-puissante  et  formida- 
ble bride  à  la  Lombardie  et  à  la  Romagne   aussi , 
mesmes  demeurant,  comme  elles  feroient  par  ce  moyen, 
avec  l'aide  de  Naples  et  Sicille,  enferme'es  de  tous  cos- 
tez  :  de  manière  que  sans  doute  il  disposeroit  deslors 
en  avant  du  Pape  et  des   autres  princes  par  amitié 
ou  par  force.  Finalement  il  esperoit  aussi  renger  le 
Genevois,   non  seulement  à  endurer  la  construction 
d'une  citadelle ,  mais  aussi  à  luy  remettre  celle  de  Sa- 
vonne, et  le  duc  de  Savoye  aussi  celle  de  Nice  ,  dont 
il  payoit  la    garnison  ,   pour   tenir  pareillement   les 
costes  de  Provence  et  de  Languedoc  en  toute  sujec- 
tion. A  la  vérité  si  Dieu  eust  permis  à  l'Empereur  de 
mettre  à  fin  tous  ses  desseins,  il  n'y  a  rien  plus  cer- 
tain que  toute  l'Italie  et  les  Vénitiens  eussent  esté  con- 
trains de  faire  joug  à  sa  domination. 

Quant  à  la  France  et  à  l'Allemagne ,  lesquelles  il 
ne  desiroit  pas  moins  brider  que  les  autres,  il  avoit, 
pour  y  parvenir,  induit  le  Pape  à  convoquer  le  concile 
à  Trente,  avec  intention  que  toute  l'Allemagne  y  in- 

C')  Garnissent. 

terviendroit ,  et  que  par  ce  moyen  il  obtiendroit  que 
sqn  lils  seroit  déclaré  coadjuteurde  l'Empire,  et  con- 
sequemment  en  sa  protection  et  sauvegarde  envers 
tous  et  contre  tous. 

Que  l'intervention  et  la  sousmission  que  les  princes 
et  republiques  catholiques  d'Allemagne  rendroient 
aux  déterminations  du  concile,  luy  serviroient  d'a- 
morce pour  les  tenir  tousjours  en  guerre  et  en  divi- 
sion à  rencontre  des  Protestans,  et  qu'il  luy  seroit  fort 
aise',  après  qu'ils  se  seroient  entre-ruinez,  d'engloutir 
et  les  uns  et  les  autres ,  à  la  seurete'  et  à  l'establisse- 
mentde  sa  maison  :  quoy  faict,  il  se  retireroit  des  af- 
faires et  les  remettroit  es  mains  de  son  fils. 
•  Pareillement  il  esperoit,  par  l'authorite'  et  la  faveur 
qu'il  auroit  en  ce  concile  (qui  estoit  tout  compose'  de 
prélats  ses  partisans),  de  faire  donner  quelque  décision 
sur  le  fait  du  Piedmont  et  Savoy  e,  possédez  parles 
François,  et  obliger  tous  les  princes  chrestiens  à  s'ar- 
mer contr'eux  où  ils  refuseroient  d'acquiescer  aux 
décrets  du  concile,  et  mesmes  de  faire  interdire  les 
Suisses  et  tous  autres  qui  leur  presteroient  assistance. 

Certainement  l'Empereur  n'eust  sceu  mieux  projec- 
ter  et  discourir  qu'il  faisoit  des  affaires  pour  ranger  la 
France,  l' Allemagne  et  l'Italie  en  un  extrême  danger  et 
servitude  ;  mais  Dieu  rendit  le  Roy  si  diligent  scrutateur 
de  ces  desseins,  qu'il  eut  moyen  d'y  apporter  l'inter- 
ruption et  la  résistance  qui  sera  cy  après  discouruë. 

En  premier  lieu  Sa  Majesté'  envoya  de  bonne  heure 
protester  de  la  nullité  du  concile  (0,  ne  le  tenant  pour 

(•)  Henri  II  fit  en  outre  siqnilier  une  protestation  aux  prélats  et  doc- 
teurs assemblés  à  Trente.  Le  célèbre  Amyot,  qui  ëtoit  alors  abbé  de 
E«'llnzane,  fui  cliart;!;  <lr*  ccll''  <'<>niinis5ion. 

gênerai  et  moins  légitimement  convoqué  ;  et  fit  par 
ses  ministres  imprimer  la  mesme  opinion  aux  Alle- 
raans,  et  toucher  au  doigt  et  à  l'œil  toutes  les  menées, 
pratiques  et  desseins  de  l'Empereur,  contre  lesquels 
ils  dévoient  s'armer,  ainsi  que  Sa  Majesté  avoit  déli- 
béré de  faire  de  sa  part,  avec  intention  de  se  joindre 
à  eux  et  courir  mesme  fortune,  conforme  aux  allian- 
ces et  anciens  traictez  des  rois  ses  prédécesseurs  et  de 
luy. 

Ces  préventions  et  ces  protestations,  tant  du  Roy 
que  des  AUemans,  furent  de  tel  poids,  que  l'Empereur 
se  trouva  autant  esloigné  qu'il  cuidoit  estre  prés  de 
l'exécution  et  du  fruict  de  toutes  ses  menées  et  dis- 
cours ;  demeurant  si  mal  content  des  princes  d'Alle*- 
magne,  et  eux  aussi  de  luy,  que  deslors  ils  serrèrent  de 
plus  prés  les  societez  et  les  intelligences  qu'ils  avoient 
pieça  brassées  avec  le  Roy,  pour  secoiier  le  joug  et 
se  ressentir  des  injures  que  ils  avoient  précédemment 
receuës  de  l'Empereur,  trop  insolent  en  ses  victoires, 
ainsi  que  les  histoires  du  docte  Paradin  (0  peuvent  ap- 
prendre à  ceux  qui  auront  envie  d'en  sçavoir  d'avan- 
tage. Tant  y  a  que  l'Empereur,  qui  faisoit  profession 
d'affiner  tout  le  monde,  se  trouva  luy- mesme  affiné 
par  les  plus  jeunes.  Mais  pour  tout  cela  il  ne  perdit 
pas  courage,  ains  il  se  mit  plus  fort  que  jamais  à  re- 
muer, comme  on  dict,  ciel  et  terre,  à  la  ruine  des 

(')  Guillaume  Paradin  ,  bourguignon  ,  doyen  de  Beaujeu  :  il  a 
écrit  en  latin  l'histoire  de  ce  qui  s'est  passé  en  France  et  dans  les  pays 
voisins  depuis  i5i5  jusqu'en  i55o.  Il  a  traduit  lui-  même  son  ouvrage 
sous  le  titre  di  Histoire  de  notre  temps.  Ou  y  trouve,  dans  le  livre  iv, 
un  précis  de  la  conduite  tenue  par  l'Empereur,  depuis  i545  jusqu'en 
1547,  pour  subjuguer  l'Allemagne,  et  de  la  résistance  que  le  corps  ger- 
manique lui  opposa. 

François,  jurant  de  ne  faire  janiais  paix  ny  trefve  avec 
eux,  cju'il  ne  les  eust  foulez  aux  pieds  (0.  Toutes-fois 
le  péril  et  l'afîection  les  rendit  tous  si  sages  et  si  dispo- 
sez, qu'ils  luy  chaussèrent  depuis  les  espérons  de  si 
pre's,  qu'il  cognut  trop  tard  que  tel  pense  venger  son 
injure,  qui  l'accroit  et  l'augmente  à  sa  ruine  et  confu- 
sion, comme  fut  depuis  la  sienne.  A  la  vérité',  les  prin- 
ces ausquels  la  fortune  s'est  raonstre'e  favorable,  se 
doivent  contenir  dans  les  termes  de  la  décence  et  de 
riîonnesteté,  à  fm  de  ne  convertir,  comme  il  fit,  la 
bonace  en  un  dangereux  orage. 

L"Em])ereur  s'oi)stinant  en  sa  quesfe,  et  redressant 
les  défauts,  fit  entendre  au  Pape  qu'il  vouloit  envoyer 
un  ambassadeur  en  Suisse,  tant  pour  semondre  ceste 
belliqueuse  nation  à  envoyer  au  concile  leurs  dépu- 
tez, comme  aussi  pour  essayer  de  la  distraire  de  l'al- 
liance qu'elle  avoit  avec  la  France,  ou  au  moins  de 
tellement  l'infirmer,  que  le  iVoy  ne  peut  obtenir  les 
levées  de  gens  de  guerre  qu'il  demandoit  lors  ;  esti- 
mant que,  venant  à  chef  de  ces  deux  poiiicts,  ce  luy 
seroit  une  facile  explanade  v'^)  pour   avoir   meilleur" 
marché  des  François,  et  pour  embarquer  les  Suissesà 
s'armer  contr'eux,à  l'exécution  des  décrets  du  con- 
cile, pour  le  regard   du  Piedmont  et  Savoye.   Et  de 
faict,  le  Pape,  adjoustant  foy  aux  paroles  de  l'Empe- 
reur, avoit  dépesché  un  nunce  vers  les  Suisses,  avec 
commandement  qu'il  eust  à  se  joindre  et  conformer 
aux  pratifjues,  menées  et  intentions  de  ram])assadeur 
impérial.  Le  Koy ,  à  la  majesté  duquel  Dieu  prestoit 

(')  Charlc— Quint  dit  à  Marillac,  ambassadeur  de  France ,  qu'il  feroit 
4u  Roi  le  plus  pauvre  >,'enttlhommc  du  royaume. 
V»)  Un  moyen  facile. 

la  main  pour  deffendre  la  justice  de  sa  cause,  ayant 
de  bonne  heure  descouvert  ces  naenées,  sceut  si  bien 
gaigner  le  devant  (0,  et  si  dextrement  manier  ceste  na- 
tion par  l'entremise  du  sieur  de  Morellet  son  ambas- 
sadeur, que,  quand  ces  autres  furent  arrivez,  les  can- 
tons firent  d'un  mesme  accord  protestation  publique 
qu'ils  desadvoiioient  ce  concile,  et  qu'ils  ne  vouloient 
acquiescer  aux  déterminations  qui  y  seroient  faictes. 
Davantage  ils  tindrent  en  faveur  du  Roy  une  jonmée 
à  laquelle  ils  ne  voulurent  onc  admettre  lesdits  am- 
bassadeurs du  Pape  et  de  l'Empereur,  quelque  ins- 
tance ou  plainte  qu'ils  en  sceussent  faire  ;  de  manière 
qu'à  leur  barbe  Sa  Majesté  obtint  tout  ce  qu'elle 
voulut  d'eux.  Chose  que  ceux-cy  trouvèrent  fort  mau- 
vaise, et  là  dessus  demandèrent  que  la  journée  fut 
r'assemblée  pour  estre  ouis  en  leurs  propositions  et 
demandes:  ce  qui  leur  fut  aussi  refusé  tout  à  plat; 
recevans  d'ailleurs  en  toutes  autres  choses  tant  de  re- 
but et  de  mauvais  visage,  que  jamais  nul  de  la  nation 
ne  daigna  aller  banqueter  ou  trinquer  avec  eux, 
comme  leur  coustume  est  de  faire  par  applaudisse- 
ment et  bienvueillance  avec  les  estrangers  de  telle 
marque  et  de  telle  estoffe  qu'estoient  ceux-cy.  Ce  fu- 
rent de  très-utiles  et  tres-honorables  fruicts  de  celte 

')  L'alliance  avec  les  Suisses  avoit  été  renouvelée  en  i549,  malgré 
les  efforts  de  Charles- Quint.  Depuis  que  la  guerre  avoit  éclaté,  TEm- 
pereur  et  le  Pape  s'éloienti-funis  pour  rompre  cette  alliance.  Le  nonce 
Hieronimo  Franco  avoit  été  chargé  de  presser  les  Suisses  d'envoyer  des 
députés  au  concile  de  Trente,  que  la  France  refusoit  de  reconnoître  : 
on  espéroit  de  les  faire  déclarer  en  les  engageant  par  cette  démarche, 
mais  Tambassadeur  de  France  parvint  à  déjouer  ces  intrigues.  L'al- 
liance fut  maintenue ,  et  les  Suisses  fomnircnt  les  troupes  qu'ils  avoient 
promises. 

prévention,  qui  sert  de  seurete'  à  toutes  sortes  d'afl'ai- 
res  tant  civils  que  militaires. 

Le  Dunce,  voyant  que  toutes  les  pratiques,  les  pro- 
messes et  les  dons  queluy  et  son  compagnon  faisoient, 
ne  pouvoient,  non  plus  que  sa  crosse  et  ses  bénédic- 
tions, porter  tel  coup  qu'il  avoit  désiré,  commença 
à  crier  et  à  exclamer  publiquement  que  c'estoit  grande 
impieté  aux  vSuisses  d'abandonner  et  mespriser,  ainsi 
qu'ils  faisoient,  la  cause  de  Dieu  et  de  son  vicaire, 
et  de  contribuer  des  forces  au  roy  de  France  son  en- 
nemy,  à  la  destruction  de  l'Eglise  et  du  Sainct  Siège  ; 
que  Sa  Saincteté  et  l'Empereur  aussi  se  ressentiroient 
bientostet  bien  aigrement  de  ces  outrages,  après  avoir 
lengé  les  François  au  petit  pied,  comme  ils  feroient 
en  brief.  Cette  menace  servit  de  beaucoup  au  Roy; 
car  elle  indigna  si  fort  les  cantons,  qu'ils  liasterent 
d'une  attection  nompareille  les  levées  de  gens  de 
guerre  qu'ils  avoient  accordées  au  Roy,  et  révoquèrent 
soudain,  sous  grosses  peines,  tous  ceux  <jui  s'estoient 
auparavant  volontairement  escoulez  au  service  du 
Pape  ;  et  en  fin  firent  publier  qu'à  peine  de  la  vie, 
deslors  en  avant  aucun  de  leur  nation  n'eust  à 
prendre  autre  solde  que  celle  de  France.  De  manière 
que  toutes  choses  reiissirent  selon  que  Sa  Majesté 
pouvoit  désirer,  ii  la  confusion  de  ses  ennemis. 

Encores  que  les  alfaires  du  costé  des  Suisses  fussent 
mal  succédées  à  l  Empereur,  si  est-ce  que  pour  cela 
il  ne  corrigea  ni  ses  haines  rii  ses  desseins;  ains  au 
contraire,  se  roidissant  aux  affaires,  comme  iaict  la 
palme  contre  la  j^esantour,  il  disposa  de  toutes  parts 
si  prudenuncnt  ses  atlaires,  qu'il  pouvoit  espérer  d'a- 
voir sur  le  printems  forces  si  grandes  qu'il  pourroit 
•29.  A 

non  seulement  reparer  les  playes  desja  receues  en 
Piedniont,  mais  entendre  aussi  à  la  conqueste  de  Pi- 
cardie, ou  de  Champagne,  et  par  ce  moyen  tellement 
presser  et  nécessiter  le  Roy  qu'il  demanderoit  la  paix. 
L'une  des  choses  qui  plus  pressoit  ce  prince  à  entre- 
prendre ainsi  tant  de  choses  en  mesme  temps,  c'estoit 
la  crainte  qu'il  avoit  que  là  où  la  guerre  prendroit 
trop  long  traict,  cependant  il  ne  vint  à  mourir,  lais- 
sant son  fils  enveloppé  parmi  infinis  hazards  et  dan- 
gers, qui  luy  pourroient  faire  perdre  en  un  an  toutes 
les  glorieuses  conquestes  qu'il  avoit  faictes  en  qua- 
rante, parmi  un  perpétuel  remuement  d'armes  et  d'af- 
faires, aux  despens  de  sa  conscience. 

Il  esperoit  aussi  persuader  aux  Allemans  et  aux 
Italiens  que  le  Roy  vouloit  faire  descendre  le  Turc 
à  la  ruine  de  la  chrestiente',  afin  de  pouvoir  empiéter 
les  Païs-Bas,  la  Franche-Conte,  et  tout  ce  qui  s'estend 
jusques  au  Rhin  ;  mettant  en  jeu  que  le  Roy  avoit  este 
la  cause  de  la  perte  de  Tripoly,  d'autant  qu'il  avoit 
envoyé'  son  ambassadeur  à  la  Porte  du  Turc  et  vers 
le  grand  maistre  de  Malte,  avec  apparente,  et  toutes- 
fois  simulée  intention  de  faire  retirer'  les  forces]  tur- 
quesques  de  ceste  entreprise;  et  qu'au  lieu  de  ce  faire 
il  avoit  luy  mesme  esté  autheur  de  la  reddition  de  la 
place,  apportant  par  ce  moyen  une  ties-dangereuse 
playe  aux  affaires  de  la  chrestiente.  Et  encores  que 
ceste  accusation  fust  directement  contraire  à  la  vérité, 
ainsi  que  vérifièrent  depuis  les  lettres  du  grand  maistre 
et  celles  du  viceroy  de  Naples,  serviteur  mesme  de 
l'Empereur,  si  est-ce  qu'il  ne  laissoit  d'espérer  de  la 
faire  recevoir  pour  véritable,  et  de  tirer  par  ce  moyen 
deux"  fort  notables  commoditez  :  \a.  première  estoit  la 

desli  uclion  de  ramilié  et  de  Tintelligence  que  le  Uoy 
a  voit  avec  plusieurs  princes  etrepubliqueschrestiennes; 
et  l'autre  de  tirer  d'eux,  sous  ce  prétexte,  secours 
d'hommes  et  d'argent  à  la  ruine  du  François*,  sous 
prétexte  de  la  guerre  du  Turc. 

Il  faisoit  pareillement  estai  qu'avec  l'aide  de  cer- 
tains princes  germains  qu'il  avoit  tiré  à  sa  dévotion , 
de  faire  en  sorte  que  les  Estais  de  l'Fmpire  recevroient 
en  leur  protection  les  Pays-Bas,  comme  incoi-porez  à 
l'Empire  par  certaine  transaction  faicte  l'an  i547, 
présupposant  (cela  succédant  ainsi)  que  le  François 
ne  les  oseroit  pU>s  quereller,  comme  estoit  toute  sa 
crainte. 

Le  Roy  de  son  coste',  qui  sçavoit  de  longue  main 
que  les  princes  généreux  pouvoient  bien  doucement 
supporter  les  dommages  de  la  guerre,  mais  non  jamais 
ceux  de  la  gloire  et  de  l'honneur,  ne   dormoit  pas, 
ains  s'adonnoit  à  descouvrir  les  forces,  les  conseils  et 
les  ruses  de  son  ennemy,  pour  toujours  mieux  pré- 
parer les  planches  à  la  victoire,  disposa  avec  tant  de 
prudence  tous  ses  affaires,  que  l'avantage  des  armes 
et  de  la  fortune  demeura  tousjours  de  son  costé,   au 
moins  tandis  que  l'Empereur  mania  le  baston.  Toutes- 
fois,  ne  voulant  endurer  les  faussetez  qui  estoient  pu- 
bliées par  l'Empereur  au  préjudice  de  sa  couronne, 
depescha  plusieurs  personnages  en  Angleterre,  Alle- 
magne et  Italie,  par  lesquels  il  fit  cognoistre  la  jus- 
tice de  sa  cause,  l'impiété  de  celle  d'autruy,  et  l'in- 
deuë  agression  du  Pape  et  de  l'Empereur,  au  préju- 
dice de  ses  Estais,  amis  et  alliez.  Que  l'ambition  et 
la  ci'uaulé  estoient  si   profondement  enracinées   au 
cœur  impérial ,   qu'il  n'avoit  obmis  aucune  sorte  de 

3. 

rage  riy  d'inhumanité  contre  le  sang  et  la  réputation 
des  princes  de  Germanie  -,  qu'il  avoit  encor  faict  pis  du 
coste'  d'Italie,  ayant  cruellement  fait  massacrer  le  duc 
de  Plaisance,  père  de  son  propre  gendie,  et  auquel  il 
en  eust  faict  tout  autant  s'il  ne  se  fust  mis  à  l'abry  des 
armes  françoises,  qui  serviroient  tousjours  d'asseuré 
refuge  aux  princes  affligez.  Et  en  somme  ,  que  toutes 
ses  intentions  ne  tendoient  à  autre  fm  qu'à  diviser  les 
princes  clirestiens,  pour  les  ranger  les  uns  après  les 
autres  sous  sa  domination;  et  ayant  remarqué  que  le 
François  estoit  celuy  seul  qui  luy  faisoit  contre-carre, 
il  l'avoit  injustement  assailly  à  i'imppurveu,  estimant 
que  l'ayant  malté  et  ravallé,  ainsi  qu'il  esperoit  faire, 
que  nul  n'oseroit  par  après  lever  les  cornes  contre 
luy.  Mais  Dieu,  qui  mciintient tousjours  le  bon  droict, 
avoit  tellement  assisté  Sa  ]Majesté  de  forces,  de  moyens 
et  d'amis,  qu'elle  avoit  non  seulement  repoussé  avec 
honneur  et  advantage  toutes  les  violences  du  Pape 
et  de  l'Empereur,  mais  avoit  aussi  en  main  dequoy 
les  assaillir  si  vivement,  qu'ils  cognoistroienl,  à  leur 
ruine  et  confusion,  la  différence  qu'il  y  a  d'une  vrayc 
valeur  fondée  sur  la  justice,  à  la  vanité  et  ostentation 
des  menaces  et  des  injustes  agressions,  telles  qu'estoient 
de  toutes  parts  les  leurs;  ei  qu'enfin  les  anies  géné- 
reuses s'obligeoienl  plus  estroitement  par  la  cour- 
toisie qu'on  ne  les  retenoit  par  la  crainte,  qui  ne 
trouva  jamais  lo^is  au  cœur  du  François.  Ouant  au 
Turc,  chacun  pou  voit  considérer  et  recognoistre 
qu'il  est  permis  ,  et  selon  Dieu  et  selon  les  hommes, 
aux  princes  injustement  assaillis,  comme  estoit  Sa 
Majesté,  de  s'aider  et  indifféremment  prévaloir,  pour 
I4  tuition  et  deffcnce  de  son  Estât,  de  toutes  sortes 

d'armes  et  de  partis  ,  et  que  les  maux  qui  en  ad- 
viennent  dévoient  estre  tousjours  attribuez  et  vengez 
sur  les  agresseurs ,  tels  qu'estoient  ceux  qui  atta- 
quoient  injustement  Sa  Majesté,  lesquels,  sous  un 
simulé  zelle  de  religion  et  du  bien  universel  de  la  chres- 
tienlé,  vouloient  avoir  la  clef  des  champs  pour  gour- 
mander  et  mettre  indifféremment  le  pied  sur  la  gorge 
à  tout  le  monde. 

Il  estoit  nécessaire  au  Roy,  pour  la  considération 
du  secours  du  Turc,  de  toucher  ceste  corde  particu- 
lière ,  d'autant  que  la  croyance ,  qui  en  avoit  esté  re- 
ceuë  aux  guerres  précédentes ,  avoit  fort  servi  à  l'Em- 
pereur pour  disposer  les  Estais  de  l'Empire  à  luy 
contribuer  hommes  et  argent ,  comme  ils  avoient  faict 
fort  à'propos. 

Quant  aux  pratiques  qui  se  dressoient  pour  réduire 
la  Flandre  en  la  protection  de  l'Empire ,  Sa  Majesté 
sçavoit  assez  que  celle  liaison   n'estoit  jamais  assez 
forte  pour  empescher  le  cours  de  ses  armes,  attendu 
que  le  droict  ou  la  faveur  de  protection  ne  s'estendent 
jamais  qu'à  une  simple  recognoissance  d'honneur  pro- 
cédante de  confiance,  d'amour  et  de  bien-vueillance  : 
et  que  ,  par  le  contraire,  la  ligue  estoit  celle  qui  obli- 
geoit  à  secourir  l'ainy  et  le  confédéré,  sans  considérer 
si  la  guarre  estoit  juste  ou  injuste  ;  auquel  cas  il  eust 
esté  à  presuposer  que  l'Empire  se  fust  deu  remuer  pour 
la  Flandre ,  et  à  quoy  faire  il  y  eust  toutesfois  tousjours 
eu  beaucoup  de  longueurs  et  de  diflicultez,  tant  pour 
malaisance  qu'il  y  a  à  assembler  les  Estats  de  l'Em- 
pire comme  pour  la  longueur  des  délibérations  et  des 
resolutions,  lestjuelles  s'estoicnt  toujours  trouvées  fort 
lentes  et  fort  mal -aisées  où  il  s'estoit  traiclé  de  quel- 

que  chose  au  préjudice  de  la  France.  Concluant  Sa 
Majesté,  par  toutes  ces  raisons  puisées  dans  la  propre 
fontaine  de  la  vérité,  que  tant  s'en  falloit  qu'on  deust 
ainsi  adjouster  foy  aux  paroles  fardées ,  ny  craindre  les 
superbes  menaces  et  pratiques  de  l'Empereur  ,  que , 
par  le  contraire,  tous  les  princes  de  l'Europe  dévoient 
joindre  leur  cause,  leurs  forces  et  leurs  moyens  à  ceux 
de  la  France,  pour  unanimement  luy  courir  sus  , 
comme  au  vray  insidiateur  et  perturbateur  de  leur  re- 
pos ,  de  leur  gloire  et  de  leurs  Estats. 

Revenant  maintenant  à  la  digression  des  affaires  de 
Piedmont,  il  vous  souviendra  d'avoir  cy  devant  veu 
que  le  conte  de  Beyne  avoit  fait  pendre,  au  desceu  du 
mareschal ,  qui  l'avoit  trouvé  mauvais ,  un  certain 
Costemagne  son  suject ,  prins  en  guerre  par  le  sièur  de 
Gordes.  Or,  cela  ayant  esté  rapporté  à  domp  Ferrand  > 
il  en  fit  plainte  au  mareschal ,  luy  protestant  que  l'acte 
estoit  directement  contraire  à  la  bonne  guerre,  et  que, 
combien  qu'il  tinst  quelques  bannis  sur  lesquels  il  en 
pouvoit  prendre  la  vengeance ,  qu'il  s'en  vouloit  toutes- 
fois  déporter,  tant  pour  n'altérer  l'observation  de  la 
bonne  guerre  comme  parce  que  c'estoit  chose  indigne 
d'un  prince  généreux ,  tel  qu'il  desiroit  estre  ;  et  que  , 
si  ledict  mareschal  entendoit  que  les  bannis  fussent 
deslors  en  avant  ainsi  traictez ,  il  esperoit  qu^le  desa- 
vantage seroit  bien  tost  de  la  part  du  Roy,  en  tant  que 
Sa  Majesté  avoit  à  son  service  plusieurs  bannis  de  Mi- 
lan ,  Naples  et  Sicile.  Le  mareschal ,  respondant  à  cela , 
luy  fit  sçavoir  qu'il  n'avoit  pas  trouvé  moins  mauvaise 
que  luy  la  procédure  du  conte  de  Beyne ,  auquel  il  en 
avoit  faict  une  bien  aigre  reprimende  ;  qu'il  estoit  tres- 
raarry  que  l'inconvénient  fust  sans  remède,  et  que  de 

sa  part  il  4onneroit  ordre  que  pour  l'advenir  sembla- 
bles choses  ne  se  coniniettroient  plus,  sçachant  assez 
que,  la  fureur  du  combat  passe'e,  toute  humanité  et 
douceur  doit  estre  pratiquée  à  l'endroict  du  vaincu  ; 
et  qu'il  tenoit  de  sa  part  tous  Napolitains,  Siciliens  et 
Milanois  pour  bannis ,  portants  les  armes  contre  le 
prince  François  auquel  ces  provinces  appartenoient , 
et  par  ainsi  tous  punissables. 

Environ  la  fin  de  décembre  le  cardinal  deTournon  , 
qui  avoit  lors  la  surintendance  des  affaires  du  Roy  en 
Italie  ,  pria  le  maresclial  de  luy  donner  le  plus  sou- 
vent qu'il  pourroit  de  ses  nouvelles,  d'autant  que  les 
Impériaux,  plains  dVirtifice  et  de  mensonges,  faisoyent 
tous  les  jours  courir  nouveaux  bruits  au  desavantage 
de  la  guerre  qu'il  demesloit  en  Piedmont,  lesquels  il 
ne  pouvoit  rabatre  ou  confuter  que  par  la  participa- 
tion qu'il  luy  donneroit  de  Testât  et  prospérité  des 
aflàires  ,  estant  le  ])lus  souvent  reduict  à  ce  poinct  qu'il 
esloit  contrainct  d'avaler  dix  mensonges  premier  que 
gouster  une  seule  vérité'.  Aussi  véritablement,  est-ce 
chose  très  requise  au  maniement  de  l'Eslat  que  les  mi- 
nistres du  prince,  qui  sont  diversement  employez  au 
dehors,  communiquent  et  rapportent  tous  les  uns  aux 
autres  par  lettres  ou  par  messages  ;  autiement  il  est 
impossible  que  l'un  d'eux,  jiour  sage  qu'il  soit,  ne  face 
quelque  pas  mal  à  propos  :  je  l'ay  ainsi  recognu  et  ex- 
périmenté durant  les  quatorze  années  que  je  residay 
depuis,  de  la  part  du  PiOy,  près  le  feu  duc  de  Savoy e 
Kmanuel  Philibert,  prince  fort  sage. 

Donnoit  aussi  advisledict  cardinal  deTournon  ([ue 
le  Pape,  désirant  se  justifier  de  celte  guerre  et  renlici 
en  amitié  avec  le  Uoy,  luy  avoit  peu  auparavant  esciit 


4o  [l55î]    MÉMOIRES 

une  lettre  de  sa  main  ,  par  laquelle  il  le  requeroit  de 
la  paix  ;  à  quoy  Sa  Majesté,  au  jugement  de  tous  les 
bons ,  luy  avoit  faict  la  plus  magnanime ,  la  plus  hon- 
neste  et  la  plus  chreslienne  responce  qu'il  estoit  pos- 
sible ,  luy  accordant  en  somme  la  paix  aux  mesmes 
termes  et  tout  ainsi  que  Sa  Saincteté  mesme  la  de- 
mandoit ,  sans  entrer  en  aucune  particularité'  ;  mons- 
trant  assez,  à  la  confusion  de  l'Empereur,  par  cet  acte 
généreux  et  humain  ,  combien  Sa  Majesté  desiroit  le 
repos  et  l'union  de  la  clirestienté  ;  que  le  Pape  en  avoit 
receu  un  singulier  contentement ,  loiiant  le  doux  et  le 
cordial  naturel  du  François  à  oulîlier  et  paidonner 
aisément  les  offenses  à  ceux  qui  les  en  requeroient. 
Je  croy  que  c'est  ce  qui  incita  César,  parlant  des 
François ,  à  dire  qu'ils  estoient  bcneficîoruni  ac  inju- 
riarwn  ùrmiemores  •  s'il  voyoit  les  duels  de  ce  temps 
et  le  bon  marché  que  le  François  faict  de  sa  vie  et  de 
son  anie,  il  cliangeroit  bien  de  nolte.  Que  tout  sur 
l'heure  Sa  Saincteté  avoit,  par  courrier  exprès,  faict 
une  depesche  au  cardinal  Verallo,  luy  ordonnant  de 
parachever  son  voyage  veis  le  Roy,  nonobstant  ce  qu'il 
luy  avoit  tout  fraischement  ordonné  au  contraire,  sur 
la  crainte  qu'il  avoit  eue,  à  la  suasion  d'aucuns,  que 
Sa  Majesté  ne  le  voulust  recevoir  ny  escouter.  Toutes- 
fois  il  n'y  avoit  pas  grande  espérance,  disoit  Tournon  , 
que  cette  légation  deust  apporter  beaucoup  de  fruict, 
veu  que  Sa  Saincteté  estoit  encores  si  mal  conseillée 
qu'elle  ne  vouloit  en  cest  endroict  rien  faire  sans  la 
participation  de  l'Empereur,  vers  lequel  elle  avoit  aussi 
tout  soudain  dépesché  et  mesmes  envoyé  la  coppie  des 
lettres  du  Roy,  après  les  avoir  monstrées  à  son  ambas- 
sadeur et  autres  siens  ministres.  C'est  bien  vouloir  mal 

garder  sa  bourse  que  d'en  faire  parade  devant  les  bri- 
gands, et  mal  entendre  aussi  ses  afFaiies  que  deman- 
der conseil  de  son  repos  et  de  son  bien  à  ceux-là 
mesme  qui  ne  tascboient  que  de  le  plonger  tousjours 
plus  avant  dans  les  travaux  où  ils  ne  l'avoienL  desja  que 
trop  enveloppé. 

li  y  avoit  encore  un  poinct  qui  faisoit  mal  espérer 
de  cctie  négociation  :  c'estoit  que  depuis  la  réception 
des  lettres  du  Roy  le  cainojano  camerier  du  Pape 
estoit  revenu  de  devers  l'Empereur ,  apportant  nou- 
velles de  son  arrive'e  à  Insprucli,  et  que  les  deux  mil 
Espagnols  de  Vuitcrnberg,  six  rail  Allemans  ,  et  grosse 
trouppe  de  cavalierie,  arriveroient  bien  tost  en  Italie; 
ayant  eo  outre  dict,  passant  par  Bologne ,  que  le  Pape 
y  viendroit  faire  Noël  pour  s'aboucher  avec  l'Empe- 
reur, qui  trouvoit  fort  mauvais  que  le  Pape  voulust 
entendre  à  la  paix ,  et  l'abandonner  après  avoir  esté 
cause  que  luy-mesme  l'avoit  rompue  avec  les  François, 
ausquels  pour  résister  il  ne  pouvoit  recouvrer  argent: 
de  manière  qu'au  lieu  de  fouiriir  cent  mil  escus  au 
Pape,  comme  il  avoit  promis,  il  ne  luy  en  pouvoit  bail- 
ler que  cinf|uante  mil  ;  priant  Sa  Saincteté  que,quoy 
que  le  Roy  ,  les  Allemans  et  les  Suisses  sçachent  faire 
ou  dire  ,  de  ne  rompre  l'assemble'e  du  concile ,  ains 
la  continuer  tousjours.  C'estoient  toutes  choses  pro- 
pres, ores  que  simule'es,  à  tenir  le  Pape  en  crainte,  et 
pour  le  desgouter  aussi  de  la  paix,  qu'il  desiroit  etde- 
niandoit  tant. 

En  ces  cntrefaictos  vindrent  nouvelles  que  le  Turc 
avoit  reduict  les  affaires  de  la  Transsilvanie  à  mauvais 
party  ,  ayant  pijins  onze  ou  douze  des  meilleures 
places  du  pays,  et  assiège  la  principale,  nommée  Te- 

misfar,  de  la  prinse  de  laquelle  on  doutoit  fort,  et 
consequemment  de  la  perte  de  tout  le  pays. 

Aussi ,  que  de's  le  mois  de  novembre  M.  de  Termes 
estoit  entré  dans  Parme  avec  si  bonne  provision  d'ar- 
gent, que  de  long  temps  il  n'estoit  pour  avoir  faute  de 
rien;  et  que,  combien  que  le  sieur  de  Sansac,  qui  com- 
mandoit  à  Larairande,  fust  fort  resserré,  il  ne  laissoit 
tous  les  jours  de  faire  de  braves  et  victorieuses  sorties , 
résolu  d'attendre  le  secours,  selon  la  commodité  que 
le  Roy  en  pourroit  avoir.  Et  parce  que  les  trencliées 
estoient  si  fréquentes  et  si  bien  gardées  qu'il  n'y  avoit 
ordre  qu'il  peust  recouvrer  de  la  cliair  fraische  pour 
soulager  les  plus  débilitez,  il  trouva  moyen  de  faire 
sortir  un  paysan,  auquel  il  commanda,  argent  en 
main,  d'aller  acheter  des  pourceaux,  promettant  d'en 
donner  diz  escuz  de  la  pièce  s'ils  entroient  dans  la 
ville  :  pour  quoy  faire  sans  peine  il  falloit  conduire  les- 
dicts  pourceaux  dans  l'armée  ennemie,  tout  joignant 
les  tranchées  ;  et  que  luy  avec  quelque  jeune  truye 
essayast  de  revenir  dans  la  ville  la  nuict  précédente,  à 
fin  que  sur  les  deux  ou  trois  heures  du  jour,  voyant 
de  la  muraille  arriver  lesdicts  pourceaux  ,  il  sortist 
hors  la  porte  et  fist  fort  crier  la  truye,  au  cry  de  laquelle 
tous  les  pourceaux  accourroient  vers  elle.  Le  faict  fut 
si  bien  manié,  qu'au  cry  et  grongnement  de  ceste  truye 
il  entra  plus  de  soixante  pourceaux  dans  la  ville,  à  tra- 
vers les  armes  de  ceux  qui  gardoient  les  tranchées.  Ce 
fut  un  bon  rairraischissement  aux  assiégez  ('). 

Le  quinziesme  dudict  mois,  la  pluspart  des  forces 

(0  Pareil  stralaj^ème,  faussement  alliibué  à  Bcrlrantl  du  Gucsclin 
avoil  été  employé  au  siéj^e  de  Rennes  par  le  gouverneur  de  celle  ville. 
Voyez  les  Mémoires  de  du  Guesclin,  tome  IV,  pajjes  i86  cl  187  de  no- 
tre collection.  (Première  série.  ) 

qui  estoient  attendues  d'Allemaigne  arrivèrent  au  Par- 
mesan, où  le  marquis  de  Muz,  dict  Le  Medeguyn,les 
retint  en  intention  d'exécuter  certain~e  entreprinse  qu'il 
avoit  dresse'e  sur  la  ville,  avec  resolution,  selon  que 
les  choses  succederoient ,  d'en  faire  marcher  la  plus- 
part  du  coste'  de  Piedmont.  Considérant  le  mareschal, 
par  une  longue  routine  et  expérience  qu'il  avoit  de  la 
guerre,  combien  d'effets  incertains  elle  produict  ordi- 
nairement, à  combien  de  nécessitez  et  inconveniens 
elle  est  sujette,  et  que  la  fortune  y  a  le  plus  souvent 
plus  de  part  que  la  prudence  et  justice ,  il  estoit  en  une 
perpétuelle  deffiance  que  les  moyens  ne  luy  deffail- 
lissent  au  besoin  pour  emport^et  l'utilité'  et  la  gloire 
de  celle  que  pour  lors  il  demesjoit  ;  ou  bien  que  l'en- 
nemy ,  plein  de  ruse,  d'expérience  et  de  toutes  commo- 
ditez,  ayant  toute  la  Lombardieà  ses  espaules,  ne  fist 
quelque  traict  qui  peust  renverser  le  soin  et  la  pré- 
voyance que  il  pratiquoit  en  toutes  choses,  Après 
donc  avoir  longuement  rumine' sur  cela,  il  jugea  que, 
tout  ainsi  qu'il  estoit  presque  impossible  de  faire  per- 
dre le  Piedmont  au  Roy  par  la  voye  des  armes,  c'es- 
toit  par  le  contraire  chose  bien  aisée  à  le  faire  parcelle 
des  vivres,  toutes  les  fois  que  l'ennemy  l'eust  ainsi  re- 
cogneu  et  qu'il  eust  voulu  jouer  au  feu  ,  et  faire  de 
ce  coste'-là  la  mesme  cruelle  guerre  au  laboureur  et 
au  bestail,  qui  estoit  lors  indifféremment  pratique'e  du 
costé  de  Picardie  et  Champagne;  attendu  qu'estans 
les  vivres  du  Piedmont  gastez,  et  le  moyen  de  labourer 
osté,  il  n'y  avoit  plus  d'ordre  d'en  recouvrer  d'ailleurs , 
au  moins  pour  convenablement  soustenic  et  le  peuple 
et  les  places-,  joinct  que  de  tous  costez  il  n'y  a  que 
pays  désert  et  stérile,  comme  sont  presque  toutes  les 

montaignes  de  Savoye,  de  Provence,  et  de  Daulphiné, 
lesquelles  tant  s'en  faut  qu'elles  en  puissent  fournir 
à  autruy  ,  qu'au  contraire  elles  n'ont  autre  moyen  de 
vivre  la  moitié  de  Tanne'e  que  de  ce  qu'elles  tirent  du 
Piedmont.  D'en  recouvrer  du  Lyonnois,  chacun  sçait 
la  ste'rilitéy  estre  telle,  que,  sans  le  secours  de  la  Bour- 
gogne, que  lui  produit  la  rivière  de  Saône,  il  auroit 
tousjours  guerre  ouverte  avec  la  famine.  Il  se  pourroit 
toutesfois  bien  faire  que  ceste  mesme  Bourgogne  don- 
neroit  pareil  secouis  an  Piedmont  qu'elle  faict  au 
Lyonnois  ;  mais  si  nous  considérons  qu'il  faut  que  de 
Lyon  le  tout  soit  porte',  à  force  de  mulets,  par  montai- 
gnes incommodes  et  niai  aisées  à  passer,  et  notamment 
durant  l'hyver,  et  qui  durent  plus  de  soixante  lieues 
françoises,  nous  concuirrons  tout  soudain  qu'il  y  au- 
roit tant  et  tant  de  longueur  et  de  despence,  que  le 
Pv.oy  seroit  à  la  parfîn  contrainct  de  tout  quitter. 

Quant  à  l'objection  qu'on  pourroit  faire  pour  ce 
regard,  à  sçavoir  que  la  mesme  pauvreté,  desordre  et 
inconveniens  que  les  Impériaux  pourroient  apporter 
au  Piedmont,  que  le  mesme  Piedmont  pourroit  aussi 
donner  à  la  duché  de  INIilan ,  qui  est  la  plus  foison- 
nante estape  que  l'Empereur  ait  point  en  Italie  pour 
y  entretenir  la  guerre,  les  mesmes  maux  et  les  mesmes 
nécessitez  qu'ils  auroient  ainsi  cruellement  apportez 
à  autruy;  l'apparence  de  ceste  oppinion  est  belle, 
mais  l'efTect  en  est  faux.  A  la  vérité,  ce  ne  sont  paschoses 
pareilles,  ains  grandement  difi'erentes  en  la  nature  et 
aux  circonstances,  pour  une  infinité  de  raisons  qui 
furent  sagement  prevcuës  et  digérées  par  le  mareschal , 
et  que  je  juge  nécessaire  d'estre  apportées  sur  ce  théâtre 
pour  servir  d'instruction  à  la  postérité. 

Sera  premièrement  considéré  que  ceste  partie  du 
Piedmont,  qui  est  aussi  bien  que  l'Astizane  possede'e  la 
pluspait  pai'  les  Impériaux,  a  derrière  elle  toute  la 
rivière  de  Gennes,  où  ilspouvoient  aisément  faiie  une 
fort  féconde  estape  des  bleds  venans  de  Sicile,  qui  est  • 
le  plus  secourable  grenier  d'Italie,  et  delà  en  trois 
jours  les  rendre  en  Alexandrie.' De  ce  lieu  ils  peuvent 
estre  mis  sur  la  rivière  du  Tanarre,  qui  sépare  la  ville 
en  deux,  et  par  ainsi  entrer  au   Pau,  dans    lequel 
cette  rivière  se  descharge  au  dessous  de  Basiguane, 
dont  ils  peuvent  estre  fort  commodément  et  à  peu  de 
frais  envoyez  et  départis  par  tout  le  Piedmont,  Ver- 
cellois  etducliéde  Milan.  Ils  peuvent  encores  par  ceste 
mesme  rivière  estre  remontez  jusques  en  Ast,  et  d'i- 
celuy  départis  par  toutes  les  autres  terres  tenues  pai- 
les  Impériaux.  D'ailleurs  Milan  a  d'un  costé  le  Bres- 
san, le  Crémonois,  le  Mantoiian,  et  de  l'autre  le  Plai- 
santin, le  Parmesan  et  tout  le  reste  de  la  Lombardie, 
fertile  en  bleds,  vins  et  autres  commoditez  nécessaires 
à  la  vie  de  l'iiomme ,  d'où  l'ennemy  pouvoit  estre  tous- 
jours  aisément  secouru,  et  faire  remonter  le  tout,  tant 
par  le  Pau  que  par  le  Tesin ,  et  mesme  par  la  Sezia , 
qui  sépare  le  Piedmont  du  Milanois.  Il  faut  mainte- 
nant distinguer  les   frontières,   et  recognoistre  si  la 
françoise  peut  aussi  bien  entreprendre  un  degast  sur 
l'ennemy  (pie  luy  sur  elle.  A  le  bien  prendre,  il  n'y  a 
ny  propoilion  ny  convenance   aucune;  en   voicy  la 
raison  :  Celle  de  l'ennemy  à  la  main  gauche  du  Pau 
est  bornée  et  couverte  de  Noarre,  Mortaré,  Verceil , 
Sainct- Germain ,  Trin,  Crescentin,  Mazin  et  Yvrée  ; 
et  à  l'autre  main  de  Pavie,  Torloiie,  Alexandrie,  Ca- 
sai, Ast,  Albe,  Foussan  et  Cony  :  la  fréquence  et  la 

force  de  ces  places  retranche  quasi  tout  à  faict  la 
commodité  au  François  de  pouvoir  facilement  en- 
treprendre avec  ses  garnisons  un  degast  gênerai,  qui 
veut  pour  ces  considérations  une  arme'e  toute  entière. 
Les  ravages  et  les  courses  quotidianes  luy  seront  bien 
permises,  avec  beaucoup  deliazard  toutes-fois,  et  sans 
pouvoir  neantmoins  apporter  au  Milanois  dommage 
qui  puisse  estre  en  rien  considérable,  ny  proportionné 
à  celuy  que  le  Piedmont  peut  recevoir  en  deux  fois 
vingt-quatre  heures. 

C'est  ce  qui  faisoit  que  le  mareschal  s'abstenoit  le 
plus  qu'il  pouvoit  de^  porter  le  moindre  dommage  du 
monde  à  la  campagne  et  aux  villages,  jusques  à  ceux 
mesmes  qui  estoient  possédez  par  les  ennemis,  punis- 
sant sévèrement  tous  ceux  qui  faisoient  le  contraire. 
Cette mesme considération  luy  faisoit,  contre  son  natu- 
rel ,  couler  les  fautes  de  ses  voisins,  lesquels  vindrenl 
une  fois  brusler  des  métairies  jusqu'aux  portes  de  Thu- 
rni,  sans  eîi  faire  autre  ressentiment  que  de  paroles, 
à  fin  de  les  attirer  peu  à  peu  à  faire  quelque  conven- 
tion et  accord  pour  la  guerre  du  laboureur  :  prévoyant 
aussi,  outre  les  maux  cy  devant  discourus ,  que  là  où  il 
en  adviendroit  autrement,  il  perdroit  la  commodité 
des  moyens  et  des  facultez  du  pays  qui  luy  pouvoient 
aider  à  soustenir  la  guerre,  au  cas  que  ceux  du  Roy 
devinssent  courts  et  débiles,  comme  ils  firent  depuis. 
A  la  vérité,  cette  prévoyance  et  ce  mesnage  le  tirèrent 
du  depuis  hors  de  grands  dangers  et  de  grandes  difli- 
cultez. 

Estant  tousjours tendu  sur  la  prévention  de  ces  maux, 
il  advint,  Dieu  le  permettant  ainsi,  un  desordre  qui 
luy  ouvrit  le  chemin  pour  parvenir  à  ce  qu'il  alloit 

ainsi  leclierchant  :  c'est  que  les  soldats  de  Ludovic  de 
Birague  ^rindrent  vingt  paires  de  bœufs,  lesquels  avec 
leurs  bouviers  et  charrettes  retournoient  de  Vulpian  , 
où  ils  avoient  porte'  vivres  et  fourrages,  prétendons  à 
ceste  occasion  nos  soldats,  les  liommes  et  les  bestes 
estre  de  bonne  prinse.  Semblables  prinses  avoient  au- 
paravant assez  souvent  esté  faictes  d'une  part  et  d'autre  ; 
toutes -fois  la  question  ne  s'estoit  jamais  si  nettement 
decide'e  qu'elle  ne  fut  tousjours  sujette  à  nouvelles  dis- 
putes. Le  renouvellement  que  cette  dernière  prinse  y 
apporta,  de  laquelle  soudain  domp  Ferrand  se  plai- 
gnit, engendra  une  occasion  propre  au  maresclial  pour 
réduire  la  matière  au  poinct  qu'il  desiroit.  Il  luy  pro- 
posa donc  qu'il  n'y  avoit  moyen  de  coupper  chemin  à 
ces  disputes  et  difficultez ,  que  de  condescendre  à  une 
mutuelle  capitulation  de  la  campagne,  comme  il  luy 
avoit  souvent  remonstré.  A  quoy  le  sieur  domp  Ferrand 
prenant  quelque  goust,  luy  respondit  qu'il  le  prioit 
do  déclarer  pour  lors  que  les  païsans  lesquels  avec 
leur  charroy  reviendroient  des  villes  où  il  y  a  garnison, 
ne  peussent  estre  prins:  bien  consentoit-il  qu'ils  fussent 
bien  pi  ins  en  allant  chargez  ,  d'autant  que  c'estoit  un 
inconvénient  auquel  chacun  de  son  costé  pouvoit  pour- 
veoirparle  moyen  de  l'escorte;  priant,  à  ces  fins,  que 
ces  vingt  paires  de  bœufs  fussent  délivrées,  comme 
elles  furent  soudain  par  le  commandement  du  marcs- 
ciial,  lequel  approuva  cette  déclaration  de  domp  Fer- 
rand, estimant  avoir  des-ja  beaucoup  advancé  sur  ceste 
prétendue  et  tant  nécessaire  capitulation ,  laquelle  se 
fit  depuis  selon  ce  qu'il  avoit  désiré.  Ce  fut  l'un  des 
plus  notables  services,  les  choses  cy  dessus  discouruës 
bien  considérées,  qu'il  cust  sceu  faire  à  la  France,  et 

en  quoy  il  monstra  un  singulier  jugement  et  dextérité, 
qui  doivent  estre  diligemment  remarquées  par  ceux 
qui  pourront  cy  après  avoir  semblable  administration 
qu'estoit  la  sienne. 

Les  Vénitiens,  lesquels  cependant  gardoient  les  gai- 
ges  du  jeu  que  l'Empereur  et  le  Roy  avoient  com- 
mencé, furent  de  la  part  de  Sa  JNIajesté  solbcitez,  par 
M.  le  cardinal  de  Tournon,  de  rompre  avec  l'Empe- 
reur et  d'entrer  en  ligue  avec  la  France;  mais,  quoy 
qu'il  sceut  dire  ou  remonstrer,  il  n'y  eut  jamais  ordre 
de  les  tirer  hors  de  leur  neutralité  ,  ores  que  pardes- 
sous  main  ils  donnassent  toute  faveur  et  toute  com- 
modité aux  affaires  du  Roy ,  ayans  de  longue  main  re- 
marqué que  les  ruines  et  les  maux  sont  tousjours 
cachez  sous  les  espérances  et  les  convoitises  desre- 
glées,  et  que  par  ainsi ,  n' ayans  rien  à  demesler  avec 
l'Empereur,  ils  ne  pouvoient  aujourd'huy  embrasser 
ses  délibérations  trop  dangereuses  et  précipitées  pour 
leur  Estât. 

L'Empereur  persistant  aux  desseins  et  aux  opinions 
qu'il  avoit  conceuës  au  préjudice  de  la  France,  voyant 
le  printemps  approcher,  commença  à  faire  de  grands 
préparatifs,  et  mesmes  il  fit  deslors  courir  le  bruit 
qu'il  passeroit  luy-mesme  dans  la  Champaigne  avec 
toutes  les  forces  d'Allemaigne  ;  qu'en  mesme  temps  la 
roine  Marie  sa  sœur  et  le  duc  de  Cleves  entreroient 
aussi  avec  une  autre  armée  par  la  Picardie,  et  son  fils 
avec  les  forces  d'Espaigne ,  conduictes  par  le  duc 
d'Alve,  dans  le  Languedoc;  et  quant  au  Piedmont, 
que  domp  Ferrand  feroit  une  grande  levée  d'Italiens, 
outre  ceux  qu'il  pourroit  tirer  de  Lombardie  sans 
desgarnir  le  siège  de  Parme  et  Lamirande,  et  par  ainsi 

recongner  les  François  delà   les  Monts.  ]\Iais  Dieu, 
lequel  par  sa  ])onté  a  tousjours  protégé  ce  royaume 
contre  tous  attentats  estrangers,  donna  les  moyens,  la 
force  et  le  jugement  au  Roy,  pour  si  bien  pourvoir  de 
part  et  d'autre  à  ses  affaires,  que  la  pluspart  des  me- 
nasses de  l'Empereur  s'en  allèrent  en  fumée.  Voulant 
donc  Sa  Majesté  prévenir  les  efforts  de  l'Empereur,  et 
de  tous  poincts  rebutter  sa  fortune,  qui  le  faisoit  bra- 
ver et  menacer  si  haut,  elle  mit  soudain  la  main  de 
tous  costez  aux  préparatifs  de  la  guerre,  soit  pour  of- 
fenser ou  pour  deffendse,  commandant  au  mareschal 
de  faire  deslors  bien  fortifier  et  munir  toutes  les  places 
duPiedmont,et  très  exactement  recognoistrela  fanterie 
et  la  cavallerie;  et  que,  pour  luy  donner  moyen  de 
mieux   résister  ou  entreprendre  sur  l'ennemy ,  elle 
faisoit  tenir  preste  une  levée  de  quatre  mil  Suisses , 
sous  la  charge  du  colonne!  Fiolic. 

Le  mareschal,  lequel  par  bien-faicts  avoit  gaigné 
un  personnage  de  la  suitte  de  domp  Ferrand,  fut  ad- 
verty  qu'ayant  ce   seigneur  recognu    que  toutes  les 
places  du  Piedmont,  estoientsi  bien  gardées  et  si  bien 
fortifiées,   qu'il  pourroit  plustost   en  les  assaillant  y 
recevoir  de  la  honte  et  de  la  perte  que  profit  ou  hon- 
neur ,  il  avoit  delibeié  d'entreprendre  la   conqueste 
du  marquisat  de   Salluccs ,   laquelle  il  trouvoit  fort 
reiissible ,  n'y  ayant  lors  autre  forteresse  que  le  chas- 
teau  de  Hcvel ,  qui  est  fort  escarté,  et  celuy  de  Car- 
maignolles,  aussi  fort  estroict,  et  commandé  par  l'é- 
glise Sainct-Donal ,   qui   n'en   est  qu'à  vingt  pas  -,  car 
([uanl  à  ceux  de  Verzel  et  Dronier,  ce  n'estoient  que 
bicocques  ,  lesquelles    n'eussent  sceu  attendre  deux 
cens  volées  Je  canon  ;  que  ceste  exécution  ainsi  para- 

clievée,  il  vouloit  tout  en  un  temps  forlifier  ia  ville  de 
Cannairnolies  et  celle  de  Ville-Franche,  où  le  Pau 
commence  à  porter  basteaux  :  c'est  le  mesme  lieu  où 
Prospère  Colonne,  avec  huict  cens  hommes  d'armes, 
fut  battu  et  faict  prisonnier  par  le  roy  François,  peu 
auparavant  la  bataille  de  INTarignan  ;  espérant  domp 
Ferrand,  à  cause  de  la  forte  assiette  des  lieux,  les  ré- 
duire en  peu  de  temps  et  à  petite  despense  en  estât  de 
deflense.  Il  vouloit  tout  d'un  train  tellement  manger 
et  ravager  la  campagne ,  qu'il  n'y  demeurast  lien  de 
reste  pour  les  François,  toutes  les  places  desquels, 
estans  ces  deux-cy  fortifiées,  et  nommément  Carma- 
gnolles,  demeureroient  en  telle  sujection  et  nécessité  , 
qu'ils  auroient  assez  affaire  à  les  garder  sans  penser 
entreprendre  plus  outre,  et  que,  s'ils  se  vouloient  après 
amuser  à  les  combattre,  ils  trouveroient  ces  deux  os 
de  si  dure  digestion,  qu'ils  y  consumeroient  inutile- 
ment le  temps,  les  moyens  et  les  forces  :  cependant 
celles  de  l'Fmpereur,  qui  se  seroient  rafraischies,  pour- 
roient  après  tondre  la  laine  de  si  près  aux  François, 
qu'ils  ne  sçauroient  à  quel  sainct  se  vouer.  Certaine- 
ment ce  dessein,  qui  avoit  esté  en  bonne  boutique, 
estoit  pour  aporter  à  domp  Ferrand  les  mesmes  com- 
moditez  et  à  nous  les  incommoditez  qu'il  discouroit, 
au  cas  (|u'il  en  eust  peu  venir  à  bout  ;  car,  sans  doute, 
conjoignant  ces  deux  places  du  marquisat  avec  Cai- 
ras,  Foussan,  Busqué  et  Cony  la  liberté  demeuroit 
aux  ennemis  de  courir  et  travailler  toutes  les  monta- 
gnes de  Dauphiné  et  de  Pjovence  par  le  col  de  l'Ar- 
gentiere  et  par  les  vallées  de  Sainct-Pierre,  de  Dro- 
nier,  de  Sainct-Front,  de  Pau  et  Maire,  dépendantes 
dudict  marquisat.  Ils  pouvoient  aussi  faire  de  mesme 

sur  Pignerol ,  Carignan,  Quiers,  Tlmrin,  Montdevis, 
Beyne,  Cental ,  Saviglan  et  Villeneufve  ,   et  par  ce 
moyen  retrancher  la  commodité  des  vivres,  du  taillon 
et  des  contributions,  lesquelles  aidoient  infiniment  à 
supporter  les  frais  extraordinaires  de  la  guerre,  qui 
sont  sans  fin  et  sans  mesure  :  mettans  en  somme  toutes 
choses  de  nostre  part   en  telle  combustion  et   extré- 
mité, que  tous  les  ans  il  eust  fallu  avoir  une  armée 
pour  favoriser  les  semailles ,  les  vendanges  et  les  mois- 
sons, et  presque  une  autre  ordinairement  engagée  à 
la  conservation  de  toutes  ces  places.  Cet  advertisse- 
ment  luy  ayant  esté  confirmé  de  deux  ou  trois  autres 
endroicts,  et  se  voyant  le  mareschal  si  bas  de  poil  que 
tant  s'en   falloit  qu'il  eust  de  quoy  s'opposer  à  l'en- 
nemy,  qu'à  peine  avoit  il  moyen  de  fournir  les  prin- 
cipales places,  comme  il  avoit  souvent  remonstré  à  Sa 
Majesté,  les  principaux  ministres  de  laquelle  faisoient 
si  peu  d'estat  de  toutes  ses  remonstrances,  et  estoient 
si  mal  soigneux  d'y  apporter  les  remèdes  convenables, 
qu'il  n'en  peust  jamais  rapporter  qu'espérances  et  pro- 
messes ,  mal  propres   pour  rejetter  les  inconveniens 
que  le  delfaut  des  effets  pouvoit  attirer  sur  ses  espau- 
les  ,  Dieu  l'inspira  à  tenir  ce  moyen  pour  y  remédier 
et  pour  en  demeurer  aussi  descbargé  :  c'est  (ju'il  fit  ap- 
peller  au  conseil  messieurs  de  Nemours,  d'Aumalle, 
de  Gonnort,  de  Bonnivet,  de  Vassé,  président  Bira- 
gue,  de  Montluc ,  Vimercat,  Tcrridc,  et  autres  prin- 
cipaux seigneurs  et  capitaines  de  l'armée  ;  ausquels  en 
premier  lieu  il  remonstra  les  grands  préparatifs  que  fai- 
soit  l'Empereur  pour  renverser  detouspoinctsles  affai- 
res du  Boy  ,  et  leur  fit  aussi  entendre  les  délibérations 
de  domp  Ferrand,  et  toucher  au  doigt  et  à  l'œil  quels 

I- 

fonds  avoient  esté  contribuez  depuis  le  comraence- 
raent  de  la  guerre,  en  quoy  il  les  avoit  employez,  à 
quels  termes  les  affaires  estoient  pour  lors  reduictes,  les 
inconvenienset  desordres  qui  en  pouvoient  advenir,  les 
continuelles  remonstrances  et  supplications  qu'il  avoit 
faictes  au  Roy,  le  peu  de  conte  qu'on  avoit  tenu  d'y 
pourvoir,  et  finalement  son  impossibilité  à  pouvoir, 
sans  secours,  remédier  ausdicts  inconveniens;  priant 
ces  seigneurs  d'en  dire  leur  opinion,  à  fin  que  selon 
icelle  il  peut  par  après  presser  le  Roy  pour  son  propre 
Ijien  et  interest  particulier,  et  demeurer  justifié  de  ses 
actions,  mesmement  de  ce  que,  contre  le  commande- 
ment de  Sa  Majesté,  il  avoit  esté  contrainct  retenir 
jusques  à  lors  six  compagnies  italiennes  qu'elle  vou- 
loit  estre  cassées,  et  sans  lesquelles  toutesfois  il  n'eust 
sceu  convenablement  pourvoir  les  places.  Ajousta  aussi 
à  ces  remonstrances  que  le  connestable  cornoit  tous- 
jours  par  toutes  ses  depesches  la  venue  des  capitaines 
Vicques  et  Labit,  et  des  mil  Gascons  pour  remplir  les 
compagnies,  tout  ainsi  que  si  c'estoit  un  renfort  suffi- 
sant pour  donner  bataille;  et  qu'il  estimoit  que  cela 
le  rendoit  plus  négligent  ou  plus  difficile  à  le  secourir, 
et  qu'il  craignoit  que  les  vaines  espérances  dont  (sur 
la  parole  du  Roy)  il  avoit  entretenu  les  gens  de  guerre, 
qu'ils  ne  perdissent  (se  voyans  trompez)  le  courage, 
Taffection  et  l'obéissance  aussi. 

Ayans  tous  ces  seigneurs  diligemment  recogneu 
toutes  les  nécessitez  et  la  dangereuse  conséquence  des 
affaires  qui  leur  avoient  esté  vivement  représentées  par 
le  marescbal,  outre  ce  qu'ils  en  avoient  d'eux-mesmes 
assez  observé,  avec  la  négligence  des  provisions,  et  le 
foible  secours  que  ces  pied-deschaux  de  Ga^congne , 

dont  le  connestable  faisoit  si  grand  cas,  pouvoient  ap- 
porter, ils  furent  tous  d'advis  que  ces  compagnies  ita- 
liennes fussent  retenues  ,  et  non  casse'es,  comme  estoit 
l'intention  du  Roy,  attendu  que  c'estoient  tous  gens 
d'eslite  et  bien  armez,  et  que  les  cassans  c'eust  esté  en- 
voyer autant  de  renfort  aux  ennemis,  qui  les  eussent 
recueillis  à  nostre  danger  et  desadvantage ,  dont  Sa 
Majesté  eust  après  esté  marrie  ;  que,  par  homme  exprès 
qui  seroit  envoyé  vers  elle,  elle  devoit  estre  mieux  es- 
claircie  qu'elle  n'estoit  lors  de  la  vérité  et  de  Testât 
des  affaires,  et  notamment  de  la  recepte  et  despence 
qui  avoit  esté  faicte  ,  du  nombre  des  forces,  forteresses 
et  chasteaux  qu'il  falloit  nécessairement  garder  ;  de 
toutes  lesquelles  choses  il  sembloit  qu'elle  n'eust  point 
de  cognoissance,  ou  que  si  elle  l'avoit,  elle  la  dissimu- 
loit  sans  toutesfois  s'appercevoir  du  mal  que  cela  ap- 
porteroit  à  ses  affaires  :  ce  qu'ils  estoient  tenus  luy 
apperteraent  remonstrer  et  lamentevoir,  à  fin  que  la 
coulpe  n'en  fust  rejetée,  comme  tousjours  elle  seroit, 
sur  le  niareschal.  Luy,  s'accommodant  à  leur  opinion 
depescha  vers  le  Roy  le  secrétaire  Plancy,  avec  un  estât 
abrégé  des  deniers  receus  et  despendus,  par  lequel  il 
apparoissoit  que  pour  septembre,  premier  mois  de  la 
guerre,  il  n'y  avoit  ou  que  sept  mil  huict  cens  vingt 
payes  ;  pour  octobre,  onze  mil  cent  vingt-sept;  et  pour 
novembre,  les  six  compagnies  italiennes  susdictes  com- 
prinses,  douze  mil  quatre  cens  dix-huict  tant  seule- 
ment ;  le  tout  sous  vingt-quatre  enseignes  de  Bonnivct, 
sept  de  Cliastillon,  et  cinq  du  sieur  de  Slrozzy,  re- 
mises sus  au  lieu  de  celles  qui  avoient  esté  envoyées  à 
Parme. 

Qui  considérera  maintenant  la  diffcience  qu'il  y  ;♦ 

tousjours  des  payes  au  nombre  véritable  des  hommes, 
trouvera  que  toute  cette  force  pouvoit  à  peine  estre 
bastante  pour  raisonnablement  fournir  douze  grandes 
forteresses  et  vingt-deux  chasteaux,  tous  entre-meslez 
parmi  les  places  ennemies.  Ces  forces  estoient  bien 
différentes  de  celles  que  le  Roy  estimoit  monter  à  dix- 
huict  mil  hommes  ,  lesquels  si  le  mareschal  eust  eu  en 
main ,  il  ne  se  fust  arreste'  en  si  beau  chemin  ,  et  moins 
encores  amusé  à  importuner  Sa  Majesté  de  nouveau 
renfort. 

Plancy  donna  tel  esclaircissement  à  Sa  Majesté  sur 
toutes  choses,  que  la  vérité,  qui  avoit  jusques  à  lors 
esté  couverte  de  passions  et  de  nuages ,  commença  à 
se  monstrer  toute  claire  ;  ce  qui  donna  tel  courage  au 
Roy,  qu'il  trouva  fort  bon  que  les  Italiens  eussent  esté 
retenus ,  promettant  de  les  faire  payer  comme  les  au- 
tres, de  faire  haster  la  levée  des  Suisses,  et  d'augmenter 
ce  renfort  de  quelque  gendarmerie  et  fanterie  françoise. 
Le  mareschal  fit  aussi  entendre  au  Roy  que  Ludo- 
vic de  Birague  avoit  dés  le  i4  du  mois  deffaict  une  en- 
seigne d'Espagnols  naturels  qui  s'estoient  venus  nicher 
dans  Soré,  petite  bourgade  du  Montferrat,  en  estans 
morts  sur  la  place  jusques  à  quatre-vingts  ,  et  les  autres 
faicts  prisonniers  ;  et  que  Carie ,  son  frère ,  avoit  de  la 
mesme  course  deffaict  aussi  à  Vestigue,  au  dessous  de 
Masin,  soixante  soldats  de  la  compagnie  du  frère  du 
sieur  de  Masin,  suppliant  Sa  Majesté  qu'ayant  considé- 
ration à  leur  valeur  et  aux  bons  et  fidelles  services,  tant 
d'eux  que  du  président  Birague ,  qui  luy  servoit  de 
conseil  pour  la  justice ,  et  de  très-advisc  et  résolu  ca- 
pitaine pour  la  guerre ,  il  leur  voulust  faire  quelque 
bien  et  honneur  ,  n'ayans  ,   à  cause  que  leurs  biens 

estoient  confisquez  à  Milan  ,  autre  moyen  de  vivre  que 
de  celuy  de  leurs  estais  et  appoinctemens.  La  vertu 
lut  louée,  et  la  récompense  assignée  sur  les  fallacieuses 
moissons  de  l'espérance. 

Par  la  déduction  des  remonstrances  faictes  par  le 
mareschal  à  ceux  du  conseil ,  et  par  ce  dont  Plancy 
fut  chargé,  comme  cncores  par  les  résolutions  que  le 
Roy  print  là  dessus,  il  sera  aisé  à  remarquer  avec  quel 
desordre  et  obscurité  les  affaires  estoient  maniez ,  et 
combien  cela  fit  perdre  de  temps  et  de  belles  occasions 
au  mareschal  pour  la  prospérité  de  l'Estat,  les  affaires 
duquel  ne  doivent  jamais  estre  desguisez  au  maistre  , 
et  moins  estre  remis  au  lendemain,  si  on  en  veut  avoir 
honneur  et  en  recueillir  fruicts  qui  soyent  considéra- 
bles. U  y  a  bien  encor  pis  :  c'est  que  ceux  qui  cognois- 
sent  ces  fautes  et  maladies,  et  qui  y  ontinterest,  tel 
qu'avoit  le  mareschal,  sont  le  plus  souvent  contraints, 
malgré  qu'ils  en  ayent ,  de  patienter  et  dissimuler,  de- 
meurans  exposez  à  la  discrétion,  bien  souvent  trop  in. 
discrette,  des  grands  qui  ont  le  maniement  prés  du 
maistre,  la  pluspart  desquels  assouvissent  leurs  pas- 
sions aux  despens  de  son  service  et  réputation  ,  le  ran- 
geant, s'il  n'est  bien  advisé,  h  tel  poinct,  qu'il  met  le 
pied  sur  la  gorge  à  celuy  qu'il  devoil  le  plus  honorer. 
Le  mareschal  recommanda  aussi  à  Sa  Majesté  la  grande 
vertu,  valeur  et  affection  des  seigneurs  de  Nemours, 
d'Aumalle,  de  Bonnivet  et  Gonnort,  en  toutes  sortes 
d'affaires,  la  suppliant  en  vouloir  faire  quelque  dé- 
monstration digne  de  sa  bonté  et  de  leur  mérite,  à  fin 
deles  animer,  et  les  autres  aussi,  par  cet  exemple,  à  faire 
de  bien  en  mieux.  A  quoi  le  conncstable,  mieux  in- 
formé ({ue  précèdent  il  n  csluit  pas,  disposa  si  bien  le 


56  [  I  5  5  1  j    MÉMOIRES 

Ixoy ,  que  tous  ces  seigneurs  demeurèrent  fort  contens 
et  satisfaicts,  et  les  provisions  acheminées. 

En  ce  temps  il  print  envie  aux  capitaines  Malherbes 
et  Achaux,  qui  avoient  la  garde  des  chasteaux  d'A- 
villiane  et  de  Ravel ,  de  quitter  leurs  charges  pour 
servir  à  la  campagne.  Chacun  ayant  remis  sa  place 
entre  les  mains  du  Roy,  il  commanda  au  mareschal 
de  luy  nommer  deux  autres  personnages  propres  à 
leur  succéder;  mais  luy,  qui  se  souvenoit  de  ce  que  Sa 
Majesté  luy  avoit  faict  dire  dés  le  commencement  de 
la  guerre  pour  semblables  provisions,  ne  voulut  en- 
trer en  cette  nomination,  luy  semblant ,  comme  aussi 
esloit-il  véritable,  qu'elle  servoit  d'une  tacite  responce 
et  garentie  sur  ce  qui  en  pouvoit  après  advenir  :  sup- 
pliant Sa  Majesté  faire  elle-mesme  cette  eslection,  et 
qu'il  luy  sufTisoil  de  rendre  compte  de  sa  charge,  sans 
s'obliger  pour  celle  d'autruy. 

Et  pour  autant  qu'il  n'a  encores  esté  faict  aucune 
mention  du  nombre  des  villes  et  chasteaux  qu'il  falloit 
lors  garder  en  Piedmont,  ilpourroit  advenir  que  quel- 
qu'un qui  remarqueroit  le  nombre  d'hommes  qu'il  y 
avoit,  jugeroit  qu'il  n'auroit  tenu  qu'au  mareschal 
qu'il  n'eust  entreprins  plus  avant  qu'il  n'avoit  faict,  je 
n'ay  estimé  impertinent  d'insérer  icy  le  mesme  roolle 
qui  en  fut  baillé  à  Plancy  pour  porter  au  Roy,  col- 
tant  sur  chacune  le  nombre  d'hommes  qu'il  falloit  pour 
simplement  les  garder  de  surprinse,  car,  en  cas  de  force 
ouverte ,  il  eust  esté  nécessaire  de  la  redoubler  en  au- 
cunes d'icelles. 

A  Thurin,  ville  capitale  de  la  province,  deux  rail 
hommes. 

A  Chivas,  mil. 

A  Montcallier,  trois  cens. 

A  Quiers,  mil. 

A  Sainct-Damian ,  quinze  cens. 

A  Carignan,  cinq  cens. 

A  Pignerol,  cinq  cens. 

A  Saviglan,  §ix  cens. 

A  Cenlal,  quatre  cens. 

A  Montdevis,  douze  cens. 

A  Beyne ,  six  cens. 

A  Caselle ,  quatre  cens. 

Revenant  le  tout  à  douze  mil  cent  liomm^^,  sans 
autres  douze  cens  payes  qui  estoient  de'parties  par  ces 
chasteaux  icy  ;  à  sçavoir  :  Suze,  Sainct-Michel,  Avil- 
liane.  Thurin,  Pignerol,  Garmagnolles,  roquette  de 
Quiers,  Moncuc,  Castel-Nau,  Casai,  Borgon,  Bur- 
sasc,  La  Cisterne,  Villefrancbe,  Cavours,  La  Rocque 
de  Baux,  Beyne,  Salluces,  Verzel,  Ravel,  Dronier, 
La  Chiuze,  Casliglione,  La  Morre  et  Verdun  ;  qui  est 
en  somme  treize  places  fortes  et  vingt  et  trois  chas- 
teaux ,  où  il  falloit  tenir  treize  mil  trois  cens  hommes 
ordinairement  engagez. 

Environ  le  quinziesme  du  moys,  voyant  le  mares- 
chal  que  les  Impériaux ,  qui  s'estoient  emparez  de  Pas- 
seran,  Iravailloient  toute  la  campagne  et  tousles  villages 
d'entre  Quiers,  Villeneufve,  Moncuc  et  Butiglere,  et 
mesmes  aussi  toute  la  montagne  du  Monlferrat,  laquelle 
souloit  fournir  de  vivres  à  ces  deux  villes,  il  délibéra 
d'arracher  cette  espine  de  son  jardin.  A  cette  cause  il 
ordonna  à  La  Motte- Gondrin  de  faire  equipper  les 
doux  coulevrines  de  Villeneufve  ,  pour  aller  essayer 
de  prendre  Passeran,  avec  l'aide  de  sa  compagnie  de 
chevaux  légers,  et  quatre  cens  harqucbuziers,  et  d'au- 

très  six  cens  harquebuziers  et  cent  chevaux  qu'il  fe- 
roit  partir  de  Quiers  et  de  Sainct-Daraian,  qui  se  join- 
droient  à  luy  au  partir  qu'il  feroit  de  Villeneufve. 
Gondrin,  auquel  cette  bicocque  empeschoit  de  butiner 
conti'ibutions  autant  pour  luy  que  pour  le  Roy,  se 
trouva  tout  aussi-tost  prest  j  de  manière  que  le  vingt- 
quatriesme  il  se  logea  devant  Passeran ,  où  domp  Ma- 
nuel de  Luna  avoit  laissé  une  enseigne  d'Espagnols , 
lesquels  ayans  veu  tirer  l'artillerie,  et  estimansles  for- 
ces beaucoup  plus  grandes  qu'elles  n'estoient  pas  , 
firent  "une  contenance  si  estonne'e  qu'ils  furent  soudain 
forcez  et  mis  en  pièces.  Gondrin,  ayant  si  bien  ex- 
ploicté,  se  retira  à  Villeneufve,  laissant  le  capitaine 
Ventabran  dans  la  place,  lacjuelle,  peu  de  jours  après, 
fut  par  le  commandement  du  maresclial  si  bien  des- 
molie  qu'oncques  puis.les  yns  ny  les  autres  ne  s'y  lo- 
gèrent. En  ce  raesme  temps  le  maresclial ,  désirant  que 
la  vertu  et  valeur  de  Vassé  fussent  recognues  par 
le  Roy,  supplia  Sa  Majesté  l'honorer  de  son  Ordre  ,  ce 
qui  luy  fut  accordé  5  mais  quand  il  fut  un  peu  revenu 
à  luy,  il  recogneut  tard  qu'il  avoit  faict  tort  au  coronel 
Bonnivet  son  cousin,  qui  esgalloit  les  mérites  de  l'au- 
tre, dont  toute  la  cour  des  dames  le  contemnoit.  Il 
s'en  excusa  au  mieux  qu'il  peut  envers  luy,  qui  estoit 
de  si  gentil  naturel  qu'il  ne  s'en  scandaliza  jamais,  et 
s'en  alla  trouver  le  Roy,  qui  l'honora  peu  après  de  son 
Ordre,  comme  il  avoit  n'aguieres  faict  Vassé,  et  à 
quoy  le  tesmoignage  de  Brissac  servit  d'honorable  mé- 
diation. 

[i552]  Ouu  le  commencement  de  janvier  i55'-î  , 
voyant  le  mareschal  les  forces  des  ennemis  dispersées 
par  les  garnisons,  et  Ihyver  si  advancé  qu'il  n'y  avoit 
aucune  apparence  qu'il  fust  lors  pour  entreprendre 
rien  de  notable  ,  fit  (pour  luy  en  donner  encores  moins 
d'occasion)  courir  le  bruit  que  dans  peu  de  jours  ar- 
riveroient  en  Piedmont  trois  raille  François  et  quatre 
raille  Suisses.  Cependant  il  alloit  lousjours  sondant  et 
espiant  tous  les  moyens  par  lesquels  il  pourroit  porter 
dommage  à  son  enneray. 

Apres  avoir  bien  ruminé  sur  la  diversité  des  partis 
qui  se  presentoient,  et  iceux  balancez  aux  forces  et 
moyens  f[u'il  avoit  lois  en  mains,  il  n'en  trouva  en  fin 
aucun  plus  à  propos  que  celuy  de  la  citadelle  de 
Lanz,  laquelle  (selon  ce  qui  avoit  esté  recogneu)  pour- 
roit estre  forcée  en  peu  de  jours  avec  une  grande  bande 
d'artillerie. 

Cette  place  commande  h  toute  la  valle'e  de  Lanz , 
fort  fertillc  en  bleds  et  pasturages,  et  qui  a  (juelques 
minières  d'argent.  Elle  confine  d'un  costé  à  la  val  de 
Viu  ,  qui  descend  vers  celle  de  Suze,  et  d'autie  à  celle 
de  Pont  qui  respond  à  la  val  d'Aoustc.  Celle  place 
d'un  coslc,  et  Vulpian  de  l'autre,  estoient  si  proches 
deTliuiin  et  de  Cliiv.is,  qu  elles  donnoient  conmodité 
à  l'ennemy  de  courir  tout  le  Canavois,  qui  faict  partie 
du  Piedmont,  et  bien  souvent  aussi  jusques  en   la  val 

de  Suze,  tenans  les  advenues  de  la  France  en  telle 
SLijection ,  que  les  deniers  ne  pouvoient  estre  amenez 
qu'avec  grande  escorte.  Ceux  qui  ont  traduit  les  Com- 
mentaires de  César  ont  mal  recognu  quels  sont  les 
peuples  qu'ils  appellent  Salassi;  c'est  le  haut  Canavois, 
qui  tire  contre  Valpergue,  où  est  encores  aujourd'huy 
)a  bourgade  de  Saluce,  par  laquelle  on  peut  traverser 
en  la  val  d'Aouste  et  en  celle  de  Lanz. 

Toutes  ces  considérations  luy  firent  donc  prendre 
resolution  de  tenter  l'entreprinse,  quelques  grandes 
neiges  dont  la  terre  fust  lors  couverte,  ny  quelque 
grand  froid  qu'il  fîst  lors.  Toutes-fois  ,  auparavant  que 
mettre,  comme  on  dict,  la  main  à  la  serpe,  il  en  vou- 
lut délibérer  avec  messieurs  de  Nemours,  d'Aumale, 
de  Montmorency,  de  Gonnort,  de  Bonnivet,  président 
Birague,  d'Ossun,  Gondrin,  Montluc,  Francisque  Ber- 
nardin, et  autres  principaux  ministres,  leur  tenant  à 
ces  lins  ce  propos  : 

,  «  Vous  avez  cy  devant  veu,  messieurs,  que  le  Roy 
nous  avoit  estimé,  accompagnez  de  telles  forces,  que 
nous  avions  non  seulement  dequoy  nous  conserver, 
mais  conjoinctement  aussi  de  porter  quelque  dommage 
à  nos  voisins;  vous  vous  souvenez  bien  aussi  de  la  re- 
monstrance  au  contraire  que  nous  luy  fismes  par 
Plancy,  et  que  Sa  Majesté ,  mieux  esclaircie  de  la  vé- 
rité qu'elle  n'estoit  lors,  a  maintenant  prins  resolution 
de  nous  renforcer  :  mais,  parce  qu'il  pourroit  sembler 
à  quelqu'un  de  nos  mignons  de  cour  que  nous  ne 
sçaurions  jamais  bien  disner  si  nous  n'avions  nappe 
blanche  et  abondance  de  vin  frais  et  de  toutes  sortes 
de  viandes,  je  voudrois  bien  (tandis  que  la  mémoire 
est  encores  toute  récente  de  nostre  impuissance)  que 

nous  entreprinsions  quelque  chose  qui  leur  fist  cog- 
noistie  que  nous  sçavons  servir  nostre  maistre  autant 
avec  les  petits  qu'avec  les  grands  moyens,  et  sans  dis- 
tinction de  saison ,  contrariété  de  laquelle  rendra 
nostre  gloire  doublement  glorieuse.  Par  ainsi ,  s'il  y  a 
quelqu'un  d'entre  vous  qui  ait  en  main  quelque  chose 
propre  pour  ce  faire ,  je  le  supplie  de  le  proposer  :  et 
de  ma  part ,  pour  y  commencer,  je  vous  diray  que  le 
président  de  Birague  et  moy  avons  ces  jours  cy  faict 
recognoistre  la  citadelle  de  Lanz  et  le  chasteau  de  Viu, 
et  trouve  que,  les  assaillans.vjvement,  l'entreprinse 
pourroit  estre  faicte  auparavant  que  l'ennemy  se  peut 
assembler  pour  venir  au  secours,  ainsi  que  je  vousde- 
duiray  maintenant.  ^ 

«  'La  forteresse  est  assise  sur  le  sommet  d'une  mon- 
tagne, n'ayant  autre  commode  advenue  que  celle  qui 
est  par  le  dedans  de  la  ville,  et  oncor  tant  estroitte 
qu'il  n'y  a  place  que  pour  loger  quatre  pièces  ;  tout  le 
reste  est  en  pente  fort  roide  et  assez  mal-aise'e  à  appro- 
cher. La  confiance  de  ce  a  faict  que  l'ennemy  ne  s'est 
gueres  soucié  de  la  fortifier  de  ce  costé  là,  et  toutes- 
fois  nous  trouvons  que  par  le  bas  de  la  vallée  on  peut 
dresser  la  batterie  et  la  faire  telle,  que  le  soldat  pourra, 
hors  d'offense,  en  trois  halenées  monter  la  montagne 
et  gaigner  le  pied  de  la  bresche,  et,  à  la  faveur  de  l'ar- 
tillerie ,  donner  dedans;  que  le  semblable  se  peut 
aussi  faire  en  mesme  temps  du  costc  de  la  ville,  avec 
espérance  que,  là  où  il  advicndroit  que  la  chose  se 
trouvast  plus  rude  ou  plus  difficile  que  nous  n'espé- 
rons pas,  que  vostre  vertu,  valeur  et  dévotion,  es- 
prouvée  en  plus  grandes  choses,  sera  celle  qui  la  sur- 
montera ;  à  quoy  faire,  s'il  vous  plaist,  vous  m'aurez 

pour  compagnon  et  pour  coadjuteur.  Ce  sera  mainte- 
nant à  vous ,  messieurs ,  à  bien  considérer,  non  seule- 
ment les  facilitez  et  les  impossibilitez  de  l'entreprinse, 
mais  aussi  celles  que  l'ennemi  nous  y  peut  apporter, 
et  duquel ,  comme  vous  sçavez  trop  mieux ,  il  faut  tous- 
jours  faire  le  conte  plus  advantageux  qu'il  n'est  pas  , 
à  fin  d'estre  moins  exposez  aux  injures  et  aux  incon 
veniens.  Cela  faict,  nous  attaquerons  ce  qui  sera  le  plus 
facile,  le  plus  nécessaire  et  le  moins  hazardeux  :  de 
mesme  suitte  nous  emporterons  aussi,  ayants  ainsi  net- 
toyé^ le  chasteau  de  Viu,  qui  est  une  place  située  parmy 
des  ours  et  des  précipices  inacessibles,  et  auquel  la 
vale'e  de  Lanz  va  aboutir,  pour  tirer  contre  le  Mont- 
devis  et  la  Novaloise^ui  en  faict  le  pied.  » 

Ces  seigneurs,  qui  sçavoient  que  le  mareschal  n'en- 
treprenoit  jamais  semblables  jeux  s'il  ne  se  voyoit  en 
main  de  quoy  gaigner  la  partie ,  trouvèrent  tous  fort 
bonne  l'entreprise  de  Lanz  ,  promettans  de  ne  rien  es- 
pargner  de  leur  part  pour  en  avoir  l'heureuse  fin , 
que  de's  maintenant  ils  se  promettoient  par  sa  prudente 
conduictè. 

Ayant  par  ce  moyen  l'entreprise  de  Lanz  et  de  Viu 
esté  résolues,  le  mareschal,  le  dix-huictiesme  du  mois, 
assembla  de  toutes  les  garnisons  jusqu'à  cinq  mil 
François  et  douze  cens  Italiens ,  et  environ  douze 
cens  chevaux  ,  donnant  charge  au  sieur  Francisque 
Bernardin  de  se  mettre  devant  avec  deux  cens  che- 
vaux et  quatre  cens  harquebuziers ,  pour  aller  gaigner 
la  ville  et  l'advenue  du  chasteau,  pendant  que  le  reste 
de  l'armée  le  suivroit  avec  dix  canons  et  deux  coule- 
vrines.  Cette  petite  trouppe  avec  le  conducteur  fit  si 
bien    qu'elle  se  rendit  maistresse  de  la  ville,  mettant 

par  les  chemins  en  pièces  quarante  ou  cinquanLo  sol- 
dats, qui  estoient  sortis  de  Vulpian  pour  aller  à  La 
Busqué. 

Le  vingtiesrae  du  mois  l'arme'e  arriva  à  Lanz ,  où 
nous  trouvasmes  les  nostres  escarmouchans  avec  ceux 
de  dedans,  qui  avoient  fait  une  saillie.  Le  sieur  deBon- 
nivet,  de  pleine  arrive'e,  les  fit  si  rudement  saluer, 
qu'il  eu  demeura  dix  ou  douze,  que  morts  que  blessez. 
Par  iceux  on  apprint  que  ceux  de  dedans  ne  se  dou- 
loient  aucunement  de  ce  sie'ge,  et  qu'ils  avoient  déli- 
béré de  faire  leur  devoir  attendant  secours.  Ces  choses 
entendues,  le  mareschal  alla  luy  mcsme  recognoistre 
la  place,  laquelle  il  trouva  forçable  par  deux  endroicts, 
selon  qu'il  a  esté  cy  devant  discouru  ,  mais  qu'il  y 
falloit  et  du  temps  et  de  la  peine  plus  qu'il  ne  luy  avoit 
esté  rapporté  ;  à  l'abiegement  desquels  il  trouvoit  un 
seul  remède,  c'estoit  de  monter  une  ou  deux  pièces 
sur  un  haut  roclier  qui  estoit  de  l'autre  costé  de  la 
vallée,  et  qui  regardoit  quelque  peu  par  courtine l'en- 
droict  qu'on  vouloit  battre  par  vallée  :  mais  la  grande 
roideur  de  la  montagne  rendoit  cestc  exécution  fort 
difficile.  Toutes-fois  Gonnort,  frère  du  mareschal,  au- 
tant sage  en  conseil  que  délibéré  aux  plus  difliciles 
entreprinses ,  ne  voulant  laisser  les  choses  en  si  beau 
chemin ,  entreprint  de  monter  l'artillerie  à  force  de 
bras,  si  faire  se  pouvoit.  Et  ayant  peu  après  esté  liien 
recognoistre  toutes  les  advenues  de  ce  rocher,  il  print 
trois  cens  bons  hommes  avec  lesquels  il  mit  soudain  les 
mains  à  l'œuvre,  travaillant  avec  telle  diligence  et 
alTection  ,  luy  et  toute  sa  trouppe,  (pic  le  lendemain  les 
deux  pièces  se  trouvèrent  logées  sur  la  platte-forme , 
et  prestes  à  tirer  quand  il  scroil  commandé  :  ce  qui 
29.  5 

lut  diffère  jusques  à  tant  que  la  bresche  commença  à 
estie  raisonnable,  pour  ne  donner  occasion  àl'ennemy 
de  se  couvrir  par  traverses  contre  le  mal  que  ces  deux 
pièces  pouv oient  faire. 

Cependant  Caillac  (0,  lieutenant  gênerai  du  grand 
maistre  de  l'artillerie,  qui  estoit  puis  peu  de  jours  venu 
en  Piedmont ,  dressa  diligemment  deux  batteries , 
l'une  par  la  ville,  et  l'autre  par  le  bas  de  la  valle'e.  A 
celle  d'en  haut,  les  ducs  de  Nemours  et  d'Aumale  de- 
mandèrent à  commander  ,  et  à  celle  de  la  vallée  Mont- 
morancy  et  Bonnivet.  Le  lendemain ,  de's  le  poinct  du 
jour,  l'artillerie  commença  à  tirer  en  batterie  sans  in- 
lermission.  Ceux  de  dedans  ne  s'espargnoient  pas  non 
plus,  tirans  continuellement  force  harquebuzades,  et, 
selon  le  l^eau  jeu  qu'ils  voyoient ,  quelques  coups  de 
coulevrine ,  endommageans  par  le  costé  de  la  ville 
grandement  les  nostres.  Mais  ayant  le  duc  de  Ne- 
mours en  fin  observé  que  les  pièces  de  l'ennemy  ne 
monstroient  jamais  le  nés  qu'après  la  voilée  des  nostres, 
la  fumée  desquelles  leur  servoit  de  couverture,  il  com- 
manda à  un  canonier,  nommé  Seigneuret,  et  qui 
estoit  fort  adextre  à  ce  mestier,  de  pointer  et  braquer 
sa  pièce  droict  au  flanc  par  où  cette  coulevrine  tiroit, 
et  de  n'y  donner  feu  qu'après  la  voilée  des  autres 
pièces,  à  fin  de  Teinbouscher ,  ou  desmonter  entière- 
ment. A  quoy  il  ne  faillit  pas ,  car  au  mesme  instant 
que  le  canonier  de  dedans  s'avançoit  pour  donner  feu, 
cestuy  cy  le  mit  aussi ,  et  tant  à  propos ,  qu'il  embous- 
clia  la  pièce  ,  et  blessa  si  bien  le  canonier  qu'il  ne  peut 

C')  Brantôme  le  nomme  Callat,  et  Fouiquevaulx  Callac.  C'éloit  un 
oflicier  distingué j  il  mourut,  dit-on,  de  chagrin  de  n  avoir  pas  suc- 
"dé  à  d'Estrées  dans  la  charge  de  grand-makrc  de  Tartillerit'. 

depuis  servir.  La  batterie  continua  tout  le  jour,  mais 
la  muraille  se  trouva  si  forte  que  la  bresche  ne  parois- 
soit  encores  gueres. 

Le  lendemain  elle  recommença  avec  telle  furie,  qu'il 
tomba  plus  de  quatre  toises  de  muraille  du  costé  de 
la  vallée.  Quoy  voyant  Brissac,  il  commanda  sou- 
dain que  les  deux  coulevrines  qui  estoient  sur  le 
rocher  commençassent  à  tirer  dans  les  ennemis,  qu'ils 
voyoient  de  là  haut  à  descouvert,  et  tout  de  mcsme  à 
Bonnivet  de  marcher  avec  ses  trouppes  à  l'assaut.  Ce 
que  voyans  les  ennemis,  qui  étoient  tant  las  et  recrus 
pour  avoir  esté  tenus  nuict  et  jour  en  continuelles 
alarmes  qu'ils  n'en  pouvoient  plus,  ils  donnèrent  la 
chamade,  laquelle  ouye  le  mareschal  envoya  vers  eux 
Francisque  Bernardin ,  qui  rapporta  qu'ils  deman- 
doient  à  parlementer,  et  que  cependant  la  batterie 
cessast  ;  ce  qu'il  fit  au  commencement  difficulté  d'ac- 
corder pour  tousjours  plus  les  intimider.  Toutesfois, 
ayans  envoyé  dehors  quatre  ostages,  Francisque  Ber- 
nardin et  Monbazin  furent  envoyez,  et  moy  avec  eux, 
pour  accorder  sur  la  reddition  de  la  place,  sur  quoy 
fut  en  fin  faict  cette  capitulation  (0  : 

«  Capitulation  accordée  entre  les  seigneurs  Fran- 
cisque Bernardin  de  Vimercat ,  et  de  Monbazin,  dé- 
putez par  monseigneur  le  mareschal  de  Brissac,  gou- 
verneur et  lieutenant  gênerai  pour  le  Roy  en  Italie, 
d'une  part;  et  le  sieur  Jacques  deProvance,  capitaine 
et  gouverneur  du  chasteau  de  Lanz,  pour  l'Empereur 

(0  Ce  récit  de  du  Villars  ne  s'accorde  point  avec  ce  qu  on  a  lu  dans  les 
Mémoires  deMonlluc.  Du^  illars  ne  fait  aucune  mention  de  ce  dernier, 
et  attribue  le  plan  d'attaque  à  Gonor.  Monlluc  ne  parle  pas  de  Gonor, 
et  dit  avoir  conçu  et  dirigé  rcnireprisr. 

5. 

et  prince  de  Piedmont,  d'autre;  sur  la  reddition  de 
ladicte  place  et  forteresse  es  mains  dudict  sieur  ma- 
resclial,  auquel  lesdicts  sieurs  feront  signer  et  ratiffier 
le  tout. 

«  Que  dés  ce  jourd'huy  20  janvier  i552,  le  sieur 
Jacques  Provance  (0  remettra  la  place  es  mains  de 
celuy  que  M.  le  mareschal  de  Brissac,  gouverneur, 
et  lieutenant  gênerai  pour  le  Roy  en  Italie ,  ordon- 
nera, avec  toute  l'artillerie  et  munitions,  lesquelles 
demeureront  en  sa  puissance. 

«  Qu'il  sera  permis  audict  Provance  de  se  retirer 
avec  tous  ses  soldats,  officiers  et  serviteurs,  en  tel  en- 
droit qu'il  voudra  de  la  jurisdiction  impériale,  avec 
leurs  armes,  chevaux  et  bagaige,  enseigne  ployéeet 
tabourin  couvert. 

«  Qu'ils  seront  conduicts  par  un  trompette  dudict 
sieur  mareschal,  lequel  sera  tenu  leur  faire  fournir 
par  les  habitans  de  la  ville  cliarettes  et  bestes  de  voi- 
tures, pour  porter  leursdicts  bagaiges,  en  payant  rai- 
sonnablement. 

«  Qu'il  sera  cy  après  permis  audict  Provance  de 
pouvoir  faire  exiger  et  recouvrer  par  l'un  de  ses  ser- 
viteurs, et  auquel  à  ces  fins  sera  baillé  sauf-conduict , 
plusieurs  sommes  de  deniers  qui  luy  sont  deues  en  di- 
vers endroicts  de  la  vallée  de  Lanz,  et  que  là  où  il  s'y 
trouveroit  de  la  difficulté,  ledict  sieur  de  Brissac  luy 
fera,  hors  toute  forme  ou  figure  de  procez,  adminis- 
trer sommaire  justice. 

«  Que  les  soldats  blessez,  et  qui  ne  s'en  pourront 
aller,  seront  mis  en  quelque  maison  de  la  ville  pour 
se  faire  penser,  et  après  s'en  aller  sans  enipescliement 

(')  Provans. 

OÙ  bon  leur  semblera.  Faict  le  vingt-huictiesme  jan- 
vier, mil  cinq  cens  c'nquante-deux.  Signé  Vimercal, 
Monbazin,  Provance,  Boy  vin.   » 

Cependant  que  l'ennemy  se  mettoit  en  train  pour 
sortir,  je  portay  raonstrer  ceste  capitulation  au  ma- 
resclial ,  lequel  l'ayant  eue  pour  agréable  fit  mettre 
au  dessous  : 

«  Monsieur  le  raareschal  ayant  veu  et  considéré 
«  Ics'arlicles  cy  dessus,  préférant  clémence  et  dou- 
«  ceur  à  toute  rigueur  de  guerre,  les  a  acceptez,  et 
«  promis  observer  le  contenu  en  iceux.  «S/'^/ze  Brissac.  » 

De's  l'apres-disne'e  les  ennemis,  au  nombre  de  cent 
cinquante,  quittèrent  la  place  et  se  retirèrent  à  Vul- 
pian.  Le  capitaine  Breul,  lieutenant  de  Salcede,  fut 
mis  dedans  avec  cent  bommes  de  sa  compagnie,  et 
Nicolo  Bonnet,  ingénieur,  pour  faire  remparer  les 
Jjreschcs,  et  accoustrer  les  flancs  mieux  qu'ils  n'es- 
loient  pas.  A  ce  qui  fut  recognu  (estant  la  place 
noslre),  les  brcscbes  n'estoient  si  raisonnables*,  ne 
tant  mal-aisees  à  remparer,  que  l'ennemy  ne  l'eust 
peu  combattre  encorcs  buict  ou  dix  jours,  pendant 
lesquels  il  eust  peu  estre  secouru  ;  n'estans  leurs 
garnisons  tant  esloignces  les  unes  des  autres,  que 
dans  ce  temps  ils  n'en  eussent  bien  peu  tirer  noml)rc 
sufEsant  pour  ce  faire.  Mais  la  soudaine  et  inopine'e 
surprinsc  leur  fit  croire  et  douter,  comme  elle  faict 
ordinairement  aux  bommes,  beaucoup  plus  qu'ils  ne 
doivent.  En  toute  ceste  faction  il  ne  s'y  perdit  per- 
sonne de  marque  que  le  sieur  de  Mcls,  gontil-bommo 

auvergnat,  avec  douze  ou  quinze  soldats,  et  un  ca- 
nonier;  ayant  durant  tout  ce  temps  faict  un  si 
extresme  froid  et  neige,  qu'il  n'estoit  possible  de  plus. 
Le  cliasteau  de  Viu ,  ayant  ouy  la  reddition  de  Lanz, 
se  rendit  aussi. 

Ayant  domp  Ferrand  eu  nouvelles  que  le  mares- 
chai  s'estoit  mis  en  campagne  pour  aller  à   Lanz ,  il 
estima,  comme  sage  et  rusé  capitaine  que  il  estoit, 
à  ce  que  luy-mesme  confessa  depuis,   que  les  Fran- 
çois n'avoient  pas  tant  d'envie  d'assiéger  Lanz  qu'ils 
en  faisoient  la  contenance,  et  que  ce  n'estoit  qu'une 
amorceexpressement  aprestée  pourl'amuser  de  ce  costé 
là,  à  fin  de  faire  tout  en  un  coup  tourner  teste  vers 
la  Doyre- Balte  à  sept  ou  huict  cens  chevaux,  ayan 
chacun  un  harquebuzier  en  crouppe ,  pour  se  rendre, 
traversant  la  duché  de  Milan  ,  en  sept  ou  huict  jours 
à  Parme.  Ce  qu'il  jugeoit  lors  tres-aisé  de  faire,  tant 
parce  que  les  eaux  estoient  fort  basses  et  par  ainsi 
gayables  de  tous  costez,  ou  si  rudement  glacées  qu'on 
pouvoit  passer  par  dessus  ;  comme  aussi  parce  qu'il 
n'y  avoit  lors  forces  suffisantes  pour  empescher  ou 
donner  sur  la  queue  à  une  telle  trouppe;  de  manière 
qu'il  s'amusa  à  faire  faire  garde  au  long  des  rivières, 
et  à  rompre  les  glaces  et  les  guez,  au  lieu  de  donner 
quelque  faveur  à  ceux  de  Lanz.  Et  toutes- fois,  vou- 
lant en  fin  entendre  et  à  l'un  et  à  l'autre,  il  assembla 
dans  Yvrée  environ  douze  cens  chevaux,  et  de  quatre 
à  cinq  mil  hommes  de  pied,  partie  desquels  il  bailla 
au  marquis  de  Pescaire,  prince  fort  brave  et  advisé, 
luy  commandant  de  s'approcher  avec  ces  forces  pour 
donner  faveur  aux  assiégez,  et  essayer  de  jeter  dedans 
deux  ou  trois  cens  Espagnols,  et  de  faire  touf  c?^"que 


, 


DE  DUVILLARS.     [l555]  ni 

l'occasion  luy  offriroit,  sans  toutes-fois  s'engager  si 
avant  que  la  retraicte  ne  fust  tousjours  en  sa  liberté' j 
ne  pouvant  croire,  quant  à  luy,  que  là  où  les  Fran- 
çois auroient  à  Ijon  escient  assailly  cette  place,  qu'elle 
tust  pour  estre  si  tost  perdue  qu'elle  fut,  mesme  fai- 
sant approcher  ces  forces  de  nous.  Que  là  où  par  le 
contraire  il  trouveroit  que  les  François  voulussent 
entreprendre  ce  voyage  qu'il  craignoit,  qu'il  se  mi^t 
à  leur  queue,  luy  en  donnant  advis  de  si  l)onne 
lieure  qu'il  leur  peut  gaignerle  devant  au  passage  de 
la  Doyre,  et  là  les  combattre  des  deux  costez  avec 
leur  advantage.  Le  mareschal ,  faisant  aussi  de  son 
costé  le  compte  de  son  voisin,  avoit  jugé  que  l'en- 
nemi se  mettroit  en  devoir  de  le  venir  travailler  ou 
combattre,  et  qu'il  estoit  nécessaire  pour  ne  tomber 
en  cet  inconvénient,  de  jetter  gens  de  tous  costez, 
pour  d'heure  à  autre  estre  adverti  des  remuemens  et 
progrès  de  l'ennemi,  pour  s'opposer  ausijuels  il  donna 
en  tout  événement  cet  ordre  :  Premièrement  il  com~ 
manda  au  sieur  Francisque  Bernardin  de  demeurer  à 
Lanz,  avec  cinquante  chevaux  et  trois  cens  harque- 
buziers,  pour  faire  diligemment  retirer  toute  l'artillerie 
dans  le  chasteau ,  fors  les  deux  coulevrines  qu'il 
vouloit  mener  avec  luy,  et  que,  cela  fait,  il  le  suivit 
avec  sa  trouppe  du  costé  de  Rivarol ,  où  il  se  vouloit 
acheminer. 

A.pres  il  commanda  au  duc  d'Aumale  de  monter  à 
cheval  avec  toute  la  cavalerie,  (\u\  pouvoit  arrivera 
douze  cens  chevaux,  et  de  s'advancer  avec  douze  cens 
harquebuziers  pour  aller  gagnci  le  logis  de  Sainct 
George,  où  il  se  rendroit  bien  tost  après  luy,  auquel 
il  commanda  se  bien  garder  de  combattre,  qjielque 

occasion  que  l'ennenii  luy  en  peut  donner,  comme 
peut-estre  il  feroit  ;  ne  voulant  de  sa  part  rien  com- 
mettre au  Lazard  du  combat,  ores  ([u'il  fist  contenance 
du  contraire  ;  d'autant  que  de  la  conservation  de  cette 
petite  force  de'pendoit  non  seulement  la  récente  con- 
queste  de  Lanz,  mais  aussi  celle  de  tout  le  Piedmont  : 
estimant  que  quand  les  Suysses  seroient  arrivez  , 
lesquels  il  attendoit  de  jour  à  autre,  il  n  auroit  lors 
faute  d'occasions  pour  ce  faire,  et  avec  jeu  plus  asseuré 
qu'il  ne  pouvoit  lors. 

Marchant  le  duc  d'Aumale  pour  aller  gaigner  ce  logis, 
ses  avant-coureurs,  conduits  par  le  sieur  de  Gye  ('), 
lieutenant  de  M.  de  Maugeronson  père,  rencontrèrent 
vingt-cinq  chevaux  des  ennemis,  qui  s'estoient  advan- 
cez  aussi  pour  prendre  langue,  lesquels,  sans  leur 
donner  loisir  de  se  recognoistre ,  il  chargea  si  vivement 
qu'il  les  emporta  en  demeurant  six  sur  la  place  et  huict 
de  prisonniers,  qui  furent  soudain  menez  au  duc  d'Au- 
male, par  lesquels  il  aprint  que  les  ennemis  estoient 
logez  à  Rivarol  „  et  qu'ils  les  avoient  laissez  prests  à 
monter  à  cheval,  les  ayant  de'peschez  pour  venir  es- 
couter  si  l'artillerie  tiroit  encores  à  Lanz,  et  en  quels 
termes  nous  estions,  pour  s'advancer  ou  retirer,  selon 
ce  qu'ils  apprendroient  ;  que  domp  Ferrand,  avec  le 
reste  de  ses  forces  ,  estoit  le  long  de  la  Doyre ,  à  l'en- 
droit de  Riveroute,  lieu  où  elle  est  le  plus  gayable, 
soit  pour  nous  combattre  si  nous  nous  advancions  de 
ce  costé-là  ,  ou  repasser  de  deçà  et  se  venir  joindre  au 
marquis,  selon  l'advis  qu'il  luy  donneroit  de  nostre 
contenance  et  délibération.  Soudain  le  duc  d'Aumale 
fit  entendre  le  tout  au  mareschal ,  luy  mandant  qu'es- 

(■)  D'Yaié. 

tans  les  ennemis  si  prochains  de  luy,  qu'il  n'attendoit 
l'heure  de  les  avoir  sur  les  bras ,  qu'il  se  tiendroit  en 
bataille  hors  le  village  ,  en  une  assiette  assez  forte 
qu'il  avoit  choisie  pour  y  attendre  l'arme'e.  Ces  nou- 
velles receuës,  le  mareschal  s'advança  tout  aussi  tost 
avec  toute  la  gendarmerie ,  qui  estoit  de  trois  à  quatre 
cens  autres  chevaux,  accompagné  des  ducs  de  Ne- 
mours, de  Montmorancy  et  sieur  de  Gonnort,  com- 
manda au  mesme  instant  à  Bonnivet  de  faire  marcher 
l'arme'e  au  grand  pas,  sans  toutesfois  les  mettre  hors 
d'haleine.  Mais ,  soudain  que  les  gens  de  guerre  en- 
tendirent que  l'ennemy  estoit  en  campagne,  ils  furent 
espris  d'une  si  grande  ardeur  de  combattre,  qu'à  les 
voir  marcher  vous  eussiez  dit  qu'il  n'y  avoit  celuy  d'eux 
auquel  la  bonne  volonté  n'eust  chaussé"  des  aisles  tres- 
legeres,  et  qu'il  ne  tint  desja  la  victoire  toute  certaine 
en  sa  main.  Cependant  le  mareschal  s'estoit  joinct  au 
duc  d'Aumale ,  lequel  il  trouva  si  commodément  logé, 
qu'il  ne  remua  rien  de  l'ordonnance,  mais  seulement 
fit  jelterau  long  des  hayes  etfossez,  dont  il  n'y  a  champ 
en  ce  pays-là  qui  ne  soit  environné,  deux  cens  har- 
quebuziers  à  cheval,  qu'il  avoit  choisis  parmy  les 
trouppes  et  menez  avec  luy,  à  fin  d'en  cstre  favorisé  si 
l'ennemy  s'advançoit  tandis  c[ue  les  autres  arriveroienl. 
On  demeura  en  cet  estât  jusf[ues  à  tant  que  Bonnivet 
arrivast,  comme  il  fit  sur  l'annuictement  ;  de  manière 
que ,  les  ennemis  n'estans  point  comparus,  il  commanda 
de  faire  l'assiette  du  logis,  et  que  chacun  s'allast  re- 
poser pour  desloger  devant  le  jour  et  les  aller  trou- 
ver, ayant  de  longue  main  apprins  que  la  célérité  bien 
mesnagéc  au  faict  de  la  guerre  donnoit  lousjours  do 
grands  avantages  à.  ses  amoureux. 

Ayant  le  marquis  de  Pescaire  sceu ,  tant  par  aucuns 
(les  avant-coureurs  qui  s'estoient  sauvez  de  la  defaicte 
(le  leurs  compagnons  que  par  autres,  la  prinse  de 
Lanz  et  la  grande  diligence  que  faisoit  le  maresclial 
[)our  le  venir  trouver,  et  craignant  de  Tavoir  si  à  coup 
sur  les  bras,  qu'il  fut  contraint  de  combattre  aupa- 
ravant que  domp  Ferrand  se  fust  joinct  à  luy,  il  deli- 
bcia  de  faire  la  mesme  nuict  sa  retraicte,  et,  pour  la 
rendre  plus  secrelte  et  plus  favorable,  d'envoyer, 
comme  il  fit,  sur  la  minuit  cent  ou  six  vings  chevaux 
donner  l'alarme  à  nostre  arme'e.  Cette  trouppe,  laquelle 
cstoit  conduicle  par  domp  Alvaro  de  Sande,  maistre 
de  camp  de  la  fanterie  espagnoUe ,  brave  et  advisé  sol- 
dat, et  depuis  gouverneur  du  chasteau  de  INIilan,  ayant 
approché  n(3stre  logis,  donna  l'alarme  si  chaude  par 
deux  divers  endroicts ,  qu'il  entra  un  tel  desordre  et 
efiroy  parmy  les  nostres,  qui  estoient  encores  sur  leur 
premier  sommeil,  laz  et  abbatuz  du  travail  du  jour 
précèdent,  que,  si  le  maresclial  et  les  autres  princi- 
paux capitaines,  qui  avoient  reposé  avec  la  botte  et  le 
corps  de  cuirasse ,  ne  fussent  soudain  montez  à  cheval , 
suyvis  de  Bonnivetqui  avoit  ramassé  une  trouppe  d'ar- 
qucbuziers,  il  estoit  à  craindre  qu'il  n'advint  quelque 
grand  desordre.  Cependant  Gonnort  d'un  costé  cL 
Biron  de  l'autre,  s'avancèrent  aussi  avec  quelque 
nombre  de  chevaux  et  d'iiarquebuziers,  poui-  recog- 
noistre  que  c'estoit,  et  soustenir  le  premier  eflbrt.  Par 
l'endroit  où  Gonnort  s'adressa,  il  ne  trouva  plus  per- 
sonne ;  si  fit  bien  le  sieur  do  Biron  quelques  chevaux  , 
(ju'il  se  mit  à  suyvrc  bride  en  main  ,  craignant  de  don- 
ner dans  (juehjue  nouvelle  embuscade;  et  enlin,  leui 
voyant  faire  contenance  de  gens  qui  avoient  envie  de 

se  retirer,  il  fit  advancer  dix  ou  douze  chevaux  pour 
prendre  langue.  Ceux-cy  attrapèrent  un  cheval  léger 
espagnol,  qui  avoit  son  cheval  blessé,  par  lequel  on 
entendit  la  ruze  et  la  retraicte  des  ennemis  des-jà  tant 
advance'e,  qu'il  seroit  mal-aise'  de  les  attrapper.  En 
cette  alarme  et  desordre,  il  y  eut  six  ou  sept  des  nos- 
tres  assez  mal  traictez. 

Ayant  le  mareschal  heureusement  parachevé'  son 
voyage,  et  voyant  Tennemy  retire',  les  froidures  et 
glaces  insupportables  continuer,  il  délibéra  de  ren- 
voyer chacun  aux  garnisons;  et  luy  et  les  autres  chefs 
se  retirerentà  Thurin  ,  donnant  advis  au  Roy,  par  Bri- 
quemaut  ,  de  tout  ce  qui  avoit  esté  faict ,  et  tout  de 
mesmes,  tant  au  cardinal  de  Tournon  qu'aux  ambas- 
sadeurs que  Sa  Majesté  avoit  de  tous  costez.  Durant 
que  ces  seigneurs  se  raffraichissoient  à  Thurin ,  ils  eu- 
rent le  vent  que  le  Roy  faisoit  grands  préparatifs  pour 
faire  sur  le  printemps  un  voyage  du  coslé  du  Rhin. 
Geste  nouvelle  les  invita  à  prendre  congé  du  mareschal 
pour  s'en  retourner  trouver  Sa  Majesté,  laquelle,  au 
rapport  du  mareschal,  fit  cognoistre  à  chacun  d'eux 
combien  elle  leur  sçavoit  de  gré  des  services  rendus  en 
Piedmont. 

Au  commencement  de  février  le  mareschal  fut  ad- 
verty  que  l'ennemy,  suspendant  le  voyage  du  mar- 
quisat de Salluces,  cy-devant  discouru  ,  avoit  delibeié, 
n'ayant  au-deçà  de  la  Doyre-Balle  autre  place  (jue 
Vulpian,  de  fortifier  Pùvarol  on  Favria,  pour  seconder 
ledict  Vulpian  \  qu'il  prenoit  ce  chemin  avec  quatre  ou 
cinq  mil  hommes  de  pied  et  douze  cens  chevaux.  Mais 
luy,  qui  craignoit  que  ce  ne  fust  pi ustost  pour  aller 
reprendre  Lanz,  les  bresches  duquel ,  à  cause  des  froi- 

dures,  n'avoient  encores  esté  bien  reraparées ,  y  en- 
voya renfort  de  trois  cens  arquebuziers  et  autres  forces, 
pour  ramener  à  Thurin  l'artillerie  qu'il  y  avoit  laissée. 
Luy  cependant ,  pour  recognoistre  de  plus  près  la 
contenance  des  Impériaux ,  et  selon  cela  prendre 
party,  s'en  alla  à  Chivas  avec  quelque  trouppe  de  ca- 
valerie ;  et  de  là  il  dépescha  de  Gye,  pour  aller  recog- 
noistre et  apprendre  quelque  chose  de  la  délibération 
de  domp  Ferrand,  qui  estoit  logé  à  Favria,  et  le 
marquis  de  Pescaire  avec  les  Italiens  et  lansquenets  à 
Visque. 

Ayant  de  Gye  prins  cette  routte ,  il  marcha  sur 
Faube  du  jour  à  Visque,  où  il  trouva  les  ennemis  sans 
sentinelle ,  et  en  tel  desordre,  que  s'il  eust  eu  seulement 
trois  cens  chevaux  et  autant  d'harquebuziers,  il  les  eut 
aisémerit  emportez.  Il  ne  laissa  toutesfoispour  cela  de 
les  pincer  si  rudement  et  de  si  près,  qu'il  en  terrassa 
quarante  ou  cinquante,  et  print  un  enseigne  prisonnier, 
auparavant  que  l'alarme  fust  à  bon  escient  dans  le 
camp,  et  que  la  cavalerie  fust  preste  pour  luy  faire 
teste,  comme  elle  fit  soudain,  sans  toutesfois  oser  l'en- 
foncer, estimant  que  toute  nostre  armée  estoit  là  ;  de 
manière  qu'il  se  retira  tout  à  son  aise  avec  son  prison- 
nier à  Chivas.  Par  ce  prisonnier  on  apprint  qu'ayant 
les  ennemis  trouvez  ces  lieux  mal  -aisez  à  fortifier  sans 
grande  longueur  de  temps  et  despence ,  ils  avoientde- 
li])eré  de  se  retirer  dés  le  lendemain  aux  garnisons,  à 
cause  que  l'hyver  devenoit  tous  les  jours  plus  aspre  et 
plus  rigoureux,  comme  il  est  quasi  ordinairement  en 
Piedmont,  et  plus  qu'en  lieu  où  j'aye  jamais  esté.  Et 
de  faict,  j'ay  veu  demeurer  la  neige  presque  cinq  mois 
sur  la  terre,  de  la  hauteur  de  trois  pieds  :  c'est  ce  qui 

contrainct  les  habitans   de   la    plaine  d'enterrer  les 
vignes  que  ils  appellent  liaultins  durant  Thyver. 

Vous  avez  cy-devant  veu  que  les  nouvelles  forces 
que  l'Empereur  avoit  faict  venir  d'Allemagne  es- 
toient  tourne'es  du  coste'  de  Parme,  avec  intention 
d'estre  employées  en  quelque  notable  exécution  que 
Le  Medeguin  (0  avoit  en  main.  Certainement  il  avoit 
une  intelligence  dans  la  ville  tant  aisée  à  réussir,  que 
si  Dieu  n'y  eust  miraculeusement  pourveu ,  la  guerre 
estoit  achevée  de  ce  costé  là.  Je  n'ay  jugé  impertinent 
de  toucher  icy  un  mot  en  passant  de  ceste  entreprinsc, 
ores  qu'elle  ne  soit  du  gibbier  piedmontois  (2), 

Il  y  avoit  dans  Parme  un  certain  conte  nommé  Jean 
Galeas  de  Salle ,  et  un  autre  gentil-homme  nommé 
Taglefer ,  qui  avoient  convenu  avec  Le  Medeguin  de 
recevoir  en  leurs  maisons  certain  nombre  de  soldais 
qu'il  leur  envoyeroit ,  vcsLus  en  contadins ,  portans 
sur  le  col  ^un  sac  de  sel  ou  de  b!fed,  et  les  tenir  de 
main  en  main  cachez  jusques  à  tant  que  cliacun  d'eux 
en  eust  retiré  trente  en  sa  maison.  Cela  faict ,  l'en- 
nemy  devoit,  deux  heures  devant  jour,  venir  donner 
une  escallade  h  la  ville,  par  quatre  divers  endroits  ; 
et  lors,  l'alarme  estant  grande,  chacun  des  Iraislres 
devoit  sortir  avec  sa  trouppe  qu'il  auroit  armée,  et 
courir  à  un  certain  endroict  de  la  muraille,  feignans 
la  vouloir  secourir  et  deffendre  ;  et  lors  ils  donneroient 
louten  un  coup  sur  ceux  qu'ils  trouvcroient  à  la  garde, 
(  t  les  autres  mettroient  l'ennemy  dedans.  Mais  Dieu  , 
(jui  se  mesloit  plus  avant  des  alfaircs  du  Roy  que  de 
ceux  de  ses  ennemis,  mit  en  teste  à  ccux-cy  de  taschcr 

')  Medichini,  marquis  de  Marif,'nnn.  —  (')  Lr  récit  de  ccUc  entre 
prise  ne  se  trouve  dans  aucune  autre  liistnire. 

d'attirer  aussi  quelques-uns  des  chefs  de  la  ville  à  leur 
cordelle,  l'un  desquels,  feignant  trouver  bon  d'y  en- 
tendre ,  descouvrit  toute  la  menée ,  et  puis  la  vint  sou- 
dain déclarer  au  duc  Octave  et  à  de  Termes-,  lesquels, 
craignans  que  la  dissimulation  ou  retardement  n'ap- 
portassent quelque  inconvénient ,  firent  soudaih  pren- 
di^e  au  collet  ces  deux  personnages,  qui  eurent  la  teste 
tranchée  le  2  feviuer,  après  avoir  confessé  leur  crime. 
Les  soldais  qu'ils  avoient  attirez  furent,  jusques  au 
nombre  de  cinquante,  prins  et  enchaisnez  pour  tra- 
vailler aux  fortifications.  Les  traistres  avoient  environ 
trois  mil  escus  de  rente,  desquels  le  duc,  monstrant 
une  singulière  bonté  et  libéralité ,  ne  voulut  jamais 
prendre  un  seul  denier,  ains  en  fit  don  à  leurs  plus 
proches  parens,  rendant  pjr  ce  moyen  sa  domination 
plus  agréable ,  et  chacun  des  Parmesans  plus  disposé 
à  la  delTendre. 

Environ  ce  temps  ceux  de  Lamirande  firent  en- 
tendre qu'ils  avoient  eiicores  des  bleds  pour  huict 
mois,  ne  retenans  les  bouches  inutiles,  et  que  voulans 
faire  sertir  Vattan  ,  qu'ils  depeschoient  vers  le  Roy 
pour  rendre  particulier  compte  à  Sa  Majesté  de  Testât 
de  la  place,  ils  avoient  dressé  une  escarmouche,  la- 
quelle avoit  esté  si  bien  conduicte  qu'ils  avoient  defîaict 
six  ou  sept  vingts  des  ennemis,  au  secours  desquels 
estant  accouru  en  personne  Ascagne  de  La  Corne  , 
neveu  du  Pape ,  son  cheval  avoit  esté  tué  souz  luy , 
qui  à  la  conduicte  d'un  seul  œil  ('),  et  parla  force  des 
bonnes  jambes,  et  d'une  trouppe  d'arquebuziers  qui 
le  suyvoit ,  s'cstoit  en  fin  sauvé. 

Ce  grand  et  rude  liyver  ne  permettant ,  comme  j'ay 

f'^  Il  avoit  perdu  un  œil  à  la  prise  de  Casai. 

dit,  au  mareschal  de  rien  entreprendre,  il  renvoya 
hyverner  aux  garnisons  les  compagnies  de  gendarme- 
rie des  seigneurs  conte  de  Tende ,  de  Maugeron ,  de 
Tavanes,  de  La  Fayette,  de  La  Hunaudaye(i),  de  Vassë, 
Terrides  et  la  sienne  j  et  semblablenient  celles  des  che- 
vaux légers,  des  seigneurs  Francisque  Bernardin  de 
Vimercat,  la  Motte-Gondrin  Sainct-Cliaumout ,  du 
Peloux,  d'Ossun,  viconte  de  Gourdon  ,  et  Tlieo;!e 
de  Bedaigne  Albanois,  et  de  La  Cure'e,  qui  estoient  ou 
dévoient  au  moins  estre  de  cent  chevaux  chacune ,  et 
cinquante  sous  le  sieur  liierosme  de  Birague. 

En  somme,  il  ne  réserva  rien  pour  la  campagne,  ren- 
voyant le  tout  aux  garnisons ,  tant  gendarmerie  que 
fanterie,  pour,  après  que  les  grands  neiges  et  froidures 
seroient  passées,  les  en  tirer  plus  fraiz  et  mieux  ap- 
poinctez  qu'ils  n'estoient  pour  lors,  à  l'occasion  des 
longs  travaux  précédemment  supportez. 

Ayant  Domp  Ferrand  failly ,  comme  vous  avez  veii , 
à  toutes  ses  enlreprinses,  et  ne  sçachant  à  quoy  se 
prendre  pour  avoir  sa  revanche  qu'il  avoit  fort  à  cœur, 
il  résolut,  voyant  nos  forces  départies  par  les  garni- 
sons, de  venir  brusler  et  ruiner  tonte  la  campagne, 
coupper  arbres,  vignes,  et  faire  au  demeurant  tout  du 
pis  qu'il  pourroit ,  pour  réduire  les  vivres  à  telle  ne- 

1  cessité  qu'il  les  fallust  faire  venir  de  France,  et  conse- 
quemmcnt  envelopper  les  affaires  du  Roy  en  grandes 
dilTicultez  et  despenses.  Ayant  le  mareschal  este'  ad- 

I  verty  de  ceste  délibération,  laquelle,  comme  vous  ave/, 
veu,  il  avoit  tousjours  craint  plus  que  nulle  autre  chose, 
et  desiiant  y  apporter  empeschement,  il  fit  soudain 
advancer  vers  Chivas  et  Verrolings,  (juatre  cens  che- 

')  D'Anucbaiil .  sciuneiir  de  I-i  Ilunaudavr. 

vaux  légers  et  deux  mille  liai  quebuziers  François ,  et 
fit  jetter  quelques  barques  sur  la  Doyre-Balte,  faisant 
au  mesme  instant  courir  deux  divers  bruicts,  l'un  que 
ces  forces  devoyent  essayer  de  traverser  jusques  à 
Parme ,  n'y  ayant  lors  en  la  duché'  de  Milan  aucune 
force  qui  les  en  peust  empescher  ;  l'autre  que  c'estoit 
pour  aller  mettre  tout  à  feu  et  à  sang  jusques  aux 
portes  de  Noarre  et  de  Milan  ,  et  au  retour  tout  le  pais 
qui  est  entre  la  Sezia  et  la  Doyre  ;  de  là  estans  de  re- 
tour h  Cliivas,  passer  le  Pau ,  et  aller  faire  le  semblable 
par  le  Montferrat  et  jusques  aux  portes  d'Ast  et  d'A- 
lexandrie. Et  parce  que  c'estoit  chose  presque  aussi  aisée 
à  faire  qu'à  discourir ,  Domp  Ferrand  à  ceste  nouvelle 
radoucist  sa  colère ,  considérant  qu'aussi  tost  que  les 
Milanois ,  nourrissiers  de  la  guerre  qu'il  soustenoit , 
sentiroient  le  moindre  ravage,  que  tous  moyens  devien- 
droient  courts  et  impossibles,  il  se  contenta  pour  lors 
de  faire  seulement  vivre  son  arme'e  aux  dépens  du  païs, 
et  d'exiger  des  plus  esloignez  contiiJ)utions  pécuniai- 
res. Toutes  ces  choses  le  rendoient  de  jour  à  autre 
plus  odieux,  et  le  François  au  contraire  plus  aimé, 
parce  qu'il  vivolt  avec  discipline.  A  la  vérité  elle  es- 
toit  telle,  qu'en  terre  mesme  de  conqueste  le  soldat 
n'eut  osé,  soit  en  marchant  ou  séjournant,  rien  prendre 
que  de  gré  ;  comme  doit  toujours  faire  un  conquérant 
qui  a  envie  d'establir  ses  conquestes. 

La  vertu  et  les  services  de  Bonnivet,  qui  estoit  assez 
malaisé  de  biens,  desquels  toutesfois  il  ne  fit  jamais  cas, 
Tavoient  rendu  digne  et  d'iionneur  et  d'une  notable 
recompense,  à  laquelle  Brissac  n'ayant  moyen  de  re- 
médier ainsi  qu'il  eust  bien  désiré,  il  supplia  le  Roy 
luy  faire  don  du  revenu  de  Lanz,  nouvellement  con- 


UE    DUVILLAKS.     [l55:4]  8l 

quis,  qui  pouvoit  valloir  environ  deux  mil  escus  de 
rente  ;  ce  qui  luy  fut  refuse',  ores  que ,  ez  guerres  pré- 
cédentes, le  roy  François,  père  des  armes  et  des 
lettres,  l'eust  libéralement  donne  à  de  Termes.  La 
faute,  ou  soit  ingratitude  ,  n'en  devoit  estrc  rapportée 
au  prince,  qui  estoit  la  mesme  bonté  et  libéralité,  et 
qui  tenoit  Bonnivet  au  rang  de  ses  plus  familiers  ser- 
vi'eurs,  mais  bien  à  Tenvic  de  ceux  qui  estoient  près 
de  Sa  Majesté,  lesquels,  ne  pouvant  gouster  lesprospe- 
ritez  du  mareschal ,  taschoient  d'y  apporter  ce  contre- 
poix,  que  nulle  gratifficalion  ne  peust  sortir  de  sa 
main  à  Tcndroict  de  ceux  qui  servoient  sous  sa  charge , 
ain^de  la  leur  seulement-,  esperans  par  ce  moyen  di- 
minuer si  fort  ou  infirmer  l'amour  et  l'obéissance  des 
gens  de  guerre ,  que  ce  luy  seroient  des  chaussc-traj)pes 
qui  accableroient  ses  desseins  et  sa  vertu  ,  l'ingratilifde 
estant  une  vraye  pesle  de  la  nature,  séminaire  de  dis- 
corde et  de  rébellion.  C'est  pourquoy  il  s'avança  d'en 
faire  ceste  plainte  ou  soit  remonstrance  ; 

«  S'il  est  ainsi.  Sire,  que  vos  bien-faicls,  tant  envers 
nous  qu'à  l'endroit  de  tous  ceux  qui  servent  fidellemcnt 
Vostre  Majesté  en  Piedmont,  ayent  esté  grands,  ce  nous 
a  eslé  un  remarquable  honneur  et  de  les  obtenir  et 
de  nous  en  eslre  aussi  rendus  dignes.  IMais  s'ils  ont  esté 
mesurez  au  petit  pied,  et  encore  pour  aucuns  tant  seu- 
lement, Vostre  Majesté  s'est,  sous  correction,  faicl  beau- 
•  coup  de  tort  de  refuser  la  grâce  dont  nous  luy  faisions 
très-huml)lc  requeste  en  faveurdeM.  de  Bonnivet,  qui  a 
longuement  et  vertueusement  servi,  comme  elle  sçail, 
parmy  toutes  sortes  de  fortunes  :  car,  encoi  es  qu'il  soit 
aussi  l)ien  que  moy  des-ja  sur  l'aage  ,  la  raison  et  l'affec- 
lion  qui  abondent  en  luy  ne  laissent  toutesfois  d'estre 
29.  6 

encores  si  jeunes  et  si  vigoureuses,  qu'il  eust tousjours 
fort  courageusement  et  sainctement  manié  le  bien  et 
l'honneur  qu  elle  luy  eust  faict,  et  le  refus  duquel  en  a 
degousté  plusieurs  ,  et  ce  d'autant  plus  qu'aux  guerres 
qui  ont  précédé  ceste-cy,  le  mesrae  bien -faict  a  esté 
concédé  à  d'autres  ausquels  il  ne  ceddera  jamais.  » 

Ces  choses  par  luy  considérées  avec  les  maux  qui 
en  pouvoient  advenir  et  les  grands  affaires  qu'il  auroit 
sur  les  bras  si  tost  que  la  prime  vere  seroit  venue,  il 
délibéra  depescher  vers  le  Roy  Gonnort  son  frère, 
pour  luy  donner  advis  qu'ayant  Le  Medeguin  failly 
l'entreprinse  de  Parme,  il  renvoyeroit  en  Piedmont 
la  plus  grand  part  des  forces  qui  luy  estoient  riesja 
venues,  et  qu'il  avoit  retenues  sur  le  fondement  de 
l'entreprinse  cy  devant  discouruë.  Il  y  avoit  encores 
une  autre  occasion  fort  preignante  qui  conduisoit  le 
mareschal  à  faire  ceste  depesche  ;  c'estoit  que  Sa  Ma- 
jesté preparoit  une  grand  armée  pour  aller  en  Alle- 
magne ,  où  la  pluspart  des  princes  estoient  eslevez 
contre  l'Empereur,  et  que,  y  allant  en  personne, 
comme  on  tenoit  qu'elle  feroit ,  c'estoit  chose  assurée 
que  pour  fournir  à  ce  voyage  on  espuiseroit  tout  le 
plus  beau  et  le  meilleur  des  forces  et  des  finances  de 
France,  ne  demeurant  aux  autres,  et  mesmes  au  Pied- 
mont,  que  les  hazards  avec  toute  sorte  de  nécessitez. 
Il  voyoit  aussi  que  beaucoup  de  seigneurs,  dames  et 
autres  ses  amis,  desquels  il  souloit  estre  supporté  et 
favorisé  prés  du  Roy,  se  monstroient  puis  un  temps 
assez  refroidis  en  son  endroict,  selon  l'ordinaire  des 
amitiez  de  la'Cour,  esquelles  ne  se  trouve  quasi  jamais 
tant  de  constance  ou  de  solidité  que  l'absence  ne  l'af- 
foiblisse  a  la  parfin,  au  moins  si  elle  n'est  cultivée  par 

continuelles  visitations  ou  par  dons  et  presens,  des- 
quelles deux  parties  le  mareschal  s'aquittoit  assez 
médiocrement,  tant  estoit  grande  la  confiance  qu'il 
avoit  en  la  gloire  et  en  la  fidélité  de  ses  bons  services. 
Toutesfois  c'estoit  ce  qui  le  devoit  rendre  plus  crain- 
tif et  plus  défiant,  estant  la  nature  si  maligne  et  si 
imbecille,  qu'elle  nous  fait  presque  ordinairement 
haïr  ceux  à  la  vertu  desquels  nous  ne  pouvons  attain- 
dre,  ores  que  nous  les  ayons  auparavant  chèrement 
aimez  et  honnorez. 

Gonnort,  premier  que  partir,  alla  visiter  toutes  les 
places  et  frontières ,  afin  d'en  pouvoir  plus  pertinem- 
ment parler  et  discourir  à  Sa  Majesté',  à  l'endroict  de 
laquelle  luy  et  les  amis  par  luy  rafraischis  et  reconci- 
liez travaillèrent  si  bien,  qu'elle  laissa  au  mareschal 
dequoy  couler  le  temps  et  la  fortune  ;  loiiant  infinie- 
ment  toutes  ses  actions,  avec  promesse  de  les  couronner 
Lien  tost  de  quelque  grande  recompense,  de  laquelle 
toutesfois  il  n'eust  autre  marque  que  l'espérance ,  qui 
est  la  seule  chose  qui  ne  peut  estre  ostée  aux  miséra- 
bles. 

Le  dix>neufviesme  février  i552,  les  vivres  de  Sainct- 
Damian  commencèrent  fort  à  amoindrir,  de  manière 
que ,  considérant  le  mareschal  la  proximité  du  prin- 
temps, et  combien  la  récolte  estoit  encores  esloignée, 
et  que  ceste  place  estoit  celle  que  l'ennemy  iroit  la 
première  assaillir,  il  délibéra  de  Tavictuailler.  Toutes- 
fois,  se  trouvant  le  plus  foible ,  il  craignoit  que  l'en- 
nemy en  ayant  l'advis ,  ne  se  jettast  en  campagne  pour 
l'empescher,  ou,  qu'ayant  descouvert  ceste  nécessité, 
il  ne  se  hastast  de  l'assaillir.  Estant  combattu  de  ces 
diversitez,  il  s'advisa  d'un  expédient  assez  subtil,  et 

6. 

qui  luy  reiissit  à  souhait  :  c'est  qu'il  m'envoya  vers  le 
sieur  de  Vassé,  luy  faire  entendre  que,  pour  parvenir 
plus  seurement  à  faire  cest  avictuaillement,  il  esloit 
d'advis  qu'il  feignist  d'estre  malade,  et  qu'après  il  de- 
mandast  congé  de  se  retirer  à  Carmagnolles,  et  qu'à 
ces  fins  il  luy  envoyeroit  sa  lictiere  et  escorte  pour  le 
conduire  ;  que  cependant  il  feroit  faire  amas  de  char- 
rettes, tant  à  Quiers  ,  Carignan  ,  que  Villeneufve , 
pour  au  bout  de  deux  jours  les  luy  envoyer  toute  la 
nuict,  et  faire  charger  douze  cens  sacs  de  farines  qu'il 
avoit  fait  préparer  en  la  maison  des  Maguins  à  Car- 
magnolles;  et  qu'il  feroit  sortir  de  ces  trois  places 
deux  cens  chevaux  et  six  cens  harquebuziers  qui  l'i- 
roient  attendre  à  la  sortie  des  bois  de  Cerisoles  :  qu'il 
donnast  ordre  que  partie  de  ceux  de  Sainct-Damian 
vinssent  au  renconUe,  et  que  l'autre  allast  au  mesme 
temps  courir  vers  Ast  pour  amuser  l'ennemy  ;  et  que 
Torquato  Torto  sortiroit  aussi  au  mesme  instant  de 
La  Cisterne ,  pour  battre  et  descouvrir  les  chemins; 
car  il  y  avoit  apparence  que  les  choses  conduites  de 
ceste  sorte,  et  avec  tel  silence  et  diligence,  que  les  vi- 
vres seroient  rendus  a  Sainct-Damian  auparavant  que 
l'ennemy  fust  adverty  de  la  deliljeration,  ou  eust 
loisir  de  l'interrompre. 

Vassé,  ayant  trouvé  ceste  resolution  fort  bonne,  ne 
fut  paresseux  à  l'exécuter,  marchant  par  le  costé  de 
Canal  si  couvertement,  que  la  renommée  mesme,  qui 
veille  tousjours  avec  cent  œils,  n'en  peut  jamais  rien 
descouvrir  qu'après  le  faict,  qui  rendit  la  place  as- 
seurée  pour  de  là  à  un  long  temps. 

Sur  la  fin  de  febvrier,  les  Suisses  arrivèrent  à  Ri- 
volles  soubs  huict  enseignes  commandées  par  le  co- 

lonnel  Fiolic  (0,  lequel  avec  quatre  de  ses  capitaines 
vint  à  Thurin  faire  la  révérence  au  mareschal,  auquel 
il  fît  dire  par  le  truchement  Holster  que  eux  et  tous 
leurs  compagnons  avoient  receu  à  singulière  grâce  et 
faveur  d'avoir  esté  appeliez  au  service  du  Roy,  mais 
plus  encor  de  ce  que  c'estoit  sous  un  gênerai  de  telle 
vertu  et  réputation  qu'il  estoit,  et  grandement  ama- 
teur de  leur  nation ,  laquelle  il  ne  trouveroit  moins 
alTectionnëe  ou  delibere'e  à  toutes  sortes  de  factions 
que  les  François  raesmes;  et  que,  à  ceste  intention,  ils 
le  supplicient,  au  nom  de  tous  leurs  compagnons, 
leur  vouloir  donner  bien  tost  en  main  tant  dequoy 
faire  preuve  de  leur  affection  et  bonne  volonté,  que 
aussi  pour  se  ressentir  de  l'ancienne  injure  qu'ils  re- 
ceurent  au  Monldevis,  par  le  marquis  du  Guast.  Ceste 
injure  est  telle  :  Il  y  avoit  aux  guerres  précédentes 
dans  ceste  place  douze  cens  Suisses  pour  le  Roy, 
avec  quelques  François  et  Italiens,  lesquels,  ne  pou- 
vans  plus  tenir,  se  rendirent  à  bagues  sauves,  sur  la  foy 
de  ce  marquis  ;  lequel,  oubliant  ce  qui  est  le  plus  re- 
commandable  parray  les  hommes  d'honneur,  à  sçavoir 
l'observation  de  la  foy  et  des  promesses ,  fit  massacrer 
par  les  chemins  la  pluspart  de  ces  trouppes  ;  de  la- 
quelle impiété  ceste  nation  a  tousjours  gardé  vindica- 
tive mémoire  ('2).  Le  mareschal ,  désirant  leur  faire  cog- 
noislre  conibien  ceste  disposition  luy  estoit  agréable, 
tenflant  la  main  au  colonnel  et  aux  capitaines  en  signe 
d'amitié,  leur  respondit  par  le  mcsme  trucheman  , 
que  leur  nation  avoit  tous  joui  s  monstre  tant  de  va- 

C")  Forlich. — C*)  A  la  bataille  de  Ccrisoles  les  Suisses  massacrc- 
rcQt  tous  les  Es{iagiioL>  qui  leur  tumbcrcnl  cnLrc  les  mains.  Ils  ne 
rcpondoient  que  par  le  mol  Mondovi  à  oetu  qui  leur  demandoicnt 
quarlicr. 

leur  et  de  fidélité  au  service  de  la  couronne,  en  toutes 
les  guerres  précédentes  à  la  pluspart  desquelles  il 
s'estoit  trouvé,  qu'il  n'eust  sceu  recevoir  de  la  main 
du  Roy  plus  de  grâce  que  de  luy  donner  pour  com- 
pagnons et  coadjuteurs  de  ceste  guerre  une  si  belle 
et  bonne  compagnie  qu'estoit  la  leur,  laquelle,  et  en 
gênerai  et  en  particulier,  le  trouveroit  tousjours  prest 
à  les  gratiffier  de  ce  qui  seroit  jamais  en  sa  puissance. 

Apres  que  la  monstre  fust  faicte  à  Rivolles  ,  ils  fu- 
rent départis  par  les  garnisons,  attendant  l'occasion 
propre  pour  servir. 

Sur  le  commencement  de  mars  i552,  le  viconte 
Gourdon,  gouverneur  de  Saviglan,  donna  advis  au 
mareschal  qu'il  avoit  descouvert  une  entreprinse  qu'a- 
voit  La  Trinité,  gouverneur  de  Foussan,  sur  ledit 
Saviglan,  par  le  moyen  de  deux  soldats,  l'un  nommé 
Alfonse ,  et  l'autre  Michel  Crasto  ;  lesquels  il  vouloit 
faire  pendre,  suppliant  y  envoyer  son  prevost  pour 
estre  chasliez  ;  ce  qu'ils  furent  peu  de  jours  après,  se- 
lon leur  perfidie. 

Le  sieur  de  La  Nonvalaise,  de  la  maison  des  Prova- 
nes,  fort  illustre  et  grande  partizane  du  duc  de  Sa- 
voye ,  voyant  les  affaires  de  son  maistre  en  fort  mau- 
vais estât,  et  les  espérances  de  ressource  fort  foibles, 
supplia  le  mareschal  à  ce  qu'il  luy  fust  permis  de  re- 
tourner en  sa  maison  et  jouir  de  ses  biens,  en  faisant 
toutesfois  au  preallable  serment  de  fidélité  au  Roy.  Il 
y  fut  receu,  et  plusieurs  autres  gentilshommes  aussi 
ses  parents,  afin  que,  par  ce  courtois  exemple,  tous  les 
autres  gentilshommes  fussent  doucement  invitez  à  em- 
brasser la  gracieuse  domination  françoise,  comme  ils 
firent  depuis. 

Le   mesme  jour,   La   Motte  Gondrin   donna  advis 
qu'il  avoit  prins  un  espion  à  deux  mil  de  Villeneufve, 
envoyé  par  domp  Ferrand  pour  recognoistre  si  la  ca- 
vallerie  françoise  et  les  vieilles  bandes  du  colonne!  de 
Chastillon  retournoient  en  France,  comme  le  bruit 
couroit,  d'autant  que  son  intention  estoit,  cela  succé- 
dant ainsi,  d'aller  assaillir  Sainct-Damian ,  qu'il  es- 
peroit  aisément  emporter.  Sur  cest  advis ,  toutes  les 
places  faisans  frontière  de  ce  coste'  là  ,  et  sur  tout 
Sainct-Damian ,  furent    renforce'es   d'hommes  et   de 
toutes  autres  choses  nécessaires  pour  attendre  un  siège. 
Le  troisiesme  jour  de  mars,  Gordes,  gouverneur  du 
Mondevis,  qui  s'estoit  emparé  de  La  Marsaglia,  bour- 
gade  des  Langues,    assez    commode  pour  travailler 
l'ennemy,  donna  advis  au  mareschal  que  les  Espa- 
gnols deliberoient  de  la  reprendre,  parce  que  prin- 
cipalement elle   empeschoit  les   contributions  qu'ils 
souloient  lever  au  pais  ;  et  que  si  c'estoit  son  plaisir  de 
luy  envoyer  quelque  renfort,  qu'illes  en  empescheroit, 
et  peut  estre  bien  leur  donneroit  fort  sur  les  doigts. 
Soudain  le  mareschal,  approuvant  son  intention,  fit 
diligemment  marcher  quelques  trouppes;  dont  ayant 
l'Espagnol  eu  le  vent,  il  fit  sa  retraite,  mais  ce  ne  fut 
sans  recevoir  perte   de  quelque  fanterie  qui   s'estoit 
advancée  à  ravager,  et  qui  fut  rencontrée  par  le  ca- 
pitaine Laval ,  lieutenant  de  Gordes,  l'un  des  gracieux 
et  vaillans  gentils  hommes  qui  fust  de  long  temps  sorty 
de  Provence. 

Cependant  Brissac,  estant  tousjours  au  guet  pour 
travailler  les  ennemis,  depescha  Bonnivet  avec  toutes 
les  troupes  qu'il  avoit  préparées,  pour  aller  prendre 
et   fortifier   Primel,  Ictiuel    il   fortifia   de  sorte  qu'il 

porta  despuis  grande  nuisance  au  Montferrat.  De  la 
mesme  course  il  alla  aussi  prendre  Polens  et  Saincte 
Victoire,  proches  de  Cairas,  et  fort  propres  à  le  tenir 
à  demy  assiégé. 

En  ce  mesme  temps,  'ia  janvier,  il  y  avoit  un  moine 
renie'  à  Cairas,  portant  les  armes,  lequel  print  intel- 
ligence avec  lemareschal,  luy  promettant  de  le  mettre 
dans  la  ville  par  un  trou  qui  estoit  en  la  muraille  , 
bouscbë  de  terre  seulement  ;   disant  aussi  qu'il  avoit 
moyen  de  tirer  à  sa  cordelle  une  vingtaine  de  ses 
amis  fort  déterminez,  qui  luy  aideroient  à   couper 
la  gorge  aux  sentinelles  proches  dudict  trou ,  pen- 
dant qu'il  l'ircit  ouvrir  pour   introduire  les  nostres 
dedans  au  jour  qui  seroit  accordé.  Ce  galand  se  servit 
de  l'entremise  de  Montbazin,  capitaine  des  gardes  du 
mareschal,  et  fort  aimé  de  luy.  Tant  y  a  que  ce  dia- 
ble de  moyne  défroqué  sceut  si  bien  prendre  nos  escus 
et  manier  Montbazin,  que  l'entreprinse  fust  résolue. 
Mais  parce  que  le  mareschal  estoit  fort  dur  à  croire 
en   tels  affaires  sans  preuve  évidente,  il  fit  dire  au 
moyne  qu'il  ne  s'en  pouvoit  résoudre  à  son  contente- 
ment, si  auparavant  il  n'introduisoit  dedans  la  place 
un  des  siens  qu'il  depescheroit  à  poinct  nommé  pour 
recognoistre  la  facilité  ou  impossibilité  des  choses. 
Le  moine ,  monacalement  couvert  et  desguisé,  et  qui 
joiioitau  jeu  double,  dit  au  mareschal  qu'il  en  estoit 
content,  et  print  jour  au  20  marsj  dont  ayant  donné 
advis  au  gouverneur  de  Cairas,  et  que  celuy  que  l'en- 
nemy   devoit  envoyer  arriveroit  sur  la    minuict,  il 
donna  ordre  que  le  trou  fust  un  peu  entre-ouvert , 
pour  malaisément  y  passer  toutesfois,  et  qu'il  ne  se 
trouvast  aucun    le  long  du  dedans   de  la   muraille, 

faisant  garde  ou  sentinelle  par  l'espace  d'une  heure. 

Le  capitaine  La  Combe,  qui  commandoit  au  cliasteau 
de  Sommerive,  y  fut  envoyé  ;  il  entra  dedans  et  en 
SOI  lit,  n'ayant  parmy  les  ténèbres  de  la  nuict  rien 
trouve  qu'à  souhait,  rapportant  de  la  part  du  moine 
qu'il  falloit  nécessairement  donner  le  feu  à  la  pièce 
le  25  du  mois-sur  la  minuict.  Soudain  qu'il  fut  party 
deCairas,  le  gouverneur  fit  diligemment  relever  toutes 
les  tranche'es  du  dedans  de  la  ville,  h  vingt  pas  de 
chacun  costé  du  trou,  laissant  une  seule  entrée  sur 
les  costez,  laquelle  conduisoit  au  dedans  desdictes 
tranchées,  qu'il  fît  fort  bien  flanquer  et  jecter  de  tous 
costez  forces  ti-araes  et  carbonnades.  Le  jour  accordé 
approchant,  le  mareschal  depescha  Bonnivet  avec  mil 
hommes  choisis  et  quatre  cens  chevaux,  luy  comman- 
dant défaire  un  gros  de  deux  cens  chevaux  assistez  de 
deux  cens  harquebuziers,  pour  soustenir  en  toute  sorte 
d'événement,  et  de  jeter  le  reste  de  la  cavalerie  sur 
les  advenues  pour  se  garder  de  surprinse ,  et  de  tenir 
prests  quatre  cens  hommes  en  deux  troupes,  pour 
s'entre-soustenir  l'une  l'autre,  et  la  première  aussi,  s'il 
advenoit  qu'elle  fust  repoussée,  et  du  reste  en  faire 
son  gros  pour  le  soustenement  et  conservation  du  total. 

Le  signal  qui  devoit  estre  donné  au  moine  sur  l'ar- 
rivée et  réception  des  nostres  estoit  de  quatre  fusées 
qui  seroient  jectées  en  l'air  et  au  loing,  et  qu'au 
même  instant  Chcpy  et  Laval,  avec  leurs  trouppes, 
seroient  rcceus  par  luy,  qui  se  rendroit  au  trou,  qu'il 
auroit  plus  eslargy  qu'il  n'estoit  lors  que  La  Combe 
y  entra.  Soudain  que  le  moine  veit  le  signal,  il  se 
]trcsentc,  et  faict  entrer  Chepy  et  Laval  avec  la  moitié 
de   leur  Irouppe  seulement,    Montbazin  s'cstanl  rc- 

serve  l'autre,  disant  que,  selon  que  ceux-cy  trouve- 
roient,  qu'il  s'advanceroit  ou  les  recueilleroit.  Cest 
acte  fit  entrer  le  moine  en  quelque  crainte  qu'il  fust 
descouvert,  et  par  ainsi,  hastant  sa  trahison,  il  dict  à 
ces  deux  seigneurs  :  «  Donnons  par  ceste  entrée,  qui 
nous  conduira  au  corps  de  garde  que  nous  deffe- 
rons.  » 

Ces  deux  capitaines ,  qui  brusloient  d'ardeur  de 
bien  faire,  entrent  avec  soixante  des  leurs;  mais  sou- 
dain qu'ils  se  furent  advancez  dix  ou  douze  pas,  ils 
descouvrirent  force  mesclies  du  costé  de  la  tranchée 
et  aussy  de  celuy  d'une  tour  où  estoit  le  corps  de 
garde,  et  là  dessus  se  tournans  pour  demander  au 
moine  que  c'estoit,  ils  ne  le  virent  plus.  Lors,  sevou- 
lans  advancer,  ils  se  trouvèrent  enveloppez  de  tous 
costez  parmy  les  flammes,  et  saluez  de  tant  et  tant 
d'harquebuzades,  que,  quelque  valeur  qu'ils  sceussent 
monstrer,  les  chefs  demeurèrent  prins  et  la  plupart  des 
soldats  tuez ,  hormis  dix  ou  douze  eschappez  à  ce 
cruel  hazard.  La  salve  des  harquebuzades  fit  soudain 
advancer  Montbazin,  et  de  main  en  main  Bonnivet 
pour  secourir  les  autres,  et  avec  la  valeur  surmonter 
la  trahison  ;  mais  ils  trouvèrent  le  trou  des-ja  à  demi 
bouche',  et  soustenu  d'une  scopeterie  qui  endommagea 
une  partie  des  plus  courageux  soldats  des  nostres. 

En  ce  mesme  instant  il  sortit  aussi  de  la  ville  trente' 
ou  quarente  chevaux  avec  quelques  harquebuziers , 
pensans  trouver  les  nostres  en  desordre  ;  mais  ils  furent 
si  vivement  repoussez,  qu'ils  recogneurent  trop  tard 
que  le  François  se  sçavoit  préparer  à  toutes  sortes  de 
fortunes.  En  tel  lieu  que  ccstuy-là  Laval  et  Cliepy  se 
dévoient  saisir  et  asseurer  du  moine ,  sous  prétexte 

d'estre  seurement  conduicts  par  les  ténèbres  de  la 
nuict  :  par  ce  moyen  il  eust  este'  contrainct  jouer  à 
bon  escient,  ou  de  souffrir  le  premier  la  mort  où  il 
conduisoit  les  autres.  Mais  en  ces  dangereuses  actions 
la  fureur  des  armes  faict  oublier  aux  plus  sages  ce  à 
quoy  ilsdevroient  le  plus  penser.  Bonnivet,  se  retirant 
en  bon  ordre,  reprint  le  chemin  de  Carmagnolles , 
distante  de  dix  mil  de  Cairas ,  et  s'y  rendit  d'une  seulle- 
halenée,  et  de  là  le  lendemain  à  Quiers,  où  estoit  le 
mareschal,  qui  loua  la  valeur  practiquée  autant  à 
l'exécution  qu'à  la  retraicte  ,  avec  intention  de  se 
ressentir  bien-tost  et  de  la  trahison  et  de  la  perte 
aussi. 

Au  mesme  instant ,  l'ennemy  ,  qui  portoit  fort  im- 
patiemment le  travail  que  Primel  donnoit  au  Mont- 
ferrat,  print  resolution  de  le  venir  attaquer  avec 
trois  moyennes,  et  nous  par  le  contraire  de  le  secou- 
rir. Luy,  nous  voyant  résolument  préparez  à  ce  faire, 
n'osa  pour  ce  coup  porter  sa  colère  plus  avant. 

Sur  le  commencement  d'avril  iSSa,  le  Roy,  à  la 
suasion  de  je  ne  sçay  quels  mignons  de  cour,  or- 
donna que  les  gouverneurs  des  villes  n'auroientplus  de 
compagnies  de  fanterie,  et  qu'elles  seroient  baillées 
à  d'autres,  d'autant,  disoit  Sa  Majesté',  que  cela  les 
empeschoit  de  reprimer  les  fausses  monstres  des  ca- 
pitaines tenans  garnison  en  leur  place  ,  ausquels  ils 
prestoient  l'espaule  à  la  ruine  de  son  service;  et  que 
par  ainsi,  estans  privez  de  ceste  charge,  qui  les  ol)ligeoit 
à  couler  les  fautes ,  ils  en  deviendroient  tous  plus  soi- 
gneux à  contenir  chacun  en  son  devoir.  La  Motte  Gon- 
drin  fut  le  premier  qui  en  eut  l'alarme,  et  qui  plus 
s'en  offença  aussi;  et  de  faict  il  de'pescha  soudain   le 

capitaine  Monfa,  son  lieutenant,  pour  demander  congé' 
au  cas  que  sa  compagnie  ne  luy  fust  conservée;  disant 
qu'il  aimoit  mieux  se  retirer  en  sa  maison  que  de  de- 
meurer attaché  à  commmander  à  des  murailles  et  à 
des  gens  qui  le  braveroient  quand  ils  voudroient , 
n'ayant  force  sienne  pour  maintenir  son  authorité.  Le 
mareschal,  qui  recogneut  la  conséquence  et  de  la  chose 
et  du  personnage  aussi ,  obtint  du  Roy,  et  pour  luy  et 
pour  les  autres ,  que  les  choses  demeureroient  en  Tes- 
tât qu'elles  estoient  lors,  promettant  de  les  veiller  de 
si  près  que  l'inconvénient  présupposé  n'adviendroit 
plus  ,  ou  au  moins  de  l'afibiblir  de  telle  sorte  qu'il 
feroit  peu  de  mal  ;  jugeant,  par  une  longue  expérience, 
qu'il  est  impossible,  quand  on  auroitles  mesmes  yeux 
d'Argus,  d'empescher  qu'il  n'y  ait  tousjours  parmy  la 
guerre,  mère  nourrice  de  desordre,  quelque  chose  qui 
aille  de  travers,  et  qu'il  faut  souvent  malgré  soy  dissi- 
muler. 

En  ce  mesme  instant  les  ennemis  donnèrent  quelque 
odeur  d'avoir  envie  d'aller  attaquer  Sainct-Damian  , 
conforme  au  dessein  qu'ils  en  avoient  précédemment 
eu.  A  quoy  le  mareschal  ayant  trouvé  beaucoup  d'ap- 
parence, il  commanda  soudain  à  Vassé,  qui  s'en  es- 
toit  allé  de  son  gouvernement  au  niarquisat  de  Sallu- 
ces,  de  s'y  en  retourner,  et  de  mener  avec  luy  sa  com- 
pagnie de  gendarmerie  et  deux  cens  bons  hommes  de 
pied  que  il  trouveroit  passant  dans  CarmagnoUes.  Ce 
seigneur,  qui  esloit  et  vaillant  et  affectionné,  sans  s'en 
enquérir  plus  avant,  partit  de  la  main  et  s'alla  jecter 
dans  Sainct-Damian. 

Le  mareschal  ayant  eu  nouvelles  que  tout   esloit 
arrivé  à  bon  port,  et  se  ressouvenant  que  les  flancs 

dudict  Sainct-Damian  estoient  en  quelques  endroicts 
un  peu  trop  descouveits  ,  il  luy  envoya  Tingenieui 
Nicolo  Bonnet,  autant  mal  adroict aux  de'mesleraens 
de  la  guerre  qu'il  estoit  expert  en  son  art  :  auquel 
il  commanda  de  faire  diligemment  dresser  dans  les 
fessez  force  moineaux  (0  de  quinze  en  quinze  pas  et 
au  rez  de  terre  ,  avec  un  esventail  audessus  pour 
évaporer  la  fume'e  des  harquebuzades.  Tout  ainsi 
que  les  choses  furent  ordonne'es  elles  furent  exécutées 
par  les  uns  et  par  les  autres,  et  la  place  de  toutes 
parts  reduicte  en  si  bon  estât  qu'il  n'y  avoit  plus  que 
craindre,  si  ce  n'estoit  que  l'ennemy  perdist  cou- 
rage d'y  aller,  pour  n'y  recevoir  et  honte  et  dommage, 
comme  il  fît  depuis.  Le  pauvre  ingénieur,  vaillant  du 
bec,  y  demeura  engage'  contre  sa  volonté. 

Vassé,enla  main  duquel  jusques  à  lors  estoit  demeuré 
le  gouvernement  de  Sainct-Damian,  supplia  le  ma- 
reschal  d'en  vouloir  faire  pourvoir  le  capitaine  Bri- 
quemaut,  auquel  il  avoit  trouvé  tant  de  fidélité  et  de 
valeur,  que  c'estoit  le  moins  qu'il  luy  pouvoit  sou- 
hailter.  Le  raareschal  en  fit  requeste  au  Roy,  la  Ma- 
jesté duquel  Faccorda  tout  aussi-tost.  Sur  le  dixiesme 
avril ,  le  mareschal  eut  nouvelles  que  le  cardinal  de 
Trente  estoit  arrivé  à  Milan  avec  la  surintendance,  de 
la  part  de  l'Empereur,  de  tous  les  affaires  d'Italie  ;  que 
le  sieur  domp  Ferrand  et  tous  les  principaux  minis- 
tres et  gouverneurs  festoient  allez  trouver,  en  inten- 
tion de  tenir  une  forme  de  diette  sur  la  forme  etdémeslc- 
ment  de  la  guerre  ;  qu'il  avoit  porté  pouvoir  pour 
vendre  et  engager  le  domaine  et  les  gabelles  de  Milan  , 
pour  recouvrer  argent,  n'y  ayant  lors  autre  moyen  d'en 

-')  Moineaux  :  mncliinos  de  guerre. 

avoir  que  par  ceste  seule  voye  (0  ;  car  les  Indes  ne  rap- 
portoient  pas  par  chacun  an  plus  de  deux  millions 
d'or,  quoy  qu'aucuns  ayent  voulu  dire  au  contraire. 
Le  mareschal  fut  depuis  adverty  que  ledict  cardinal 
de  Trente  avoit  bien  este'  nommé  à  ceste  charge ,  mais 
que  sa  venue  estoit  remise  à  une  autre  fois. 

Pendant  ces  consultations,  de  l'issue  desquelles  on 
attendoit  quelque  grand  effort ,  le  mareschal  envoya , 
par  gentils  hommes  exprès,  recognoistre  les  garnisons 
et  les  forces  des  places  ,  avec  commandement  à  cha- 
cun de  travailler  diligemment,  et  aux  fortifications 
et  à  l'amas  de  toutes  sortes  de  vivres  et  fourrages  , 
pour  attendre  un  siège  de  cinq  à  six  mois ,  et  sur  tout 
de  ne  recevoir  aucuns  estrangers  dans  les  bandes  sans 
son  congé,  craignant  les  trahisons  et  les  surprinses  que 
ceste  licence  non  reiglée  apporte  le  plus  souvent  aux 
peu  soigneux  et  inconsiderez.  En  ces  entrefaictes , 
ayant  révoqué  de  Sainct-Damian  pour  venir  à  Ville- 
neufve  la  compagnie  de  trois  cens  Suisses  du  capi- 
taine Luy,  reitter  de  Lucerne,  il  fut  rencontré  en  la 
vallée  de  Belot,  qui  vient  d'Ast  au  Piedmont,  par  le 
marquis  de  Malespine,  avec  deux  cens. chevaux  :  il 
jetta  partie  de  l'arquebouserie  sur  les  aisles  du  chemin 
bordé  de  fossez,  les  autres  sur  le  devant  et  sur  la 
queue,  et  tous  les  picquiers  en  un  corps  bien  serré, 
par  l'espace  de  deux  lieues.  Il  fut  souvent  attaqué  par 
teste ,  par  flanc  et  par  queue  ;  mais  les  compagnons 


(i)  Charles-Quint  se  trouvoit  dans  le  plus  grand  embarras.  lia  flotte 
des  Indes,  sur  laquelle  il  comptoit,  n'étoit  pas  arrivée;  les  Génois, 
auxqueb  il  avoit  recours  ordinairement,  rtfusoient  de  lui  prêter  au- 
cune somme.  11  étoit  réduit  à  s'adresser  à  des  particuliers,  qui  exi- 
geoient  des  intérêts  énormes. 

se  monstrerent  si  aspres  et  si  résolus  au  combat ,  que 
jamais  les  ennemis  ne  les  osèrent  enfoncer  :  et  ainsi 
marchans  et  combattans  il  gaignerent  les  bois  de 
Sainct-Paul  et  Sobry.  Cette  généreuse  et  résolue  re- 
traicte  fut  fort  loiiée  par  amis  et  par  ennemis.  Le  juge- 
ment et  le  résolu  courage  donnent  souvent  des  victoires 
et  des  honneurs  inesperez. 

Il  fut  en  ce  temps  adverty  par  un  gentil-homme 
qu'il  entretenoit  dans  Milan ,  qu  il  y  avoit  peu  de  jours 
que  le  sieur  de  Sainct- Aubin ,  venant  de  Provence,  y 
estoit  arrivé ,  ayant  passé  par  Nice ,  le  gouverneur 
de  laquelle  luy  avoit  baillé  pour  le  conduire  le  sieur 
de  Torrette  Nizard;  qu'il  avoit  longuement  et  par 
plusieurs  fois  conféré  avec  le  sieur  domp  Ferrand. 
Mais  Dieu,  lequel,  par  sa  prescience  et  immense  bonté, 
a  tousjours  eu  soin  particulier  de  la  France,  permit 
qu'au  mesrae  temps  que  Sainct-Aubin  estoit  encores  à 
Milan ,  que  le  mareschal  y  envoya  un  de  ses  trompettes 
nommé  Francisque  de  Gotogno,  qui  avoit  de  longue- 
main  couru  toute  l'Italie  et  toute  la  France  aussi. 
Cestuy-cy,  solicitant  sa  dépesche,  apperçutledict  sieur 
de  Sainct-Aubin ,  qu'il  cognoissoit  de  longue-main , 
lequel  luy  fit  signe  qu'il  luy  vouloit  parler  à  part.  S'es- 
tans  un  peu  escartez  ,  il  luy  dit  qu'il  vouloit  escrire  au 
mareschal  chose  d'importance,  et  qu'il  leprioit  de  luy 
fidellement  donner  ses  lettres,  lesquelles  il  luy  porte- 
roit  le  lendemain  luy-mesme  en  son  logis  ;  et  ainsi  ils  se 
séparèrent.  Le  trompette,  ruzé  pour  homme  de  son 
mestier,  demeura  sur  la  sienne,  et,  de  là  à  deux  jours 
s'en  voulant  retourner,  il  fut  chargé  par  Sainct-Aubin 
de  quelques  lettres,  lesquelles  portoicnt  qu'il  estoit 
venu  à  Milan  pour  faire  une  grande  provision  d'armes 

pour  la  fourniture  des  galères  du  Roy,  dont  il  poi.r- 
suyvoit  un  passeport;  qu'il  avoit  descouvert,  Dieu  le 
voulant  ainsi,  que  le  sieur  domp  Ferrand  avoit  quel- 
que grande  entreprinse  en  main  sur  lePiedmont,  pour 
Texecution  de  laquelle  il  faisoit  grande  provision  de 
pistolets,  d'espées  à  deux  mains  et  de  corps  de  cui- 
rasse. 

Le  mareschal,  confrontant  la  lettre  avec  les  actions 
de  Sainct-Aubin  et  les  occurrences  d'alors,  jugea  que 
c'estoit  un  apast  qu'il  avoit  luy-mesme  dresse'  pour 
couvrir  la  trahison  qu'il  couvoit,  et  peut-estre  pour 
l'endormir  à  seulement  penser  à  se  conserver  et  non 
à  entreprendre,  craignant  que  par  ce  remuement  il  en 
fust  tant  plustost  descouvert.  Et  de  faict,  delà  à  deux 
jours,  il  eut  nouvelles  par  le  mesme  gentil -homme 
confident,  que  domp  Ferrand  avoit  despesché  ledict 
Sainct-Aubin  versTEmpereur,  assisté  dudict  Torrette, 
et  que  ce  qu'il  manioit  devoit  estre  sur  Marseille  (0  ; 
qu'il  falloit  prendre  garde  de  pre's  à  un  certain  Ar- 
nault  de  Navailhe,  son  lieutenant,  et  sur  le  premier 
sergent  de  sa  compagnie ,  qui  estoit  lors  dans  Marseille. 
Le  mareschal,  soigneux  raesnager  de  la  prévention  ('^), 
donna  soudain  ces  mesmes  advis  au  Roy  et  au  sieur 
de  Massel,  piedmontois,  qui  commandoit  lors  en  Pro- 
vence en  l'absence  de  M.  le  comte  de  Tende,  le  priant 
de  se  rendre  soudain  dans  Marseille,  remuer  la  forme 
des  gardes  et  les  renforcer  et  de  nuict  et  de  jour;  de 
pourvoirde  bonne  garnison  Nostre  Dame  delà  Garde,  et 
sur  tout  les  galères,  afin  que,  chacun  veillant  etse  tenant 
à  l'erte,  il  fust  hors  de  prise  et  d'inconvénient,  et,  par 

(>)  Duvillars  rstle  sculliislorien  du  temps  qui  parle  de  ce  complot.— 
(■»)  Prévoyance. 

ainsi  réduire  toutes  choses  ea  telle  seurelë,  que  Sainct- 
Aubin  ne  peut  dire  ny  faire  chose  quelconque  au  pré- 
judice du  service  du  Roy,  et  recommanda  sur  tout  au 
sieur  de  Massel  qu'il  falloit  manier  tous  ces  reraue- 
mens  avec  telle  dextérité  qu'il  n'en  peust  prendre 
ombrage,  ains  le  laisser  librement  revenir  à  Marseille, 
et  là  estre  puis  saisy  avec  son  lieutenant,  lequel  il 
estoit  d'advis  qu'on  print  deslors,  sous  l'altiltrement 
de  quelque  querelle  particulière  qu'il  luy  falloit  dres- 
ser. Dieu  fit  la  grâce  au  Roy  et  à  ses  fidelles  ministres 
de  procéder  si  dextrement  et  si  délicatement  en  cest 
affaire ,  que  tout  fut  descouvert  et  réduit  en  seureté. 
Sainct-Aubin  ,  en  ayant  eu  le  vent,  n'osa  retourner,  sa 
propre  conscience  luy  servant  de  juge  et  de  bourreau 
tout  ensemble.  Sa  compagnie,  ores  que  peut  estre 
plaine  de  fidélité,  fut  cassée ,  la  conséquence  de  l'Estat , 
laquelle  ne  se  mesure  par  reigles  communes  et  ordi- 
naires, le  portant  ainsi.  Sans  la  vigilance  et  la  pru- 
dence du  mareschal,  Marseille  eut  couru  un  grand 
hazard,  et  ce  hazard  enveloppé  la  Provence,  le  Dau- 
phiné  et  le  Languedoc  en  un  merveilleux  et  peut  estre 
iiTeparable  inconvénient,  les  affaires,  les  pais  et  le 
temps  qui  couroit  lors,  considérez. 

Encores  que  les  armes  soient  les  instrumens  avec 
lesquels  la  guerre  se  demesle  et  s'achève,  si  est  ce  que 
si  le  gênerai  d'armée  ne  se  sçait  servir  que  de  ce  bas- 
ton,  et  qu'il  ait  affaire  à  un  plus  foible  et  toutesfois 
plus  accort,  plus  prudent  et  plus  ruzé  que  luy,  il  est 
certain  qu'il  tombera  toujours  des  despens;  car,  à  la 
vérité,  la  prudence,  la  prévoyance,  la  ruze  et  le  soing 
à  descouvrir  bien  au  vray  ce  que  l'ennemy  a  et  qu'il 
."içait  faire,  servent  tousjours  de  planches  très  asseurées 

pour  demesler  la  guerre  avec  honneur  et  ulililé, 
mesmes  quand  nostre  confiance  est  appuyée  au  secours 
de  la  Divine  Majesté,  laquelle  prospère  et  renverse  ainsi 
qu'il  !uy  plaist  les  desseins  des  hommes.  C'est  beau- 
coup d'avoir  la  justice  de  la  cause,  mais  ce  beaucoup 
ne  sert  de  rien  s'il  n'est,  par  prières  et  supplications, 
appuyé'  du  Dieu  des  batailles.  Brissac  a  de  son  temps 
sceu  mieux  que  nul  autre  heureusement  cultiver  ces 
expediens  par  une  intégrité  et  de  vie  et  d'intentions. 
Et  de  faict ,  dés  le  commencement  de  ceste  guerre 
il  se  proposa  la  mesme  ruse  que  Scipion  pratiqua 
contre  les  Carthaginois,  à  sçavoir  de  remuer  toutes 
sortes  de  pierres  pour  jecter  si  avant  et  si  à  propos  la 
guerre  dans  la  duché  de  Milan,  que  l'Empereur,  par 
la  jalousie  d'iceluy,  qui  luy  servoit  de  bride  à  conte- 
nir en  crainte  et  en  oftice  toute  l'Italie,  fust  contrainct 
de  quitter  toutes  les  pratiques  qu'il  avoitavec  l'Anglois, 
et  la  guerre  aussi  qu'il  faisoit  en  France,  pour  venir 
secourir  un  Estât  de  telle  conséquence  que  luy  estoit 
ceste  duché  de  Milan,  injustement  toutesfois  usurpée 
sur  la  France. 

Le  mareschal,  ayant  recognu  que  les  sieurs  de  Bi- 
rague,  principaux  ministres  du  Roy  en  Piedmont,  et 
bannis  de  jNIilan,  estoient  plains  de  jugement,  de  va- 
leur et  d'affection,  il  en  conféra  souvent  avec  eux,  les 
priant  et  sollicitant  de  luy  donner  quelque  ouverture 
et  quelque  moyen  pour  pouvoir  avancer  ses  desseins, 
qu'en  le  faisant  cela  ouvriroità  eux  mesmes  le  chemin 
à  toute  grandeur  et  afïluence  de  gloire  et  de' biens, 
dont  il  se  rendioit  le  propice  médiateur;  que,  se  traic- 
tant  en  cesl  endroict  du  salut  du  prince  et  de  l'avance- 
ment de  l'Estat    dans  lequel  ils   estoient  pieca  ver- 

tueusement  entrez,  il  falloit  qu'ils  fissent  tous  comme 
les  taureaux,  lesquels  pour  la  deflence  de  leurgeniture 
se  bazardent  à  combattre  les  propres  lions.     . 

Ceux  cy,  qui  avoient  de  grandes  intelligences  en  la 
duché'  de  Milan,  et  qui  marchoient  fort  considere'ment 
et  fort  reservément  en  besongne,  recognoissans  que  le 
mareschal  avoitJe  jugement  fort  subtil  et  fort  délicat,  ils 
ne  s'osoient  avancer  de  luy  rien  proposer  qui  n'eust  le 
fondement  fort  apparant  et  reiissible;  en  fin,  s'estans 
asseurez  de  luy,  ils  luy  descouvrirent  une  entreprinse 
qu'ils  avoient  de  longue  main  dressée  dans  Milan.  Et 
pour  autant  qu'elle  est  des  plus  grandes  et  des  plus  im- 
portantes qui  aj'^ent  este'  basties  depuis  cent  ans  en  çà,  et 
des  mieux  conduictes  aussi,  je  la  veux  desduiie  par 
le  menu ,  autant  pour  la  gloire  des  uns  et  des  autres 
comme  pour  servir  d'exemple  à  la  postérité:  le  faict 
donc  est  tel. 

LesBiragues  estoient  trois  frères,  à  sçavoir  Hierosme, 
Ludovic  et  Carie,  qui  avoient  pour  cousin  germain 
le  président  de  Birague.  Carie,  le  plus  jeune,  qui  n'es- 
toit  capitaine   que  d'une  bande   de  fanlerie,  et  qui 
n'estoit  banny  de  Milan  comme  les  autres,  avoit  du- 
rant la  paix  précédente  esté  fort  souvent  à  Milan.  Il 
advint  une  fois  entre  autres,  qu'en  cherchant  audict 
Milan  un  jaque  de  maille  qui  fust  beau  et  bon   tout 
ensemble,  il  luy  fut  rapporté  qu'un   gentil -homme 
siennois ,  nommé  Georges,  en  avoit  un  de  bonté  et 
beauté    nompareillc.    Il  en  eut  la  vue,  mais  ils  ne 
peurent  convenir  du  pris,  l'autre  le  tenant  trop  haut 
à  son  advis.  Toutesfois  le  Siennois  ne  laissa  de  voir 
depuis  ledict  Carie  Birague  par  plusieurs  fois,  durant 
le  séjour  qu'il  fil  à  Milan  ,  s'aprivoisant  peu  à  peu  si 

fort  de  luy,  qu'ils  jurèrent  amitié'  par  ensemble.  Carie 
estant  retourné  à  Cliivas  où  estoit  sa  garnison,  et  ne 
pensant  à  rien  moins  qu'au  Siennois,  il  fut  au  bout  de 
trois  ou  quatre  mois  toutestonnë  de  le  voir  à  CLivas, 
où  il  le  receut  et  traicta  fort  courtoisement,  comme  fit 
aussi  le  sieur  Ludovic,  frère  aisné  et  gouverneur  du 
lieu.  Luy  ayant  en  fin  demande  la  cause  de  son  voyage, 
il  dict  qu'il  s'estoit  repenty  d'avoir  esté  si  tenant  pour 
la  vente  du  jaque  de  maille ,  et  qu'il  le  luy  avoit  main- 
tenant apporté  pour  luy  en  faire  un  présent.  L'autre 
ne  le  voulut  recevoir,  et  eust  sa  courtoisie  en  beau- 
coup plus  d'estime  qu'il  n'avoit  auparavant. 

Or  cestuy  cy,  qui  couvoit  en  son  ame  toute  autre 
chose  que  le  jaque  démaille,  se  rendit  si  privé  parmi 
eux,  que  Ludovic  (0,  sage  et  fort  advisé  seigneur,  luy 
demanda  un  jour  l'occasion  de  sa  demeure  à  Milan, 
veu  qu'il  estoit  siennois,  et  quelle  charge  il  y  avoit  ; 
il  luy  respondit  lors  qu'il  estoit  banni  de  sa  patrie 
pour  avoir  trop  avant  eml)rassé  et  favorisé  les  affaires 
de  l'Empereur,  et  de  faict  que  s'il  ne  se  fust  sauvé  il 
auroit  couru  pareil  hazard  de  sa  vie  qu'avoit  faict 
un  sien  cousin  germain,  lequel  pour  avoir  esté  fort 
affectionné  à  l'Empereur  on  avoit  fait  mourir;  que 
l'Empereur  avoit  si  mal  recognu  ses  services,  qu'il  avoit 
assez  à  faire  à  vivoter  avec  je  ne  sais  quelle  petite 
provision  qu'il  recevoit  tous  les  mois  parmi  la  garni- 
son du  chasleau  de  Milan,  dans  lequel  il  se  tenoit 
presque  tousjours.  Ludovic  de  Birague  recognut  par 
ces  propos  qu'il  y  pourroit  avoir  ouverture  à  disposer 
le  Siennois  à  brasser  quelque  menée  de  ce  costé  là. 
Parmi  plusieurs  devis  qu'ils  eurent  ensemble,  il  s'in- 

(')  Celui  qui  fut  depuis  chancelier  de  France. 

forma  fort  particulièrement  de  la  forme  de  la  garde 
du  chasteau,  le  remettant  dextrement  tousjours  sur  le 
mescontentement  qu'il  avoit,  afin  que  cela  servist 
d'aiguillon  pour  le  faire  entrer  à  vomir  ce  qu'il  avoit 
dans  l'estomac,  adjoustant  tousjours  qu'il  luy  desplai- 
soit  fort  qu'un  homme  de  telle  valeur  et  mérite  qu'il  le 
recognoissoit,  fut  réduit  à  si  pauvre  parti  qu'estoit  le 
sien.  En  fin  le  Siennois,  desjà  fort  apprivoisé,  ouvrit  tout 
à  fait  la  boutique,  déclarant  à  Ludovic  de  Birague  que, 
s'il  pouvoit  trouver  moyen  de  faire  couler  jusqu'à  Milan 
cent  ou  six  vingts,  <!jue  François  que  Italiens,  bien  dé- 
terminez, et  mesmes  aucuns  qui  eussent  à  comman- 
dement la  langue  espagnole ,  qu'il  se  faisoit  fort  de 
les  faire  entrer  dans  la  ville  et  dans  le  chasteau,  les 
retirans  en  une  sienne  maison  qu'il  avoit  près  d'ice- 
luy,  avec  espérance  de  le  prendre  par  leur  moyen,  et 
le  tenir  pendant  que  le  secours  viendroit.  Il  dict  aussi 
avoir  observé  qu'au  caresme-prenant  tous  les  gentils- 
hommes et  tous  les  soldats  qui  n'estoient  de  garde 
sortoient  du  chasteau  et  alloient  coucher  en  ville  , 
pour  plus  commodément  s'esbattre  parmi  les  festes 
et  parmi  les  comédies,  qui  sont  fréquentes  ce  jour  là 
dans  la  ville;  que  le  chasteau  ainsi  destitué  estoit 
prenable  par  une  canoniere  qu'il  avoit  recognué.  Lu- 
dovicde  Birague  loua  infiniment  l'invention  et  l'afTec- 
tion  du  Siennois  à  si  haute  entreprise ,  le  priant  la 
tenir  secrelte  jusqu'à  tant  que  la  France  ouvrist  la 
guerre  à  l'Empereur,  ce  qui  adviendroit  bientost;  que 
cependant  il  lui  feroit  fournir  trente  escus  par  mois 
pour  son  entretenement,  qui  luy  seroient  déboursez 
dans  Milan;  prenans  entic  eux  et  cliiflrc  et  marques 
pour  seurement  traiter  et  conférer  par  après.  Le  Sien- 


102  [l552]    MÉMOIRES 

nois,  ayant  receu  quelque  centaine  d'escus,  s'en  re- 
tourna fort  content  et  fort  délibère'. 
'  Peu  après  l'ouverture  de  la  guerre,  Ludovic  de  Bi- 
rague  communiqua  tout  cecy  au  mareschal,  afin  d'a- 
viser par  ensemble  ce  qui  seroit  à  faire.  Le  faict,  por- 
tant avec  soy  une  conséquence  inestimable  pour  la 
conqueste  de  l'Italie  ,  esveilla  le  coeur  et  l'espérance 
au  mareschal,  lequel  fut  d'avis  que  les  choses  fussent 
manie'es  entre  eux  sans  les  communiquer  au  Roy, 
jusques  au  coup  de  l'exécution  ;  et  qu'il  depeschast 
vers  le  Siennois  quelque  sien  fidèle  ami  ou  serviteur, 
pour  luy  donner  advis  de  la  communication  ainsi 
donne'e  au  mareschal,  et  de  la  resolution  prinse  à 
cultiver  les  fruicts  de  son  labeur  et  intention,  et  sur 
tout  pour  entendre  de  luy  en  quels  termes  estoient 
les  affaires,  et  son  advis  sur  le  total  pour  y  donner  la 
dernière  main. 

Le  capitaine  Pedre  Marie  Bresignclle,  fort  accort 
et  vaillant  soldat,  fut  depesclié,  prenant  le  chemin 
des  Grisons,  pour  de  là  aller  tomber  en  seurete  vers 
Milan,  où  Dieu  le  conduisit  à  sauveté,  avec  quelques 
escus  qu'il  portoit  au  Siennois.  Il  le  trouva  non  seu- 
lement en  la  mesme  délibération  première,  mais  aussi 
tout  prépaie  à  donner  feu  à  la  mine.  Pour  à  quoy 
parvenir  plus  seurement  il  avoit  desja  loué  urle  mai- 
son prés  le  chasteau ,  où  tout  le  jour ,  par  artifice 
pourpensé  (0,  se  trouvoit  une  infinité  de  jeunesse; 
les  uns  tirans  des  armes,  et  les  autres  jouans,  chan- 
tans  ou  dansans,  et  en  fin  faisant  tel  tintamarre,  que 
les  passans  s'y  amusoient  aucunes  fois  pour  voir  que 
c'estoit;  mais  cela  estoit  desja  passé,  lors  de  l'arrivée 

(')  Ciilculé  pour  Tavenir. 

de  Bresignclle,  en  telle  coustume  qu'on  n'y  pienoit 
plus  garde.  Il  l'avoit  ainsi  advisé,  afin  que  quand.il 
auroit  recueilly  une  trouppe  de  gens  de  guerre,  que 
le  bruict  qu'ils  pourroient  faire  ne  tiiast  aucun  en 
soupçon  de  ce  que  ce  pouvoit  eslre. 

Il  trouva  aussi  qu'il  avoit  luy  mesnie  faict  de  sa 
main  deux  esclielles  de  corde,  l'une  grande  et  l'autie 
médiocre;  autres  deux  de  bois  de  mesme  forme  que 
la  grande,  estans  de  deux  pièces  qui  se  remboittoient 
ensemble.  En  ccst  endroit  les  choses  fuient  mal 
basties,  et  pirement  recognuës,  comme  vous  venez 
cy  après. 

Que  les  affaires  du  chasteau  estoient  et  seroient  au 
mesme  estât  qu'il  avoit  discoui  u  au  sieur  Ludovic,  et 
qu'il  ne  faloit  plus  penser  qu'à  se  préparer  poui-  l'exé- 
cution au  prochain  caresme  prenant,  qui  se  faict  et  se 
continue  à  Milan  jusques  au» premier  dimanche  de 
caresmq,  ôt  s'appelle  parmi  eux  il  vechio  carne- 
valle  (•).  Qu'il  falloit  de  bonne  heure  penser  h  se  rendie 
si  forts  en  Italie,  que^  l'exécution  succédant  par  la 
main  de  si  petit  nombre  d'iiommes,  il  y  eust  soudain 
dequoy  les  secourir,  asseurer  et  poursuivre  la  con~ 
(jueste,  laquelle  apporteroit  de  toutes  parts  tel  eston- 
nemeut,  qu'il  seroit  aisé  à  s'emparer  de  toute  la  duché 
de  Milan  et  de  se  saisir  de  tous  les  officiers  et  ministres 
de  l'I'.mpereur,  desquels  on  tireroit  dequoy  payer 
leurs  la])eurs  et  dépenses.  Est  à  noter  en  ce  fait  (pie 
leur  résolution  csloitde  j)iendrc  vifs,  si  possible  csloit, 
les  principaux  chefs  du  chasteau,  et  la  dague  à  la 
gorge  les  mener  sur  le  porlail,  et  leur  faire  dire  à  ceux 
de  la  ville    qu'ils  envoyassent  (jueiii   le  sieur  doiiqi 

V')  Le  vieux  carnuvul. 

Ferrand,  tous  les  seigneurs  du  conseil  d'Estat  et  les 
presidens,  pour  remédier  à  un  desordre  qu'il  y  avoit 
là  dedans  ;  tous  lesquels ,  à  mesure  qu'ils  entreroient 
dans  le  portail ,  ils  mettroient  prisonniers  en  attendant 
le  secours  des  nostres.  Le  complot  eust  esté  fort  reiis- 
sible  si  la  fortune  n'eust  tout  renversé. 

Ces  choses  ainsi  fidèlement  rapportées  au  mareschal, 
présent  Ludovic  de  Birague,  il  fut  résolu  que  luy 
mesme,  en  habit  desguisé,  s'en  iroit  à  Bergame ,  et 
que  de  là  il  se  rendroit  en  une  cassine,  c'est  à  dire 
mestairie,  sur  les  confins  de  la  duché  de  Milan,  pour 
sourdement  tirer  à  leur  cordelle  deux  mil  Suisses 
et  deux  mil  Italiens  des  terres  de  la  seigneurie  de 
Venise,  afin  d'estre  préparez  pour  soustenir  l'exécu- 
tion, comme  aussi  pour  recevoir  les  soldats  qui  se- 
roient  envoyez  de  Piedmont,  leur  donner  instruction 
et  les  introduire  dansIMilan,  et  mesmes  ordonner  au 
Siennois  ce  qu'il  auroit  à  faire  pourreduii«e  k«  choses 
à  ceste  projectée  et  désirée  perfection  :  que,  pour  ne 
rien  faire  ou  entreprendre  mal  à  propos,  je  serois  de- 
pesché  vers  le  Roy  pour  donner  communication  du 
tout  à  Sa  Majesté,  et  la  supplier  tenir  la  chose  secrette, 
et  cependant  faire  tenir  preste  une  levée  de  six  mil 
Suisses,  et  du  costé  du  Lyonnois  une  trouppede  cava- 
lerie, pour  les  faire  marchera  grandes  journées  selon  ce 
qu'il  leur"  commanderoit,  et  que  l'on  auroit  nouvelles 
certaines  et  asseurées  du  bon  ou  mauvais  succès  de 
l'affaire,  de  soy  assez  incertain;  et  que  luy  mesme, 
avec  une  trouppe  choisie  et  délibérée,  se  tiendroit 
prest  pour  marcher  au  premier  vent  qu'il  auroit  de 
l'exécution,  laissant  Bonnivet  au  Piedmont  pour  com- 
mander en  son  absence.  Je  fis  le  voyage,  et  rapportay 

du  Roy  promesse  de  taire  et  de  faire  tout  ce  que  j'a- 
vois  demandé,  et  pour  moy  la  promesse  de  la  géné- 
ralité des  finances,  que  le  Roy  me  promit  fort  libé- 
ralement. Pendant  que  je  fis  le  voyage  le  mareschal 
fit  choisir  parmy  toutes  les  bandes,  de  cent  à  six 
vingts  des  meilleurs  soldats,  que  Gascons,  que  Biar- 
nois  et  Basques,  qui  se  peurent  trouver-,  il  leur  fist 
faire  commandement  de  se  tenir  prests  pour  marcher, 
et  sans  autres  armes  que  Tespée  et  la  dague,  au 
premier  mandement  qu'il  leur  feroit. 

Soudain  que  je  fus  de  retour  il  me  commanda  de 
recevoir  en  ma  chambre  ces  soldats,  qu'il  y  envoyeroit 
cinq  à  cinq  seulement,  pour  estre  enregistrez  et  re- 
cevoir de  ma  main  vingt-cinq  escus  chacun,  et  un 
mémoire  du  chemin  et  de  ce  qu'ils  auroient  à  faire, 
et  lequel  je  mettrois  en  la  main  de  celuy  seul  qui  de- 
voit  conduire  et  commander  ses  quatre  compagnons, 
sans  que  les  autres  en  eussent  cognoissance. 

Le  mémoire  portoit  le  lieu  et  les  journées  que  ils 
dévoient  faire  afin  que  les  cinquaines  ne  s'entre-ren- 
contrassent,  comme  autrement  elles  eussent  peu  faire. 
Le  rendez -vous  estoit  de  9e  l'endre,  parla  vallée  Camo- 
nica,  au  Bergamasque,  et  de  là  en  la  cassine  où  estoit 
caché  le  Birague,  lequel  avoit  donné  tel  oidre  con- 
forme au  mémoire  susdict,  qu'au  sortir  de  la  vallée 
la  première  cinquaine,  et  de  main  en  main  toutes  les 
autres,  trouvoient  un  paysan  ayant  un  chappeau  de 
paille  avec  deux  plumes  de  faisan,  et  auquel  tout  aussi- 
tost  celuy  qui  commandoit  devoit  demander  :  O  biion 
compagno ,  x^oi  tu  rcndcr  inûjuella  capellina .'  à  quoy  il 
devoit  respondre  :  Messer  non,  ne  ho  bisogno  perme. 
C'csloit  le  mot  du  guet ,  lequel  ainsi  recogneu,  ce  chef, 

sans  plus  mot  dire,  suivoit  le  paysan,  lequel  le  condui- 
soit  à  la  cassine,  où  soudain  il  raontoit  sur  le  colom- 
bier où  estoit  caclie'  Birague ,  duquel  il  recevoit  le 
commandement  et  le  contreseing  pour  se  rendre  à 
Milan.  Ce  commandement  estoit  tel:  assavoir  qu'il 
eust  à  suyvre,  au  sortir  de  la  cassine,  certain  autre 
paysan  qui  auroit  une  sequenie  de  toile  bleue  et  ga- 
maches  de  mesmes  ;  que  aussi  tost  qu'ils  auroient  passé 
la  rivière  d'Agde  au  port  de  Yaure,  (ju  ils  cheminassent 
jusques  à  l'annuictement  au  pont  du  Navile  de  Milan, 
proche  du  monastère  des  Anges;  sur  lequel  estant 
arrivez ,  que  le  chef  branslast  tout  doucement  une 
sonnette  de  la  façon  qu'on  luy  avoit  baille'e  ;  et  qu'aussi- 
tost  qu'il  oyroit  la  responce  d'une  mesme  sorte  de 
sonnette,  qu'il  demeurast  arresté,  et  que  lors  il  ver- 
roit  sortir  de  dessous  le  pont  un  homme  qui  estoit  le 
mesme  Siennois,  lequel  leur  diroit  :  «  Vous  soyez  les 
bien  venus  ,  suyvez  moy  ;  «  ce  qu'ils  dévoient  faire,  et 
luy  les  conduire  en  la  maison  susdite. 

Ce  mesme  jeu  se  recommençoit  tous  les  jours  pour 
recevoir  ces  soldats  cinquaine  à  cinquaine.  En  estans 
desja  passé  jusques  à  trente  ,  Birague  eut  nouvelles 
qu'u  n  certain  Espagnol,  si  couvert  qu'on  ne  le  pouvoit  re- 
cognoistre,  avoitpresquetoutle  jour  observé  quipassoit 
etrepassoit  surledit  pont  de  Vaure,  et  puis  s'estoitretiré 
sans  dire  mot.  Cela  le  mit  en  quelque  soupçon  que  les 
choses  fussent  ou  soupçonnées  ou  descouvertes.  Pour 
s'en  esclaircir ,  il  dépescha  soudain  vers  le  Siennois 
pour  en  sçavoir  des  nouvelles,  luy  mandant  que  si  les 
choses  estoient  en  bon  estât,  comme  elles  se  trouvèrent 
aussi ,  qu'il  feroit  dorcsnavant  marcher  les  compagnons 
toute  nuict,  et  non  plus  cinq  à  cinq  seulement,  mais 

dix  à  dix  à  la  fois,  et  qu'ils  se  rendroient  sur  la  mi- 
nuict  au  pont,  où  il  faudroit  qu'il  se  trouvast  aussi 
pour  donner  le  mesme  signal  accoustumé;  et  que  les 
François  auroient  pour  chef  le  capitaine  Salveson  ('), 
brave  et  fort  résolu  soldat,  ayant  à  commandement 
la  langue.  espagnoUe.  Or,  n'y  ayant  plus  à  cheminer 
que  la  penultiesme  trouppe  italienne,  que  conduisoit 
Pierre  de  Gambalo,  le  mal-heur  voulut  que  la  goûte 
luy  print  par  les  chemins:  de  manière  que,  n'estant 
comparu  à  jour  et  heure  nomme'e  selon  l'ordre  prins, 
et  le  Siennois  ayant  de  sa  part  longuement  attendu  au 
pont ,  il  s'en  retourna  plain  de  frayeur  et  de  crainte 
qu'ils  n'eussent  este'  prins  ou  rencontrez,  mesme  pour 
autant  que  le  capitaine  de  justice  estoit  sorty  de  Milan 
le  jour  précèdent,  tirant  contre^la  rivière  d'Agde,  avec 
une  bonne  trouppe  de  satellites.  Estant  en  ce  doute, 
et  neantmoins  retourné  le  lendemain  au  mesme  pont, 
ceste  penultiesme  trouppe,  et  la  dernière  que  conduisoit 
Pierre-Marie  Récupérât  de  Bresignelle,  s'entrerencon- 
trerent.  Cestuy  estoit  celuy  seul  des  Italiens  et  Salveson 
des  François,  qui  sçavoient  où  on  alloit  et  à  quel  effect. 

(')  n  Salvoison,  dit  Brantôme,  fut  en  ses  jeunes  ans  dédié  à  l'Eglise, 
et  même  eul  quelque  préheude  en  l'église  de  Caliors.  Il  étudia  si  bien 
aux  universités,  et  même  à  Tholose, qu'il  se  rendit  profond  es  sciences j 
et  avec  ses  éludes  il  ne  laissa  d'estre  dcsbauché,  cl  à  porter  l'espc'e  et 
ribber  le  pavé,  si  bien  qu'on  ne  sceut  dire  de  luy  qu'il  estoit  aussy  bon 
homme  d'espée  que  de  Ictlres,  car  il  sçavoil  fort  bien  la  pratitiue  des 
deux.  »  Il  alla  en  Piémont,  s'y  signala  ,  et  mérita  la  conliance  du  ma- 
réchal de  Brissac.  Lorsqu'il  fut  arrêté  ,  après  le  mauvais  succès  de  l'en- 
treprise sur  Milan,  les  Espagnols  voulurent  lui  faire  faire  son  procès. 
Le  mémoire  qu'il  rédigea  pour  sa  défense  fut  envoyé  à  1  Empereur, 
qui  fut  tellement  frappé  de  Féloqucocc  de  SaWoison,  qu'il  lui  rendit 
la  liberté,  à  lui  et  à  ses  compagnons.  Salvoison  paroissoit  devoir  s'é- 
lever au.\  premiers  grades  miliUiirtSj  il  fut  enlevé  par  une  maladie 
aiguë  h  l'âge  de  trcule-sepl  ans. 

Dieu  prospéra  si  bien  le  voyage,  qu'il  se  rendit  en  lu 
maison  du  Siennois  jusqu'à  quatre-vingts  François  et 
quarante  Italiens;  à  tous  lesquels  il  fit  soudain  expéri- 
menter la  monte'e  et  la  descente  de  l'eschelle  dé  corde, 
pour  choisir  ceux  qui  seroient  plus  propres  à  monter 
les  premiers. 

Cela  faict,  Salveson  de  son  costé  et  le  Bresignelle 
aussi  de  l'autre,  declairerent  aux  soldats  où  ils  estoient, 
et  à  quel  eliect  ils  avoient  este'  envoyez;  qu'il  n'estoit 
plus  question  que  de  prendre  les  armes  avec  un  cou- 
rage ferme  et  arresté  pour  donner  dans  ce  chasteau , 
et  si  vivement  et  valeureusement  combattre  qu'ils  en 
demeurassent  les  maistres,  à  la  gloire  et  utilité'  du  Roy 
etàla  leur  particulière:  joinctqu'emportans  la  victoire, 
tant  de  riches  seigneurs  et  l'Empereur,  qui  estoient 
dans  ceste  grand  ville,  serviroient  de  trophée,  de  bu- 
tin et  de  recompense  à  si  mémorable  et  généreux  ex- 
ploict  que  seroit  le  leur.  Ils  se  monstrerent  tous  fort 
délibérez  à  ceste  militaire  semonce;  de  manière  que, 
la  journée  du  vieux  caresme-prenant  venue,  ils  firent 
tous  prières  à  Dieu  à  ce  qu'il  pleust  à  sa  Divine  Ma- 
jesté la  nuict  prochaine  leur  donner  la  victoire  à 
laquelle  ils  aspiroient  sous  sa  main,  et  là  où  le  con- 
traire adviendroil,  qu'elle  leur  pardonnast  leurs  pé- 
chez et  receust  leur  ame  contrite  et  repentente.  Ainsi 
préparez  et  disposez,  ils  sortent  tous  avec  leurs  eschelles, 
et  tirent  contre  le  chasteau  du  costé  du  logis  du  gou- 
verneur, lequel  respondoit  sur  la  muraille.  Est  icy  à 
noter  que  ce  gouverneur,  ayant  belle  femme,  et  crai- 
gnant de  devenir  un  second  Acteon  ,  ne  permettoit 
jamais  qu'on  fist  sentinelles  ny  rondes  de  ce  costé  là  > 
où  le  mur  faisoit  une  petite  courbure  qui  courroit  la 

veuë  de  la  sentinelle  qui  estoit  à  main  dextre,  comme 
aussi  ils  estoient  couverts  à  la  gauche  d'une  grande 
caseraatte  qui  estoit  au  fosse. 

Arrivez  sur  le  bord  du  fossé,  le  Siennois  et  Salveson 
descendirent  les  premiers,  et  tous  les  autres  aussi  file 
à  file,  et  se  rendirent  au  pied  de  la  muraille  du  chas- 
teau  :  là  ils  se  mirent  à  remboitter  et  bien  cheviller  la 
grande  eschelle  ,  puis  la  dressèrent  à  l'endroict  d'une 
canoniere.  Le  Siennois,  Salveson  et  Sainct-Germain 
montèrent  les  premiers ,  estimans  rompre  la  fenestre 
de  ceste  canoniere  desja  fort  vieille ,  et  par  icelle  entrer 
dans  le  chasteau  j  mais  ceste  fenestre  estoit  si  espaisse 
et  si  bien  armée  de  barres  de  fer  au  dedans,  qu'il  estoit 
impossible  de  l'enfoncer.  Travaillans  ainsi  en  vain  à 
ceste  ouverture  ,  ils  firent  tant  de  bruit  et  tomber  tant 
de  pierres  dans  l'eau  ,  qu'il  y  avoit  dequoy  esveiller 
les  plus  endormis  mastins  ;  et  si  toutesfois  ils  ne  furent 
jamais  descouverts.  Le  Siennois  avoit  aussi  porté  avec 
luy  un  gros  trousseau  de  cordes,  en  intention  que  là 
où  ceste  fenestre  ne  pourroit  estre  rompue ,  d'attacher 
les  deux  eschelles  ensemble,  et  avec  icelles  monter  sur 
le  mur,  la  hauteur  duquel  il  avoit  seulement  perpen- 
diculairement mesurée,  sans  considérer,  ainsi  q«'il 
devoit  faire,  que  le  talu  que  faisoit  la  muraille  depuis 
le  fonds  du  fossé  jusques  au  bord  du  cordon  ,  en  em- 
portoitjjeaucoup,  et  que  d'iceluy  en  haut  elle  marchoit 
toute  droicte,  comme  elle  faisoit  cjue  l'un  et  l'autre 
desroboit  plus  de  trois  à  quatre  toises  de  corde,  et 
plus  de  six  d'une  eschelle. 

Il  se  trouva  aussi  trompé  en  deux  autres  sortes  :  la 
première,  parce  que  les  deux  eschelles,  estans  ainsi 
liées  et  fagoltées  ensemble  et  appuyées  à  la  muraille  , 

faisoient  sac  si  enfoncé  que  les  chats  eussent  esté  bien 
empescbez  à  grimper  dessus  ;  la  seconde ,  parce  qu'avec 
tout  cela  l'eschelle  demeuroit  courte  de  plus  de  deux 
toises.  Ayans  en  fin  tous  longuement  travaille'  et  en 
vain ,  et  l'aube  du  jour  commençant  un  peu  à  parois- 
tre,  le  Siennois,  auquelils  avoient  tous  commandement 
d'obeyr,  fut  d'advis  de  sonner  la  retraicte  ;  ce  qu'ils 
firent,  plains  de  rage,  de  regrets  et  de  soupirs.  Estans 
retournez  tous  dans  la  maison  du  Siennois,  il  commença 
à  détester  son  mal-lieur  et  son  imprudence  à  n'avoir 
mieux  mesuré  et  recogneu  la  fenestre  de  la  canoniere 
et  la  hauteur  et  recourbement  de  la  muraille ,  et  ce 
que  la  bourbe  du  fossé  en  desroboit  aussi  ;  proposant 
là-dessus  qu'il  falloit  remettre  la  partie  à  une  autre 
fois,  et  que  cependant  chacun  se  retirast  en  Piedmont 
au  mieux  qu'il  pourroit  ;  car,  de  les  plus  tenir  cachez 
en  sa  maison ,  il  estoit  impossil)le  sans  leur  faire  courir, 
et  à  luy  mesme  aussi,  un  dangereux  bazard. 

Cesle  dure  sentence  n'eust  pas  plustost  esté  pronon- 
cée, que,  le  jour  commençant  à  apparoir,  cbacun  des- 
logea à  qui  mieux  mieux,  et,  prenans  chemins  dilferens 
à  ceux  qu'ils  avoient  faicts,  qui  se  sauva  et  qui  se  per- 
dis fiussi.  Lors  du  partement  il  pleuvoit  et  faisoit  fort 
grand  broiiillas  ,  qui  leur  servit  fort  à  sortir  de  la  ville 
sans  estre  descouverts.  Or,  tout  ainsi  qu'un  mal-beur 
ne  vient  jamais  gueres  sans  l'autre,  comme  on  dict, 
il  advint  qu'ayant  le  Siennois  oublié  ses  gands  dans  le 
fossé  et  un  trousseau  de  cordes,  que  la  sentinelle ,  sur 
l'heure  de  midy,  veit  dans  le  fossé  ces  gands  et  ceste 
corde  avec  une  piste  (0  :  soudain  il  appelle  le  sergent 
et  luy  monstre  ce  qu'il  avoit  vcu  ;  l'autre  l'alla  dire  au 

(')  Des  traces  de  pas. 

gouverneur,  qui  le  fit  descendre  dans  le  fosse ,  où  ayant 
relevé'  les  gands,  illesr  ecogneut  pour  ceux  du  Siennois, 
qui  liantoit  avec  eux.  Aussitost  la  justice  estappellée, 
à  laquelle  est  commande'  d'aller  saisir  le  Siennois:  il  en 
eut  le  vent,  et,  se  sauvant  par  dessus  les  maisons",  une 
vieille  maquerelle  le  décela  ,  et  fut  prins. 

Cependant  Salveson ,  lequel  s'estoit  accompagné 
avec  Christofle  Malvicino  ,  Augustin  Ruscalle  et  Vidi- 
gulplie  de  Pavie ,  soldats  de  Carie  Birague,  estant  desja 
sur  le  bord  des  terres  vénitiennes ,  et  prest  à  estre  sauvé, 
il  envoya  devant  le  Malvoisin  en  un  village  apparte- 
nant au  conte  de  Verme,  pour  tascher  à  luy  recouvrer 
sans  bruit  une  monture,  ne  pouvant  plus  quanta  luy 
aller  à  pied.  Le  ÏSIalvoisin,  en  arrivant  près  le  village, 
rencontra  un  sien  amy  qui  luy  demanda  ce  qu'il  clier- 
clioit  et  d'où  il  venoit  :  il  respondit  qu'il  cherchoit  un 
cheval  pour  un  gentil-homme  qu'il  avoit  laissé  un  peu 
derrière  luy,  et  qu'ils  venoient  d'un  lieu  où  ils  eussent 
bien  fait  leurs  affaires  si  l'entreprinse  fust  reiissie.  Or, 
n'ayant  peu  recouvrer  de  monture  en  ce  lieu,  il  passa 
plus  outre  jusques  à  un  autre  village.  Ce  pendant  ce 
gentil  amy,  auquel  Malvoisin  avoit  fort  inconsidéré- 
ment parlé ,  en  alla  faire  le  raport  à  ce  conte  de  Terme , 
lequel  sortant  en  la  rué  avec  cinq  ou  six  hommes  em- 
bastonnez,  et  voyant  arriver  Salveson  et  les  deux  au- 
tres soldats,  il  leur  demanda  d'où  ils  venoient;  ils 
respondirent  de  la  guerre  de  Parme  :  il  leur  demanda 
s'ils  avoient  passe-port  ;  ils  respondirent  qu'ils  n'en 
avoient  point  d'autre  que  leur  propre  misère  et  cala- 
mité, laquelle  les  rcndoit  rccommcndables  à  tous  sei- 
gneurs et  chevaliers  tels  que  luy.  «  Cela  est  beau  à  dire, 
respondit  ce  conte  -,  mais  si  faut-il  toulesfois,  vous  trou- 

vant  despourveuz  de  passe-port,  que  je  responde  de 
vous ,  et  que  je  vous  conduise  à  Milan  :  »  comme  il  fit , 
eux  n'ayans  force  pour  résister.  Les  ayant  consignez 
au  sieur  domp  Ferrand  ,  il  ordonna  qu'ils  fussent  ser- 
rez dans  le  chasteau.  Ainsi  qu'on  les  y  conduisoit, 
Salveson  ne  fut  pasplustost  sur  le  pont,  que,  regardant 
la  place ,  il  dict  qu'il  n'y  avoit  pas  long  temps  qu'il  ne 
pensoit  pas  y  entrer,  comme  il  faisoit,  parla  porte.  Un 
Espagnol  de  ceux  qui  faisoient  la  garde,  et  qui  enteri- 
doit  un  peu  la  langue  françoise,  l'alla  soudain  rappor- 
ter au  gouverneur,  et  luy  à  domp  Ferrand,  lequel 
de'puta  soudain  le  capitaine  de  justice  pour  les  exa- 
miner et  tirer,  par  tourmens  ou  autrement,  la  vérité 
de  ceste  parole. 

Salveson  et  ses  compagnons,  se  voyans  reduicts  à 
ceste  extrémité  par  la  coulpe  de  leur  propre  langue, 
sentirent  double  tourment  et  double  misère  ;  et ,  comme 
confuz  et  fort  esperduz  en  eux-mesmes,  ils  confessèrent 
tout  au  long  le  discours  de  l'entreprinse.  Quoy  faict , 
le  capitaine  de  justice  les  confronta  au  Siennois,  lequel 
confessa  soudain  le  tout  sans  torture.  Son  cousin  Ho- 
race se  sauva,  et  luy  fut  condamné  à  estre  tiré  à  quatre 
chevaux ,  et  peu  après  ainsi  exécuté  en  la  présence  du- 
dict  Salveson ,  lequel ,  par  l'ordonnance  de  l'Empereur, 
fut  depuis  délivré  comme  François  et  comme  soldat 
de  fortune,  qui  avoit  monstre  du  cœur  et  de  l'affection 
au  service  de  son  maistre ,  auquel  il  devoit  tout  cela, 
sans  acception  de  personne.  Si  Salveson  eust  esté  lors 
autant  retenu  qu'il  fut  depuis  en  beaucoup  de  bonnes 
entreprinses  qui  luy  furent  commises  par  le  mareschal , 
les  choses  fussent  encores  demeurées  en  surceance 
jusques  à  une  autre  occasion,  laquelle  on  eust  mieux 

digérée  et  mesnage'e  que  n'avoit  este'  l'autre  ;  car,  à  la 
vérité',  il  n'y  avoit  rien  déplus  reiissible  qu'estoit  ceste 
entreprinse  à  une  autre  fois  si  les  nostresmesmes  n'eus- 
sent trop  cause',  et  dont  le  regret  les  rend  excusables. 
On  ne  se  repent  jamais  de  se  taire,  ouy  bien  de  trop 
parler.  Et  enpores  qu'il  y  ait  de  la  faute  de  la  part  du 
Malvoisin  premièrement,  et  puis  de  Salveson,  si  est-ce 
qu'ils  sont  aucunement  excusables,   d'autant  que  le 
sinistre  succez  d'un  si  grand  affaire  et  d'une  si  haute 
espérance  qu'estoit  la  leur,  avoit  tiré  leurame  hors  de 
jugement  et  de  la  convenable  assiette  en  laquelle  le 
sage  et  le  constant  demeure  tousjours,  quoy  qu'il  sur- 
vienne. Et  de  faict,  estant  venu  trouver  le  mareschal,  il 
ne  laissa  de  lôiier  son  courage  et  sa  diligence,  le  priant 
se  souyenir  que  lîe  faillir  jamais  estoit  chose  qui  sur- 
passoit  la  fra'gilité  humaine ,  mais  que  se  servir  des 
fautes  passées  pour  la  conduite  et  précaution  de  l'ad- 
venir,  estoit  ce  qui  appartenoit  au  sage  et  au  coura- 
geux soldat,  tel  que  se  monstra  depuis,  en  plusieurs 
bons  affaires,  ledict  Salveson  ,  et  ausquels  il  fut  depuis 
diversement  employé,  tant  pour  sa  valeur  et  dextérité 
au  faict  des  armes,  que  pour  la  prudence  qui  l'accom- 
pagna par  après  en  toutes  sortes  d'affaires. 

Le  Roy  fut  incontinent  adverty  de  tout  ce  misérable 

sucdezpar  Plancy;  et  encores  que  Sa  Majesté  eust  un 

extrême  desplaisir  d'avoft'  failly  une  entreprinse  si  bien 

conduite  et  de  telle  importance  qu'estoit  ceste  là,  si 

ne  laissa  elle  de  grandement  loiier  et  mesmes  consoler  le 

mareschal,  Ludovic  de  Birague,  Salveson,  et  les  autres, 

qui  se  sauvèrent  presque  tous.  Entre  autres  il  y  eut 

quatre  soldats  gascons,  nommez  Lombrail,  Caldagnrs, 

( 'alver.it  et  Girard  de  l\iarviilc,  lesquels,  ayans  prins 

le  clieinin  de  Gennes,  et  de  là  à  Saiiict  Reme ,  Guidè- 
rent mourir  de  faim,  sans  un  secours  qu'ils  trouvèrent 
eux-raesmes  en  eux-mesmes  :  c'est  que  Lombrail  s'e- 
pluchant  au  soleil  et  maniant  ses  chausses,  il  trouva 
trois  escuz  cachez  en  sa  brayette,  où  il  les  avoit  mis  en 
joiiant  il  y  avoit  long  temps  sans  s'en  souvenir.  Ce  se- 
cours inespéré  les  aida  à  gaigner  le  Mondevis;  remar- 
quans  par  là  qu'un  acte  de  folie  secouroit  un  acte 
valeureux,  tel  qu'estoit  celuy  de  ce  voyage. 

Le  vingt-sixiesme  de  mars,  Bonnivet,  qui  estoit  re- 
tourne'de  Cairas  et  s'estoit  rendu  à  Quieis,  donna  ad- 
vis  au  mareschal  que  les  Espagnols  estoient  sortis  de 
Tonc(0  et  de  Monteil  et  une  autre  grosse  trouppe  d'Ast, 
et  faisoient  courir  le  bruict  que  c'estoit  pour  aller 
saccager  Butigleres,  Chastelnau  et  autres  villages  qui 
refusoientdelcur  payer  contributions:  ruminant  toutes- 
fois  le  temps  et  les  affaires,  il  jugea  qu'il  ne  falloit  pas 
tant  de  forces  pour  faire  ceste  légère  exécution,  ains 
au  contraire  quec'estoit  pour  donner  quelque  escalade 
à  Villeneufve  d'Ast.  Tout  soudain  il  en  donna  advis 
et  au  mareschal  et  à  La  Motte  Gondriii ,  qui  en  estoit 
gouverneur,  mandant  à  cestuy-cy  de  se  tenir  prest, 
comme  aussi  feroit-il  de  son  costé,  pour  aller  trouver 
l'ennemy  s'il  marchoif  à  luy,  dont  il  luy  pouvoit  donner 
advis  par  deux  voUe'es  de  canon. 

Le  mareschal  manda  à  BoHnivet  qu'il  avoit  très  bien 
advisé,  et  que  luy  mesme  le  suivroit  avec  force  suffisante. 
A  la  vérité  l'ennemy  avoit  dressé  pratique  dans  Ville- 
neufve avec  deux  Italiens  qui  avoient  promis  leur  don- 
ner entrée  lors  qu'ils  seroient  en  sentinelle  ;  mais  c'estoit 
à  jeu  double,  car  ils  en  avoient  donné  advis  à  La  Motte 

(')  Tovo. 

Gondrin,  lequel  leur  avoit  commande  d'entretenir  la 
pratique  jusqu'à  tant  qu'il  leur  eust  fait  apprester  une 
carbonnade  de  fort  mauvaise  digestion  s'ils  y  fussent 
venus,  ce  qu'ils  ne  firent  pas.  Estant  sorty  de  la  ville 
quelqu'un  qui  leur  donna  advis  du  banquet  qu'on  leur 
avoit  préparé,  ils  tinrent  bride  en  main  et  se  retirèrent, 
comme  aussi  firent  les  nostres.  La  jMotte  Gondrin,  qui 
pensoit  avoir  fait  un  beau  clief-d'œuvre,  s'en  vint  trouver 
le  maresclial,  etluy  recompta  toute Tliistoire,  estimant 
d'en  devoir  estre  loiié  et  cbery  ;  mais  Tau  1  re,  au  lieu  de  ce 
faire',  le  reprint  fort  aigrement,  et  jusquesàle  menacer 
de  prison,  pour  avoir  e'ste'  si  hardy  que  d'entreprendre 
un  jeu  si  dangereux  sans  leluy  communiquer,  et  dont 
la' perte  de  la  place  s'en  pouvoit  ensuivre,  quelque  car- 
bonnade, maigre  ou  grasse,  qu'il  enst  dresse'e;  qu'il  se 
devoit  souvenir  qu'il  ne  fut  janjais  seur  de  laisser  entrer 
l'ennemy  dans  sa  place,  à  cause  qu'il  pouvoit  advenir 
tel  inconvénient  ou  tel  espouvantement  de  la  part  des 
nostres,  que  la  ville  auroit  esté  emporte'e. 

En  ce  mesme  temps  le  capitaine  Tavernicr,  de  Bony 
sur  Loyre ,  et  lieutenant  de  la  compagnie  de  Brique- 
maut,  gouverneur  de  Sainct  Damian,  allant  à  la  guerre 
avec  douze  cellades  et  cinquante  barquebuziers  à  cbe- 
val,  rencontra, sans  y  penser,  six-vingts,  que  cbevaux 
légers,  que  arquebuziers  à  clieval,  au  moulin  de  Cer- 
vieres,  sur  le  cliemin  de  Cairas,  commandez  par  le 
capitaine  Andriot,  lieutenant  de  César  de  Naples,  mais- 
tre  de  camp  des  Espagnols.  Tavernier,  ores  qu'il  n'eust 
([u'un  bon  œil,  les  descouvrit  soudain,  et  soudain 
aussi  commanda  il  aux  siens  de  le  suivre  et  donner 
dedans;  ce  qu'ils  firent  avec  contenance  si  asseurée,  que 
les  autres  furent  tous  ou  tuez  ou  faits  prisonniers,  et 

8. 

entre  autres  leditcapitaine  Andiiot,  qui  cuida  forcener 
lors  qu'il  veit  qu'un  si  petit  nombre  qu'estoit  celuy  des 
nostres  l'avoit  emporté.  Tavernier,  qui  s'y  porta  fort 
vaillamment,  eut  son  cheval  tué  et  trois  grands  coups 
de  halebarde  que  le  corps  de  cuirasse  soustint,  et  un 
sergent  de  blessé  et  deux  soldats  de  morts. 

De  ceste  mesme  course,  ayant  La  Motte  Gondrin  ad- 
vis  qu'au  village  deLesset,  à  trente  mils  de  là,  au  pais  de 
Langues  et  au  delà  du  Tanare,  il  y  avoit  cinquante 
chevaux  légers  qui  se  rafraischissoient  à  leur  aise  sous 
l'asseurancede  la  rivière  quilescouvroit,  ildepescbale 
sieur  deMonfa,  son  lieutenant /lequel  par  la  conduite 
de  bonnes  guides  passa  la  rivière,  et  attrappa  les  com- 
pagnons encores  la  pluspart  au  dortouër,  et  par  ainsi 
ils  furent  tous  tuez,  prins  ou  desvalisez  à  main  sauve. 

Au  mesme  temps  Vassé  fit  entendre  au  mareschal 
qu'il  y  avoit  dans  Costiglioles  d'Astizane  deux  cens 
chevaux  légers  qui  s'y  rafraischissoient ,  et  que  la  place 
estoit  telle,  qu'elle  pouvoit  bien  endurer  cinq  ou  six 
cens  voilées  de  canon,  et  avoit  des  fort  hautes  murailles 
assises  sur  un  roceslevé,  qui  estoit  cause  que  ceux-cy, 
s'estimans  hors  l'injure  de  l'escalade ,  ne  faisoient  gueres 
bon  guet;  que  le  capitaine  Jacques  Murator,  plus  ad- 
visé  au  dedans  de  l'ame  qu'en  la  contenance  ny  aux 
paroles ,  avoit  recognu  qu'ils  pouvoient  estre  empor- 
tez avec  ime  grande  eschelle  soustenuë  de  trois  po- 
tences ou  arcs-boutans  eml)oittez  dans  le  gros  de  l'es- 
chelle ,  de  laquelle  ils  tomboient  en  l'appuyant,  et 
qu'il  avoit  luy-mesme  recognu  souvent  et  de  si  près  le 
roc  et  les  murailles,  qu'il  entreprendrbit  de  monter 
le  premier.  Le  mareschal,  qui  ne  vouloir  jamais  bazar- 
der que  bien  a  poinct,  fit  venir  vers  luy  ledit  Muratoi-, 

duquel  ayant  prins  langue,  il  trouva  l'entieprinse  fai- 
sable :  par  ainsi  il  le  renvoya  vers  Vassé,  luy  com- 
mandant marcher  si  fort  et  si  résolu  à  ceste  entreprinse , 
que  riionneur  de  la  victoire  luy  en  demeurast.  La  par- 
tie fust  arreste'e  à  la  minuict,  auquel  temps  ils  se  ren- 
dirent au  pied  du  roc,  bien  armez  et  encor  mieux  dé- 
libérez*: ils  dressent  leurs  esclielles,  et  montent  par  un 
recoing  oîi  la  sentinelle  ne  pouvoit  bonnement  voir;  les 
voilà  arrivez  sur  la  muraille  sans  empescliement  quel- 
conque, et  sans  aucune  résistance  au  dedans,  tant  la 
hauteur  de  la  muraille  avoit    apporte'  d'asseurance  à 
domp  AlousePiraentel,  quicoramandoità  ces  trouppes. 
Soudain  les  nostres  commencent  à  enfoncer  les  logis  et 
à  crier  France!  aucuns  se  mirent  en  dêfTcnse,  qui  fu- 
rent aussitost  depeschez;  de  manière  que  le  chef  et  son 
lieutenant  Pedre  de  La  Vera,  et  la  trouppe  aussi ,  furent 
tous  prins  à  main  sauve,  sans  perte  aucun  des  nostres. 
L'on  y  trouva  environ  six  vingts  beaux  chevaux  d'Es- 
pagne. 

Ceste  faction,  et  le  mal-heur  que  ceux cy  coururent, 
servira  d'instruction  à  ceux  ([ui  suivent  les  armes,  afin 
qu'en  quelque  lieu  foible  ou  advanlageux  qu'ils  soient, 
en  pais  d'amy  ou  d'ennemy,  ils  facent  tousjours  faire 
la  mesme  soigneuse  garde  que  si  l'arme'c  ennemie  es- 
toit  à  la  porte,  (juand  mesme  ce  ne  seroit  que  pour 
tenir  les  trouppes  en  disposition  et  en  courage. 

Sur  ceste  fascheuse  nouvelle,  les  lansquenets  qui 

estoient  en  Ast  au  nombre  de  deux  mil  se  mutinèrent 

pour  n'avoir  eu  payement  depuis  trois  mois,  estimans 

«jue  cest  inconvénient  apportcroit  quelque  rcmcde  au 

leur.  Le  faici  passa  si  avant ,  que,  si  tout  soudain  domp 

b'iancisque  d'Kst   el  les  autirs  cliifs  ne  leur  eussent 

baillé  leur  vaisselle  d'argent,  ils  eussent  saccagé  ou 
vendu  la  ville .  Nostre  nial-heur  voulut  que  le  raareschal 
n'en  sceust  rien  qu'après  la  chose  appaisée.  S'il  l'eust 
sceu  de  honne-heure,  il  eust  heureusenaent  mesnagé 
ceste  occasion  à  l'avancement  des  aflaires  du  Roy  ;  car  si 
jamais  il  y  eut  capitaine  ou  gênerai  d'armée  qui  sceust 
faire  son  profit  des  fautes  et  des  misères  d'à  utruy,  celuy 
là  le  sçavoit  sur  tous  autres,  et  sans  en  faire  toutes-fois 
l'empeschény  le  suffisant,  comme  d'autres  font  souvent. 
Ayant  regret  à  la  longue  détention  du  baron  de 
Chepy  et  du  capitaine  Laval,  prins  dans  Cairas,  il  com- 
manda à  Briquemaut  de  délivrer  domp  Alouse  Piraen- 
tel  sil  se  vouloit  charger  de  faire  délivrer  l'un  ou 
l'autre  des  no'stres.  La  chose  fut  en  fin  tellement  dé- 
menée, que  ledit  de  Chepy  fut  renvoyé  en  eschange 
de  l'autre,  et  Laval  pourPedre  de Vera', lieutenant  de 
Piraentel. 

.  Sur  la  fia  de  mars,  La  Motte  Gondrin  ne  pouvant 
supporter  qu'un  petit  fort  des  ennemis  nommé  La  Piova, 
alterast  le  cours  des  contributions  qui  aidoient  le 
secours  de  sa  garnison,  il  resolust  de  le  surprandre, 
et,  à  ces  fins,  depescha  le  capitaine  La  Garrigue  avec 
six-vingts  hommes  armez  de  deux  eschelles,  leur  com- 
man^iant  d'y  donner  l'escallade  par  un  endroit  que 
Bolongne,  le  meilleur  de  ses  guides,  bon  et  advisé  sol- 
dat, avoit  recogneu.  Ils  partirent  à  telle  heure ,  que  sur 
le  poinct  du  jour,  ayans  jette  cinq  ou  six  hoitimes  sur 
l'advenue  d'Ast,  d'où  secours  pouvoit  venir,  ils  donnent 
dedans  et  emportent  le  fort ,  dans  lequel  il  y  avoit 
quatre  vingts  soldats  ;  les  vingt  furent  tuez  et  le  reste 
se  sauva  dans  une  grosse  tour  ou  donjon  oii  ils  ne 
pouvoient  estre  forcez  sans  feu  ou  artillerie;  ceste-cy 

leur  deffailloit  n'estant  pas  lors  inventé  le  diabolique 
pétard  ■■,  quant  au  feu ,  ils  n'avoient  loisir  de  s'en  pré- 
valoir, parce  que  ceux  qu'ils  avoient  mis  au  guet 
descouvrirent  en  la  vallée  une  trouppe  de  cavallerie 
qui  marchoit  de  ce  costé  là.  La  Garrigue,  voulant 
joiier  au  plus  seur,  sonna  victorieuse  retraicte  avec 
son  butin,  et  sans  rien  perdre. 

Quelques  jours  après,  les  ennemis  firent  assembler 
dix  ou  douze  enseignes  à  d'Oglany,  terre  du  mar- 
quisat de  Saluées,  et  tout  en  un  temps  tirer  d'Alexan- 
drie quatre  canons  et  deux  coulevrines,  faisant  courir 
le  bruit  qu'ils  vouloient  aller  assaillir  Ormée,  qui 
confine  aux  montagnes  de  Gennes,  et  qui  tenoit  le 
parti  du  Pvoy,  et  le  passage  ouvert  de  ce  costé  là  pour 
traverser  à  Parme.  Le  marescbal  soudain  y  pourveut 
de  forces  suffisantes  pour  la  defi'endrej  mais  l'ennemy, 
qui  avoit  intention  de  garnir  Foussan  et  Cairas,  et 
non  pas  d'assaillir  Ormée,  y  envoya  ces  six  pièces 
sous  la  conduite  de  ces  douze  enseignes,  qui  s'en  re- 
tournèrent soudain  aux  garnisons.  Leur  diligence  et 
leur  dextérité  prévint  à  ce  coup  celle  du  mareschal. 
Il   n'est  pas  marchant  qui   tousjours  gaigne* 

Le  Roy,  qui  avoit  (comme  il  a  esté  dict  au  précè- 
dent traicté  )  descouvert  toutes  les  menées  et  les  des- 
seins que  l'Empereur  bastissoit  à  la  ruine  de  la  France, 
de  l'Allemagne  et  de  toute  lltalie,  avoit  esté  atlverfy 
que  la  composition  que  le  duc  Maurice  avoit  accordée, 
au  bout  d'un  siège  de  trois  ans,  à  la  ville  de  Meldr- 
bourg  (i),  protestante,  et  à  condition  de  la  liberté  de 
religion,  avoit  ainsi  esté  faictc  pour  bastir  quMque 
inconvénient  qui  pcust  induii  c  l'Kmpereur  à  la  dcli- 

(')  Magrlcbourg.  Ce  sicgc  ne  tlma  qu'au  an. 

vrance  promise  du  lant-grave  et  du  duc  de  Saxe,  que 
toutesfois  il  ne  vouloit  exécuter.  Le  Roy  mania  avec 
telle  prudence  et  dextérité  le  duc  Maurice  et  tous  les 
autres  princes  d'Allemagne,  qu'il  leur  fit  toucher  au 
doigt  et  à  l'œil   que  leur  liberté  s'en  alloit  asservie 
sous  le  cr,uel  joug  de  l'Empereur,  qui  avoit  fait  con- 
voquer le  concile  à  Trente  à  ceste  mesme  intention, 
se  servant  des  armes  spirituelles  et  temporelles  tout 
ensemble.  Surquoy  il  fustarrestéet  convenu  entre-eux 
et  Sa  Majesté  qu'elle  les  iroit  secourir  avec  une  ar- 
mée portant  tiltre  de  protectrice  de  la  liberté  germa- 
nique. Le  maresclial,  ayant  par  plusieurs  fois. ruminé 
les  conséquences  de  ce  voyage,  manda  au  Roy  qu'en 
choses  si  incertaines  et  si  douteuses  qu'estoient  celles 
qu'il   entreprenoit  lors  ,   il    s'en  falloit  tout  à  loisir 
bien  consulter,  et  plus  d'une  fois.mesmes,  en  remar- 
quant qu'il  auroit  à  faire  k  des  princes  de  foi  dou- 
teuse  et  volage  ;  et   (Ju'il   craignoit   d'ailleurs    qu'en 
pensant  aller  soulager  et  secourir  auti  uy  elle  ne  don- 
nast  le  champ  trop  libre  à  l'Empereur,  ou  pour  les 
faire  tomber  tous  d'accord  à  la  ruine  d'elle,  ou  bien 
le  moyen,  de  l'envelopper  parmy  tant  et  tant  d'autres 
dangers  et  nécessitez,  que  la  France  et  le  Piedmont 
courussent  quelque  dangereuse  perte,  et  dont  la  re- 
source seroit  puis  mal-aisée,  l'armée  de  Sa  Majesté 
ayant  couru  le  moindre  des  naufrages  où  volontai- 
rement elle  s'embarquoit;  la  suppliant  à  ce  propos 
considérer  qu'il  valoit  mieux  corriger  le  désir  qu'elle 
avoit  de  vanger  autruy,  et,  en  dextrement  couvrant  la 
nécessité  des  affaires,  essayer  (par  l'embarrassement 
et  par  le  péril  des  Allemands)  de  avoir  la  paix  avec 
l'Empereur  et  pour  elle  et  pour  les  autres  aussi.  Mais 

le  malheur  de  la  France  voulut  que  ces  salutaires 
conseils  furent  méprisez ,  et  duquel  mespris  plusieurs 
disgrâces  succédèrent  depuis.  Et  par  ainsi,  les  choses 
estant  ainsi  arreste'es ,  les  princes  d'Allemagne,  en- la 
confiance  du  secours  du  Roy,  levèrent  les  armes  contre 
l'attente  de  l'Empereur,  et  avec  telle  diligence  qu'ils 
surprindrent  aucunes  places  qu'il  tenoit,  poursuivant 
leur  poincte  si  asprement  qu'ils  le  firent  desloger 
d'Ispruch  environ  la  minuict,  et  aux  flambeaux,  pour 
se  retirer  à  Willac,  terre  du  roy  des  Romains,  assise 
sur  la  Drave.  L'Empereur,  qui  sçavoit  que  la  colère 
des  Allemans  s'escouloit  parmi  les  bonnes  chères,  les 
apasta  et  appaisa  par  diverses  promesses:  de  manière 
que,  sans  en  rien  communiquer  au  Roy,  ils  s'accor- 
dèrent, et  puis  le  luy  envoyèrent  dire  par  aucuns  de 
leurs  ambassadeurs,  remercians  Sa  Majesté  de  ce 
qu'elle  avoit  fait  pour  eux,  la  suppliant  ne  passer  plus 
outre;  luy  aprenant  par  là  à  ne  recevou'  d'oresnavant 
aucun  en, sa  protection  sans  bons  ostages  ou  gage 
de  bonnes  places,  comme  il  ^cra  cy  après  reprins  et 
discouru. 

Le  vingt- neuviesme  mars,  le  raareschal  fut  adverty 
que  l'Empereur,  ayant  quelque  odeur  de  l'intention 
du  Roy  sur  le -voyage  d'Allemagne,  manda  au  sieur 
domp  Fenand  qu'il  ne  pouvoit,  pour  ccste  année, 
contribuer  plus  grandes  forces  que  celles  qu'il  avoit, 
avec  lesquelles  il  luy  commandoit  de  si  bien  pourvoir 
aux  affaires  de  Parme  et  de  Piedmont,  qu'il  n'en  advint 
aucun  inconvénient.  Ces  deux  grands  princes  estoient 
louchez  de  mesme  crainte  et  de  mesme  précaution. 

Par  incident  je  toucheray  un  mot  des  factions  de 
ceux  de  Lamirande. 

Sur  la  fin  de  mars,  le  sieur  de*  La  Rocliepozay  (i), 
fort  brave  gentil-homme,  dressa  une  compagnie  de 
fanterie  italienne  de  deux  cens  hommes  dans  les 
tenes  des  Vénitiens,  avec  laquelle  il  entra  dans  La- 
mirande,  nonobstant  que  les  ennemis  eussent  faict 
huict  grands  forts  e's  environs  et  cinq  autres  petits, 
sans  les  doubles  tranche'es.  Les  ennemis  en  eurent 
telle  honte  et  tel  despit,  à  ce  que  manda  le  sieur  de 
Forqnevaux,  qu'ils  firent  pendre  quatre  ou  cinq  pau- 
vres soldats  qui  ne  se  peurent  assez  tost  avancer  vers 
la  ville.  Cela  donna  occasion  au  conte  de  Lamirande 
d'en  prendre  la  revanche,  non  seulement  sur  ceux 
qu'il  tenoit  prisonniers,  mais  sur  tous  ceux  qui  furent 
depuis  attrappez.  Ainsi  que  ceste  nouvelle  trouppe 
approchoit  de  la  ville,  et  qu'il  en  estoit  sorty  envi- 
ron deux  cens  au  rencontre  pour  favoriser  leur  pas- 
sage, il  y  eut  deux  ou  trois  soldats  lesquels  sans  com- 
mandement commencèrent  à  crier  :  «  Allons  au  petit 
fort!  »  Les  trouppes,  estimansque  ce  fust.tijî  comman- 
dement du  supérieur,  tournèrent  soudain  teste  vers 
ledict  fort  qui  estoit  sur  le  canal,  et  le  combattirent 
de  telle  ardeur  qu'il  fut  emporte',  et  plusieurs  hommes 
qui  le  gardoient  tuezj  l'enseigne  du  capitaine  Rucel- 
lay,  nommé  Cappony,  fut  fait  prisonnier.  Se  retirans 
victorieux,  le  capitaine  Bourbon  de  Cassel,  sortant 
du  grand  fort  Sainct  Martin,  voulut  venir  au  secours, 
maisil  futaussi  bien  battu  que  les'autres,  et  si  fortblessé 
qu'il  en  mourut  la  mesme  nuict.  Le  malheur  voulut 

(■)  Roch  Chasteignier ,  deuxième  fils  de  Jean  Chasteigner,  seigneur 
de  La  Roche-Posay.  Il  étoit  plus  connu  sous  le  nom  de  Touffou.  Il  ai- 
moit  les  lettres  et  annoncoit  des  talens  militaires  ;  il  mourut  à  la  fleur 
de  rage.  Ronsard  a  fait  des  vers  en  son  honneur. 


DE    DUVILLARS.     [l552]  123 

que  ledit  de  La  Rochepozay,  qui  avoit  fort  vaillam- 
ment combattu,  eut  une  mousquetade  qui  lui  gasta 
la  jambe,  de  laquelle  il  fut  depuis  tousjours  boiteux. 

Le  Pape  trouva  fort  mauvais  que  domp  Ferrand 
eust  faict  chef  de  ce  siège  le  marquis  de  Marignan , 
voulant  que  son  neveu  fust  celuy  qui  y  commandast 
en  son  absence,  et  auquel  il  envoya  dans  peu  de  jours 
trois  mil  Florentins  et  trois  cens  chevaux  de  renfort. 

Mandoit  aussi  ledict  Forquevaux  que  la  ville  n'au- 
roit  faute  de  six  mois  de  pain,  de  vin,  de  riz,  de 
pois,  de  fèves,  de  formage,  ny  de  lard,  et  qu'il  ne  se 
falloit  mettre  en  peine  pour  les  secourir. 

Environ  ce  temps,  le  Pape,  las  de  la  guerre,  et  ama- 
teur des  plaisirs  et  du  repos,  accepta  les  conditions 
de  la  paix  (0  que  le  Roy  luy  avoit  concede'es  à  sa  pre- 

(')  On  trouve  .sur  celte, paix  les  particularités  suivantes  dans  Thistoirt. 
de  France  de  Matliieu  :  «Les  cardinaux  de  la  faction  impériale  faisoient 
ijrande  instance  au  Pape  ,  représentans  que  l'Empereur  n'avoil  pris 
les  arme-  tpie  pour  Tautorité  du  Saint  Siège ,  et  le  vanger  de  la  fclonie 
du  duc  de  Parme;  que  maintenant  qu'il  est  sur  le  point  d'eu  voir  quel- 
que bon  succès,  il  y  a  de  l'injustice  de  le  destoumer.  Le  Pape  dit  qu'en 
toute  façon  il  voulait  la  paix,-  et  connoissant  qu'il  n'y  avoit  in.stru- 
menl  plus  propre  que  le  cardinal  de  Tournon,  il  dit  qu'il  vouloit  prier 
le  connestalile  de  faire  trouver  bon  au  Roy  qu'il  revint  à  Rome;  et 
comme  on  luy  dit  qu'il  ne  se  pouvoit  mettre  en  chemin  sans  avoir  un 
passeport  du  duc  d'Aibe,  il  respondit  en  colère  :  «  Le  duc  d'Albe  n'a 
'(  que  faire  en  cecy  :  s'il  avoit  entrepri^A  s'en  meslcr,  je  jetterois  la 
«  mitre  par  les  fenestres  :  je  veux  la  paix,  et  le  diable  et  tous  les  ma- 
'(  lins  esprits  ne  m'en  scauroicnt  divertir.  »  —  Cependant,  continue 
Mathieu  ,1e  cardinal  de  Tournon  receut  l'instruction  du  Roy  et  le  sarf- 
cuaduict  du  Pape  pour  aller  à  Rome,oii  il  entendit  les  conditions  dn 
traité  telles  que  le  Pape  les  vouloit.  La  première  cstoitsur  la  restitution 
de  Parme  comme  fief  de  l'Eglise  :  ce  mot  de  resliluer  est  si  diflicile ,  que 
l<s  prin<*e*ne  le  peuvent  prononcer  ;  et  de  tous  le^péchés  il  n'y  a  point 
ou  l<i  tentation  foit  plus  foible  qu'eu  ccluy-cy  ;  car  personne  n'a  besoin 
que  de  ce  que  soû  propre  inlcresl  luy  suggère  pour  ne  rendre  l'autruy. 

iniere  semonce,  et  fît  retirer  son  arme'e  de  Lamirande, 
où  Jean  Baptiste  de  Monté,  son  neveu,  demeura  mort 
pour  les  gages. 

Du  premier  avril  le  Roy  fut  pareillement  adverty 
que  l'Empereur  appelloit  en  Allemagne  tous  les 
vieux  Espagnols  qui  estoient  en  Italie,  et  que  ses  ga- 
lères partoient  de  Gennes  pour  aller  en  Espagne 
enlever  quatre  mil  bisognes  (0  qui  dévoient  venir  au 
lieu  de  ceux  cy,  et  que  les  Allemans,  avec  lesquels 
Sa  Majesté  avoit  juré  ligue  offensive  et  défensive, 
craignoient  d'estres  surprins  par  les  aguets  et  menées 
de  l'Empereur,  cault  et  prévoyant  à  toutes  sortes 
d'affaires. 

Sur  le  neufîesme  dudict  mois  d'avril,  les  ennemis, 
recognoissans  que  si  l'Empereur  revoquoit  (2),  comme 
il  vouloit  faire,  la  pluspart  de  leurs  forces,  ils  ne  pour- 
roient  tenir  plusieurs  petites  places  qu'ils  tenoient 
dans  le  Montferrat  et  Astizane,  ils  commencèrent  h 
les  faire  toutes  desmanteler,  et  entre  autres  Tonc, 
Monteil ,  Montecliiaro  etTiglioles.  Gondrin,  en  ayant 

Le  Roy  avoit  dit  au  cardinal  Veralle  qu'on  ne  luy  parlast  point  de  ren- 
dre :  le  Pape  disoit  au  cardinal  de  Tournon  (ju'd  estait  raisonnable  que 
Parme  fust  rendue  au  Saint  Siège.  «Parler  de  cela,  dit  le  cardinal  de 
Tournon ,  c'est  vouloir  faire  la  guerre  et  demander  la  paix.  Le  Pape  ^ 
voyant  qu'il  ne  pouvoit  avoi§  cela,  consentit  à  ne  parler  point  do 
Parme ,  et  dit  au  cardinal  de  Tournon  qu'on  laissast  Parme  en  l'estat 
qu'elle  esloit  ai'ant  la  guerre ,  et  que  pour  le  surplus  on  restast  Ions  aniis' 
qu'il  promettait  d'estre  neutre  entre  l'Empereur  et  le  Roy,  ne  fa\'o- 
riser  l'un  au  préjudice  de  l'autre,  de  n'entreprendre  rien  contre  les 
serviteurs  du  Roy,  nommément  contre  les  trois  frères  de  la  maison 
Farnèsej  de  rendre  Castres  au  duc  Horace...  Moyennant  cela  le  Koy 
promist  de  continuer  les  affections  et  devoirs  de  fils  aisnd  de. P  Eglise,  et 
de  laisser  venir  à  Rome  l^s  expéditions  de  France.  » 

(')  Nouvelles  recrues.  —  (')  Rappeloit, 

l'advertisseraent,  dépesclia  vingt-cinq  cellades,  con- 
duictes  par  Bologne,  que  j'ay  ci-devant  nommé,  pour 
aller  recognoistre  ce  qui  en  estoit.  Ceux-cy  rencon- 
trèrent l'ennemy  se  retirant  dudict  Monteil;  sans 
marchander  ils  le  chargent  de  telle  furie  qu'il  en  de- 
meura douze  ou  quinze  de  morts  et  six  de  prisonniers, 
par  lesquels  on  aprint  la  resolution  et  la  cause  dudit 
de'mantellem  ent. 

Pour  autant  (|ue  Cairas,  possède'  par  les  ennemis , 
estoit  situe'  presque  au  milieu  du  Piedmont  et  sur  le 
grand  chemin  qui  tire  au  Mondevis,  à  Beyne  et  Cen- 
tal,  et  que  par  ce  moyen  ils  couroient  jusques  à  Savi- 
glan  et  à  Carmagnoles, le  mareschal  délibéra  défaire 
fortifier  Bra,  ruyne' e's  guerres  précédentes.  C'est  une 
bonne  bourgade  au  deçà  de  l'Asture,  qui  passe  au  pied 
dudict  Cairas,  propre  à  empescher  les  courses  et  les 
vivres  aussi ,  et  tenir  couvert  tout  le  coste'  du  Pied- 
mont  qui  tourne  vers  Carmagnoles,  Quiers  et  Thurin, 
Et  toutesfois,  à  fin  de  ne  rien  entreprendre  que  bien 
à  propos,  il  commanda  à  Vasse',  Terrides,  ^lontluc 
et  Francisque  Bernardin,  d'aller  recognoistre  les  com- 
moditez  et  incommoditez  de  la  place  et  de  la  fortifi- 
cation. Ces  seigneurs  trouvèrent  l'assiette  si  commode, 
qu'en  douze  jours  elle  pouvoit  estre  mise  en  deffence 
pour  batterie  de  main,  et  encores  contre  une  ou  deux 
petites  pièces  de  campagne;  que  ceux  de  la  bourgade, 
qui  avoient  pour  chef  un  gentilhomme  nomme  Jacques 
du  Soli^r,  ne  desiroientricn  plus  que  ceste fortification, 
ofTrans  d'y  travailler  tous  avec  l'aide  des  villages  cir- 
convoisins,  et  mesmes  de  bailler  ihi  cuivre  pour  faire 
une  couple  de  sacres  (')  à  mettre  dans  la  place.   Le 

v")  Pièce  d'arlillcric  qui  ressemblait  t  un  l'jmconueati. 


126  [iSSa]     MÉMOIRES 

maresclial,  à  ce  rapport,  donna  charge  audict  Fran- 
cisque Bernardin  de  Vimercat  d'aller  donner  ordre  à 
ceste  fortification,  de  mener  avec  luy  deux  cens  clie- 
vaulx  et  mil,  que  argolets  qu'harquebuziers,  tant 
pour  tenir  teste  contre  ceux  de  Cairas,  qui  pourroient 
entrepicudre  de  le  destourner,  que  pour  être  aussi 
obeï  par  ceux  des  environs.  Gela  fut  exécute  en  quinze 
jours,  et  la  garde  du  fort  baillée  audict  Jacques  du 
Solier,  qui  en  fît  depuis  si  bon  devoir  que  Cairas  de- 
meuroit  par  ce  moyen  à  demy  assiégé,  n'estant  qu'à 
trois  mil  de  là  ;  à  quoy  aidoient  fort  aussi  Polens  et 
Saincte  Victoire  précédemment  prins,  et  que  nous 
tenions  encores. 

Sur  le  commencement  d'avril  La  Motte  Gondrin 
fut  adverty  que  trois  cens  hommes  de  pied  et  cent 
chevaux,  qui  tenoient  garnison  à  Tonc,  estoient  re- 
duicts  à  tel  desespoir  par  nécessité  de  vivres  et  d'ar- 
gent, qu'il  esperoit  les  emporter  s'il  plaisoit  au  ma- 
reschal  luy  permettre  de  sortir  avec  deux  coule- 
vrines.  La  responce  duquel  fut  qu'il  loiioit  l'entre- 
prinse,  mais  non  jamais  de  tirer  ou  hazarder  l'artil- 
lerie ;  et  que  pour  jouer  au  plus  seur  il  fist  charpenter 
et  noircir  quelque  bois  ayant  forme  d'arùilerie,  et 
qu'à  son  advis  cela  sufiiroit  pour  les  espouvanter.  Luy 
le  fit  ainsi;  mais  en  marchant,  la  fortune  luy  fut  si 
favorable ,  que  il  rencontra  ces  pauvres  gens  se  re- 
tirans  en  Ast,  de  tous  lesquels  il  eust  tel  marché  qu'il 
voulut. 

Sur  le  9  avril  le  mareschal  eut  nouvelles  que  le 
l\oy  commençoit  à  marcher  avec  son  armée  vers  la 
Lorraine,  ayant  laissé  la  Roine  pour  régente,  laquelle 
estoit  tout  aussi  tost  tombée  en  une  si  extrême  mala- 

die  qu'il  y  avoit  peu  d'espérance  en  sa  vie.  Là  dessus 
il  commanda  qu'on  fist  prières  et  processions  publiques. 
ausquelles  il  assista. 

Peu  auparavant,  Galeas  Fregose,  genevois,  et  un 
sien  compagnon  ,  estoient  venus  trouver  le  mareschal 
pour  luy  proposer  certains  moyens  qu'ils  avoient , 
disoient-ils,  de  prendre  tout  en  un  coup  et  la  ville  de 
Gennes  et  mesme  le  prince  Doria  (0  en  son  palais, 
qui  es  toit  joignant  la  porte  de  la  ville.  Le  mareschal, 
à  si  grande  et  si  importante  offre  que  ceste-là,  fit 
grandes  caresses  et  promesses  à  ceux-cy  s'ils  pouvoient 
mener  à  fin  ceste  pratique;  mais  que,  pour  plus  cou- 
rageusement l'embrasser,  il  les  prioit  luy  vouloir  ou- 
vertement déclarer  ])ar  quels  moyens  ils  pretendoient 
y  pouvoir  parvenir,  autrement  il  ne  s' 3'^  embarqueroit 
jamais.  Ceux-cy  luy  firent  entendre  qu'ils  avoient  un  de 
leurs  parens,  principal camerier  dudict  prince  Doria, 
qui  avoit  telle  autliorité  chez  luy,  qu'il  tenoit  les  clefs 
du  palais,  et  de  la  porte  mesme  qui  serroit  un  petit 
canal  de  mer  où  estoient  toujours  deux  galères  et  deux 
petites  barques  où  le  prince  se  fa.isoit  porter  quand  il 
alloit  en  ville  ;  que  cestuy-cy  estoit  d'accord  avec  eux 
qu'au  jour  et  à  la  mesme  heure  qu'ils  accorderoient, 
il  leur  ouvriroit  la  porte  et  leur  donneroit  si  libre 
entrée  jusque  dans  la  chambre  du  prince  ,  qu'il  se- 
roit  prins  vif  et  sa  famille  massacre'e  ;  que,  cela  faict, 
il  donneroit  aussi  l'entrée  pour  saisir  les  deux  ga- 
lères et  les  barques,  qu'ils  rempliroient  des  mesmes 
trouppes  qui  auroient  faict  l'exécution;  qu'ils  pren- 
droient  le  contre-seing  ou  soit  le  mot  dont  le  prince 
se  servoit   pour  faire  entrer   les  siens  dans  la  ville 

(■)  Charles-Quint  avoil  donne  à  Doria  la  principaulc  de  Melphcs. 

durant  la  nuict,   comme  il  advenoit  assez  souvent, 
selon  l'occasion  et  occurrence  des  affaires  ;  et  qu'au 
mesme  instant  qu'ils  marcheroient  vers  la  ville  avec 
ces  galères,  ils  donneroient  aussi  une  escallade  à  la 
porte  de  la  Lanterne,  prés  de  laquelle  se  tenoit  un 
de  leurs  amis  qui  sortiroit  lors  avec  cinq  ou  six  des 
siens,  qui  favoriseroient  l'escallade  pendant  que  les 
autres  donneroient  à  la  porte  ;  mais  que  tout  cecy  ne 
pourroit  estre  heureusement  conduit  si  les  galères  du 
Roy  n'arrivoient  soudain  au  secours.  Ils  s'asseuroient 
aussi  qu'en  criant  France  et  liberté  !  toute  la  popu- 
lace prendroit  les  armes  à  la  faveur  de  la  France,  à 
laquelle  ils  estoient  de  longue  main  affectionnez.  Et 
tenant  le  prince  prisonnier,  ils   pourroient  par  son 
moyen  avoir  Savonne  entre  leurs  mains,  le  menaçant 
de  mort  s'il  ne  la  faisoit  rendre  j  et  qu'au  pis  prendre 
on  en  tireroit  une  grande  rançon.  Sur  toutes  choses  il 
falloit  si   bien    discipliner  les  trouppes  qui  seroient 
conduites  à  ceste  exécution,  qu'ils  ne  fissent,  soit  en 
marchant,  soit  mesmes  lors  qu'ils  seroient    dans   la 
ville,  aucune  violence,  ains  entendissent  seulement  à 
s'emparer  des  murailles  et  des  bastions. 

Ces  choses  souvent  repete'es ,  et  d'une  mesme  ca- 
dence, donnèrent  occasion  au  mareschal  de  croire  tout 
ce  que  ceux-cy  proposoient;  mais  ayant  depuis  bien 
ruminé  la  conséquence  et  toutes  les  circonstances  de 
l'entreprinse,  il  trouva  que  pour  l'exécuter  avec  seu- 
reté  il  falloit  qu'il  menast  avec  luy  quatre  mil  sol- 
dats et  cinq  cens  chevaux  bien  choisis  :  ce  qui  desgar- 
nissoitsi  fort  le  Piedmont,  qu'au  cas  que  ces  trouppes 
courussent  fortune  il  demeuroit  exposé  à  toute  sorte 
d'injures,  bazardant  par  ce  moyen  le  certain  pour  l'in- 

certain.  Outre  ce ,  il  estoit  fort  malaisé  de  conduire  par 
quatre  ou  cinq  journées  ceste  petite  armée,  sans  que 
le   prince  Doria  et  la  ville  n'en  fussent   advertis,    et 
que  par  conséquent  ils  ne  pourveussent  à  leurs  affaires. 
Quoy  succédant,  et  n'ayant  aucune  proche  retraicte , 
c' estoit  évidemment  commettre  et  luy  et  l'armée  en 
un  extrême  danger,  outre  le  salut  de  l'Estat  qui  dé- 
pendoit  de  celuy  de  ceste  armée.  Davantage  que  cela 
ne  pouvoit  estre  entreprins  sans  le  secours  des  galères 
du  Roy.  Joinct  qu'il  ne  voyoit  pas  en  quel  lieu  elles 
peussent  seurement  surgir  pour  selon  le  succès  s'ap- 
procher de  la  ville,  les  ennemis  tenans  toute  la  coste 
depuis  Antibe  jusques  à  Gennes.  Que  ces  considérations 
estoient  si  hautes  et  si  chatoiiilleuses,  qu'il  ne  devoit  rien 
entreprendre  sans  l'avoir  précédemment  communiqué 
au  Roy,  affin  d'avoir  sa  resolution  et  son  commandement 
in  utramque  fortunam.  Et  à  la  vérité,  pour  heureuse- 
ment conduire  ceste  entreprinse  ,  il  falloit  que  ce  fust 
par  le  moyen  des  galleres,  qui  pouvoient  mettre  en 
terre  les  gens  de  guerre  propres  à  l'exécution  ,  et  les 
retirer  sans  hazard  l'affaire  ne  succédant  :  ce  qui  ne 
se  pouvoit  faire  par  terre,  où  il  falloit  cinq  jours  de 
retraicte,  et  par  pais  montueux  et  ennemy. 

C'est  pourquoy  le  mareschal  se  résolut  de  dépescher 
Plancy  vers  Sa  Majesté,  et  d'envoyer  ceux-cy  avec 
luy,  afin  qu'ayans  conféré  avec  elle  et  M.  le  connes- 
table,  il  peust  lors  avec  plus  de  courage  et  d'asseurance 
entreprendre  ce  jeu  ,  et  mesmes  afin  que  Sa  Majesté 
fust  celle  qui  asseurast  ces  deux  personnages  de  la  re- 
compense qu'ils  pretendoient,  ne  se  voulant  obliger 
aux  choses  qui  dependoienl  de  la  volonté  et  de  la 
puissance  du  maistre ,  ayant  oljservé  qu'après  le  coup 
29-  9 

on  ne  se  soucie  jamais  guieres  de  celuy  qui  y  a  mis  et 
la  vie  et  les  biens. 

Le  Roy  fut  bien  aise  d'entendre  ce  discours,  ne  dé- 
sirant rien  plus  que  d'en  voir  l'exécution  ;  mais  il  dé- 
clara qu'il  n'estoit  pas  possible  qu'il  y  peust  entendre 
jusques  au  retour  du  voyage  d'Allemagne ,  qui  seroit 
sur  la  fin  d'aoust  et  non  plustost;  et  qu'à  lors  il  don- 
neroit  toute  l'assistance  qu'il  seroit  possible  ,  pour  ré- 
duire l'entreprinse  à  perfection.  Manda  en  outre  au 
mareschal  qu'il  luy  renvoyoit  Fregose  et  son  compa- 
gnon, à  chacun  desquels,  au  parsus  l'asseurance  de 
leurs  demandes,  il  avoit  fait  donner  cinq  cens  escus, 
et  que  son  advis  estoit  qu'ils  fussent  renvoyez  au  pays , 
pour  tousjours  mieux  disposer  et  asseurer  les  amis  et 
les  affaires,  avec  charge  de  retourner  en  ce  temps  là, 
bien  résolus  et  préparez  à  l'exécution.  Voylà  comment 
les  François,  sans  s'enquérir  plus  avant,  acceptent  au 
premier  abord  tout  ce  qui  leur  est  indifféremment 
proposé,  et  dont  toutesfois  la  repentance  qui  vient 
après  ne  les  a  jamais  rendus  guieres  plus  considérez. 
Et  pour  autant  que  Sa  Majesté  avoit  desja,  en  la  con- 
ception de  la  facilité  de  l'entreprinse ,  mandé  au  mares- 
chal que  lors  qu'il  marcheroit  à  l'exécution  ,  qu'il 
laissast  tout  le  gouvernement  du  Piedmont  es  mains 
d'Aussun,  de  Terrides  et  de  Francisque  Bernardin  ,  il 
manda  au  Roy  qu'il  recognoissoit  que  ces  trois  sei- 
gneurs n'avoient,  chacun  à  part  soy,  faute  de  juge- 
ment, de  courage  ny  d'affection  pour  s'en  dignement 
acquiter;  mais  que  toutesfois  il  estimoit,  quant  à  luy, 
que  l'ambition  et  la  jalousie  entre  pareils,  et  à  une 
raesme  aciette,  n'estoicnt  jamais  pour  permettre  qu'il 
y  eust  enlr'eux  la  concordance  ny  l'intelligence  qui 

estoit  nécessaire  en  chose  de  telle  importance ,  et  où 
on  ne  pouvoit  faillir  deux  fois  ;  et  qu'en  ce  cas  il  estoit 
expédient  que  la  vertu  et  l'authorité  d'un  seul  fust 
aussi  seul  conducteur  de  la  barque;  qu'à  son  advis 
Sa  Majesté  seroit  assez  à  temps  à  s'en  résoudre  lors 
qu'il  auroit  recogneu  bien  au  vray  ce  qu'on  se  pouvoit 
promettre  de  l'entreprinse  de  Gennes;  que  ceste  sienne 
remonstrance  ne  tendoit  à  corriger  le  parfaict  juge- 
ment de  Sa  Majesté,  mais  bien  à  le  seconder  avec  telle 
prudence  que  la  réputation  et  l'Estat  demeurassent 
conservez ,  et  dont  l'unité  et  l'ancienne  expérience  sont 
les  plus  nécessaires  outils. 

Pour  entreprendre  ce  voyage  d'Allemagne  dont 
j'ay  cy-devant  parlé,  le  connestable  tira  de  costé  et 
d'autre  toutes  les  vieilles  bandes  françoises  pour  ren- 
forcer l'armée  de  Sa  Majesté,  au  nombre  desquelles 
furent  compiinses  ces  sept  vieilles  bandes  de  Chastillon 
précédemment  envoyées  en  Piedmont ,  la  privation 
desquelles  apporta  un  grand  reculement  aux  desseins 
du  mareschal ,  qui  fit  joug  à  la  nécessité,  et  non  à  la 
vertu  ny  au  courage. 

Environ  ce  temps  les  Siennois,  par  les  menées  et  pra- 
tiques des  cardinaux  de  Ferrare  et  de  Tournon  ,  recou- 
vrèrent leur  liberté,  et  assiégèrent  la  citadelle  qui  leur 
fut  rendue  le  25  juillet,  assistez  de  deux  mille  hommes 
que  ces  seigneurs  leur  avoient  envoyez  au  nom  du  Roy, 
en  la  protection  duquel  ils  se  mirent  deslors. 

Le  sieur  domp  Ferrand,  recognoissant  faffbiblisse- 
ment  des  forces  françoises ,  print  resolution  de  faire 
toutes  sortes  d'efforts  pour  jecter  une  armée  en  cam- 
pagne et  se  ressentir  des  pertes  passées,  et  de  tous 
poincts  renverser  la  domination  françoise,  sous  la  fa- 

9- 

veur  du  duc  de  Savoy e,  qui  esloit  lors  venu  de  Flan- 
dres en  Italie,  couvertement  mal  content  de  l'Empe- 
reur. 

Le  mareschal  recognoissant  que  toutes  ces  occasions 
pouvoient  apporter  de  grands  inconveniens  dans  le 
Piedmont,  mesmes  se  voyant  esloignédu  secours  qu'il 
pouvoit  espérer  du  Roy  ,  il  print  resolution  de  se 
jecler  avec  environ  huit  mille  hommes  et  douze  cens 
chevaux  dans  les  faux-bourgs  de  CarmagnoUes ,  faisant 
diligemment  lever  de  grandes  tranchées  tout  à  l'entour  ; 
jugeant  que  ceste  place  luy  apporteroit  quelque  com- 
modité pour  renforcer  les  places  que  l'ennemi  pourroit 
assaillir,  et  pour  favoriser  la  moisson  du  Piedmont,  en 
quoy  consistoit  la  conservation  universelle  du  total  de 
l'Estat. 

Soudain  qu'il  eut  heureusement  achevé  ce  sien  des- 
sein ,  l'armée  impériale  recognoissant  qu'elle  ne  pou- 
voit plus  rien  entreprendre  sur  CarmagnoUes,  comme 
elle  avoit  espéré,  elle  s'adressa  au  fort  de  Bra  qu'elle 
fit  sommer;  à  laquelle  sommation  n'ayant  eu  autre 
responce  que  harquebuzades,  ils  firent  sortir  de  Cairas 
deux  canons  qui  tirèrent  environ  quatre  cens  voilées 
et  firent  bresche  raisonnable,  dans  laquelle  les  Espa- 
gnols ayans  donné  l'assaut  la  place  fut  emportée,  et 
presque  tout  mis  au  fil  de  l'espée. 

Pendant  l'assaut,  M.  de  Terrides  qui  s'estoit  ad- 
vancé  avec  sa  compagnie  de  gendarmes,  pour  recog- 
noistre  la  contenance  et  de  l'ennemi  et  des  nostres 
aussi,  fut  rencontré  par  un  gros  de  cavalerie  qui  le 
chargèrent  si  rudement  qu'il  se  sauva ,  sans  autre  perte 
que  celle  de  six  des  siens,  deux  morts  et  quatre  pri- 
sonniers. 

Geste  exécution  de  Bra  parachevée  et  le  fort  ren- 
verse', domp  Ferraiid  print  la  route  de  Beine  qui  est 
entre  Cairas  et  Mondevis  ;  mais  il  ne  l'oza  attaquer, 
trouvant  la  place  si  bien  garnie  qu'il  y  avoit  plus  à 
perdre  qu'à  gaigner  :  et  néanmoins  durant  six  semaines 
il  ne  fit  que  tournoyer  tout  à  l'en  tour,  pour  donner 
le  gast  à  la  campagne,  et  par  ce  moyen  réduire  ceste 
place,  le  Mondevis,  Cental ,  et  Roque  de  Baux  à  telle 
extrémité' ,  qu'il  peust  après  essayer  d'assiéger  celle 
qui  luy  plairoit. 

Ayant  parachevé  le  degast,  et  ne  voyant  rien  re- 
muer dans  la  ville  que  force  escarmouches ,  il  tourna 
teste  vers  le  marquisat  de  Salluces,  ravageant  tout  en 
passant.  Mais  en  ces  entrefaites,  se  trouvant  pressé 
d'envoyer  des  forces  au  Parmesan ,  le  duc  de  Savoye 
et  ledict  domp  Ferrand  résolurent  d'essayer  de  pren- 
dre, comme  ils  firent  fort  aisément,  Dronier,  Versol, 
Salluces  et  Cardé,  et  de  laisser  dedans  si  bon  nombre 
de  gens,  que  les  François  ne  peussent  penser  ni  à 
Parme  ny  à  autre  chose  plus  grande. 

Si  tost  que  l'armée  impériale  eut  tourné  teste  vers 
Ast  et  envoyé  des  Irouppes  k  Parme,  Brissac  tira  tout 
ce  (]ui  estoit  dans  les  tranchées  de  Carmagnolles  ,  et 
marcha  au  recouvrement  desdits  chasteaux  ainsi  recen- 
tement  prins.  Tout  ainsi  que  Dronier  avoit  esté  le  pre- 
mier perdu,  aussi  fut- il  le  premier  assailli  et  recou- 
vert, Palvoisin  et  Philippe  d'Alberac  le  deflendans. 
Us  furent  sommez  de  se  rendre,  et  ne  l'ayant  voulu 
faire ,  l'artillerie  fut  plantée  en  plain  midy  et  sans  ga- 
bions, elle  fît  bresche  avec  quatre-vingts  ou  cent  voi- 
lées. Ceux  de  dedans ,  craignans  d'estre  emj)ortcz  , 
jecterent  force  bois  et  poudre  dans  la  bresche,  qui  s'cni- 

braza  tout  en  un  instant  ;  et  toutesfois  aucuns  des  nos- 
tres  ne  laissèrent,  inconsidérément  poussez  par  le  sieur 
Berlin  de  Morette,  piedmontois,  capitaine  décent  che- 
vaux légers,  de  donner  dedans  sans  le  commandement 
du  mareschal  et  premier  qu'avoir  recogneu  ,  et  entre 
autres  le  capitaine  Licliaux,  basque  ,  qui  souloit  com~ 
mander  dans  Ravel  ;  tous  lesquels  y  furent  mal  traic- 
lez,  niei>mes  luy  qui  y  mourut  d'une  harquebuzade, 
et  encores    une   douzaine    de  bons  soldats   :    ce  fut 
grand  dommage  pour  la  valeur  qui  estoit  en  luy.  Le 
mareschal ,  au  cry  de  cest  inconvénient  et  de  celuy  qui 
en  avoit  esté  cause,  courut  vers  la  bresche,  dans  la- 
quelle le  feu  estant  presque  estaitit  il  fit  donner;  elle 
fut  emportée  du  premier  coup,  les  soldats  espagnols 
tuez,  et  les  deux  capitaines  prins  à  main  sauve.  Sou- 
dain le  mareschal  commanda  que  le  Palvoisin   fust 
pendu  pour  la  perfidie  pracliquée  par   luy  contre  la 
foy  donnée  au  mareschal  lors  qu'il  futfaict  prisonnier  au 
combat  des  Ongres,  comme  vous  avez  veu  cy-dessus  : 
mais,  le  menant  au  supplice,  par  une  rage  il  donna  de 
la  leste  sur  une  pierre  où  il  se  tua ,  perdant  l'ame  pour 
sauver  le  corps,  qui  fut  neantmoins  attaché  au  gibet. 
De  mesme  course  V^ersol  et  Salluces  furent  rendus  à 
bagues  sauves  par  capitulation. 

Ces  choses  ainsi  exécutées,  le  mareschal  et  l'armée 
retoui  nerentà  Carmagnolles,  d'où  fut  depesché  le  pré- 
sident Birague  avec  deux  mil  hommes  de  pied  et  quatre 
canons  pour  aller  battre  Cardé,  dans  lequel  s'estoient 
fourrez  quatre  cens  tant  de  bannis  qu'autres  gens  ra- 
massez, qui  faisoient  mille  maux.  Les  forces arrivans  de- 
vant, ils  vindrent  fort  bravement  à  l'escarmouche;  mais 
estans  rembarrez,  on  donna  ordre  à  planter  l'artillerie. 

laquelle  tira  plus  de  six  à  sept  cens  volle'es  devant 
qu'elle  peust  faire  bresche  raisonnable.  Le  président, 
voyant  l'obstination  de  ceux  de  dedans,  fit  donner  l'as- 
saut ,  qui  fut  si  bravement  et  rudement  soustenu , 
qu'aucuns  capitaines  des  nostres  commençoient  à  s'en 
laschement  retirer,  lesquels  rencontrez  par  ledict  pré- 
sident tenant  une  halebarde,  il  les  print  parle  poing, 
et  leur  montrant  la  Ijresche,  «  c'est  là,  dit-il,  où  il  faut 
entrer  avec  honneur  plustost  que  s'enfuir  avec  des- 
honneur, n  Ils  en  eurent  tant  de  honte  qu'ils  tournè- 
rent soudain  teste  vers  la  bresche,  qui  fut  tout  aussi- 
tost  force'e  et  tout  tué  sans  remission.  En  faisant  ceste 
exécution,  un  soldat  prenant  de  la  poudre  mit  le  feu 
aux  munitions,  ce  qui  gasta  et  luy  et  une  vingtaine 
d'autres,  et  le  cliasteau  aussi  qui  fut  tout  bruslé  ;  ceste 
maison  appartenoit  au  gendre  du  conte  de  Tende ,  le 
dernier  de  la  légitime  race  des  marquis  de  Salluces. 

La  promptitude  de  ces  heureuses  exécutions  donna 
matière  à  domp  Ferrand  d'entreprendre  de  tourner 
teste  vers  Garmagnolles,  et  forcer  la  ville  et  les  tran- 
chées ;  mais  le  mareschal  en  ayant  eu  le  vent  s'y  rejetta 
tout  soudain,  comme  il  faisoit  à  tous  les  coups  que 
l'ennemy  monstroit  ses  armes  et  qu'il  n'estoit  pas  le 
plus  fort. 

Delà  à  quelques  jours,  les  Impériaux,  n'ayans  le 
courage  de  rien  entreprendre  sur  nous ,  départirent 
leurs  forces  par  les  garnisons;  ({uoy  entendu  par  le 
mareschal,  il  dclibera  d'assaillir  la  ville  de  Busqué,  la- 
quelle infestoit  tout  le  Piedmont  et  le  marquisat  de 
Salluces  par  courses,  voleries  et  contributions.  Mais 
pour  autant  que  la  j)lace  estoit  assez  bonne  et  qu'il  y 
avoit  dedans  de  cinq  à  six  cens  hommes,  commandez 

par  le  capitaine  Scarnafix  ,  créature  de  La  Trinité,  ii 
jugea  qu'il  la  falloit  emporter  auparavant  que  l'en- 
nemi vint  au  secours,  et  que  pour  ce  faire  il  y  falloit 
mener  une  si  grand  bande  d'artillerie,  qu'on  eust  en  sept 
ou  huict  heures  fait  telle  bresche  qu'on  peust  aisément 
aller  à  l'assaut.  Par  ainsi  il  fit  assembler  à  Carmagnolles 
quinze  canons  et  trois  coulevrines  avec  leurs  muni- 
tions et  tout  l'équipage  nécessaire  pour  la  conduicte  ; 
il  commanda  aussi  au  mesme  temps  qu'on  fist  cuire 
soixante  dix  mil  pains  en  divers  lieux ,  afin  que  rien 
ne  defaillist  pour  heureusement  exécuter  l'entreprinse. 
Les  choses  ainsi  ordonnées,  le  mareschal  partit  dudit 
Carmagnolles  avec  quatre  mil  François,  trois  mil 
Suisses,  douze  cens  Italiens  et  quinze  cens  chevaux, 
partie  desquels  il  envoya  devant  avec  un  harquebu- 
zier  en  crouppe,  pour  sur  l'annuictement  aller  serrer 
ledit  Busqué,  et  empescher  que  rien  n'en  peust  sortir 
ou  y  entrer.  Luy  cependant  marchoit  plus  lentement 
à  cause  de  l'artillerie  qu'il  ne  vouloit  abandonner. 

Le  lendemain  nous  arrivasmes  devant  la  place  sur 
les  neuf  ou  dix  heures  du  n^tin;  et  lors  on  commença 
à  faire  les  tranchées  et  approches  pour  mettre  l'artillerie 
en  batterie.  Le  mareschal,  recognoissantluy-mesme  la 
place,  trouva  à  dix  pas  du  bord  du  fossé  une  mestairie 
toute  plaine  de  paille  et  de  fourrage ,  vers  laquelle  il  fît 
commander  par  les  regimens  qu'à  peine  de  la  vie  nul 
ne  fust  si  osé  d'approcher  ou  d'y  aller  rien  prendre  ; 
ayant  projecté  en  luy  mesme  de  s'en  servir  la  nuict  sui- 
vante pour  planter  l'artillerie ,  et  faire  batterie  au  clair 
du  feu  que  feroit  ceste  grange  enflammée,  qui  regardoit 
l'endroit  où  il  vouloit  battre.  Si  tost  que  la  nuict  fust 
venue  le  feu  y  estant  mis,  les  choses  réussirent  comme 

il  avoit  pensé  j  car  la  clarté  fut  si  grande  qu'on  voyoit 
la  courtine  et  les  flancs  de  la  ville  comme  de  jour,  et 
ceux  de  dedans  au  contraire  ne  pouvoient  rien  voir  de 
ce  qui  se  faisoit  dehors.  Soudain  l'artillerie  commença 
à  jouer,  laquelle  fit  tel  exploict  toute  la  nuict,  qu'en- 
viron le  jour  il  y  avoit  cinquante  pas  de  bresche.  Les 
François  et  les  Italiens  se  preparans  pour  aller  à  l'as- 
saut, le  colonnel  des  Suisses  Fiolic  vint  trouver  le  mares- 
chal  aux  tranchées,  auquel  il  se  plaignit  de  n'avoir  eu 
commandement  d'aller  à  l'assaut  comme  les  autres, 
comme  si  on  l'estimoit  plus  bas  de  force,  de  courage 
et  d'affection  que  les  François ,  ausquels  toutesfois  il 
ne  cedoitj  que  c'estoit  chose  qu'il  ne  pouvoit  endurer, 
et  qu'il  supplioit  que  l'assaut  fust  mi-parti  entre  luy  et 
les  François,  afm  que  le  courage  et  la  valeur  des  uns 
et  des  autres  fust  visiblement  recognuë.  Le  mareschal, 
luy  tendant  lors  la  main  avec  une  joyeuse  contenance, 
luy  respondit  :  «  Je  n'ai  jamais  douté,  monsieur  le  colon- 
nel, ny  de  la  vertu  ny  de  l'affection,  soit  de  vous  ou  de 
vostre  nation  ,  sur  la  force  de  laquelle  ceste  armée 
est  à  demi  appuyée  j  mais  je  voulois  la  reserver  pour 
un  jour  de  bataille ,  ou  pour  quelque  autre  plus  signalé 
exploit  que  cestuy-cy  :  approchons  nous  du  fossé,  et 
recognoissons  comment  nous  devrons  ordonner  l'as- 
saut, et  je  vous  donneray  lieu  si  honnorable  que  vous 
demeurerez  content.  »  Ainsi  qu'il  parloit  encores,  la 
ville  donna  la  chamade  et  demanda  à  parlementer. 
Soudain  le  mareschal  envoya  un  trompette  pour  sça- 
voir  ce  qu'ils  demandoient  ;  ils  firent  responce  que 
s'il  plaisoit  au  mareschal  leur  faire  composition  hono- 
rable, qu'ils  luy  remettroient  la  place.  Le  capitaine 
Loup,  et  moy  avec  luy,  y  fusmes  envoyez;  et  après 

avoir  bien  débattu  il  fut  accordé  qu'ils  sortiroient  ba- 
gues sauves,  l'artillerie  et  munitions  demeurans  au  Roy. 

Le  mareschal ,  qui  estoit  tousjours  en  doute  des 
ennemis,  fit  soudain  tourner  teste  à  l'artillerie  sous  l'es- 
corte de  cinq  cens  chevaux  et  douze  cens  Suisses,  qui 
la  conduisirent  en  sauveté  dans  Carmagnolles. 

Le  gouvernement  de  la  place  fut  donné  au  sieur  de 
la  Molle,  ancien  et  valeureux  capitaine,  et  luy  furent 
laissez  huict  cens  François  et  deux  cens  Suisses  ;  tous 
lesquels  avec  les  pionniers  travaillèrent  si  bien  à  rem- 
parer  les  bresches ,  qu'elle  pouvoit  tenir  contre  une 
médiocre  armée.  Pendant  ces  exécutions  le  Vistarin 
s'empara  de  Cameran,  dont  il  fit  un  fort  qui  gourman- 
doit  tout  le  Montferrat  qui  nous  souloit  contribuer. 

Soudain  que  la  place  de  Busqué  fut  prinse,  le  sieur 
de  Rossane,  qui  avoit  un  fort  beau  chasteau  à  une  lieue 
de  là,  vint  de  gayeté  de  cœur  trouver  le  mareschal,  le 
suppliant  de  le  recevoir  pour  serviteur  du  Roy,  sous 
certaines  honnestes  compositions  qui  luy  furent  accor- 
dées. 

Le  sieur  domp  Ferrand,  lequel  à  ceste  nouvelle  dili- 
gentoit  le  secours,  entendit  presque  aussi  tost  la  prinse 
de  la  place  que  le  siège  ;  à  la  vérité  qui  n'y  eust  mené 
que  cinq  ou  six  canons,  nous  en  avions  pour  quinze 
jours.  Voila  pourquoy  j'ay  remarqué  qu'il  n'y  a  rien 
meilleur  ny  de  plus  seur  à  la  guerre,  que  de  jouer 
tousjours  à  gros  jeu,  et  ne  donner  jamais  temps  au 
temps. 

Le  sieur  de  La  Trinité,  gouverneur  de  Foussan,  le 
commandement  duquel  s'estendoit  aussi  sur  Busqué, 
fit  pendre  une  douzaine  des  soldats  qui  l'avoient  ren- 
due si  lâchement;  car  à  la  vérité  ils  eussent  peu  endu- 

rer  un  assaut  et  puis  avoir  encores  honneste  capitula- 
tion. 

Pendant  ces  demeslemens  capitulation  fut  accordée 
entre  le  sieur  domp  Ferrand  et  le  mareschal,  pour  la 
seureté  du  labour  de  la  canip.igne;  que  la  guerre  ne 
se  feroit  au  paysan,  sinon  lors  qu'il  seroit  trouvé  me- 
nant vivies  d.ms  les  forteresses,  mais  non  au  retour,  k 
la  seureté  duquel  ceux  qui  tiroient  secours  d'eux  dé- 
voient pourvoir;  et  enfin  que  le  soldat  allant  et  venant 
ne  pourroit  prendre  sur  le  paysan  qu'un  repas  de  ce 
qu'il  auroit  chez  luy,  sans  le  contraindre  à  en  aller 
chercher  ailleurs.  Geste  capitulation,  qui  avoit  tant  et 
tant  esté  désirée  par  le  mareschal,  fut  cause  du  salut 
du  Piedrnont,  pour  les  raisons  qui  ont  esté  cy-devant 
discDuruës. 

Les  choses  ainsi  heureusement  exécutées,  le  mares- 
chal mena  rafraiscliir  son  armée  à  Carmagnolles. 
Pendant  ce  repos  il  commanda  aux  sieurs  Ludovic  et 
Carie  de  Birague  de  veiller  de  près  sur  les  forces  qui 
pouvoient  estre  dans  Verrue  ,  et  sur  la  qualité  de  la 
force  de  la  place  ,  afin  de  délivrer  le  cours  de  la  ri- 
vière du  Pau  des  empeschemens  que  ceste  place,  qui 
est  sur  une  haute  montagne  commandant  à  la  rivière, 
aj)portoit  au  tiafic  des  marchandises,  et  aux  places 
du  Montferrat  que  nous  tenions  de  ce  costé  là. 

Le  sieur  Ludovic  de  Birague ,  non  moins  diligent 
que  affectionné  ,  veilla  de  si  près  et  si  couvertement  à 
recognoistre  Testât  de  la  place,  qu'il  la  jugea  forçable 
avec  quatre  mil  hommes  et  douze  ou  quinze  cens  coups 
de  canon ,  mesmes  n'y  ayant  lors  dedans  qu'environ 
deux  cens  hommes  de  nouvelle  levée,  et  les  ennemis 
tous  retirez  aux  garnisons,  dont  il  donna  advis  au  ma- 

reschal  ;  lequel,  faisant  courir  le  bruit  qu'il  vouloit 
renvoyer  vers  Chivas  et  Verroleins  les  douze  cens  Ita- 
liens et  Piedmontois  qui  estoient  dans  rarme'e,  pour  y 
tenir  garnison  ,  et  lesquels  il  y  fit  couler,  il  commanda 
aussi  au  colonnel  Bonnivet  de  prendre  dix-huict  cens 
François,  avec  bruit  de  les  aller  despartir  à  Quiers  et 
à  Montcallier,  et  qu'il  en  donnast  advis  ausdicts  Bira- 
gues,  afin  de  prendre  jour  avec  eux  auquel  chacun 
se  rendroit  à  Verrue  pour  l'assiéger  et  battre,  et  que 
de  Thurin  sur  les  barques  du  Pau,  on  leur  envoye- 
roit  six  canons,  deux  coulevrines,  et  dequoy  tirer 
seize  cens  coups.  Ces  seigneurs  accordèrent  si  bien  le 
faict  par  intentions  conformes,  qu'ils  se  trouvèrent  sur 
la  minuict  e's  environs  de  Verrue,  que  Bonnivet  bloc- 
qua  de  fort  près,  du  coste'  de  la  montaigne,  pendant 
que  les  Biragues  combattoient  un  grand  bac  et  une 
tranchée  où  il  y  avoit  une  douzaine  de  soldats  pour  la 
garde  du  passage  du  Pau,  qui  furent  soudain  emportez 
par  les  barques  avec  lesquelles  les  Biiagues  avoient 
conduit  leurs  forces  pour  les  avoir  plus  fraisclies  en 
arrivant.  Bonnivet  et  Birague  ayans  communique'  en- 
semble, chacun  donna  ordre  de  son  coste'  à  faire 
monter  et  planter  l'artillerie,  sur  laquelle  ceux  de  de- 
dans firent  quelques  sorties  dont  ils  furent  tousjours 
rudement  rembarrez.  L'artillerie  estant  plante'e  sur 
une  motte  qui  descouvroit  les  murailles  de  la  place , 
commença  à  jouer  sur  les  deux  heures  après  midy, 
et  ceux  de  dedans  à  remparer  et  à  faire  beaucoup 
meilleure  contenance  qu'on  n'avoit  espère';  de  manière 
que  le  gros  efïbrt  de  la  batterie  fut  remis  au  lende- 
main. De's  le  poiact  du  jour,  les  six  canons  et  les 
coulevrines  commencèrent  à  tirer  avec  telle  diligence, 

que  sur  le  midy  il  y  eut  apparence  de  bresclie  médio- 
crement raisonnable  ;  toutesfois,  pour  ne  rien  bazarder 
bors  de  propos,  deux  soldats  furent  despescbez  pour 
aller  recognoistre  la  brescbe  et  la  contenance  de 
ceux  de  dedans;  l'un  d'eux  en  allant  fust  blesse'  à  la 
jambe; l'autre,  qui  se  nommoit  Lombrail ,  ne  l'estant 
pas,  poursuivit  sa  poincte,  et  au  petit  pas  recognut  la 
brescbe  raisonnable,  etl'ennemy  caché  dans  unetran- 
clie'e  qu'il  avoit  faicte,  mais  assez  basse.  Les  chefs  ayans 
entendu  le  tout  et  loué  et  recognu  de  quelques  escus 
le  courage  de  ce  soldat,  l'un  de  ceux  qui  furent  à 
l'entreprinse  de  Milan,  résolurent  de  donner  l'assaut 
avec  deux  Irouppes,  chacune  de  cinq  cens  hommes, 
qui  dévoient  donner  l'une  après  l'autre;  mais,  parce 
que  le  pendant  de  la  montagne  estoit  fort  aspre  et 
roide,  il  leur  fut  commandé  de  faire  deux  pauses  et 
deux  halenées  ,  pendant  lesquelles  l'artillerie  tire- 
roit  tousjours  pour  les  garentir  des  harquebuzades 
du  dedans,  qui  trottoient  assez  menu.  Les  choses  ainsi 
ordonnées,  chacun  se  mit  en  ordre  pour  les  exécuter: 
nos  gens  marchans  selon  ce  qui  avoit  esté  ordonné, 
approchans  de  la  brescbe  donnèrent  furieusement  de- 
dans. Les  assiégez,  par  un  quart  d'heure,  fu ent  tel 
devoir  qu'ils  ne  peurent  estre  enfoncez;  en  fin  la  se- 
conde trouppe  marchant  de  grande  ardeur,  et  toutes- 
fois  la  première  voulant  emporter  la  victoire,  se  jetta 
à  corps  perdu  pariny  les  ennemis  qui  furent  à  ceste 
seconde  charge  emportez,  avec  perte  de  seize  des  nostres 
et  de  quatre  vingts  ou  cent  des  leurs,  le  reste  estant 
desvalisé  et  renvoyé.  Les  ennemis  qui  estoient  à  Cres- 
centin,Trin,  Verceil,  Sainct  Germain,  Casai,  Va- 
lence et  Pavie,  se  mirent  en  chemin  pour  venir  au 

secours;  mais,  ayans  entendu  la  perte  de  la  place,  ils 
tournèrent  bride,  pleins  d'effroy  et  d'estonnement. 

C'est  une  chose  toute  asseure'e  et  de  laquelle  l'expé- 
rience nous  fait  sages,  que  tant  plus  nous  tenons  une 
chose  moins  faisable,  tant  plus  aussi  nous  apporte  elle 
de  merveille  lors  que  nous  la  voyons  réduite  en  effect, 
comme  fist  aux  ennemis  la  perte  de  ceste  place  qu'ils 
estimoient  imprenable,  au  moins  à  si  petites  forces 
qu  estoient  pour  lors  les  nostres. 

Je  ne  veux  oublier  de  raconter,  à  propos  de  ceste 
place,  une  chose  ridicule;  c'est  que  sur  la  porte  de 
la  place  il  y  avoit  une  grappe  de  raisin  enlaille'e  et  un 
porceau  au-dessous,  avec  ceste  inscription  :  Quando  il 
porco  mangiara  Vuva,  il  Francese  prendera  Ver- 
rua  (0.  Celuy  qui  la  fit  faire  n'avoit  pas  este'  bon  as- 
troloo^ue.  Le  Roy  ayant  eu  les  nouvelles  de  la  prinse, 
donna  le  gouvernement  de  la  place  et  une  compagnie 
de  o^ens  de  pied  àSalveson,  qui  se  trouva  lors  en  cour, 
revenant  de  prison  de  l'entreprinse  de  Milan, 

Salveson  estant  venu  en  Piedmont,  et  preste'  le  ser- 
ment de  fidèlement  garder  la  place,  en  fut  mis  en  pos- 
session ;  et  pour  autant  que  le  mareschal  deliberoit 
parle  moyen  de  ceste  place  (qui  n'est  qu'à  douze  mils 
dudict  Casai)  de  dresser  des  entreprinses  dedans,  et 
mesmes  sur  Crescentin,  qui  est  au  delà  du  Pau,  à  une 
bonne  demie  lieue  seulement  de  Verrue,  il  ordonna  à 
Bonnivet  d'y  aller  faire  un  tour,  tant  pourvoir  comme 
Salveson  s'y  comportoit,  comme  aussi  pour  la  faire  si 
bien  fortifier  qu'elle  ne  peust  estre  reprinse  qu'avec 
grandes  forces  et  longueur  de  temps. 

(0  Quand  le  pourceau  mangera  le  raisin  ,  le  Français  prendra 
Verrue. 

Estant  Bonnivet  arrive,  et  considérant  la  proximité' 
de  Crescentin,  il  luy  print  envie  de  faire  passer  l'eau 
à  deux  cens  bons  hommes  pour  s'embusquer  et  donner 
l'alarme  aux  ennemis  de  Crescentin,  et  les  si  bien  at- 
tirer dans  l'embuscade  qu'on  leur  pust  donner  quel- 
que rude  secousse. 

Le  capitaine  Charry,  lieutenant  dudit  Salveson,  eust 
ceste  charge  avec  cent  hommes  de  pied,  et  avec  les- 
quels dix  ou  douze  gentilshommes  dudit  Bonnivet 
voulurent  passer,  luy  demeurant  sur  le  haut  de  la 
place  qui  est  à  cavallier  sur  le  Crescentin,  pour  voir 
le  passe-temps,  et  selon  cela  retirer  ou  renforcer  le 
combat.  L'embuscade  dressée,  demie-douzaine  de  sol- 
dats vont  donner  l'alarme,  au  premier  bruit  de  laquelle 
sortirent  environ  trois  cens  Allemans  du  conte  de 
Lodron,  tous  lesquels  ne  regardans  à  eux  se  laissèrent 
attirer  dans  l'embuscade.  Le  capitaine  Alemain  (0,  qui 
conduisoit  la  trouppe,  s'attaqua  audict  Charry,  qui  le 
receut  avec  un  courage  intrépide;  ils  furent  assez  long 
temps  aux  mains;  en  fin  ledict  Charry,  voyant  que  sa 
trouppe  emportoit  celle  de  l'ennemy,  donna  tel  re- 
vers de  son  espée  à  cest  Alemain  armé  de  gorgeron  , 
corselet  et  manches  de  maille,  qu'il  liiy  abbalil  le  bras, 
dont  il  mourut  sur  la  place,  comme  aussi  fit  presque 
sa  troupe.  Ce  que  la  fureur  des  armes  pardonna  fut 
mené  prisonnier  à  Verrue,  où  ce  pauvre  bras  fut  pré- 
senté à  Bonnivet  qui  admira  la  force  de  ce  coup. 

La  pluspart  des  hommes,  mais  sur  tous  les  François 
tiennent  que  la  voye  des  armes  est  celle  qui  démesle 
plustost  les  différents   et  les  conquestes  des  giands 

(')  On  croit  qu  il  faut  lïtre  allemand ,  quoique  toutes  les  éditions  ôt: 
du  Villars  portent  allemain. 

princes  :  de  prime  face  il  semble  qu'il  n'y  ait  rien  de 
plus  vray  ;  mais  quand  nous  venons  à  la  pratique  des 
armes,  qui  est  le  plus  souvent  renverse'e  par  les  moin- 
dres accidens  du  monde,  nous  trouvons  alors,  pour 
bien  ordonnées  qu'elles  soient,  que  la  prévoyance,  le 
jugement  et  la  dextérité  opèrent  plus  que  les  mesmes 
armes,  tesmoin  ce  que  dirent  jadis  les  Romains  de 
Fabius  :  Unus  hoino  nobis  cunctando  restiiuit  rem  (')• 
Le  mareschal ,  tenant  ceste  maxime  pour  tres-veri- 
table,  travailla  tousjours  autant  ou  plus  ses  ennemis 
par  les  ruses  et  par  la  prévoyance  que  par  la  vifve 
force,  attachant,  comme  disoit  Lysander,  la  peau  du 
renard  où  celle  du  lyon  ne  pouvoit  servir.  Qu'il  ne 
faille  confesser  que  les  victoires  et  les  conquestes  qui 
se  font,  comme  on  dict,  aperto  marte  ("2),  ne  soient 
plus  braves  et  plus  glorieuses,  il  n'y  a  point  de  doute  : 
c'est  l'opinion  des  Romains  ;  et  la  nostre  aujourd'huy 
porte  que  le  vaincre  est  tousjours  loiiable,  comment 
que  ce  soit. 

Pour  preuve  de  ceste  position ,  je  diray  qu'il  y  a  deux 
choses  principales,  par  lesquelles,  sous  la  faveur  des 
armes  toutesfois,  l'ennemy  peut  estre  le  plus  endom- 
magé. La  première  ,  c'est  de  si  bien  ordonner  les  af- 
faires, que  vous  le  réduisiez  à  n'oser  entreprendre  de 
faire  un  degast  gênerai  de  la  campagne,  et  tascher  de 
conquérir  toutes  les  petites  places  et  chasteaux  qui  sont 
meslangez  parmi  ses  places,  et  à  avoir  aussi  tellement 
l'œil  tendu  à  leur  conservation,  qu'il  ne  vous  en  puisse 
priver,  car  parce  moyen  vous  demeurez  en  asseurance 
de  la  commodité  des  vivres  ,  sans  laquelle  la  guerre  ne 

')  Un  homme  en  temporisant  n  sauvé  la  république.  — (>)  A  force 
ouverte. 

se  sçauroit  continuer,  ny  les  villes  subsister,  mais  sur 
tout  sans  culture  de  la  campagne  ,  et  d'autant  moins 
quand  on  est  esloigné  du  secours  de  ses  amis,  comme 
est  le  Piedmont  de  la  France,  ainsi  qu'il  a  esté  cy-de- 
vant  discouru.    Davantage,  vous  contraignez  par  ce 
moyen  l'ennemy  à  tenir  tousjours  ses  garnisons  fort 
grandes,  et  à  n'avoir  des  vivres  qu'à  la  pointe  de  l'es- 
pée;  dont  souvent  succède  telle  nécessité,  qu'il  faut 
lever  des  armées ,  tant  pour  se  redimer  de  la  sujection 
de  ces  chasteaux  quepouravictuailler  les  places  qu'ils 
ont  réduites  à  nécessité  :  comme  il  advint  de  Cairas 
ainsi  que  vous  verrez  cy  après.   La  deuxiesme,  c'est 
que  quand  la  rigueur  du  temps  ne  permet  pas  que  la 
guerre  se  démesle  en  sièges  ou  combats,  d'aprocher 
tout  le  gros  de  vos  forces  dans  les  terres  ennemies, 
pour  en  consumer  les  vivres,  conserver  les  vostres  et 
embrasser  quelque  nouvelle  occasion  de  ruine  sur  luy, 
comme  il  advient  souvent  à  ceux  qui  sont  patiens  aux 
labeurs  et  à  la  vigilance ,  sans  lesquels  on  ne  moissonne 
jamais  gueres.  Si  jamais  grand  capitaine  le  sceut  ainsi 
faire,  le  mareschal  en  emporta  par  sus  tous  ceux  de 
son  temps  la  loiJange.  Et  de  faict,  ayant  conquis  Ver- 
rue, et  n'ayant  assez  de  forces  pour  entreprendre  un 
siège,  il  tourna  teste  vers  le  Canavois,  qui  est  tout  le 
pais  qui  s'estcnd  depuis  Chivas  jusques  à  Yvrée,  en 
intention  de  faire  deux  efTects ,  l'un  de  manger  le  pais 
de  l'ennemy,  et  l'autre  de  s'amuser  cependant  à  forti- 
fier le  cliastcau  de  Sainct  Martin  ,  distant  de  trois  lieues 
seulement  d'Yvréc ,  tant  pour  la  réduire  à  quelque 
nécessité    comme  pour  joindre  à   ses  conquestes   les 
vallées  de  Corgue,  de  Pont  et  tout  le  conté  de  Val- 
pergue,  qui  va  confinera  la  Val-d'Aouste,  peuples  que 
^9.  10 

César  en  ses  Commentaires  appelle  Salatii;  en  quoy 
ses  traducteurs  se  sont  trompez  ,  car  ce  sont  les  peu- 
ples du  Canavois  où  est  encores  en  nature  la  ville  nom- 
mée Salace  ,  dont  ils  portoient  lors  le  nom.  Il  s'y  faict 
de  fort  excellens  formages,  ainsi  que  j'ay  cy  devant 
coste'  sur  le  voyage  de  Lanz. 

Il  fit  travailler  en  telle  diligence  à  ceste  fortification 
de  Sainct  Martin  ,  qu'en  moins  de  trois  sepmaines  elle 
fut  reduicte  à  quelque  convenable  deffence  pour  une 
moyenne  force ,  laissant  dedans  trois  cens  hommes 
soubs  la  charge  du  capitaine  Guierche  de  Recanat , 
italien ,  vieux  et  expérimente'  soldat.  En  ces  entre- 
faictes  les  neiges  estans  survenues,  il  de'partitsa  petite 
arme'e  par  les  garnisons,  pour,  avec  plus  de  commo- 
dité, brasser  une  entreprinse  qu'il  avoit  sur  la  ville 
d'Albe,  jadis  édifiée  par  Pompée,  et  appellée  Al6a 
Pompeia. 

Si-tost  que  le  sieur  domp  Ferrand  fut  adverty  de 
ceste  fortification  de  Sainct  Martin  ,  qui  assiegeoit  à 
demy  Yvrée  et  luy  faisoit  perdre  plus  de  vingt  lieues 
de  bon  et  fertille  pais  ,  il  commença  à  rappeller  son 
armée  des  garnisons  ,  pour  la  tirer  en  campagne  et 
marcher  à  la  reprinse  de  ce  fort,  qui  leur  estoit  autant 
important  qu  aucune  autre  place  qu'ils  eussent  en  ce 
c(uartier-là,  soit  pour  la  conservation  et  entretien  de 
leur  armée  lors  qu'elle  campoit ,  soit  aussi  pour  le 
soulagement  des  autres  villes  que  l'Empereur  tenoit 
de  ce  costé. 

La  diligence  de  l'ennemy  fut  telle,  que,  quinze  jours 
après  la  retraite  du  mareschal ,  il  se  trouva  campé  de- 
vant ledict  Sainct  Martin.  Quoy  que  les  neiges  et  les 
glaces  fussent  fort  rudes,  il  fit  faire  ses  approches  et 

asseoir  l'artillerie,  et  au  troisiesrae  jour  commença  à 
tonner  fort  furieusement ,  sans  que  ceux  de  dedans  fis- 
sent autre  contenance  que  de  gens  résolus  à  la  defien- 
dre  jusques  au  dernier  suspir ,  resveillant  tous  les  jours 
Tennemy  par  diverses  escarmouches,  les  appellans  sol- 
dats de  la  pagnotte.  En  fin  l'artillerie  joiia  si  bien  qu'il 
y  eust  bresche,  à  laquelle  les  Espagnols  et  Italiens 
donnèrent  soudain  de  grand  courage,  comme  de  grand 
courage  aussi  leur  efibrt  fut  soustenu  une  heure  du- 
rant par  les  nostres,  lesquels,  par  la  blesseure  qui  ad- 
vint à  leur  chef  combatant  avec  eux,  furent  en  fin 
forcez  ,  luy  prins  vif  et  pendu  un  pain  au  col,  les  sol- 
dats partie  tuez,  partie  prins  et  desvalisez.  Cette  cruelle 
penderie  fut  faicte  en  haine  que  ceux  de  dedans  appel- 
loientles  Espagnols  soldats  de  la  painatte,  par  ce  qu'ils 
n'avoient  autre  distribution  que  du  pain  :  la  follie  cousta 
depuis  bien  chair  aux  ennemis.  De  mesme  surtte  l'en- 
nemy  emporta  le  chasteau  rlu  Pont,  indignement  rendu 
par  Marchio  Agatico  ,  italien  ,  qui  y  commandoit. 

Tandis  que  le  sieur  domp  Ferrand  estoit  occupe  à 
ce  siège  ,  le  mareschal  reduisoit  à  perfection  l'entre- 
prinse  d'A.lbe.  Mais  auparavant  que  j'entre  en  la  nar- 
ration de  l'exécution  qui  en  fut  depuis  faite,  je  discour- 
ray  quels  furent  les  moyens  et  les  occasions  de  ceste 
entreprinse.  Il  advint  donc  que  deux  capitaines  italiens 
des  nostres,  allans  à  la  guerée  ^u  costé  d' Albe,  nommez 
Syrte  et  Venture  d'Urbin  (0,  furent  prins  prisonniers 
et  conduits  dans  la  ville,  puis  relaschez  et  mis  sur  leur 
foy  de  n'en  sortir  sans  congé'.  Se  promenans  souvent 
par  la  ville,  ils  recogneurent  que,  joignant  la  porte  du 
Tanare,  lequel  innondoit  souvent  lesfosscz,  il  y  avoit 

(';  Venliira  Bmndano  ,  suivant  de  Thon 

10. 

près  le  rastel  une  planche  par  laquelle  on  passoit  lors 
que  l'eau  se  haussoit,  el  que  mesmes  on  pouvoit  eu 
tout  temps  couvertement  parvenir  au  pied  de  la  mu- 
raille, sur  laquelle,  à  cause  du  raslel,  ne  se  faisoit 
aucune  sentinelle. 

Ces  capitaines  estans  depuis  délivrez  tout  à  plain 
par  eschange,  ils  en  firent  le  rapport  au  mareschal ,  le- 
quel, ores  qu'il  les  recogneust  personnages  de  jugement 
et  d'expérience,  n'y  voulut  toutesfois  adjouster  foy  du 
premier  coup,  mais  renvoya  ledit  Syrte  avec  deux  de 
ses  gentils-hommes,  premièrement  pour  recognoistre 
les  advenues  de  ceste  porte,  ce  rastel,  ceste  planche  et 
ce  ruisseau.  Ceux-cy  se  coulèrent  si  secrettement  vers 
la  ville,  qu'ils  recogneurent  les  choses  estre  au  mesme 
estât  qu'il  avoit  este'  précédemment  rapporté  j  mais  il 
y  avoit  un  moulin  sur  ce  ruisseau ,  à  quarante  pas  de 
la  ville,  près  duquel  il  falloit  nécessairement  passer, 
et  dans  lequel  il  y  avoit  deux  chiens  qui  ne  cessoient 
de  crier  et  glappir  au  moindre  bruit  qu'ils  sentoient  ; 
et  la  sentinelle  lors  à  demander:  Qui  va  là?  Or  estoit-il 
impossible  de  conduire  des  trouppes  sans  passer  joi- 
gnant ce  moulin.  Là  dessus  il  fut  mis  en  avant  de  gai- 
gner  le  musnier  par  force  d'argent  ;  mais  le  mareschal 
estima  que ,  soit  par  crainte  ou  pour  avoir  double 
salaire ,  il  en  advertiroit  les  ennemis  ,  comme  font 
tousjours  gens  de  basse  esto^fe,  qui  ne  pénètrent  qu'en 
ce  qui  est  présent;  et  que  par  ainsi  il  valoit  mieux  de 
députer  quatre  résolus  soldats  avec  armes  couvertes, 
et  demy  septier  de  bled  sur  les  espaules,  pour  avoir 
de  nuict  entrée  au  moulin ,  comme  gens  qui  voudroient 
moudre-,  que  lors  les  deux  entendissent  à  dépescher 
le  musnier  s'il  ne  vouloit  se  taire,  et  les  deux  autres. 

rmi  à  garder  la  porte,  et  l'autre  à  donner  de  la  chair 
aux  cliiens  pour  les  faire  taire ,  et  plus  aisément  les 
tuer  aussi. 

Chacun  ayant  trouvé  bon  cest  expédient,  le  mares- 
clial  appella  les  seigneurs  de  La  Motte  Gondrin  et  Fran- 
cisque Bernardin,  l'un  chaud  et  l'autre  froid ,  ausquels 
il  communiqua  l'entreprinse  presens  lesdicts  deux 
capitaines,  et  leur  donna  charge  de  l'aller  exécuter 
avec  huict  cens  hommes  choisis  et  trois  cens  chevaux 
qu'il  leur  bailla,  avec  promesse  de  se  rendre  vers  eux 
avec  quatre  mil  hommes  et  deux  coulevrines  pour 
battre  un  chasteau  qu'il  y  avoit  dans  la  ville,  si  Dieu 
favorisoit  l'exécution  de  l'entreprinse.  Ces  seigneurs, 
pleins  de  prudence  et  de  courage,  marchèrent  le  plus 
secrettement  et  le  plus  diligemment  qu'ils  peuient  à 
l'entreprinse  :  arrivans  à  vingt  pas  du  moulin,  ils  en- 
voyèrent quatre  soldats  choisis,  bien  embouchez  et 
chargez  de  bled  pour  amuser  le  musnier.  Mais  il  ad- 
vint une  chose  estrange  et  fatale,  c'est  qu'en  arrivans 
ceux-cy  tout  coyenient  vers  le  moulin  pour  prester 
l'oreille  à  ce  qui  s'y  faisoit,  ils  ouïrent  que  le  musnier, 
devisant  avec  sa  femme,  luy  dict  en  son  langage, 
Iddio  non  f ara  mai  che  questi  buoni  Francesi  ci  vcng- 
hino  il  libcrar  da  cotcsti  marrani  (0  !  Les  soldats  ainsi 
desguisez  prennent  cecy  à  bon  présage.  Le  premier 
se  présenta,  qui  estoit  piedmontois,  et  luy  dist  en  en- 
liant:  CoinpartJiio,  loora  che  tu  de^iderie  vcnuta ,  et 
di  farli  ricco  encora  (^).  Pendant  ces  [)roposles  autres 

(')  n  Dieu  ne  fera-t-il  jamais  que  ces  bons  FrançaLs  viennent  nous 
délivrer  de  ces  maudils  Espagnols!  <• 

(*)  «  Compère,  l'heure  que  tu  désires  est  arrivée,  et  de  lairc  ta  for- 
tune atusi.  » 

trois  entrent  aussi  les  armes  au  poings  avec  lesquels  il 
s'accorda  soudain  ,  ou  par  crainte ,  ou  sous  la  promesse 
qu'ils  lui  firent  de  cent  escus  :  les  chiens  là  dessus 
sont  prins  et  enfermez  ,  et  l'un  des  compagnons  envoyé 
vers  les  trouppes  pour  annoncer  le  favorable  présage, 
et  l'asseurance  où  ils  avoient  mis  le  moulin.  Là  dessus, 
garnies  de  leurs  eschelles ,  elles  s'advancent ,  Syrte 
menant  la  première  trouppe  souz  le  commandement  de 
La  Motte  Gondrin,  et  l'autre,  Venture  d'Urbin  ,  sons 
Francisque  Bernardin. 

Les  premiers,  qui  estoient  le  sergent  majeur  Castres, 
capitaine  Berrac  et  sa  trouppe,  montent  et  entrent  les 
premiers ,  et  de  mesme  suite  Gondrin  et  toute  sa 
trouppe,  qui  alla  droit  au  corps  de  garde  qui  fut  rompu, 
et  avec  les  pieds  de  chèvre  les  portes  ouvertes  et  pont- 
levis  abatu.  La  trouppe  de  dehors  entra  soudain  avec 
huict  ou  dix  trompettes  et  autant  de  tabourins  expres- 
sément menez,  qui  commencèrent  un  tintamarre  tel 
que  si  toute  l'armée  y  eust  esté.  Cependant  nos  gens , 
combatans  et  abattans  tout  ce  qui  se  trouvoit  devant 
eux,  allèrent  gaigner  la  place,  où  le  gouverneur  Bap- 
tiste Fornar,  genevois,  se  présenta  avec  cent  ou  six 
vingts  hommes,  qui  furent  repoussez,  et  luy  chargé 
par  Castres  d'un  tel  coup  d'espée  qu'il  luy  abattit  le 
nez  et  le  fit  son  prisonnier.  Il  y  avoit  plus  de  huict 
cens  hommes  en  garnison  dans  la  place,  qui  prindrent 
si  fort  l'espouvante,  qu'ils  se  mirent  à  fuir  vers  la  porte 
qui  va  aux  Langues,  qu'ils  ouvrirent,  et  sortirent  en- 
seigne desployée:  ayans  faict  cinquante  pas,  et  s'es- 
tans  un  peu  recogneus,  ils  eurent  honte  de  leurlascheté, 
et  se  mirent  à  vouloir  regaigner  la  porte  qu'ils  avoient 
abandonnée  -,  mais  nos  gens  l'avoient  desja  gaignée 

et  fermée ,  pour  entendre  au  chasteau  et  envoyer 
advertir  le  raareschal  de  l'exécution.  Le  messager  le 
rencontra  desja  entre  la  Monta  et  Caval,  avec  trois 
mil  hommes  et  quatre  cens  chevaux  et  deux  coule- 
vrines.  En  ayant  remercié  Dieu,  il  dépescha  Bonnivet 
avec  quatre  cens  des  plus  dispos  soldats  et  chevaux, 
pour  aller  soustenir  les  nostres  et  serrer  le  chasteau 
pendant  qu'il  marcheroit  avec  l'artillerie. 

La  nuict  ayant  surprins  ceste  armée  volante  près 
Caval,  la  lune  toutesfois  estant  fort  claire,  il  envoya 
coureurs  de  tous  costez  pour  prendre  langue.  L'un 
des  conducteurs,  qui  estoitle  viconte  Gourdon,  luy  re- 
vint sur  les  bras,  portant  nouvelles  que  les  ennemis 
n'estoient  pas  loin,  et  qu'il  falloit  regarder  quelles 
gens  nous  avions.  Le  mareschal ,  se  sousriant,  luy  res- 
pondit  :  «  Il  y  en  a  autant  qu'il  en  faut  pour  les  battre  , 
mettez  vous  en  vostre  rang  et  me  laissez  faire.  »  Ceste 
soudaine  et  gentille  responce  donna  tant  de  courage  et 
d'allégresse  à  la  trouppe  pour  diligemment  marcher 
et  aider  l'artillerie ,  qu'elle  arriva  environ  raidy  en 
Albe,  lors  que  le  chasteau  capituloit  desja.  Le  mares- 
chal, Bonnivet  et  les  plus  apparens  seigneurs,  firent 
un  tour  par  la  ville  pour  asseurer  les  habitans,  et  de  là 
ils  furent  conduicts  à  l'église  pour  chanter  le  Te  Z^ewm, 
suy  vis  des  plus  apparens  de  la  ville ,  et  des  soldats  avec 
leurs  armes. 

Le  lendemain  tout  le  corps  de  la  ville  vint  rendre 
grâces  au  mareschal  de  ce  que  nul  n'avoit  esté  saccagé 
ny  femme  violée  en  un  si  soudain  et  nocturne  démes- 
lement  d'armes,  offrons  leurs  vies  et  biens  pour  le  ser- 
vice du  Roy,  à  la  Majesté  duquel  ils  jurèrent  fidélité. 
Deux  jours  après,  le  mareschal  ordonna  qu'ils  donne- 

loient  une  paye  aux  huict  cens  soldats  premiers  entrez, 
et  trois  cens  escus  pour  homme  aux  capitaines  Syrte 
et  d'Urbin ,  à  la  charge  que  leurs  privilèges  seroient 
confirmez  ;  leur  remonstrant  que ,  combien  que  la  loy 
militaire  portast  qu'en  toutes  places  prinses  de  nuictpar 
arme'e,  comme  ils  avoient  esté,  donnoit  la  personne  et 
les  biens  au  victorieux,  que  le  Roy  neantmoins,  usant 
de  sa  bonté  naturelle,  leur  en  faisoit  grâce,  afin  qu'ils 
apprinsent  à  aimer  et  à  servir  Sa  Majesté,  comme  ils 
firent  depuis. 

Au  mesme  instant  que  les  ennemis  faisoient  les  feux 
de  joye  de  la  prinse  de  Sainct  Martin ,  force  leur  fut  de 
chanter  le  Requiem  de  la  perte  d'Albe,  faite  le  lende- 
main de  celle  de  Sainct  Martin  ;  la  fortune  nous  ap- 
prenant par  là  combien  d'authorité  elle  se  reserve  sur 
la  guerre  et  sur  les  choses  humaines,  et  principalement 
que  c'est  ce  bon  Dieu  qui  prospère  les  armes  de  ceux 
qui,  parmy  leur  propre  fureur,  sçavent  doucement  et 
chrestiennement  user  de  la  victoire,  comme  faisoit  le 
mareschal,  lequel  je  ne  vey  jamais  s'eslever  non  plus 
par  les  victoires  que  contrister  par  les  desastres,  es- 
timant que  Dieu  donnoit  l'un  par  grâce,  et  l'autre  par 
correction. 

[i553]  X  REMiER  que  r'entrer  dans  les  guerres  du  Pied- 
mont,  i'ay  jugé  convenable  de  représenter  en  ces  Mé- 
moires plusieurs  grandes  et  notables  exécutions  de 
guerre  et  advertissements  passez  en  la  France,  et  que 
ceux  qui  ont  escrit  ont  oublie'es  ;  et  par  ainsi  j'insereray 
icy  ce  que  j'ay  apprins  et  retenu ,  comme  aussi  feray-jc 
aux  livres  subsequens.  Si  les  vrayes  dattes  n'en  sont  du 
tout  fidellement  rapportées  selon  le  cours  de  mes 
Mémoires,  il  me  sera  pardonné,  pour  autant  que  je 
n'en  ay  peu  estre  si  curieux  observateur  que  j'ay  esté 
de  ce  qui  s'est  passé  delà  les  Monts.  Je  diray  donc  que, 
le  douzième  avril  1 553 ,  le  Roy  donna  cet  avis  au  ma- 
reschal,  tel  que  il  est  icy  rapporté,  à  sçavoir  ; 

«  Que  les  gens  de  guerre  de  l'Empereur  n'avoient 
pas  encor  esté  payez ,  et  qu'ils  achevoient  de  manger 
les  vivres  qui  restoient  en  l'evesché  de  Trefves,  dont 
se  plaignent  fort  les  habitans  dudict  évescl)é  ;  qu'une 
partie  desdicts  gens  de  guerre  est  allée  en  la  dilion  du 
duc  de  Deux-Ponts  à  fin  de  degaster  tout  ce  pays  là. 
A.U  demeurant,  on  ne  parle  poinct  de  ce  que  l'Em- 
pereur délibère  faire,  ne  qu'il  se  prépare  pour  faire 
quelque  chose  de  nouveau  :  il  ne  se  dict  aussi  rien  de 
la  diette;  ceux  qui  viennent  de  Bruxelles  disent  que 
l'Empereur  ne  se  laisse  point  voir,  et  que  son  indis- 
position en  est  bien  cause. 

«  On  dict  que  le  duc  d'Albe  succédera  auvice-ioy 

de  Naples  qui  est  n'aguieres  decede',  ce  que  désirent 
fort  ceux  du  Bas  Pais,  car  ils  ne  voyent  pas  volontiers 
les  Espagnols  auprès  de  l'Empereur. 

«  L'Empereur  a  puis  n'aguieres  clioisi  un  nouveau 
conseil ,  duquel  sont  la  roine  d'Hongrie ,  l'evesque 
d'Arras,  le  duc  d'Albe,  M.  de  Prat  et  M.  de  Marint- 
zin;  mais,  d'autant  que  le  duc  d'Albe  n'est  pas  bien 
voulu  des  Flamens,  ceux  de  la  cour  de  l'Empereur 
les  ont  appaisez  de  ce  qu'ils  dient  que  l'Empereur 
ne  Fa  appelle  en  son  conseil  que  pour  l'accroistre  de 
quelque  honneur.  On  parle  tous  les  jours  à  la  cour 
de  l'Empereur  du  voyage  que  le  duc  d'Albe  doit  faire 
en  Espagne  pour  faire  compagnie  au  prince  d'Espagne 
qui  vient  devers  l'Empereur  son  père,  et  dict-on  pour 
le  seur  que  de  Pisthgaye  il  doit  passer  par  mer  jus- 
ques  en  Brabant,  accompagné  de  gens  de  guerre  es- 
pagnols tous  frais,  avec  grande  somme  d'argent.  On  dict 
aussi  que  le  Bas  Pays  accorde  de  fournir  à  l'Empereur, 
à  deux  termes,  deux  millions  d'or;  aucuns  y  adjoustent 
six  cens  mille  florins  de  plus. 

«  Quant  est  de  l'assemblée  qui  se  devoit  faire  à 
Wimpme,  au  lundy  d'après  le  dimenche  de  Oculi,  elle  a 
esté  différée  pour  la  maladie  du  conte  palatin  ,  qui  est 
au  lict  malade.  A  ceste  cause  les  princes  s'asseml)leront 
àHaidelberge,  etdésle  dixiesme  de  ce  mois,  venu  à  Hai- 
delberge  le  duc  de  Bavieres  en  personne.  On  attend  le 
ducde  Wirtemberg,  les  evesques,  le  maistre  de  l'ordre 
d'Allemagne,  et  je  ne  sçay  quels  autres.  Aucuns  dient 
que  les  électeurs  du  Rhin  iront  là.  Je  mettray  peine 
d'entendre  ce  qui  s'y  fera  pour  vous  en  donner  advis. 

u  Le  marquis  Albert  voudroit  bien  que  les  evesques 
luy  tinssent  promesse  ;    car,    encores  qu'il   face  du 

courroucé  et  qu'il  menace  lesdicts  evesques,  neantmoins 
on  estime  qu'il  sera  bien  difficile  de  venir  à  bout  d'eux, 
ainsi  equippez  et  en  ordre  qu'ils  sont,  si  ledict  mar- 
quis n'est  secouru  d'ailleurs.  Mais  après  que  l'assem- 
ble'e  de  Haidelberge  sera  départie,  l'on  verra  la  fin  do 
ceste  affaire. 

«  Le  duc  de  Wirtemberg  est  encores  en  armes  :  en- 
viron le  premier  jour  de  mars,  à  la  première  monstie 
(jui  a  este  faicte  de  ses  sujets,  on  a  choisi  seize  mille 
picquiers,  six  mille  hallebardiers  et  deux  mille  har- 
quebusiers,  ainsi  que  Ton  m'a  escrit  de  Thuringe. 

«  Chacun  se  dcbfie  de  ses  voisins,  de  sorte  que  ceux 
d'Auspourg  ont  tousjours  leurs  six  enseignes,  et  sou- 
doyent  par  sous  main  quatre  cens  chevaux  qui  n'at- 
tendent que  de  leurs  nouvelles;  ils  ont  d'avantage  six 
autres  capitaines,  lesquels  ils  entretiennent  pour  as- 
sembler gens  incontinent  que  l'affaire  le  requerra. 

«  Ceux  de  Nuremberg  sont  en  plus  grand  équipage  ; 
le  marquis  Albert  a  refusé  leur  bailler  sauf-conduict 
pour  aller  par  le  pais  de  Bamberge,  mais  leur  a  dict 
un  autre  chemin  par  lequel  ils  pourroient  seurement 
envoyer  leurs  marchandises  aux  foires  de  Francfort: 
en  somme,  il  y  a  quelques  commencemens  qui  ])rog- 
nostiquent  un  grand  trouble  pour  l'Allemagne. 

«  Combien  que  je  ne  doute  que  vous  n'ayez  entendu 
par  Justus  Jonas  les  nouvelles  des  affaires  de  Saxe, 
toutes-fois,  pour  vous  faire  foy  de  ma  diligence,  j'ay 
advisé  de  vous  faire  sçavoir  ce  que  un  de  mes  amis 
m'a  escrit  dudrct  pais  de  Saxe ,  par  homme  qui  est 
venu  exprés  de  deçà  qui  arriva  hier;  et  m'a  esté  escript 
de  mot  à  autre  comme  i)  s'ensuit  : 

"  Je  vous  ay  n'agueres  escrit  de  l'armée  de  Saxe  du 

conte  Wolrad,  comme  elle  est  partie  de  Gauderszhem 
et  de  Sem,  de  là  elle  est  venue  devant  Alfeldt;  et  peu 
après,  ayant  en  une  escarmouche  perdu  quarante  che- 
vaux, en  est  partie  et  s'est  retirée  en  l'evesché  d'Al- 
berslat  et  à  Campe,  prés  la  ville  de  Osternmeh,  où  elle  a 
séjourné  quelque  temps  ;  et  après,  ayant  ledict  evesque 
donné  dix  sept  mil  tallers  pour  se  rediraer  du  travail 
et  bruslemens  que  faisoit  ladicte  armée  aux  habitans 
du  pais,  dont  a  esté  distribué  à  chacun  des  gens  de 
guerre  un  florin,  est  encores  ladicte  armée  retournée 
le  i5  février  au  pais  du  duc  Henry  de  Brunsmeh. 
Alors  le  conseil  dudict  duc  Henry  de  Brunsmeh  a  tant 
faict,  qu'il  a  impetré  trêves  pour  adviser  de  pacifier 
ce  trouble,  lesquelles  trêves  toutesfois  n'ont  duré  que 
trois  jours,  d'autant  que,  estant  leurs  demandes  des- 
raisonnables, on  les  a  envoyez  sans  rien  faire.  L'ar- 
mée, partant  de  là,  est  venue  prés  de  Hildezhem, 
et  estoit  bruict  du  conte  Wolrad,  du  duc  de  Holstat, 
et  que  ledit  ducdevoit  prendre  possession  de  l'evesché. 
Il  estoit  aussi  grand  bruict  qu'il  venoit  argent  ;  mais 
les  gens  de  guerre  ne  pouvans  plus  attendre,  et  voyans 
que  leur  payement  et  la  venue  dudict  conte  estoit  dif- 
férée de  jour  à  autre,  ont  faict  un  grand  tumulte,  de 
sorte  qu'on  n'a  peu  appaiser  ladicte  armée  par  prières, 
promesses  ou  admonitions  quelconques,  et  s'est  toute 
desbandée.  Les  gens  de  pied  avec  leurs  enseignes  des- 
ployées  se  sont  séparez  çà  et  là;  les  gens  de  cheval 
ont  retenu  l'artillerie. 

«Ilyavoitlorsen  ce  ttetrouppe  quatre  gentilshommes 
du  marquis  Albert,  qui  ont  pris  grand  peine  de  re- 
tirer les  gens  de  pied  et  de  cheval  ;  mais  ils  n'y  ont  rien 
profité.   Le   duc  Henry   de  Brunsmeh  a  aussi  voulu 

avoir  toute  ladicte  armée,  et  a  fait  de  belles  pro- 
messes; mais  il  n'a  semblablement  rien  faict.  En  fin 
le  duc  Maurice  a  mis  en  avant  par  les  siens  pour  se 
faire  recognoistre  pour  chef,  sans  avoir  aussi  rien 
uaigne',  fors  mille  chevaux  qui  s'en  sont  allez  à  Mag- 
debourg;  les  autres  sont  entrez  dedans  Brunsmeh  avec 
leur  artillerie. 

«  Je  vous  escriray  en  bref  comme  les  gens  de  pied  se 
sont  escartez  çà  et  là.  Mais  j'estime  qu'après  que  cette 
première  ardeur  et  insolence  des  gens  de  guerre  se 
sera  un  peu  passe'e,  que  le  duc  Maurice  les  aura  :  et, 
si  je  ne  suis  bien  trompe',  on  a  expre's  faict  cette  sé- 
dition pour  casser  cette  armée  sans  aucun  payement, 
car  il  estoit  deu  à  aucuns  le  payement  de  quatre  mois, 
et  eust  esté  besoin  d'une  bonne  bource  pour  satisfaire 
à  tous;  et  par  cette  practique  le  duc  Maurice  aura 
moyen  de  recouvrer  ceste  armée ,  et  de  présent  il  four- 
nist  à  chacun  desdicts  gens  de  cheval ,  par  chacun 
mois,  cinq  tallers  jusques  à  ce  qu'il  leur  face  sçavoir 
•  ce  qu'ils  auront  à  faire. 

<(  Le  conte  Wolrad  a  laissé  garnison  à  Stenubruel, 
et  y  a  mis  vivres,  de  sorte  qu'il  ne  sera  aisé  au  duc 
Henry  de  Brunsmeh  de  recouvrer  ceste  forteresse; 
mais  on  estime  qu'il  est  en  plus  grand  danger  qu'il 
n'estoit,  à  cause  de  cette  nouvelle  praticque  qui  se 
•manie  avec  grande  industrie  et  dissimulation.  On  voit 
en  ces  quartiers  des  ambassadeurs  françois,  et  inces- 
samment se  dépeschent  des  courriers,  tant  de  la  part 
du  duc  Maurice  que  de  ceste -là  du  land- grave.  On 
a  faict  une  grande  assemblée  à  Lubec,  à  laquelle  s'est 
trouvé  pour  le  duc  Maurice  Christopiie  Alvoyd,  clian- 
cebcr  de  llaidcelt.  Ledict  conte  Wohad  s'est  trouvé  à 

caresme-prenant  avec  le  duc  Maurice  à  Dreze.  En 
somme,  il  approche  une  grande  foudre,  Dieu  sait  à 
qui.  Hier,  qui  estoit  le  dimanche  de  Reminiscere  _,  le 
duc  Maurice  a  faict  assembler  à  Lipse  ses  sujects  et 
sa  noblesse,  et  vous  advertiray  de  tout  ce  qui  sur- 
viendra. 

«  Depuis  quatorze  jours  en  çà  sont  décédez  quatre 
contes,  qui  estoient  les  contes  de  Suluis,  Sults,  Pvu- 
dolphe,  Fur  Stemberg  et  fils  de  Frédéric;  le  land- 
grave qui  avoit  espousé  la  fille  du  conte  de  Hanau. 

«  Depuis  les  dernières  lettres  venues  de  Teroiiene,  se 
sont  faictesen  ce  lieu  deux  belles  choses  :  l'une  fut,  il 
y  a  six  jours,  que  je  fis  sortir  le  capitaine  Forces  avec 
quatre-vingts  hommes  en  une  tranchée  près  le  chas- 
teau ,  laquelle  fut  soudain  abandonne'e  par  les  enne- 
mis se  retirans  à  une  seconde  tranchée  large  et  pro- 
fonde ,  y  estant  grand  nombre  d'hommes  et  tenant  au 
camp  de  leurs  Allemans,  à  laquelle  ils  combattirent  à 
coups  de  piques  et  de  hallebardes  ;  mais  ils  furent 
contraints  se  retirer,  et  y  eut  un  grand  carnage ,  parce 
que  tous  nos  harquebusiers  tiroient  du  haut  deladicte 
tranchée  et  en  fonds  et  aux  deux  flancs  ;  et  demeurèrent 
maistres  desdictes  deux  tranchées  long  temps,  sans 
qu'ils  en  partissent  sinon  à  leur  volonté;  et  rapportèrent 
cinq  petits  faulconneaux  et  de  toutes  sortes  d'armes , 
tant  picques,  hallebardes,  espées  qu'autres  armes,  en 
sorte  qu'il  n'en  revint  un  seul  qu'il  ne  r'apportast  quel- 
que chose  :  et  se  retira  ledict  Forces  bravement  et  en 
homme  de  grand  service  tel  qu'il  est,  sans  perte  d'un 
seul ,  sinon  deux  blessez  qui  se  portent  bien  maintenant. 
Depuis  tout  ce ,  lesdicts  ennemis  nous  ont  retranché 
tout  autour  de  la  ville  et  d'un  fort  en  l'autre;  et  il  y  a 

quatre  jours  qu'ils  ont  rais  au  haut  de  La  Justice  d'entre 
Sainct  Jean  et  Sainct  Augustin  quatre  couieuvrines  qui 
tirent  au  travers  de  la  ville,  et  quelques  autres  sem- 
blables qu'ils  ont  mises  à  leur  fort  qui  est  sur  le  che- 
min de  Hesdin  tirant  aussi  à  la  ville  ;  et  ce  matin  en 
ont  amené'  deux  dudict  fort  le  long  d'une  grande  tran- 
che'e  au  bout  de  nostre  chausse'e,  à  l'embouchure  du 
clierain  de  Gmegnate,  desquelles  ils  nous  battoient 
nostre  porte  et  nostre  moulin.  Ne  estans  contans  de  ce 
M.  de  Montmorancy,  ny  le  sieur  d'Esse,  ils  envoyèrent 
M.  de  Warty  et  M.  de  Rantigny,  avec  soixante  chevaux 
de  la  compagnie  de  mondict  seigneur  de  Montmorancy, 
droict  à  ladicte  tranchée  où  estoit  assise  ladicte  artille- 
rie ,  où  ledit  sieur  de  Warty  a  aussi  sagement  et  aussi 
vaillamment  travaille  et  exécuté  ce  qui  avoit  esté  en- 
treprins,  que  jamais  homme  fist,  estant  si  bien  suivy 
et  si  bien  obey  qu'il  vous  y  a  faict  un  grand  service. 
Luy,  ledict  sieur  et  Rantigny  et  sa  trouppe,  ont  porté 
chacun  un  harquebusier  en  crouppe  jusques  k  ladicte 
tranchée ,  lesquels  estans  conduicts  par  le  caj)itaine 
Goille  qui  a  faict  en  sorte  qu'il  a  emporté  le  dessus  de 
ladicte  tranchée.  Et  après  luy  test  sont  venus  cent 
corsellets  que  conduisoit  le  capitaine  Alonze ,  lieute 
nant  de  M.  de  Losses,  qui  estoient  ensemble  deuxcens 
hommes  et  vingt-cinq  harquebusiers  allemans  :  lesquels 
tous  ensemble  ont  si  bien  joiié  leur  jeu ,  qu'ils  se  sont 
faict  faire  place  autour  de  ladicte  artillerie,  qui  estoit 
accompagnée  de  grand  nombre  d  hommes  ;  mais  ils  ont 
trouvé  qu'il  n'y  avoit  plus  qu'une  belle  grande  cou- 
leuvrine,  bien  montée  et  de  fort  beau  calibre,  laquelle 
ils  ont  amenée  à  force  de  bras,  passans  quatre  ou  cinq 
grands  fossczet  pays  de  marais  premier  que  regaigner 
7.9.  I  I 

nosti'edicte  chaussée,  quia  esté  chose  longue  à  la  ve- 
nue de  toute  leur  armée  à  l'heure  deux  heures  après 
midy  ;  et  par  ce  moyen  ont  rapporté  quatre  faucon- 
neaux pareils  aux  autres,  et  des  corselets  et  autres 
armes  j  et  un  chacun  desdicts  capitaines  ont  si  bien  et 
si  bravement  soustenu ,  que  jamais  lesdicts  ennemis 
n'ont  osé  les  aborder  et  forcer  pour  recouvrer  leur- 
dicte  couleuvrine:  et  vous  responds.  Sire,  qu'il  y  avoit 
plus  de  buict  cens  pas  de  nostre  porte  jusques  où  a 
esté  prinse  ladicte  artillerie,  et  s'ils  n'eussent  osté  l'au- 
tre  comme  ils  avoient  faict  demie  heure  devant,  elle 
fut  vostre  comme  celle-cy.  Durant  que  l'on  amenoit 
ladicte  pièce,  ledict  sieur  de  Warty,  bien  soustenu 
desdicts  Goilleet  Alonze,  a  fait  une  regaigne  de  ladicte 
tranchée,  et  jusques  au  bord  de  leur  petit  fort  sur 
le  chemin  de  Hedun ,  et  là  a  fait  grande  exécution. 
Aussi  j'avois  laissé  sortir  avec  luy  le  sieur  de  Fongar- 
non ,  le  baron  de  l'Arbouze ,  lieutenant  du  sieur  de 
Grandmont,  avec  dix  ou  douze  chevaux  légers  des 
siens,  et  le  sieur  de  Montsallet.  Le  sieur  de  Fongarnon 
a  esté  porté  par  terre  à  ladicte  regaigne  ,  et  son  cheval 
fort  blessé  de  coups  de  picque  ,  aussi  ledict  Montsallet 
blessé  en  ce  lieu  d'une  harquebuzade  en  la  jambe.  Je 
vous  asseure.  Sire,  que  ce  sont  trois  gentils-hommes, 
gens  de  bien  et  vaillans  ;  mais  ils  ont  esté  bien  secourus 
par  ledict  sieur  de  Warty  et  sa  trouppe.  Et  cela  faict, 
et  la  susdicte  couleuvrine  mise  dans  nostre  première 
barrière,  nos  gens  se  sont  commencez  à  retirer  tant  à 
cheval  que  de  pied  ,  ayant  perdu  un  soldat  du  sieur 
de  Losses  sur  le  lieu ,  un  autre  de  Goille  qui  est  venu 
mourir  à  la  ville ,  deux  blessez  et  trois  hommes  d'armes 
de  la  compagnie  de  M.  de  M ontmorancy  blessez  ;  mais 

touslesdicts  blessez,  Dieu  aydantj  vous  serviront  d'icy 
à  huict  jours:  et  de  ladicte  compagnie  a  esté  tué 
huict  chevaux  de  coups  de  picques ,  d'halebardes  et  de 
harquebusades.  Nos  ennemis  se  sont  renforcez  depuis 
que  ne  vous  ay  escript ,  et  de  gens  de  cheval  et  de  gens 
de  pied;  mais  je  croy,  s'ils  n'en  ont  d'autres,  qu'ils  ne 
mettront  point  d'artillerie  en  batterie  :  et  croyez  que 
n'avez  jamais  eu  de  meilleurs  hommes  en  lieu  que  vous 
en  avez  icy  ,  car  tous  mourrons  premier  que  ne  vous 
rendre  comptant  de  nous.  M.  de  Montmorancy  a  esté 
bi«n  maiTÎ  que  je  ne  l'ay  voulu  laisser  sortir  pour  exé- 
cuter cette  entreprinse ,  et  ne  cesse  de  travailler  aux 
fortifications  de  la  ville. 

«  Il  y  a  dés  cette  heure  vingt  six  jours  que  les  ennemis 
se  vindrent  loger  à  une  lieue  de  Therouenne,  qu'ils 
ont  depuis  ce  temps  là  si  peu  approché,  que  le  neuf- 
viesrae  de  ce  mois  ils  n'y  avoient  une  seule  pièce  en 
batterie,  ny  apparence  d'y  en  avoir  encoresde  quelque 
temps.  Ils  ont  faict  force  trenchées  autour  de  la  ville , 
qui  semblent  estre  plustost  pour  garder  que  l'on  n'en- 
tre et  sorte  de  ladicte  ville,  que  pour  autre  raison  ny 
occasion. 

«  Ledict  jour  au  matin  le  capitaine  Ferrieres  fit  une 
saillie  avec  cent  hommes,  et  donna  jusques  à  leur 
tranchée  qu'il  leur  fit  abandonner,  et  tailla  en  pièces 
cinquante  hommes  qui  vouloient  faire  teste  pour  la 
deflendre.  Tout  leur  camp  y  vint  pour  en  chasser  nos 
gens,  qui  avant  qu'en  partir  firent  fort  bravement  et 
leur  tuèrent  à  coups  d'harquebuze  beaucoup  de  leurs 
gens,  sans  qu'il  y  ait  eu  perte  d'un  seul  des  nostres , 
mais  seulement  deux  blessez. 

«  L'apres-disnée  M.  de  Montmorency  fit  une  entre- 

1 1. 

prinse  avec  environ  deux  cens  chevaux,  sachant  les 
ennemis  en  arabuscade  près  Sainct- Augustin  ,  pour 
lesquels  attirer  les  nostres  firent  semblant  d'attraper 
quelques  gens  qui  estoient  desbandez  en  la  plaine  :  les 
ennemis  sortirent  de  leur  ambuscade  pour  les  secou- 
rir, n'estimans  que  les  nostres  feussent  à  beaucoup  si 
forts  qu'ils  estoient  de  cavallerie,  qui  les  recueillirent 
de  telle  sorte,  qu'ils  leur  firent  prendre  la  fuitte  jus- 
ques  à  un  fort  qu'ils  ont  faict  à  l'abbaye  Sainct-Au- 
gustin ,  où.  ils  ne  retournèrent  pas  tous.  Et  quant  à 
leurs  gens  de  pied  qu'ils  abandonnèrent ,  il  en  fut  faict 
un  fort  grand  carnage. 

«  Nos  gens  avoient  faict  auparavant  trois  autres  sail- 
lies où  ils  n'avoient  moins  faict  d'exécution  qu'en  ces 
deux  dernières.  Du  1 2  may .  » 

Extraict  des  nouvelles  de  Therouenne  ,  du  premier  j our  de 
juin. 

«  Les  ennemis  n*avoient  encores  jusques  à  ce  jour 
là  tiré  en  batterie ,  mais  bien  en  divers  lieux  des  def- 
fences ,  où  ils  n'ont  pas  faict  grand  dommage. 

ce  La  mine  qu'ils  avoient  entreprinse  du  costé  de  la 
tour  du  Chapitre  a  esté  descouverte  par  les  nostres , 
qui  leur  y  ont  appresté  une  focade ,  et  si  à  propos ,  que 
tout  ce  qui  s'est  trouvé  dedans  a  esté  fricassé  et  rosti. 

«  Ils  se  doulent  fort  d'avoir  failli  cette  entreprinse- 
là  où  ils  avoient  grande  espérance,  et  semblent  à  pré- 
sent entièrement  desgoustez  et  désespérez  d'y  pouvoir 
en  rien  profiter. 

«  Il  estoit  arrivé  en  leur  camp  jusques  à  vingt  ensei- 
gnes d'Espagnols,  venans  du  costé  de  Carabray,  et  qua- 
tre cornettes  de  cavalerie. 

««  Nos  gens  firent  mardi  dernier  une  saillie,  en  la- 
quelle ils  mirent  en  pièces  plus  de  cinquante  des  en- 
nenais ,  sans  un  grand  nombre  qui  se  retirèrent  blessez 
d'harquebuzades  et  de  coups  de  main. 

u  Les  ennemis  qui  venoient  au  secours  de  leurs  gens 
furent  si  bien  saliiez  de  l'artillerie  de  la  ville,  qu'ils 
n'osèrent  approcher. 

«  Le  dernier  jour  de  niay,  le  capitaine  Bernard  et  le 
sieur  de  Rubempré,  lieutenant  de  la  compagnie  de 
M.  d'Anguien,  en  feirent  une  entreprise  d'aller  courir 
et  piller  dedans  les  pais  de  l'ennemi,  à  fin  d'attirer  et 
faire  sortir  le  sieur  de  Noielles  et  de  Ravel,  qui  ont 
charge  chacun  de  cent  chevaux  légers  et  cinquante 
harquebuziers  à  cheval;  ce  qu'ils  feirent,  et  avec  trois 
cens  chevaux  qu'ils  amenèrent  quant  et  eux,  et  autant 
de  gens  de  piçd,  sortirent  sur  les  compagnies  dudict  ca- 
pitaine Bernard,  lequel  menoit  les  coureurs  et  entre- 
tint si  bien  l'escarmouche,  qu'il  les  attira  jusques  au 
lieu  de  nostre  ambuscade,  où  estoient  le  sieur  de  Ru- 
bempré avec  la  compagnie  de  M.  d'Anguien  et  celle 
du  sieur  de  Humieres,  qui  leur  fit  la  charge  si  rude 
qu'il  les  enfonça  et  desfeit  :  ils  ont  amené  du  reste  de 
ladicte  defTaicte  cinquante  trois  prisonniers  gens  de 
cheval  et  six  vingts  hommes  de  pied-,  tout  le  reste  fut 
taillé  en  pièces  à  leur  retour  sur  la  rctraicte.  Ilstreu- 
verent  M.  de  La  Lam  avec  quatre  cens  chevaux  et  deux 
enseignes  de  gens  de  pied,  qui  leur  fit  passage  sans  les 
oser  jamais  assaillir  ;  et  n'eust  esté  que  nos  gens  es- 
toient travaillez  et  leurs  chevaux  las,  ils  les  eussent 
chargez  avec  aussi  bonne  espérance  de  les  emporter 
qu'ils-avoicnt  fait  les  autres.  » 

«  J'ay  receu  vos  lettres  des  [5  et  28  du  mois  passe', 
et  ce  qu'avez  escript  à  M.  le  connestable,  tant  desdicts 
}ours  que  des  vingt-quatriesme  et  vingt-septiesme,  avec 
Testât  de  la  cavalerie  que  domp  Fenand  a  par  delà, 
et  le  double  des  lettres  interceptes  que  vous  avoit  en- 
voyé ^I.  le  conte  de  Tende,  dont  j'avois  ja  les  origi- 
naux ;  par  où  vous  avez  peu  entendre  comme  le  prince 
d'Espagne  prend  son  chemin  en  Flandres  par  la  mer 
de  Ponant,  et  qu'il  ne  se  faict  nuls  préparatifs  en  ce 
quartier  là  pour  envoyer  forces  nouvelles  en  Italie.  Au 
moyen  dequoy  vous  pourrez  mieux  et  plus  aisément 
exécuter  ce  qu'avez  entreprins  sur  Fossan  (  que  l'on 
trouve  beaucoup  plus  à  propos  que  Vulpian,  pour  les 
raisons  et  considérations  amplement  desduictes  par 
vosdictes  lettres  du  vingt-septiesme),  m'asseurant  bien 
le  Roy  qu'il  ne  tiendra  à  vous  et  aux  gens  de  bien 
qui  sont  avec  vous  que  la  chose  ne  reiississe  selon  son 
désir.  Et  ne  faut  que  ayez  doute  que  ledict  domp  Fer- 
rand  puisse  estre  aucunement  aidé  des  forces  que  l'Em- 
pereur a  en  l'Estat  de  Sienne  ;  car  tant  s'en  faut  que  le 
parti  mis  en  avant  de  la  part  de  nostre  Sainct  Père 
pour  la  pacification  des  affaires  dudict  Estât,  ait  esté 
accordé,  que  au  contraire  le  duc  de  Florence  levé 
gens  nouveaux  pour  renforcer  l'armée  dudict  Empe- 
reur; et  d'avantage  a  faict  destrousser  aucuns  des  pac- 
quets  du  Roy,  mesme  contre  son  sauf-conduit,  qui 
n'est  pas  grand  signe  de  paix  :  dequoy  Sa  Majesté  a 
bien  délibéré  se  ressentir  estant  les  galleres  du  Grand 
Seigneur  et  les  siennes  approchées  de  ce  quartier  là , 
comme  nous  espérons  qu'elles  feront  bien  tost  ;  d'au- 
tant que  les  seigneurs  de  La  Garde  et  d'Aramont,  par 
lettres  duvingt-sixiesme  avril,  m'ont  asseuréque  celles 

dudict  Grand  Seigneur,  suivant  ce  qu'aussi  de  sa  part 
il  m'a  escript,  dévoient  partir  le  seiziesme  du  passé 
sous  la  conduicte  de  Dragut  bey,  pour  se  venir  joindre 
avec  les  nostres ,  et  par  ensemble  venir  à  la  coste  de 
Naples  ou  au  Siennois ,  s'il  se  trouve  plus  à  propos 
pour  le  bien  des  affaires  et  dommage  des  ennemis  ; 
ayant  ledict  Dragut  bey  exprès  commandement  de 
se  conduire  en  cela  selon  ce  que  vous  adviserez  pour 
le  mieux.  D'avantage ,  le  roy  d'Algier  s'apprestoit  pour 
venir  à  Marseille  avec  quarante  voiles,  audevant  du- 
quel on  a  envoyé  deux  des  nostres  pour  le  faire  tour- 
ner bride  droit  à  la  coste  d'Espagne,  à  fin  d'empescher 
que  celles  qui  y  ont  porté  le  duc  d'Albe  n'en  puissent 
partir  pour  se  venir  joindre  avec  celles  de  Gennes,  et 
outre  ce  pour  courre  ladicte  coste  et  faire  tous  les 
dommages  qu'il  pourra;  vous  advisant  qu'il  n'est  nulles 
nouvelles  que  l'Empereur  face  lever  un  seul  homme 
en  Allemagne  pour  passer  à  Milan. 

«  Au  moyen  dequoy  ledict  domp  Ferrand  (  à  ce 
qui  a  esté  mandé  de  Venise  par  l'ambassadeur,  qui 
dictle  sçavoir  de  bon  lieu  )  n'a  délibéré  sinon  de  gar- 
der les  places  plus  importantes  et  vous  quitter  la  cam- 
pagne. 

«  Pour  lequel  effect  encores  a-il  faute  de  quatre  ou 
cinq  mille  hommes,  et  n'en  peut  avoir  d'autres  que 
ceux  du  pays,  pour  la  levée  et  payement  desquels,  en- 
semble de  ses  autres  forces,  il  est  contra inct  faire  de 
si  grandes  et  si  extraordinaires  exactions,  (jue  le  peu- 
ple en  est  à  demi  désespéré. 

«  Et  à  fin  que  par  faute  d'argent  l'exécution  de  vos- 
tre  entreprinse  ne  puisse  estrc  retardée,  on  a  ordonné 
vous  en  estre  envoyé,  ensemble  le  payement  des  deux 


i68  [i553]  MÉMoiiiEs 

bandes  de  Suisses  nouvellement  leve'es  depuis  le  sep- 
tiesme  de  may,  avec  la  creuëdes  bandes  de  lansquenets 
jusques  au  nombre  de  trois  cens  chacune,  si  tant  il  s'en 
trouve  à  la  prochaine  monstre  ,  pourveu  qu'ils  soyent 
vrais  lansquenets  ;  à  quoy  vous  ferez  prendre  garde. 

«  Le  Roy  est  tres-aise  de  ce  qu'avez  trouvé  lesdictes 
bandes  si  belles  et  les  chefs  de  si  bonne  volonté  que 
m'escrivez. 

«  Et  quant  aux  canoniers,  poudres  et  boullets,  et 
autres  munitions  d'artillerie  que  demandez  pour  les 
places,  au  lieu  de  ce  que  vous  en  tirerez  pour  la  cam- 
pagne ,  on  donnera  ordre  qu'il  vous  en  sera  envoyé 
le  plustost  que  faire  se  pourra.  Et  cependant  vous 
vous  pourrez  servir  de  ce  que  vous  aurez,  pour  tenir 
tousjours  les  affaires  en  bon  estât,  et  garder  que  l'en- 
nemi ne  puisse  rien  entreprendre  à  nostre  desadvan- 
tage. 

«  Au  surplus ,  les  ennemis  se  trouvent  si  empeschez 
devant  Therouenne,  qu'ils  n'ont  pas  grande  espérance 
d'y  entrer,  et  tiennent  propos  de  se  lever  pour  assaillir 
quelque  autre  place  :  ce  qu'on  ne  peut  croire,  veu 
que  l'Empereur  est  si  extrêmement  malade  qu'on  ne 
luy  espère  vie,  et  encores  y  a  advertissement,  tant  d'An- 
gleterre que  de  trois  ou  quatre  autres  lieux,  qu'il  est 
mort;  qui  faict  d'autant  plus  diligenter  l'assemblée  de 
l'armée  du  Roy,  de  façon  qu'on  espère  l'avoir  preste 
au  commancement  du  mois  prochain.  Laquelle  sera 
de  quatorze  mille  François,  douze  mille  Suisses  et 
dix  ou  onze  mille  lansquenets,  dix  huict  cens  hommes 
d'armes ,  deux  mille  qualité  cens  chevaux  légers,  douze 
cens  harquebuziers  à  cheval,  ma  cornette,  les  deux 
cens  gentilshommes  de  la  maison,  quatre  cens  archiers 

de  la  garde,  et  un  bon  nombre  des  gentils-hommes 
des  arrierebans  :  qui  est  bien  pour  faire  cognoistre  à 
cbacun  qu'il  n'y  a  pas  grande  paix  et  amitié  entre 
l'Empereur  et  nous ,  quelque  bruit  qu'en  aye  faict 
courir  la  venue  des  deux  légats,  ainsi  que  le  sieur  de 
Vassé,  que  je  vous  ay  renvoyé,  vous  pourra  dire  plus 
au  long. 

«  Je  vous  ay  pareillement  renvoyé  les  sieurs  de 
Chavigny  et  La  Motte  Gondrin  ;  et  si  tost  que  le  sieur 
de  Bonnivet  sera  guery  il  s'en  retournera ,  pareille- 
ment le  baron  de  Therrides  et  de  Ligoudez,  si  jk  ils 
ne  sont  en  chemin. 

«  Quant  à  TAllemagne  ,  les  troubles  et  divisions  y 
sont  plus  gi'finds  qu'ils  ne  furent  oncques ,  et  ne  sont 
pas  pour  s'appaiser  par  la  mort  dudit  Empereur,  mais 
croistront  d'autant  plus  que  la  jalousie  sera  grande  en- 
tre le  prince  d'Espagne  et  le  roy  des  Pvomains  pour  le 
tiltre  d'empereur  désiré  par  chacun  d'eux,  et  les  que- 
relles qui  pourront  sourdre  entre  eux  pour  raison  de 
leurs  patrimoniaux.  Le  roy  d'Angleterre  a  esté  fort 
malade,  mais  maintenant  il  s'en  va  du  tout  guery,  et 
sommes  si  bien  ensemble  qu'il  ne  seroit  possible  de 
mieux. 

«  Au  reste,  vous  sçavez  comme,  estant  dernièrement 
à  Paris,  un  nommé  Serillac,  frère  de  l'enseigne  de  Si- 
pierre,  tua  sur  le  soir  près  la  porte  du  logis  du  Roy 
un  des  capitaines  appoinctez  de  M.  l'Admirai ,  nommé 
Pierre  Moreau ,  le  plus  meschamment  et  mal-heureu- 
sement qu'il  est  possilile  :  dequoy  Sa  Majesté  désire 
punition  exemplaire  estre  faicte;  pour  quelle  cause  il 
s'est  retiré  en  Piedmont.  Je  désire,  sur  tant  qu'avez  en- 
vie de  luy  faire  service,  de  mettre  poîne  de  faire  f  lire  le 

guet  secrettement,  et  de  sorte  que  le  puissiez  faire 
prendre  s'il  est  possible.  Advertissez  moy  de  ce  que 
vous  en  aurez  faict.  De  Fontainebleau,  le  2  jour  de 
juing  i553.  Hi::vRY.  Et  plus  bas,  Clausse  » 

«  Ce  matin,  quatorziesme  jour  de  juin  année  i553, 
un  homme  venant  du  camp  de  l'Empereur  estant  de- 
vant Therouenne,  envoyé  devers  le  Roy  par  monsei- 
gneur le  duc  de  Vendosme ,  a  asseuré  ledict  seigneur 
que  lundy  dernier,  quatorziesme  de  ce  dict  mois,  il 
veit  donner  l'assault  à  ladicte  ville  par  les  Espagnols, 
Allemans  et  artisans,  fort  furieusement  par  divers  en- 
droicts  ;  mais  qu'ils  furent  si  bien  et  vaillamment  repous- 
sez par  ceux  de  dedans,  qu'ils  y  perdirent  de  mil  à 
douze  cens  hommes,  sans  les  blessez  qui -sont  en  grand 
nombre  :  et  dura  ledict  assault  depuis  les  entre  sept  et 
huict  du  matin  jusquessur  les  unze  heures.  Depuis  en- 
viron le  midy  lesdicts  de  dedans  bruslerent  un  pont 
qu'iceux  ennemis  avoient  faict,  où  entre  autres  fut  tué 
le  lieutenant  d'Aire,  qui  avoit  faict  faire  ledict  pont. 
Et  s'estime  que,  quelques  mines  et  bravades  qu'ils  fa- 
cent,  ils  ne  donneront  autre  assault,  tant  pour  la  perte 
qu'ils  ont  ja  faicte  des  plus  vaillans  d'entre  eux,  que 
pour  n'avoir  plus  de  poudres,  ayant  tiré  plus  de  quinze 
cens  coups,  que  de  canons,  que  doubles  canons ,  de- 
puis qu'ils  sont  devant  ladicte  ville.  » 

Le  Roy  donna  advis  au  mareschal  comme  les  cho- 
ses estoient  passées  à  Therouenne,  et  le  bon  et  grand 
devoir  qu'y  ont  fait  les  gens  de  bien  qui  estoient  de- 
dans-, depuis  cela  que  le  duc  de  Bouillon  luy  avoit  en- 
voyé le  deschiffrement  d'une  lettre  que  Montmorancy 
luy  avoit  escripte  du  seiziesme  de  ce  mois,  dontlacop- 

pie  sera  avec  la  présente,  à  fin  que  vous  voyez  en 
quelle  nécessite  il  se  trouvoit  lors  d'hommes,  de  chi- 
rurgiens, drogues  et  autre  choses,  et  ce  qu'il  en  man- 
doit  au  duc  de  Bouillon.  «  La  nuict  dudit  seziesme, entra 
dedans  ladite  ville  le  secours  dont  vous  avez  este  ad- 
verty,  qui  estoit  bien  petit  en  une  telle  extrémité'.  Le 
vingtiesme lesdits  ennemis,  qui  estoient  auprès  du  fossé, 
et  qui  avoient  jà  employé  de  dix  à  onze  sepmaines  au 
siège  de  ladite  place,  ayans  fait  trois  mines  en  trois 
endroicts  du  rampart,  et  levé  avec  une  grande  et  fu- 
rieuse batterie  tout  ce  que  nos  gens  y  avoient  rabillé 
et  remparé  depuis  leur  premier  assaut ,  donnèrent  le 
feu  aux  six  mines,  qui  emportèrent  tout  ledit  rampart, 
de  sorte  que  l'on  y  pouvoit  aller  à  cheval  ;  et  sur  les 
dix  ou  unze  heures  donnèrent  un  assaut ,  auquel  ils 
forcèrent  si  peu  de  gens  de  bien  qui  restoient  en  icelle 
place,  sans  que  jamais  pas  un  d'eux  ait,  pour  tel  et  si 
inévitable  danger,  aucunement  parlé  de  la  rendre  ou 
composer.  Sur  cela  on  vous  laisse  penser  à  quel  en- 
nuy  et  desplaisir  revient  une  telle  perte  au  Roy ,  et  le 
contentement  et  satisfaction  que  d'autre  coslé  il  doit 
avoir  de  s'estre  veu  si  bien ,  si  vertueusement  et  vaillam- 
ment servy;  dont  on  vous  a  voulu  advertir,  à  fin  que 
vous  entendiez  à  la  vérité  comme  la  chose  est  passée, 
et  que  Sa  Majesté  est  bien  délibérée  de  s'en  ressentir  si 
vivement  envers  les  ennemis ,  qu'elle  ne  tardera  guère 
à  la  leur  rendre  eii  meilleur  endroit.  » 

«  L'Empereur  continue  à  se  trouver  autant  mal  qu'il 
a  point  encores  fait,  et  croissent  de  jour  en  jour  les 
troubles  en  Allemagne  :  davantage  les  affaires  du  mar- 
quis Albert  commencent  à  aller  très-mal ,  ayant  le  duc 

Maurice  et  plusieurs  autres  princes  et  prélats  assemblé 
grosses  forces  pour  luy  courir  sus.  De  Sainct- Germain 
en   Laye,    le  vingt-deuziesme   juin    i553. 

«  Henry.  Clausse.  » 

«  Depuis  l'assaut  donné  à  Therouenne  M.  de  Ven- 
dosme  se  delilîera  d'envoyer  dedans  ladicle  ville  quel- 
que renfort  de  gens,  pour  estre  la  chose  dont  il  eslimoit 
qu'ils  auroient  plus  de  besoing ,  et  pour  ceste  cause 
depescha  les  capitaines  Le  Breul  et  Sainct  Romain 
avec  deux  cens  cinquante  harquebuziers  et  cinquante 
corselets  de  leurs  plus  braves  soldats,  choisis  parmy 
leurs  deux  trouppes,  pour  s'aller  jecter  dedans  :  ce 
qu'ils  ont  faict  si  dextrement  avec  de  trente  à  quarante 
gentil  -  hommes  qui  y  sont  allez  quant  et  eux,  et  y 
ont  tous  estez  si  bien  guidez  par  leurs  guides,  qu'ils 
sont  entrez  dans  ladicte  ville  la  nuict  d'entre  le  vingt- 
siziesme  et  vingt-septiesme  de  ce  mois,  sans  avoir  faict 
perte  d'un  seul  homme ,  ny  avoir  faict  rencontre  que 
de  vingt  ou  vingt -six  ennemis  faisans  les  sentinelles, 
qu'ils  ont  tous  tuez.  Les  gens  de  cheval  qui  les  ont  ac- 
compagnez sont  retournez  le  mesme  chemin  qu'ils  y 
estoient  allez,  sans  fortune  ny  avoir  rencontré  que 
quelques  chevaux  espagnols  qu'ils  mirent  en  routle, 
en  ayant  tué  une  partie. 

«  Les  gentils-hommes  qui  sont  entrez  dedans  ladite 
ville  de  Therouenne,  outre  les  trois  cens  hommes  sus- 
dits, sont  le  marquis  de  Bauge  avec  deux  gentils- 
hommes des  siens ,  les  sieurs  de  Dampierre  et  deux 
gentils-hommes  des  siens,  de  La  Roiic  et  un  gentil- 
homme de  Joyeuse,  et  un  gentil-homme  de  Baillez ,  et 
deux  gentils-hommes  de  Vieux  Maisons,  et  deux  gen- 


DE    DUVILLAliS.     [l553]  l'j'i 

tilshommes  de  Dampierre,  fils  du  sieur  de  Rarabure, 
et  un  <Tentil -homme,  le  fiere  du  baron  de  Servy,  que 
le  Pvoy  a  aourry  page,  et  douze  ou  seize  autre  gentils- 
hommes . 

«  Les  ennemis  depuis  l'assaut  donné  n'ont  point 
faict  de  batterie  :  cependant ,  et  de's  le  jour  mesme  du- 
dit  assaut,  M.  de  Montmorancy  a  faict  faire  si  bonne 
diligence  à  reraparer  la  bresclie,  que  aujourd'huy  elle 
ne  s'estime  moins  forte  qu'elle  estoit  lors  du  commen- 
cement de  la  batterie. 

t(  Il  est  bruit  qu'ils  veulent  remuer  leur  artillerie 
pour  aller  battre  la  ville  en  autre  endroit;  mais,  s'ils 
ne  l'ont  peu  forcer  au  plus  foible,  il  est  bien  aise'  à 
croire  que  moints  feront-ils  aux  autres  endroits  qui 
sont  beaucoup  plus  forts. 

«  Les  ennemis  ont  faict  une  fort  longue  et  furieuse 
batterie  à  Therouenne ,  que  l'on  estime  de  vingt  mil 
coups  de  canon  ,  et  ont  tellement  battu  depuis  la  tour 
du  Chapitre  jusques  à  la  grande  platte  forme  deladicte 
ville,  que  la  bresche  s'y  est  veuë  de  plus  de  cent  cin- 
quante pas  :  au  moyen  de  quoy  les  ennemis,  se  voyant 
avec  cela  maistres  du  fossé,  lundy  dernier  y  donnè- 
rent l'assaut,  les  Espagnols  d'un  costé  à  l'cndroict  de 
ladicte  tour  du  Chapitre,  qui  estoit  le  lieu  le  plus  aisé 
et  battu,  et  les  Wallons  et  Allemans  joignant  eux 
en  continuant  le  long  de  la  courtine  jusques  à  ladicte 
platte  forme.  Ledit  assaut  commença  environ  les  six 
heures  du  matin,  et  dura  jusques  k  dix  heures  avant 
midy ,  combatans  la  plus  part  du  temps  main  à  main  , 
et  si  vaillamment  de  la  part  de  ceux  de  la  ville,  qu'ils 
repoussèrent  tous  Icsdits  assauts.  Il  est  vray  qu'il  s'y 
est  faict  perte  des  sieurs  de  Dessay  ,  de  Pieuves  et  de 

Bea«<lisDé,  et  des  capitaines  Ferrieres,  Cordier  et 
Mecliin,  qui  y  ont  esté  tuez  avec  de  deux  cens  cin- 
quante à  trois  cens  hommes  des  nostres,  que  blessez, 
que  morts.  De  la  part  des  ennemis  sont  morts,  de  ce  qui 
est  des-ja  venu  à  nostre  cognoissance  ,  le  capitaine 
Blondeau ,  ayant  charge  de  deux  enseignes,  et  gran- 
dement estimé  ;  le  lieutenant  d'Aire  et  son  fils ,  qui  es- 
toient  ceux  qui  conduisoient  tout  le  faict  de  leurs  mi- 
nes ;  le  fils  du  sieur  de  Doulphan,  que  l'Empereur  avoit 
nourry  ;  le  capitaine  Emault  ;  le  capitaine  de  Renty 
blessé  au  bras  d'une  harquebuzade,  en  danger  de  mort, 
avec  beaucoup  d'autres  dont  les  noms  se  sçauront  les 
uns  après  les  autres;  et  environ  trois  mils  de  leurs 
meilleurs  soldats,  que  morts,  que  blessez  à  l'extrémité, 
dont  des-ja  ont  estez  recogneuz  jusques  à  douze  cens 
hommes  dedans  le  fossé,  la  pluspart  Espagnols  ,  qui 
n'estoient  des  pires  comme  l'on  peut  penser. 

«  Par  les  nouvelles  que  le  Roy  a  eues  de  dedans  la- 
dicte  ville  depuis  ledit  assaut  donné,  M.  de  Montmo- 
rancy  a  assemblé  tous  les  capitaines  et  gens  de  bien 
estans  en  ladite  place,  comme  le  sieur  de  Losses,  de 
Fumel,  de  Conlay,  La  Chappelle  des  Veufves,  Warty, 
Renty,  et  bon  et  grand  nombre  de  braves  capitaines  et 
bons  soldats,  pour  adviser  à  ce  qui  estoit  à  faire  pour 
le  bien  du  service  du  Roy  et  la  seurete  et  defTense  de 
ladite  place  :  mais  tous  luy  ont  promis  de  mourir  à  ses 
pieds  plustost  qu'il  ne  rende  bon  compte  au  Roy  de 
ladicte  place.  » 

Le  seiziesme  juillet,  le  Roy  estant  à  Compiegne 
depescha  un  courrier  exprès  au  mareschal  pour  l'ad- 
vertir  que  le  roy  d'Angleterre,  son  bon  fils  et  frère,  estoit 

decedé  le  sixiesme  dudit  mois  ,  au  grand  et  exlreme  re- 
gret et  enauy  de  tous  les  Estats  de  son  royaume ,  pour 
estre  ce  jeune  prince  d'une  grande  espérance  et  ex- 
pectation,  et  dont  Sa  Majesté  estoit  tres-dolente  et  mar- 
rie, pour  la  bonne  et  parfaicte  amilie'  que  naturelle- 
ment il  luy  portoit,  et  dont  pour  Fadvenir  elle  se  fust 
très-bien  sceu  accommoder  au  bien  ,  proffit  et  uti- 
lité de  ses  affaires.  Toutesfois,  Dieu  avoit  voulu  en- 
corestant  faire  pour  elle,  que  la  couronne  et  le  sceptre 
dudit  royaume  estoient  tombez  en  si  bonne  main, 
qu'elle  avoit  recouvert  ce  que  par  la  mort  elle  avoit 
perdu  j  car  la  fille  du  duc  de  Suffort,  que  le  second  fils 
du  duc  de  Northomberland  a  espousée,  avoit  esté,  dés 
le  vivant  dudit  feu  Roy  et  sur  l'extrémité  de  ses  jours, 
declairée  roine,  et,  depuis  sa  mort,  receuë  et  proclamée 
telle,  ayant  esté  des-ja  la  possession  prinse  pour  elle 
de  la  grosse  tour  de  Londres  et  des  autres  principalles 
forteresses  du  royaume  ;  mesmes  estoit  après  à  faire 
les  préparatifs  et  les  coramancemens  des  cérémonies 
du  couronnement  d'elle  et  de  son  mary;  dont,  à  son 
advis,  l'Empereur  seroit  désespéré  et  le  plus  marry 
qu'il  fut  onques,  voyant  que  les  grandes  menées  et  pra- 
ticques  qu'il  faisoit  faire  pour  madame  Marie  sa  cou- 
sine, fille  aisnée  du  feu  roy  Henry,  n'avoient  point  eu 
de  lien  ,  mais  qu'elle  estoit  demeurée  privée  de  la  suc- 
cession de  la  couronne  d'fVngleterre;  ayant  les  am- 
bassadeurs de  la  part  dudit  Empereur  mis  en  avant 
audit  duc  deNorthomberland,  qui  est  le  principal  du 
conseil  d'Angleterre,  le  mariage  de  ladite  dame  Marie 
avec  le  fils  aisné  dudit  duc,  en  répudiant  par  luy  la 
femme  qu'il  apieça  espousée,  fille  du  feu  duc  de  Som- 
mersel  qui  fut  protecteur  d'Angleterre;  pensant  par 

un  tel  moyen  rompre  ou  empescher  les  choses  des-ja 
ainsi  conclues  etaccorde'es,  et  par  conséquent  brouiller 
et  divertir  la  bonne  intelligence  qu  ils  sçavent  que  les 
principaux  seigneurs  du  conseil  d'Angleterre  ont  avec 
Sa  Majesté'  pour  tenir  leur  nouvelle  roine  et  le  roy 
son  mary  entièrement  disposez  à  sa  dévotion  avec  une 
estroitte  alliance  et  parfaicte  union;  s'asseurans  bien 
qu'elle  ne  leur  faudroit  d'amitié'  ne  de  tout  ce  qui  est 
en  sa  puissance  là  où  ils  en  auront  besoing.  Ladite 
dame  Marie  ,  voyant  ces  troubles  ,  s'est  absentée  pour 
passer,  si  elle  peut,  en  Flandres  devers  ledict  Empereur 
son  cousin.  Qui  est  tout  ce  qu'il  y  avoit  de  nouveau 
pour  ceste  heure,  sinon  que  Sa  Majesté  estoit  tous  les 
jours  après  dresser  son  armée,  laquelle  sera  bien  tost 
assemblée  et  voisine  de  celle  des  ennemis,  qui  n'ont 
point  encores  fait  de  batterie  au  chasteau  de  Hesdyn , 
mais  sont  après  à  faire  leurs  tranchées;  et  ce  pendant 
nos  gens  de  dedans  à  coups  de  canon,  par  les  saillies 
qu'ils  ont  faites,  les  ont  bien  visitez  et  endommagez. 
Vous  avez  veu  ce  que  je  vous  ay  escrit  par  La  Mole, 
que  je  vous  ay  depesché  à  mon  pai  tement  de  Chantilli. 
Priant  Dieu,  mon  cousin,  qu'il  vous  ait  en  sa  tressaincte 
et  digne  garde.  Escrit  àCompiegne,  le  dix-septiesme 
jour  de  juillet  i553.  Henry,  et  plus  bas,  Duthier. 

Du  20  juillet  i553  le  Roy  manda  au  mareschal 
qu  il  estoit  venu  d'Allemagne  homme  exprès  qui  luy 
avoit  apporté  nouvelles  certaines  comme,  le  9  dudict 
mois,  en  certain  lieu  de  l'evesché  de  Munde,  entre 
les  pays  de  Hesse  et  de  Brirasnich,  les  forces  du  duc 
Maurice  de  Saxe  et  du  marquis  Albert  de  Brande- 
bourg se  sont  rencontrées,  ayant  ledict  duc  Maurice 
♦  de  sa  part  quatre  vingts  enseignes  de  gens  de  pied,  es- 

timées  à  vingt  mil  hommes  et  dix  mil  chevaux ,  et  ledict 
marquis  semblable  nombre  de  gens  de  pied  et  six  mil 
hommes  de  cheval;  lequel  avec  son  arme'e  a  esté  def- 
faict  et  rompu  par  ledict  duc  Maurice  ,  qui  en  a 
emporte'  pour  triomphe  trente  ou  quarante  enseignes 
avec  luy,  et  a  envoyé  le  baron  de  Hedecq,  son  lieute- 
nant gênerai,  après  ceux  qui  se  sont  voulu  sauver, 
lesquels  on  ne  sçait  si  ledict  marquis  aura  suivis  ou  s'il 
est  demeuré  entre  les  morts,  ayant  esté  veu  son  cheval 
courant  par  le  camp  avec  un  de  ses  pistolets  qu'il  avoit 
à  l'arçon  et  son  manteau  qu'il  portoit  lors  qu'il  entra 
en  la  bataille.  Car  l'Empereur  avoit  entièrement  fondé 
son  espérance  sur  ledict  marquis  et  sa  force  pour  ruiner 
ledict  duc  Maurice  et  les  autres  princes  et  potentats 
germains  qu'il  estimoit  à  luy  contraires,  afin  qu'iceluy 
marquis,  saisi  de  leurs  despouilles,  s'en  vint  après  jetter 
en  quelque  endroict  de  France  qu'il  verroit  le  plus  à 
propos  pour  courir  sus  au  Roy,  ce  pendant  que  l'Empe- 
reur tient  ses  forces  sur  frontière  de  Picardie,  faignant 
d'y  vouloir  appeller  celles  du  Roy,  qui  en  seront  bien 
tost  voisines,  l'armée  de  Sa  Majesté  s'en  allant  preste  ; 
et  dés  le  vendredy  M.  le  connestable  devoit  partir  pour 
gaignerle  devant,  à  fin  de  donner  ordre  à  toutes  choses 
qu'il  verra  estre  requises  et  nécessaires  auparavant. 
Depuis  cela  par  ceste  victoire  le  duc  Maurice  ne  jure 
que  par  la  foy  qu'il  veut  doresnavant  porter  au  Roy, 
de  manière  que  l'Empereur  se  treuve  à  présent  bien 
esloigné  de  l'efTect  de  ses  principaux  desseins.  Escrit  à 
Corapiegne  le  vingtiesme  jour  de  juillet  i553,  Henry, 

DUTHIER. 

Le  21  juillet  i553,  le  Roy  manda   au  mareschal 
29.  12 

ijue,  le  jour  précédant  les  nouvelles  qu'il  luy  avoit  en- 
voyées d'Allemagne  sur  la  deffaicte  du  marquis  Al- 
l)ert,  il  fust  adverty  de  la  prinse  de  Hesdin  faicle  par 
les  ennemis,  lesquels,  après  leurs  grandes  batteries  et 
assaux  donnez ,  au  dernier  desquels  le  duc  Horace 
avoit  esté  tué ,  et  dont  Sa  Majesté  portoit  tel  regret  et 
ennuy  qu'il  pouvoit  penser,  ores  qu'ils  eussent  perdu 
un  grand  nombre  de  leurs  gens  et  des  meilleurs  qu'ils 
eussent,  et  quelques  uns  de  leurs  capitaines,  estoient 
venus  aux  mines  et  à  la  sappe,  lesquelles  ils  avoient 
tellement  continuées  sans  aucun  intervalle  de  temps, 
qu'à  la  fin  ils  avoient  faict  tomber  la  pluspart  des  rem- 
parts de  la  place,  de  sorte  que  ceux  de  dedans  s'es- 
toient  trouvez  descouverts  jusques  au  milieu  de  ladite 
place,  qui  est  petite,  et  eux  contraincts  de  parlementer 
et  se  rendre ,  estans  les  duc  de  Bouillon  et  comte  de 
Villars  faicts  prisonniers  avec  quelques  autres;  et  en- 
cores  qu'il  y  ait  peu  de  perte  de  gens,  si  est-ce  qu'ils 
sont  beaucoup  plus  à  plaindre  que  la  mesme  place, 
pour  la  gai'de  de  laquelle  y  alloit  plus  de  réputation 
que  d'importance  et  utilité  dont  l'on  pensoit  qu'elle 
fust:  que,  voyant  cela,  elle  avoit  fait  incontinant  partir 
le  connestable  pour  aller  devant  donner  ordre  au 
faict  de  l'armée  qui  s'en  alloit  toute  preste,  et  où  Sa 
Majesté  esperoit  se  trouver  bien-tost ,  et  prendre  la  re- 
vanche à  son  tour  de  ce  que  l'on  a  faict  sur  elle,  en 
sorte  que  l'ennemy  trouvera  (si  Dieu  plait  )  n'y  avoir 
pas  grand  advantage.  Du  21  juillet  i553. 

L'importance  de  la  ville  d'Albe ,  le  gouvernement 
de  laquelle  fut  donné  au  sieur  de  Lyoux  (0,  frère  de 

(')  Il  n'eut  ce  commandement  que  lorsque  Monlluc  fut  parti  pour 
.Sienne. 

Montluc,  inaistre  de  camp,  donna  occasion  à  monsei- 
gneur le  maresclial  de  croire  que  l'Empereur  feroit 
tous  ses  efibrts  pour  la  recouvrer,  et  que  par  ainsi  il 
la  falloit  tellement  fortifier  au  dedans   par  grandes 
tranche'es  et  traverses,  et  au  dehors  par  nouveaux  bas- 
tions, mesmes  estant  commande'e  comme  elle  est  par 
un  Cousteau  qui  est  tout  joignant,  et  la  pourvoir  aussi 
dételle  quantité'  de  vivres  et  de  soldais,  qu'elle  peust 
attendre  un  long  siège  et   une  furieuse  batterie.  La 
charge  de  tout  cecy,  et  décommander  et  de  combattre 
la  place,  fut  donne'e  à  Bonnivet,  colonnel,  avec  treize 
cens  François,  six  cens  AUeraans  et  autant  d'Italiens , 
sous  la  charge  dudit  Venture  d'Urbin,  choisi   parmy 
tous  les  autres  par  Bonnivet,  cinquante  gentils-hommes 
volontaires,  et  deux  cens  chevaux.  Ce  seigneur  mit 
soudain  la  main  à  l'œuvre,  et  en  telle  diligence,  que  la 
place,  avec  l'aide  des  soldats  et  des  habitans  qui  travail- 
loient  à  l'envy  l'un  de  l'autre,  fut  en  six  sepmaines  si 
bien  pourveuë  et  accommodée,  qu'ils  avoient  tous  plus 
de  peur  que  cela  decourageast  l'ennemy  de  les  assail- 
lir, (jue  de  crainte  del'estre.  Domp  Ferrand,  suppor- 
tant mal-volontiers  ces  fréquentes  secousses,  et  dési- 
rant y  remédier,  ne  perdoit  temps  h  assembler  gens  et 
argent  pour  venir  attaquer  Albe  ;  et  de  fait,  s' estant 
jette  en  campagne,  il  se  vint  présenter  devant  la  ville 
avec  son  avantgarde  ,   composée  d'environ   (piatre  à 
cinq  mil  hommes  de  pied.  Soudain  Bonnivet  jetta  de- 
hors environ  trois  cens  des  meilleurs  soldats  françois 
et  italiens,  départant  le  reste,  partie  en  la  place  de  la 
ville,  et  l'autre  ez  environs  des  murailles  et  des  portes. 
Ceux-cy  attaquèrent  soudain  une  si   furieuse  escar- 
mouche contre  les  Espagnols  qui  s'osloient  avancez 

jusques  près  la  contre-scarpe,  pour  donner  moyen  à 
dorap  Ferrand  de  mieux  recognoistre  Testât  de  la 
place,  qu'ils  les  firent  reculer  plus  de  deux  cens  pas. 
Le  combat  dura  près  de  deux  heures  ;  il  y  mourut  en- 
viron vingt  -  cinq  des  nostres,  et  deux  braves  gentils- 
hommes, l'un  nommé  le  capitaine  Tortorin,  et  l'autre 
Appâte  j  de  nation  basque,  et  de  ceux  de  l'ennemy  de 
cinquante  à  soixante ,  à  ce  qui  fut  depuis  sceu  par  les 
paisans  qui  baillèrent  les  charettes  pour  les  emmener, 
avec  plusieurs  blessez.  Tant  y  a  que  domp  Ferrand 
trouva  les  choses  en  tel  estât,  qu'il  print  resolution  de 
laisser  ceste-cy  et  d'aller  attaquer  Sainct-Damian , 
comme  il  fit  environ  le  dixiesme  d'octobre  i553,  qui 
est  le  mesme  temps  que  l'Empereur  attaqua  Mets ,  qui 
luy  servoit  jadis  de  propice  magazin  contre  la  France. 
Les  affaires  ayans  prins  quelque  relasche  après  ces  fac- 
tions, le  mareschal  print  resolution  de  se  jetter  à  la  cam- 
pagne :  pour  ce  faire  il  commanda  aux  trouppes  sortir 
des  garnisons  et  de  se  rendre  à  Carmagnolles  au  tren- 
tiesme  jour  d'avril,  où  il  se rendroit  aussi,  comme  il  fit 
deux  jours  après.  Il  n'y  fust  pas  plustost  arrive,  que  tous 
les  seigneurs  et  principaux  capitaines  de  l'armée  le  vin- 
dient  trouver,  tant  pour,  à  leur  accoutumée,  le  saluer, 
que  pour  le  prier  de  vouloir  au  plustost  faire  faire  la 
monstre.  Pourquoy  faire  ayant  fait  mettre  l'armée  en 
Ijataille,  et  recognu  le  nombre  d'icelle,  il  trouva  envi- 
ron huict  mille,  que  François,  que  Italiens,  deux  mille 
Allemants  sous  Roquendolfe  et  trois  mille  Suisses,  quel- 
ques harquebuziers  à  cheval,  douze  cens  chevaux,  tant 
d'hommes  d'armes  que  chevaux  légers.  Ayant  mis  en 
ordre  toutes  choses  nécessaires  pour  utilementemployer 
ces  forces,  il  marcha  du  costé  des  Langues,  qui  est  une 

province  montueuse,  regardant  la  Rivière  de  Gennes, 
pleine  de  trafic  et  fort  peuple'e  de  chasteaux,  avec  in- 
tention de  manger  et  consumer  le  païsennemy,  et  d'as- 
saillir, selon  le  beau  jeu  que  la  fortune  luy  oflriroit  et 
la  qualité'  de  ses  forces  le  pourroit  porter,  Ceve,  Cour- 
temille  ou  Savonne.  Pendant  qu'il  en  bastissoit  et  espioit 
les  moyens,   il   s'adonna   à  prendre  plusieurs   petits 
chasteaux  qui  luy  pouvoient  apporter  domination  dans 
le  pays  et  faciliter  son  dessein.  De  première  aborde'c 
il  attaqua  Gravesane,  qui  fut  emporté;  delà  on  mar- 
cha contre  Serraval,  où  s'estoient  nichez  un  tas  de 
brigandeaux,  lesquels    firent  contenance  de   vouloir 
attendre  le  canon  :  deux  coulevrines  furent  bracque'es , 
lesquelles  en  moins  de  rien  firent  quelque  apparence  de 
bresche.  Les  Fiançois,  sans  attendre  commandement, 
donnèrent  dedans,  la  forcèrent,  tuèrent  tout  ce  qui 
s'y  trouva,  excepté  cinq  ou  six  pauvres  soldats  qui 
furent  depuis  pendus  en  vengeance  du  Guierche  Ra- 
canat,  pendu  à  Sainct  Martin.  Voilà  comment  les 
généraux  d'armée  doivent  estre  retenus  en  ces  exécu- 
tions de  justice  parmy  la  licence  des  armes,  car  la 
vengeance   en  tombe  puis  sur  tel  qui  par  sa  valeur 
peut  donner  une  victoire  de  ville  ou  de  campagne. 
Pendant  qu'on  attaquoit  cestuy-cy,  Montluc  alla  aussi 
dénicher  ceux  qui  estoient  dans  Dogliany,   ausquels 
commandoit  Léon  de  Rellegarde,  espagnol,  autresfois 
nourry  en  France,  lequel  ayant  voulu  faire  du  mau- 
vais à  credict,  fut  forcé  et  prins  et  prest  à  estre  pendu, 
comme  ceux  de  Serraval,  sans  l'importune  instance 
et  supplication  que  tous  les  capitaines  françois  firent 
au  raareschal  pour  le  garentir  de  mojt  :  le  plaisir  par 
luy  faict  à  aucuns,  avec  ce  qu'il  cstoit  fort  galand 

homme,  luy  moyennerent  sa  gi^ace;  vérifiant  parla 
que  Dieu  ne  permet  jamais  qu'un  bien-fiaict  demeure 
sans  contrechange. 

Le  temps  et  les  allaires  militaires,  qui  doivent  estre 
balancez  et  mesurez  à  l'œil  de  la  prévoyance,  firent 
recognoistre  au  mareschal  qu'il  ne  pouvoit  pour  lors 
rien  entreprendre  sur  Courtemille  ny  Savonne,  et 
que  la  partie  se  pourroit  mieux  exécuter  sur  Ceve, 
qui  n'estoit  de  moindre  importance  que  Courtemille. 
Les  choses  délibérées,  le  mareschal  fit  marcher  l'ar- 
mée vers  Ceve  ;  mais  auparavant  que  de  traicter  de 
l'exécution  de  l'entreprinse ,  il  faut  représenter  la  bi- 
zarre situation  de  la  place.  Ceve  est  un  des  anciens 
marquisats  qui  furent  donnez  par  l'empereur  Otho  à 
Aleran  son  gendre,  de  longue  main  fugitif  et  puis  re- 
cognu;  les  partages  qui  ont  esté  faits  des  descendans 
de  l'un  à  l'autre,  l'ont  réduit  en  plus  de  deux  cens 
portions,  les  unes  si  foibles  qu'elles  n'ont  pas  deux 
escus  de  rente,  et  neantmoins,  chassans  l'asne  au  mou- 
lin, veulent  estre  appeliez  marquis.  Ce  sont  des  traicts 
de  la  gloire  et  de  l'ambition  que  nous  ne  pouvons 
quitter,  pour  bassement  que  la  fortune  nous  ait  ren- 
versez. La  ville,  assez  grande  et  bonne,  est  située  au 
pied  d'un  grand  roc  qui  reçoit  aisément  la  taille.  En 
iceluy  jadis  certains  hermites  se  logèrent,  cavans 
dedans  église  ,  chambres  et  autres  commoditez  qui 
se  sont  peu  à  peu  augmentées  ,  ne  laissans  autre  ad- 
venue pour  y  parvenir  qu'un  chemin  de  trois  ou  quatre 
pieds  de  large,  avec  un  grand  précipice  au-dessous. 
Or,  les  Genevois,  qui  voyoient  avancer  les  armes  fran- 
çoises,  à  eux  tousjours  formidables  et  suspectes,  eu- 
rent crainte  que  ceste  ville,  qui  est  sur  leurs  advenues 

vers  la  mer,  ne  tombast  ez  mains  des  François,  et 
firent  infinies  instances  à  domp  Ferrand,  à  ce  qu'il  fist 
un  fort  à  l'entour  de  cest  liermitage,  assez  suffisant 
pour  loger  la  garnison  qu'il  y  faudroit  tenir.  Eux, 
voyans  que  la  chose  prenoit  trop  long  traict,  ollVircnt 
de  contribuer  jusques  à  deux  mille  escus  pour  en  f'aii  e 
le  bastiment.  L'argent  desbourse',  on  y  mit  la  main 
en  telle  diligence,  que  le  foit  fut  dressé,  en  moins 
de  deux  mois,  de  chaux  et  de  briques,  et  bien  flanque. 
Le  mareschal  donc  ,  auparavant  que  disposer  les 
batteries,  voulut  luy-mesme  recognoistre  et  la  ville  et 
le  fort;  l'ayant  fait,  il  trouva  qu'en  s'adressant  pre- 
mièrement à  la  ville,  ce  seroit  se  mettre  en  peine  de 
faire  deux  batteries  au  lieu  d'une  seule,  jugeant  que 
le  fort  ne  seroit  pas  plustost  prins  que  la  ville  à  la- 
quelle il  commandoit  aucunement  ne  se  rendist.  Les 
seigneurs  et  capitaines  ayant  £onclud  de  mesme,  il 
fut  commandé  à  Bonnivet  de  l'aller  assaillir  à  la 
faveur  de  six  pièces  qui  furent  montées  et  logées  à 
foice  de  bras  :  si  tost  qu'elles  commencèrent  à  tirer 
dans  ces  murailles  nouvellement  faictes,  et  qui  n'es- 
toient  gueres  fortes,  ni  terreplanées,  elles  commen- 
cèrent à  se  briser  en  divers  endroicts,  njesme  du  costé 
de  l'entrée  d'iceluy,  où  il  n'y  avoit  pas  six  pieds  de 
profondeur  de  fossé  :  ce  qu'ayant  recognu  le  baron 
de  Cbepy,  il  donna  droict  à  un  des  flancs  avec  la 
hallebarde  pour  les  estoupper  et  donner  aux  siens  le 
combat  et  l'entrée  plus  asseurée;  mais  il  fut  rudement 
i^epoussé,  ayant  eu  le  bas  des  mâchoires  à  demy  em- 
porté d'une  harquebuzade.  S'estant,  luy  ctlestrouppes, 
)  étirez  avec  perle  de  trois  sohl.ils  seulement,  la  batterie 
fui  si  vivement  renforcée,  tirant  d'un  costé  du  bas  cl 

de  l'autre  du  haut  de  la  roche  au  dedans  du  fort,  que, 
le  dix-septieme  jour  d'avril,  n'estans  secourus  etayans 
plusieurs  blessez,  ils  se  rendirent  à  bagues  sauves.  Le 
conte  Bas,  chef  de  la  place ,  aya,nt  eu  la  teste  emportée 
d'un  coup  de  canon  ,  apporta  grand  espouvantement 
parmy  les  siens.  En  ceste  faction  nous  y  perdismes 
seize  ou  vingt  soldats,  que  morts,  que  blessez. 

Par  l'inconvénient  qu'apporta  la  mort  du  chef  de  la 
place,  apprennent  les  capitaines  à  bien  et  diligemment 
pourvoir  et  accommoder  ce  qui  est  nécessaire,  et  non 
pas  à  se  précipiter,  eux  et  le  service  du  maistre  aussi, 
par  une  valeur  inconsidérée ,  et  qu'il  se  faut  mesnager 
plus  soigneusement  dans  une  place  qu'à  la  campagne, 
qui  peut  recevoir  nouveau  chef,  et  non  la  ville  assiégée. 

Les  choses  ayant  esté  ainsi  heureusement  demeslées, 
le  mareschal  fist  sommer  le  sieur  leronime  Sac,  gou- 
verneur de  la  ville ,  d^  la  rendre  ,  sur  peine  que  tout 
seroitmis  à  feu  et  à  sang.  Il  fit  le  sourd,  et,  par  les  es- 
carmouches et  combats  qu'il  dressa  ,  donna  assez  à 
cognoistre  qu'il  ne  la  quitteroit  sans  coup  fraper.  Ce 
fut  un  acte  qui  peut  aussi  tost  estre  réputé  à  témérité 
etinconsideration  ,  qu'à  valeur  et  magnanimité  de  cou- 
rage, attendu  que,  bien  qu'iceluy  leronime  Sac  fut  un 
personnage  fort  brave  et  vaillant,  si  ne  se  devoit-ilpas 
roidir  à  tenir  une  place  assez  mal  fortifiée  contre  gens 
victorieux,  et  qui  avoient  à  commandement  le  chasteau 
qui  la  battoit  en  ruine. 

L'artillerie  fut  dressée  et  la  batterie  commencée  ; 
mais  ayant  tiré  environ  quatre  cens  coups  et  com- 
mencé bresche,  l'ennemy  demanda  à  parlementer  :  le 
mareschal  députa  Bonnivet  pour  traicter  avec  luy.  Il 
fut  en  fm  résolu  que  la  place  seroit  remise  au  Roy, 

avec  l'artillerie  et  munitions,  et  que  les  gens  de  guerre 
sortiroient  bagues  sauves,  enseignes  desployées  et  ta- 
bourin  sonnant. 

Le  capitaine  Loup,  qui  commandoit  aux  gardes  du 
mareschal ,  y  fut  laissé  pour  gouverneur  :  si  l'armée 
de  l'ennemy  ne  se  fust  J.ors  jettée  en  campagne,  la 
composition  n'eust  esté  gt  favorable  qu'elle  fut,  ores 
qu'il  y  ait  une  douceur  et  humanité  fort  loijable  à  ne 
tirer  du  vaincu  que  cela  mesme  qu'en  pareil  cas  nous 
pourrions  nous  mesmes  désirer. 

Le  huitiesme  jour  de  février  i553,  le  Boy  eut  advis 
qu'il  estoit  arrivé  à  Abbeville  un  marchand  anglois  al- 
lant à  Piouen,  qui  estoit  party  le  mardy  devant  de 
Londres,  et  dit  qu'il  y  avoit  environ  cinq  ou  six  jours 
que  le  duc  de  Nortfort  estoit  party  du  lieu  où  estoit  la 
roine  d'Angleterre  ,  pour  venir  trouver  M.  Hoyet,  qui 
estoit  acompagné  d'un  bon  nombre  d' Anglois,  comme 
aussi  d'une  bonne  trouppe  d'Espagnols  ;  et  s'estans 
rencontrés  prés  Rochestre,  que  les  Anglois  qui  estoient 
du  costé  dudict  duc  luy  déclarèrent  fort  ouvertement 
qu'ils  ne  vouloyent  poinct  combattre  contre  ceux  de 
leur  nation  ,  et  que  là  dessus  ils  commencèrent  eux 
mesmes  à  charger  lesdicts  Espagnols,  tous  lesquels 
furent  defaicts  par  ladicte  trouppe  de  M.  Hoyet:  quoy 
voyant,  le  duc  de  Nortfort  fut  contrainct  de  se  sauver; 
tous  les  Anglois  qu'il  avoit  avec  luy  demeurèrent  avec 
M.  Hoyet. 

Que  Hoyet  est  de  présent,  avec  vingt  ou  trente  mille 
Anglois ,  dedans  les  faulx-bourgs  de  Londres,  et  que 
la  trouppe  croist  de  jour  à  autre,  disans  qu'il  veulent 
défendre  leur  couronne  et  mourir  tous,  avant  que  de 
permettre  que  les  Espagnols  entrent  dans  leur  pays. 

Qu'il  est  venu  grand  nombre  de  gentils-hommes 
des  pays  de  Cornoiiaille  et  d'Eucher,  qui  ont  oflërt 
audict  M.  Ho3'^et  de  faire  venir  gens  de  leur  pays ,  s'il 
cognoit  qu'il  en  soit  besoin  pour  le  maintien  de  leur 
liberté. 

Que  la  Roine,  estant  à  Lc^idres ,  a  mandé  plusieurs 
fois  à  M.  Hoyet  qu'il  se  depoTtast  de  ceste  entreprinse , 
et  qu'elle  luy  pardonnoit  la  faute  que  il  avoit  commise 
envers  elle  ;  à  quoy  il  avoit  respondu  qu'il  ne  la  vou- 
loit  offenser,  mais  simplement  défendre  la  couronne 
jusques  à  la  mort. 

Que  la  Pvoine  envoya  quérir  millort  d'Arondel,  et 
qu'elle  luy  demanda  quelle  forteresse  de  son  royaume 
estoit  la  plus  asseurée  pour  elle.  A  quoy  il  respondit 
que  fort  volontiers  il  le  luy  diroit,  pourveu  qu'elle  luy 
permist  d'en  dire  librement  son  opinion  :  ce  qu'elle 
luy  accorda.  Quoy  faict  ,  le  millort  d'Arondel  luy 
dict  que  la  meilleure  et  la  plus  seure  forteresse  qu'elle 
pouvoit  choisir  en  son  royaume ,  c'esloit  d'appaiser 
son  peuple  et  regaigner  les  cœurs  des  sujets,  et  que 
lors  tout  seroit  fort  pour  elle  ;  ce  qu'elle  trouva  fort 
mauvais ,  disant  qu'elle  ne  vouloit  plus  de  tel  conseil 
que  le  sien. 

Que  le  duc  de  Suffort  s'est  absente'  de  la  Cour ,  et 
dict- on  qu'il  se  devoit  joindre  avec  M.  Hoyet. 

Qu'il  est  bruict  que  millort  Courtenay  a  esté  mis 
prisonnier  en  la  cour  de  Londres,  et  que  l'evesque  de 
Vinchestre  s'en  est  fuy. 

Que  le  conseil  de  ladicte  Roine  n'est  plus  que  de 
millort  Payen,  Chesnay  et  Coban. 

Que  tous  les  autres  grands  seigneurs  qui  hantoienl 
ledict  Hoyet  se  sont  retirez  en  leurs  maisons ,  chas- 

teaux  et  forteresses,  pour  défendre  leur  pais  et  leurs 
gens  s'il  en  est  besoin. 

Que  le  comte  d'Aigmont  et  ceux  qui  estoient  allez 
avec  luy  en  x4.ngleterre  ont  failly  à  estre  tuez  ,  et  n'o- 
sent plus  bouger  de  leur  logis. 

Qu'il  est  grand  bruict  que  madame  Elizabeth,  sœur 
de  la  Roine,  s'est  retirée  au  pays  de  Galles. 

Que  l'émotion  est  si  grande  et  si  commune  par  toute 
l'Angleterre,  qu'il  n'est  plus  en  la  puissance  delà  Roine 
d'y  remédier  par  autre  moyen  que  de  rompre  du  tout 
le  mariage  du  prince  d'Espagne  et  d'elle,  et  espouser 
un  seigneur  de  son  pays. 

Pendant  que  ces  exécutions  se  faisoient,  domp  Fer- 
rand  assembloit  son  armée ,  soit  pour  venir  au  secours, 
ou  pour  nous  coupper  chemin  sur  la  retraicte  qu'il 
falloit  faire  en  Piedmont,  et  par  le  passage  de  la  rivière 
de  Sture,  assez  furieuse  et  sans  pont.  Et  de  faict,  l'en- 
nemy  envoya  devant  dom  Alvaro  de  Saude,  raaistrc 
de  camp ,  gênerai  des  Espagnols ,  avec  douze  cens 
hommes,  pour  nous  amuser  pendant  que  le  gros  mar- 
choit.  Il  donna  jusqu'au  pont  des  Molieres ,  à  demy 
lieue  dudict  Ceve  ,  où  il  fut  rencontré  par  le  sieur  du 
Pied  du  Fort,  poitevin,  lieutenant  des  cent  hommes 
d'armes  du  mareschal,  suivy  de  quatre  ou  cinq  cens, 
que  picquiers ,  que  harquebuziers,  conduits  par  Laval , 
qui  avoient  tous  deux  commandement  de  si  vivement 
donner  dans  les  ennemis  qu'ils  leur  fissent  quitter  le 
pont ,  comme  ils  firent ,  regaignans  les  coustaux,  ayans 
perdu  environ  quatre  vingts  hommes,  et  nous  sept  tant 
seulement ,  et  deux  hommes  d'armes  blessez. 

Le  mareschal  cependant  faisoit  dihgentcr  l'armée,  à 
fin  qu'elle   eust  passé  l'eau  au   chastelet    auparavant 

que  l'ennemy  estimast  que  nous  fussions  seulement 
deslogez;  car,  s'ils  nous  eussent  trouvez  embarrassés 
des  desordres  et  des  craintes  qu'il  y  a  tous) ours  sur  les 
retraictes,  mesmes  au  passage  des  rivières,  nous  n'en 
eussions  pas  eu  si  bon  marché  que  nous  eusmes.  Les 
soldats ,  animez  de  la]propre  présence  de  leur  gênerai 
prudent  et  intrépide,  ne  daignèrent  passer  sur  un  pont 
de  charrettes,  qui  avoit  esté  dressé  toute  la  nuict,  ains 
François,  Suisses  et  Italiens,  à  l'envy  l'un  de  l'autre  , 
passèrent  quasi  tous  à  gué;  et,  à  mesure  qu'ils  mon- 
toient  sur  la  campagne  au  delà  des  rives  de  la  rivière, 
ils  se  mettoient  en  bataille,  crians  :  Combat  !  combat  ! 
Sur  ce  propos,  faict  à  noter  qu'au  mesme  instant  que 
nous  demeslions  si  hastivement  nos  fusées,  et  que  l'ar- 
mée traversoit  ainsi  la  rivière,  domp  Ferrand,  qui 
s'estoit  jette  en  campagne  pour  avoir  curée,  despescha 
un  trompette  au  mareschal ,  sous  couleur  d'avoir  rai- 
son de  quelque  desordre  commis  dans  les  terres  impe- 
rlalles,  mais  en  eflfect  pour  recognoistre  à  quoy  nous 
en  estions  :  auquel  en  peu  de  mots  il  commanda  de 
s'en  retourner  plus  hastivement  qu'il  n'estoit  venu,  et 
qu'il  dict  à  son  maistre  qu'il  ne  s'estoit  pas  levé  si  ma- 
lin que  luy,  et  que  toutes-fois  s'il  s'avançoit  tant  soit 
peu,  qu'il  le  trouveroit  en  campagne  raze,  la  picque 
au  poing ,  pour  luy  faire  raison  de  ces  desordres  et  de- 
mandes :  ce  que  le  sieur  domp  Ferrand  ayant  entendu 
par  la  trompette  et  par  ceux  qu'il  avoit  sur  les  champs , 
et  que  nostre  diligence  l'avoit  prévenu ,  il  tourna  Ijride 
vers  Cairas  sans  entreprendre  lors  aucune  chose  digne 
de  mémoire.  De  ceste  heureuse  et  tant  honorable  re- 
traicte  on  doit  apprendre  que  la  veue  des  ennemis 
ne  doif  jamais  esbranler  le  capitaine  gênerai,  qui  a  le 

jugement  sain ,  que  commettre  jamais  tout  à  un  furieux 
combat,  si  l'évident  péril  et  ruine  de  l'arme'e  ne  l'y 
forcent  de  tous  poincts;  et  à  la  vérité,  s'il  a  l'asseu- 
rance  et  le  jugement  bon ,  il  en  viendra  à  bout  et  à  son 
honneur,  mesures  s'il  rejecte  l'opinion  d'un  tas  de  gens 
qui  sçavent  mieux  caqueter  que  combattre  en  ces  né- 
cessitez, où  il  n'est  permis  de  faillir  deux  fois,  embras- 
sans,  comme  elles  font,  la  conséquence  du  total. 

Le  maresclial ,  ne  désirant  rien  plus  que  de  porter 
la  domination  du  Roy  jugques  aux  portes  de  Gennes 
et  de  Savonne,  et  dans  elles-mesmes  aussi  s'il  eust  eu 
dequoy,  afin  de  faire  diversion  des  guerres  de  Parme 
et  de  France,  jugea  que  s'il  pouvoit  joindre  à  la  prinse 
de  Ceve  celle  de  Courtemille,  que  elle  luy  serviroit 
de  planche  fort  opportune  pour  l'advancement  de  ses 
desseins,  ou ,  au  deffaut  d'iceux,  de  tenir  les  ennemis 
en  crainte  et  en  despence,  et  se  prévaloir  de  trente 
lieues  de  pays  que  la  conqueste  de  ces  deux  places  luy 
pouvoit  donner.  Il  fit  donc  ses  appareils  pour  aller  as- 
saillir Courtemille  à  six  lieues  de  Savonne.  Geste  place 
est  située  en  une  vallée,  et  toutesfois  sur  une  monta- 
gnette  au  pied  de  laquelle  il  y  a  deux  petites  villes,  l'une 
joincte  au  chasteau,  et  l'autre  au  delà  d'un  ruisseau  qui 
passe  entre  les  deux  villes,  qui  sont  conjoinctes  toutes 
deux  par  un  pont  de  pierre:  la  première,  qui  est  em- 
brassée du  chasteau,  estoit  assez  bonne,  et  l'autre  mé- 
diocre. Tout  le  pays  des  environs  ne  sont  que  monta- 
gnes, les  unes  de  facile  accès,  et  les  autres  assés  aspres, 
pleines  de  chataigners  :  de  sorte  que  la  pluspart  du 
temps  il  falloit  que  l'artillerie  fust  montée  et  descendue 
à  force  de  bras.  Les  soldats,  tant  françois  que  suisses, 
n'espargnerent  les  leuis  à  ce  faire,  la  gloire  et  le  pot 

de  vin  estans  attachez  à  leur  labeur.  Toutes  difficultez 
surmonte'es ,  l'arme'e  et  l'artillerie  passèrent  le  dernier 
d'avril ,  et  de  pleine  arrivée  la  fanterie  donna  dans  la 
première  ville,  qui  fut  emportée  à  vive  force ,  ores  que 
deux  cens,  qu'Espagnols  qu'Italiens,  la  deffendissent. 

La  nuict  ensuivante  le  mareschal  fit  loger  quelques 
pièces  pour  battre  l'autre  ville,  pour  après  plus  aisé- 
ment assaillir  le  chasteau ,  jadis  basty  par  les  Romains 
et  appelé  Curia  Eniiliana.  Au  poinct  du  jour  l'artillerie 
joiia  si  bien  son  personnage,  que  en  moins  de  trois 
heures  il  y  eust  bresche  raisonnable.  Bonnivet,  qui  te- 
noit  les  trouppes  pre^s  pour  donner  dedans,  ne  peut 
retenir  les  soldats  qu'ils  ne  donnassent  aussi-tost  à  la 
bresche,  qui  ne  fut  guère  disputée  par  les  Espagnols 
sur  l'espérance  de  la  retraicte  que  le  chasteau  leur  pré- 
sentoir Il  y  en  demeura  toutesfois  environ  soixante, 
que  morts,  que  blessez,  tant  à  la  bresche  que  à  la  fuite. 

L'armée  estant  toute  bien  commodément  logée  dans 
ces  deux  villes  pleines  de  vivres,  le  chasteau,  grand, 
spacieux  et  bien  flanqué,  fut  recogneu  avec  beaucoup 
de  peine  et  de  hazard ,  tant  les  harquebuzades  et 
mousquetades  pleuvoient  dru  et  menu ,  mesme  aussi 
l'ennemy  estant  sorty  à  l'escarmouche ,  où  nous  per- 
dismes  quatre  soldats  et  six  de  blessez.  Il  fut  trouvé 
plus  fort  et  mieux  flanqué  qu'on n'esperoit  pas;  la  dif- 
ficulté augmenta  toutesfois  le  courage  à  un  chacun,  et 
par  ainsi  la  batterie  fut  commencée  du  costé  de  la 
première  ville,  la  muraille  se  descouvrant  mieux  de 
ce  costé  là  que  par  la  seconde  attachée  audicl  chasteau  ; 
il  fut  tiré  environ  douze  cens  coups  de  canon ,  qui  firent 
peu  d'eiîéct,  cest  endroit  estant  trouvé  le  plus  fort  et 
le  mieux  ramparé.  11  fut,  à  cesle  cause,  advisé  de  la 

remuer  du  costé  de  la  montagne,  quelque  pénible 
qu'elle  fust,  estimant  le  mareschal,  comme  il  se  trouva 
depuis,  quel'inaccessibilite'du  lieu  l'auroit  rendu  plus 
négligemment  remparc'.  Toute  la  nuict  les  grands,  les 
moyens  et  les  petits,  travaillèrent  si  courageusement 
à  remuer  et  à  monter  l'artillerie  à  force  de  bras,  qu'au 
poinct  du  jour  huict  canons  se  trouvèrent  logez,  ga- 
bionnez  et  plate -formez,  et  quatre  coulevrines  par 
le  bas  de  la  ville  pour  abattre  les  deffences.  Tout  tira 
dételle  furie  et  sans  intermission,  que  sur  le  midy  il  y 
eut  forme  de  bresche  en  ce  haut  qui  n'estoit  point 
remparé,  et  si  il  n'y  avoit  point  de  terre  dedans  pour 
le  pouvoir  faire.  De  manière  que  l'ennemy,  estonné  de 
ceste  diligence,  de  la  nécessité  des  vivres  et  de  nulle 
espérance  de  secours,  ainsi  qu'on  consultoit  pour  aller 
à  l'assaut,  donna  la  chamade ,  qui  fut  responduë  ;  et  sur 
ce,  les  armes  faisans  surceance,  un  gentilhomme  se 
monstra  sur  la  muraille,  qui  demanda  à  parlementer. 
Le  sieur  de  Richelieu,  lieutenant  de  Bonnivet,  y  fut  en- 
voyé, et  moy  avec  luy.  Tant  fut  allé,  venu  et  disputé, 
que  finablement  la  place  fut  rendue  à  bague  sauves, 
l'artillerie  et  les  munitions  demeuransaux  victorieux. 
Il  sortit  de  la  place  environ  quatre  cens  hommes  bien 
armez. 

La  remonstrance  que  j'ay  cy -devant  faicte  de  l'im- 
portance de  la  place ,  donna  occasion  au  mareschal  d'y 
séjourner  environ  trois  sepmaines,  pour  la  faire  si  bien 
remparer  et  pourvoir,  que  l'ennemy  perdist  espérance 
de  la  pouvoir  reprendre  qu'avec  grand  despence,  lon- 
gueur de  temps  et  beaucoup  dehazard.  Le  sieur  de  Ri- 
'chelieueneullegouvernement,  dufjucl  il  s'ac(|uita  fort 
généreusement.  Baptiste  Fornar,  gouverneur  d'Albc 

lors  qu'elle  futprinse,  devint  depuis  serviteur  du  Roy, 
et  se  trouva  en  ceste  armée,  pendant  le  séjour  de  la- 
quelle tous  les  chasteaux  et  bourgades  des  environs 
dudict  Courtemille  se  vindrent  présenter  pour  rendre 
obéissance  à  Sa  Majesté.  Il  n'y  eut  que  celuy  de 
Castres  et  de  Cossan,  dans  lesquels  il  y  avoit  garni- 
son ,  qui  firent  contenance  de  se  vouloir  faire  battre  ; 
mais,  voyans  marcher  partie  de  nos  trouppes,  sous  la 
conduicte  de  Bonnivet ,  ils  furent  assez  laschement 
rendus.  Le  Fornar  eut  charge  de  garder  Castres ,  pour 
de  là  dresser  des  pratiques  dans  Gennes,  dont  depuis 
il  s'acquita  assez  mal ,  vérifiant  la  vérité  du  proverbe 
italien  qui  dit  :  D'iiiimico  reconciliato  non  ti  fidar,  se 
jwîi  voi  esser  gabato  (0. 

Pendant  ces  exécutions,  le  sieur  domp  Ferrand  dili- 
gentoit  l'amas  de  ses  forces,  enintention,  comme  le  bruit 
couroit,  de  secourir  la  place  ou  de  donner  bataille.  Or, 
tout  ainsi  que  les  infortunes  qu'il  avoit  précédemment 
courues  le  pouvoient  ranger  à  prendre  ce  hazardeux 
party,  les  prosperitez  au  contraire  du  mareschal  l'invi- 
t oient  à  s'en  garder  et  à  se  retirer,  non  pas  dans  les  gar- 
nisons, mais  bien  dans  les  tranchées  de  Poyrin  ou  de 
Carmagnolles,  qui  font  quasi  le  centre  du  Piedmont, 
afm  de  considérer  de  là  les  mouvemens  de  l'ennemy,  et, 
selon  iceux  ,  s'advancer  ou  reculer  :  car,  tout  ainsi  que 
la  valeur  et  le  sage  conseil  sont  ceux  qui,  sous  la  bé- 
nédiction de  Dieu,  emportent  la  gloire  des  batailles, 
tout  de  mesme  aussi  l'orgueil  et  la  témérité  les  font 
perdre  ,  ruinant  l'utilité,  la  seureté  et  la  gloire  des  con- 
questes  précédemment  faictes.  Ne  s'estans  donc  entre- 

(»)  Ne  point  te  fier  à  un  ennemi  réconcilié,  si  tu  ne  veux  être 
trompé. 

rencontrez,  l'enneray  marcha  du  coste'  d'Ast,  et  nous 
de  Poyrin,  et  de  là  aux  garnisons.  Cependant  le  ma- 
reschal  ne  perdit  temps  à  pourvoir  toutes  les  places 
qui  estoient  du  costé  de  l'enneray.  Cela  faict,  ayant 
este'  adverty  que  domp  Ferrand  vouloit  attaquer  Ville- 
neufve,  il  diligenta  de  faire  de  nouveau  un  corps  d'ar- 
me'e  des  trouppes  qui  avoyent  séjourné  par   les  gar- 
nisons pendant  que  les  autres  tenoient  la  campagne, 
leur  donnant  le  rendez-vous  à  Rive  de  Quiers,  situé 
à  quatre  mils  de  Villeneufve.  Soudain  qu'il  y  fut  ar- 
rivé il  eut  advertissement  de  quatre  divers  endroicts, 
et  de  la  main  mesme  de  gens  fort  croyables,  que  domp 
Ferrand  se  devoit  le  lendemain  advancer  pour  gaigner 
le  logis  de  Butiglieres,  fort  advantageux  pour  les  cavines 
et  vallons  qui  sont  à  l'entour,  et  que  j'ay  souvent  veus. 
Là  dessus  Brissac,  qui  ne  vouloit  jamais  faillir  tout 
seul ,  assembla  tous  les  seigneurs  de  l'armée  pour  avoir 
leur  advis  sur  ce  qui  estoit  à  faire,  leur  tenant  ces 
propos:  «  Messieurs,  je  vous  ay  tous  icy  assemblez, 
comme  mes  chers  compagnons  d'armes,  pour  vous 
dire  que  je  suis  fort  bien  adverti  que  le  sieur  domp  Fer- 
rand est  réduit  à  tel  desespoir,  qu'il  a  résolu  de  tout 
bazarder  pour  prendre  Villeneufve  ou  nous  donner 
la  bataille  :  il  me  semble  que  ceste  resolution ,  qui 
doit  décider  du  total,  doit  estre  aussi  en  nous,  mais 
par  raisons  différentes  toutesfois,  et,  qui  neantmoins 
sont  toutes combaluës  de  raisons  si  contraires,  qu'elles 
suspendent  mon  jugement  et  ma  délibération.  Laisser 
perdre  Villeneufve  ,  il  ne  le  faut  pas  ;  laisser  aussi  en- 
trer l'ennemy  dans  nos  plus  chères  entrailles,  il  ne  le 
faut  pas,  au  moins  sans  luy  faire  sentir  la  puissance  de 
noslre  maistre,  celle  de  nos  bras  et  de  nostre  dévotion 

à  son  service.  Je  sçais  assez  que  le  bon  advis,le  bon 
cœur  ny  l'expérience,  ne  defFaudront  jamais  en  vous; 
mais,  quand  toutesfois  je  considère  que  les  forces  et  les 
moyens  des  ennemis  surpassent  les  noslres  en  quantité 
et  non  en  courage,  et  que  ce  n'est  pas  sagement  faict 
de  bazarder,  sur  l'asseurance  de  ces  belles  parties,  tout 
un  Estât,  mesme  n'estans  pressez  par  disgrâce  ou  par 
desespoir  qui  soit  en  nous  comme  il  est  de  leur  costé, 
j'estime  lors  que  nous  devons  demeurer  sur  l'advantage 
des  parties,  avec  resolution  neantmoins  toute  arrestee 
de  nous  ranger  à  ce'a  seulement  que  l'occasion  pour- 
roit  advantageusement  offrir;  car,  combien  que  la  gé- 
nérosité de  nostre  maistre  n'ait  rien  plus  à  cœur  que 
de  marier  ensemble  la  gloire  des  armes  avec  la  magna- 
nimité de  l'ame,  cruelles  ennemies  de  la  crainte  et  de 
la  honte,  si  faut  il  que  nous  considérions,  auparavant 
que  nous  embarquer  plus  avant,  que  celuy  qui  se 
prépare  à  toute  sorte  de  fortune,  et  qui  remet  ses  armes 
en  la  main  de  Dieu,  n'est  jamais  surprins.  Sur  ce  pro- 
pos vous  vous  souviendrez  aussi  s'il  vous  plaist,  mes- 
sieurs, que  quand  le  Roy,  l'année  passée,  me  bailla 
congé  de  donner  bataille,  je  remonstray  à  Sa  Majesté 
que  j'avois  apprins  du  feu  roy  François,  son  père, 
que  le  sage  capitaine  ne  devoit  jamais  bazarder  toutes 
les  forces  ny  toute  sa  fortune;  et  que,  à  la  vérité,  il 
avoit  tousjours  esté  dangereux  aux  affaires  d'Estat  de 
pratiquer  ces  violentes  médecines ,  si  le  mal  n'est  du 
tout  incurable  ;  que  le  Piedmont  estoit  tant  esloigné 
de  la  France,  qu'il  ne  pourroit,  cas  que  la  fortune  nous 
fust  contraire,  estre  si  tost  secouru  que  l'ennemi  n'eust 
auparavant  prins  cinq  ou  six  des  meilleures  places  qui 
ont  cousté  tant  de  sang,  d'or,  de  temps  et  de  labeurs 

à  conquérir  et  conserver.  Je  crains  que  ces  mesmes 
remonstrances  n'ayent  prins  racine  en  l'ame  de  Sa 
Majesté',  et  qu'aujourd'hiiy  entreprenans  ce  à  quoy 
nous  nous  disposons,  qu'eHe  ne  soit  pour  le  trouver 
mauvais,  et  d'autant  plus  si  le  desavantage  tournoit 
sur  nous  :  de  l'en  advertir,  la  hriefvete'  du  temps  ne  le- 
permet  pas.  Je  sçay  bien  que  l'espérance  et  le  couia^e 
sont  drogues  fort  salutau-es  pour  les  com!)ats,  et  toutes- 
fois  si  fallaces,  qu'il  ne  s'y  faut  jamais  guieres  fier,  pour 
ne  nous  inconsidere'ment  précipiter  dans  les  muables 
ondes  de  la  fortune.  Je  croirois  donc,  puis  que  nos 
places  sont  passablement  fournies  à  toute  sorte  d'évé- 
nement, que  nostre  armée  est  pleine  de  bons  et  fîdelles 
combattans  et  garnie  de  chefs  sages,  vaillans  et  intre- 
})ides,  que  nous  ne  sçaurions  mieux  faire  que  do  nous 
laisser  emporter  à  la  resolution  de  la  bataille,  appellans 
premièrement  Dieu  à  nostre  aide,  qui  ne  nous  deffaudra 
jamais  en  cause  si  juste  qu'est  celle  de  nostre  maistre  ;  en 
laquelle  confiance  nous  devons  tous  tourner  les  yeux  à 
Dieu,  à  ce  qu'il  luy  plaise  tellement  disposer  nos  affaires, 
qu'il  y  ait  plustost  en  nous  le  regret  de  n'avoir  com- 
batu  que  la  douleur  de  la  perte.  Si  nous  sommes  un 
peu  longs  en  nos  délibérations,  nous  serons  tant  plus 
sages  et  plus  résolus  aux  généreuses  exécutions.  >» 

Dampville,  La  Fayette,  Tavanes  ('),  Aussun,  Aubi- 
gny,  Terrides,  Chavigny ,  de  Gyr,  lieutenant  de  Mau- 
geron,  La  Motte  Gondrin,  vironle  Gourdon,  \p  pré- 
sident Birague,  Ludovic  et  (Jarles  Biragues  frères, 
Montluc  ,  Francisque  Bernardin  de  Vimeicat  et 
Sainct Cliaumont,  du  l'oloux  et  La  Curée,  appeliez  à 

(')  Tavannes  avoit  quitté  le  Piémont  dés   i'aanéc  précédente j  il 
servoit  alors  sur  les  fronlitres  d'Allemagne. 

ce  conseil,  concoururent  tous  à  donner  la  bataille, 
conforme  à  l'opinion  du  mareschal,  protestans  et  ju- 
rans  de  vaincre  ou  généreusement  mourir.  Bonnivet, 
de  naturel  assez  gaillard  ,  respondit  au  mareschal,  du- 
quel il  estoit  cousin  germain  :  «  Il  n'y  a  qu'un  mot  à 
dire,  monsieur,  soyez  seur  que  nous  vaincrons,  ou 
que  (monstrantles  basses  marches)  nous  ne  craindrons 
plus  les  vainqueurs.  Quoy  !  nostre  cause  n'est-elle  pas 
juste?  Courage!  courage!  Dieu  la  protégera,  en  l'in- 
voquant de  bon  cœur,  comme  nous  devons  tous  faire. 
Nous  avons  pieça  apprins  à  vaincre  et  à  n'estre  jamais 
vaincus,  nous  ferons  rempart  de  nostre  vertu  et  de  la 
gloire  de  nos  majeurs  ('),  sous  les  propices  enseignes 
de  Dieu,  et  sous  les  victorieuses  du  Roy.  »  Le  mares- 
chal les  remercia  tous,  et  pria  que  chacun  de  son  costé 
preparast  diligemment  et  soy  et  sa  trouppe ,  pour  pai- 
tir  à  minuict  et  aller  gagner  le  logis  de  Butiglieres  , 
qui  avoit  de  belles  campagnes  pour  de'mesler  le  jeu 
des  armes  ;  et  que  cependant  les  forces  de  Quiers  , 
Thurin  et  Villeneufve  se  viendroient  joindre  à  luy , 
en  ayant  desja  faict  le  commandement. 

A  ceste  resolution  l'armée  deslo2;ea  à  la  sourdine  : 
elle  estoit  composée  de  six  à  sept  mille  François ,  de 
deux  mille  Italiens,  deux  mille  AUemants,  trois  mille 
Suisses,  de  trois  cens  hommes  d'armes,  de  six  cens 
chevaux  légers,  et  six  pièces  de  campagne,  sans  envi- 
ron cent  ou  six  vingts  gentils-hommes  volontaires  qui 
estoient  avec  le  mareschal,  et  autres  seigneurs. 

Sur  les  six  heures  du  matin,  l'ai-mée  marchant  en 
ordonnance,  on  eut  nouvelles  que  domp  Ferrand  se 
hastoil  de  gaigncr  Bu'iglieres  ;  or,  craignant  d'estre  de- 

■'  Aacclres. 

vancé,  le  mareschal  depescha  soudain  La  Motte  Gon- 
diin  et  le  viconte  de  Gourdonavec  deux  cents  chevaux 
et  trente-cinq  harquebuziers  à  cheval ,  sous  le  sieur  de 
LaCure'e,  brave  et  diligent  cavalier,  pour  donner  jus- 
qu'à Butiglieres,  rompre  et  gaster  les  puits,  s'il  trou- 
voit  l'ennemi  plus  advance'  que  nous,  et  faire  neant- 
nioins  contenance  de  vouloir  disputer  le  logis,  et  que, 
selon  ce  qu'ils  trouveroient,  d'heure  à  d'autre  ils  en 
donnassent  advis.  Nostre  armée  cependant  marchoit 
tousjours  de  si  bon  pas  qu'environ  midy  elle  se  trouva, 
à  trois  mil  de  Butiglieres,   en  une  belle   campagne 
raze,  où  le  mareschal  ordonna  ses  batailles,  sur  l'ad- 
vis  que  Gondrin  et  Gourdon  luy  donnèrent  que  tout 
ce  qu'ils  avoient  peu  faire,  l'ennemi  leur  venant  sur 
les  bras ,  c'avoit  esté  de  jetter  du  bled  dans  les  deux 
puits  de  la  ville.  Peu  après,  et  quasi  au  mesme  instant, 
ils  mandèrent  au  mareschal  que  l'avant  garde  enne- 
mie commençoit  à  se  loger,  et  que  la   bataille  n'en 
estoit  gueresloin.  Sur  ces  rapports  le  mareschal,  tour- 
noyant la  campagne  pour  en  recognoistre  les  advan- 
tages,  appeiccut  que  1  armée  ennemie  estoit  encores  à 
j)lus  de  demie  lieue  de  Butiglieres,  marchant  toute  à 
la  file ,  dont  il  cuida  forcener  -,  car  si  les  avant-cou- 
reurs eussent  recogneu    bien    au    vray    l'ennemi    et 
mandé  au  vray  ce  qui  en   estoit,  le  mareschal  eust 
esté  assez  à  temps ,  ou  pour  saisir  le  logis  le  premier, 
ou,  les  trouvaas  esloignez  les  uns  des  autres,  comme 
ilsestoient,  sans  tenir  oidonnance  ny  reigle  militaire, 
deflfaire  les  premiers  venuz,  et  donner  Tespouvanlc  si 
grande  aux  autres,  (ju'il  eust  peu  gaigner  la  bataille 
à  peu  de  peine  et  de  hazard  :  prenant  toutesfois,  parmi 
ce  désordre  et  despit,  parti  convenable,  il  fit  avancer 

ses  bataillons  jusques  sur  le  fi  ont  d'un  fossé  qui  traver- 
solt  plusieurs  endroicts  de  ceste  campagne,  puis  jelta 
dans  deux  toulîes  de  bois  (|ui  estoient  aux  costez  d'i- 
celle,  et  qui  flanquoient  l'armée,  une  trouppe  d'har- 
quebuziers  et  cent  chevaux ,  avec  commandement  de 
ne  se  descouvrir  jusques  à  tant  qu'ils  vissent  les  enne- 
mis un  peu  plus  advancez  qu'eux  ;  et  que  lors  ils  don- 
nassent par  les  flancs,  avec  grands  cris  et  le  plus  fu- 
rieusement qu'ils  pourroient.  Il  bailla  au  sieur  Fran- 
cisque Bernardin  autres  deux  cens  chevaux  et  quatre 
cens  harquebuziers  choisis,  luy  commandant  de  se  te- 
nir un  peu  à  l'escart  des  bataillons,  et  delà  bien  et  di- 
ligemment considérer,  si  on  venoit  aux  mains,  quel 
seroit  le  choc  et  le  combat,  pour  favoriser  celuy  des 
bataillons  qui  auroit  besoin  de  son  secours. 

Pendant  qu'on  disj^osoit  ainsi  toutes  choses,  l'ennemi 
s'avança  hors  de  Butiglieres  jusques  à  un  grand  cavin 
quiestoit  entre-eux  et  nous.  Soudain  les  enfans  perdus 
se  jetterent  au  devant  des  bataillons ,  agaçant  les  enne- 
mis par  une  gresle  d'harquebuzades,  qui  ne  demeu- 
roient  sans  fort  rude  response.  Le  mareschal  s'eslant 
advancé  avec  dix  chevaux  seulement,  dont  Bonnivet, 
Montluc  et  Sainct  Chau mont  faisoient  partie,  ils  s'ap- 
prochèrent si  fort  qu'ils  descouvrirent  ce  grand  cavin, 
sur  le  front  duquel  les  bataillons  de  l'ennemi  estoient 
rengez ,  et  avec  tel  advantage,  que  nous  ne  pouvions 
aller  à  eux  sans  nous  desordonner,  ny  aussi  eux  venir 
à  nous  sans  courir  pareil  desordre, 

Brissac,  s'en  retournant  au  petit  pas ,  fut  salué  de 
plusieurs  harquebuzades  qui  ne  portèrent  coup  que 
sur  le  cheval  de  Montluc  :  et  lors,  se  présentant  au 
front  des  bataillons,  qui  le  saluèrent  avec  grands  cris 

et  applaudissemens,  ne  leur  fit  que  dire  ces  mots  : 
«  Mes  compagnons  et  mes  amis,  je  ferois  tort  à  ceste 
grande  valeur  et  à  cest  inlrepide  courage  que  j'ay  tant 
et  tant  de  fois  expérimentez  en  vous,  si  je  m'amusois, 
par  paroles  et  remonstrances,  à  vous  encourager  pour 
vaillamment  affronter  nos  ennemis,  lesquels,  rédou- 
tans  la  force  et  la  valeur  de  vos  armes,  se  sont  par- 
quez, ou,  pour  mieux  dire,  cachez  en  lieu  où  nous 
ne  les  sçauiions  aller  ti ouver  sans  vous  exposer  à  un 
trop  évident  hazard,  à  cause  d'un  cavin  qui  est  de- 
vant eux.  Tenez  vous  neantmoinsprests  pour  me  suivre 
et  donner  avec  moy  dedans  eux,  si,  ayant  encor  un 
peu  mieux  recognu  moy  mesme  leur  contenance,  j'en 
donne  le  signal  ,  asseuré  que  je  suis  qu'aussi  tost 
qu'ils  vous  verront  esbranler  ils  quitteront  la  partie, 
pour  vous  faire  de  nouveau  triompher  d'eux,  comme 
vous  avez  cy-devant  tousjouis  heureusement  faict, 
sous  la  conduite  du  Dieu  des  armées.  »  La  responce  ne 
fut  qu'une  joyeuse  acclamation  de  bataille,  et  sur  tout 
des  Suisses,  commandez  parle  colonel  Fiolic,  lequel, 
au  nom  des  compagnons,  promit  au  mareschal  de  com- 
battre avec  tel  courage  et  affection  ,  qu'ils  tourneroient 
l'ennemi  en  fuite  sous  les  victorieuses  enseignes  du 
Roy.  L'ennemi,  demeurant  obstiné  à  ne  desplacer  hors 
de  son  fort,  la  journée  se  passa  en  escarmouches,  au- 
cuns des  leurs  demeurans  prins  et  des  noslres  aussi, 
et  entre  autres  le  capitaine  Duno,  normand.  Le  soleil 
s'abaissant,  chacun  icprint  la  route  du  logis,  marchant 
tonsjours  en  ordonnance. 

Domp  Fcrrand,  brave  et  rusé  capitaine,  delà  à  deux 
jours  joua  un  personnage  qui  trompa  pour  ce  coup 
le  mareschal.  Il  sçavoit  de  longue  main  (juc  les  chas- 

teaux  que  nous  tenions  es  environs  de  Cairas,  avoient 
réduit  cette  place  à  telle  extrémité,  qu'elle  s'en  alloit 
perdue  si  elle  n'estoit  secourue,  tant  les  vivres  y  es- 
toient  courts.  Or,  pour  en  faire  l'advictuaillement  en 
toute  seureté  et  hors  le  hazard  d'une  bataille,  sans 
venir  à  laquelle  cela  ne  pouvoit  estre  fait  à  temps,  il 
s'imagina  de  mettre  en  avant  une  suspension  d'armes, 
pour  essayer ,  d'un  commun  accord ,  chacun  de  son 
Gosté, de  réduire  sonmaistre  à  la  paix,  laquelle  domp 
Ferrand  desiroit  infiniement  pour  deux  raisons  :  l'une 
parce  qu'il  avoit  descouvert  que  ses  emulateurs  prati- 
quoient  envers  l'Empereur  de  le  faire  révoquer  de  sa 
charge,  comme  il  fist  depuis;  l'autre,  pour  pouvoir, 
pendant  ces  traictez  et  suspensions  d'armes,  aviçtuailler 
Cairas.  Pour  parvenir  donc  à  ce  sien  dessein,  il  com- 
manda à  domp  Alvaro  de  Saude,  qui  tenoit  prisonnie 
de  guerre  le  capitaine  Duno,  commissaire  de  l'artil- 
lerie ,  de  luy  faire  sentir  de  loin ,  comme  de  luy-mesme, 
un  regret  de  voir  les  armes  de  ces  deux  grands  princes 
converties  à  la  ruine  des  chrestiens,  au  lieu  de  les 
tourner  contre  le  Turc  leur  ennemi  commun  ;  qu'il 
s'esbahissolt  que  le  mareschal,  qui  estoit  si  grand  ca- 
pitaine, et  si  bon  catholique,  si  zélateur  de  gloire  et 
d'honneur,  ne  laschoit  à  les  accorder.  Le  sieur  de  Duno 
fut  bien  aise  d'entendre  ces  propositions  tant  salu- 
taires ,  et  promit  à  domp  Alvaro  d'en  parler  au  ma- 
reschal s'il  l'alloit  trouver.  Cestuy-cy  le  mena  à  domp 
Ferrand,  lequel  luy  fit  semblables  reraonstrances  et 
prières  qu'avoit  faict  domp  Alvaro,   adjoustant  que 
s'il  ne  tenoit  qu'à  accorder  une  trefve  entre  luy  etle- 
dict sieur  mareschal,  qu'il  y  entendroit  foit  volontiers 
pour  le  bien  de  la  chrestienté. 

Le  gentil-homme  estant  arrivé  vers  le  mareschal, 
iuy  fit  tous  ces  discours,  ausquels  il  print  goust,  iuy 
semblant  que  ce  seroit  l'avantage  de  l'un  et  de  l'autre 
prince  ,   et  de  leurs  sujets  aussi.   Surquoy   désirant 
prendre  resolution,  il  fit  convoquer  le  conseil,   où  il 
proposa  le  rapport  que  Du  no  Iuy  avoit  fait  pour  en 
avoir  leur  advis.  Tous   conclurent  d'une  voix  qu'il 
ne  pouvcit  mieux  faire  que  d'y  entendre;  qu'il  ,de- 
voit  renvoyer  Duno  pour  donner  communication  du 
consentement  que  le  mareschal  apportoit  à  sa  pro- 
position, et  que  pour  en  venir  aux  honorables  elfects, 
que  domp  Ferrand  deputast  deux  personnages  de  qua- 
lité ,  pour  se  trouver  en  une  cassine  qui  estoit  entre 
les  deux  armées ,  et  qu'il  y  envoyeroit  aussi  ses  dé- 
putez, avec  pouvoir  de  convenir  et  accorder  ce  qui  se- 
roit réciproquement  nécessaire.  Duno,  estantretourné 
vers  domp  Ferrand,  poita  cesle  resolution,  sur  l'ad- 
veu  de  laquelle  il  députa  domp  Alvaro  de  Saude,  le 
sieur  Fausin,  commissaire  gênerai  de  l'armée  impe- 
rialle,  et  le  secrétaire  Evazio  :  de  la  part  du  mareschal 
furent  députez  les  sieurs  de  Montluc,  de  Montbazin, 
Montferrand,  maistre  des  requestes,  et  moy  avec  eux. 
A  la  première  assemblée,  après  les  congratulations 
et  disputes  faictes  de  part  et  d'autre ,  fust  convenu  que 
trefve  seroit  faicte  pour  quarante  jours  entre  les  armées 
dePiedmont,  Montferrat  etMilanois,  pendant  lesquels 
chacun  des  lieutenans  généraux  envoyeroit  vers  son 
maistre  pour  sçavoir  sa  volonté  sur  le  faict  de  la  paix; 
qu'il  seroit  indifféremment  permis,  durant  le  temps  de 
la  trefve,  de  fortifier  et  avictuailler  ses  places  et  villes 
sans  aucun  enipeschement  ;  (|uclcs  laboureurs  et  niar- 
chanlî)  iroient  et  viendroient  bans  cmpeschement  de 

part  et  d'autre ,  et  que,  pour  donner  meilleur  ache- 
minement à  œuvre  si  saincte,  lesdicts  lieutenans  gé- 
néraux s'entreverroient  en  la  campagne,  entre  les  deux 
armées,  accompagnés  chacun  de  cent  seigneurs  et 
gentils-hommes,  avec  Tespée  t-ant  seulement;  (jue  le 
sieur  domp  Ferrand  donneroit  à  disner  aux  François» 
et  le  mareschal  aux  Espagnols  •,  et  quant  aux  deux  ca- 
pitaines généraux  ,  qu'ils  disneroient  seuls  ensemble, 
en  la  tente  du  sieur  domp  Ferrand,  comme  prince  et 
lieuterîant  d'un  grand  Empereur. 

Les  choses  ainsi  accordées,  l'exécution  fut  remise 
au  lendemain,  jour  de  samedy. 

Le  mareschal,  qui  recognoissoit  l'orgueil  de  la  na- 
tion espagnolle,  estima  qu'il  n'y  auroit  nul  d'eux  qui 
ne  mit  sur  luy  tout  le  veloux  et  tout  le  passement  d'or 
de  Milan  pour  faire  la  nicque  aux  nostres,  tous  bar- 
boiiillez  et  enroiiillez  du  continuel  maniement  des 
armes;  ce  qui  luy  fit  prendre  une  resolution  digne  d'un 
vray  capitaine,  et  qui  fut  depuis  trouvée  fort  belle  par 
domp  Ferrand  mesme  ;  c'est  qu'après  avoir  choisi  tous 
les  seigneurs  et  capitaines  qui  dévoient  estre  avec  luy, 
il  leur  commanda  de  ne  porter  autre  habillement  ou 
parure  que  celle  dont  ils  se  servoicnt  à  porter  les 
armes  à  la  guerre  ;  mais  que,  quant  aux  chevaux,  ce 
fussent  les  plus  beaux  et  les  mieux  harnachez  et  parez 
qu'ils  pourroient.  11  presta,  à  ces  fins,  vingt-cinq  des 
siens  à  ceux  qui  n  en  estoient  pas  bien  fournis,  n'en 
retenant  pour  luy  qu'onze,  l'un  pour  sa  personne,  et  les 
autres  pour  neuf  pages  et  pour  son  escuyer,  pour  bien 
parei  et  testonner  lesquels  rien  ne  fut  oublié. 

Sur  les  sept  heures  du  matin,  ceste  belle  trouppe  se 
mil  en  chemin  an  petit  pas,  six  troinpett'i'S,  l'escuyer 

et  ses  pages  marchant  devant.  De's  que  la  trouppe  es- 
pagnolle,  que  je  n'appelleray  pour  ce  coup  ennemie, 
commença  à  nous  descouvrir,  ils  firent  faire  une  grande 
salutation  de  trompettes,  ausquelles  les  nostres  respon- 
dirent  soudain.  Peu  après  nous  commençasmes  à  des- 
couvrir le  sieur  domp  Ferrand,  avec  sa  suite,  qui  s'a- 
vançoit  vers  nous,  comme  aussi  faisions  nous  vers  luy. 
Si  tost  que  nous  fusmes  à  trente  pas  l'un  de  l'autre, 
entre  les  deux  logis,  tous  ces  seigneurs,  au  comman- 
dement du  mareschal ,  mirent  pied  à  terre.  Les  deux 
généraux  s'estant  enlre-embrassez  fort  courtoisement, 
domp  Fenand  dit  au  mareschal  :  «  Monsieur,  je  vous 
«  prie  que  chacun  de  nous  embrasse  la  trouppe  de 
«  son  compagnon.  »  Les  siens,  qui  estoient  tous  dorez 
comme  calices,  s'estans  sur  ce  advancez ,  firent  la 
reverance  les  uns  après  les  autres  au  mareschal.  Lors 
les  François  s'avancèrent  à  faire  de  mesme  à  domp 
Ferrand,  et  tous  de  si  bonne  façon  qu'il  sembloit  qu'ils 
eussent  tousjoursvescu  ensemble.  Cela  achevé,  le  sieur 
domp  Ferrand,  prenant  le  mareschal  par  la  main,  et 
se  tournant  vers  les  seigneurs  espagnols,  luy  dicttout 
haut  :  «  Monsieur,  vous  avez  ce  malin  aprins  à  moy 
«  et  aux  miens,  qui  se  sont  parez  en  damoiselles  et  les 
«  vostres  en  soldats,  que  le  plus  beau  parement  qu'un 
«  chevalier  puisse  avoir,  est  celuy  mesme  avec  lequel 
«  il  acquiert  la  gloire  et  l'honneur;  »  dont  chacun 
se  print  à  rire.  Delà  il  le  mena  à  une  grande  feuillc'e 
où  le  disne' esloit  préparé.  Bonnivet,  faisant  l'honneur 
de  la  maison  françoise,  mena  disner  tous  ces  seigneurs 
espagnols  en  la  tente  préparée  jmur  le  mareschal; 
et  domp  Alvaro  de  Saude  et  le  conte  Philippes  Tour- 
viel   menèrent  aussi  tous   les    François  en    celle    de 

domp  Ferrand.  Le  disné  parachevé,  les  deux  géné- 
raux se  retirèrent  seuls  pour  conférer  ensemble , 
comme  ils  firent  deux  heures  durant,  pendant  les 
quelles  tous  ces  seigneurs  se  meslerent  et  promenè- 
rent les  uns  parmy  les  autres.  Apres  ceste  familière 
communication,  le  signal  fut  donné  pour  remonter 
à  cheval,  recommançans  lors  les  accolades  et  offres 
de  part  et  d'autre,  mesmes  entre  les  deux  généraux, 
d'une  si  gracieuse  façon,  que  chacun  conceut  espé- 
rance de  paix;  ce  qui  n'arriva  pas  toutesfois,  nos 
péchez  nous  ayans  rendus  indignes  de  ceste  bénédic- 
tion de  Dieu. 

Les  armées  furent  soudain  renvoyées  aux  garnisons, 
et  puis  chacun  donna  advis  à  son  prince  de  ce  qui  s'es- 
toit  passé,  pour  sur  ce  avoir  son  commandement. 

Ayant  le  Roy  par  Montbasin  entendu  tout  ce  qui 
s'estoit  passé  entre  le  sieur  domp  Ferrand  de  Gonza- 
gue  et  luy,  Sa  Majesté  luy  manda  qu'à  ce  qu'elle  pou- 
voit  juger  et  recognoistre  par  les  effects  qui  en  estoient 
ensuiviz,  il  eust  esté  impossible  de  se  conduire  et  gou- 
verner en  cela  plus  sagement,  prudemment,  ne  plus 
vaillamment  qu'il  avoit  fait,  ayant  sceu  si  bien  garder 
en  tout  et  par  tout  son  advantage  et  la  grandeur  de  sa 
réputation  ;  et  qu'elle  ne  pouvoit  celler  les  très-grands 
contentements  et  satisfaction  qu'à  juste  occasion  elle 
en  avoit,  le  priant  faire  entendre  audit  domp  Ferrand 
qu'elle  eut  aggreable  la  trefve  ou  suspension  d'armes 
qu'ils  avoient  par  ensemble  accordée  pour  ce  mois  de 
septembre;  mais  que  son  vouloir  et  intention  n'estoit 
j)as  do  la  prolonger  pour  plus  long  temps  que  cedict 
mois,  si  les  Sicnnois  et  leur  Estât,  les  duc  de  Parme, 
el  conte  de  I^amirandollc,  aussi  avec  leurs  Estais  et 

.sul)jccts,  et  autres  ses  amis  et  alliez  d'Italie,  n'y  esioient 
comprins  pour  jouyr  du  bénéfice  de  ladite  trefve  ou 
suspension  durant  le  temps  qu'elle  pourroit  estre  pro- 
longée et  continue'e;  et  autrement  qu'elle  penseroit  ne 
faire  moindre  tort  à  sesdits  amis  et  alliez,  qu'à  elle 
niesnie,  car  ce  seroit  donner  le  moien  à  domp  Fer- 
rand  pour  l'Empereur  de  convertir  et  employer  les 
forces  qu'il  a  maintenant  assemble'es  au  Piedmont 
contre  ceux  qui  sont  en  sa  protection.  «Et  sid'avanturc 
ledit  domp  Ferrand  faisoit  responce  n'avoir  pouvoir 
dudit  Empereur  de  traicter  avec  ladicte  compréhen- 
sion, et  qu'il  voudroit  bien  avoir  temps  de  l'en  adver- 
tir  pour  en  sçavoir  son  vouloir  et  intention,  il  luy 
faut  mander  là  dessus,  comme  de  vous  mesmes,  que 
vous  vous  voulez  bien  faire  fort  que  Sa  Majesté'  ne 
trouvera  mauvais  que  pendant  le  temps  qu'iceluy 
domp  Ferrand  envoyera  devers  ledit  Empereur  pour 
entendre  sondict  vouloir ,  que  l'on  continue  encores 
pour  le  mois  d'octobre  prochain  seulement  icelle  sus- 
pension d'armes,  selon  qu'elle  a  esté  accordée  pour 
le  présent  mois  de  septembre,  sans  la  dessusdicte  com- 
])rehension,  laquelle,  outre  ce  que  dessus.  Sa  Majesté 
desireroit  bien  qu'elle  fust  generalle  pour  les  pays, 
terres  et  places  qui  sont  en  son  obéissance  et  protec- 
tion en  Italie,  en  laquelle  se  pourroit  entendre  l'islc 
de  Corscgue  ;  dont  toutesfois  il  ne  leur  parlera  s'ils 
n'en  tiennent  pi  opos  pour  l'exclurre  absolument  de 
ladite  compréhension.  Surquoy  le  mareschal  leur  dira 
(ju'il  ne  sçait  que  c'est,  et  qu'il  ne  luy  en  a  esté  rien 
mandé  de  par  le  Roy  ;  neantmoins,  peut  eslre  que  la 
pourrez  trouver  en  telle  disposition,  qu'il  n'y  auroif 
point  de  mal  de  faire  instance  de  comprendre  ladite 

isle  comme  les  autres;  ce  qui  se  remet  à  sa  discrétion 
pour  en  user  comme  il  verra  estre  à  faire  pour  le 
mieux.  J'entends  que  si  vous  trouvez  ledit  domp  Fer- 
rand  difficile  et  opiniastre  à  ne  vouloir  comprendre 
ladite  isle  de  Corsegue,  que  vous  ne  laissiez  à  passer 
outre,  pourveu  que  les  autres  dessusnommez  y  soient 
comprins,  avec  la  généralité  d'amis  et  alliez.  Et  une 
spécialité'  que  j'oubliois,  qu'il  faut  pareillement  expri- 
mer ,  c'est  à  sçavoir  la  duché'  de  Castres  avec  l'Estat 
et  maison  des  Farnaises  ;  ayant  remarque'  ce  exprès, 
que  le  mareschal  n'avoit  plus  guieres  de  temps  pour 
advertir  ledit  domp  Ferrand.  Et  cependant  Montba- 
bin ,  qui  s'est  trouve'  un  peu  mal  depuis  son  arrivée , 
se  guarira  pour  vous  aller  retrouver,  par  lequel  je 
vous  feray  responce  aux  autres  poincts  contenus  au 
mémoire  que  vous  luy  avez  baille',  et  dont  il  m'a  parle 
fie  vostre  part;  vous  ayant  bien  voulu  envoyer  avec 
ceste  depesclie  un  discours  au  vray  du  progrez  de 
mon  arme'e,  et  de  ce  qu'il  s'est  fait  à  la  journée  jusques 
à  ceste  heure  présente,  à  fin  que  par  là  vous  voyez 
que  les  advantageux  en  paroles  n'ont  pas  tousjours  le 
meilleur  jeu  ,  tesmoing  l'Empereur  et  ses  ministres 
avec  leurs  mensonges  et  bravades,  qu'ils  ont  publiées 
par  tout  l'univers.  Priant  Dieu,  mon  cousin,  qu'il 
vous  ait  en  sa  saincte  et  digne  garde.  Escript  au  camp 
de  Solesmes  en  Haynault,  le  16  de  septembre  i553. 

HkJVHY.     DUTHIER.   » 

Le  connestable  manda  au  mareschal  qu'il  luy  avoit 
donné  advis  de  la  defaicte  qu'il  avoit  faicte  de  quatre 
rail  chevaux  des  ennemis  dés  le  mois  passé,  et  que 
depuis  cela  et  que  lesdits  ennemis  eurent  entendu  que 

le  Roy  s'estoit  mis  en  campagne  avec  son  armée,  ils 
n'ont  cesse'  de  fuyr  devant  luy,  les  suivant  tousjours 
ledit  sieur  de  lieu  à  autre,  et  jusques  à  loger  en  leurs 
mesmes  logis  ;  finalement  ledit  sieur,  qui  ne  s'est  voulu 
arrester  à  siège  de  place  qu'ils  eussent,  pour  ne  perdre 
l'occasion  de  leur  donner  la  bataille,  de  laquelle  l'Em- 
pereur l'avoit  tant  menasse  par  tout  le  monde ,  conti- 
nuant à  les  chasser,  s'est  trouve'  en  ce  lieu,  où  si  tost 
qu'il  eut  entendu  que  lesdits  ennemis  s'estoient  logez 
auprès  de  Valenciennes,  résolut  de  les  y  aller  trouver 
pour  essayer  de  les  attirer  à  ladite  bataille;  et  pour 
ce  faire  il  se  mit  hier  matin  aux  champs  avec  son  ar- 
me'e,  autant  delibere'e  de  combattre  qu'il  fut  jamais. 
«  Je  m'acheminay  devant  avec  l'avantgarde  ,  et  appro- 
che le  camp  desflits  ennemis  à  la  porte'e  du  canon  :  ils 
avoient  mis  dehors  un  grand  nombre  de  leurs  gens  de 
cheval  et  de  pied,  que  nos  chevaux  légers  avoient  ja 
longuement  escarmouchez.  Mais  y  estant  ariivé  avec 
la  cavalerie  de  l'avantgarde  ,  je  les  fis  si  vivement 
charger  et  enfoncer,  qu'ils  furent  repoussez  et  reco- 
gnez jusques  dedans  les  fossez  et  tianche'es  de  leurdit 
camp,  qu'ils  y  ont  faict  faire  les  plus  grandes  qu'il  est 
possible,  et  où  ils  se  retirèrent  en  fort  grand  desordre, 
n'espérant  d'autre  seurcle'  j)our  eux  qu'en  la  fortifica- 
tion de  leurdit  camp  :  qui  est  bien  loing  de  ce  que  le- 
dit Empereur  avoit  tant  bravaye',  ayant  promis  à  tous 
les  princes  et  potentats  de  la  chrestiente',  qu'en  quel- 
que lieu  que  le  Roy  comparust  avec  son  armc'e,  il  se 
feroit  plustost  porter  en  litière  en  son  camp  qu'il  ne 
le  combatist  ;  et  au  lieu  de  cela  il  les  peut  asseurer  à 
ceste  heure  qu'il  n'eust  jamais  armée  qui  lournast 
mieux  ses  insolentes  braveries  en  um  honteuse  fuite, 

et  qui  ait  leceu  un  si  grand  des-honneur  que  fit  hier 
la  sienne.  Depuis  qu'ils  se  veirent  dedans  leur  fort  ils 
nous  tirèrent  quelques  canonnades,  mais  de  sortir  ne 
faire  sortie  de  leurs  gens ,  il  n'en  fut  oncques  nouvelles, 
tant  ils  estoient  intimidez  et  esperdusj  et  quant  à  moy, 
je  n'en  vis  jamais  de  plus.  Je  demeuray,  au  retour  de 
nostredic^e  entreprise,  sur  la  queue  de  nostre  armée 
avec  une  partie  de   la  cavalerie;  et  encores  que  la 
coustume  des  gens  de  guerre  soit   à  ceste  heure  là  de 
jelter  quelques  gens  dehors  pour  venir  recognoistre 
les  ennemis,  ou  leur  donner   quelque  alarme,  il  ne 
sortit  un  seul  homme  des  leurs  :  de  façon  que  le  Roy 
est  hors  d'espérance,  pour  cette  anne'e,  de  parvenir  à 
ce  qu'il  a  tant  recerché  et  désiré,  qui  estoit  de  leur 
donner  la  bataille  ;  et  faudra  qu'il  se  contente  de  les 
avoir  fait  le  plus  honteusement  fuir  devant  luy  que  fit 
jamais  prince.  Chose  dont  j'ay  bien  voulu  incontinant 
vous  donner  advis,  à  fin  que  vous  participez  à  une  si 
])onne  nouvelle,  et  en  faictes  part  à  tous  les  bons  ser- 
viteurs que  ledit  sieur  Roy  a  par  delà ,  et  aussi  pour 
vous  en  prevaloii'  à  Tadvantage  de  ses  aiiaires  et  ser 
vice.  ]Mon  cousin,  je  prie  Dieu  qu'il  vous  doint  bonne 
et  longue  vie.  Escript  au  camp  de  Solesraes,  le  vingt- 
septiesme  jour  de  septembre  i553. 

«  M.  l'Admirai  marcha  avec  une  bonne  troupe 
d'harquebuziers ,  qui  firent  bien  perdre  la  braverie 
aux  Espagnols.  Vostre  bien  bon  cousin  et  amy. 

«  Montmorency.  » 

Pendant  ceste  suspension  d'armes,  domp  Ferrand 
ne  perdit  temps  à  l'avictuaillement  de  Cairas  et  Vul- 

pian,  places  esloignées  du  corps  de  ses  forts,  et  bien- 
avant  enclave'es  dans  les  nostres. 

L'Empereur  et  le  Roy,  ayans  faict  plusieurs  consul- 
tations sur  les  demandes  advantageuses  que  ils  s'entre- 
faisoient  l'un  à  l'autre,  ne  peurent  tomber  d'accord  : 
de  manière  qu'il  fallut  retourner  à  la  guerre,  dont 
domp  Ferrand  et  le  mareschal  s'entredonnerent  advis 
l'un  à  l'autre  avant  que  reprendre  l'espée ,  suivant  les 
accords  et  promesses  qu'ils  en  avoient  faictes  lors 
qu'ils  s'assemblèrent,  comme  nous  avons  dict,  pour 
donner  ouverture  à  ce  pourparle'  de  paix  ;  observans 
en  cela  et  toute  autre  chose  qui  dependoit  dudit  ac- 
cord, une  si  religieuse  foy,  que  rien  ne  se  passa  d'un 
costé  ny  d'autre  qui  fust  au  préjudice  d'iceluy,  jus- 
ques  à  tant  qu'ils  furent  advertis  de  la  reprinse  des 
armes.  Ce  fut  une  resolution  aussi  mal  digere'e  que  au- 
cune autre  qui  ait  de  long  temps  este'  mise  en  exécu- 
tion, et  qui  apporta  depuis  à  ces  deux  grands  et  ma- 
gnanimes princes,  et  à  toute  la  chrestienté,  dommages 
et  ruines  infinies,  comme  il  se  verra  par  la  suitte  de 
ces  Mémoires.  L'ambition  et  l'opiniastrete  de  l'Empe- 
reur, qui  voloient  d'une  aisle -trop  haute,  ne  permct- 
toient  qu'il  s'accommodast  à  la  jeune  et  florissante  va- 
leur de  Henry  deuxiesme,  luy  semblant  que  luy  et 
tous  les  autres  potentats  de  l'Europe  dévoient  faire 
joug  à  ses  desseins  et  à  ses  convoitises,  qui  cstoient  si 
grandes  en  luy,  que  c'estoit  une  vraye  enchaisnurc 
des  choses  qui  s'entrcsuivcnt  et  qui  prennent  leur  com- 
mencement de  la  fin  l'une  de  l'autre. 

En  ce  temps  les  cardinaux  de  Tournon  et  de  Fer- 
rare,  très-grands  personnages  d'Estat,  qui  avoient  de 
longue-main  charge  desallaircs  (hi  lîoy  on  Ilalic,  drcs- 
2y.  i4 

serent  telle  intelligence  avec  les  Siennois,  que  l'Empe- 
reur avoit  privez  de  leur  liberté  par  la  construction 
d'une  forte  citadelle,  qu'ils  levèrent  les  armes,  comme 
i'ay  desja  dict ,  sous  la  faveur  et  protection  du  Roy,  au 
nom  duquel  ils  furent  soudain  secourus  par  ces  sei- 
gneurs de  deux  mil  hommes  de  pied ,  avec  lesquels 
la  citadelle  fut  assiege'e  et  rendue  en  leur  puissance  le 
27  juillet.  Tandis  que  le  cardinal  de  Ferrare  se  con- 
tenta de  manier  les  affaires  du  Siennois  tout  alla  bien  ; 
mais  soudain  qu'il  voulut  entreprendre  le  commande- 
ment des  armes  il  cuida  tout  perdre  :  c'est  pourquoy 
les  sages  disent  qu'il  ne  fjaut  jamais  outrepasser  les 
bornes  de  sa  vocation:  qui  la  faict  bien  ne  faict  pas 
peu  aujourd'huy. 

Geste  perte  apporta  beaucoup  de  rabais  à  la  répu- 
tation de  l'Empereur  en  Italie,  et  au  contraire  une 
fort  honnorable  au  Roy,  comme  salutaire  libérateur 
des  affligez. 

Les  Espagnols ,  ne  pouvans  de  leur  part  bien  digérer 
ceste  perte,  dressoient  pratiques  de  tous  costez  pour 
la  recouvrer,  mais  sur  tout  le  viceroy  de  Naples  domp 
Garzie  (0,  lequel  à  ces  fins  avoit  tiré  à  sa  cordelle  le 
sieur  Julio  Salvy  et  ses  frères ,  capitaines  du  peuple 
siennois  :  ce  qui  fut  descouvert  par  son  secrétaire,  le- 
quel tomba  ez  mains  du  capitaine  Moret  (2),  calavrois, 
appoincté  du  Roy  à  la  guerre  de  Sienne,  et  lequel  fit 
si  grande  peur  à  cestuy-cy,  qu'il  le  réduisit  à  descouvrir 
le  pot  aux  roses.  * 

(')  C'étoit  don  Ptdre  de  Tolède  ,  père  de  don  Garcie^  qui  étoit 
vice  roi  de  Naples,  et  qui  avoit  préparé  celte  expédition.  Il  chargea 
son  fils  de  l'exécuter.  —  (^; Quelque  temps  après,  don  Garcie  essaya  de 
séduire  ce  même  Moretto,  qui  feignit  d'accepter  ses  offres,  et  lui  tendit 
une  embuscade  oii  il  faillit  être  pris  ou  tué. 

Domp  Garzie  ,  qui  faisoit  semblant  d'assiéger  Mon- 
talcino,  que  defïèndoient  les  seigneuis  Jourdain  Ur- 
sino,  le  conte  Camille  Martinengue  et  ledict  Moret, 
leva  le  siège  soudain  qu'il  sceut  ces  nouvelles,  et  se 
retira  aux  garnisons  impériales. 

Les  armes  ayant  esté  reprinses,  le  mareschal  print 
resolution  d'aller  assaillir  Cameran,  ci-devânt  furtiflié 
par  le  Vistarin ,  qui  est  une  place  d'Astizane ,  meslc'e 
parmy  celles  du  Montferrat,  et  laquelle  avoitpuis  n'a- 
gueres  esté  fortifiée  par  l'ennemy,  à  la  luine  du  pais 
que  nous  tenions  de  ce  costé-là.  Pour  ce  faire,  il  fit 
tirer  de  Villeneufve  d'Ast  quatre  canons  et  deux  cou- 
levrines  et  un  autre  canon  de  Quiers,  avec  lesquels, 
assisté  de  quatre  à   cinq  mil   hommes   de  pied  seule- 
ment et  de  cinq  cens  chevaux ,  il  marcha  contre  Came- 
ran, qu'il  fit  sommer  en  arrivant  ;  mais,  ayant  quatre 
cens  hommes  qui  estoient  dedans  bravement  respondu, 
il  fît  dresser   la  batterie,  laquelle  au  d<nxiesme  jour 
commença  à  tirer  :  pour  ce  jour  elle  ne  fit  p;is  grand 
effort;   mais   le  lendemain,  ayant  esté  toute  tournée 
contre  les  flancs  de  deux  petits  bastions  de  terre  nou- 
vellement faits,  elle  fît  tel  dega^t  que  ceux  de  deduns, 
se  deffians  de  pouvoir  soustenir  l'assaut ,  se  rendirent  à 
bagues  sauves.   Mais  à  l'instant  que  cela  se  deme-loit 
nos  soldats,  s'entresoustenans  l'un  l'autre,  giimperent 
sur  un  bastion  de  terre,  entrèrent  dedans  et  tuèrent 
tout:  c'est  pourquoy  celuy  qui  parlemente  doit  eslie 
en  plus  grande  garde  que  jamais.  Et   pour-aut^ml  que 
cette  place  avoit  faict  mille  maux  dans  les  trrres  pos- 
sédées par  le  Roy,  et  (jue  nous  en  avions  assez  d'autres 
sans  nous  engager  à  la  conservation  de  ceste-cy,  il  fut 
résolu  que  le  chasteau  et  le  fort  d'alentour  seroient 

14. 

abattus  avec  ie  feu  :  et  par  ainsi  il  fut  couimande'  au 
sieur  de  Caillac  d'y  travailler;  lequel,  ayant  faict  mettre 
quatre  caques  de  poudre  dans  les  caves  voûtées  et  en 
une  tour ,  le  tout  de  brique ,  après  avoir  adverty  cha- 
cun de  se  retirer  au  loing,  le  feu  fut  mis  à  la  trainée, 
et  tout  aussi  tost  nous  vismes  enlever  si  haut  en  l'air 
ceste  tour,  qu'un  homme  à  cheval  eut  passé  par  des- 
soubs  ,  retombant  avec  plus  de  dix  pas  de  courtine  du 
logis,  tout  en  poudre  ;  de  manière  que  depuis  ce  n'a 
esté  qu'une  tasniere  à  serpens.  L'armée,  se  retirant  vers 
Villeneufve,  passa  par  Baudicher  et  Tiglioles  ,  chas- 
teaux  du  conte  de  Montafie ,  dont  l'Espagnol  s'estoit 
emparé  ;  ils  furent  battus  et  rasez  comme  Cameran. 

Geste  exécution  achevée,  le  mareschal,  désirant  ré- 
duire tout  le  Montferral  en  l'obéissance  du  Roy,  print 
resolution  d'aller  recognoistre  Tonc  et  Monteil ,  qu'il 
jugeoit  propres  à-son  intention  et  fort  aisées  à  fortifier, 
estant  toutes  deux  assises  sur  coustaux  fort  advanta- 
geux  j  et  pour  ce  faire  il  print  cent  hommes  d'armes  de 
diverses  compagnies ,  commandez  par  M.  d'Aubigny, 
commele  plus  ancien  capitaine  des  hommes  d'armes.  Ar- 
rivant dans  la  vallée  qui  est  aux  pieds  desdictes  deux  pla- 
ces, et  qui  s'estend  jusques  auprès  d*Ast,  il  commanda 
audict  sieur  d'Aubigny  de  se  tenir  serré  en  bataille,  et 
de  ne  quitter  la  place  ny  s'esbranler  à  aucun  combat , 
quoy  que  l'ennemy  le  vint  agacer ,  pendant  qu'il  iroit 
recognoistre  ces  deux  places  avec  une  trentaine  de  che- 
vaux seulement.  L'ennemy,  qui  eut  advis  de  ce  voyage, 
fit  sortir  environ  deux  cens  chevaux  départis  en  deux 
trouppes,  aux  costez  des  vallées,  et  en  jetta  une  ving- 
taine pour  aller  attaquer  les  nostres ,  pour  les  attirer 
en  chargeant,  et  estans  aussi  chargez,  dans  l'ambus- 

cade.  Les  trente  chevaux  joiierent  si  bien  leur  person- 
nage, qu'ils  firent  oublier  audict  d'Aubigny,  non-seu- 
lement le  commandement  qu'il  avoit,  mais  l'attirèrent 
dans  l'ambuscade,  si  bien  que,  quelque  valeur  qu'il  y 
eut  aux  nostres,  il  y  en  demeura  une  trentaine  de 
prins,  et  entre  autres  le  conte  de  Stuart  son  gendre. 
Le  mareschal ,  qui  estoit  sur  le  haut ,  et  qui  veit  le  de- 
sordre ,  y  courut  soudain,  et  rallia  au  mieux  qu'il  put 
et  les  uns  et  les  autres  ;  et  peu  s'en  fallut ,  s'addres- 
sant  audict  sieur  d'Aubigny,  qu'il  n'y  eust  bien  lour- 
dement de  la  main  mise,  pour  le  hazard  auquel  il 
avoit  mis  le  salut  de  luy,  de  la  belle  trouppe  qu'il  luy 
avoit  baille'e  à  commander,  et  de  la  réputation  des  af- 
faires, qui  estoit  encore  toute  vierge  et  toute  pure  de 
nostre  costé.  One  puis  il  ne  donna  commandement  au- 
dict. sieur  d'Aubigny,  craignant  pareil  inconvénient 
que  celuy  qu'il  avoit  couru.  A  ce  propos  on  peut  dire 
que  les  plus  vieux  ne  sont  pas  tousjours  les  plus  sages. 
Véritablement,  quand  nous  avons  receu  quelque  com- 
mandement de  nostre  supérieur,  nous  le  devons  ob- 
server, quelque  suffisance  et  capacité'  que  nous  pen- 
sions avoir,  attendu  que  s'il  en  arrive  par  après  quel- 
que faute ,  elle  ne  nous  peut  estre  imputée. 

Encores  que  j'aye,  dès  le  commencement  de  ces  Mé- 
moires, protesté  que  je  ne  m'advancerois  à  traictcr  des 
factions  militaires  démeslées  en  Picardie ,  Champagne 
et  Flandres,  si  ay-je  jugé  convenable  d'en  toucher  un 
mot  en  passant,  mesmes  sur  le  voyage  <jue  le  Roy 
avoit  cntreprins  vers  le  Rhin,  pour  remettre  la  Ger- 
manie en  son  ancienne  liberté  ,  au  préjudice  de  l'Em- 
pereur, qui  faisoit  tous  ses  efforts  de  la  réduire  sous 
le  joug  de  l'arrogant  Espagnol. 

Tous  ces  princes  germains,  qui  av^oient,  par  priè- 
res, supplications  et  promesses,  appelle  le  Roy  à  leur 
secours,  conforme  aux  anciennes  alliances  et  confédé- 
rations d  entre  les  Fiançois  et  les  AUemans,  soudain 
qu'ils  virent  Sa  Majesté  approchant  du  Rhin,  et  que 
l'Empereur  (pour  la  crainte  de  ce  passage)  saccor- 
doit  à  tout  ce  qu  ils  vouloient,  ils  envoyèrent  remer- 
cier Sa  Majesté  de  la  très-grande  et  très-honorable  af- 
fection qu'elle  avoit  apporté  à  leur  conseï  vation  ,  dont 
estoit  succédé  leur  accoid  avec  rEmper<ur,  et  que 
par  ainsi  ils  sup[dioient  Sa  Majesté  de  ne  passer  plus 
outre,  pour  ne  remettre  en  trouble  les  affaires  de  la 
Germanie,  qui  se  reduisoient  à  tranquillité.  O  nation 
ingrate  et  brutale ,  qui  a  rendu  à  un  prince  geneieux 
et  débonnaire  un  si  desloyal  fruict  de  tant  de  peines, 
despenses  et  labeuis  prins  à  leur  seule  occasion,  quit- 
tant (  pour  ce  faire  )  tant  de  grandes  et  fructueuses  oc- 
casions que  les  Pays-Bas  luy  presentoyent  lors  à  l'ad- 
vancement  de  ses  affaires ,  qu'il  disposa  tous  à  l'intcrest 
de  ces  brodes  sacs  à  vin  ! 

Et  pour  autant  que  assez  de  gens  ignorent  la  puis- 
sance de  la  France,  j'ay  bien  voulu  leur  présenter  Tes- 
tât des  forces  que  le  Roy  mena  au  service  des  princes 
d'Allemagne ,  qui  firent  leurs  affaires  à  nos  despens. 

Estât  des  forces  que  le  Roy  aura  en  l'armée  qu'il  fait 
assembler,  en  laquelle  il  a  délibère'  de  se  trou\'er  en  per- 
sonne ;  ensemble  de  celles  qui  demeureront  en  garnison 
es  pais  de  Picardie  ,  Champagne ,  Lorraine,  Luxembourg 
et  Bourgogne. 

PREMIEREMENT, 

Pour  le  camp  et  armée  dudit  seigneur. 

La  maison  dudit  seigneur. 
Ses  deux  cens  gentilshommes. 
Ses  quatre  cens  archers  de  sa  garde. 
Gendarmerie. 

Monseigneur  le  Dauphin,  loo  lances. 

Monseigneur  de  Vendosme,  loo  lan.      5o  harq. 

Monseigneur  de  Guise, 

Monseigneur  le  conneslable , 

Monsieur  le  prince  de  Ferrare, 

Monsieur  le  mareschal  St.- André,    loo  lan. 

Monsieur  le  duc  de  Bouillon, 

Monsieur  de  Nevers, 

Monsieur  le  duc  de  Lorraine, 

Monsieur  l'Admirai , 

Monsieur  de  Montpensier, 

M.  le  prince  de  La  Roche-sur-Yon,     5o  lan. 

Monsieur  d'Anguien, 

Monsieur  le  vidame  de  Chartres, 

Monsieur  le  vicomte  de  Thuraine, 

Monsieur  le  comte  de  Sancerrc, 

Monsieur  de  Gonnor, 

Monsieur  de  Sanssac, 


100  lan. 

5o 

loo  lan. 

5o 

80  lan. 

5o 

100  lan. 

5o 

5o  lan. 

80  lan. 

5o 

60  lan. 

5o 

60  lan. 

5o 

5o  lan. 

26 

5o  lan. 

26 

4o  lan. 

26 

4o  lan. 

26 

5o  lan. 

26 

4o  lan. 

26 

50  lan. 

26 

5o  lan. 

o.Q 

Monsieur  de  Jarnac,  4^  lan.  aGharq. 

Monsieur  le  comte  d'Haron  ,  60  lan. 

Monsieur  de  Jamets,  5o  lan. 

Monsieur  d'Annebault,  4^  ^^"-  ^^ 

Monsieur  de  Curton,  ^o  lan.  16 

Monsieur  de  La  Fayette,  4®  lan.  26 

Monsieur  de  Tavannes  ,  5o  lan.  26 

Monsieur  d'Aumalle ,  80  lan.  5o 

Monsieur  de  Bourdillon  ,  5o  lan. 

Nombre  des  compagnies,  vingt-sept.  Nombre  des 
lances,  mil  six  cens  cinquante. 

Chevaux  légers. 

Monsieur  de  Nemours,  160  aoliarq. 

Monsieur  de  d'Anvilie,  160  20 

Monsieur  de  Piennes ,  8b  10 

Monsieur  de  La  Vaugmon ,  80  10 

Monsieur  le  comte  de  Cerny,  80  10 

Les  sieurs  de  Rendan ,  80  10 

Le  baron  d'Aguerre,  80  10 

Le  capitaine  Peloux ,  80  xo 

Le  baron  de  Bussy,  80  lo 

Le  sieur  de  Negre-Pelisse,  80  10 

Le  sieur  de  Montpesat,  80  10 

Le  sieur  de  Savectaire,  80  10 

Le  baron  de  Curton,  80  10 

Le  sieur  de  Carouge,  80  10 

Le  sieur  de  Clermont,  80  lo 

Le  sieur  de  Suze,  80  10 

Le  sieur  de  La  Chappelle  aux  Ursins,     80  10 

Le  sieur  de  Cursol,  80 

Le  sieur  de  Guiry,  80 


10 
10 

Le  sieur  de  Saulx ,  80       10 

Le  sieur  de  Mauleon,  80        10 

Le  sieur  de  Chante-Merle ,  8010 

Le  sieur  de  Beulen,  80        10 

Le  Sieur  de  Pxuffect ,         ^  80        10 

Le  sieur  de  Cental ,  80        10 

Le  cappitaine  Bernard ,  5o 

Le  comte  Ringrave,  5o 

Thomas  Cray,  anglois  ,  100 

Le  capitaine  Etherniton ,  100 

Le  capitaine  Reyman  Cocquehon,  100 
Le  capitaine  Rutil,  anglois,  5o 

Le  capitaine  Jean  Clavers,  5o 

Le  capitaine  Jamets,  100 
Le  capitaine  Jean  Achisson  de  Hau- 

remolu,  100 

Nombre ,  trente-six. 

Chevaux  le'gers,  deux  mil  neuf  cens  quarante. 

Arrierebans. 

Deux  mil  chevaux  des  arrierebans. 

Harquebuziers  à  cheval. 


Lanque, 

100 

La  Roche , 

60 

Cranne, 

fyo 

Bandes  françaises  et  vieilles  bandes. 

Boisseron. 

Languetot. 

Gordes. 

Le  Breul  de  Bretaigne. 

Ambures. 

Boisjourdan. 

Sainct  Esteve. 

Vie. 

Chantelou. 

Ligondes. 

Oger. 

Assigny. 

La  Vollianne. 

Desme. 

Le  Bois. 

Gourdan. 

Movemas. 

Sainct-André. 

Sainct-Roman. 

La  Mothe  Rouge. 

Conflans. 

Le  Bieul  de  Bourgongne. 

Abooz. 

La  Mothe  Gondrin. 

Appatlie. 

Le    chevallier    de  Sarra- 

gosse. 
La  Molle. 

IN'ombre,  quarante  et  un. 

Autres  bandes  u ombelles. 

Sainct-Vidal ,  deux  enseignes.  Montluc. 

Le  baron  de  Pardeillan,  deux  enseignes.  Allegr. 


Verdun. 

Villames. 

La  Prade. 

Duras. 

Sainct-Pau. 

'Boissec. 

Maugeron. 

Chastellet. 

Soleil. 

Vauguedemar. 

Berrieulx. 

Le  Fort. 

Ligneres. 

Sainct-Laon. 


Le  viconte  de  Riberac,  deux  enseignes. 
Le  sieur  de  Quayluz,  deux  enseignes. 
Maugeron. 
Auger  Renacques. 
Le  baron  de  Benac. 
Le  sieur  de  Duras. 
Le  chevalier  Boucart. 
Nombre,  vingt  et  un. 

Suisses, 


Congnez. 

Beffuge. 

De  Vaulx. 

St.-Jouan. 

Savigny. 

Pussay. 


Sept  mille  Suisses. 

Les  lansqucne.s  souhs  quatre  colonels. 

A  sçavoir,  les  conte  Ringo,  le  conte  Ravand,  le  ba- 
ron de  Fontenay  et  Ryffeinbcrg. 

Bandes  cscossoiscs. 


Doddes. 
Cullan. 
Beau-lieu. 

Une. 


Dogues. 

Cumgan. 

Mons. 


An^lois. 


POUR    LES   GARNISOXS   DE   PICARDIE   ET 
NORMANDIE. 


La  Barre. 

Cressonnières. 

Sainct-Auljin. 

Cresecques, 


ARDRES- 

Gens  de  pied. 


Chei'oux  légers. 


5o  chevaux. 


BOULONG.NE. 

Gendarmerie. 

Monsieur  de  Senerpont.  5o  lances. 

Gens  de  pied. 

Le  sieur  de  Senerpont, 
PorcKeulx.     • 

MONTHCLIN, 

Jean  Panques,  qui  a  cinquante  hommes,  et  remplii  a  sa 
bande  si  besoin  est. 

Rubempré , 

MOKSTRETJL. 

Gendarmerie. 


Gens  de  pied. 


Le  sieur  de  Villebon 

Avonigan. 
Sainct-Symon. 

ABBEVILLE. 

Gendarmerie , 
Monsieur  de  La  Meilleraye. 

Gens  de  pied. 
Bleraucourt. 

DOtlRliANS. 

Bochanannes. 
Vallimult. 

CORBYE. 

Le  sieur  de  Chaulve. 
Certeaux. 

PERONWE. 

Gendarmerie, 

Monsieur  de  Montmorency, 

Gens  de  pied. 

Sainct-Jouan. 
Betliune. 


CASTELLET. 


Le  sieur  d'Est  rée. 


5o  hommes. 


5o  lances. 


5o  lances. 


! 

SAINCT-QUENTIN. 

Mazieres. 

LA    FERE. 

Walon,  qui  remplira  sa  bande  si  besoin   est,  pour 
autant  qu'il  n'a  que  cent  bommes. 

GUISE. 

La  Banne,  qui  n'a  que  cent  bommes,  rcmpHra  sa 
bande  si  besoin  est. 

LA    CAPELLE. 

Perricbon. 

Chevaux   légers  qui  sont  ordonnez  pour  demeurer  audict 
pais  de  Picardie. 

Le  sieur  de  Belle-Fourriere ,  5o  cbevaux. 

Le  sieur  de  Mirammont,  5o  cbevaux. 

NORMANDIE. 

Gendanieric. 
Monsieur  de  Langay.  4^  lances. 

METS,  TOUL  ET   MARSAL. 

METS. 

Gendarmerie. 
M.  de  Vieilleville,  5o  lances,  3o  barqueb. 

Clicvaiuc  légers. 

Monsieur  d'Espinay. 

Gens  de  pied. 
Salcede.  Lahayc. 

Bahuz.  Pernot  d'Aguerre. 

Bonnenyn.     .  Le  baron  de  Cerny. 

Rhocqueuse.  Le  baron  d'Anglure. 

TOUl. 

Le  viconte  de  Sacconnay. 

Le  sieur  de  Selavolles,  3o  har.  à  cheval. 

MARSAL. 

La  Grange,  qui  fera  sa  bande  de  4oo  hommes. 

Chevaux  légers. 
Bracque,  5o  chevaux  légers. 

CHAMPAGNE,  LORRAINE  ET  LUXEMBOURG. 

VERDUjy. 

Le  sieur  de  Jours  avecques  ses  deux  enseignes. 
Bromilliers. 

STENAY. 

Le  sieur  d'Espaulx. 

Harquehuziers  a  cheval. 

Le  chevalier  d'Espaulx,  3o  harqnebuziers. 

d'amilliers. 

Chevaux  légers. 

Le  sieur  de  Rabaudanges,  5o  chevaux. 

Gens  de  piecL 
Le  Vandomois. 

MONTMEIJI. 

Harquehuziers  à  cheval. 
L'Aventure,  3o  harquebuziers. 

Gens  de  pied. 

Le  Baron,  qui  aura  cent  hommes. 
Rizencourt. 

IVOY. 

Chevaujc  légers. 

La  Ferte',  4»  chevaux  légers. 

Gens  de  pied. 

Haucourt,  qui  aura  cent  hommes. 

Bourseuille. 

Vauluceau. 

SEDAN   ET   BOUILLON. 

Gendarmerie. 

Le  reste  de  la  compagnie  de  M.  le  duc  de  Boiiillon, 

Gens  de  pied. 

L'Amery,  qui  n'a  que  cent  cinquante  liommes,  rem- 
plira sa  bande  si  besoin  est. 

MOUZOU. 

Gendarmerie. 
Monsieur  de  La  Roche  du  Mayne.  5o  lances. 

AIAUDERT. 

Chambery,  4"  harquebuziers  à  cheval. 

AUBENTOIV. 

La  Ha)ette,  ayant  80  Lommes  de  pied,  qui  remplira 
sa  bande  jusqucs  à  .^00  si  besoin  est. 

MEZIERES. 

Marsilly. 


2   enseignes. 

2 

3 

BOURGOGNE. 
Monsieui  d'Espinac,  5o  lances. 

Outre  toutes  lesquelles  forces,  s'il  plail  au  Roy  les 
augmenter,  se  pourra  servir  et  employer  les  capitaines 
qui  s'ensuivent. 
Le  baron  de  Clere, 
Dovoriez , 

Sainct- Aubin  Gobellet , 
Sarrut, 
Sourrisselles, 
Montselard, 
Cadiou, 

La  Poimauldaye, 
Spliifame , 
LaForest, 
Le  jeune  Gumigny, 
Vieulx-Pont, 
Gemies , 
Le  jeune  Bimo , 

Nombre ,  dix-huit. 


Si  le  Roy  en  marchant  vers  le  Rhin  ne  se  fust  saisi ,  par 
le  conseil  du  connestable,  de  la  ville  de  Mets,  de  celles 
de  Toul,  Verdun  et  Rocroy,  SaMajesté  et  toute  cette 
belle  arme'e  qu'il  avoit  conduicte,  eust  couru  quelque 
dangereuse  fortune,  s'çstant  Sa  Majesté'  trop  avance'e, 
et  de  bonne  foy,  en  la  faveur  de  ces  brodes,  à  Pime- 
ville,  Blamont,  Salzsebourget  Saverne  voisine  de  Stras- 
bourg, et  poussé  en  retournant  jusques  à  Haguenau  et 
Westbourg,  à  trois  lieiies  de  Spire.  A  la  vérité'  il  n'y  a 
action  plus  digne  d'un  grand  prince  que  d'employer 


I 

ses  forces  et  son  authorité  au  secours  des  princes  in- 
dignement affligez;  comme  aussi  n'y  a-il  rien  de  plus 
juste  ny  de  plus  raisonnable  que  de  prudemment  di- 
gérer, auparavant  que  s'y  embarquer,  pour  qui  et 
contre  qui,  afin  que,  selon  le  balancement  du  bien  ou 
du  mal  qui  en  peut  advenir,  on  se  prépare  pour  en  em- 
porter l'advantage,  et  avoir  tel  gage  et  asseurance  en 
main  de  celuy  à  la  faveur  duquel  les  armées  sont 
levées,  qu'il  ne  vous  puisse  jouer  ce  mesme  tour  que 
fit  la  Germanie  au  Roy,  et  depuis  le  duc  de  Parme, 
et  de  main  en  main  le  pape  CaralTe,  pour  maintenir  les- 
quels, et  sans  autres  gaiges  que  de  belles  paroles,  la 
France,  qui  avoit  prospéré  jusques  en  l'an  i555,  alla 
depuis  presque  tousjours  en  déclinant.  Les  f^iutes  d'Es- 
tat,  qui  se  font  en  un  jour,  sont  pleurées  par  plusieurs 
années,  comme  furent  toutes  celles-cy,  par  l'infelice 
succès  desquelles  s'ensuivitla  honteusepaix  de  l'an  1 559, 
qui  donna  l'audace  à  beaucoup  de  gens  de  lever  les 
cornes  soubs  divers  prétextes  qui  ont  depuis  travaillé 
la  France  plus  de  trente  ans,  et  nunclumjinis. 

Ceste  ingratitude  germanique  fit  résoudre  Sa  Majesté 
à  diligemment  fortifier  la  ville  de  Mets,  et  à  rebrousser 
chemin  vers  la  France  ,  y  laissant  pour  gouverneur  le 
sieur  de  Gonnort,  frère  du  mareschal,  qui  estoit  na- 
gueres retourné  de Piedmont vers ^Sa Majesté,  pourluy 
rendre  compte  des  affaires  d'Italie  et  des  choses  néces- 
saires, soit  pour  augmenter  ou  pour  asseurer  les  con- 
questes  desja  faictes.  N'est  à  oublier  que  le  Roy,  faisant 
sa  retraicte  par  les  pays  de  l'ennemy,  conquit  d'Anvil- 
liers  (0,  defTendu  par  Sirinchaud  et  jwr  le  conle  de 

(»)  Les  relations  de  Babutin  et  de  de  Tliou  donnent  lieu  de  croire 
que  du  Villars  a  confondu  la  prise  d'Yvoy  avec  relie  de  Damvillicrs. 
29,  j5 

Mansfeld  ,  qui  se  rendirent  à  discrétion,  et  de  niesme 
suitte  la  duché  de  Kouillon,  Lûmes,  Montmedy,  et 
aussi  Trelon  et  Glayon,  qui  furent  bruslez. 

Soudain  que  le  mareschal  sceut  que  son  frère  avoit 
estéhonnoré  de  ceste  charge,  il  s'en  congratula  avecluy 
et  1  uy  donna  ce  conseil  :  à  sçavoir,  qu'il  falloi  t  tenir  pour 
certain  que  la  rétention  de  Mets  irriteroit  tellement 
l'Empereur  et  toute  la  Germanie,  qu'ils  raarcheroient 
tous,  par  commune  despence  et  concordance,  à  la  re- 
prise de  ceste  place,  avec  cent  ou  six  vingts  canons 
et  toutes  les  forces  de  l'Empire;  et  que,  par  ainsi,  il  Le 
prioit  que,  tous  respects  et  toutes  choses  postposées, 
il  entendit  à  l'avictuailler  de  toutes  sortes  de  vivres,  à 
chasser  sans  violence  toutes  les  personnes  suspectes, 
mais  sur  tout  à  faire  es  environs  des  murailles  des 
remparts  et  terre  plains  de  quarante  à  cinquante  pieds 
d'espoisseur,  avec  force  flancs  bien  couverts,  tant  au 
dedans  que  au  dessus  du  fossé,  afin  de  pouvoir  sous- 
tenir  ce  grand  orage  quand  il  tombera  sur  ses  bras.  Il 
en  avoit  donné  le  mesme  advis  à  Sa  Majesté,  afin  que 
rien  ne  luy  fust  espargné  pour  parvenir  à  ce  que  des- 
sus, qui  fut  depuis  le  salut  de  la  place  et  de  la  Cham- 
pagne aussi. 

L'Empereur  ayant  persuadé  aux  Estats  de  l'Empire 
que  tout  ce  que  le  marquis  Albert  avoit  auparavant 
entreprins  sur  Francfort  et  Sirenée  (0,  n'estoit  qu'à  la 
solicitation  du  Roy  pour  usurper  les  villes  de  l'Empire, 
comme  il  avoit  faict  cognoistre  par  celles  de  Mets, 
Toul  et  Verdun  recentement  usurpées ,  il  commença 
à  assembler  forces,  artillerie  et  vivres  de  tous  costez, 

(')  C'est  probablement  la  ville  de  Sekwinfurl  qui  fut  prise  à  cetltf 
éjKjque. 

estimant  que,  par  un  grand  et  soudain  efibrt,  non  seu- 
lement il  emporteroit  ces  trois  villes,  mais  aussi  que 
tout  d'un  train  il  mettroit  le  pied  sur  la  gorge  à  la 
fortune  Françoise,  qu'il  avoit  comme  à  mespris  ;  et  toutes- 
fois  elle  luy  avoit  doMné  tant  et  tant  d'affaires  et  de  se- 
cousses, que  c'estoit  tout  ce  qu'il  avoit  peu  faire  que 
s'en  defïendre  avec  peu  de  gloire  et  de  réputation. 

Les  princes  d'Allemagne,  peu  rusez  aux  caults  de- 
meslemens  de  l'Espagnol ,  se  laissèrent  emporter  aux 
remonstrances  de  l'Empereur,  et  à  luy  contribuer  forces 
et  moyens  de  tous  costez ,  ne  s'appercevans  pas  qu'ils 
luy  mettoient  eux-mesmes  en  main,  non  seulement 
dequoy  renverser  les  dernières  conquestes  des  Fran- 
çois, mais  aussi  les  moyens  de  les  subjuguer  eux-mes- 
mes ,  s'il  advenoit  qu'il  eraportast  le  dessus,  son  na- 
turel assez  souvent  trop  aspre  et  incoi^^sideré  à  tirer 
d'une  seule  guerre  trois  ou  quatre  autres,  sans  se  sou- 
cier de  la  ruine  de  ses  amis  ou  ennemis,  pour  avancer 
ses  ambitieux  desseings. 

Pendant  qu'il  se  diligentoit  en  ses  préparatifs,  la 
France  ne  dormoit  pas  aussi  à  réduire  Mets  en  tel 
estât  que  l'Empereur  y  perdroit  et  les  forces  et  le  cou- 
rage, comme  il  fit  depuis,  recognoissant  trop  tard  la 
trop  grande  présomption  de  ses  forces ,  et  que  les  vic- 
toires qu'il  avoit  précédemment  em  portées  procedoient, 
non  de  sa  valeur  et  prudence ,  mais  de  nos  propres  pé- 
chez, que  Dieu  avoit  voulu  expier  par  ces  disgrâces, 
comme  il  avoit  depuis  faict  les  siens. 


5. 

Mémoire  de  la  routte  dressée  de  quatre  mille  chevaux  fies 
ennemis,  le  tresiesme  jour  d^aousl  i553,  exécutée  par 
monseigneur  le  conne stable ,  selon  ce  que  le  Ray  manda 
au  mareschal. 

«Premièrement,  mondict  sieur  le  connestable   or- 
>  f  ■ 
donna  à  M.  de  Sansac  et  le  sieur  de  La  Chapelle  -  Biron 

le  jour  précèdent ,  qu'ils  allassent  recognoistre  les 
lieux  propres  pour  l'exécution  de  leur  entreprinse,  ce 
qu'ils  firent;  et  à  leur  retour  advisa  que  ledict  sieur  de 
Sansac,  avec  tous  les  chevaux  légers,  s'iroit  Lusquer  ès- 
lieux  par  eux  recognus  et  advisez ,  et  que  M.  le  mares- 
chal de  Sainct -André  iroit  après  avec  les  compagnies 
de  monseigneur  de  Vandosme  et  de  monseigneur  le 
connestable,  la  sienne  et  celle  dudict  sieur  de  Sansac 
et  du  sieur  dg  La  Hunauldaye,  pour  soustenir  lesdicts 
chevaux  légers  s'ils  en  avoient  besoin  ;  et  quant  à  mon- 
dict sieur  le  connestable,  il  les  suivroit  puis  après  avec 
la  compagnie  de  monseigneur  le  Dauphin,  qu'il  avoit 
mandée  pour  se  trouver  dés  avant  le  jour  au  bout  du 
pont  qu'il  a  faict  faire  sur  ceste  rivière  vis  à  vis  de  ce 
camp,  et  celles  de  messieurs  de  Montpensier,  de  La 
Koche-sur-Yon ,  conte  de  Sanserre ,  La  Fayette  et  de 
Jarnac,  et  tous  les  arriere-bans  qu'il  avoit  semblable- 
ment  mandez  pour  se  trouver  au  mesme  temps  à  l'en- 
droict  dudict  pont,  dix  enseignes  des  bandes  françoi- 
ses  et  autant  de  celles  de  lansquenets,  et  trois  à  quatre 
cens  harquebuziers  à  cheval ,  et  les  sieurs  et  gentils- 
hommes qui  sont  en  ce  camp,  à  fin  que  si,  lesdictes 
premières  et  secondes  trouppes  estoient  contrainctes 
de  reculer,  il  allast  à  leur  secours  avec  les  dernières 
forces. 

Suivant  ceste ordonnance,  lesdictes  trouppes  se  tiou- 
veient  aux  lieux  qui  leur  furent  ordonnez ,  et  toute  la 
nuict  s'y  acheminèrent  et  firent  chgcun  leur  devoir  de 
recognoistre  et  de  descouvrir  le  pays:  fmablement,  en- 
viron les  neuf  heures  du  matin,  les  ennemis,  ayans  eu 
advertissement  de  cette  entreprise,  ou  bien  en  voulans 
faire  une  autre  sur  ce  camp,  ou  sur  ce  qu'ils  trouve- 
roient  des  forces  du  Roy  dehors,  s'apparurent  avec 
quatre  mil  chevaux,  ainsi  que  le  confessent  les  prison- 
niers, et,  l'escarmouche  attachée  par  les  coureurs 
d'une  part  et  d'autre,  lesdicts  ennemis  chargèrent  les- 
dits  chevaux  légers,  qu'ils  repoussèrent. 

«  Monseigneur  le  mareschal  de  Sainct- André' ,  qui 
cstoit  embusqué  avec  les  cinq  compagnies  susdictes , 
ayant  recognoissance  de  cela,  sortit  fort  sagement  et  à 
propos  de  son  embusche ,  et  soubs  sa  faveur  et  de  sa 
trouppe  qui  alla  droict  aux  ennemis ,  ledict  sieur  de 
Sansac  avec  lesdicts  chevaux  légers  les  rechargea  si  vi- 
vement qu'ils  les  mirent  en  route  ;  qui  ne  fut  pas  sans 
y  faire  perte  de  nostre  part,  mais  beaucoup  plus  grande 
de  celle  desdicts  ennemis,  qui  ne  sont  pas  estimez  y 
avoir  perdu  moins   de  quatre  à  cinq  cens  chevaux  ; 
et  jusques  à  l'heure   présente    ont  esté  nionstrées  à 
mondict  seigneur  le  connestable  les  cornettes  de  sept 
de  leurs  compagnies,   et  les  porteurs  d'icelles   prins 
prisonniers,  qui  confessent  que  lesdictes  compagnies 
estoient  de  deux  cens  cinquante  chevaux  et  cinquante 
harquebuziers  chacune  ^  et  (jue  il  n'y  a  eu  une  seule 
compagnie,  de  toutes  celles  <jui  furent  en  celte  entre- 
prise, qui  n'ait  faict  perte  notable.  Il  se  trouve  environ 
deux  cens  prisonniers  painiy  les  compagnies,  pai  ce 
qui  en  a  esté  rapporté  à  mon  (Uct  sieur  le  conne.>>la- 

ble ,  et  qui  s'.en  recogneut  au  retour  de  celte  deffaicte. 
Mondict  seigneur  le  connestable  fut  adverty  que 
tous  les  principaux  seigneurs  et  capitaines  de  leur  ar- 
mée estoienten  cette  entreprinse,  et  jusques  au  prince 
de  Piedmont,  et  avec  luy  messieurs  de  Bigincourt,  de 
Bossu  ,  de  Ruz,  d' Aiguemont ,  d'Ostrade ,  duc  d'Ascot, 
conte  d'Orne  et  marquis  d'Aremberge,  et  que  le 
prince  d'Antoing  y  a  esté  tué  et  plusieurs  autres  de 
nom  ,  et  le  neveu  de  Martin  Vaurosse  pris  prison- 
nier avec  ledict  duc  d'Ascot. 

«  De  nostre  part  se  trouvèrent  à  dire  M.  de  La  Ro- 
cheguyon,  qui  venoitlors  de  Monslreul,  et  le  fils  aisné 
de  M.  de  Grequi ,  que  l'on  pense  estre  prisonniers ,  y 
ayans  tous  les  deux  fort  bien  fait  leur  devoir  ;  et  mes- 
mes  le  jeune  fils  dudict  sieur  de  Crequi,qui  a  esté 
nourry  page  de  la  chambre  du  Roy,  y  eust  son  cheval 
tué  comme  son  frère  aisné.  Messieurs  les  grand  prieur, 
marquis  d'Elbeuf  et  Dampville  y  furent  enveloppez, 
le  sieur  de  Clermont  pris  et  recous,  et  de  Barbezieulx 
blessé  d'un  coup  de  lance  à  la  cuisse. 

«Le  sieur  de  Beauvois  fut  aussi  pris  et  mené  près  de 
Doullans  ;  mais  Paul  Baptiste  se  trouva  là  avec  qua- 
rante ou  cinquante  chevaux,  qui  le  recourut,  tua  en- 
cores  cinquante  ou  soixante  de  leurs  gens  de  cheval, 
et  trente  qu'il  prit  prisonniers,  tant  il  les  trouva  en^ 
cores  intimidez  de  ladicte  rencontre. 

«  Mondict  sieur  le  mareschal  de  Sainct- André  se 
porta  en  cette  entreprise  si  sagement  et  vertueusement, 
qu'il  n'eust  esté  possible  de  plus. 

K  M.  le  prince  de  Ferrare  se  tint  tousjours  auprès  de 
îuy,  suivant  ce  que  mondict  sieur  le  connestable  luy 
avoit  prié. 

«  M.  le  prince  de  Conde'  s'y  porta  si  vaillamment , 
qu'il  ne  s'y  eust  peu  rien  faire  mieux,  ayant  faict 
une  charge  fort  à  propos,  et  recous  beaucoup  de  per- 
sonnes. 

«  M.  de  La  Rochefoucaut  fut  porté  par  terre  par 
deux  fois,  qui  n'est  pas  signe  qu'il  s'y  soit  espar- 
gne',  comme  aussi  ne  firent  les  autres  capitaines  et 
seigneurs  qui  se  trouvèrent  en  ladicte  charge ,  et  raes- 
mes  le  sieur  de  Senetaire  ,  à  qui  mondit  sieur  de 
Sansac  avoit  donné  charge  d'entretenir  l'escarmou- 
che ,  qui  y  fit  fort  bien, 

«  Pour  conclusion,  ce  sont  quatre  mille  chevaux  qiii 
furent  defiaits,  chassez  et  mis  en  routte:  sur  quoy  l'on 
jugera  si  cela  s'est  faict  sans  perte  grande  et  notable 
des  ennemis,  de  laquelle,  pour  le  peu  de  temps  que 
l'on  est  de  retour  de  ladicte  exécution,  l'on  ne  sçau- 
1  oit  encores  mander  les  particularitez. 

«  Les  sieurs  de  Montpesat  et  d'Andavins,  et  le  baron 
Desguerres,  et  sieur  de  Bussi,  y  firent  fort  bien  leur 
devoir,  et  mesmement  ledict  sieur  de  Sansac,  selon  sa 
bonne  coustume. 

«  Vaillamment  s'y  employèrent  aussi  messieurs  les 
duc  de  Montpencier  et  prince  de  la  iKoche-sur-Yon.  » 

Du  26  août  i553  le  Roy  donna  avis  au  mareschal 
que  depuis  l'extraicte  que  ces  jours  passez  ses  ennemis 
avoient  reçue  en  leur  cavalerie,  «  que  la  peur,  comme 
il  faut  croire,  les  a  tellement  surprins,  qu'ils  n'ont 
pensé  que  de  desloger  et  esloigncr  mon  armée,  et  que 
un  jour  ou  deux  devant  leur  deslogement  d'auprès 
Dourlans  ils  commencèrent  à  faire  fortifier  leur  camp 
de  doubles  tranchées,  co  fju'ils  ont  tousjours  de|>uis 
conservé  par  tous  les  lieux  oîi  ils  se.  9ont  campez. 

continuants  et  poursuivants  leur  retraicte  ,  tant  ils 
craignent  la  suitte  après  eux,  ayant  esté  tous  les  jours 
quasi  dheure  à  autre  escarmouchez  par  nos  cou- 
reurs qui  avoient  tousjours  esté  à  leur  queue,  et  qui  ja- 
mais n'ont  faict  semblant  d'eux  mouvoir  pour  soustenir 
ou  respondre  à  telles  escarmouches,  ores  qu'on  y  ait 
souvent  prins  de  leurs  gens  prisonniers  et  mesmes  des 
Espagnols  naturels,  leurs  bagaiges  et  jusques  aux 
mulets  du  prince  de  Piedmont,  pource  que  le  jour 
précèdent  le  Roy  avoit  faict  mettre  en  bataille  l'armée 
pour  faire  revue  de  toutes  les  trouppes  de  gendarmerie, 
chevaux  légers,  arrierebans  et  gens  de  pied  françois 
et  lansquenets,  hormis  les  Suisses,  qui  sont  atendants 
à  Corbie  qu'on  les  prenne  en  passant.  Le  connestable 
voulut  bien  que  quelques-uns  de  leurs  trompettes, 
qu'ils  avoient  envoyez  au  camp,  en  veissent  le  passe- 
temps,  et  lesquels  veirent  Sa  Majesté  et  sceurent  qu'elle 
devoit  partir  le  lendemain,  dont  ils  leur  firent  rap- 
port le  jour  mesme;  lequel  par  eux  ouy  et  entendu, 
tout  aussi-tost  ils  deslogerent  de  nuict  de  Miraulmont, 
qui  estoit  lieu  fort  advantageux  pour  eux,  oîi  ils  se 
vantoient  de  vouloir  attendre  l'armée  ;  et,  au  lieu  de  ce 
faire,  ils  s'allèrent  camper  à  quatre  grans  lieues  de 
là,  entre  Arras  et  Doiiay,  comme  il  fut  hier  seeu  par 
divers  advertissemens ,  et  mesmes  de  nos  capitaines 
de  chevaux  légers  qui  les  ont  tousjours  poursuivis  es- 
carmouchans  une  partie  du  chemin  ;  ce  qui  ne  se  peut 
bonnement  appeller  autrement  que  une  fuite.  Le  Roy 
poursuit  tousjours  son  voyage  pour  les  approcher  le 
])lus  qu'il  pourra,  à  fin  de  voir  ce  qu'ils  voudront  dire  ; 
et  s'ils  ne  veulent  attendre,  on  advisera  de  prendre 
tels  partis  que  le  temps  et  l'occasion  présenteront.  » 

Sur  la  fin  d'aoust,  l'Empereur  se  trouvant  persuade' 
à  la  paix  par  le  cardinal  Divuola,  il  entra  si  avant 
sur  les  bravades  à  cause  de  la  prinse  de  Terouenne 
et  Hesdin,  qu'il  jura  qu'il  n'y  entendroit  jamais  que 
le  Roy  n'eust  entièrement  rendu  tout  ce  qu'il  avoit 
conquis,  tant  deçà  que  delà  les  Monts;  et  que  refusant 
de  ce  faire,  qu'il  entreroit  avec  deux  armées  si  avant 
dans  le  royaume ,  que  le  Roy  ne  trouveroit  lieu  où  se 
sauver.  Quoy  entendu  par  Sa  Majesté,  elle  prépara 
les  armes  pour  avoir  la  revanche  de  ses  pertes,  don- 
nant advis  de  touscostez  pour  s'y  préparer;  et  que  le 
marquis  Albert,  n'aguieres  rompu  par  le  duc  Maurice, 
redressoit  son  armée  avec  les  moyens  que  l'Empereur 
luy  contribuoit,  en  intention  de  la  faire  descendre  en 
Champagne  pendant  qu'il  iroit  assaillir  la  Picardie, 
et  de  mettre  de  tous  costez  tout  à  feu  et  à  sang.  Le 
Roy,  au  contraire,  désireux  de  chastier  et  de  prévenir 
lesdictes  bravades  puériles,  commanda  au  mareschal 
de  diligemment  assembler  une  armée  volante  de  cinq 
à  six  mille  François  et  de  douze  cens  chevaux,  pour 
entrer  en  la  Franche-Conté ,  où  il  seroit  suivy  de  pa- 
reilles forces  qui  s'assembloient  diligemment  en  Dau- 
phiné  et  Provence  ;  qu'il  trouveroit  de  l'artillerie  dans 
Lyon  et  dans  Auxone;  le  priant  de  faire  en  sorte  que 
et  l'Empereur  et  ses  sujets  recogneussent  trop  tard  que 
les  François  sçavent  repousser  les  rodomontades  espa- 
gnoles avec  la  force  et  le  courage,  et  non  avec  les 
paroles  convenal)les  au  sexe  féminin. 

Sur  l'achèvement  du  mois  d'aoust,  M.  de  Guise 
entra  dans  Mets,  accompagné  des  ducs  d'Anguien  , 
prince  de  Condé,  de  Montpensier,  d'Octave  Farnaise, 
des  duc  de  Nemours,  marquis  dT'Mbeuf,  de  Mont- 

morency,  Strozzy,  de  Martigues,  vidasme  de  Charties, 
de  Biron,  de  Randan,  et  autres  seigneurs  et  gentils- 
hommes, jusqu'au  nombre  d'environ  trois  cens.  Le  sieur 
de  Dampville,  tant  jeune  qu'il  estoit  encores,  voulut 
estre  de  la  partie,  pour  ne  desmentir  la  valeur,  la 
gloire  de  sa  race.  Le  duc  de  Guise,  qui  n'esperoit 
pas  cela  par  l'émulation  et  jalousie  qui  estoit  entre  le 
connestable  et  luy,  admirant  la  vertu  de  ce  jeune  sei- 
gneur, il  luy  donna  d'eslire  le  commandement  sur 
deux  cens  chevaux  légers.  Il  y  entra  aussi  de  sept  à 
huict  mille  hommes  de  pied,  deux  cens  hommes  d'ar- 
mes, deux  cens  chevaux  légers  et  cent  harquebuziers 
à  cheval,  tous  bien  délibérez  d'adoucir  toutes  les  me- 
naces et  toutes  les  colères  de  l'Empereur ,  l'entre- 
prinse  duquel  estoit  fort  dissuade'e  par  le  duc  de 
Savoye,  à  ce  qu'il  m'en  a  depuis  luy  mesme  compté 
pendant  que  j'avois  charge  des  affaires  du  Roy  près 
de  luy,  et  au  contraire  fut  portée  par  le  duc  d'Alve.  Il 
y  eut  de  grands  et  mémorables  combats  entre  l'assail- 
lant et  le  deffendant,  qui  sont  desduicts  en  diverses 
histoires.  Tant  y  a  que  l'Empereur  se  monstra  à  ceste 
fois  plus  brave  cavalier  que  bon  et  expérimenté  gêne- 
rai d'armée  ;  et  de  faict  il  perdit  à  ce  siège  (  obsti- 
nément entreprins  sur  l'hyver,  et  le  20  octobre)  de 
vingt-cinq  à  trente  mil  hommes,  avec  une  honte  et 
regret  qui  donnèrent  commencement  à  la  retraite  qu'il 
fit  depuis  ,  quitant  empire  et  royaume  à  son  frère  et  à 
son  fils,  pour  embrasser  la  tranquillité  et  le  repos, 
qui  ne  se  trouvent  jamais  qu'en  paradis,  pour  grands, 
riches  ou  puissans,  jeunes  ou  vieux  que  nous  s^oyons 
tous,  la  fortune  s'estant  réservé  un  privilège  particu- 
lier pour  avancer  ou  reculer  nos  aflaires  et  nos  de- 

libérations,  non  selon  le  conseil  qui  en  a  esté  prins, 
mais  selon  sa  volonté.  C'est  Dieu  seul  qui  luy  faict 
joiier  ses  tragédies,  pour  nous  corriger  de  nos  audaces. 
Or  le  raareschal  ('),  qui  avoit  tousj ours  estimé  que 
la  colère  des  ennemis  se  deschargeroit  du  costé  de 
Sainct  Damian,  comme  il  en  avoit  tousjours  faict  le 
semblant,  et  que  la  place  luy  estoit  plus  commode 
pour  venir  à  bout  de  ses  desseins  que  nulle  autre, 
n'estant  qu'à  trois  petites  lieues  d'Ast,  ayant  eu  nou- 
velles le  dernier  décembre  qu'ils  tournoient  teste  vers 
Sainct  Damian,  jecta  soudain  dedans  six  cens  hommes, 
force  poudres,  mesclies  et  plomb.  Le  gouverneur  Bri- 
quemaut  et  les  capitaines  qui  estoient  dedans,  avec 
autres  mil  fantacins,  que  François,  qu'Italiens,  man- 
dèrent au  mareschal  qu'il  n'eust  crainte  de  rien,  et 
que  si  l'ennemy  s'adressoit  à  eux  qu'il  n'en  rapporte- 
roit  que  la  perte  et  la  honte.  Et  encores  qu'il  sceust 
assez  que  les  sieurs  de  Chavigny,  de  Vieux- Pont,  Bri- 
quemaut  et  autres  qui  estoient  dedans ,  estoient  gens  de 
valeur  et  de  courage ,  si  est-ce  qu'ayant  considéré  que 
la  place  estoit  des  plus  petites,  fort  commandée,  et 
assise  sur  une  terre  fort  commode  à  faire  mines  , 
il  jugea  nécessaire  de  jetter  dans  le  chasteau  de  La 
Cisterne,  que  tenoil  le  capitaine  Torquato  Torto,  ita- 
lien, à  une  lieué  de  Sainct  Damian  (2),  et  sur  un  hault 
qui  descouvre  la  ville,  Montluc,  maistre  de  camp, 

(')  La  manière  dont  du  Villars  reprend  le  récit  des  qiicrres  du  Pic- 
mont  a  fait  croire  à  quelques  critiques  qu'il  y  avoit  une  lacune  dans  ses 
Mémoires.  Cette  opiuion  paroît  d'autant  moins  fondée,  que  la  phrase 
existe  textuellement  dans  l'édition  do  1610  qui  a  été  faite  »ous  les  ^cux 
de  l'auteur. 

(*)  Du  Yillara  ne  s'accorde  avec  Montluc  ni  sur  la  durée ,  ni  sut  les 
détails  du  siège. 

fort  piudenl  et  vigilant  guerrier,  avec  trois  cents  bons 
soldats  et  cinquante  chevaux,  pour  d'iieure  à  autre 
non  seulement  prendre  langue  sur  le  progrès  des  en- 
nemis, mais  aussi  sur  celuy  des  nostres  ;  dont  il  s'ac- 
quitta avec  telle  diligence,  qu'il  n'estoit  jour  qu'il 
n'eust,  par  diverses  voy es,  nouvelles  des  uns  et  des  au- 
tres, et  qu'il  ne  donnast  quelque  bourrade  aux  en- 
nemis ,  qui  battoient  avec  dix-huict  canons  et  quatre 
couleuvrines. 

Et  de  faict ,  il  donna  advis  au  mareschal  que  les 
ennemis  s'estoient  résolus  à  la  mine  pendant  que  ils 
tireroient  aux  deffences,  avec  intention  de  ne  faire  bat- 
terie générale  qu'ils  n'eussent  mis  à  poinct  deux  mines 
qu'ils  entreprenoient  ;  que  nos  gens  avoient  faute  de 
poudre,  car  celles  dont  M.  de  Vassé  avoit  précédem- 
ment faict  provision  s'estoient  trouvées  gaste'es  et  es- 
vente'es.  Le  mareschal,  ayant  eu  ces  nouvelles,  de'pesclia 
un  de  ses  gentils-hommes,  nommé  Piuzin,  provençal, 
vers  Montluc,  luy  commandant  de  faire  ses  efforts 
pour  le  faire  entrer  dans  SainctDamian,  comme  il  fil 
la  nuict  suivante  par  une  chaude  alarme  qu'il  donna 
aux  ennemis ,  avec  dix  bestes  chargées  de  poudres , 
mesches  et  plomb.  Il  ne  laisse  point  pour  cela  d'accu- 
ser les  chefs  d'avoir  esté  par  trop  negligens  à  bien  re- 
cognoistre  d'heure  et  les  poudres  et  tout  ce  dont  ils 
pourroient  avoir  besoin;  qu'il  estoit  nécessaire,  et  que 
pour  certaines  considérations ,  qu'ils  changeassent  sans 
bruict  de  capitaine  du  chasteau ,  y  procédants  si  dex- 
Irement  qu'il  n'y  eust  scandale  ny  deshonneur  pour  luy, 
qui  estoit  peul-estre  soupçonné  à  tort. 

Cestuy-cy,  garny  de  lettres  de  créance,  fit  entendre 
au  gouverneur  et  capitaines  qu'ils  missent  diligemment 

la  main  à  faire  caver  dans  leur  fossé  un  autre  petit  fosse' 
de  la  largeur  de  quatre  pieds  seulement,  et  qu'ils  l'al- 
lassent  toujours  creusant  et  profondant  jusqu'à  tant 
qu'ilseussent  descouvert  les  mines;  et  que,  pour  en  sortir 
avec  plus  d'honneur,  ils  tinsent  toujours  vingt-cinq 
braves  soldats  tournoy ans  dans  le  fossé,  avec  deux  dou- 
zaines de  pots  à  feu,  pour  jecter  et  combattre  la  mine  si 
tost  qu'ils  la  descouvriroient.  Pendant  que  ceux  de  de- 
dans etceux  de  dehors  s'entrebattoient  tous  les  jours,  les 
uns  pour  deffendre,  les  autres  pour  gaigner  le  fossé, 
la  mine  et  le  petit  fossé  s'avançoient.  En  fin ,  les  nostres 
ayans  fort  profondé,  et  mettant  l'aureille  contre  terre 
etaussi  un  verre  plain  d'eau,  ils  le  virent  esmouvoir,  et 
peu  après  sentirent  au  dessous  d'eux  le  bruict  de  ceux 
qui  minoient  ;  dont  ayans  donné  advis  aux  capitaines,  ils 
jetterent  encores  dans  le  fossé  un  caporal  avec  autres 
vingt-cinq  soldats,  pour,  soudain  qu'ils  auroientesventc 
la  mine,  donner  dedans  avec  telle  furie  que  l'ennemy 
perdistle  jugement  et  le  courage  de  poursuivre  l'autre. 
Une  heure  après  que  ces  deux  petites  trouppes  se  furent 
logées  pour  bien  exécuter  le  dessein,  ils  hasterent 
tellement  la  besogne  des  pionniers,  qu'ils  ouvrirent  la 
mine,  dans  laquelle  il  se  jetterent,  et  combattirent 
si  furieusement  quarante  ou  cinquante  des  ennemis 
qui  estoient  dedans  avec  les  pionniers,  que  ils  la  leur 
firent  quitter,  Soudain  comblans  de  terre  le  tout,  ils  se 
retirèrent,  laissans  toujours  nouvelle  garde  au  fossé,  qui 
fut  si  bien  coml)attu  que  l'ennemy  n'y  entra  jamais. 
Geste  descouverture  fit  résoudre  l'ennemy  à  la  batterie  ; 
dont  estant  le  mareschal  adverty  par  le  retour  dudit 
l'iu/in  vers  luy,  il  commanda  à  Montluc  de  jetter  de- 
dans h»  place  deux  cens  bons  hommes  de  renfort  (ju'il 

leur  envoyoit  avec  autres  quatre  charges  de  mesches 
de  plomb  et  de  poudre  menue  grene'e;  dont  il  s'aquita 
si  heureusement  que  rien  ne  se  perdit.  Piuzin,  s'en  re- 
tournant vers  le  mareschal,  luy  porta  par  escrit  l'ordre 
que  les  nostres  avoient  mis  pour  deffendre  les  bresches, 
et  lequel  j'ay  voulu  représenter  icy. 

«  Le  capitaine  Vieux-Pont,  avec  cent  corcelets  et 
autant  d'iiarquebuziers ,  a  charge  de  deffendre  la 
bresche,  assisté  de  douze  gentils-hommes  volontaires. 

«  Le  baron  de  Ghepy  et  l'enseigne  de  Montluccom- 
batront  l'un  des  flancs,  et  Termes  Corse  l'autre, 
ji  «  Les  sieurs  de  Chavigny  et  Briquemault  auront 
charge  des  courtines  et  murailles. 

(c  Le  capitaine  Loup,  lieutenant  de  Chavigny,  de- 
meurera en  bataille  dans  la  place  de  la  ville  avec  tout 
le  gros  des  gens  de  guerre,  pour  rafraischir  et  secourir 
où  besoin  sera. 

«(  Qu'il  y  aura  cinquante  chevaliers  à  cheval  pour 
courir  çà  et  là,  et  combattre  à  pied  selon  que  l'occa- 
sion requerra.  » 

L'ennemy  fit  deux  batteries,  l'une  vers  la  porte  qui 
va  en  Ast,  et  l'autre  contre  une  grosse  tour  qui  flan- 
quoit  environ  cinquante  pas  de  courtine,  regardant  La 
Cisterne  ;  mais  il  trouva  l'un  et  l'autre  endroit  si  bien 
retranché  et  remparé,  qu'il  n'osa  entreprendre  d'y 
faire  donner  l'assaut  ;  et,  à  dire  vray,  il  ne  le  pouvoit 
faire  qu'avec  grand  desadvantage ,  d'autant  que  l'artil- 
lerie ne  pouvant  voir  le  pied  de  la  muraille,  ceux  de  de- 
dans, à  mesure  qu'ils  battoient,  nettoy oient  les  ruines, 
de  manière  que  la  bresche  demeuroit  tousjours  en  tel 
estât  qu'il  y  falloit  monter  avec  eschelles ,  lesquelles 
n'eussent  sceu  approcher  ;  car,  quand  bien  ils  fussent 

entrez  dans  le  grand  fossé,  ils  n'eussent  sceu  traverser 
ce  petit  qu'on  avoit  faict,  et  dont  la  terre  ayant  esté 
jettée  du  costé  de  la  ville  servoit  de  tranchées,  au  par- 
sus  plusieurs  traverses  et  moineaux  qui  y  avoient  esté 
dressez. 

Brissac,  ayant  trouvé  bon  cet  ordre,  leur  manda 
qu'ils  prinsent  garde  à  si  bien  ordonner  les  flancs  qu'on 
ne  tirast  jamais  tout  à  coup,  ains  les  uns  après  les  au- 
tres ,  pour  donner  loisir  à  la  recharge- 

Qu'il  y  eust  aussi  tousjours  auprès  d'eux  de  l'eau,  soit 
pour  le  soulagement  des  personnes,  ou  pour  refroidir 
les  harquebuses  et  artillerie  à  faute  de  vinaigre. 

Qu'il  y  eust  force  gabions  appareillez  en  divers  en- 
droits, pour  se  couvrir  aux  lieux  où  ils  seroient  des- 
couverts. 

Toute  la  force  principale  des  assiégez  consistoit,  à 
dire  ce  qui  en  est,  en  l'honneur  et  au  courage  intré- 
pidement résolu  à  toute  sorte  de  fortune,  et  en  douze 
ou  quinze  cens  hommes  de  pied  et  cent  cinquante 
chevaux ,  et  environ  cinquante  gentils-hommes  volon- 
taires. 

En  ces  entrefaicles ,  Montluc  fit  sçavoir  au  mares- 
chal  que  son  enseigne  avoit  fait  une  sortie  sur  les 
ennemis  qui  alloient  à  la  fascinade  labourin  sonnant; 
qu'il  en  avoit  tué  trente  ou  quarante,  et  recognu  tout 
d'un  train  les  deux  gueules  des  mines  que  l'ennemy 
poursuivoit  diligemment,  et  dont  il  avoit  faict  le  rap- 
port au  gouverneur  pour  y  prendre  garde. 

Montlucjayant  esté  adverty  qu'aucuns  des  seigneurs 
qui  estoient  près  le  mareschal  estoient  d'advis  qu'il  luy 
commandast  de  donner  un  combat  dans  les  mesmes 
tranchées  et  corps  de  garde  des  eimcmis ,  pour  soulager 

les  assiégez,  il  manda  au  mareschal  que  si  par  ce 
moyen  on  pouvoit  faire  lever  le  siège,  qu'il  en  loiieroit 
infiniement  l'exécution  5  mais  qu'ayant  de  longue  main 
apprinsque  c'estoit  une  vraye  témérité  que  d'assaillir 
une  armée  si  bien  barricadée  qu'estoit  celle-là,  et  per- 
dre inconsidérément  deux  ou  trois  cens  bons  hommes 
qui  feroient  besoin  aux  assiégez,  toutesfois  qu'il  en  pas- 
seroit  par  le  mesme  commandement  qu'il  plairoit  au 
mareschal  luy  faire,  et  lequel  trouva  son  opinion 
meilleure  que  celle  des  autres. 

Pendant  que  tout  cecy  se  demesloit,  le  mareschal 
eut  advis  qu'il  estoit  party  d'Ast  trois  cens  Espagnols 
et  autant  d'Italiens  pour  aller  busquer  (0  contributions 
du  costé  des  Langues.  Il  en  donna  soudain  advis  à 
Bonnivet,  qui  estoit  lors  en  Albe,  luy  commandant  de 
monter  à  cheval  pour  aller  leur  préparer  le  logis;  et  à 
quoy  faire  il  apporta  telle  diligence  et  valeur,  qu'ils  fu- 
rent tous  desfaicts  sans  autre  perte  que  de  quatre  des 
siens  et  six  blessez. 

IN'est  icy  à  obmettre  qu'un  Basque  appelle  Le  Cadet 
fut  depesché  vers  le  mareschal  par  les  assiégez  de  Sainct 
Damian ,  et  lequel ,  se  trouvant  enveloppé  des  ennemis, 
avala  glouttement  les  lettres  qu'il  portoit ,  de  manière 
que,  ne  le  trouvant  chargé  de  rien,  ils  le  laissèrent 
aller,  et  vint  trouver  le  mareschal,  auquel  il  raconta 
tout  ce  qui  campoit  en  sa  petite  cervelle  :  il  fut  bien 
payé  et  soudain  renvoyé. 

Pendant  ces  demeslemens  les  pluyes  commencèrent 
à  venir,  lesquelles  destremperent  si  bien  ces  terres 
grasses ,  argilleuses  et  enfondrantes  du  Montferrat , 
que  les  plate-formes  de  l'artillerie  commencèrent  à 

(•)  De  Tespagnol  buscai ,  chercher. 

s'abaisser  et  enfoncer,  les  vivres  aussi  à  estre  de  diffi- 
cile conduite ,  et  les  cabanes  et  logis  des  soldats  à  estre 
remplis  d'eau.  L'ennemy,  se  trouvant  combattu  de  la 
valeur  de  ceux  de  dedans  et  de  l'intempérie  du  temps, 
fut  contraint  à  prendre  resolution  de  lever  le  siège, 
quiavoit  duré  prés  de  trois  mois.  Ce  fut  le  mesme  jour, 
vingt  deuxiesme  janvier,  que  l'Empereur  leva  celuy  de 
Metz.   S'ils  ne  se  fussent  hastez  de  retirer  l'artillerie 
avec  despence  et  labeurs  infinis ,    elle  fust  demeurée 
engagée  devant  la  place ,  le  pays  estant  tel  qu'on  en- 
fondre  en  temps  de  pluye  jusques  aux  sangles.  Ce  fut 
un  reconfort  à  domp  Ferrand  de  sçavoir  que  son  mais- 
tre  n'avoit  pas  esté  plus  heureux  que  luy  au  siège  de 
Mets],  et  au  Roy,  à  toute  la  France,  et  au  mareschal 
en  particulier,  d'avoir  eu  tout  à  coup  deux  si  grandes 
et  si  favorables  nouvelles;  dont  grâces  furent  rendues 
à  Dieu  par  tout  le  Piedmont,  et  ceux  de  dedans  louez  et 
remerciez  par  Sa  Majesté,  et  en  particulier  par  le  ma- 
reschal ,  qui  participoit  à  leur  gloire ,  et  eux  à  la  sienne 
aussi.  Mais  sur  tout  le  maistre  de  camp  Montluc,  que 
le  mareschal  avoit  logé  à  La  Cisterne  avec  trois  cens 
braves  soldats,  tint  les  ennemis  en  teleschec,  qu'il 
donna  tousjours  rafraischissement  aux  assiégez  ;  à  la 
vérité  sa  diligence  et  sa  valeur  estoient  admirables  et 
furent  en  partie  cause  du  salut  de  la  place. 

N'estant  à  obmettre  que  le  sieur  domp  Ferrand, 
pour  un  grand  capitaine,  fit  une  lourde  faute  de  ne 
s'emparer,  comme  il  pouvoit  aisément  faire,  de  La  Cis- 
terne ,  qui  n'estoit  qu'à  une  lieue  de  luy,  d'autant  que , 
estant  demeurée  entre  nos  mains ,  elle  fut  en  partie 
cause  du  salut  de  la  ville,  qu'elle  rafraischissoit  tous 
les;  jours  à  quoy  servoit  grandement  la  diligence,  bonne 
29.  16 

conduicte  et  prévoyance  de  Montluc,  que  le  mares- 
chal  y  avoit  à  cest  efîect  envoyé  de's  le  commencement 
du  siège,  comme  nous  avons  dict,  le  recognoissant  ac- 
compagné de  tant  de  prudence  et  bon  jugement,  qu'il 
feroit  autant  ou  plus  de  dommage  aux  ennemis  par 
ces  deux  parties  qu'avec  les  mesmes  armes ,  au'  ma- 
niement desquelles  toutesfois  il  n'y  avoit  gueres  per- 
sonne qui  luy  peut  faire  leçon.  Il  y  eust  encores  bonne 
trouppe  de  gentils-hommes  volontaires  qui  s'allèrent 
jetter  dans  ladite  Cisterne,  pour  avoir  commodité  de 
combattre,  comme  ils  faisoient  assez  souvent. 

N'est  aussi  à  obmettre  que ,  si  du  costé  de  La  Cis- 
terne, Montluc  avoit  bien  faict  son  devoir  au  secours 
des  assiégez  de  Sainct  Damian ,  que  Bonnivet  n'en  avoit 
pas  fait  moins  du  costé  d'Albe. 

Ceux  de  Sainct  Damian,  ayant  recognu  la  retraicte 
que  faisoit  l'ennemy,  sortirent  dessus  luy  par  deux 
divers  endroicts  :  si  ceux  cy  assaillirent  de  grand  cou- 
rage, les  Espagnols  n'oublièrent  le  leur  pour  se  bien 
deffendre  :  tant  il  y  a  qu'il  y  eust  de  la  perte  de  costé 
et  d'autre,  mais  plus  du  nostre,  car  nous  y  perdismes 
le  capitaine  Beaulac,  lieutenant  de  Tilladet,  et  le  jeune 
Chepy,  enseigne  de  Montluc,  qui  furent  blessez,  prins 
et  menez  en  Ast ,  d'oii  ils  furent  depuis  tirez  par  es- 
change. 

Les  armes  ayans  prins  quelque  relasche ,  le  seigneur 
domp  Ferrand  se  laissa  en  fin  emporter  à  entrer  en 
une  déterminée  capitulation  de  la  bonne  guerre  qu'il 
avoit  précédemment  fort  rejettée ,  qui  fut  un  grand 
soulagement  pour  les  généraux  d'armée,  mais  beau- 
coup plus  grand  pour  les  gens  de  guerre  qu'ils  com- 
mandoient.  C'est  poUrquoy,  l'ayant  traduict  d'italien 

en  François,  je  l'ay  voulu  insérer  icy,  afin  que  ceux 
qui  viendront  après  nous  soient  invitez  à  faire  de  mes- 
mes  pour  le  bien  du  prince  et  de  la  patrie. 

Articles  accordez  entre  tres-puissans  seigneurs  domp  Fer- 
rand  de  Gonzague  ^  lieutenant  et  capitaine  gênerai  de  la 
Cœsarée  Majesté  en  Italie ,  et  M.  le  mareschal  de  Brissac , 
chevalier  de  l'ordre  du  Rqy,  gouverneur  et  lieutenant' 
général  deçà  les  Monts  pour  Sa  Majesté  tres-chretienne . 

«  Premièrement,  que  tous  maistres  de  camp,  géné- 
raux de  fanterie ,  cavallerie  et  artillerie ,  de  quelque 
sorte  ou  nation  qu'ils  soient,  sans  aucune  exception, 
ensemble  les  colonels,  mareschaux  de  camp  ,  gouver- 
neurs, maistres  de  camp  particuliers,  commissaires 
généraux  et  particuliers,  tant  de  la  guerre,  artillerie, 
que  des  mareschaux  de  logis,  fourriers,  capitaines  de 
gens  de  pied,  lieutenans,  enseignes,  sergens  majors, 
canoniers  munitionnaires  et  chevauclieurs,  estans  faits 
prisonniers  durant  le  cours  de  la  guerre ,  ne  seront 
contraints  ny  obligez  de  payer,  pour  la  délivrance  et 
relasclie  de  leurs  personnes ,  que  le  propre  estât  et  en- 
tretenement  que  chacun  reçoit  de  son  prince  par 
chacun  mois,  payant  lequel  ils  seront  tout  soudain 
délivrez. 

«  Que  tous  capitaines  de  gendarmerie ,  lieutenans  , 
enseignes,  guydons  et  mareschaux  de  logis,  eslans 
prisonniers  durant  la  guerre ,  ne  seront  tenus  de  payer 
pour  leur  délivrance  et  liberté'  que  Testât  et  gaiges  de 
leur  quartier;  quoy  fait  ils  ne  pourront  estre  arrestez. 

«  Que  tous  les  hommes  d'armes  ,  archers ,  chevaux 
légers,  gens  de  pied ,  capporaux,  sergens  et  founiers  , 
1  ors  qu'ils  seront  prins  en  guerre  et  qu'ils  auront  esté 


244  [l553]    MÉMOIRES 

desvalisez,  seront  soudain  relaschez,  sans  payer  au- 
cune taille  ou  composition. 

«  Que  tous  les  auditeurs,  secrétaires  et  médecins  qui 
seront  au  service  desdicts  sieurs  lieutenans  généraux 
de  Leurs  Majestés,  et  autres  secrétaires  particuliers, 
trésoriers  ,  faiseurs  de  monstres,  ou  soit  controlleurs , 
tant  de  la  guerre ,  réparations ,  munitions  ,  que  des 
vivres,  comme  le  prevost  aussi ,  et  chastellains  de  for- 
teresses, estans  trouvez  en  campagne  et  prins,  ne  seront 
tenus  ny  contraincts  de  payer  pour  leur  délivrance 
que  Testât  et  entretenement  qu'ils  ont  pour  un  mois 
entier  ;  quoy  faict  ils  seront  soudain  relaschez. 

«  Que  tous  les  gentils-hommes  qui  servent  et  qui  sui- 
vent lesdicts  sieurs  lieutenans-generaux  des  deux  Ma- 
jestez,  et  qui  prennent  solde  d'elles,  seront  soudain 
relaschez  et  délivrez  en  payant  leur  solde  d'un  mois. 
Et  là  où  il  y  en  auroit  quelqu'un  de  qualité ,  comme 
de  ceux  qui  par  honneur  ou  par  plaisir  viennent  à  la 
guerre,  n'estans  stipendiez  de  leurs  princes,  ou  qui 
par  simulation  ou  cautelle  seroient  enrôliez  dans  les 
compagnies  de  gendarmerie,  cavallerie  ou  fanterie, 
en  ce  cas  ils  seront  sujets  à  rançon,  selon  l'honnesteté 
et  courtoisie  que  lesdicts  sieurs  lieutenans-generaux 
adviseront,  et  dont  ils  seront  creus  à  leur  simple  pa- 
rolle  à  sçavoir  s'ils  seront  de  telle  qualité  ou  non. 

«  Quant  aux  bannis,  de  quelque  nation  ou  grade  qu'ils 
soient,  servans  ausdictes  deux  Majestés,  estans  prins 
en  guerre,  seront  traictez  par  les  mesmes  termes  de  la 
bonne  guerre  que  les  autres ,  sans  aucune  contradic- 
tion ny  exception,  les  cas  de  crime  de  leze-majesté  re- 
servez, qui  s'entendent  et  particulièrement  sont  spéci- 
fiez ,  à  sçavoir  de  toute  conspiration  faicte  contre  la 

personne  de  Leurs  Majestez  ou  de  leurs  lieutenans  tant 
seulement,  ou  qui,  estans  bannis,  iroienten  la  mesme 
province  dont  ils  sont  bannis,  en  laquelle  il  n'y  auroit 
point  de  guerre,  avec  réservation  toutes-fois  que  quand 
ils  y  iroient  avec  leurs  capitaines,  ou  que  les  capitai- 
nes eux  mesmes  bannis  y  allassent  ouvertement,  et 
avec  leurs  croix  cousues ,  ils  jouiront  de  tous  les  mes- 
mes termes  de  la  bonne  guerre  que  les  autres. 

«  Et  là  oh  aucun  de  tous  les  dénommez  auroit  quel- 
que autre  estât  ou  appoinctement  de  l'Empereur  ou 
du  Roy,  que  celuy  qui  dépend  ou  qui  regarde  le 
faict  de  la  guerre,  ils  ne  pourront  estre  contraincts  à 
payer  autre  estât  ou  solde  que  la  guerrière  ,  ainsi 
qu'il  est  contenu  et  déclaré  en  la  présente  capitula- 
tion ,  laquelle  nous  voulons  et  entendons  avoir  lieu  à 
jamais,  sans  exception  quelconque,  reservez  les  jours 
de  bataille  donnée  en  campagne,  ou  prinses  de  villes 
par  force  ;  laquelle  perpétuité  s'entend  tant  qu'il  plaiia 
ausdicts  sieurs  lieutenans-generaux,  à  conditions  tou- 
tes-fois qu'ils  ne  la  puissent  rompre  ny  enfraindre 
sans  une  précédente  inthimation ,  après  laquelle  ils  se- 
ront tenus  l'observer  par  dix  jours  subséquents.  D'a- 
vantage, nous  voulons  que  la  présente  capitulation  ait 
lieu  en  relaschant  et  délivrant  tous  les  inférieurs  aux 
lieutenans  mesmes  qui  se  trouveront  prisonniers,  et 
auront  esté  prins  depuis  l'ouverture  de  ceste  guerre , 
tant  en  Piedmont  qu'aux  autres  pais  voisins  et  sujets 
de  Sa  Majesté  royale  deçà  les  Monts.  Fait  au  camp 
royal,  ce  iG  aoust  i553.  » 

Il  semble  que  la  France  soit  fatalement  née  au  i  e- 
muëment  des  armes ,  et  à  emporter  presque  tousjours 
la  première  gloire  et  le  premier  licur  des  victoires,  par 

une  certaine  prudence  et  circonspection  qu'elle  sçait 
apportera  ses  premières  entreprinses;  mais  la  confiance 
qu'elle  conçoit  par  après  de  ses  premières  bonnes  for- 
tunes, luy  fait  inconsidérément  embrasser  plus  qu'elle 
ne  peut  estreindre,  et  de  là  diviser  ses  forces.  Les 
guerres  de  Caries  huictiesme  au  voyage  de  Naples  en 
font  foy ,  entant  qu'elles  luy  firent  au  premier  bonheur 
embrasser  l'empire  du  Turc,  tout  mal  asseuré  toutefois 
qu'il  estoit  encores  de  celuy  qu'il  avoit  conquis.  Le 
roy  François,  ayant  aussi  heureusement  reprinsla  du- 
ché de  Milan,  et  estant  au  siège  de  Pavie,  divisa  son 
arme'e  pour  l'envoyer  de  mesme  courir  à  Naples,  dont 
il  en  perdit  la  bataille  et  fut  faict  prisonnier  combat- 
tant vertueusement.  Le  roy  Henry  second  mesnagea 
fort  mal  l'exemple  de  son  père,  à  la  suscitation  du 
pape  Paul  quatriesme ,  de  la  maison  des  Caraffes ,  qui 
luy  fît  rompre  la  trefve  de  i555,  et  envoyer  la  fleur 
de  ses  forces  à  Naples,  sous  la  conduite  de  M.  de 
Guise ,  qui  s'y  opiniastra  sous  la  faveur  de  madame  de 
Valentinois ,  pour  l'interest  particulier  qu'il  se  faisoit  à 
croire  y  avoir ,  dont  succéda  la  perte  de  la  bataille 
Sainct  Quentin,  laquelle  cuida  renverser  tout  à  fait 
l'empire  françois. 

A  la  vérité  il  n'est  rien  tel  que  de  conduire  ses  con- 
questes  pas  à  pas,  avec  tout  le  gros  de  ses  forces,  pour 
ne  laisser  rien  derrière  qui  puisse  retrancher  la  liberté 
du  retour,  ny  nous  nécessiter  aussi  à  un  dangereux 
combat  ou  retraicte.  Si  toutesfois  on  cognoissoit  que 
les  diversions  fussent  nécessaires,  il  les  faut  embrasser, 
mais  avec  des  légères  et  courantes  forces ,  qui  sçachent 
bien  à  poinct  prendre  l'occasion  et  l'advantage,  et  sur 
tout  se  bien  asseurer  de  leur  retraicte   au   gros.  Si 

c'est  un  prince  qui  ait  une  puissance  et  des  moyens  si 
grands  qu'il  puisse  tout  en  un  temps  entretenir  plu- 
sieui-s  armées  et  avoir  chefs  propres  pour  les  bien 
commander  et  conduire,  c'estuy-là  peut  bien  porter 
le  désir  de  ses  conquestes  en  divers  lieux  ,  mais  non 
jamais  celuy  qui  a  assez  à  faire  à  en  bien  entretenir  et 
mesnager  une  seule,  ains  doit  se  contenir  dans  les  ter- 
mes de  son  pouvoir;  car  qui  court  par  tous  lieux  n'est 
en  pas  un  lieu.  Si  nous  voulons  sainement  juger,  et  sans 
nous  flatter,  du  cours  des  afl'aires  sous  le  roy  Henry 
second,  ne  confesserons  nous  pas  que  si,  au  lieu.de 
courir  ça  et  là,  il  se  fust  obstine'  à  combattre  pied  à 
pied,  comme  vouloit  Brissac,  le  Piedmont  et  la  duché 
de  Milan ,  il  l'eust  emporté ,  ou  au  moins  une  bonne 
partie?  ce  qui  eut  couvert  pour  jamais  la  France  de 
toutes  entreprinses  estrangeres.  Autant  en  pouvoit-il  es- 
pérer des  Pais  Bas  qui  sont  à  nos  portes  :  et  à  la  vérité 
il  faut  qu'en  toutes  sortes  d'affaires,  et  principalement 
aux  militaires,  que  la  maturité  des  conseils  soit  celle 
qui  destrempe  la  fureur  des  jeunes  j)rinces  et  de  la 
noblesse  par  trop  voilage  et  inconsidérée  ;  car  tout 
aussi  test  que  la  fortune  leur  a  donné  quelque  avan- 
tage, ils  embrassent  plustost  l'orgueil  et  le  faste,  que 
la  propre  vérité,  (jui  donne  tousjours  glorieuse  moisson 
à  ses  clients. 

J'ay  bien  voulu  faire  ceste  digression,  affin  que  pai 
lasuyte  des  affaires  qui  seront  cy-apres  Iraiclez,  cha- 
cun recognoisse  la  mesme  vérité  que  j'ay  cy  rappor- 
tée. Or,  revenant  à  nos  affaires,  le  lloy  désirant  joindre 
à  sa  couronne  l'isle  de  Corse  ('),  tant  pour  interrompre 

0  T^  réunion  de  In  flotte  française  à  la  flotte  turque  avoit  donuc  à 
Henri  II  la  supériorité  dans  la  Méditerranée,  et  il  désiroil  d'en  prolitcr. 

les  navigations  d'Espagne  et  d'Italie,  comme  pour 
dompter  les  Genevois,  à  la  ruine  de  ses  ennemis,  qui 
en  tiroient  commoditez  pour  la  guerre  d'Italie,  Sa 
Majesté  dépescha  M.  de  Termes,  depuis  mareschal  de 
France,  avec  trente-six  galleres  commandées  par  le 
baron  de  La  Garde,  douze  compagnies  italiennes  sous 
le  duc  de  Somme  et  le  sieur  Jordam  Ursin,  et  dix 
françoises  sous  le  sieur  de  Velleron  ,  de  trois  cens 
hommes  chacune.  Ces  forces  estans  joincles  à  celles 
que  plusieurs  bannis  avoient  faict  lever  en  leur  fa- 
veur dans  le  païs,  prindrent  la  routte  de  Corse,  où 
d'arrivée  La  Bastie  (0  fut  prinse  de  nuict,  par  une 
surprinse  du  duc  de  Somme ,  qui  n'avoit  que  quatre 
galleres.  Ceste  surprinse  non  attendue  n'eut  point  de 
combat,  tous  les  soldats  s'estans  retirez  en  la  citadelle, 
qu'ils  rendirent,  le  jour  venu,  aussi  laschement  qu'ils 
avoient  perdu  la  ville. 

De  mesme  suite  Sainct-Florent  se  rendit  aussi  sans 
combattre ,  et  Lajazzo  (2)  fut  prins  et  saccagé  par  Sam- 
petre  Corse,  père  du  mareschal  Dorgnano;  Boniface 
fut  pareillement  prins ,  avec  beaucoup  d'autres  places 
qui  furent  conquises  en  ceste  isle ,  pour  le  service  de 
laquelle  le  Roy  retira  de  Piedmont  le  coronnel  Sam- 
petre  Corse,  qui  tenoit  garnison  à  Beyne,  fort  brave 
et  asseuré  soldat. 

Par  après  le  mareschal  eut  nouvelles  que  l'armée 
turquesque,  commandée  par  Dragut  bey,  avoit  par 

Le  Roi  auroit  voulu  diriger  ses  forces  contre  le  duc  de  Toscane,  contre 
les  Génois,  ou  contre  le  royaume  de  Naples;  mais  on  fut  obligé  de 
renoncer  à  ces  trois  entreprises,  parce  qu'elles  offroient  trop  de  diffi- 
cultés. On  se  décida  à  faire  une  descente  dans  l'iie  de  Corse ,  dont  les 
ports  servoient  d'asile  aux  floltcs  de  Charles-Quint. 
(OBasiia.  —  (')Ajaccio. 

seize  jours  battu  Sainct-Boniface  (0  en  Corse,  avoit 
tire'  de  six  à  sept  mille  coups  de  canon,  donné  trois 
assaux,  desquels  ils  avoient  esté  repoussez  avec  perte 
de  mille  cinq  cens  des  meilleurs  soldats;  et  que  lors 
que  les  choses  estoient  comme  désespérées,  Dieu  avoit 
voulu  que  le  capitaine  Termes,  corse,  print  un  gen- 
tiriiomme  que  les  Genevois  avoient  depesché  pour  en- 
trer et  asseurer  les  assiégez  d'un  prochain  secours  ; 
que  luy  par  parolles ,  par  menaces  et  par  promesses 
avoit  si  bien  charmé  ce  gentirhomme,  qu'il  promit, 
le  laissant  entrer  dans  la  place,  de  faire  rapport  tout 
contraire  à  ce  qui  luy  estoit commandé;  ce  qu'il  exé- 
cuta si  dextrement  depuis,  que  les  assiégez  se  rendirent 
et  receurentla  garnison  Françoise  sans  donner  le  loisir 
à  Dragut  d'y  mettre  des  siens,  comme  il  avoit  envie 
de  faire,  et  mesmes  de  retenir  la  place  pour  son  mais- 
tre,  et  dont  il  eut  tel  despit,  qu'il  traicta  fort  rudement 
ceux  qui  estoient  sortis  ;  de  manière  |que  M.  de  Ter- 
mes, qui  commandoit  en  l'armée  du  Roy,  fut  con- 
trainct  d'entrer  en  composition  avec  luy  et  pour  l'ar- 
tillerie et  pour  les  munitions  qu'il  pretendoit  siennes  (2). 
Qu'il  estoit  venu  nouvelles  que  Calux  (3),  que  le 
coronel  Velleron  tenoit  assiogé,  estoit  reduict  à  telle 
extrémité  de  vivres,  que  mesmes  on  y  dracmoit l'eau, 
à  deux  pintes  d'eau  par  chacun  jour  et  pour  chacun 
soldat  ;  mais  l'issue  du  siège  fit  recognoistre  qu'on  avoit 
embrassé  beaucoup  plus  que  l'on  ne  pouvoit  estrain- 
dre.  Du  trentiesme  octobre,  vindrent  nouvelles  que 
le  vingtiesme  aoust  le  Grand  Seigneur  estoit  party  de 

(')  C'est  la  même  ville  que  Bonifacc,  dont  du  Villara  a  déjà  annoncé 
la  prise.  Il  revient  ici  sur  les  détails  du  sié};c.  —  (»)  On  lui  prouiil 
trente  mille  écus ,  qui  ne  furent  point   pnyiis.  —  (')  Calvi. 

Constanlinople  pour  aller  en  Alep,  et  le  29  passé  en 
la  Natolie  sur  une  quadrireme ,  ne  menant  avec  luy 
que  son  fils,  dict  le  Bossu,  ayant  laissé  Sinam,  frère 
de  Rostan ,  bassa  au  gouvernement  de  la  Grèce  ;  qu'il 
avoit  auparavant  son  partement  coupé  toute  espérance 
de  paix  à  l'ambassadeur  que  le  sophy  avoit  envoyé 
vers  luy. 

Que  l'Empereur  s'esloit  trouvé  si  court  de  finances, 
qu'il  avoit  esté  contrainct  d'emprunter  de  la  vieille 
roine  de  Polongne  cent  cinquante  mille  escus  qu'elle 
avoit  baillez  en  garde  à  la  seigneurie  de  Venise;  que 
Portillo,  espagnol,  a  charge  de  les  faire  conduire  en 
Flandres,  excepté  cinquante  mille  qui  doivent  eslre 
envoyez  à  Milan  pour  les  affaires  de  la  guerre. 

Le  mareschal  durant  tout  le  cours  de  ces  affaires  se 
trouva  tant  et  tant  de  fois  reprins  et  assez  indignement 
gourmande  sur  le  faict  de  l'espargne  au  maniement  de 
la  guerre ,  qu'il  luy  eschappa  de  dire  qu'il  sembloit 
aujourd'liuy  que  le  courage  et  la  valeur  fussent  du 
tout  amorties,  puis  que  la  gloire  des  armes  et  l'asseu- 
rance  des  conquestes  estoyent  mesurées  à  l'aulne  de 
l'espargne,  et  lors  mesme  que  tout  cela  voloit  plus 
haut  que  jamais.  Surquoy  le  connestable,  restant  de  la 
main,  luy  manda  qu'il  n'entendoit  point  son  jargon 
et  qu'il  ne  devoit  non  plus  ignorer  que  luy  que  la 
nécessité  est  une  maladie  assez  commune  à  la  no- 
blesse parmy  la  trop  longue  durée  des  guerres,  et 
que  par  ainsi  ce  n'estoit  pas  inconvénient  qu'ils  ne  de- 
meurassent autant  incommodez  que  les  propres  fi- 
nances du  Roy  ;  qu'il  n'y  avoit  meilleure  médecine  à 
ces  maladies  que  de  donner  loisir  au  prince,  à  eux  et 
aux  peuples,  de  respirer  un  peu,  mais  non  quitter  la 


DE  DUVILLARS.     [l55;i]  25  I 

partie,  et  à  quoy  faire  luy  mesme,  qui  n'avoit  faute  de 
prudence,  se  devoit  aider,  mais  sur  tout  à  la  correction 
des  capitaines,  vers  lesquels  il  estoit  si  indulgent,  que 
tous  les  larrecins  qu'ils  faisoyent  dévoient  estre  attri- 
buez à  luy  seul,  duquel  Sa  Majesté'  ne  pouvoit  pour 
ce  regard  demeurer  contente. 

Ces  rudes  picqueures  blessèrent  si  avant  la  pureté 
de  l'ame  du  maresclial,  que  pour  s'en  descharger  il 
manda  à  Sa  Majesté  que  si  services  estoient  espluchez 
hors  de  passion,  qu'ils  se  trouveroient  pleins  de  tel 
honneur  et  de  telle  fidélité,  qu'ils  estoient  plustost  di- 
gnes de  loiiange  que  de  repreliension,  qui  n'a  convenu 
que  trop  souvent  à  son  préjudice;  que  Sa  Majesté, 
qui  estoit  le  maistre,  ayant  puissance  souveraine  de 
faire  et  défaire  ainsi  qu'il  luy  plaisoit,  ne  devoit  plus 
différer  de  se  servir  de  ceux  qui  avoient  plus  de  heur, 
mais  non  pas  plus  de  courage  pour  la  mieux  servir  à 
son  gré. 

Le  Roy,  respondant  à  ces  plaintes,  luy  manda  que 
tant  s'en  falloit  qu'il  eut  aucun  soupçon  de  sa  fidélité 
et  valeur,  que  par  le  contraire  il  le  tenoit  pour  l'un 
des  plus  utiles  et  des  plus  nécessaires  membres  de  son 
Postât ,  comme  elle  luy  feroit  cognoistre  si  tost  qu'il  se- 
roitsorty  d'affaires;  que  la  nécessité,  de  soy  inexorable, 
estoit  celle  qui  faisoit  entrer  Sa  Majesté  en  la  rigueur 
de  l'espargne  et  des  casseries  dont  il  l'avoit  cy  devant 
adverty,  comme  celuy  duquel  en  cet  endroit  il  vouloit 
avoir  et  le  conseil  et  l'aide  :  surquoy  je  ne  me  veux 
amuser,  n'estans  de  mon  gibier. 

Revenant  maintenant  aux  affaires  de  Piedmont, 
comme  vous  avez  veu ,  il  faut  entendre  que  domp 
Ferrand  ayant  failly  Sainct-Damian,  et  ne  voulant 

toutes-fois  faire  joug  aux  contrarietez  de  la  fortune , 
qui  accompagnoit  le  valeureux  naturel  du  François,  il 
tira  son  arme'e  en  campagne,  et  se  vint  parquer  dans 
Valfenieres,  dépendante  du  marquisat  de  Salluces,  qui 
faict  comme  un  centre  entre  Ast,  Villeneufve ,  Sainct- 
Damian ,  Quiers ,  Carmagnolles  et  Carignan.  Ayant 
trouvé  l'assiette  de  Valfenieres  assez  belle ,  il  print  re- 
solution de  la  fortifier  pour  luy  servir  d'un  magazin 
de  guerre,  à  la  ruine  de  toutes  ces  places  et  de  la 
pleine  de  Piedmont. 

Sur  la  fin  de  may  i553,  l'evesque  de  Laodicée  fut 
despesché  par  le  Pape  pour  aller  de  sa  part  servir  de 
nonce  en  Espagne.  En  passant  il  fut  par  le  comman- 
dement du  Roy  arresté  prisonnier,  comme  aussi  fut  au 
mesme  instant  le  cardinal  Sainct-Georges  allant  vers 
l'Empereur,  sur  l'opinion  qu'eurent  aucuns  que  l'un 
et  l'autre  alloit  faire  quelques  dangereuses  practiques; 
mais  ayant  esté  recognu  que  tout  cela  tendoit  à  moyen- 
ner  quelque  paix  entre  ces  princes,  ils  furent  courtoi- 
sement renvoyez. 

Pendant  qu'il  travailloit  à  ceste  fortification ,  le  ma- 
reschal,  qui  attendoit  son  poinct,  dressa  une  entre- 
prinse  sur  Verceil,  cité  ancienne  du  Milannois,  don- 
née jadis  en  mariage  à  un  duc  de  Savoye  par  celuy 
de  Milan,  où  il  y  a  citadelle  et  chasteau.  Il  y  avoit  en 
ceste  ville  un  pauvre  compagnon  nommé  Merle,  cou- 
sin d'un  soldat  qu'avoit  Salveson ,  surnommé  Pondes- 
ture.  Cestuy  Merle  se  promenant  assez  souvent  le  long 
des  murailles  de  Verceil ,  du  costé  du  portail  de  La 
Sesia,  petite  rivière  qui  passe  assez  près  des  murailles, 
il  recogneut  que  les  corps  de  garde  estoient  esloignez 
de  ce  portail,  et  que  par  ainsi  il  pouvoit  eslre  soudai- 

nement  rompu  avec  le  pied  de  chèvre,  et  par  là  intro- 
duire les  François  au  dedans.  En  ayant  communiqué 
avec  ce  sien  parent ,  et  faict  voir  les  choses  au  doigt  et 
à  l'œil,  il  le  chargea  d'en  faire  la  pratique  avec  le  ma- 
reschal,  par  condition  qu'ils  auroient  chacun  dix  mille 
escus.  Pondesture,  soldat  assez  advisé,  communiqua 
le  tout  à  son  capitaine,  lequel  vint  soudain  trouver  le 
mareschal,  menant  ce  Pondesture  avec  luy ,  pour  de 
vive  voix  représenter  Testât  des  affaires  au  mareschal. 
Luy,  ayant  oiiy  plus  d'une  fois  ce  discours,  y  presta 
l'oreille  ;  mais  toutesfois ,  pour  mieux  s'en  asseurer,  il 
leur  dict  qu'il  vouloit  envoyer  un  de  ses  gentilshommes 
avec  Pondesture ,  pour  recognoistre  encores  plus  au 
vray  Testât  de  la  place ,  et  mesmes  promettre  au  Merle 
ce  qu'il  avoit  demandé.  Cela  ainsi  arresté,  Salveson 
s'en  retourna,  menant  avec  luy  le  gentil-homme  du 
mareschal,  nommé  Bonat,  gascon,  lequel  en  habit 
desguisé  entra  avec  Pondesture  dans  Verceil,  et  asseura 
le  Merle  de  ce  qu'il  desiroit.  Apres  avoir  trouvé  les 
choses  autant  faisables  qu'il  avoit  proposé,  il  donna 
cent  escus  au  Merle,  lequel  luy  donna  aussi  asseu- 
rance  particulière  de  pouvoir  retirer  en  sa  maison  une 
douzaine  de  soldats,  avec  lesquels  il  entreprendroit 
luy-mesme  de  forcer  ce  portail,  nos  forces  se  rendans 
prés  la  muraille  au  jour  qui  seroit  accordé;  mais  qu'il 
falloit  que  ces  douze  soldats  fussent  des  plus  détermi- 
nez, et  ayans  la  langue  italienne  ou  espagnolle  à  com- 
mandement. Par  le  retour,  et  par  le  rapport  dudict 
gentil-homme,  le  mareschal  commença  à  minuter  de 
plus  près  qu'il  n'avoit  encores  faictjceste  entrcprinse  ; 
quoy  faisant,  il  recogneut,  quand  bien  il  prendroit  la 
ville  de  Verceil,  qu'il  falloit  de  Tartillerie  pour  forcer 

la  citadelle  et  le  chasteau  aussi,  et  que  si  la  ville  en 
estoit  desgarn^e,  que  ce  luy  estoit  chose  impossible  de 
la  mener  des  terres  que  le  Roy  avoit  de  ce  coste'-là ,  la 
moindre  desquelles  en  estoit  esloigne'e  de  plus  de  trois 
journe'es,  au  moins  pour  l'artillerie,  et  tout  par  pays 
ennemy,  et  que  domp  Ferrand  estant  si  fort  qu'il  es- 
toit lors  en  campagne,  qu'à  nostre  barbe  il  fortifioit 
Valfenieres,  ce  n'estoit  chose  qu'il  peust,  ny  ne  deust 
entreprendre.-  Par  ainsi  il  commanda  à  Salveson  de 
despecher  soudain  vers  le  Merle ,  cousin  du  Pon- 
desture,  pour  voir  et  recognoistre  au  vray  quelle  ar- 
tillerie et  munitions  il  y  avoit  dans  la  ville,  et  luy  en 
faire  le  rapport.  Pondesture,  au  retour  de  ce  voyage, 
vint  trouver  le  mareschal,  auquel  il  rapporta  qu'il  avoit 
et  veu  et  touche',  dans  les  cloistres  de  l'église  catedrale 
Sainct-Eusebe,  huict  pièces  d'artillerie  avec  leurs 
equippages.  Sur  ceste  croyance,  le  mareschal  print  re- 
solution d'exécuter  l'entreprinse,  et  renvoya  Pondes- 
ture vers  Salveson,  luy  commandant  de  faire  choix 
d'une  douzaine  des  meilleurs  soldats  de  sa  troupe , 
pour  faire  entrer  peu  à  peu  dans  Verceil  avec  Pondes- 
ture ;  ce  qu'il  fit  depuis,  les  uns  habille's  en  prestres,  et 
les  autres  en  paysans,  chargez  de  paille  et  de  charbon. 
Pour  donner  commencement  à  l'exécution,  le  ma- 
reschal ordonna  à  Ludovic  de  Birague  d'envoyer  Carie, 
son  frère,  avec  trois  cens  bons  hommes,  toute  la  nuict 
pareau  à  Verrue,  pour  se  joindre  au  sieur  de  Salveson 
et  aux  autres  trouppes  que  il  y  trouveroit,  et  là  faire 
ce  qui  lui  seroit  ordonné.  Le  mareschal  de  son  costé 
partit  de  CarmagnoUes,  menant  avec  luy  douze  cens 
soldats  choisis  et  commandez  par  les  barons  de  Chepy 
et  des  Adrets,   trois  cens  A-llemans,  avec  autant  de 

Suisses  du  régiment  de  Fiolic,  commandez  par  son 
neveu  le  capitaine  Guillaume.  Sera  noté  en  passant 
que  les  bagages  du  mareschal  s'estans  avancez  pour 
tirer  de  Carmagnolles  à  Quiers,  ils  furent  rencontrez 
par  les  ennemis,  au  nombre  de  quatre-vingts  chevaux, 
à  mille  pas  de  la  trouppe.  Biron,  qui  menoit  les  cou- 
reurs, en  eut  l'alarme  le  premier,  laquelle  il  apporta 
au  mareschal.  Il  fit  soudain  alte,  et  luy  commanda 
de  prendre,  avec  ce  qu'il  avoit  des-ja,  cent  chevaux 
de  sa  compagnie,  et  qu'il  donnast  par  le  coste'  de 
Ville  Stelon,  et  que  M.  de  Chavigny,  avec  cinquante 
autres,  donneroit  par  celuy  de  Santena,  et  qu'ils 
attraperoient  les  ennemis,  qui  furent  courus  de  si  près 
que  tout  fut  recouvert,  avec  la  prinse  d'une  vingtaine 
de  cellades  qui  portoient  les  marques  de  la  colère  des 
Gascons.  Cela  faict,  toute  la  trouppe  se  remit  au  che- 
min de  Quiers,  où  estans  arrivez,  il  leur  commanda 
de  repaistre  et  se  reposer  deux  heures  pour  partir 
tout  soudain  ;  ce  qu'ayans  faict,  il  commanda  ausdits 
de  Chepy  et  des  Adrets  de  marcher  le  plus  diligemment 
que  ils  pourroient  avec  ces  trouppes,  pour  se  rendre 
sur  la  minuit  à  Verrue,  et  là  faire  avec  les  autres  di- 
ligence pour  se  rendre  à  poinct  nommé  au  pied  de  la 
muraille  de  Verceil. 

Dieu,  qui  dispose  de  nos  résolutions  et  denosdesseins, 
non  selon  nos  volontez,  ains  selon  ce  qui  luy  plaist,  en- 
voya, soudain  que  ces  troupes  furent  parties,  une  petite 
pluie  qui  destrempa  si  fort  les  terres  du  Montferrat,  que 
les  soldats avoient  tant  à  faire  à  marcher  et  à  se  soutenir, 
que  plusieurs  d'entr'cux  y  perdirent  les  souliers  et  les 
mesmes  armes,  la  nuict  ne  permettant  qu'ils  se  pcus- 
sent  entre- secourir  comme  ils  eussent  faict  de  jour.  Vx 

neantmoins,  la  vertu  et  le  courage  surmontant  toutes 
difTicultez,  ils  arrivèrent  tous  de'biffez,  non  à  minuict, 
comme  ils  dévoient,  mais  sur  les  deux  heures  après,  où 
arrivans,  au  lieu  de  reposer,  il  falloit  entrer  en  barque  et 
marcher.  Ils  s'allèrent  tous  desembarquer  à  trois  milles 
de  Verceil,  parmy  des  chemins  et  des  terres  que  ceste 
pluye  avoit  destrempez ,  autant  ou  plus  fascheuses  que 
celles  du  Montferrat,  de  manière  qu'ils  ne  pouvoient 
advancer  le  pas.  Les  capitaines  toutes-fois,  tant  par 
prières  et  remonstrances  que  par  menaces,   les  fai- 
soient  advancer  au  mieux  qu'ils  pouvoient.  Mais,  quel- 
que effort  que  chacun  fist  de  son  costé,  les  chefs 
mesmes  ne  sceurent  [arriver  au  pied  de  la  muraille 
plustost  que  sur  le  commencement  de  l'aube  du  jour, 
au  lieu  d'arriver  sur  les  deux  heures  après  minuict, 
et  accompagnez  seulement  d'environ  trois  cens  sol- 
dats, avec  deux  eschelles  et  un  pied  de  chèvre,  le  reste 
des  troupes  marchans  comme  elles  pouvoient;  et  toutes- 
fois  elles  arrivoient  peu  à  peu. 

Or,  parce  que  l'heure  convenue  avec  le  Merle  estoit 
passée,  il  fut  question  de  diligemment  délibérer  ce 
qui  estoit  de  faire ,  sans  s'attendre  à  luy  ;  en  peu  de 
paroles  il  fut  dict  que  de  se  sauver  on  ne  pouvoit, 
de  se  laisser  prendre  en  brebis  il  ne  le  falloit  pas 
faire,  mais  résolument  donner  dedans  avec  les  deux 
eschelles,  pendant  que  les  autres  entendroient  à  rompre 
la  porte,  et  qu'en  bazardant  le  paquet,  ou  Dieu, 
comme  ils  esperoient,  leur  donneroit  victoire,  ou  au 
moins  ils  mourroient  glorieusement  les  armes  au  poing  ; 
et  toutesfois  qu'il  falloit  espérer  que,  sur  l'alarme  que 
nous  donnerions ,  le  Merle  et  ses  compagnons ,  qui  s'es- 
toient  retirez,  viendroient  soudain  au  secours.  Ainsi 

résolu,  aussi  tost  exécute.  Le  baron  des  Adrets,  Chepy 
et  Ciiarry,  lieutenant  de  Salveson,  donnèrent  Tescal- 
lade  prés  d'une  sentinelle  qu'ils  forcèrent;  Salveson  et 
Birague  ouvrirent  de  force  le  portail  avec   le  pied  de 
chèvre.  L'alarme  est  soudain  grande  par  la  ville ,  à 
laquelle  accourut  Le  Merle  et  ses  douze  compagnons-, 
mais  le  mal-heur  voulut  que,  pensant  venii-  embrasser 
Pondesture,  son  cousin,  cestuy- messies  le  tua,  ne  le 
recognoissant    pas   parmy  la   fureur   des  armes,  qui 
esblouït  souvent  le  jugement,  et  mesmes  la  nuict.  Les 
autres,  recoguoissans  Salveson,  donnèrent  dans  la  viUe 
avec  environ  quatre  cens  des  nosti  es  seulement,  arrivez 
peu  à  peu,  le   reste   encore  derrière  et  qui  marchoit 
tousjours.  Ils  defCrent  quelques  quatre  vingts  soldats 
qui  se  présentèrent  au  combat. 

Le  sieur  de  Cliatelard,  qui  estoit  loge'  en  la  maison 
où  le  feu  duc  Charles  souloit  logei",  avec  le  conte  de 
Clialant,   sortit  au  combat,  où  il  fut  tué  et  cinq  ou 
six  autres  avec  luy,  demeurant  ledict  conte  de  Cha- 
lant  prisonnier  du  mareschal.  lout  le  reste  elle  maistre 
de  camp  SainctMichel,  sans  bien  recognoistre  ce  qu'il 
devoit  faire,  se  retira  dans  la  citadelle  avec  sa  trooppe. 
Les  nostres,  s'estans  saisis  de  la  vilie,   fuent  un  gros 
dans  la  place,  et  déj)artirerit  le  reste  par  les  murailles. 
La  mort  du  Merle  et  le  retardement  des  li  ouppes  porta 
cest  inconvénient  qu'on  nepeust  tout  soudain  envoyer, 
comme  on  avoit  arrosté  qu'il   falb)it  faire,  deux  cents 
soldais  pourse  couler  ielong  du  corridordela  muradle 
qui  va  à  la  citadelle,  afin  d'empescher  que  personne 
ne  s'y  rehrast  et  personne  n'en  sorlist  aussi.  Or  le  ma- 
resrhil,  tout  aussi-tost  (ju'il  eut  acheminé  les  Irouppes 
qui  jjarloient  de  Quier:.  par  la  voye  de  Chivas,  se  mit 
29.  17 

en  chemin  avec  deux  cens  bons  chevaux,  chacun  d'tux 
portant  un  boulet  à  l'arçon  de  la  selle,  craignant  n'en 
trouver  dans  la  ville,  comme  il  advint  aussi,  et  print 
le  chemin  de  Verceil,  comme  il  avoit  esté  re'solu,  me- 
nant avec  luy  Ludovic  et  le  président  Birague. 

Or,  faict  à  noter  que  le  mareschal,  qui  ne  se  pro- 
mettoit  jamais  victoire  sinon  autant  qu'il  plaisoit  à 
Dieu  luy  en  concéder,  ordonna,  premier  que  partir,  à 
Bonnivet  de  commander  aux  garnisons  de  Villeneufve 
d'Ast,  de  Quiers,  deThurin,  de  Chivaset  de  Verrue, 
que  là  où  il  adviendroit  que  l'ennemy,  qui  fortifioit 
Valfenieres,  comme  vous  avez  veu,  ayant  nouvelles  de 
la  prinse  de  Verceil,  voulust  venir  à  la  traverse,  il  luy 
envoyast  douze  ou  quinze  cens  chevaux  sur  les  bras, 
avec  chacun  un  h'arquebuzier  en  crouppe,  et  que  lors 
chacune  desdictes  garnisons  tirast  en  batterie  toute 
l'artilleiie  de  leur  ville,  afin  que  ce  luy  fust  un  signal 
asseuré  pour  savoir  cepartement,  et  là  dessus  prendre 
party  convenable;  luy  commanda  aussi  de  tenir  cinq 
cens  chevaux  prests  et  quatre  mille  hommes  de  pied , 
et  s'aller  rendre  à  Chivas,  se  tenant  là  tousjours  en 
armes,  soit  pour  les  venir  secourir  si  mal  bastoit  pour 
nous,  ou  pour  luy  aidera  advancer  la  fortune  plus 
avant,  si  la  ville  nous  demeui  oit.  Les  choses  ainsi  dis- 
posées, nous  marchons  vers  Verceil  assez  heureuse- 
ment. Arrivans  à  vingt  pas  de  la  ville,  nous  trouvasmes 
ledict  Carie  de  Birague,  Salveson  et  atitres  seigneurs 
(|ui  nous  attendoient.  Le  mareschal  entra  sans  bruit  dans 
la  ville,  et  trouva  le  long  des  rues  la  pluspart  des  soldats 
couchez  ou  endormis,  fatiguez  et  lasdu  travail ,  et  sans 
aucun  secours  de  vivres;  se  tournant  lors  vers  moy  me 
dict  :  «  Pjenez,  je  vous  prie,  une  douzaine  d'harque- 

biiziers  de  ma  garde,  eL  allez  par  les  maisons,  et  en- 
levez gracieusement  tout  le  pain  que  vous  trouverez, 
et  le  falotes  porter  par  tous  les  corps  de  garde  pour 
raftraicliir  les  soldats,  et  leur  dictes  ma  venue.  »  Je  le 
feis  ainsi,  et  secouruz  de  pain  et  de  vin  aussi  tost  ces 
pauvres  soldats,  qui  n'avoient  mangé  il  y  avoit  ])res  de 
vingt-quatre  heures,  estant  eslangouris  de  inisere:  par 
ce  moyen  chacun  reprint  et  cœur  et  force. 

La  première  chose  que  le  mareschal  demanda,  ce  fut 
s'ils  avoient  dressé  l'artillerie  pour  battre  la  citadelle; 
luy  ayant  esté  respondu  qu'à  la  vérité  ils  en  avoient 
trouvé  quelques  dix  pièces,  mais  desmontées  et  sans  au- 
cun moyen  de  ce  faire ,  n'y  ayant  que  deux  afïuslz  et 
deux  roiiages  non'ferrez,  deslors  il  conjectura  que  les  af- 
faires ne  prendroient  pas  l'heureuse  issue  qu'il  avoit 
espérée.  De  là  il  fut  recongnoistre  la  citadelle  et  le 
chasteau ,  qu'il  trouva  en  tel  estât,  que  de  les  avoir  sans 
artillerie  il  estoit  impossible,  comme  à  luy  de  la  faire 
conduire  de  si  loing, l'ennemi  estant  le  plus  fortà  la  cam- 
pagne ;  et  neantmoins,  faisant  de  nécessité  vertu,  il  fit 
monter  un  canon  et  unecoulevrinesur  les  deux  aflustz 
non  ferrez  et  mener  devant  la  citadelle,  contre  laquelle 
ayant  tiré  la  première  voilée  tout  alla  en  pièces  ;  il  les 
voulut  faire  soustenir  le  nez  contremont  avec  des  cheva- 
lets, mais  à  la  première  voilée  tout  se  rompit  encorcs. 
Quoy  voyant,  et  ne  pouvant  avoir  autant  de  loisir 
qu'il  en  falloit  pour  les  ferrer,  il  appela  au  conseil  tous 
les  seigneurs  pour  délibérer  rie  ce  qui  estoit  à  faire  : 
les  uns  estoient  d'advis  qu'il  fit  venir  toutes  les  forces 
du    Pledmont    avec    une   douzaine    de    pièces    pour 
forcer  ceste  citadelle ,  et  que  dans  la  mesme  ville  ils 
cnmbatroient  l'ennemi  avec  advanlagc   s'il  vcnoit  au 

secours  ;  les  autres  ,   f|u  il  falloit  faire  tout  soudain 
une  douzaine  de  mantelets  pour  aller  sapper  la  cour- 
tine et  le  bastion  de  la  citadelle ,  qui  n'estoient  gueres 
terre-planez  ;  les  autres  esloient  d'advis  qu'il  donnast 
à  la  citadelle  un  assaut  avec  eschelles  dés  que  la  nuict 
seroit  venue  ,  et  que  peut  estre  l'emporteroient  ils  par 
ce  moyen,  et,  ne  le  pouvant  faire,  qu'on  se  retireroit. 
A.yant  le  mareschal  patiemment  escoulé  les  opinions 
des  uns  et  des  autres ,  il  respondit  à  la  première  qu'il 
ne  la  trouvoit  aucunement  faisable,  ny  raisonnable, 
l'ennemi  estant  le  plus  fort  à  la  campagne,  d'appeller 
les  forces  du  Piedmont,  entant  que  ce  seroit  tout  en 
un  coup  courir  deux  hazards,  l'un  d'abandonner  tout 
ce  qui   estoit  certain   et  asseure'  à-  la  discrétion   de 
l'ennemi,  et  l'autre  sur  une  fort  légère  espérance  ba- 
zarder eux,  luy  et  ce  peu  de  forces  qu'ils  avoient; 
quant  à  la  proposition  des  mantelets,  que  ce  n'estoit 
pas  un  jeu  qui  fust  tost  prépare'  ny  demesle',  ne  qui 
donnast  aussi  la  moindre  espérance  du  monde  de  favo- 
rable fortune  sur  un  si  court  temps  qu'estoit  celuy  qui 
les  pressoit;  à  celle  de  donner  un  assaut  nocturne, 
trop  de  choses  deffendoient  de  l'entreprendre. 

La  première,  que  les  vaillans  y  courroient  hazardeu- 
sement,  et  les  poltrons  au  pas  de  la  tortue;  qu'il  n'y 
avoit  pas  apparence  que  cinq  cens  hommes  qu'il  y  avoit 
dans  la  citadelle  se  laissassent  forcer  par  un  assaut  si 
bigeare  (0  et  si  incertain  que  seroit  cestuy  là  ;  et  que,  là 
où  ils  seroient  repoussez,  comme  il  y  avoit  apparence 
qu'ils  seroient,  que  tousjours  se  faudroit  il  retirer  en 
crainte  et  en  confusion,  ayant  perdu,  comme  sans  doute 
on  feroit,  trois  ou  quatre  cens  des  meilleurs  hommes, 

(')  Bizarre. 

qui  rendroient  la  retraicte  moins  forte  et  moins  coura- 
geuse, mesme  ayans  à  passer  une  rivière  impétueuse 
à  gue',  et  l'ennemy  sur  les  bras;  qu'à  son  advis  il  fal- 
loit,  en  un  affaire  si  douteux  et  de  telle  importance  que 
cestuy-là ,  autant  mesurer  les  choses  présentes  que  la 
conseqeunce  des  futures,  et  avoir  tousjours  ce  but 
devant  les  yeux  que  l'ennemi  estoit  le  plus  fort,  non 
pour  le  craindre  toutesfois,  mais  pour  ne  rien  bazar- 
der mal  à  propos  en  une  vacillante  balance  ;  que  tous 
les  environs  du  pays  luy  estoient  favorables,  et  con- 
traires à  nous  ;  et  qu'à  ceste  semonce  tout  ce  quiestoit  en 
Lombardie  tomberoit  sur  nos  bras,  soit  pour  regaigner 
la  ville  ou  nous  attrapper  sur  ceste  des-advantageuse 
retraicte  ;  qu'il  les  prioit  d'aller  tous  donner  encore 
un  tour  aux  environs  de  ceste  citadelle,  et  que  luy 
iroit  au  chasteau ,  et  que  sur  le  soir  ils  se  rassemble- 
roient  pour  encores  plus  meurement  délibérer  sur  les 
nécessitez  présentes. 

La  compagnie  s'estant  despartie,  le  capitaine   du 
chasteau,  de  la  maison  de  Valpergue,  fut  tellement 
persuadé  et  intimidé  par  aucuns  de  ses  parens  qui  es- 
toient parmy  nos  trouppes,  qu'il  le  rendit  au  mares- 
chal,  lequel  commanda  à  iNIontferrand ,  maistre  des 
requestes,  et  à  moy,  d'aller  faire  ouverture  des  coffres 
de  M.  de  Savoye,  et  de  faire  emporter  les  plus  précieux 
meubles  qui  y  seroient ,  et  laisser  le  reste  aux  sieurs 
de  Birague  et  de  Salveson.  Les  clefs  que  j'y  portay  fu- 
rent les  cognées,  parla  faveur  descjuelles  nous  tirasnies 
environ  la  valeur  de  soixante  à  quatre  vingts  mil'  cscus 
en  pierreries  et  autres  bagues,  sans  en  ce  comprendre 
la  licorne,  que  j'emportay  sur  mon  dos,  ayant  huict 
pieds  et  demy  et  un  poulce  de  haut.  Ayant  porlé  le 

tout  en  la  chambre  du  mareschal,  il  me  promit  quatre 
mille  escus,  que  je  n'eus  toutesfois  jamais,  ores  que 
j'eusse  esté  si  consciencieux,  que  dans  ce  grand  butin 
je  ne  voulus  faiie  aucun  butin.  En  ces  entrefaictes,  le 
mareschal  fut  persuadé  d'emporter  le  Sainct  Suaire 
de  Nostre  Seigneur,  qui  estoit  dans  l'église  catedralle 
de  Verceil,  disans  que  les  Savoisiens  luy  en  donne- 
roient  quatre  mille  escus. 

Sa  response  fut  que,  depuis  quarante  ans  qu'il  avoit 
commencé  à  porter  les  armes,  luy  n'avoit,  ny  aussi 
permis  à  d'autres  de  toucher  auxchoses  sacrées;  qu'il  ne 
vouloit  pas  en  sa  vieillesse  donner  ce  mauvais  exemple  à 
l'armée,  croyant  que  Dieu,  en  ce  sien  retour,  en  ex- 
pieroit  le  sacrilège  et  sur  elle  et  sur  luy  aussi,  et  qu'il 
avoit  tousjours  détesté  le  sacrilège  commis  par  le  prince 
d'Orange  et  marquis  du  Sast,  de  la  chasse  d'argent 
que  le  roy  Louis  X  avoit  desdiée  à  l'Aquila,  ville  de 
Naples,  qu'ils  desroberent  sur  le  soir.  Ainsi  que  ces 
seigneurs  se  rasserabloient  chez  le  mareschal  pour  advi- 
ser  sur  ce  qui  estoit  à  faire,  nous  ouïsmes  au  mesme 
instant  le  tintamarre  de  toutes  nos  places  qui  tiroient 
en  batterie,  et  sur  tout  Verrue,  qui  est  sur  le  haut,  pour 
nous  donner  l'advis  du  partement  de  l'ennemi  pour 
tomber  sur  nos  bras  embarrassez  dans  la  ville.  Fin  fin , 
tout  bien  débattu,  et  le  calcul  faict  du  temps  auquel 
l'ennemi  pourroit  arriver,  on  trouva  que  sur  les  dix 
heures  du  matin  il  pourroit  tomber  sur  nos  bras.  Là 
dessus  il  fut  resoin  qu'à  minuict  tous  les  seigneurs, 
capitaines  et  soldats,  se  trouveroicnt  en  la  place  de  la 
ville,  equippez,  pour  en  desloger  en  bonne  ordonnance 
et  combattre  s'il  estoit  besoing.  L'heure  approchant 
de  ce  r£ndez-vous,  et  me  trouvant  sur  la  place  arec 

le  cheval  sur  lequel  mon  fiere  souloit  monter,  et  sur 
lequel  j'avois  charge'  six  pièces  de  tapisserie  d'or  et  de 
soye,  vallans  plus  de  quatre  mille  escus,  l'amour  fra- 
ternel toutesfois  me  poussa  à  recognoistre  que  je  ha- 
zardois  un  frère  plein  de  vie  pour  une  chose  morte  et 
insensible,  et  que  peut  estre  encor  pouirois-je  per- 
dre avec  la  vie  en  la  retraicte;  je  fis  lors  couper  les 
cordes  (jui  tenoient  le  butin  garoté,  et  le  fis  jecler  au 
milieu  de  la  place  pour  faire  remonter  mon  frère  sur  le 
cheval. 

Le  mareschal,  se  trouvant  en  ces  enlrefaictes  sur 
la  place,  demanda  si  le  président  Birague  estoit  là; 
nul  n'en  sceut  donner  des  nouvelles  ;  là  dessus  il  me 
fit  appeller  et  me  commanda  de  prendre  ses  gardes  et  de 
l'aller  quérir  et  desengager,  comme  je  fis  avec  beaucoup 
de  hazard,  l'cnnemy  estant  sorti  et  tirant  de  tous  costez 
fort  furieusement.  Je  trouvay  ce  seigneur  si  profonde- 
ment endormi  et  tous  les  siens  aussi,  que  je  fus  con- 
traint faire  enfoncer  la  porte  pour  l'esveiller,  comme 
nous  fismes.  Plein  d'^stonnement,  de  honte  et  de  re- 
gret de  s' estre  ainsi  oublie,  il  luy  en  print  comme  à 
Alexandre  ,  qui  s'endormit  lors  qu'il  falloit  donner  la 
dernière  bataille  qui  décida  de  toutl'enqnie  de  Perse: 
s'il  eustesté  prins  c'estoit  fait  de  sa  vie.  Soudain  (ju'ilfut 
arriv.?  sur  la  place,  les  troupes  qui  meuoient  le  conte 
de  Clialant  prisonnier  et  le  butin ,  firent  largue  à  la 
première  trouppe  queconduisoientles  sieursieronime 
et  Clarle  de  Birague ,  et  à  celle  de  quatre  cens  hommes 
du  baron  deChepy.  S'est  ans  ainsi  advancez,  la  trouppe 
des  prisonniers  s'advança  avec  vingt  chevaux  et  cin- 
quante harcpiebuziers  commandez  par  ledict  sieui 
j)«esident  de  Birague;  après  suivoient  le  mareschal, 

les  sieurs  Ludovic  de  Birague,  de  Biron,  lieutenant  des 
gendarmes  du  mareschal,  et  le  reste  de  la  cavalerie 
avec  six  cens  François  et  deux  cens  Suisses  ,  et  sur  la 
queue  le  baron  des  Adrets  avec  trois  cens  picquiers  et 
harquebuziers,  trente  chevaux  légers  et  dix  gentil- 
hommes  de  ceux  du  mareschal ,  pour  soustenlr  les  sor- 
ties que  ceux  de  dedans  pourroient  faire  sur  nous , 
comme  ils  firent  ainsi  que  nous  approchions  de  la  porte  ; 
mais  nous  n'y  perdismes  un  seul  homme,  euxtirans  de 
loing  et  en  crainte  du  retour. 

Estans  sortis  hors  de  la  ville  ,  on  marcha  en  bataille 
fort  serrez  avec  quelques  harquebuziers  le  long  des 
hayes  et  la  cavallerie  sur  les  aisles,  chacun  la  picque  à 
demi  trainante.  En  ceste  ordonnance  divise'e  en  trois 
petites  trouppes  ,  on  marcha  jusques  à  la  campagne  de 
Livorne,  toute  raze  et  descouverte,  de  trois  lieues  d  es- 
tendue,  sur  laquelle  on  commença  à  voir  de  loing 
quelques  trouppes  de  cavallerie. 

Le  mareschal,  qui  sçavoit  que  Trin,  Casai,  Cres- 
centin ,  Mazin  et  Yvrée,  peu  esioignez  de  ceste  cam- 
p;igne,  avoieutdela  cavallerie,  estima  qu'ils  ne  feroient 
que  nous  agacer  tout  le  long  de  ceste  campagne,  pour 
nous  arrester  et  amuser  pendant  qu'ils  estimoient  que 
leurs  trouppes  fussent  à  nostre  queue ,  comme  à  la  vé- 
rité elles  eussent  esté  si  elles  ne  se  fussent  amusées, 
comme  il  sera  dict  cy  après.  Pour  se  garentir  de  ce  ha- 
zard  assez  fascheux ,  il  assembla  ses  gens  de  pied  en  un 
seul  bataillon  car»  é  ,  au  nombre  d'environ  douze  à 
treize  cens,  la  pluspart  desquels  avoient  quelque  petit 
tiousseau  de  bagaige  ou  butin  :  il  commença  lors  à 
leur  dire  :  «  Mes  compagnons,  je  recognois  vos  cou- 
rages si  résolus  au  combat,  que  vous  mesprisez  les 

algarades  de  vos  ennemis,  qui  se  veulent  mettre  en 
devoir  d'amoindrir  une  demie  victoire  que  vous  avez 
emporte'e  sur  eux  avec  tant  de  peines  et  de  labeurs, 
la  gloire  de  laquelle  il  nous  faut  conserver,  non  pai- 
unelascheou  craintifveretraitte,  ainsparun  généreux 
combat  où  j'cntreray  des  premiers  avec  vous.  Quelque 
contenance  qu'ils  facent,  ils  ne  vous  oseroient  enfon- 
cer, vous  voyans  la  picque  au  poing  pour  cbastier  leur 
arrogance  s'ils  viennent  à  nous  ;  mais  je  crains  que  le 
butin,  dont  aucuns  de  vous  sont  chargez  ,  ne  soit  pour 
empescher  l'agilité'  de  vos  membres  et  de  vos  coura- 
ges ;  si  vous  me  les  voulez  remettre,  je  les  feray  aussi 
soigneusement  garder  que  le  mien  propre,  sur  ces 
charrettes  que  vous  voyez-là.  » 

A.  ceste  parole  chacun  cria  combat,  et  n'y  eut  celuy 
qui  ne  portast  son  butin  sur  les  charrettes  du  marcs- 
chal,  qui  s'estoit  lors  mis  à  pied  à  la  teste  du  batail- 
lon, une  picque  au  poing,  pour  d'autant  plusles  animer 
à  combattie  ;  mais  eux,  qui  l'avoient  en  singulière  ré- 
vérence et  amour,  le  pressèrent  par  cris  et  supplications 
de  monter  à  cheval,  ce  qu'il  fit  :  donnant  assez  à  cog- 
noistre  que  s'il  estoit  asseure  et  résolu  aux  combats, 
qu'il  l'estoit  encores  davantage  aux  retraictes,  lesquelles 
à  ceux  qui  n'ont  le  jugement  bien  allermi  n'apportent 
jamais  guieres  que  confusion  et  efiioy  ;  il  y  faut  des 
âmes  si  résolues  qu'elles  sachent  tout  à  coup  prendre 
parti  convenable,  car  par  la  suspension  et  irrésolution, 
la  vertu  et  la  valeur  s'afoiblissent ,  et  de  là  l'espouvante 
enfile  la  ruine. 

Toutes  choses  ainsi  diligemment  ordonnées,  le  ma- 
reschal  commanda  à  Biron  de  choisir  soixante  des 
meilleurs  chevaux  ,  en  faire  deux  trouppes  et  les  fairo 

advancer  un  peu  devant  son  bataillon  ,  avec  comman- 
dement qu'aussi-tost  qu'il  verroit  dans  ceste  campagne 
bransler  aucuns  des  ennemis,  qu'il  allastau  trot  vers  eux 
en  contenance  de  vouloir  combattre,  sansneantmoins 
s'engager,  comment  que  ce  fust,  au  combat.  En  ceste  or- 
donnance la  campagne  fut  traversée  sans  que  les  ennemis 
qui  se  presentoient  çà  et  là  osassent  jamais  s'advancer, 
combien  que  par  plusieurs  fois  ils  en  fissent  semblant  ; 
mais  la  belle  résolution  qu'ils  voy oient  aux  nostres  les 
estonna  si  fort,  qu'ils  n'eurent  jamaisl'asseurance  de  don- 
ner dedans.  Le  mareschal,  pour  plus  les  estonner,  avoit 
fait  prendre  à  environ  trois  cents  valets  qui  estoient  au 
bagage,  de  grandes  perches  qui  representoient  de  loing 
des  lances  ;  et  véritablement,  si  les  ennemis  fussent  ve- 
nus, toutes  nos  Irouppes  estoient  tellement  animées 
par  la  présence  de  leur  gênerai,  que  possible  n'eussent 
ils  eu  du  meilleur,  encores  qu'ils  fussent  en  beaucoup 
plus  grand  nombre  que  nous ,  et  mesmement  dans  leurs 
terres,  et  tous  environnez  de  leurs  places.  Ainsi  nous 
arrivasmes  à  la  Doyre  Balte  fort  impétueuse ,  plaine  de 
rochers  et  qui  descend  de  la  Val-d'Aouste  à  Yvrée,  et 
de  là  dans  ceste  plaine  pour  tomber  au  Pau  au  dessous 
de  Crescentin.  Dés  qu'il  fut  arrivé  là,  me  voyant  monté 
comme  j'estois,  à  l'advantage,  il  me  tire  à  part  et  me 
dict  :  «  Vous  sçavez  l'ordre  que  j'ay  laissé  à  M.  de 
Bonnivet  de  se  rendre  à  Chivas  ,  et  se  tpnir  en  bataille 
pour  venir  à  nostre  secours  ;  je  veux  que  tout  à  ceste 
heure  vous  passiez  l'eau  ,  et  que  tout  d'une  haleine  vous 
couriez  à  Chivas,  tousjours  au  galop,  luy  dire  qu'il 
marche  diligemment  à  mon  secours,  faisant  advancer 
la  cavalerie  au  trot,  pendant  que  la  fiinterie  suivra;  et 
ne  craignez  de  perdre  vostre  cheval,  car  je  vous  en 

donneray  un  meilleur  ;  »  comme  il  fit  depuis.  J'avois 
lors  la  teste  si  près  du  bonnet,  que  je  prins  ce  comman- 
dement à  fort  grande  faveur,  sans  mesurer  le  hazard 
que  je  courois,  dont  Dieu  me  préserva. 

Tant  y  a  que  je  traversay,  in'estant  recommandé  à 
Dieu ,  fort  heureusement  ceste  rivière  ,  et  executay  si 
fidellement  ceste  charge,  qu'à  mie  heure  après  midy 
j'arrivay  vers  ledict  sieur  de  Bonnivet,  à  qui  ayant  dé- 
claré la  volonté  du  mareschal,  la  cavallerie  s'avança 
soudain  au  trot,  et  la  fanterie  après;  de  là  à  demy 
heure  mon  cheval  fit  son  testament  sans  notaire,  mais 
je  ne  perdis  rien  au  change. 

Pendant  que  ces  seigneurs  marchoient,  le  mares- 
chal, à  ce  que  j'apprins  depuis  de  luy ,  fit  mettre  toute 
la  cavallerie  et  tous  les  chevaux  de  bagaigc  au  dessus 
le  courant  de  l'eau,  pour  rompre  sa  violence;  il  faisoit 
aussi  prendre  une  picque,  qu'il  faisoit  embrasser  par 
vingt  soldats  tous  attachez  et  bien  serrez  des  mains  à 
elle;  et  ainsi  fortifiez  ils  passèrent  tous  à  sauveté,  fors 
quatre  ou  cinq,  et  entre  autres  le  maistre  d'hoslel  du 
mareschal,  nommé  Sainct  Martin,  gentil-homme  nor- 
mant,  qui  se  noyèrent  ;  mais  à  la  vérité  ce  fust  en  jiar- 
tie  par  leur  faute,  attendu  que,  meprisans  la  façon  de 
passer  des  autres,  ils  voulurent  passer  à  la  leur,  et  se 
précipitèrent  par  ce  moyen  à  la  mort.  Il  y  eut  un 
pauvre  soldat  qui  tomba  en  l'eau,  ayant  un  pacquet 
sur  ses  épaules,  qui  eut  tant  de  force,  qu'il  le  soustint 
gur  l'eau  jusqu'à  tant  qu'on  luy  eust  jette  une  lance,  à 
laquelle  il  s'attacha  et  fut  sauvé,  où  un  autre  se  fust 
perdu.  Quand  tout  fut  passé,  le  mareschal,  qui  estoit  luy 
vingt-deuxiesme,  demeuré  sur  le  bord  de  l'eau,  passa 
le  dernier,  sans  (jue  les  ennemis,  qui  estoienten  grand 

nombre  cachez  dedans  les  broussailles  des  rives  de 
l'eau,  s'osassent  jamais  monstrer,  fors  dix  ou  douze 
liarquebuziers,  qui  le  saluèrent  ainsi  qu'il  estoit  desja 
dans  l'eau.  Or  maintenant  il  faut  parler  de  ce  que  fit 
l'ennemy.  Dès  l'apresdine'e  qu'il  eut  la  nouvelle  de  la 
prinse  de  Verceil,  il  depesclia  domp  Francisque  d'Est, 
gênerai  de  la  cavallerie,  avec  douze  cens  chevaux  et 
trois  cens  harquebuziers  à  cheval,  avec  commande- 
ment d'aller  diligemment  passer  le  Pau  à  Casai ,  et  là 
prendre  quatre  ou  cinq  cens  hommes  de  pied  et  trois 
cens  à  Trin,  et  promptement  marcher  pour  nous  sur- 
prendre ou  engager  au  combat ,  sçachant  que  l'artille- 
rie nous  défaillant  en  lieu  si  esloigné,  que  la  partie 
au  dedans,  ou  la  retraicte  au  dehors,  seroit  fort  desad- 
vantageuse  ;  mais  l'exécution  en  fut  si  lentement  con- 
duicte,  que  nostre  diligence  la  surmonta  ,  en  tant  que 
ces  trouppes,  ayans  voulu  repaistre  tout  à  leur  aise  à 
Casai ,  nous  donnèrent  le  loisir  de  faire  ceste  heureuse 
et  honorable  retraite,  laquelle  autrement  n'eussions 
sceu  faire  qu'avec  une  évidente  ruine  (0. 

Six  jours  après  nostre  retour  à  Thurin ,  le  mares- 
chal  de  camp  Sainct  Michel,  espagnol,  et  gouverneur  de 
Verceil ,  et  lequel  en  la  surprinse  s' estoit  sauvé  en  la 
citadelle,  depescha  un  trompette  au  mareschal  pour 
demander  la  délivrance  d'aucuns  prisonniers,  mettant 
au  bas  de  la  lettre  ces  mots  de  sa  main  :  Bezo  las  ma- 
nos  de  vuestra  Eccellenlia  para  la  titerced  que  me  ha 
écho  a  non  tomar  rercello.  Ceste  indigne  et  insolente 
bravade  fut  rétorquée  à  sa  honte  par  ces  mots:  «Si  tu 
n'eusses  coiiardement  quitté  le  combat  et  ton  honneur, 

(0  Cependant  une  partie  du  butin  que  les  Fiançais  emportoient  leur 
l'ut  enlevée  par  la  cavalerie  ennemie. 

je  ne  l'eusse  pas  prins  ;  les  armes  journalières  me 
donneront  assez  d'occasion  pour  chastier  ton  arrogance 
et  ton  audace.  » 

En   ce  temps  Terouene  (0  fut  assiege'e  de  la   part 
de.rEmpereur  par  le  sieur  du  Ruls,  estans  dedans  les 
sieurs  duc  de  Montmorency  et  Desse'.  Au  premier  assaut 
bien  soustenu  ,  le  sieur  Dessé  fut  tue'  ;  au  deuxiesme, 
Montmorency  le  soustint  fort  courageusement;  mais 
au  troiziesme,  qui  fut  gênerai,  il  fut  emporte',  n'ayant 
ceux   de   dedans  aucuns  outils  pour  se  retrancher, 
comme  ils  eussent  peu  faire.  Ce  sont  des  fautes  fort 
familières  aux  François,  lesquels  s'endorment  ou  re- 
laschent  en  la  provision  des  affaires,  ne  faisans  jamais 
rien  qu'à  la  haste  et  hors  de  saison,  donnans  par  ce 
moyen  à  leur  ennemy  les  advantages  qu'ils  devroient 
prendre  sur  luy.  Ce  bon  seigneur  de  Montmorency  fut 
prins  en  combattant,  et  paya  les  fautes  d'autruy.  Et  pour 
autant  qu'il  y  eut  de  grands  combats ,  je  renvoyeray  le 
lecteur  à  ce  qu'en  est  représente'  au  commencement 
de  ce  livre  quatriesme,  faict  précédemment  que  j'en 
eusse  recouvert  les  extraicts.   De  mesme  suite  Hesdin 
fut  après  emporte',  estans  dedans  le  duc  Orace  Far- 
naise ,  qui  y  fut  tué,  les  duc  de  Bouillon,  marquis  de 
Villars,  de  Marligues,  de  Rieux,  et  autres  notables 
seigneurs  ,  la  place  ne  valant  i  ien. 

Il  semble  que  ce  soit  cliose  fatalle  aux  François  de 
ne  sçavoir  jamais  mesnagcr  leur  force  ny  leur  cou- 
rage ;  car,  sans  considérer  si  les  places  sont  soustena- 
bles  ou  non  ,  ils  se  vont  imprudemment  jetlcr  dans 
la  première  où  le  bruit  court  que  l'ennemy  se  veut 

f'}  On  trouvera  dans  les  Mémoires  de  Rabutin  des  détails  sur  le( 
sièges  de  Terouane  et  de  Hesdin. 

adresser ,  où  ils  demeurent  tuez  ou  prisonniers  , 
comme  firent  la  pluspart  de  ceux-cy ,  et  sans  pouvoir 
rendie  ce  qui  devoit  estre  de  leur  valeur. 

C'est  un  abus  qui  court  inconsidérément  parmy 
les  François,  lesquels  sont  si  brulans  en  leurs  inten- 
tions pour  acquérir  honneur  ,  qu'à  l'envy  l'un  de 
l'autre  ils  se  vont  inconsidere'ment  perdre  dans  une 
mauvaise  place,  à  laquelle  on  s'attaque  bien  souvent 
plus  à  cause  des  rançons  qu'on  espère  tirer  d'eux  ,  que 
pour  la  conséquence  de  la  place.  C'est  chose  à  laquelle 
le  maistre  doit  avoir  soigneusement  l'œil ,  car  ce  n'est 
que  deshonneur,  perte  et  ruine  pour  luy  ,  et  pour 
l'Estat  aussi. 

Environ  le  mois  de  septembre,  le  Roy  marcha  vers 
Cambray,  et  de  là  vers  le  Quesnoy,  où  il  trouva 
l'ennemy  fortifie',  qui  refusa  le  combat  qui  luy  fut 
souvent  présente'.  Le  mareschal  donna  advis  au  Roy 
que  les  Impériaux  avoient  une  entreprinse  sur  Mons- 
truel  (0  par  certains  endroits  mal  re'parez  et  par 
l'intelligence  d'aucuns,  à  quoy  fut  soudain  remédié. 

I.'armée  s'en  retournant,  M.  le  connestable  tomba 
en  telle  extrémité  de  maladie,  qu'on  desesperoit  de  sa 
vie,  de  laquelle  Sa  Majesté  ayant  peu  d'espérance, 
ellel'alla  visiter,  et  luy  tint  ces  propos:  «  Vous  savez 
mon  compère,  que,  par  la  confiance  que  j'avois  en 
vostre  vertu  et  fidélité,  je  me  suis  tousjours  reposé  sur 
vous  du  maniment  de  tout  mon  Estât  ;  de  là  considérez, 
je  vous  prie ,  quelle  jierte  ce  me  seroit  si ,  Dieu  vous 
appellant ,  je  demeurois  destitué  de  secours;  c'est 
pourquoy  je  désire  encore  de  vous  ce  conseil  :  à  sçavoir 
à  qui,  à  votre  deiTaut,  je  dois  commettre  la  souverai- 

(•)  Montrcuil. 

neté  de  vostre  charge,  estant,  comme  je  suis,  résolu 
d'en  passer  par  vostre  advis.  »  AI.  le  connestable  re- 
mercia très-humblement  8a  Majesté'  de  la  grande 
confiance  qu'elle  avoit  eue  en  luy,  la  suppliant,  là  où 
il  ne  s'en  seroit  autant  dignement  acquite'  qu'elle  eust 
désiré,  le  luy  vouloir  pardonner.  Quant  à  sa  charge, 
laquelle  il  quftteroit  bien  tost  pour  aller  à  son  Créa- 
teur, il  supplioit  Sa  Majesté  considérer  que  Testât  de 
connestable  estoit  de  si  grande  authorité,  qu'il  ne  ju- 
geoit  pas  à  propos  qu'il  fust  commis  à  un  prince,  pour 
suffisant  qu'il  fust,  ains  qu'il  en  pourveust  quelque  sei- 
gneur particulier  de  valeur  et  de  mérite,  et  lequel 
Sa  Majesté  peust  faire  et  defTaire  à  son  plaisir,  sans  in- 
convénient ou  hazard  ;  que  de  tous  ceux  qu'il  cognois- 
soit  il  n'en  voyoit  aucun  plus  capable  que  le  mares- 
chal  de  Brissac,  par  la  promotion  duquel  il  supplioit 
Sa  Majesté  pourvoir  de  sa  mareschaussée  et  gouver- 
nement le  sieur  de  Chastillon  son  neveu.  Le  Roy,  tout 
attristé,  luy  respondit  :  «  Je  vous  assure  que  vous  avez 
frappé  au  mesme  i)ut  où  je  visois,  et  ainsi  en  sera-il  ; 
mais  j'espère  que  nous  ne  serons  point  en  ceste  peine.  » 
Toutes  fois  ,  dés  le  jour  mesme  Sa  Majesté  depescha  le 
secrétaire  Sarret  vers  ledict  sieur  mareschal ,  pour  luy 
donner  advis  de  l'eslection  qu'elle  avoit  faite  de  luy, 
cas  tjue  Dieu  appellast  le  connestable ,  le  priant  se  te- 
nir prest  pour  s'en  venir  au  premier  advis,  après  avoir 
bien  ordonné  tout  ce  qui  seroit  delà  les  Aîonts,  pen- 
dant (|u'elle  choisiroit  un  successeur  en  sa  charge.  Mais 
Dieu,  rendant  bien-tost  la  convalescence  à  ce  grand 
personnage,  tira  le  Roy  de  peine  et  le  mareschal  (\c 
l'envie  des  grands,  ([ui  n'cstoit  desja  que  trop  forte 
contre  sa  vertu. 

Sur  la  fin  de  ceste  année ,  le  Roy,  désirant  faire 
quelque  grand  effort  en  Italie  pour  donner  occasion  à 
l'Empereur  d'y  transporter  toute  la  guerre,  ordonna 
au  cûlonnel  RocrotCO,  qui  avoit  trois  mil  Allemans, 
vieux  routiers,  et  au  sieur  de  Velleron ,  qui  avoit  liuict 
enseignes  françoises ,  de  venir  au  Piedmont-,  dont  il 
donna  advis  au  mareschal,  qui  ne  l'eust  pas  plustost 
receu,  qu'à  huict  jours  de  là  Sa  Majesté'  changea  d'o- 
pinion, et  print  resolution  d'envoyer  par  mer  ces  deux 
regimens  au  sieur  Strozzy  pour  le  secours  du  Siennois, 
avec  promesse  de  renvoyer  bien  tost  en  Piedmont,  au 
lieu  d'iceux ,  les  regimens  des  seigneurs  de  Roquendolf 
et  Rifflenberg,  qui  arrivèrent  en  Piedmont  sur  le  com- 
mencement de  l'année  i554,  beaucoup  plus  tard  que 
Sa  Majesté  n'avoit  promis. 

Sur  la  fin  de  l'année,  M.  de  Guise,  par  lettres  fort 
courtoises,  et  que  j'ay  en  main,  se  congratula  avec  le 
mareschal  de  ce  que  madame  sa  femme  estoit  accouchée 
d'un  fils;  que  la  sienne  s'attendoit  d'entrer  bien-tost  en 
mesme  carrière  ;  que  si  Dieu  ne  luy  donne  qu'une  fille , 
qu'elle  sera  bien-tost  preste  à  marier  avec  son  fils ,  au 
moins  s'il  commence  d'aussi  bonne  heure  que  le  père 
à  tirer  ses  chausses.  Si  ces  galanteries  n'eussent  esté 
altérées  et  renversées  par  le  cardinal  de  Lorraine  son 
frère,  de  naturel  par  trop  remuant,  tout  fust  mieux 
allé  que  il  ne  fit  depuis;  tant  les  amitiez  de  Cour  sont 
variables  et  incertaines. 

De  mesme  suite,  le  Roy  manda  au  mareschal  que 

l'Empereur   assembloit  forces   de  tous  costez   pour 

dresser  la  plus  puissante  armée  qu'il  eust  jamais ,  et 

que  force  luy  estoit  de  faire  aussi  de  mesme  de  tous 

(»)  Reckrod. 

costez;  et  qu'à  ces  fins  il  luy  renvoyast  diligemment 
le  coronel  Rocrot  ,  luy  commandant  de  s'embar- 
quer à  Roanne  pour  venir  plus  tost  et  plus  à  son  aise  ; 
et  que  durant  ces  orages  il  eust  à  se  resserrer  sur  la 
defiensive  sans  rien  espérer  d'elle,  laquelle  toutesfois, 
selon  les  occurrences,  eslargiroit  ou  restraindroit  les 
courroyes  de  ses  moyens. 

Que  les  ministres  que  Sa  Majesté  avoit  en  Italie 
feroient  aussi  tous  leurs  efforts  du  costé  de  la  Cor- 
segue  pour  travailler  les  Genevois,  à  fin  qu'ils  ne  puis- 
sent secourir  de  deniers  les  affaires  de  l'Empereur,  et 
d'ailleurs  rompre  du  tout  la  navigation  et  le  commerce 
d'Espagne  avec  l'Italie.  Mais  il  advint  tout  le  contraire 
de  ce  que  le  Roy  et  eux  pensoient  en  recueillir  ;  car 
la  crainte  partroublëe  que    ces  remuements  engen- 
drèrent dans  ces  craintives  âmes  genevoises,  qui  n'a- 
dorent que  l'escu,  les  plaisirs  et  les  délices ,  firent  sou- 
dain, et  par  commune  concordance ,  une  imposition  de 
douze  cens  mille  escus,  tant  pour  secourir  l'Empereur 
comme  pour  lever  de  grandes  forces  à  la  conservation 
de  leur  Estât,  et  pour  le  recouvrement  de  la  Corse. 
Cela  nous  doit  apprendre  à  mieux  digérer  que  bien 
souvent  nous  ne  faisons  pas  les  choses  présentes  par  la 
conséquence  et  du  passe  et  de  l'advenir  aussi,  et  de 
main  en  main  à  recognoistie  que  Dieu  seul  est  celuy 
qui  mesnage  les  victoires  et  les  affaires,  non  selon  la 
soudaineté'  de  nos  conseils  et  de  nos  délibérations, 
mais  selon  ce  qu'il  sçait  en  estre  utile  et  convenable. 
Qu'il  ne  falloit  pour  ceste  année  attendre  secours  de 
l'armée  turquesque  ,  quoy  que  le   Grand   Seigneur 
luy  eust  n'aguieres  promis.  Sur  cv  propos  il  me  sera 
permis  de    dire,  comme    en   passant,   que   ceux    là 

■MJ.  1« 

sont  hors  des  gonds,  lesquels  tiennent  qu'il  est  per- 
mis de  s'aider  de  toutes  sortes  d'armes  et  d'artifices 
lors  qu'il  est  question  de  terrasser  son  enneniy  et  de 
la  conservation  de  l' Estât  :  parmy  les  infidelles  cela 
pourroit  estre  soustenable,  mais  non  jamais  envers  un 
prince  portant  tiltre  deTresChrestien  et  de  Premier  Fils 
de  l'Eglise,  et  d'autant  moins  que  la  mesme  expérience 
nous  a  apprins  que  le  propre  secours  que  le  roy  Fran- 
çois premier  pensa  tirer  de  l'armée  turquesque  ap- 
porta trois  grandes  ruines  :  la  première  ,  que  l'Alle- 
magne, qui  eut  crainte  que  le  paquet  ne  s'adiessast  à  eux, 
contribua  à  l'Empereur  toutes  ces  grandes  forces  et 
deniers,  avec  lesquels  il  donna  de  grands  affaires  à  la 
France; la  deuxiesme,  que  ceste  armée  cousta  beau- 
coup au  Roy,  et  ne  luy  servit  d'autre  chose  que  d'atta- 
quer Nice  ,  où  elle  ne  fit  rien  ;  la  troisiesme  ,  que 
vingt-cinq  mille  âmes  chrestienncs  furent  emmenées 
esclaves,  crians  vengeance  à  Dieu  centre  l'auteur  de 
ces  maux. 

Ce  n'est  point  sans  cause  que  j'appelle  nos  conseils 
soudains  et  souvent  mal  digérez  ;  car  en  moins  de  rien 
vous  avez  cy  devant  veu  un  commandement  au  mares- 
ciialpour  descendre  en  la  Franche-Conte  (0,  peu  après 
un  autre  pour  renvoyer  en  France  le  coronel  Ro- 
crot,  puis  de  ne  bouger  et  se  tenir  sur  la  deffensive ,  et 
un  quatriesme  portant  de  contribuer  au  conte  de 
Tende  les  forces  qu'il  luy  demandera  pour  entendre  au 
secours  des  affaires  de  la  Corse.  Je  confesse  bien  que 
c'est  action  de  prudence  de  changer  d'advis  et  de 
party  selon  la  variété  des  occurrences  ;  mais  cela  se 

(')  On  ne  trouve  dans  les  Mémoires  aucune  trace  de  cet  ordre  i-[i\r 
Boyviu  annonce  avoir  été  donné  au  maréchal. 

doit  entendre  pour  les  piopres  choses  qui  nous  sont 
présentes  et  que  manuellement  nous  manions,  et  non 
pour  lesesloignees,  d'autant  que  le  temps  qui  court  à 
donner  les  advis,  et  la  diversité  des  commandemens, 
renverse  bi»m  souvent  ce  qui  a  este'  utillement  et  pru- 
demment acheminé;  et  puis  qu  il  est  ainsi  que  la  i^uerre 
se  faict  à  l'œil,  il  s'en  faut  fier  et  remettie  à  celuy  qui 
commande,  lequel  sçaura,  s'il  est  bon  ca-pitaine,  Lien 
mesnagerle  talent  qu'il  a  en  main  ;  s'il  ne  l'est  pas,  met- 
tez y  en  un  autre  plus  recommendahle  par  sa  vertu  que 
par  la  faveur,  qui  fait  souvent  de  lourdes  bresches. 
Sur  le  commencement  d'aoust,  le  Roy  donna  advis 
au  mareschal  que  le  sieur  Doisel,  son  ambassadeur  en 
Ecosse  ,  avoit  en  s'en  revenant  esté  saluer  la  roine 
d'Angleterre,  laquelle  l'avoit  grandementhonoré  et  prié 
de  faire  entendre  à  Sa  Majesté  que,  quoy  que  l'Em- 
pereur luy  sceust  persuader,  comme  il  faisoit  tous 
les  jours,  qu'elle  ne  violeroit  jamais  la  paix  qui  estoit 
entre  leurs  royaumes  ;  qu'en  ceste  asseurance  et  en 
la  mcsme  confiance  que  Sa  Majesté  avoit  que  le  mares- 
chal feroit  de  grands  remuëmens  en  Italie,  elle  entre- 
prendroit  bien  tost  et  de  meilleur  courage  le  secours 
qu'elle  avoit  promis  aux  princes  de  la  Germanie  qu'elle 
avoit  receu  en  sa  protection,  faisant  estât  de  mener  en 
ce  voyage  septante  cinq  enseignes  françoises,  trente 
sept  de  Suisses  et  Grisons,  vingt-quatre  de  lansquenets, 
dix-lmict  cens  hommes  d'aimes,  deux  mille  clievaux 
de  l'arriereban  ,  trois  mille  chevaux  légers,  quatre 
cens  archers  de  sa  garde ,  et  de  sept  à  huict  cens  sei- 
gneurs et  gentils-hommes  pour  la  cornette  blanche, 
et  quarante  canons  bien  equippe/,  laissant  la  Roine 
régente  en  France  pendant  ce  voyage. 

ILntrans  en  janvier  1 554,  le  conte  d'Aiguemont  passa 
en  Angleterre,  où  il  fit  tant  de  poursuites  et  d'instances 
de  la  part  de  l'Empereur  à  l'endroict  de  la  roine 
d'Angleterre  pour  le  mariage  d'elle  et  de  son  fils 
domp  Philippe,  qu'elle  y  consentit,  et  en  juillet  de 
ladicte  année  il  passa  en  Angleterre  pour  consommer 
le  mariage. 

Sur  le  commencement  de  i554,  Theode  Bedaigne, 
albanois,  vaillant  capitaine,  fut  adverty  que  trente 
cellades  de  domp  Alvaro  de  Saude,  maistre  de  camp 
impérial,  estoient  sorties  d'Ast  pour  aller  à  la  pioore'e. 
Il  les  alla  rencontrer  sur  le  chemin  de  Tiglioles,  où 
il  les  deffit  tous  sans  autre  perte  que  celle  de  trois  des 
siens. 

Sur  le  mois  de  février  ScipionVimercat  estant  monté 
à  cheval  avec  quatre-vingts  cellades  et  cent  harque- 
buziers,  conduicts  par  le  capitaine  Rousset,  ils  furent 
rencontrez  près  de  Monteil  par  les  ennemis,  qui  les 
traitterent si  rudement,  qu'il  perdit  douze  des  siens;  le 
capitaine  l'ousset  demeura  blessé  et  prisonnier  valeu- 
reusement combatant. 

En  ces  entrefaictes  le  mareschal  eut  nouvelles  que 
le  baron  de  La  Garde ,  s'estant  jette  en  mer  avec  les 
galleres  du  Roy,  avoit  esté  si  combattu  de  divers 
©rages,   qu'il  avoit  perdu  deux  galleres,  et  qu'en  se 

laissant  emporter  par  le  vent,  il  avoit  rencontré  deux 
navires  venants  de  Naples,  chargez  de  six  cens  Es- 
pagnols, qu'il  avoit  combatus  et  prins.  Ce  fut  un 
remboursement  de  perte  et  un  rafraischissement  de 
chiourmes. 

Aussi  que  Montalcino,  ayant  esté  assiégé  etbatu  par 
cinquante  jours,  avoit  esté  si  bien  deffendu,  que  l'en- 
nemy   avoit  levé  le  siège  (0. 

En  ce  temps  le  duc  de  Ferrare  manda  au  mareschal 
qu'il  estoit  si  mal  assisté  de  bons  capitaines,  que  force 
luy  estoit  de  le  prier  de  luy  près  ter  pour  un  temps 
le  seigneur  Francisque  Bernardin  Vimercat  ;  dont  il 
s'excusa  le  plus  courtoisement  qu'il  peut  sur  l'urgente 
nécessité  des  affaires.  Cela  fut  en  partie  cause  de  son 
avancement;  car  lors  qu'il  y  pensoit  le  moins  le  Roy 
le  voulut  avoir  en  son  armée,  le  fil  mareschal  de 
camp,  et  de  main  en  main  chevalier  de  l'Ordre.  Ce 
sont  grâces  et  faveurs  concédées,  au  temps  quej'escris, 
à  peu  de  personnes  de  valleur,  toutes  choses  estants 
aujourd'hui  si  corrompues  et  desguisées,  que  j'ai  quasi 
regret  d'avoir  tant  vescu. 

En  may  le  duc  d'Alve  (2)  partit  d'Espagne  avec 
quinze  galleres,  qui  eurent  le  vent  et  les  orages  si 
contraires,  qu'il  fut  contrainct  relascher  à  LaCroi- 
sette,  à  trois  lieues  de  Marseille,  où  j'ay  esté;  dont  le 
baron  de  La  Garde  ayant  eu  advis,  sortit  du  port  de 
la  ville  avec  quinze  galleres  en  intention  de  le  com- 
battre; mais  luy,  le  voyant  venir  de  loin,  se  sauva  par 
un  vent  favorable  à  luy  et  contraire  aux  nostres ,  qui 
furent  trop  tard  adverlis  par  le  chevalier  d'If. 

(»)  Don  Garcie  avoit  attaqué  Montalciu  en  i553,  et  avoit  été  oblige 
de  lever  le  siéj'e. —  (»)  D'Albe. 

Vous  avez  cy- devant  veu  que  quand  le  mareschal 
dressa  l'entreprinse  de  Verceil,  le  sieur  domp  Fer- 
rand  estoit  maistre  de  la  campagne,  et  (ju'il  s'estoit, 
comme  tel,  mis  à  fortifier  Valfenieres,  assise  à  quatre 
lieues  d'A-St,  à  deux  de  Villeneufve,  à  quatre  de  Quiers, 
à  sept  de  Carmagnolles  et  Carignan,  à  huict  de  Mont- 
callier  et  à  dix  de  Thurin,  et  que  par  ainsi  toutes  ces 
places  royales  auroient  beaucoup  à  souiTrir  si  ceste 
place  de  Valfenieres  demeuroit  longuement  debout. 
C'est  pourquoy,  les  choses  bien  consulte'es  avec  tous  les 
plus  apparens  seigneurs  et  capitaines  de  l'arme'e ,  le 
mareschal  print  resolution  de  l'aller  assiéger ,  ayant 
sceu  qu'il  n'y  pouvoit  avoir  vivres  dedans  pour  plus 
d'un  mois  ou  six  sepmaines.  En  ces  entrefaictes  l'Em- 
pereur révoqua  le  sieur  domp  Ferrand,  et  commit  en 
sa  place  par  provision  domp  Figuerol  (0,  qui  luy  ser- 
voil  précédemment  d'aniljassadeur  à  Gennes. 

En  la  resolution  qui  avoit  esté  prinse  d'attaquer 
Valfenieres,  le  mareschal  assembla  l'arme'e ,  compose'e 
de  dix  à  douze  mille  hommes  de  toutes  nations,  et  de 
mille  chevaux,  et  s'alla  loger  à  Sainct  Paul  et  Sobry, 
deux  villages  bruslez  ,  à  la  portée  du  canon  de  la  forte- 
resse. Il  meit  aussi  à  Isolabelle,  proche  d'une  lieue  de 
Valfenieres  ,  la  plus  grand  part  de  la  cavallcric  avec 
deux  cens  harquebuziers,  pour  faire  les  gardes  et  def- 
fendre  leurs  barricades.  Le  lendemain  que  l'artillerie  fut 
logée  et  placée,  et  que  chacun  commença  à  se  couvrir 
de  tranchées  et  barricades,  le  mareschal  fit  jetter  à  la 
campagne  le  sieur  Gyé  fds  et  lieutenant  de  Maugi- 
ron,  avec  deux  cens  chevaux  et  trois  cens  harquebu- 
ziers, pour  dresser  une  escarmouche  contre  les  ennemi.s, 

C')  Fitjueron,  m'-iiéral  des  Impt-riaux  dcpiii.s  l<    dcparl  de  Gonz.if,'(if. 

pour,  à  la  faveur  d'icelle,  pouvoir  plus  aisément  recog- 
noistre  les  fortifications  de  la  place,  et  par  là  faire 
jugement  de  ce  qu'il  pourroit  entendre  (0  contre  elle. 
Ayant  faict  ce  qu'il  desiroit,  et  se  voulant  retirer, 
l'ennemy  tira  plusieurs  canonnades,  l'une  desquelles 
donna  en  terre  près  de  luy,  et  de  là  le  boulet  fit  un 
bond  et  alla  donner  contre  la  cuisse  de  ce  pauvre  sieur 
de  Gyé,  qu'il  luy  froissa  toute.  Porte'  au  logis  avec 
douleurs  infinies,  la  gangrené  s'y  mit,  et  mourut  le 
lendemain.  Ce  fut  un  très-grand  dommage;  c'estoit 
un  gentil-homme  fort  beau,  de  riche  taille,  doux, 
gracieux  et  vaillant  au  possible,  regretté  d'un  cha- 
cun, mais  de  moy  sur  tout  pour  l'amitié  dont  il  m'hon- 
noroit. 

Le  mareschal,  avoit  donné  advis  au  Roy  que  Val- 
fenieres  estoit  reduitte  à  telle  extrémité,  qu'elle  se 
perdroit  bien  tost  si  elle  n'estoit  secourue  ;  que  les  Im- 
périaux, l'ayant  ainsi  recognu ,  se  renforçoient  d'heure 
à  autre,  et  qu'à  ceste  intention  ils  avoient  des-ja  faict 
venir  en  Ast  douze  enseignes  italiennes,  au  sus  la 
garnison,  oii  il  y  en  avoit  des-jaautant,  tantEspagnols 
que  Allemants,  à  la  faveur  desquelles  ils  s'estoient 
plusieurs  fois  efforcez  de  jetter  quelque  rafraischisse- 
ment  dans  Valfenieres;  mais  toutesfois,  voyants  qu'ils 
n'en  pouvoient  venir  à  bout  si  leurs  forces  et  leur  vigi- 
lance ne  surmontoient  celles  du  mareschal,  que  par 
ainsi  leur  recours  auroit  esté  à  faire  tant  et  tant  de 
nouveaux  remuements  de  tous  costez ,  qu'ils  le  contrai- 
gnissent à  diviser  ses  forces;  et,  ce  faict,  que  cela  avoit 
des-ja  donné  occasion  au  sieur  de  La  Trinité  d'haster 
ou,  pour  mieux  dire,  précipiter  une  entreprinse  qu'il 

{')  Entreprendre. 

avoit  de  lonsrue-main  dans  le  chastcau  de  Somme-Rive 

o 
du  Bois,  situe'  entre  Carmagnoles  etCairas,  s'asseu- 

rans  que  là  où  il  en  viend;  oit  à  bout,  que  ceste  place 
luy  serviroit  et  de  retraicte  et  d'escalle  pour  plus  fa- 
cillement  donner  de  jour  à  autre  nouveaux  r.ifrais- 
chissements  aux  assiégez.  Or,  la  nuict  du  douziesme 
de  ce  mois,  ce  renard  conduisit  si  bien  ses  affaires, 
qu'à  l'aide  de  deux  soldats,  qu'il  avoit  de  longue  main 
practicquez,  il  print  ce  chasteau  :  dont  le  mareschal 
ayant  eu  les  nouvelles  trois  heures  devant  jour,  il 
depesclia  soudain  Bonnivet  et  Francisque  Bernardin 
avec  quatre  enseignes  de  Suisses,  autant  de  françoises 
et  d'italiennes  aussi,  avec  les  trois  cens  chevaux  légers 
dudict  Bernardin  et  du  sieur  de  Morette,  pour  aller 
reprendre  ce  chasteau  devant  qu'il  fust  competemment 
pourveu. 

Au  mesme  temps  il  ordonna  aussi  au  gouverneur  de 
Carmagnolles  de  sortir  soudain  de  sa  place  avec  deux 
couleuvrines  et  munitions,  et  diligemment  marcher  vers 
Somme-Rive  avec  ce  qu'il  pourroit  tirer  de  la  garnison  , 
et  de  faire  ce  que  Bonnivet  luy  commanderoit  arrivant 
sur  le  lieu.  Ce  seigneur  avec  sa  trouppe  fit  telle  dili- 
gence, que  sur  lemidy  il  arriva  devant  Somme-Rive,  où 
il  trouva  l'artillerie,  qui  s'estoitdiligemment  avancée,  et 
qu'il  n'y  avoit  pas  quatre  heures  que  La  Trinité'  en  es- 
toit  deslogë,  s'estant  retiré  avec  quelques  forces  à  Bra, 
en  intention  de  secourir  la  place  si  nous  allions  au  re- 
cours. Bonnivet,  ayant  ordonné  la  batterie,  print  ces 
trois  cens  chevaux  avec  les  compagnies  du  sieur  de 
Termes,  Vassé  etTerride,qui  avoient  accompagné  l'ar- 
mée, et  marcha  soudain  vers  Bra,  suivi  de  cent  bons 
harquebuziers,  et  fort  lestes,  avec  resolution  de  bien 

espousseter  La  Trinité  s'ils  le  pouvoient  rencontrer. 
Mais  luy,  qui  eut  le  vent  de  leur  venue,  deslogea  plus 
diligemment  qu'il  n'estoit  venu ,  et  repassa  la  Sture 
au  dessous  dndict  Cairas;  quoy  voyants  Bonnivet  et 
les  autres ,  ils  tournèrent  bride  vers  Somme-Rive,  que 
il  feit  sommer  avec  menaces  de  la  ardre  (0.  Ceux  de 
dedans  se  lendirent  incontinant,  et  ayans  les  nostres 
ordonne'  de  la  seureté  de  la  place,  ets'estant  aussi  un 
peu  rafraiscliis,  ils  se  rendirent  le  lendemain  en  l'arme'e 
à  Val feni ères. 

En  ces  entrefaictes  le  mareschal  fut  adverty  que  les 
ennemis  avoient  fort  couvertement  faict  couler  par 
petites  trouppes  quelque  renfort  dansVulpian  ,  et  que 
de  main  en  main  on  avoit  tire'  des  eschelles  du  chas- 
teau,  et  que  quelques  compagnies  nostres  s'appro- 
choient  de  ceste  tasniere  à  brigands.  Il  jugea  lors  que 
le  long  séjour  que  César  de  Naples  avoit  précédem- 
ment faict  à  Vulpian ,  avoit  esté  fondé  sur  quelque 
entreprinse  dressée  contre  l'une  de  nos  places,  qu'il 
avoit  envie  d'exécuter  pour  divertir  le  siège  de  Val- 
fenieres-,  c'est  pour  quoy  il  commanda  soudain  àBiron, 
qui  commandoit  lors  a  Thurin,  et  Carie  de  Birague,  à 
Chivas,  qu'ils  se  tinssent  fort  sur  leurs  gardes,  à  cause 
qu'il  doutûit  de  quelque  menée  du  costé  de  Vulpian, 
où  tous  les  jours  entroient  à  la  fille  nouvelles  forces. 
Ce  ne  fut  pas  assez,  car,  pour  s'en  plus  asseurer ,  il 
envoya  soudain  dans  Thurin  le  président  Birague,  au- 
tant vaillant  que  lettré,  et  Montbnzin  aussi,  tant  pour 
assister  Biron  comme  pour  veiller  tous  ensemble  à 
descouvrir  quelque  menée  qu'il  redoutoit.  Ces  seigneurs 
furent  en  fin  si  diligens ,  que  par  soupçon  ils  se  sai- 

V')  BrûltT. 

sirent  d'un  jeune  homme  qui  portoit  un  pelit  ruban 
rouge  au  col,  auquel  ayants  faict  présenter  la  torture, 
il  confessa  d'avoir  souventes-fois  este  à  Vulpian  j)ai  - 
1er  à  César  de  Naples  de  la  part  d'un  Bayonnois, 
soldat  du  capitaine  Remonet,  duquel  aussi  ils  se  sai- 
sirent soudain,  et  auquel,  ne  voulant  rien  confesser, 
ils  firent  par  deux  fois  donner  la  torture  si  chaude, 
qu'il  confessa  avoir  prorais  à  César  de  Naples  de  luy 
donner  une  sentinelle,  et  par  icelle  le  mettre  dans  la 
ville  la  nuict  du  quatorziesme  de  ce  mois. 

La  confession  vue  et  le  procès  formé,  Brissac  com- 
manda qu'exemplaire  justice  fust  faicte  et  de  luy  et 
de  l'autre,  mais  qu'auparavant,  et  s'estansbien  asseu- 
rez  des  galands,  qu'ils  essayassent,  avec  quatre  cens 
hommes  choisis  qu'il  leur  envoyoit  de  renfort,  de  don- 
ner quelque  secousse  à  César  de  Naples,  venant  vers 
Thurin  à  ceste  nuict  ainsi  concertée,  et,  si  besoin  es- 
toit  de  faire  parler  et  représenter  sur  la  sentinelle  le 
tuesme  Bayonnois,  qu'ils  le  fcissent  ainsi,  le  tenans 
toutesfois  bien  attaché.  L'ennemy  ne  faillit  pas  de  ve- 
nir la  mesme  nuict  ainsi  concertée  ;  mais,  approchant 
de  Thurin  ,  il  eut  advertissement  du  renfort  entré  au 
lieu  de  la  compagnie  de  Piemonet,  que  Brissac  avoit 
faict  sortir,  craignant  qu'elle  ne" fust  de  l'intelligence. 
Cela  luy  feit  tenir  bride  en  main;  mais  neantmoins  il 
envoya  six  cavalliers  pour  recognoisirc  le  lieu  ,  aj^pro- 
chants  duquel  on  fist  faire  par  le  Bayonnois  le  mesme 
signal  accordé  entr'eux  ;  mais ,  s'estans  approchez  du 
fossé,  où  il  y  avoit  de  coslé  et  d'autre  de  la  sentinelle 
(juatre  cens  harqucbousiers  couchez  sur  le  ventre  et  la 
mcsche  couverte,  ils  en  eurent  l'odeur,  cl  soudain 
délogèrent  grande  erre  vers  Cesai-  de  Naples,  Iccjuoi 

tourna  bride,  ayant  toutesfois  essayé,  faisant  sa  re- 
traicte,  de  prendre  deux  petits  chasteaux  proches  de 
Thurin ,  appeliez  Alpignam  et  Coleing,  desquels  ayant 
este'  repoussé,  il  envoya  dans  Sivolet,  chasteau  ruiné 
et  où  ame  vivante  n'avolt  demeuré  il  y  avoit  cinquante 
ans,  assis  sur  une  montagne  à  liuict  mils  de  la  ville, 
deux  cens  soldats,  ausquelsil  commanda  de  s'y  fortifier 
et  loger,  comnie  ils  firent,  estimants  toujours  de  faire 
par  ce  moyen  diversion;  mais,  au  lieu  de  ce  faire,  le 
mareschal  commanda  à  Biron  et  Mont-Bazin,  d'assem- 
bler les  garnisons  de  Chivas,  de  Gaselles,  de  Thurin, 
de  Quiers  et  de  Montcallier,  avec  trois  cens  chevaux  et 
quelque  moyenne,  pour  desloger  ces  nouveaux  habi- 
tans  de  Sivolet ,  ou  les  serrer  de  si  près  que  la  faim 
leur  fit  quitter  la  caverne.  La  force  de  nous  et  la  crainte 
des  autres  les  fit  sortir  à  composition. 

Il  faut  maintenant  revenir  à  ce  que  fit  le  mareschal, 
lors  qu'il  despeschaBonnivet  pour  aller  à  Somme-Rive, 
que  ceux  de  Valfenieres  avoient  veu  partir  en  ordon- 
nance bien  serrée  :  luy,  estimant  que  cela  les  inviteroit 
à  faire  quelque  sortie,  il  commanda  à  Ludovic  de  Bi- 
rague  d'envoyer  l'un  de  ses  capitaines  avec  vingt-cinq 
ou  trente  hommes  s'embusquer  entre  Valfenieres  et 
Villefranche,  qui  est  sur  l'advenue  d'Ast ,  avec  com- 
mandement que  si,  de  costé  o.u  d'autre,  il  marchoit 
quelques  trouppes  qu'il  en  donnast  advis  par  homme 
exprès  et  par  une  salve  d'harquebuzadcs.  Ceux  de 
Valfenieres  (qui  regarde  fort  à  cavalier  toute  la  vallée 
de  Villefranche)  descouvrirent  ce  capitaine,  et  là  des- 
sus firent  sortir  trois  cens  hommes,  qui  vindrent  si  à 
couvert  par  les  bois,  que  luy  et  les  siens  se  trouvèrent 
enveloppez  auparavant  que  les  apercevoir  j  luy,  son 

sergent  et  douze  des  siens  furent  prins  ;  le  reste  se  sauva 
panny  les  bois,  la  peur  leur  ayant  donné  des  aisles. 
Domp  Alvaro  de  Saude ,  qui  commandoit  lors  dans 
Valfenieres,  donna  advis  au  Figuerol  que  il  avoit 
deiTaict  deux  enseignes,  prins  deux  cens  prisonniers, 
et  mis  telle  espouvante  parmy  nostre  armée,  qu'elle 
s'estoit  escartée,  qui  çà,  qui  là,  de  manière  que  s'il  vou- 
loit  ceste  nuicL  là  faire  entrer  des  vivres  dans  la  ville, 
qu'il  le  pourroit  fort  seurement  faire,  faisant  marcher 
le  gros  de  ses  forces  contre  nous,  qui  ne  les  attendrions 
pas,  et  le  reste  k  la  garde  des  vivres.  Il  ne  se  contenta 
pas  d'avoir  donné  ceste  bourde  par  gens  de  pied  ex- 
prés, mais  il  le  fist  encores  par  feu  et  par  canonades 
qui  furent  respondues  par  nostre  armée. 

Le  Figuerol ,  adjoustant  foy  à  tout  cecy,  fit  le  len- 
demain du  parlement  de  Bonnivet  sortir  d'Ast  deux 
mille  hommes  et  cinq  cens  clievaux,  avec  force  mulets 
et  bestes  de  bast  chargées  de  farine  et  de  tous  autres 
rafraicliissemens.  Luy,  estimant  que  aussi  tost  que  nous 
le  verrions  comparoir  que  nous  nous  retirerions,  en- 
voya donner  l'alarme  du  costé  de  Butiglieres,  par  cent 
ou  six  vingts,  que  chevaux,  queharquebusiers,  sortis  de 
Gameran  ;  il  fit  aussi  de  mesrae  de  son  costé,  faisant 
marcher  devant  luy  des  paisans  qui  asseuroient  qu'il 
avoit  sept  ou  huict  mille  hommes ,  avec  douze  cens 
chevaux.  Et  de  faict ,  se  avançant  tousjours  sur  ceste 
asseurance  vers  Villefranche,  il  se  trouva  si  rudement 
chargé  et  repoussé  par  une  bonne  trouppe  de  caval- 
lerie  et  fanterie  qui  s'y  estoit  barricadée  toute  la  nuict, 
qu'il  fut  conlrainct  se  retirer  avec  sa  perte  et  sa  honte. 
Pendant  que  le  jeu  se  deniesloit,  le  mareschal  tenoit 
son  armée  en  bataille  à  deux  intentions  :  l'une  pour 

empescher  ceux  de  dedans  de  soilir,  et  l'autre  pour 
courir  au  secours  de  Villefranclie,  si  mal  bastoit  aux 
nostres ,  et  faire  teste  aussi  à  La  Trinité  s'il  s'avançoit, 
comme  il  estoit  à  croire  qu'il  feroit  sur  telle  occasion. 
Voilà  comment  la  vigilance  et  le  jugement  du  chef 
doit  demesler  les  affaires,  s'il  en  veut  avoir  l'honneur 
et  la  gloire. 

La  Trinité,  ne  pouvant  supporter  la  reprinse  de 
Somme-Rive,  s'addressa  à  un  petit  chasteau  nommé 
Vautignasc,  entre  Cental  et  Saviglan,  qu'il  print  aisé- 
ment ,  n'estant  gardé  que  par  les  gentils-hommes  aux- 
quels il  appartenoit,  et  qui  avoient  sauvegarde  de  luy. 
Mais  pour  cela  le  mareschal  ne  s'esbranla  de  rien,  re- 
mettant la  partie  après  que  il  auroit  ordonné  de  son 
siège ,  la  place  ne  pouvant  estre  fortifiée  à  l'espreuve  du 
canon  en  un  mois. 

En  ce  mesme  temps  le  duc  de  Parme  donna  advis 
au  mareschal  de  la  route  du  seigneur  Strozzy,  luy 
mandant  que  les  lansquenets  nouvellement  levez  pour 
la  Toscane  avoient  commandement,  à  cause  de  cela, 
de  tourner  vers  le  Piedmont  pour  donner  force  au  se- 
cours de  Valfenieres.  Luy  envoya  les  mesmes  lettres 
d'advis  à  Sa  Majesté  ,  la  suppliant  qu'ayant  faict  con- 
sidération sur  le  cours  des  affaires,  elle  luy  voulust 
diligemment  donner  les  moyens  propres  pour  recueillir 
l'honneur  et  le  fruicl  d'un  si  long  siège  que  celuy  de 
Valfenieres;  ce  qu'il  ne  pourra  empescher,  ce  nou- 
veau secours  arrivant,  et  moins  encores  que,  cela  faict, 
ils  ne  se  mettroient  à  fortiffier  quelques  autres  places, 
qui  empescheroient  la  récolte  et  ce  peu  de  secours 
qu'on  tire  du  pays  pour  les  affaires  extraordinaires  de 
la  guerre,  laquelle  se  demesle  tousjours  heureusement 

quand  par  prévention  on  dispose  à  temps  de  la  seureté 
du  présent  et  à  Tadvenir  aussi ,  et  tousjours  avec  moin- 
dre dcspence  et  hazard  qu'autrement  on  ne  faict  ja- 
mais. Mais  quoy  î  il  fusl  aussi  peu  creu  en  tout  cecy 
qu'on  avoit  cy  devant  faict  en  tant  d'autres,  les  Fran- 
çois ne  faisans  jamais  rien  qu'à  la  haste,  hors  de  temps 
et  avec  triple  despence. 

Les  ennemis  estoient  veillez  de  si  près,  et  les  advenues 
si  bien  Ijatuës ,  qu'il  ne  pouvoit  rien  entrei  dans  la 
place.  Sur  la  fin  du  premier  moib,  La  Trinité,  gou- 
verneur de  Foussan ,  frère  du  conte  de  Reyne,  autant 
mauvais  et  cruel  que  cestuy-cy  estoit  bon,  voulut  en- 
treprendre de  jetter  dans  Vaifenieres  deux  cens  bestes 
chargées  de  farine,  souIjs  la  conduicte  de  cent  cellades 
et  environ  cent  harquebuziersà  cheval.  Sur  la  nuict  le 
mareschal  en  fut  adverty,  lequel  fit  soudain  jetter  deux 
cens  chevaux   et  quatre  cens  harquebuziers  du  costc 
par  où  La  Trinité  pouvoit  venir,  et  qui  avoit  des-ja 
faict  telle  diligence,  qu'il  estoit  à  une  lieue  pies  de  la 
ville  quand  nos  gens  rencontrèrent  sa  trouppe  ,  qui  fut 
si  furieusement  chargée,  que  tout  s'en  alla  à  vau-de- 
route,  comme  firent  aussi  aucunes  des  bestes  décharge 
le  reste  servit  de  butin  à  nos  trouppes.  Mais  La  Trinité, 
conducteur,  fut  suivy  de  si  prés  parle  sieur  de  Terrides 
avec  trente   hommes  d'armes,   qu'il  fut  contrainct  se 
jelter  à  corps  perdu  dans  la  rivioife  de  Sture,  d'où  il 
se  sauva  à  la  nage,  sçachant  assez  que  sa  teste  eust 
payé  sa  rançon. 

De  là  à  trois  ou  quatre  jours,  ^ur  le  commencement 
de   la   nuict,  les   sentinelles   donnèrent   advis  qu'ils 
voyoienl  la  ville  de  Vaifenieres  toute  en  feu.   Le  ma- 
reschal et  tous  les  autres  montèrent  soudain  à  cheval 
28.  19 

pour  recognoistre  que  c'estoit.  Si  tost  qu'ils  se  furent 
un  peu  advancez  sur  la  campagne,  ils  ouirent  une 
grande  salve  de  canonnades  et  d'harquebuzades,  qui 
recommencèrent  de  mesme  demie  heure  après  :  le  ma- 
resclial  jugea  soudain  que  c'estoit  de  deux  choses  l'une , 
ou  la  resjouïssance  du  traicté  que  l'Empereur  faisoit 
manier  en  Angleterre  par  le  comte  d'A.iguemont  pour 
le  mariage  de  son  fils,  ou  que  le  sieur  de  Strozzy  avoit 
perdu  la  bataille  en  Italie.  Ayant  reprins  la  routte  du 
logis ,  de  là  à  deux  heures  il  eut  deux  messages ,  l'un 
d'Ast  et  l'autre  d'Alexandrie,  par  lesquels  il  fut  bien 
adverty  que  le  sieur  Strozzy  avoit  perdu  la  bataille  le 
dernier  d'aoustCO-  Cet  eschec,  venu  si  mal  à  propos 
pour  le  siège  qu'il  avoit  commencé,  le  fit  entrer  en 
deux  considérations:  la  première ,  que,  pour  reparer 
les  fautes,  lesfinances  seroient  plus  resserrées  et  courtes 
surce  qui  luy  avoit  esté  recentement  promis;  l'autre, 
que  Le  Figuerol ,  qui  preparoit  une  armée  pour  se- 
courir Valfenieres,  seroit  plus  favorablement  secouru 
par  les  Milannois  et  Genevois  (2)  qu'autrement  il  n'eust 
pas  esté,  et  qu'au  lieu  de  se  résoudre  à  le  combattre, 
comme  il  avoit  précédemment  faict,ce  n'estoit  chose  ny 
raisonnable  ny  asseurée,  entant  que  semblables  pertes, 
ores qu'esloignées,  apportent  tousjoursquelque  crainte 
et  froideur  parmyles  âmes  qui  ne  sont  pas  bien  ferrées 
pour  les  combats.  Et  neantmoins  il  n'en  voulut  rien 
délibérer  en  son  particulier,  ains,  ayant  assemblé  tous 
les  seigneurs  de  l'armée,  ils  furent  d'advis  de  faire  joug 
à  l'inconvénient  pour  le  regard  du  combat  contre  l'en- 
nemy,  qui  venoit  secourir  Valfenieres  ;  mais  que  pour 
cela,  conforme  à  son  advis,  il  ne  falloit  pas  quitter  la 
(')  Strozzi  fut  défait  le  3  août..— (»)  Génois. 

campagne ,  ains  se  resserrer  tous  en  un  seul  corps,  pour 
voir  la  contenance  de  l'ennemy ,  et  le  travailler  et  ha- 
rasser par  continuelles  escarmouches,  par  la  valle'e  de 
Bellot  et  Villefranche,  qui  va  en  Ast,  où  le  pais  est  fort 
pour  la  fanterie.  Ainsi  arreste'  ainsi  fust-il  exécute',  non 
pas  à  la  haste  pour  fuir  Testonneaient,  mais  tout  à 
loisir,  sous  prétexte  de  faire  nettoyer  et  repurger  le 
logis  infecté  du  long  séjour. 

Domp  Figuerol,  noun^y  parmy  les  Genevois,  à  la 
nouvelle  de  ceste  victoire,  esleva  ses  espérances  sur  le 
secours  qu'il  avoit  délibéré  de  donner  à  Valfenieres, 
et  obtint  d'eux  environ  cinquante  mil  escus  de  prest, 
qui  aidèrent  à  al>reger  le  chemin  pour  faire  amas  de 
plus  grande  quantité  de  vivres.  Le  mareschal ,  qui 
s'estoit  souvent  promené  par  ceste  vallée  de  Villefran- 
che ,  s'advisa  d'avoir  remarqué  un  endroit  par  la 
commodité  duquel  il  pourroit  donner  une  lourde  ve- 
nue à  l'armée  impériale.  Sera  donc  cy  noté  que,  du 
costé  de  la  main  droicte,  elle  a,  tout  le  long  de  la 
montagne,  un  certain  canal  ou  cavin  qui  reçoit  les 
eaux  et  les  torrents  des  collines  circonvoisines;  il  est 
tout  couvert  de  brossailles,  et  a  en  divers  endroicts 
certains  recoings  ou  petits  valonnets,  propres  pour 
cacher  bonne  trouppe  de  fanterie  et  quelque  cavalle- 
rie,qui  ne  peut  estre  veuë  par  ceux  qui  viennent  du 
costé  d' Ast,  comme  l'armée  ennemie  devoit  faire.  Il 
faut  aussi  noter  que,  pour  passer  sur  ce  canal  ou  cavin ,  il 
y  a  au  pied  de  la  montagne  un  seul  pont  de  bois  qui 
est  veu  à  cavalier  du  costé  de  Sainct-Paul ,  où  nostre 
armée  et  rarlilleric  estoit  toute  retirée  ;  à  la  main 
gauche  est  le  grand  chemin,  lout  serré  des  hayes  et 
fossez  de  costé  et  d'autre ,  au  dclii  diiqufl  il  y  a  un 

bois  laillis,  dans  lequel  se  pouvoient  cacher  deux 
mille  harquebuziers,  et  plus  avant  trois  ou  quatre 
meteries  abandonnées,  où  se  pouvoient  aussi  loger,  à 
couvert,  pour  ceux  qui  viennent  devers  Ast,  plus  de 
deux  cens  chevaux  ;  le  tout  à  cinq  ou  six  cens  pas  du- 
dict  Sainct-Paul. 

Le  mareschal ,  des  plus  grands  chasseurs  et  remar- 
queurs de  chemins  de  son  temps,  ayant  bien  ruminé 
sur  cecy,  le  communique  à  Bonnivet,  président  de 
Birague,  La  Motte-Gondrin  ,  Terrides  ,  Pavan,  Biron 
et  autres,  qui  trouvèrent  tant  d'apparence  à  ceste  exé- 
cution, que  chacun  vouloit  estre  des  premiers  à  ce 
combat.  Or  les  choses  furent  ainsi  ordonnées  :  premiè- 
rement que  Bonnivet  siroit  loger  avec  seize  cens  har- 
quebuziers et  quatre  cens  picquiers  dans  ce  taillis,  le 
ventre  contre  terie ;  Pavan  et  Gondrin  ,  avec  deux  cens 
chevaux,  en  ces  meteries  abandonnées,  le  tout  au 
costé  gauche  ;  et  au  droict  dans  ces  cavins  Chepy 
avec  cinq  cens  harquebuziers;  Terrides  et  Biron  avec 
autres  deux  cens  chevaux  dans  ces  vallonné ts  recosr- 

o 

neuz  au  dedans  de  la  montagne;  les  uns  et  les  autres 
avec  commandement  de  ne  s'esbranler  jusques  à  tant 
qu'ils  vissent  une  enseigne  blanche  sur  le  clocher  de 
Sainct-Paul,  qui  regardoit  tout  le  long  de  la  vallée; 
qu'au  mesme  instant  qu'ils  se  logeroient ,  luy  mettroit 
toute  l'armée  en  bataille  avec  la  cavallerie,  pour  des- 
cendre contre  l'enncmy  soudain  qu'il  les  verroit  aux 
mains  avec  eux ,  assavoir  la  cavallerie  par  le  derrière 
et  les  gens  de  pied  par  les  deux  flancs;  les  prians  se 
recommander  dévotement  à  ce  grand  Dieu  des  ba- 
tailles, veu  que  de  cestc-cy  dépendoitnon  seulement 
le  salut  du  Siennois,  mais  la   conqueste  de  tout  lo 

Pledaiont  et  Milannois.  Il  prevoyoit  que  l'einbarras- 
sôment  des  charrettes  portans  les  vivres,  occuperoit  si 
fort  la  valle'e,  que  Tenneini  auroit  peu  de  moyen  de 
présenter  un  combat  en  gros.  Au  jour  que  Le  Figuerol 
maichoit  avec  son  arme'e,  toutes  choses  furent  une 
heure  devant  le  jour  ainsi  dispose'es,  chacun  de  toutes, 
parts  résolu  à  bien  faire. 

Le  mareschal  se  tenoit  sur  le  coustau  en  bataille , 
voyant  peu  à  peu  advancer  l'ennemy,  qui  avoit  en 
font  environ  trois  cens  chevaux,  et  de  sept  à  huict 
cens  harquebuziers ,  marchans  fort  serrez  et  au  pas. 
Soudain  qu'ils  se  furent  advancez  près  ce  bois  taiUis 
où  estoient  nos  trouppes,  il  y  eut  un  malheureux  le- 
quel, sans  attendre  le  signal,   s'advança  de  tirer;  les 
autres  des  noslres,  estimans  que  le  commandement  fust 
tel  donne',  tirèrent  tous  aussi.  Le  mareschal,  voyant 
les  choses  mal  aller,  donna  soudain  le  signal  par  le- 
quel chacun  chargea,  et  y  eust  en  ceste  rencontre  en- 
viron cent  chevaux  defiaicts  et  de  quatre  à  cinq  cens 
hommes  de  pied.  L'arme'e,  qui  estoit  près  delà,  se  res- 
serra et  arresta  tout  de  pied  coy  au  milieu  des  cha- 
riots, jusques  à  tant  que  les  fuiards  leur  en  eurent 
donné  i'advis.  Nos  gens,  ayans  prins  le  cousteau ,  se 
rcthent  au  gros  de  l'arme'e;  on  ne  sceust  jamais  scavoir 
qui  estoit  celuy  qui  avoit  cause'  ce  desordre.  Le  mares- 
chal et  tous  ces  autres  seigneurs  cuidcrcnt,  comme  on 
dict,  devenir  fols,  d'avoir  perdu  une  si  belle  et  si  ap- 
parente victoire,  qu'estoit  ceste-là.  Le  secours  achevé 
par  Figuerol,  le  mareschal  renvoya  rafraischir  l'armée 
aux  garnisons,   pour  quinze  jours  seidement.   Voilà 
comment  la  perte  de  ceste  bataille  de  Slrozzy  renversa 
non  seulement  les  afl'airesdulloy  en  la  Toscane,  mais 

aussi  en  Piedmont  :  dequoy  on  peut  recueillir  ce  que 
j'ay  cy  devant  dict,  que  ceux  qui  bazardent  toutes 
leurs  forces  et  toutes  leurs  fortunes,  ne  gardent  jamais 
rien  pour  le  lendemain,  et,  qui  est  le  pis,  ils  renver- 
sent aussi  par  leur  inconsideration  la  valeur,  les  en- 
treprinses  et  la  fortune  des  autres  ;  et  de  faict  l'incon- 
vénient dudict  sieur  Strozzy  fît  remettre  la  partie  de 
Valfenieres  en  l'an  155^,  comme  vous  verrez,  Dieu 
aydant. 

Pendant  que  l'armée  se  raffrechissoit,  le  mareschal 
commanda  à  Bonnivet  de  tirer  hors  des  garnisons 
douze  cens  François,  quatre  cens  Suisses  et  trois  cens 
chevaux,  et  de  marcher  vers  le  Montdevis,  le  sieur  de 
Gordes  l'ayant  asseuré  que  Villeneufve  du  Montdevis, 
que  les  ennemis  tenoient,  seroit  emportée  avec  trois 
cens  voilées  de  canon  ;  qu'il  regardast  de  près  (  estant 
arrivé  sur  les  lieux  )  de  ne  s'engager  sans  grande  ap- 
parence de  favorable  fortune  ;  s'il  venoit  à  bout  de 
ceste-cy,  qu'il  essayast  d'en  faire  autant  de  La  Trinité 
et  de  Sainct-  Alban.  Ceux  de  Villeneufve ,  où  il  y  avoit 
cinq  cens  soldats,  se  firent  battre  et  endurèrent  un  as- 
saut, au  premier  effort  duquel  ils  furent  emportez  et 
tous  passez  par  la  fureur  de  l'espée.  Ceux  de  La  Tri- 
nité furent  plus  sages,  car  ils  se  rendirent  soudain 
qu'ils  virent  le  canon.  Saine t-Alban  et  aucuns  autres 
chasteaux  furent  aussi  pareillement  traictcz,  et  le  pays 
nettoyé  de  toutes  parts  des  brigandages  que  faisoit 
La  Trinité,  qui  n'eut  jamais  l'ame  qu'au  pillage,  sans 
foy  ny  honneur.  Par  tous  ces  frequens  remuëmens 
d'armes,  il  est  aisé  à  recognoistre  que  le  mareschal  ne 
se  rej)osoit  gueres  ny  laissoit  aussi  reposer  les  autres, 
et  qu'il  sçavoil  in  uUaniquc  fortunam  tousjours  pincer 

OU  batre  son  ennemy,  lequel  avoitfaict  passer  en  com- 
mun proverbe  que  quand  il  estoit  attrapé  des  gouttes, 
c'estoit  lors  qu'il  se  falloit  le  plus  garder  de  luy. 

Durant  ces  demeslemens,  le  cardinal  Polo,  Anglois, 
fut  envoyé'  de  la  part  de  nostre  Sainct  Père  vers  l'Em- 
pereur et  le  Roy,  pour  moyenner  quelque  accord  en- 
tre Leurs  Majestez;  mais  il  trouva  l'Empereur  si  haut 
à  la  main  par  le  succez  de  ce  mariage  anglois,  qu'il 
perdit  l'espérance  de  pouvoir  rien  faire;  et  neantmoins 
il  ne  laissa  de  passer  vers  le  Roy,  qu'il  trouva  dispose' 
à  toutes  honnorables  conditions. 

Delà  à  quelque  temps  leRoy  fitl'entreprinse  contre 
Marienbourg,  Bouvines  etDinan,  desquelles  Dieu  luy 
donna  la  victoire  ;  je  renvoyé  le  lecteur  qui  en  voudra 
sçavoir  davantage  à  ceux  qui  ont  doctement  escrit 
l'histoire  générale  de  France. 

Il  faut  maintenant  revenir  à  ce  qui  se  demesloit  au 
Siennois  (0,  dont  j'ay  eu  particulière  instruction  par 
aucuns  capitaines  qui  s'y  trouvèrent;  mais  pour  ne 
l'avoir  veu  je  n'en  donneray  autre  asseurance  au  lec- 
teur que  celle  qu'il  luy  plaira  prendre. 

Le  12  aoust,  le  mareschal  Strozzy  ayant  par  la 
mer  esté  renforcé,  pour  la  guerre  de  Sienne,  du  régi- 
ment de  Rocrot  ,  alleman  ,  composé  de  trois  mille 
hommes/  et  de  celuy  du  sieur  de  VcUeron  ayant  en- 
viron trois  mil  François,  et  aussi  de  trois  mille  Gri- 
sons, sous  la  charge  du  sieur  de  Fourquevaux,  il  fit 
joindre  à  ces  forces  douze  enseignes  italiennes  qu'il 
avoit  levées  au  pays ,  en  délibération  de  faire  quitter 
au  marquis  de  Marignan  l'entreprinse  du  Siennois, 
que  l'Empereur  luy  avoit  commise,  et  pour  venir    à 

(■}  A  ce  qui  se  passoit  à  Sienne. 

bout  de  laquelle  il  luy  avoit  tout  fraischement   en- 
voyé domp  Manuel  (0  de  Luna ,  castelan  de  Milan, 
avec  seize  cens  Espagnols  et  trois  cens  chevaux.  Le 
sieur  Strozzy,  fort  brave  et  couiageux,  mais  un  peu 
trop  hatif  en  ses  actions  et  en  ses  délibérations,  qui 
avoient  souvent  esté  assez  infelices,  delibeia  d'aller 
attaquer  Tennerai  qui  faisait  contenance  d'aller  inves- 
tir Mprciano,  dans  lequel  il  y  avoit  douze  enseignes , 
et  que  Strozzy  avoit  conquis  six  jours  auparavant  sur 
le  marquis  de  Mutz.  Quoy  voyant  cestuy  caut  et  ruzé, 
gaigna  soudain  un  haut    fort  avantageux,  se  tenant 
tousjours  en  bataille  fort  serrée.  Strozzy  fit  aussi  tor.t 
de  mesme,  et  là  dessus,  depuis  les  dix  heures  du  uia- 
tin,  ce  ne  furent  qu'escarmouches  entre  l'un  et  l'au- 
tre, où  se   perdirent    des  nostres    Albert   d'Elbene, 
Cornelio  Joboly,  le  lieutenant  du  sieur  Adrian  Ba- 
glon ,  le  sieur  Hercules  Pii ,  le  lieutenant  de  d'Elbene 
blessé  à  mort,  quatre  capitaines  de  gens  de  pied  et 
environ  deux  cens  de  leurs  soldats,  et  quatre-vingts 
chevaux. 

Cela  s'estant  ainsi  passé,  au  lieu  d'aller  pouivoir  à 
la  seureté  de  Sienne  et  de  tout  le  reste  du  païs,  il  fit 
marcher  son  armée,  qui  alla  loger  en  une  vallée  non 
gueres  esloignée  de  Marciano  ,  près  duquel  estoit  logée 
l'armée  ennemie,  laquelle  sçavoit  par  pratique  pré- 
cédemment faicte ,  qu'il  n'y  avoit  aucune  commodité 
d'eau,  et  que  par  ainsi  l'armée  Françoise  seroit  con- 
trainte de  desloger  en  desordre,  en  s'approchant  d'elle 
et  la  harassant  par  diverses  alarmes.  A  quoy  ayant 
l'ennemi  donné  commencement,  Strozzy  recognut, 
mais  trop  tard ,  la   faute  qu'il  avoit  faicte ,  laquelle 

('^'  Dom  Jean  de  Luna,  gouverneur  du  château  de  Milan. 

voulant  réparer  et  gaigner  le  val  de  Cliiana ,  qui  nes- 
loit  qu'à  demie  lieuë  de  là,  il  en  lit  encores  une  autre 
plus  lourtle  ;  car,  estimant  que,  la  nuict  venue,  les  en- 
nemis ne  penseroient  qu'au  repos,  il  commanda  que 
rartillerie  lust  diligemment  conduitte  àLucignano, 
après  l'avoir  fait  tirer  quelques  volle'es  pour  osier  à 
l'ennemi  l'opinion  qu'il  pourroit  concevoir  qu  il  y 
eust  de  la  retraitte  ;  commanda  aussi  que  chacun  se 
tint  prest  pour  desloger  deux  heures  devant  jour,  sans 
trompette,  sourdine  ny  tahourin,  faisant  marcher  la 
cavallerie,  qui  estoit  d'environ  douze  cens  hommes, 
sur  les  aisles  de  trois  bataillons  dont  son  armée 
estoit  compose'e  :  le  premier  de  douze  enseignes  ita- 
liennes -,  le  second  faisoit  la  bataille  avec  les  François 
et  lansquenets,  au  nombre  d'environ  six  mille  liom- 
mes  ;  et  le  troisiesme  faisoit  l'arriere-garde,  e:>tant  de 
trois  mille  Grisons  et  cinq  cens  Italiens,  commandez 
par  le  sieur  de  Fourquevaux. 

Or,  afin  que  le  marquis  ne  descouvrist  ce  soudain  des- 
logement, il  fit  dresser  une  nouvelle  et  rude  escar- 
mouche, la  ruse  de  laquelle  le  marquis  avoit  desja 
prévue  et  descouverte,  comme  aussi  avoit  il  fait  que 
l'artillerie  estoit  desja  si  advance'e  à  la  retraicte,  que 
Strozzy  ne  s'en  pourroit  servir  au  combat,  et  que  ses 
gens  estoient  las,  recrus  et  abatus  de  faim  et  de  soif:  il 
fit  diligemment  marcher  son  arme'e ,  qui  estoit  desja 
preste,  en  deux  bataillons,  le  premier  commande'  par 
domp  Jean  Mauri(jues  etdompJean  deLuna,  castelan 
de  Milan,  luy  mesme  ;  et  le  conte  de  Saincte  Fleur 
conduisoit  l'autre,  assiste'  des  seigneurs  Marc  Antoine 
Colonne  et  Frédéric  de  Gonzague,  ausquels  il  com- 
manda de  s'advancer  avec  deux  cens  hommes  d'armes, 

et  d'attaquer  si  furieusement  cette  airiere-garde  de  Gri- 
sons et  Italiens,  qu'ils  l'esbranlassent,  et  que  soudain 
ils  seroient  suivis  de  deux  mil, qu'Espagnols,  que  Ita- 
liens, quilesrenverseroientau  premier  choc.  Lesnostres 
firent  quelque  vertueuse  résistance  ;  mais,  estans  desti- 
tuez du  support  de  nostre  cavallerie,  qui  avoit  fuy  du 
commencement ,  et  survenans  autres  trois  cens  chevaux 
de  l'ennemi ,  qui  donnèrent  par  le  flanc  ,  ils  furent  ou- 
verts et  de  main  en  main  renverrez  à  vau- de-route. 
Les  François  et  lansquenets   serrez  ensemble,  quoy 
que  destituez  du  support  de  la  cavallerie ,  combatti- 
rent fort  longuement  et  courageusement;  mais,  estans 
en  fin  enveloppez  de  tous  costez,  ils  furent  renversez, 
non  sans  grande  tuerie  des.  ennemis.  Strozzy  cepen- 
dant de  son  costé  combatit  si  vaillamment  avec  eux  , 
qu'il  en  fut  loué  et  d'amis  et  d'ennemis,  et  blessé  en 
deux  endroicts;  à  la  fin,  cédant  h  fortune,  il  fut  con- 
traint se  sauver  à  Lucignano  proche  d'une  lieuë ,  où  la 
pluspart  de  l'armée  se  sauva  aussi.  Fourquevaux,  co- 
lonnel  des  Grisons,  fut  prins  prisonnier,  celuy  des 
François,  nommé  Velleron ,  tué  au  combat.  Les  choses 
recognues  et  remises  en  quelque  train,  chacun  se  re- 
tira à  Lucignano  mesmes ,  pour  faire  penser  une  infi- 
nité de  blessez;  et  cependant  il  envoya  dans  Sienne, 
Montluc  y  estant  fort  malade ,  le  conte  de  Lamirande, 
Cornelio  Bentivogîio  et  le  baron  de  Rabat,  person- 
nages signalez. 

Dés  que  Strozzy  eut  pourveu  de  gens  et  de  vivres 
Lucignano,  où  Alto  Conte  commandoit,  il  alla  faire 
mcsme  provision  aux  autres  places  :  le  lendemain , 
l'ennemi  ayant  faict  sommer  la  place  ,  Alto  Conte  la 
rendit  sans  coup  ferir  avec  toute  nostre    artillerie, 

dont  depuis  il  perdit  meritoireinent  la  teste.  Le  guy- 
don  du  conte  de  Larairande,  qui  avoit  fui  le  premier 
avec  la  cavallerie ,  et  fait  aussi  fuir  le  reste  par  trahison 
pourpense'e,  à  la  suscitation  du  duc  de  Florence,  qui 
l'avoit  corrompu  à  force  d'escuz,  fut  pendu  :  dont  il 
resuite,  à  l'honneur  de  Strozzy,  que  l'or  et  la  meschan- 
cet«  (jœ  hommes  furent  ceux ,  et  non  la  vertu  ,  qui  luy 
desroberent  la  victoire.  L'ennemy,  ayant  redressé  son 
armée  et  envoyé  les  prisonniers  à  Florence,  retourna 
au  mesme  siège  de  Sienne,  que  Strozzy  luy  avoit  n'a- 
guieres  faict  quitter. 

Si  le  sieur  Pierre  SUozzy  se  fust  souvenu  que  la 
fortune  n'a  jamais  faict  tant  de  faveur  à  un  gênerai 
d'armée,  qu'elle  ne  luy  ait  soudain  faict  autant  de 
menaces,  et  qu'il  ne  faut  jamais  entreprendre  de  don- 
ner bataille  avec  gens  nouvellement  levez,  comme  es- 
toient  presque  tous  les  siens,  contre  des  vétérans  ny 
tels  qu'estoient  les  ennemis,  et  que  les  siens  estoient 
desjà  à  deray  recreus,  et  par  les  corvées  précédentes, 
et  par  la  propre  nécessité  de  l'eau  ou  des  vivres,  ri- 
n'eust  jamais  exposé  l'Estat  du  Siennois  au  hazard  de 
ceste  bataille.  Aucuns  tiennent  toutes-fois  que  quand 
le  péril  est  sur  les  yeux,  comme  on  dit  qu'il  estoitlors 
à  luy,  qu'il  se  faut  soudainement  attacher  au  seul  parly 
qui  nous  demeure  ,  de  salut  et  de  victoire,  et  avec  un 
courage  résolu  et  intrépide,  tel  qu'il  monstra  bien 
qu'estoitle  sien  ,  la  force  estant  celle  seule  qui  demesle 
ces  fusées,  et  non  la  crainte  tousjours  honteuse  et  dom- 
mageable; car  depuis  qu'elle  nous  saisil,  nous  per- 
dons le  jugement  et  la  force,  demeurans  stupides. 
Majs  pour  tout  cela  les  courageux  et  généreux  ne  se 
doivent  jamais  contrister  quand  d'une  excellente  for- 

tune  ils  tombent  en  une  contraire,  toutes  clioses  es- 
tans  sujettes  à  mutabilité  et  à  fin. 

Nous  voyons  ordinairement  que  tout  aussi  lost  que 
la  foi'tune  commence  à  nous  rudoyer,  que  ce  n'est  pas 
pour  une  seule  fois ,  mais  qu'elle  y  retourne  tousjours 
jusqu'à  tant  qu'elle  nous  ait  du  tout  mattez  ;  et  n'y  a 
prudence  ny  conseil  qui  n'en  soient  souvent  reiA'êr- 
sez  :  ainsi  qu'il  advint  à  Strozzy,  car,  ayant  tourné 
vers  Montalcino,  soud  in  Janinzet  vendit  Monteca- 
guvoli  à  lennemy,  et  le  conte  de  Gajasse  rendit  las- 
chement  Caselle. 

Le  jour  de  Noël,  le  marquis  de  Marignan,  estimant 
que  la  faim  et  la  nécessité  auroient  miné  le  courage 
des  Siennois,  donna  une  escalade  générale,  qui  fut  si 
vertueusement  soustenuè  par  ceux  de  dedans,  qu'il  y 
perdit  plus  de  deux  cens  hommes.  Geste  secousse  le 
deslors  en  avant  plus  retenu. 

Sur  le  caresme  (0,  ceux  de  Sienne  voulans  pourvoir 
à  leur  seurté,  qu'ils  voyoient  fort  esbranslée ,  ils  mi- 
rent dehors,  parl'advis  du  mareschal  Strozzy,  deux  des 
principaux  bourgeois,  les  chargeans  de  venir  trouver  le 
mareschal  de  Brissac  à  Thurin,  luy  donner  communi- 
cation de  Testât  de  leurs  afiaires,  tant  par  son  instruction 
particulière  que  par  ce  qu'eux-mesmes  luy  pourroient 
dire  et  représenter  de  vive  voix.  Je  commenceray  par 
ladicte  instruction ,  laquelle  en  sa  substance  portoit 
que,  s'il  plaisoit  au  mareschal  de  Brissac  de  marcher 
vers  Sienne  avec  les  forces  qu'il  estimoit  estre  lors  en 
ses  mains,  que  Sienne  seroit  indubitablement  secou- 
rue, toute  l'armée  ennemie  estant  si  débile  par  faute 

(')  DuVillars,  pour  ne  pas  interrompre  son  récit,  anticipe  sur  l'ordre 
des  faits  j  la  dcpulalion  dont  il  s'agit  n'eut  lieu  qu'en  i555. 

(le  payement  et  de  vivres ,  qu'elle  feroit  largue  au 
premier  bruit  de  sa  venue". 

Qu'il  faudroit  que  l'arme'e  print  le  chemin  de  Parme, 
et  qu'elle  portast  vivres  pour  s'entretenir  jusques  là, 
où  elle  recevroit  toutes  sortes  de  rafraischissemens  de 
la  part  du  duc,  et  mesme  d'hommes  si  elle  en  avoit 
besoin. 

Que  les  seigneurs  lucquois  avoient  donné  asseu- 
rance  de  fournir  vivres  à  l'armée,  quand  bien  elle  se- 
roit  composée  de  deux  cens  rail  hommes,  pour  deux 
mois. 

Que  l'armée  ayant  passé  la  Grafaguane,  ledict  sieur 
Strozzy  viendroit  au  rencontre  avec  mil  hommes , 
avec  asseurance  de  donner  une  ou  deu.x  payes  aux 
soldats,  y  ayant  desja  pour  ce  faire  six-vingt  mil  es- 
cus  assemblez. 

Que  combien  qu'il  n'y  eust  plus  dans  Sienne  que 
de  vivres  pour  tout  le  mois  d'avril,  neantmoins,  en 
l'asseurance  de  ce  secours,  ils  mangeroient  jusques 
aux  herbes  ;  autrement  que  force  leur  estoit  de  la 
rendre. 

L'instruction  particulière  de  ceux  de  la  ville  poi  toit 
que  toute  leur  espérance  estoit,  après  Dieu  ,  fondée  en 
la  valeur  de  ses  armes  ;  car  de  l'espérer  d'autre  main 
que  de  la  sienne,  ils  n'y  voyoient  apparence,  n'y 
ayant  en  la  chrestienté  prince  ny  seigneur  qui  trium- 
phast  de  plus  de  victoires  qu'il  faisoit  ;  qu'ils  avoient 
commandement  de  luy  offrir  trente  mil  escuz  pour  les 
fraiz  de  la  conduite  de  l'armée,  et  une  paye  en  arri- 
vant; que  selon  la  responce  qu'il  leur  feroit,  ils  don- 
neroient  jusques  au  Roy,  pour  supplier  Sa  Majesté 
avoir  pitié  de  leur  calamité.  Le  mai  escbal  les  remer- 

cia  de  la  bonne  opinion  qu'ils  avoient  de  luy,  et  leur 

dit    que   ralTaire   méritoit  bien  d'y  penser  à  loisir, 

comme  il  feroit  ce  jour  là,  et  le  lendemain  leur  feroit 

responce. 

Or,  pour  autant  que  depuis  la  bataille  de  Sienne,  le 
sieur  dorap  Jouan  de  Luna,  qui  s'y  estoit  trouvé, 
comme  vous  avez  veu,  avoit  receu  quelque'  tort  de 
l'Empereur,  il  s'estoit  retiré  au  service  du  Roy  :  le 
mareschal  estima  que  luy,  qui  avoit  mené  le  renfort 
au  marquis  de  Marignan,  le  sçauroit  mieux  conseiller 
que  nul  autre  sur  l'entreprise  de  ce  secours  ;  il  le  fit 
appeller  avec  les  seigneurs  de  Bonnivet,  président,  et 
Ludovic  de  Birague.  La  matière,  mise  sur  le  bureau, 
fut  longuement  disputée,  et  en  fin  résolue  à  ce  poinct, 
que,  pour  entreprendre  la  délivrance  du  Siennois,  il 
falloit  faire  estât  d'un  bataillon  de  François  de  huict 
milhommes  choisis,  de  quatre  mil  Suisses  et  trois  mil 
Italiens,  assistez  de  mil  chevaux  françois  aussi  choisis. 

Avoir  trois  cens  mulets,  les  deux  cens  chargez  de 
pain  et  farinés,  et  les  autres  de  poudre,  mesche,  plomb  , 
et  de  deux  cens  boulets  de  coulevrine. 

Avoir  trois  coulevrines  et  trois  sacres  (')  bien  équi- 
pez, conduits  par  chevaux,  et  un  conducteur  avec  les 
canonniers  au  nombre  de  douze,  et  cinquante  pion- 
niers. 

Donner  au  bataillon  des  François  deux  personnages 
de  qualité,  avec  six  archers  du  prevost,  pour  avoir  le 
soing  de  la  provision  et  distribution  des  vivres,  et  tout 
de  mesme  pour  les  Suisses  et  Italiens. 

Deux  autres  personnages,  avec  trente  archers,  pour 
avoir  l'œil  et  le  soing  sur  les  mulets  et  leurs  conduc- 

O)  Pièces  d'artillerie. 

leurs,  et  pour  tousjours  faire  remplir,  de  lieu  à  autre, 
ce  qui  seroit  vuidé  de  leur  charge. 

Deux  autres  pour  avoir  Toeil,  avec  les  commissaires 
de  l'artillerie,  canonniers  et  autres,  sur  l'artillerie. 

Qu'il  y,eu^  ordonnance  à  peine  de  la  vie,  à  tout 
soldat  ou  autre  qui  pilleroit ,  rançonneroit  ou  battroit 
aucun,  et  qui  sortiroit  de  son  rang  en  marchant. 

Que  les  capitaines ,  et  tous  ces  personnages  et  ar- 
chers, ainsi  choisis,  donnassent  ordre  que  chacun  sol- 
dat portast  tousjours  surluy,  enfilé  en  sa  mesche,  du 
pain  pour  vivre  un  jour  entier  ;  les  mulets  de  l'avoine , 
selon  la  commodité  qu'ils  pourroient  recouvrer,  et  la 
cavallerie  pain  et  avoine  pour  un  jour,  attachez  der- 
rière l'arçon. 

Que  la  cavallerie  n'auroit  qu'un  seul  valet  sans  la- 
quais, et  les  gens  de  pied  de  quatre  en  quatre  un  goujat, 
et  qu'ils  seroient  par  les  fourriers  ainsi  rangez  par  ca- 
meradçs  (0. 

Et  que  chaque  capitaine  de  gens  de  pied  auroit  un 
cheval  ae  bagage  chargé  de  poudre  ,  mesche  et  plomb  , 
autant  qu'il  en  falloit  pour  sa  compagnie  au  combat 
d'une  journée  entière,  avec  charge  de  toujours  remplir 
ce  qu'il  auroit  tiré,  pour  en  estre  pourveu  à  toutes  oc- 
casions repentin^s  (?). 

Que  demie  paye  seroit  manuellement  donnée  à 
chasque  soldat,  en  deslogeant  du  Piedmont. 

Quant  au  chemin,  il  fut  résolu  que,  pour  éviter  les 
grands  empeschemens  que  les  forces  ennemies  du 
Piedmont  et  Milannois  pourroient  apporter  à  l'armée 
et  aux  vivres,  il  falloit  prendre  le  chemin  de  Poyrin 
et  Bclot,  et  aller  passer  le  Tanarc  au  dessus  d'Asl, 

('''  Cliambrces.— (»)  Subites ,  imprévues. 

faisans  contenance  de  vouloir  prendre  le  chemin 
de  Gennes,  et  soudain  tourner  à  main  gauche,  pour 
aller  gaigner  le  Castelaz,  et  de  là  Tortouë ,  et  après 
suivre  le  mesme  chemin  que  fit  Charles  VIII  retour- 
nant victorieux  de  la  bataille  de  Fournouë ,  entant 
que  du  costé  de  la  montagne  à  main  droite,  il  n'y  avoit 
place  ny  forteresse  qui  les  peust  arrester  ,  et  qu'à  la 
gauche  il  y  avoit  Parme,  de  laquelle  il  ne  se  falloit  fier 
que  bien  à  poinct,  puisque  leur  prince  avoit  rompu  pa- 
role au  Roy  ,  qui  avoit  ouvert  la  guerre  pour  le  delTen- 
dre.  Aussi  que  les  vivres  seroient  beaucoup  plus  aisêz 
à  recouvrer  de  ce  costë-là  ,  que  de  celuy  de  la  plaine 
de  Lombardie,  que  l'ennrmy  tenoit  toute. 

Mais  le  plus  important  poinct  estoit  de  sçavoir  la 
volonté  du  Roy,  et  supplier  Sa  Majesté  de  faire  lever 
en  Lyonnois,  Dauphiné  et  Provence,  sept  ou  huict  mil 
hommes  pour  les  jetter  au  Piedmont  ;  qu'ils  estoient 
d'advis,  pour  en  avoir  une  plus  prompte  resf»lution, 
que  les  deux  gentils-hommes  siennois  fussent  envoyez 
au  Roy ,  assistez  de  quelqu'un  de  la  part  au  mares- 
chal,  pour  discourir  toutes  ces  resolutions.  Je  fus 
choisi  pour  tel.  Si  tost  que  j'entray  en  ces  proposi- 
tions, je  trouvay  que  ceux  qui  avoient  l'authorité  près 
de  Sa  Majesté  estoient  desja  préparez  à  renversez  le 
voyage,  non  tant  pour  le  peu  de  fondement  qu'il  y 
eust  en  iceluy,  comme  parce  qu'ils  craignoient  la 
perte  du  Piedmont,  ou  que  le  mareschal,  venant  au 
dessus  de  ceste  entreprinse,  en  acquist  tant  de  gloire 
et  de  réputation  à  l'endroict  de  Sa  Majesté,  que  ce  fust 
la  ruine  et  le  rabais  de  la  leur.  Voilà  le  fruict  que  les 
passions  particulières  engendrent  tousjours  aux  des- 
pens  du  maistre  et  du  public  :  c'est,  à  le  bien  prendre, 

une  vraye  espèce  de  trahison  dont  Dieu  faicl  la  ven- 
geance sur  nous,  ou  sur  nostre  postérité'. 

Tant  y  a  que  ces  pauvres  Siennois  et  moi  aussi 
fusmes  renvoyez  avec  bonnes  paroles ,  sous  l'espé- 
rance de  paix  ou  de  trefves,  dont  le  Roy  estoit,  di- 
soient ces  seigneurs,  recherche'  de  la  part  de  l'Empe- 
reur; que  les  cardinaux  de  Ferrare  et  deTournon,  et 
les  sieurs  Strozzy  et  Montluc,  avoient  commandement 
de  remuer  tous  les  moyens  qu'ils  pourroient  pour  sou- 
lager Sienne,  et  que  mesrae  commandement  seroit 
faict  à  Termes  qui  esloit  en  Corsegue. 

Voilà  toute  la  resolution  et  la  provision  qui  fut 
prinse,  et  sur  Valfenieres  et  sur  Sienne  aussi,  et  le 
tout  neantmoins  au  préjudice  de  beaucoup  de  grands 
desseins  que  le  mareschal  avoit  en  main  ,  et  (juil  eust 
exécutez  de  l'un  et  l'autre  costé  si  le  Roy  eust  voulu 
prendre  pied  à  ses  remonstrances. 

Les  affaires  balançans  parmy  une  tacite  surceance, 
en  laquelle  ceste  routte  de  Sienne  avoit  mis  le  mares- 
chal ,  il  s'adonna  à  ruminer  l'intelligence  qu'il  avoit  de 
longue  main  dans  Casa),  ville  principale  de  Montfer- 
rat ,  et  à  laquelle  il  trouvoit  impossible  d'entendre  , 
n'ayant  depuis  Chivas  jusques-là,  qui  sont  pour  le 
moins  vingt  lieues,  aucune  place,  soit  pour  luy  servir 
d'escalle  pour  y  faire  son  assemble'e,  ou  de  retraite  au 
casquel'entrepi  inse  fust^louble,  comme  il  advient  bien 
souvent  en  telles  matières. 

Le  mareschal  manda  au  Roy,  le  dixiesme  décembre, 
que,  combien  que  les  nouveaux  deux  mil  François  qui 
dévoient  venir  de  Bourgogne,  Danphine'  et  Provence, 
ne  fussent  arrivez  au  mesme  temps  des  Allcmans,  (ju'il 
se  jetleroit  neantmoins  en  campagne  poiu-  essayer 
"?.().  ao 

d'emporter  Yvrëe,  qu'il  a  plustost  choisie  que  Ast,  à 
cause  que  de  ce  costé,  quelque  hyver  qu'il  fasse,  on  peut 
faire  trotter  l'artillerie,  et  de  l'autre  trois  cens  chevaux 
ne  sçauroient  desengager  un  canon  des  fanges  et  des 
montueux  chemins  et  ruisseaux  ;  qu'il  l'a  aussi  entre- 
prinse  pour  deux  autres  raisons,  l'une  parce  que  l'as- 
siette en  est  telle,  que  l'armée  n'a  que  faire  de  se  divi- 
ser pour  l'assiéger,  et  que,  la  prenant,  elle  assiégera 
Vulpian,  sans  toutesfois  l'assiéger,  de  mesme  quelque 
portion  du  Milanois;  que  chacun  est  si  bien  délibéré, 
qu'il  a  espérance  en  Dieu  de  l'emporter. 

Et  ayant  entendu  les  murmures  qui  se  font  contre 
les  trésoriers  de  l'artillerie  et  des  guerres  sur  l'employ 
des  monnoyes  à  plus  haut  pris ,  il  en  fera  prendre  in- 
formations, et  puis  les  envoyera  à  Sa  Majesté,  laquelle 
il  supplie  avoir  souvenance  que  la  longueur  des  paye- 
mens  des  armées  est  le  plus  souvent  cause  de  leur 
ruine ,  et  de  l'Rstat  aussi ,  dont  il  veut  donner  l'alarme 
de  'Donne  heure,  à  fin  que  le  mal  qui  en  pourroit  ad- 
venir ne  luy  soit  imputé. 

Geste  ville  d'Yvrée  sert  l'entrée  de  la  Val-d'Aouste  , 
jadis  appellée  Eporedia  ,  chef  des  peuples  nommez 
Snlatii ,  aujourd'hui  Canavois,  dans  laquelle  Morales 
commandoit  ,  assisté  de  huit  cens ,  qu'Espagnols , 
qu'Italiens,  et  de  sept  cens  lansquenets,  sous  le  colon- 
nel  Hannibal  Altempo.  • 

Elle  reçoit  la  rivière  de  la  Doyre-Balte,  sortant  de 
la  Val-d'Aouste,  dont  elle  ferme  l'entrée,  sur  laquelle 
il  y  a  un  pont  de  pierre ,  et  est  située  au  pied  d'une 
montagne,  où  au-dessus  il  y  a  un  fort  appelle  Mal- 
voisin ,  expressément  dressé  pour  empescher  qu'elle 
ne  soit  batué  à  plomb  :  elle  est  riche  en  fort  excellens 

vignobles  et  fort  fertilles  campagnes,  et  à  cinq  lieues 
de  Verceil. 

Encores  que  les  neiges  fussent  deslors  fort  grandes, 
si  est-ce  que  le  raareschal,  ayant  donné  communication 
aux  principaux  chefs  de  l'arme'e,  et  aux  Suisses,  des 
moyens  et  des  occasions  qui  l'invitoient  à  assaillir  ceste 
place,  chacun  l'approuva,  et,  prenans  le  lieu  du  ren- 
dez -vous  et  le  jour,  ils  s'en  allèrent  préparer  ;  de  ma- 
nière que  l'arme'ese  treuva  dans  peu  de  jours  assemble'e 
en  la  campagne  de  Caluze  à  cinq  lieues  d'Yvre'e,  et  com- 
pose'e  de  sept  mil  François,  quatre  mil  Suisses,  trois 
mil  Allemans  de  Roquendolf ,  et  trois  mil  Italiens ,  et 
douze  cens  chevaux,  avec  douze  canons  et  quatre  co- 
levrines  garnies  de  leur  convenable  équipage  et  provi- 
sion. 

Ne  voulant  taire  en  cet  endroit  que ,  comme  l'arme'e 
marchoit  en  bataille  parmy  ceste  grande  plaine  de  Ca- 
luze, il  se  leva  un  lièvre  parmy  les  bataillons,  dont 
se  fit  une  telle  hue'e,  que  l'alarme  fut  à  l'improviste 
grande  de  tous  costez,  laquelle  se  convertit  en  fin  en 
risée.  Mais  ce  qui  est  en  cela  de  plus  remarquable , 
c'est  que  la  discipline  se  trouva  si  grande  par  toute 
l'armée,  qu'au  lieu  de  prendre  l'espouvante  elle  se 
rengea  tout  .soudain  en  bataille  prest  à  combattre  :  ce 
sont  les  fleurs  et  les  fruicts  dune  obéissance  et  d'une 
discipline  bien  mesnagées. 

Peu  de  jours  après,  le  maresclial  commanda  à  Bon- 
nivet  et  Ludovic  de  Birague  d'aller  ,  avec  douze  cens 
hommes  de  pied  et  quatre  cens  chevaux,  investir  la 
place,  devant  laquelle  ,  à  l'aide  de  Dieu,  il  se  rendroit 
le  lendemain,  les  cnchargcant  sur  tout  d'empescher 
que  le  fort  de  Malvoisin  ne  fust  renforcé  de  gens. 

20. 

Bonnivet  etBirague  furent  si  diligens,  qu'ils  exécu- 
tèrent les  choses  tout  ainsi  qu'il  leur  avoit  esté  ordonné. 
Le  lendemain  toute l'arraée  arriva  devant  Yvrée,  et  l'ar- 
tillerie aussi  :  l'on  travailla  par  deux  jours  aux  tranchées 
et  à  dresser  la  batterie;  deux  canons  furent  braquez 
contre  Malvoisin,  lesquels  ayans  tiré  quelques  voilées, 
ceux  de  dedans  capitulèrent  de  se  rendre  si  la  ville  se 
rendoit,  et  en  baillèrent  deux  ostages,  avec  promesse 
de  ne  rien  remuer  pendant  que  la  batterie  se  feroit. 

Les  ennemis  ayans  fort  bravé  sur  la  sommation  faite 
de  rendre  la  place,  la  batterie  commença  avec  dix  ca- 
nons et  quatre  coulevrines  du  costé  de  la  muraille 
qui  est  bordée  de  la  rivière  de  la  Doyre,  ce  lieu  estant 
le  plus  foible  et  le  plus  mal  flanqué  pour  la  confiance 
de  ceste  rivière ,  qui  avoit  lors  peu  d'eau ,  et  toutes  les 
maisons  attachées  à  la  muraille.  Bonnivet  et  Biron,  qui 
avoient  prins  charge  de  l'artillerie  avec  Caillac,  lieu- 
tenant d'icelle,  y  firent  user  de  telle  diligence,  que 
le  sixiesrae  jour  elle  commença  à  tirer  dans  ces  vieilles 
murailles,  où  elle  fit  telexploict,  qu'au  deuziesme  jour 
il  y  eut  bresche  raisonnable. 

Pour  y  donner  l'assaut,  fut  ordonné  que  ceseroient 
les  deux  enseignes  collonnelles  de  Bonnivet  et  du  mais- 
tre  de  camp,  et  les  compagnies  italiennes  de  Ludovic 
de  Birague ,  commandées  par  le  capitaine  Pelre  Marie 
Bresignette  (0. 

Le  maistre  de  camp  devoit  seconder,  accompagné 
des  bandes  de  Pequigny,  Gondrin  ,  des  Adrets,  Tiila- 
det  et  Blanc-Fossé  ;  le  capitaine  L'Isle,  sergent  majeur, 
à  la  queue  du  maistre  de  camp,  avec  les  bandes  des 
capitaines  Rongnes,  Romolles,  les  trouppes  de  l'er- 

(')  Bresignelli. 

rides  et  La  Nolle,  celle  de  Vassé  mene'e  par  La  Roche, 
et  quatre  nouvelles  bandes  italiennes. 

Que  les  capitaines  Maz,  Duno  et  Villemagne  se 
tiendroient  en  garde  pour  courir  où  ])esoin  seroit,  soit 
pour  la  bresche,  ou  pour  le  dehors  du  camp,  qui  se 
tiendioiten  armes,  et  la  cavallerie  à  cheval,  pendant 
que  l'assaut  se  donneroit. 

Que  les  capitaines  de  Montemar  et  Machiavel  se 
tiendroient  en  bataille  devant  le  fort  de  Malvoisin. 

Que  le  régiment  de  Roquendolf ,  avec  quatre  cens 
Italiens,  se  tiendroit  en  bataille  pour  raffraischir  l'as- 
saut si  le  besoin  le  requeroit. 

Les  choses  ainsi  ordonnées,  chacun  se  prépara  pour 
au  lendemain  exécuter  ce  qui  luy  avoit  esté  commandé. 
Dés  le  poinct  du  jour  toute  l'armée  commença  à  re- 
tentir de  canonnades,  d'harquebuzades,  de  trompettes 
et  de  tabourins,  pour,  au  signal  qui  seroit  donné  par 
le  mareschal ,  marcher  à  l'assaut  à  la  faveur  de  plu- 
sieurs planches  et  clayes  jettées  et  arrestées  sur  ceste 
rivière  esti'oile,  et  n'ayant  lors  que  deux  pieds  d'eau 
et  le  fond  pierreux.  En  ce  mesme  instant  arriva  de 
France  M,  de  Dampville,  fils  second  de  M.  le  con- 
nestable,  et  lequel,  désireux  à  continuer  ses  premières 
armes,  voulut  venir  à  l'escole  du  mareschal ,  qui  re- 
ceut  sa  venue  à  tres-bon  augure  :  et  de  faict,  ainsi  que 
les  bataillons  estoient  prests  à  s'esbranler,  la  ville  donna 
la  chamade,  à  laquelle  fut  soudain  respondu.  Silence 
estant  faict  de  toutes  parts,  ils  demandèrent  à  parle- 
menter sur  la  reddition  de  la  place,  pour  à  quoy  en- 
tendre furent  députez  Carie  de  Birague,  Montbazin  et 
Plancy.  Fin  fin  il  fut  accordé,  le  vingt-neufiesme  dé- 
cembre i554,  que  Morales  el  Allcmpe  sortiroient  ba- 

gues  sauves,  enseignes  desployées  et  tabourin  son- 
nant, demeurans  au  Roy  l'artillerie  et  toutes  sortes 
de  munitions. 

Les  choses  ainsi  heureusement  exécutées ,  tous  les 
seigneurs  et  capitaines  de  l'armée  allèrent  à  l'église 
rendre  grâces  à  Dieu  de  leur  victoire. 

Le  mareschal  fit  entendre  cest  heureux  exploict  au 
Roy  par  Plancy,  suppliant  Sa  Majesté  d'envoyer  quel- 
que argent  pour  diligemment  fortifier  la  ville  avec 
l'aide  du  pais,  à  cause  que  l'ennemy ,  ayant  perdu 
ceste  place  qui  approchoit  la  France  du  Milannois , 
faisoit  extrême  diligence  pour  assembler  ses  forces,  en 
intention  de  la  venir  assaillir  auparavant  que  les  bres- 
ches  fussent  bien  remparées  :  supplia  aussi  Sa  Majesté 
le  renforcer  de  cavallerie,  et  luy  mander  par  escrit  si 
elle  auroit  pour  agréable  que,  là  où  l'ennemy  l'entre- 
prendroit ,  il  luy  presentast  la  bataille  ,  laquelle  peut 
estre  il  ne  refuseroit  pas,  tant  ceste  ville  luy  estoit  de 
conséquence;  que  le  courage,  l'afTection  ny  la  pru- 
dence ne  deffaudroient  ny  en  luy  ny  en  tous  les  servi- 
teurs de  Sa  Majesté,  pour  maintenir  la  gloire  et  la 
réputation  que  Dieu  avoit  apportée  aux  armes  de  Sa 
Majesté;  mais  qu'elle  devoit  en  ce  cas  se  résoudre  à 
toute  sorte  d'événement ,  et  tenir  gens  prests  pour 
marcher  au  secours  du  Piedmont  si  la  fortune  luy 
tournoit  le  dos,  afin  que  au  moins  il  n'y  eust  que  les 
hommes  et  ceste  place  de  perdus.  Plancy  fut  chargé 
de  faire  entendre  au  Roy  que  le  mareschal  ne  s'avan- 
ceroit  à  entreprinse  quelconque ,  pour  avantageuse 
qu'elle  peust  estre,  si  deslors  elle  ne  l'asseuroit  que  de 
bon  cœur  elle  en  soustiendroit  la  despence  ;  quoy  at- 
tendant il  iroit  assaillir  le  fort  de  Mazin  ;  qu'en  s'es- 

loignant,  comme  il  faisoit  ,  du  Piedmont,  il  estoit 
uecessaire  que  quelque  viel  capitaine,  comme  pounoit 
estreM.  d'Aussun,  eust  en  main,  au  parsus  les  garni- 
sons, douze  cens  hommes  de  renfort,  pour  tenir  teste 
contre  les  invasions  et  pilleries  que pourroient  faire  ceux 
d'Ast,  Cayras,  Fossan  et  Cony,  qui  avoient  desja  com- 
mencé à  battre  la  campagne  ;  pour  à  quoy  remédier 
il  falloit  que  le  mareschal  diminuast  d'autant  son  ar- 
mée ,  et  lors  qu'il  attendoit  d'avoir  sur  les  bras  celle 
de  l'ennemy  ;  que  pour  recueillir  il  falloit  despendie, 
travailler,  suer,  semer  et  puis  moissonner.  Mais  sur 
tout  fut  le  Roy  supplié  d'envoyer  dequoy  payer  l'ar- 
mée; autrement,  estant  si  avant  en  terre  d'ennemy,  il 
ne  sçauroit  où  trouver  de  quoy  la  secourir  ;  et,  ne  le 
faisant  pas  ,  il  faudroit  honteusement  quitter  ce  qu'on 
avoit  commencé;  qu'aussi  d'entreprendre  un  coml>at 
avec  une  armée  mal  contente,  il  ne  le  feroit  jamais;  eJ 
que  cest  heureux  commencement  servant,  comme  il 
faisoit,  de  diversion  au  Siennois,  Sa  Majesté  devoit 
estre  d'autant  plus  eschaufiee  à  la  diligence  de  ce 
secours. 

Ayant  donné  trois  jours  de  relasche  à  l'armée,  il 
fut  résolu  que  de  mesme  course  on  marcheroit  à  la 
conqueste  du  fort  de  Masin ,  qui  est  enti  e  Yerceil  et 
Yvrée,  assis  à  l'advantage  sur  une  montagne,  où  il  y 
avoit  dedans  de  trois  ou  quatre  mil  cscus  de  rente, 
tousjours  destinée  à  l'aisné  de  la  maison  deValpergue, 
et  dont  il  doit  porter  le  nom. 

Au  quatiicsme  jour,  le  mareschal  ordonna  le  sieur 
de  Montbasin  pour  commander  dans  Yvrée  et  en  has- 
ler  la  forlificalion ,  accompagtié  de  six  cens  François 
et  de  cinq  cens  Allemans  de  Roqucndolf. 

L'armée,  cela  faict,  print  la  roule  de  Masin,les 
neiges  estans  hautes  de  deux  pieds.  Dés  le  soir  qu'on 
arriva  à  Vestigue  et  autres  trois  villages  qui  sont  au 
pied  de  ceste  montagne,  l'armée  y  fut  fort  bien  logée 
à  couvert,  sous  la  garde  de  cinq  cens  François  et  au- 
tant d'Italiens  mis  ez  environs  du  fort  en  certaines 
masures  et  mestairies  qui  estoient  à  l'entour.  A  l'aube 
du  jour  on  envoya  sommer  la  place  et  la  recognoistre  ; 
pendant  la  sommation  ils  firent  response  s'estre  mis 
là  dedans  non  pour  rendre  la  plaCe,  mais  pour  la  con- 
server au  prix  de  leur  vie. 

Les  choses,  recogneuës,  et  n'y  ayant  moyen  de  faire 
tranchées  sur  le  roc  où  le  fort  estoit  assis,  il  fut  com- 
mandé de  faire  trois  douzaines  de  mantelets  pour  s'en 
couvrir  en  dressant  la  batterie;  le  sieur  de  Biron  print 
charge  de  les  faire  conduire  et  planter  :  je  me  rencon- 
tray  de  fortune  près  de  luy  ainsi  qu'il  commençoit  à  les 
faire  dresser;  en  parlant  a  moy  il  receut  l'harquebu- 
zade  de  laquelle  il  futtousjours  depuis  boiteux  :  j'avois 
avec  moy  un  mien  serviteur  qui  le  print  d'un  costé  et 
moy  de  l'autre,  et  le  portasmes  en  une  masure  oii 
avoient  esté  logées  les  munitions  de  l'artillerie  ;  là  se 
rencontra  maistre  Nicolas,  chirurgien  du  mareschal, 
qui  le  pensa  ;  après  cela  on  le  fit  porter  à  Yvrée  sur 
une  lictiere  à  bras ,  et  losrer  en  la  maison  de  la  belle 
seigneura  Violente,  dame  de  bon  lieu  et  autant  cour- 
toise que  belle,  au  moins  à  mes  yeux. 

L'artillerie  ayant  tiré  environ  donze  cens  coups  et 
faict  ouverture  ,  ceux  de  dedans  donnèrent  la  cha- 
made pour  avoir  composition.  Le  sieur  Carie  Birague 
y  hit  envoyé  et  moy  avec  luy  ;  il  fut  en  fin  accordé 
(ju'ils  sortiroient  bagues  sauves,  enseignes  ployées, 

tabourin  couvert ,  et  conduicts  seureraent  jusques  à 
Verceil,  duquel  le  sieur  de  Masin  estoit  lors  gouver- 
neur au  lieu  du  conte  de  Clialant. 

Sera  cy  noté  que  le  maresclial,  fort  sage  mesnagei 
du  temps,  envoya,  auparavant  que  marcher  à  Masin, 
vers  le  seigneur  d'iceluy,  qui  commandoit  lors  à  Ver- 
ceil ,  luy  offrir  que  luy  faisant  faire  paisible  ouver- 
ture de  la  place,  qui  dependoit  de  la  fortune  d'Yvre'e, 
qu'il  la  luy  rendroit  de  raesme,  cas  que  son  prince 
peust  recouvrer  Yvrée.  La  responce  fut  que  celny  qui 
hazardoit  volontiers  sa  vie  pour  le  service  de  luy,  n'y 
devoit  aussi  espargner  les  biens,  remerciant  neant- 
moins  le  maresclial  de  la  courtoisie  qu'il  luy  offroit. 

Si  le  temps  ne  se  fut  empire',  le  maresclial  avoit  dé- 
libère' d'aller  assaillir  Sainct-Germain ,  à  deux  lieues 
de  Verceil,  en  intention  de  s'en  servir  à  cela  mesme 
dont  la  fortification  de  Santia  luy  servit  depuis. 

Auparavant  la  prinse  d'Yvre'e,  le  marquis  de  Masse- 
ran,  qui  a  ses  terres  proches  deBiellois  et  de  Gatinare, 
estoit  entré  en  traicté  avec  le  mareschal  pour  devenir 
serviteur  du  Roy  -,  c'est  pourquoy,  ayant  renvoyé  la 
plus  part  de  l'armée  aux  garnisons ,  et  retenu  avec 
luy  huict  cens  P'rançoiset  autant  de  Suisses,  avec  trois 
cens  chevaux,  il  s'achemina  vers  Bielle,  qui  est  une 
grande  estanduë  de  murailles  qui  enveloppoit  deux  ou 
tro'.s  diverses  villcttcs  ou  bourgades  pleines  d'artisans 
et  de  gens  adonnez  à  toute  sorte  de  trafic,  située  au 
pied  de  la  montagne  de  Laserre ,  qui  sépare  la  Val 
d'Aouste  et  celle  de  Sesia  d'avec  le  Piedmont.  Ces 
bonnes  gens  ayant  veu  ce  qui  estoit  advenu  d'Yvrée 
et  de  Masin,  se  mirent  entie  les  mains  du  mareschal  à 
composition  fort  honorable.  Pendant  qu'il  fut  là  de- 

dans,  le  capitaine  Pous ,  qui  avoit  en  sa  main  de  grands 
])iens  dedans  et  hors  la  ville,  composa  l'asseurance  de 
liiy  et  d'eux  à  huict  mille  escus  au  profit  du  mareschal. 
Là,  ledict  marquis  de  Masseran,  qui  a  ses  terres  près 
de  là,  le  vint  voir  de  nuict,  et  traitèrent  par  ensemble 
quand,  comment  et  avec  quelles  conditions  il  entre- 
roit  au  service  du  Roy.  Toutes  choses  ainsi  bien  or- 
données de  tous  costez,  le  mareschal  délibéra,  aussi 
lost  que  le  temps  seroit  adoucy,  d'aller  fortifier  San- 
tia,  qui  est  en  teste  de  ceste  grande  campagne  de  Ly- 
vorne,  qui  a  d'estenduë  environ  quatre  bonnes  lieues, 
entre  Verceil,  Saincl  Geimain,  Trin,  Crescentin,  Ti- 
cerre  et  Valzola,  toutes  places  ennemies,  et  sur  les 
confins  de  la  duché'  de  ]Milan  et  de  Montferrat,  mesmes 
au  delà  du  Pau,  où  est  Casai,  principalle  ville  d'iceluy. 
Mais,  pour  autant  qu'ayant  donné  communication  au 
Koy  de  ce  sien  dessein.  Sa  Majesté,  en  l'approuvant, 
àvoit  promis  de  luy  envoyer  un  si  grand  renfort,  qu'il  au- 
roit  non  seulement  moyen  d'execu  ter  ledict  dessein,  mais 
«juelque  chose  de  plus  grand  aussi,  il  estoit  tousjours 
attendant  la  venue  de  ce  secours,  afin  de  pouvoir  avec 
plus  de  force  et  d'asseurance  endommager  l'ennemy, 
sans  toutes-fois  rien  commettre  au  hazard,  à  cause  de 
la  récente  perte  du  Siennois,  laquelle  le  faisoit  mar- 
cher pas  à  pas  et  avec  toute  circonspection  ;  et ,  à  la 
vérité,  il  ne  pouvoit  advenir  inconvénient,  tant  petit 
eust  il  esté  lors,  qui  n'eust  mis  tout  le  monde  en  def- 
fiance  de  la  bonne  fortune  de  la  France  et  ravallé  le 
courage  debeaucoupde  villes,  d'amis  et  de  partisans, 
qui  ouvrent  tousjours  les  oreilles  à  la  nouveauté,  et 
qui  n'estoient  lors  contenus  en  office  que  par  la  grande 
opinion  et  admiration  en  laquelle  ils  avoicnt  la  pru- 

dence,  douceur  et  discipline  du  raareschal,  dont  ils 
avoient  les  exemples  devant  les  yeux  des  prinses  de 
Sainct  Damian,  Albe,  Castiglioles  et  Verceil,  prinses 
de  nuict,  et  toutes -fois  non  rançonnées  ny  saccagées. 
Cesontàlaveiilétoutes  actions  grandementloiiables, 
et  qui  servent  de  planche  fort  propice  à  la  prospérité, 
mais  qui  facillement  s'escoulent  de  l'esprit  des  hommes 
au  moindre  malheur  qui  survient  en  la  guerre.  Le  sage 
capitaine  y  doit  avoir  l'œil  ouveit,  et  tousjours  préve- 
nir plustost  que  recevoir  l'inconvénient,  mesmes  en 
tant  qu'on  ne  peut  faillir  qu'une  fois  à  la  guerre. 

En  ces  entrefaictes  les  seigneurs  des  Ligues  depes- 
cherent  deux  notables  ambassadeurs  vers  le  mareschal, 
à  deux  principales  intentions  :  la  première,  pour  luy 
remonstrer  que  de  tout  temps  la  vallée  d'Aouste  avoit 
esté  en  confédération  avec  eux,  et  que,  quelque  guerre 
qu'il  y  cust  eu  en  Italie,  elle  avoit  tousjours  maintenu 
une  neutralité,  sans  adhérer  ny  aux  uns  ny  aux  autres: 
supplians  à  ces  fins ,  qu'en  la  faveur  des  seigneurs  des 
Ligues ,  son  plaisir  fust  de  ne  porter  les  armes  dans  ceste 
vallée,  aiijs  les  laisser  vivre  en  paix,  se  contenans , 
comme  ils  feroient,  en  toute  honneur  et  révérence  envers 
Sa  Majesté,  quoy  qu'ils  fussent  sujects  du  duc  de  Savoy e, 
et  qu'en  conséquence  de  cela  il  leur  fust  permis  de  tra- 
fiquer etnegotier  dans  les  terres  du  Roy  et  en  celles  du- 
dictsieuiduc  :  l'autre,  que  toute  la  nation  des  Ligues  es- 
tant de  tout  temps  accoustumée  de  traicter,  négocier 
et  marchander  autant  en  la  Val-d'Aouste  qu'en  toutes 
les  terres  du  Milannois  ,  ils  supplicient  le  maresclKil 
faire  une  ample  et  générale  déclaration  par  laquelle  il 
fut  permis  d'ainsi  franchement  et  librement  le  conti- 
nuer, sans  offence  de  Sa  Majesté,  de  laquelle  ils  es- 

toient  si  aflfectionnez  serviteurs,  amis,  alliez  et  confe- 
derez ,  que  c'estoit  le  moins  qu'ils  dévoient  espérer  de 
sa  bonté  et  magnanimité. 

En  la  compagnie  desdicts  ambassadeurs  estoient  ve- 
nus le  sieur  de  Sainct  Pierre  et  Dortan  de  la  part  de 
la  Val-d'Aouste ,  pour  faire  la  mesme  supplication  et 
instance  qu'ils  avoient  faicte  en  leur  faveur,  avec  les 
lettres  des  Estats  de  la  province,  promettans  de  vivre 
en  telle  affection  et  modération ,  que  Sa  Majesté  et 
luy  auroient  occasion  de  les  en  louer  et  estimer. 

Le  mareschal  les  receut  et  escouta  tous  fort  gracieu- 
sement, puis  leur  fit  entendre  avoir  commandement 
de  Sa  Majesté  de  gratifier  les  seigneurs  des  Ligues  en 
toutes  choses  qui  tourneroient   à  leur  advantage  et 
commodité,  hors  finterest  de  son  service  ;  qu'en  leur 
faveur  elle  ne  refuseroit  jamais  de  gracieusement  traic- 
ter  les  habitans  de  la  Val-d'Aouste,  pourveu  qu'en  gê- 
nerai et  en  particulier  ils  se  maintinssent  avec  respect 
et  révérence  au  faict  du  service  de  Sa  Majesté,  et  que 
leurs  demandes,    ores  que   honnestes  ,   ne  pouvoient 
estre  ainsi  absoluement  concédées  sans  en  av'pir  donné 
communication  à  Sa  Majesté,  et  sur  ce  receut  son 
commandement;  que  tout  aussi-tost qu'il  en  auroit  re- 
ceu  response ,  il  feroit  depescher  les  uns  et  les  autres , 
selon  ce  qui  pouvoit  estre  désiré  de  la  main  de  celuy 
qui  avoit  tousjours  aimé  et  souvent  combattu   avec 
leur  nation,  comme  le  colonnel  Fiolic,  qui  estoit  en 
l'armée,  leur  pourroit  tesmoigner.  Sa  Majesté  trouva 
fort  bon  tout  ce  qu'il  en  avoit  fait,  et  luy  ordonna  de 
les  depescher,  comme  il  fit,  ainsi  qu'il  sera  veu  cy- 
apres  en  son  rang. 

En  ce  temps  le  mareschal,  ayant  considéré  que  la 

cavallerie  ,  de  laquelle  le  duc  d'A.umale  estoit  gênerai, 
ne  tenoit  lors  guieres  de  compte  de  venir  exercer  sa 
charge,  en  défera  le  commandement,  par  provision, 
à  Dampville,  qu'il  voyoit  courageux,  bien  suivy,  et 
qui  par  une  despence  fort  honorable  entretenoit  plu- 
sieurs pauvres  capitaines  ;  il  en  demanda  l'advis  et  au 
Roy  et  au  connestable  son  père,  qui  le  trouvèrent 
fort  à  propos,  promettans  d'advouer  tousjours  le  faict 
comme  ils  firent  depuis. 

Le  raareschal,  ayant  entendu  que  le  Roy  avoit  ac- 
cordé les  revenus  de  Masin ,  qu'il  avoit  n'aguieres 
prins,  au  sieur  de  La  Fayette,  s'en  tint  grandement 
offensé,  luy  semblant  que  c' estoit  faire  triompher  au- 
truy  du  fruict  de  ses  labeurs ,  et  que  tout  ainsi  que  La 
Fayette  n'avoit  faict  difficulté  d'entreprendre  sur  ses 
marches  avec  si  peu  de  respect,  que  ce  ne  seroit  point  lu  v 
faire  tort  de  supplier  le  Roy  de  ne  permettre  que  cest 
affront  luy  fust  faict,  de  préférer  h  ses  recens  mérites 
ledict  de  La  Fayette,  qui  n'avoit  aucunement  travaillé 
à  la  conqaesle  delà  place.  Sa  Majesté,  trouvant  ceste 
plainte  fort  juste ,  révoqua  en  sa  faveur  ce  qui  avoit 
esté  accordé  à  l'autre ,  et  confirma  au  seigneur  de 
Conas  la  capitainerie  dudict  Masin  ,  qui  luy  avoit  esté 
commise  par  le  raareschal  soubs  le  bon  plaisir  de  Sa 
Majesté. 

Pendant  que  ces  choses  se  démesloient,  les  Vale- 
siens  envoyèrent  deux  ambassadeurs  vers  le  mareschal , 
pour  luy  faire  entendre  que  ceux  de  la  Val-d'Aouste 
les  avoient  envoyé  requérir  de  leur  suppoit  et  aide, 
conforme  à  l'alliance  qu'ils  ont  de  longue- main  en- 
tr'eux  contre  quiconque  voudroit  entreprendre  la 
conqueste  de  leur  pais  ;  que,  sur  cette  sommatron, 

leurs  supérieurs  avoient  résolu,  et  puis  ordonne', 
qu'on  entreroit  à  main  armée  dans  la  vallée,  pour  se 
maintenir  en  la  possession  de  l'engagement  qui  leur 
en  fut  faict  par  le  feu  duc  Charles  de  Savoye  pour 
soixante  mille  florins  d'or;  qu'ils  estimoyent  que  leurs 
gens  seroient  desja  assemblez  pour  ce  faire  ;  et  toutes- 
fois,  qu'auparavant  que  l'entreprendre,  ils  avoient  bien 
voulu  sçavoir  de  luy  de  quel  goust  il  le  trouveroit 
protestans  que  ce  qu'ils  en  faisoient  n'estoit  point  en 
intention  de  rien  entreprendre  contre  Sa  Majesté, 
mais  pour  simplement  se  maintenir  en  la  possession 
dudict  engagement,  et  pour  ne  deffaillir  à  leurs  al- 
liances; et  que,  tout  le  pais  estant  entre  leurs  mains, 
l'aller  et  le  venir  seroient  plus  au  commandement  de 
Sa  Majesté  qu'ils  n'estoient  lors  ;  qu'à  leur  deffaut  les 
Vaudoustois  avoient  protesté  recourir  aux  Espagnols 
et  Italiens ,  desquels  Sa  Majesté  ne  disposeroit  pas 
comme  d'eux  ,  qui  avoient  jadis  esté  priez  et  persuadez 
par  le  roy  François  d'entreprendre  cela  mesme  qu'ils 
vouloient  maintenant  faire.  A  toutes  lesquelles  pro- 
positions le  mareschal  respondit  qu'il  trouvoit  fort 
estrange  que  les  seigneurs  valesiens  et  les  Vaudoustois 
se  voulussent  aujourd'huy  mettre  en  ceste  peine,  veu 
l'asseurance  qu'il  avoit  n'agueres  donné  aux  uns  et 
aux  autres  n'avoir  charge  du  Roy  de  rien  attenter  au 
préjudice  de  leur  neutralité,  ains  plustost  de  les  con- 
server et  favoriser;  que  Sa  Majesté  n'avoit  d'autre  inten- 
tion que  de  gratiffier  ses  alliez  et  confederez,  tels  qu'ils 
estoient  ;  et  qu'estans  personnes  sages  et  considérez  , 
il  les  prioit  prendre  garde,  durant  ce  grand  remue- 
ment, à  ne  rien  entreprendre  qui  peusc  desplaire  à 
Sa  Majesté  et  altérer  l'alliance,  comme   il  sembloit 

que  couverteraent  ils  voulussent  faire ,  sans  considérer 
quelle  différence  il  y  avoit  du  temps  du  roy  François 
à  cestuy-cy  ;  que  ils  dévoient  faire  leur  entreprinse 
auparavant  que  les  armes  de  Sa  Majesté  fussent  si  fort 
advance'es  qu'elles  estoient  aujourd'liuy,  ny  que  la 
ville  d'Yvre'e  fust  en  ses  mains,  car  le  faict  eust  esté 
lors  plus  tolerable  qu'il  ne  pouvoit  pas  maintenant 
estre;  et  qu'il  les  prioit  de  ne  s'advancer  qu'il  ne  eust 
responce  du  Roy,  auquel  il  en  escriroit;  autrement 
qu'il  se  mettroit  en  devoir  de  les  empescher,  ne  se 
pouvans  excuser,  au  moins  bien  à  propos,  de  vouloir 
remuer,  au  préjudice  de  la  France,  ce  qu'ils  avoient 
enduré  à  l'Espagne.  Lors  ils  luy  demandèrent  quand 
il  pourroit  avoir  responce  de  Sa  Majesté  ;  il  leur  res- 
})ondit  que  ce  ne  pouvoit  estre  plus  tost  que  dans 
vingt- cinq  jours  :  ils  trouvèrent  le  terme  fort  long, 
disans  qu'ils  craignoient  que  les  trouppes  ne  fussent 
des-jà  en  train  de  marcher,  et  toutes- fois  que  pour 
l'amour  de  luy  ils  feroient  leur  effort  de  les  arrester. 
A.  quoy  il  respondit  lors,  d'une  voix  un  peu  hau- 
taine ;  «  Je  vous  asseure  que  s'ils  en  viennent  là ,  qu'ils 
me  trouveront  l'espée  au  poing  aussi  advancé  qu'eux, 
et  dont  dés  maintenant,  comme  pour  lors,  je  proteste 
au  nom  de  Sa  Majesté.  »  Le  Roy  approuva  la  res- 
ponce, et ,  par  son  ambassadeur,  fit  prier  les  seigneurs 
valesiens  d'attendre  à  une  autre  saison,  et  qu'il  aime- 
roit  tousjours  mieux  que  le  pais  fust  en  leurs  mains 
que  du  duc  de  Savoye.  Cela  appaisa  tout,  et  onc  puis 
ne  s'en  parla  :  qui  se  fust  eslonné  la  partie  estoit 
perdue. 

Sur  le  remerciment'que  fit  le  mareschal  du  renfort 
que  Sa  Majesté  luy  envoyoit,  il  rcnionstra  qu'il  ne  fal- 

loit  point  compter  pour  lenfort  les  douze  cens  Suisses , 
entant  qu'ils  ne  serviroient  que  pour  remplir  le  régi- 
ment, et  qu'il  supplioit  tres-humblement  Sa  Majesté  or- 
donner que  le  payement  de  l'armée  iust  doresnavant  si 
reiglé,  qu'on  peut  faire  les  monstres  de  mois  en  mois,  tant 
pour  tenir  les  bandes  plus  complettes  que  pour  remé- 
dier aux  abus  des  capitaines,  mais  sur  tout  des  Suisses, 
qui  estoient  de  si  estrange  humeur  que  tout  ce  qu'on 
leur  accordoit  d'honnesteté  ,  ils  le  tiroient  en  consé- 
quence et  de  conséquence  en  loy  ;  et  que  resoluement 
ils  estoient  obstinez  à  estre  payez  sur  les  vieux  rooUes, 
chose  de  pernicieuse  conséquence.  Les  seigneurs  du  con- 
seil ,  prenant  pied  à  ce  qu'il  avoit  escrit  que  ces  douze 
cens  Suisses  seroient  employez  à  remplir  les  autres, 
mandèrent  au  mareschal  que  de  son  propos  mesmes  il 
resultoit  que  le  Roy  avoit  tous  les  mois  esté  desrobé  de 
douze  cens  payes  ,  puis  qu'il  en  falloit  autant  pour  ce 
remplissage-,  taisans,  ou  de  propos  délibéré  ou  par  ou- 
bliance,  que  la  loy  du  payement  sur  les  vieux  roolles 
accordée  en  faisant  les  levées,  estoit  celle  qui  apportoit 
le  desordre  duquel  ils  estoient  eux-mesmes  la  cause 
principale  5  car,  n'ayant  aucun  esgard  aux  crieries  et 
remonstrances  qu'il  avoit  si  souvent  faictes  pour  avoir 
leurs  payemens  à  l'entrée  du  mois,  et  non  les  faire 
enjamber  deux  et  trois  les  uns  sur  les  autres  comme 
ils  faisoient,  il  ne  luy  estoit  possible  d'en  faire  les 
monstres,  et  moins,  en  ne  les  foisant  pas,  empescher 
leur  évident  larrecin  ,  la  coulpe  duquel  devoit  estre 
attribuée  à  ceux  qui  avoient  faict  la  capitulation,  et 
non  à  luy  qui  en  avoit  le  hazard  et  la  peine,  pendant 
qu'ils  en  discouroient  bien  à  letir  aise  sur  le  tapis  ;  que 
s'ils  n'y  donnoient  autre  ordre,  et  à  celuy  des  Fran- 

çois ,  Allemans ,  Italiens  et  à  la  cavallerie  et  artillerie 
aussi,  qu'il  prevoy oit  que  la  discipline  seroit. renversée 
de  tous  poincts,  par  la  conservation  de  laquelle  les 
peuples  desiroientla  domination  Françoise  au  rabais  de 
l'espagnoUe;  et  qu'aussi  toutes  choses  recevroient  une 
dangereuse   altération  ,  de  laquelle  il  protestoit  de 
bonne  heure,  afin  que  la  coulpe  n'en  fust  rejettée  sur 
luy  ;  que  s'il  se  fust  plus  avant  engagé  sur  l'asseurance 
et  les  promesses  qui  luy  estoient  données  d'augmenta- 
tion de  renfort  et  de  secours  d'argent,  il  se  trouveroit 
peut-estre  si  avant  à  la  taille,  que  la  perte  et  le  dommage 
en  eussent  esté  au  Pvoy,  et  la  honte  à  luy ,  qui  toutes- 
fois  n'y  avoit  coulpe.  De  mesme  suite  il  remonstra  que 
les  François  et  Italiens  ne  faisoient  pas  mieux  que  les 
autres,  et  parmy  lesquels  il  oyoit  puis  peu  de  temps 
un  certain  bourdonnement  plus  propre  à  renverser  les 
affaires  qu'à  les  avancer  comme  il  desiroit ,  suppliant 
de  luy  donner  dequoy  esteindre  l'un  et  avancer  l'autre. 
Il  faut  maintenant  reprendre  le  cours  des  armes  que 
j'avois  intermis  ;  et  toutes-fois,  pour  luy  donner  meil- 
leur goust,  je  representeray  auparavant  que  le  Roy, 
comme  prince  très -débonnaire,  loiia  infiniment  la 
vertu  et  la  valeur,  non  seulement  du  mareschal,  mais 
aussi  de  tous  les  autres  seigneurs  et  capitaines  qui  es- 
toient intervenus  aux  entreprinses  d'Yvrée,  Masin  et 
autres  cy-dessus  desduites,  et  gratifia  Aussun,  gou- 
verneur de  Thurin ,  d'une  compagnie  de  gens  d'armes, 
Terrides  d'une  pension,  Pavan  d'un  estât  de  gentil- 
homme de  la  chambre ,  Gondrin  d'une  compagnie 
d'hommes  d'armes  ,  L'Isle ,  sergent  majeur  ,  de  cent 
livres  par  mois ,  Montbazin  du  gouvernement  d'Yvrée; 
au  mareschal  mesme  furent  'aussi  promises  douze  mil 
29.  21 

livres  de  rentes  en  terres,  qui  furent  par  un  longtemps 
assignées  sur  les  glaces  du  Montcenis. 

En  fin  le  maresclial ,  considérant  que  toutes  ses 
dépesches  et  instances  ne^pouvoient  forcer  le  Roy  à 
contribuer  les  forces  et  les  moyens  pour  emporter 
Valfenieres  et  Vulpian  d'une  mesme  suite ,  et  que  de 
demeurer  cependant  inutile  ce  seroit  la  ruine  des  af- 
faires, il  se  résolut  d'entendre  à  la  fortification  de  San- 
tia ,  pour  en  faire  son  escalle  contre  la  duché  de  Milan  et 
Casai,  sur  lequel  il  avoit  intelligence  fort  particulière. 
Pour  à  quoy  donner  quelque  commencement  en  atten- 
dant nouvelles  de  la  Cour,  il  commanda  que  toute 
]l*armée  s'assemblast  à  Lyvorne  et  Bianza,  pour  de  là 
marcher  où  il  seroit  commandé.  En  moins  de  six 
jours  il  s'y  trouva  environ  sept  mille  François,  autant 
qu'Allemans,  que  Suisses,  deux  mille  Italiens  et  trois 
cens  hommes  d'armes,  archers  et  douze  cens  chevaux 
légers,  deux  canons  et  quatre  coulevrines  avec  leur 
équipage  convenalde  ,  et  toute  la  suite  des  vivres 
nécessaires  pour  l'armée,  laquelle  jusqu'à  lors  avoit 
esté  si  bien  reiglée  et  disciplinée,  qu'elle  ne  commet- 
toit  non  plus  de  desordre  en  terre  d'ennemy  qu'en 
celle  de  l'amy.  Deux  jours  après  on  battit  aux  champs, 
trois  bataillons  furent  faicts ,  le  premier  de  quatre 
mille  François  et  cinq  cens  harquebuziers  italiens,  le 
deuziesme  de  ttois  mil'  Suisses  et  deux  mille  Fran- 
çois meslez  avec  eux  sur  les  flancs,  et  le  troisiesme  de 
quatre  mille  Allemans,  mille  François  et  cinq  cens 
Italiens,  la  cavallerie  sur  les  aisles.  Ce  meslange  fut 
ainsi  expressément  ordonné  par  le  mareschal  ,  tant 
pource  que  les  Suisses  l'avoient  demandé  pour  leur  re- 
gard ,  comme  pour  donner  courage  aux  uns  et  aux 

autres  de  bien  faire  à  l'envy  l'un  de  l'autre  si  l'enneray 
fust  venu  à  la  bataille,  comme  il  menaçoit. 

Les  sieurs  de  Bonnivet,  Dampville  (qui  ne  vouloit, 
tout  jeune  qu'il  estoit,  espargner  non  plus  sa  vie  que 
le  moindre),  et  Francisque  Bernardin  avec  eux,  prin- 
drent  trois  cens  chevaux,  cent  harquebnziers  à  cheval , 
et  les  mareschaux  de  camp,  pour  de  bonne  heure  aller 
gaigner  le  logis  de  Santia,  craignant  que  Tennemy 
ne  le  gastast  par  feu  ou  autrement.  L'armée  les  suivit, 
raarchans  Vassé,  Terride,  Auliigny  et  Aussun' devant 
avec  l'avantgardc,  le  raareschal  à  la  bataille  avec  les 
sieurs  Ludovic  et  président  Birague ,  et  les  seigneurs  du 
Rollé,  de  Tavanes,  Gondrin  et  Montaré  à  Tairiere- 
garde.  Sur  le  soir  nous  arrivasmes  sans  alarme  ny  ren- 
contre audict  Santia,  où  chacun  ])rint  party  scion  le 
département  des  quartiers  qui  estoit  des-ja  faict. 

Le  lendemain  surl'apres-disnée  le  mareschal  appella 
tous  ces  seigneurs  au  conseil ,  pour  délibérer  de  ce  qui 
estoit  à  faire.  Sa  proposition  fut  qu'il  desiroit,  con- 
forme au  vouloir  du  Boy,  approcher  si  près  ses  armes 
de  la  duché  de  Milan,  que  d'oresnavant  elle  sentit 
i^ussi  bien  les  incommoditez  de  la  guerre  qu'avoit faict 
si  long- temps  tout  le  Piedinont,  ayant  commande  si 
bien  fortifier  les  frontières  de  ce  co>té-là  ,  que  les  an- 
ciennes terres  demeurassent  en  repos  et  en  asseurance. 
Là  dessus  il  les  pi  ia  tous  d'en  dire  leur  advis,  afin  que 
de  là  on  piirit  plus  solide  resolution  sur  ce  qui  seroit 
à  exécuter.  Or,  faict  icy  à  noter,  comme  en  passant, 
que  le  mareschal  n'avoit  encores  communiqué  ny  au 
Boy  ny  à  aucun  d'eux  l'entreprinse  qu'il  avoit  sur 
Casai,  et  qu'il  desiroit  exécuter  à  la  faveur  de  ceste 
place  fortifiée.  La  pluspart  d'entr'eux  mit  en  faict  (juc 

la  fortification  de  ceste  place  appoiteroit,  à  leuradvis, 
deux  fort  dangereuses  conséquences  :  la  première,  que 
l'entreprinse  s'estendoit  si  avant  dans  les  terres  de  l'en- 
nemy,  et  mesme  duMilannois,  qu'il  estoit  à  croire  que 
TEmpereur  et  toute  lltalie  feroit  ses  efforts ,  à  la  pro- 
chaine prime-vere  (0,  de  la  venir  attaquer  avec  une 
grande  puissance  :  quoy  advenant,  ou  il  la  faudroit 
laisser  perdre ,  ou  bazarder  une  bataille  pour  la  secou- 
rir; la  deuxiesme,  que,  quand  il  n'adviendroit  pas 
ainsi,  il  renforceroit  si  fort  les  garnisons  de  Noiiaire , 
Pavie,  Gatinare,  Verceil ,  Trin,  Crescentin,  Sainct 
Germain  et  Casai,  que  ceste  place  ne  pourroit  recou- 
vrer vivres  qu'à  la  pointe  de  l'espe'e,  ny  en  recevoir 
d'Yvrée  ny  de  Mazin ,  dont  elle  estoit  par  trop  esloi- 
gnée  ;  et  que  par  ainsi  il  faudroit  tous  les  ans  dresser 
une  armée  pour  la  venir  avictuailler,  ou  la  laisser 
perdre  ;  et  que  partant  il  valoit  mieux  aller  attaquer 
Vulpian  ou  Yalfenieres,  qui  estoient  à  nos  portes  et 
quibrigandoient  tout  le  Piedmont.  Peu  furent,  hors- 
rais  les  Biragues  ,  qui  conclurent  à  ceste  fortification, 
tant  pour  la  conséquence  du  service  de  Sa  Majesté 
cordme  par  l'espérance  qu'ils  concevoient  de  pouvoir 
estre  bien  tost  réintégrez  en  leur  patrie,  de  laquelle 
ils  estoient  bannis  pour  le  service  du  Pioy. 

Le  mareschal  loiia  infiniment  les  opinions  des  uns 
et  des  autres ,  comme  fonde'es  sur  raisons  autant  véri- 
tables que  apparentes,  et  les  supplia  tous  de  croire 
qu'il  y  avoit  dans  son  ame  certaines  autres  raisons  par- 
ticulières au  contraire,  et  lesquelles  il  neleur  pouvoit 
communiquer  encores ,  qui  luy  faisoient  toutesfois 
prendre  résolution  à  exécuter  ceste  fortification,  la- 

(')  Printemps. 

quelle  il  falloit  diligenter  de  sorte  que  dans  trois  sep- 
maines  au  plus  tard  elle  peust  estre  en  quelque  def- 
fence,  afin  de  pouvoir  par  après  marcher  en  lieu  où 
ils  reçevroient  tous  beaucoup  de  gloire  et  d'honneur, 
et  le  Roy  un  tres-signalé  service  ;*qu'au  partir  de  là  ils 
iroient  tous  enseml)le  bien  recognoistrc  la  fornie  qu'il 
foudroit  tenir  h  la  fortification ,  pour  y  fi\ire  travailler 
toute  l'armée  et  les  seigneurs  aussi  ;  et  que  luy-mesme 
entreprendroit  la  structure  d'un  bastion,  Bonnivet  un, 
Dampville  un  autre  ,  les  Biragues  un,  et  les  autres  sei- 
gneurs particuliers  de  mesme.  Les  choses  ainsi  résolues 
furent  aussi  ainsi  execute'es,  ou,  pour  mieux  dire,  com- 
mencées avec  un  grand  courage  ;  et  me  souvient  bien 
que  j'y  portay  moy-mesme  la  hoste  plus  de  trente  fois, 
chacun  travaillant  lors  à  l'envi  l'un  de  l'autre. 

Le  mareschal,  voyant  les  choses  en  train,  fit  venir 
d'Yvrée  autres  quatre  canons  avec  leur  ecjuipage.  Da- 
vantage ,  comme  prévoyant  le  succès  des  choses  qu'il 
cnlrcprenoit,  il  envoya  deslors  faire  provision  à  Cari- 
gnan  ,  CarmagnoUcs,  Raconis  et  Poncallier ,  de  trois 
mil  sacs  de  farine ,  autant  de  bleds  ,  trois  mil  sacs,  que 
poix,  que  fèves/  quatre  cens  lards  et  cent  charges  de 
ris,  pour  en  munir  sa  nouvelle  place,  outre  ce  qu'il 
pourroit  recouvrer  des  environs,  et  à  quoy  pour  lors 
il  ne  vouloit  toucher,  le  réservant  pour  la  commodité 
du  camp,  et  par  ce  respect  tirer  plus  volontairement 
de  pionniers  de  tous  costez. 

Pendant  qu'ils  travailleront,  je  reprendray  l'iiistoirc 
du  conte  de  Chalantfait  prisonnier  à  Verceil  et  mené 
h  Thurin,  et  fort  honnestement  logé  au  chasteau  avec 
deux  senileurs  qui  le  scrvoient,  comme  seigneur  de 
marcjue  et  dcsja  fort  aagc.  Le  secrétaire  Planry,  fort 

digne  de  sa  charge,  mais  un  peu  subject  à  ses  plai- 
sirs, comme  est  ordinairement  la  jeunesse,  allant  sou- 
vent voir  et   visiter  ledict  sieur  conte   de   Chalant , 
tant  par  amitié  comme  pour  dextrement  tirer  de  luy 
quelle  rançon  il  paveioit  volontiers  pour  se  redimer 
de  la   pi'ison    où    il    estoit ,   descouvrit    par   tous   ses 
discours  qu'il  se  tenoit  mal  prins,  et  que  comme  tel 
il  devoit  estre  mis  en  liberté  sans  rançon  ;  qu'il  estoit 
bourgeois  de  Suisse,  né  en  la  Val-d"Aouste,  terre  neu- 
tre, et  que  bien-tost  tous  les  seigneurs  des  Ligues  en 
fcroient  telle  instance  au  Koy,  c|ue  Sa  Majesté  mettroit 
fin  à  sa  détention  :  n'ayant  sceu  tirer  de  luy  autre  chose, 
il  s'en  retourna.  A  deux  jours  de  là  le  mareschal  eut 
lettres  du  Uoy,  par  lesquelles  il  luy  manda  que  les 
Suisses  et  plusieurs  seigneurs  françois,  à  qui  ledit  conte 
de  Cbalant  appartenoit,  luy  avoient  faict  faire  plu- 
sieurs remonstrances,  par  lesquelles  ils  pretendoient 
prouver  qu'il  n'estoit  pas  bon  prisonniei'  ;  qu'il  n'avoit 
toutesfois  voulu  qu'on  entrast  en  aucune  délibération 
sur  ce  fait,  jusqu'à  tant  qu'il  eust  esté  ouy  en  ses  def- 
fences  au  contraire  ;  et  qu'à  ceste  considération  il  feroit 
bien  d'envoyer  une  ample  instruction*  sur  la  qualijtéet 
mérite   de  la  chose,  afin  que  par  un  final  jugement 
il  en  tirast  de  l'argent,  ou  le  relaschast.  Le  mareschal, 
c[ui  avoit  eu  auparavant  advis  de  ceste  menée,  avoit 
desja  consulté  le  faict  avec  la  robbe  courte  et  avec  la 
longue  mutuellement  assemblées,  en  fit  dresser  d'am- 
ples mémoires,  qu'il  envoya  en  Cour,  par  lesquels  les 
raisons  du  conte  furent  renversées. 

Or  est  à  noter  que  pendant  que  cecy  se  demesloit, 
que  le  conte  de  Chalant ,  prisonnier  au  chasteau  de 
Thurin,  mania  si  bien  la  femme  d'un  soldat  qui  luy 

iaisoit  sa  cuisine,  qu'elle  luy  promit  de  porter  de  ses 
lettres  à  Vulpian,  pour  les  advertir  d'un  moyen  qu'il 
avoit  trouve'  pour  le  sauver,  luy  envoyant  ce  qu'il  de- 
mandoit  :  ceste  cy,  cachant  les  lettres  dans  ses  cheveux, 
alla  et  revint  par  deux  fois  ;  et  la  troisiesme ,  ayant  esté 
descouverte  et  prinse,  le  mari  et  elle  furent  envoyez 
au  dernier  supplice  devant  les  fenestres  de  la  chambre 
du  conte,  qui  fut  resserré. 

Revenant  au  faict  de  Santia,  le  Roy,  [)arla  depesche 
qu'il  fit  au  mareschal,  loua  infiniment  le  voyage  et  la 
resolution  de  Santia,  promettant  seconder  le  tout  par 
nouvelles  forces  et  moyens.  Luy  sur  ceste  occasion  re- 
mercia très-humbleraent  Sa  Majesté,  tant  en  son  pom 
que  de  tous  les  auties  seigneurs ,  de  ce  qu'elle  avoit 
pour  agréable  le  service  qu'ils  s'estoient  efforcez  luy 
rendre,  et  lecjuel  avoit  desja  apporté  tel  espouvante- 
ment  par  toute  la  duché  de  Milan,  qu'ils  avoient  faict 
abattre  les  murailles  de  Mortarre  et  remplir  les  fossez, 
craignons  pareil  succès  que  celuy  de  Sanlia;  et  fai- 
suient    diligemment   travailler   aux    fortifications    de 
Novarre ,  Pavie,  Casai,  Verceil,  Trin  ,  Crescentin  et 
Sainct  Germain  ;  et  qu'à  ces  mesmes  fins,  jiour  asseu- 
rer.ces  places,  on  faisoit  nouvelle  levée  de  quatre  mil 
Italiens;  «|ue  le  cardinal  de  Trente,  qui  avoit  succédé 
à  la  souveraineté  du  commandement  de  domp  Fer- 
rand,  estoit  arrivé  à  Milan  avec  pouvoir  de  tout  en- 
gager pour  recouvrer  finance  et  rembaiier  les  Fran- 
çois en  leur  ancienne  lasniere,  pour  à  (juoy  adviser 
Le  Figuerol  et  les  autres  ministics  impériaux  esloient 
allez  trouver  ce  cardinal  à  Milan  ;  et  (pie  de  la  considéra- 
tion de  tous  ces  importans  remuémens,  Sa  Majesté  de- 
voit  recueillir  que,  combien  (jue  tous  ses  serviteur? 

fussent  remplis  de  courage  et  bonne  volonté',  neant- 
moins  les  effects  que  cela  devoit  produire  demeure- 
roient  courts,  si  Sa  Majesté,  par  sa  puissance  et  moyens, 
ne  leur  donnoit  le  principal  mouvement ,  qui  s'appelle 
argent,  nerf  souverain  du  maniement  favorable  des 
armes  ;  que  la  fortification  et  l'avictuaillement  de 
Santia  avoit  aussi  nécessairement  besoin  de  ce  mesme 
instrument ,  en  attendant  lequel  il  engaigeroit  tout  ce 
qu'il  avoit  pour  laisser  la  nouvelle  place  pourveue,  au 
moins  pour  trois  ou  quatre  mois,  pendant  lesquels  il 
falloit  que  Sa  Majesté  donnast  de  quoy  advancer  et  la 
provision  et  la  fortune.  Sa  Majesté,  recevant  de  bonne 
part  toutes  ces  remonstrances,  promit  de  nouveau  de 
satisfaire  à  tout ,  comme  elle  s'efibrça  depuis ,  mais  ce 
fut  toutes-fois  tousjours  à  basions  rompus,  et  si  mal  à 
propos,  que  ce  qu'un  seul  escu  eust  fait,  baillé  d'heure, 
il  en  falloit  lors  deux ,  voire  trois.  C'est  un  vice  natu- 
rel au  François  de  ne  rien  faire  qu'à  la  haste  ;  et  quand 
l'extrémité  le  presse  lors  il  y  court  bride  abattue  comme 
au  feu,  mais  hors  de  saison  et  avec  quadruple  despense. 

Le  colonnel  des  Suisses,  ayant  estéreprins  par  le  ma- 
reschal  sur  la  diminution  qu'il  avoit  recognue  en  son 
régiment,  le  supplia  de  luy  accorder  qu'il  depeschast 
au  pays  pour  enlever  mil  ou  douze  cens  hommes , 
aux  conditions  subséquentes  :  à  sçavoir,  que  tous  les 
soldats  de  nouvelle  levée  qui  arriveront  en  Piedmont, 
dans  le  dix-huictiesme  février ,  au  lieu  où  le  régiment 
sera,  seront  payez  pour  le  mois  entier,  tout  ainsi  que 
s'ils l'avoient  actuellement  servi; 

Que  tous  ceux  desdicts  soldats  qui  sortiront  du 
pays  en  intention  de  venir  servir  en  ceste  levée,  seront 
aussi  payez  pour  tout  le  mois,  faisans  apparoir  de 

preuve  suffisante,  ores  que  par  les  chemins  ils  fussent 
contre-mandez  par  le  Roy  ou  par  ledict  sieur  mares- 
chal.  C'est  pourquoy  les  colonnels  et  capitaines  promet- 
toient  et  s'obligeoient  ne  les  faire  partir  de  leurs  mai- 
sons ,  sinon  lors  que  l'ambassadeur  du  Roy  au  pays  le 
leur  feroit  entendre  de  la  part  dudict  sieur  mareschal. 

J'ay  cy-devant  représenté  que  le  marquis  de  Masse- 
ran,  qui  tient  environ  douze  lieues  de  pays  tout  le 
long  de  la  Serre ,  devoit  devenir  serviteur  du  Pvoy. 
Geste  Serre  c'est  une  longue  montagne  esgalle  en 
hauteur ,  qui  commence  à  Yvre'e  et  qui  s'achève  à  la 
Val  de  Sesia,  dépendante  du  Milannois.  Et  pour  au- 
tant que  la  prudence  de  l'Italien  le  conduict  tousjours 
à  balancer  et  mesnager  les  affaires  selon  le  temps  et 
les  occasions,  le  mareschal  eut  crainte  qu'en  différant 
caste  déclaration  sur  le  bruit  qui  couroit  du  renfort 
des  ennemis,  ledict  marquis  y  renonçast  du  tout  ;  et 
fit  un  voyage  vers  luy,  sous  prétexte  d'aller  recog- 
noistre  le  Biellois.  Apres  les  entreveuës,  les  choses 
furent  arrestëes  à  ce  poinct  :  à  sçavoir,  que  ledit  sieur 
marquis  se  declareroit  serviteur  du  Roy,  à  trois  mille 
escuz  de  pension  par  an  ; 

Qu'il  fortifieroit,  avec  le  secours  du  Biellois  ,  le  chas- 
teau  de  Galiany ,  qui  couvriroit  Yvrée  et  Bielle,  et 
asseureroit  aussi  le  pays  jusques  a  Gatinarre,  pour 
la  garde  duquel  Galiany  deux  cens  hommes  luy  se- 
roient  payez  ; 

Que  le  conte  de  Candel,  son  fils,  auroit  mil  hom- 
mes de  pied,  lesdicts  deux  cens  comprins,  sous  trois 
capitaines  dont  il  seroit  colonncl ,  partie  desquels  se- 
roient  despartis  par  toutes  ses  villes  et  chasteaux.  Les 
choses  signées ,  le  mareschal  leur  mit  l'escharpe  blan- 

che  à  tous  deux  au  col,  mais  non  au  cœur,  ainsi  qu'il 
apparut  depuis. 

En  ces  entrefaictes  le  mareschal  fit  entendre  au  Roy 
qu'il  avoit  receu  lettres  du  baron  de  La  Garde,  par 
lesquelles  il  luy  mandoit  qu'il  estoit  après  à  joindre 
les  galères  de  Sa  Majesté  avec  celles  d'Alger,  et  qu'il  y 
avoit  apparence  qu'en  voulant  seconder  leurs  forces 
de  celles  qui  sont  ici,  qu'on  emporteroit  la  ville  d'Al- 
buigue,  sur  la  mer,  que  les  Genevois  faisoient  diligem- 
ment fortifier,  par  la  prinse  de  laquelle  Gennes  et  Sa- 
vonne seroient  réduites  à  grande  extrémité;  que  de  sa 
part  il  en  louoit  Texecution,  mais  qu'il  faudroit  que  les 
galères  feussent  celles  qui  apportassent  l'artillerie  et 
toutes  les  munitions  nécessaires  pour  en  venir  à  bout; 
qu'en  ce  faisant  il  marcheroit  avec  de  si,  bonnes  forces 
qu'il  en  auroit  la  raison  ;  que  ceste  bourrasque  pour- 
roit  mesmes  apporter  quelque  soulagement  aux  af- 
faires du  Siennois  ;  mais,  quoy  qu'il  y  ait,  qu  il  ne 
l'entreprendroit  jamais  sans  un  particulier  ef  fort 
exprès  commandement  de  Sa  Majesté. 

Les  seigneurs  des  Ligues,  voyant  que  le  Roy  advan- 
çoitfort  ses  affaires  vers  le  Milannois,  escrivirent  au  ma- 
reschal que,  par  leurs  anciens  traictez  avec  les  ducs  de 
Milan,  ils  ne  pouvoient  porter  leurs  armes  en  ceste  pro- 
vince, et  que  par  ainsi  ils  le  supplicient  que  là  où  son 
intention  seroit  d'y  entrer,  qu'il  ne  trouvast  mauvais 
qu'ils  commendassent  à  ceux  de  la  nation  quiestoient 
au  service  du  Roy,  de  s'en  retirer,  ou  pour  le  moinsse  dé- 
porter d'entrer  sur  les  terres  du  Milannois.  C'cstoit  une 
praticqne  dressée  par  le  cardinal  de  Trente  et  par  Le 
Figuerol,  avec  armes  dorées,  qui  sont  fort  aimées  par 
ceste  nation  qui  prent  à  toutes  mains,  pour  d'autant 

aftbiblir  l'armée  de  Sa  Majesté'.  A  quoy  le  inaresclial 
respondit  qu'il  n'y  avoit  plus  de  ducs  de  Milan,  ains 
que  tout  estoit  reduict  en  l'usurpatrice  main  de  l'Em- 
pereur, enneiny  commun  et  d'eux  et  du  Roy,  à  qui 
ceste  province  appartcnoit,  et  que  s'ils  avoient  jadis 
porté  les  armes  contre  la  France  à  la  journée  de  No- 
varre  et  à  celle  de  Mari^^nan ,  violans  les  anciens 
traictez  qulls  avoient  avec  elle,  que  ceste  faute  et  les 
nouveaux  traictez  les  obligeoient  à  servir  par  tout  ce- 
luy  qui  les  avoitsi  enrichis  et  si  favorablement  receus,  et 
que  les  alliances  tant  de  fois  renouvellées  avec  nos  rois 
ne  portoient  point  ces  restrinctions  :  s'asseurant  aussi 
qu'y  ayans  bien  pensé  ils  corrigeroient  leur  latin  pour 
ne  donner  occasion  à  Sa  Majesté  d'embrasser  les  al- 
liances de  plusieurs  princes  et  communautez  de  Germa- 
nie, qui  ofiroient  leur  service  à  conflitions  plus  tole- 
rables  que  n'esloient  les  leurs.  One  puis  il  n'en  fut  parlé. 

Le  Roy,  par  le  gênerai  Coeffier,  commanda  au  ma- 
resclial  que  tout  aussi  tost  que  Santia  seroit  mis  en 
deffence  et  pouneu  de  vivres  et  de  forte  garnison ,  il 
eust  à  casser  les  nouvelles  forces  qu'il  avoit  dressées, 
Sa  Majesté  n'en  pouvant  plus  supporter  la  despense  à 
cause  des  grands  affaires  qu'elle  avoit  sur  les  bias,  et 
qu'il  ne  retint  que  ce  qu'il  falioit  f)nur  la  garde  des 
nouvelles  places  du  Piedmont,  où  elle  vouloit  qu'il  se 
retirast  soudain.  Ce  commandement  fut  trouvé  fort 
estrange,  car  il  n'y  avoit  pas  quinze  jours  que  Sa  Ma- 
jesté luy  avoit  commandé  d'advancer  ses  frontières  le 
plus  qu'il  pourroit  du  Milannois;  mais  en  ruminant 
là  dessus,  il  recognut  que  cela  procedoit  de  la  main 
de  ses  emulateurs  ('  ) ,  qui  envioient  les  prosperitez  que 

<■)  Rivaux. 

Dieu  luy  donnoit.  C'est  pourquoy  il  descouvrit  lors 
.iu  Roy  que  le  principal  fondement  sur  lequel  il  avoit 
fortifie'  Santia,  avoit  esté  pour  en  dresser  une  escalle 
à  la  prinse  de  Casai,  qu'il  avoit  tousjours  teue  à  Sa 
Majesté;  que  ceste  mesme  considération  estoit  celle 
aussi  qui  l'avoit  invité  à  forcer  Verrue ,  afin  qu'ayant 
de  toutes  parts  bien  asseuré  les  affaires,  il  peusl  lors, 
sans  courir  honte  ny  hazard,  essayer  ceste  entre- 
prinse,  laquelle  estoit  de  telle  conséquence,  qu'elle  ne 
devoit  estrc  niesprisée  ne  négligée,  et  que  par  ainsi, 
pour  y  parvenir  et  pour  la  maintenir  par  après,  il 
falloit  plustost  augmenter  que  diminuer  les  forces: 
toutes-fois,  si  Sa  Majesté  vouloit  mespriser  les  faveurs 
de  la  fortune  et  ne  se  soucier  de  ceste  conqueste  qui 
en  engendreroit  d'autres,  qu'il  satisferoit  à  ses  com- 
mandemens ,  mais  avec  un  regret  qui  l'accompagneroit 
toute  sa  vie;  que  luy,  ny  tant  de  braves  seigneurs  et 
capitaines  qui  servoient  Sa  Majesté  en  Italie,  n'avoient 
jamais  désiré  qu'elle  mist  en  considération  le  hazard 
de  leurs  vies,  et  moins  la  perte  de  leurs  facultez,  mais 
bien  de  la  voir  magnanimement  et  soigneusement  em- 
brasser la  gloire,  la  réputation,  la  conservation  et 
augmentation  de  l'Estat,  et  lequel,  à  cause  de  la  con- 
tinue, ne  pouvoit  recevoir  ny  l'un  ny  l'autre  sans  le 
secours  des  finances  ;  et  que  par  ainsi  il  falloit  mettre 
la  main,  par  une  douce  saignée,  dans  les  richesses  inutil- 
lement  enfermées  dans  les  coffres  des  bonnes  villes, 
toutes  lesquelles  demeureroient  fort  esbranlées  à  toute 
ruine  si  le  prince  et  l'Estat  venoient  à  décliner  vers 
le  mal,  et  qu'aussi  bien  lors  faudroit-il  faire  par  force 
ce  qui  pouvoit  aujourd'huy  estre  doucement  et  gra- 
cieusement  faict    par   promesse    de    remboursement 

lors  que  Dieu  doaneroit  la  paix  à  Sa  Majesté  et  à  eux. 

Le  Roy,  ayant  esté  rendu  capable  d'un  si  haute  es- 
pérance que  la  fortune  luy  presentoit ,  changea  d'o- 
pinion ,  loiia  et  approuva  tout  ce  qui  avait  esté  faict 
et  qu'on  vouloit  encores  faire,  promettant  nouveau 
secours  et  moyens  qu'il  tiendroit  prests  selon  la  favo- 
rable issue  de  l'entreprinse ,  que  Sa  Majesté  vouloit 
estre  exécutée,  et  de  laquelle  il  se  promeltoit  avoir 
bien-tost  des  bonnes  nouvelles,  et  de  recognoistre  si 
bien  les  grands  et  mémorables  services  du  mareschal, 
qu'il  serviroit  d'exemple  et  d'aiguillon  à  tous  ceux 
qui  portoient  les  armes. 

Vous  avez  cy  devant  veu  que  le  mareschal  avoit 
destiné  Dampville  au  commandement  de  la  cavallerie 
dont  estoit  colonnel  le  duc  d'Aumalie,  absent  lors  du 
Piedmont.  Ce  prince,  l'ayant  ainsi  entendu,  le  trouva 
fort  mauvais,  estimant  qu'ily  couroit  de  sa  réputation, 
dont  il  fit  plainte  au  mareschal  d'une  façon  assez  ai- 
grette: luy,  s'en  excusant,  dict  que  ce  n'estoit  que  par 
provision,  attendu  son  absence  et  pour  la  conséquence 
des  affaires  de  Sa  Majesté.  Il  fallut  toutes-fois  qu'elle 
raesme  s'en  meslast,  et  qu'elle  advoiiast  l'avoir  ainsi 
ordonné  pour  adoucir  ce  qui  commençoit  à  s'eschauf- 
fer,  et  qui  eust  broiiillé  toute  la  Cour  et  les  armées  de 
fort  dangereuses  partialitez.  Le  prince,  de  fort  doux  et 
gracieux  naturel ,  se  voyant  ainsi  satisfaict,  approuva 
le  tout,  raesme  par  la  valeur recogneue  audict  Damp- 
ville. 

Depuis  que  ceste  alarme  fut  refroidie,  le  connestable 
manda  ces  raesmes  mots  au  mareschal  :  «  Ne  craignez 
ny  ne  vous  estonnez  de  tout  ce  qui  vous  a  esté  escrit 
ou  mandé  pour  le  regard  de  la  charge  que  vous  avez 

donné  à  mon  fils  Dampville,  car  vous  n'avez  paideça 
à  vous  arrester  sur  autre  que  sur  raoy,  (jui  sçauray 
assez ,  souz  l'autorilé  du  Roy,  maintenir  et  faire  ap- 
prouver ce  que  vous  avez  dignement  faict  :  ce  sont 
ruses  ou  cliaritez  de  Cour,  qui  ne  vous  doivent  aucu- 
nement estonner;  car,  à  la  vérité',  vous  n'avez  faict 
que  prévenir  le  Roy,  qui  estoit  en  la  volonté'  de  vous 
commander  ce  qu'il  a  approuvé ,  l'ayant  faict  pour 
personne  de  mérite  qui  est  vostre  parent,  et  le  père 
duquel  vous  aime  de  longue  main.  » 

Or,  pour  autant  que  les  payemens  de  l'armée  estoient 
passez  en  coustume  de  longueur  et  de  mespris,  le  ma- 
reschal,  craignant  qu'estant  si  proche  de  l'ennemy  qu'il 
«stoit,  cela  n'apportast  à  la  fm  quelque  révolte  ou  muti- 
nerie parmy  ceste  armée  composée  de  diverses  nations, 
à  la  ruine  de  ce  qu'il  pretendoit  exécuter  du  costé  de 
Casai,  il  s'en  plaignit  fort  aigrement  à  M.  le  connes- 
table  ,  qui  avoit  le  souverain  maniment  des  allaires,  le 
-suppliant  ne  trouver  mauvais  que  non  seulement  il 
l'importunast  pour  l'exécution  de  son  payement,  mais 
aussi  qu'il  protestast  de  bonne  heure  que  tous  les 
inconveniens  qui  en  pourroient  succéder  au  préjudice 
du  service  du  Roy  estoient  hors  sa  coulpe;  que  les 
conseils  estoient  bien  de  luy,  mais  la  fortune  du  Roy  ; 
et  que,  laissant  décliner,  comme  on  faisoit,  la  réputa- 
tion acquise  au  fait  de  la  guerre,  il  falloit  nécessairement 
que  le  courage  des  soldats  et  la  foy  des  peuples  dimi- 
nuassent aussi  ;  suppliant  à  ces  fins  ledict  sieur  connes- 
table  de  vouloir  pourvoir  à  l'urgente  nécessité  des 
aflaires,  qui  ne  dévoient  estre  remis  au  lendemain, 
comme  luy,  qui  a  si  longuement  et  heureusement  com- 
mandé, sçavoit  mieux  que  nul  autre  ;  le  suppliant  , 

comme  son  tres-hurable  parent  et  seniteur,  ne  per- 
mettre qu'il  perde  aujourd'huy  ce  peu  de  gloire  et  de 
réputation  qu'il  a  acquise  avec  tant  de  labeurs. 

Que  Testonnement  auquel  il  disoit  luy.-  mesme 
qu'estoient  les  ennemis  par  la  prinse  d'Yvre'e  et  par 
la  nouvelle  fortification  de  Santia  estoit  véritable,  et 
les  avoit  conduicts  à  deux  extremitez  qui  renverse- 
roient  tout  ce  qui  avoit  este  heureusement  faict  s'il 
n'y  estoit  hastivement  pourveu  :  l'une ,  à  envoyer  domp 
Alvaro  de  Saude  par  toute  l'Italie  pour  enlever  deux 
cens  mil  escus  ;  l'autre,  à  si  fort  presser  le  duc  de  Flo- 
rence, qu'ils  avoient  obtenu  de  luy  six  mil  hommes 
de  renfort,  qu'allemans,  qu'italiens;  et  que  par  ainsi, 
ayans  reduict  toutes  leurs  bribes  en  un  seul  repas,  ils 
en  pourroient  faire  un  banquet  beaucoup  plus  plan- 
tureux que  luy  ne  sçauroit  faire  parmy  ces  nécessitez, 
dont  la  faute  luy  en  seroit  attribue'e,  et  non  au  défaut 
des  moyens  ;  chose  qu'il  ne  ppuvoit  patiemment  sup- 
porter sans  faire  tort  au  service  du  Roy  et  à  sa  cons- 
science  :  c'est  pourquoy  il  luy  vouloitencores  remons- 
trer  la  continuation  des  abus  et  du  desservice,  le 
suppliant,  luy  qui  estoit  chef  souverain  des  aimes,  et 
duquel  chacun  devoit  prendre  la  rcigle,  le  conseil  et 
le  commandement,  d'en  vouloir  faire  une  ordonnance 
sisevere,que  le  desordre  cessast  au  soulagement  des 
affaires  et  du  service  de  sa  Majesté'  ;  et  que  la  meilleure 
médecine  qu'il  y  ponrroit  apporter,  ce  seroit  de  si 
bien  ordonner  les  payemens  à  poinct  nommé,  qu'on 
peust  faire  les  monstres  rigoureuses  et  punir  ceux  qui 
en  abusoient  et  qui  s'cxcusoient  sur  la  tardivele'  des 
payemens  ;  aussi  qu'il  avoit  entendu  que  le  conte  de 
Chalant  faisoit  presser  Sa  Majesté  pour  se  faire  decla- 

rer  de  mauvaise  prinse  ;  partant  il  supplioit  que  ce  ju- 
gement ne  se  fit  sans  qu'il  fust  oiii  en  ses  raisons  au 
contraire  ;  qu'il  luy  avoit  offert,  à  la  faveur  de  luy,  dô 
le  mettre  sur  sa  foy  s'il  pouvoit  obtenir  le  semblable 
pour  les  sieurs  d'Andelot  et  de  Cypiere  détenus  à  Milan, 
où  estoit  la  femme  dudict  conte,  laquelle  mesdisoit  in- 
dignement et  fort  ouvertement  de  tous  les  François, 
et  particulièrement  de  luy  ;  taisant  toutes-fois  que,  par 
une  suprême  courtoisie,  il  l'avoit,  à  la  prinse  de  Ver- 
ceil,  visite'e  et  console'e,  et  sur  tout  laisse'  sortir  avec 
ses  chevaux,  bagues,  meubles  et  argent,  sans  rien 
prendre  ny  retenir,  comme  il  eust  peu  faire  sans  re- 
proche par  droict  de  guerre  ouverte  ;  dequoy  neant- 
moins  il  l'en  excusoit,  sçachant  de  longue-main  que 
ce  sexe  mesdit  tousjours  plus  volontiers  de  ceux  qui 
l'aiment  que  de  ceux  qui  le  haïssent. 

Le  Roy,  par  toutes  ses  de'pesches  ne  preschant  que 
l'espargne,  au  lieu  de  satisfaire  à  ce  que  dessus,  s'a- 
musa à  ordonner  que  les  forts  nouvellement  conquis 
du  coste'  de  Montdevls  fussent  ruinez,  comme  Ville- 
neufve,  La  Trinité  et  La  Rocque-de-Baux,  reseiTant 
seulement  Sainct-Alban,  lequel  seulservoit  autant  que 
tous  ceux-cy  à  incommoder  Fossan  et  Cairas. 

Le  mareschal,  à  ce  propos ,  remonstra  à  Sa  Majesté 
que,  si  elle  l'eust  renforcé  de  bonne  heure,  comme  elle 
avoit  promis  faire,  Valfenieres  seroit  pieça  en  ses 
mains ,  ce  défaut  luy  ostant  le  moyen  de  le  serrer  de 
près,  et  le  contraignant  d'estre  à  tous  coups  à  cheval 
pour  erapescher  l'avictuaillement  que  les  ennemis  s'ef- 
forcoient  y  mettre  ;  que,  en  attendant  ce  secours,  il 
couroit ,  ores  d'un  costé,  ores  de  l'autre,  pour  gaster 
les  moissons  d'Ast  et  de  Valfenieres,  et  faisoit  vivre  son 

armée  aux  despens  de  l'ennemy,  en  attendant  les  pré- 
paratifs d'un  nouveau  jeu  qu'il  dressoit  au  grand  ad- 
vantage  du  service  de  Sa  Majesté'. 

Or  le  Roy  luy  ayant  en  fin  mande',  sur  la  plainte 
que  continuellement  il  faisoit  pour  le  faict  des  assi- 
gnations, que  la  saison  et  les  nécessitez  de  l'Estat  ne 
permettoient  qu'on  peust  mieux  faiie ,  il  le  supplia, 
cela  estant,  ne  trouver  aussi  mauvais  qu'il  se  deportast 
d'exécuter  plusieurs  beaux  desseins  qu'il  avoit  en  main, 
ne  le  pouvant  faire  avec  des  soldats  pauvres  et  mal- 
contents ;  au  moins  il  n'en  vouloit  recevoir  la  honte 
et  le  dommage  :  que,  combien  qu'il  n'eust  de  sa  part 
oublié  ce  qu'on  luy  avoit  autrefois  mandé,  à  sçavoir, 
que,  quand  du  premier  coup  il  n'estoit  satisfaict  à  ce 
qu'il  demandoit ,  il  devoit  recevoir  cela  pour  un  com- 
mandement de  n'y  plus  retourner,  il  n'avoit  toutesfois 
jamais  creu,  comme  il  ne  feroit  encores,  que  cela 
s'estendist  plus  avant  que  pour  les  choses  communes, 
et  non  pour  les  importantes,  comme  estoient  celles  qu'il 
avoit  cy-devant  escrites,  et  dont  il  envoyoit  ce  petit 
sommaire  pour  en  avoir  resolution ,  sans  laquelle  il  ne 
se  pouvoit  advancer;  et  qu'à  la  vérité,  ne  le  repaissant 
pieça  que  de  vaines  et  imaginaires  promesses,  force 
luy  estoit  de  dire  que  c'estoient  instruments  de  perte 
et  de  ruine  à  l'Estat  et  à  l'honneur  de  luy,  qui  aimoit 
mieux  tout  quitter  que  de  courir  tel  inconvénient  ,  et 
duquel  toute  la  coulpe  luy  seroit  tousjours  attribuée. 

A  sçavoir,  provision  de  poudre  et  boulets,  ou  ar- 
gent pour  en  faire  en  piedmont,  pour  remplacer  ce 
qui  a  esté  dcspcndu  (')  à  Yvrée  et  Masin. 

La  creuë  des  bandes  de  lansquenets,  jusqu'à  quatre 

(')  Dépensa. 

29.  "X"?. 

cens  hommes  chacune ,  et  argent  pour  le  payement 
des  uns  et  des  autres. 

La  provision  de  sergent  majeur  pour  le  capitaine 
L'Isle,  au  lieu  du  capitaine  Castres. 

Provision  et  entretenement  au  sieur  Ludovic  de  Bi- 
rague,  comme  lieutenant  du  sieur  Strozzy,  sur  les 
bandes  italiennes. 

Déclarer  si  les  vacances  des  compagnies  de  fanterie 
Françoise  seroient  à  la  nomination  du  mareschal  ou 
du  colonnel  gênerai. 

Renfort  de  commissaires  de  l'artillerie,  canonniers 
et  gens  de  mestier. 

Destiner  argent  pour  les  fraiz  de  l'artillerie,  et  des 
vivres  quand  l'armée  marche. 

Environ  ce  temps,  I.a  Trinité,  cy-devant  assez  sou- 
vent nommé  en  ces  Mémoires,  entreprint  de  ravager 
tout  le  Haut -Piedmont,  au  préjudice  de  la  capitula- 
tion de  la  bonne  guerre  ,  sous  prétexte  que  aucuns  des 
siens  avoient  esté  bien  espoussetez  par  ceux  du  Mont- 
devis,  voulans  saccager  un  village. 

Pour  à  quoy  obvier,  le  mareschal  manda  au  Figue- 
roi ,  le  vingt- cinquiesme  may,  que,  s'il  ne  donnoit 
ordre  à  faire  sévèrement  et  inviolablement  observer 
ceste  capitulation  faicte  avec  son  prédécesseur,  les 
François  n'avoient  point  le  cœur  si  ravallé  qu'ils  n'en 
prinssent  soudain  une  cruelle  vengeance  sur  le  jNIilan- 
nois  et  l'Alexandrin,  d'où  il  tiroit  tous  ses  moyens. 
Ceste  bravade  fit  que  la  capitulation  fut  reconfirmée , 
et  depuis  religieusement  observée,  à  l'instance  desdicts 
Milannois  qui  craignoient  la  touche. 

La  nécessité  des  affaires  continuant  tousjours,  mes- 
mes  parmy  les  chevaux  légers,  qui  n'avoient  receu 

argent  il  y  avoit  six  mois,  le  mareschal  fit  nouvelle 
instance  à  ce  qu'il  pleust  à  Sa  Majesté'  y  remédier,  ou 
autrement  ils  s'en  iroient  tous  les  uns  après  les  autres  , 
sans  qu'il  y  peust  remédier,  n'estant  en  la  puissance 
de  la  justice  militaire  de  retenir  ou  chaslier  celuy  qui 
a  porté  sa  patience  plus  avant  que  deux  ou  trois  mois; 
et  qu'ayant  si  souvent  donne'  advis  de  ces  maladies,  et 
le  souverain  médecin  et  propriétaire  n'y  ayant  ap- 
porté les  remèdes  convenables,  force  luy  estoit  ert  faire 
nouvelle  instance,  avec  protestation  du  mal  qui  en 
pouvoit  advenir  hors  sa  coulpe. 

Se  plaignit  aussi  que  tous  ceux   qui   seroient  en 
Piedmont,  de  quelque  qualité  qu'ils  fussent,  ne  pou- 
voient  recevoir  aucune  grâce ,  honneur   ny    recom- 
pense par  sa  recommendation  et  tesmoignage,  et  au 
contraire  tous  ceux  qui  servoient  de  delà  estoient  tous 
les  jours  gratifiez ,  par  l'intercession  d'aucuns  saincts 
qui  estoient  mieux  festez  que  le  sien ,  sans  que  toutes- 
fois  il  eust  jamais  porté  parole  ny  faict  supplication 
que  pour  gens  de  bien  et  d'honneur  recommendables 
par  le  mérite  de  leur  propre  vertu  et  service  ;  mais  que, 
puis  qu'ainsi  estoit  que  les  grâces  et  les  beneficences  es- 
toient les  honnorables  espérons  de  la  vertu,  il  estoit 
convenable  que  Sa  Majesté  les  communiquast  autant 
à  ceux  qui  servoient  en  Piedmont  qu'aux  autres  qui 
servoient  ailleurs,  et  que  ceux  qui  avoientle  comman- 
dement des  armes  et  des  provinces  en  fussent ,  non 
pas  les  distributeurs,  mais  au  moins  les  médiateurs, 
afm  que  chacun  recogneustque  son  tesmoignage  estoit 
utile  et  nécessaire  à  leur  advancenient ,  et  que  par  ainsi 
il  le  falloit  aimer,  honorer  et  luy  obeyr,  sans  quoy 
les  armes  ne  pouvoient  bonnement  prospérer. 

22. 

Le  douziesme  de  juillet,  le  sieur  de  Cypiene  sortit 
de  prison,  et  vint  trouver  le  raareschal  en  Piedmont  : 
par  luy  il  fit  entendre  à  Sa  Majesté  l'extrême  nécessité 
où  Valfenieres  estoit  réduite,  et  comme  il  luy  estoit  im- 
possible d'entendre  à  plus  grande  entreprinse  que  là  , 
tandis  que  Sa  Majesté  le  liendroit  bas  de  forces  et  de 
moyens  ;  car  de  se  jetter  inconsidérément  à  embras- 
ser des  choses  incertaines  par  le  hazard  des  certaines , 
il  ne  ie  feroit  jamais ,  non  qu'il  eust  faute  de  cœur 
ny  de  belles  occasions ,  mais  qu'il  avoit  aprins  à  les 
mesnager  avec  honneur,  jugement  et  utilité,  et  non  à 
la  discrétion  des  désirs  inconsiderez. 

Manda  aussi  que  Le  Figuerol  faisoit  tout  ce  qu'il  luy 
estoit  possible  pour  secourir  encores  de  vivres  et  de 
munitions  ledict  Valfenieres ,  à  quoy  il  s'estoit  tousjours 
si  à  propos  opposé,  qu'il  n'en  estoit  jusques  à  présent 
peu  venir  à  bout. 

Le  baron  de  La  Garde ,  qui  estoit  à  Boniface  avec  les 
galleres  du  Roy  pour  trajetter  des  gens  au  Siennois, 
en  revenant  il  rencontra  trois  ourques  chargées  de 
bleds  pour  Gennes  ;  il  en  mit  à  fonds  l'une  et  print  les 
deux  autres.  Par  mesme  suitte  il  donna  advis  que  si 
l'armée  du  Grand  Seigneur  ou  celle  du  roy  d'Alger 
ne  comparoissoient  bien  tost,  qu'il  seroit  contraint  de 
tourner  teste  à  Marseille  pour  se  rafraischir  et  r'avic- 
tuailler  les  galleres  aussi. 

Qu'ayant  le  colonnel  Bonnivet  voulu  faire  publier 
et  tirer  en  pratique  l'ordonnance  nouvelle  que  Sa 
Majesté  avoit  faicte  sur  la  forme  et  reiglement  des 
payemens  de  la  fanterie,  il  y  avoit  eu  telle  clameur  et 
mescontentementdetous  costez,  que  les  meilleurs  sol- 
dats de  l'armée  s'estoient  desrobez  pour  retourner  en 

France  ;  pour  à  quoy  remédier  il  avoit  faict  assembler 
le  conseil ,  où ,  les  choses  débattues ,  on  n'avoit  sceu 
trouver  meilleur  expédient  que  de  corriger  et  adoucir 
un  peu  l'article  qui  portoit  que,  quand  il  deffaudra 
nombre  de  picques  seiches,  ou  autres  prenans  simple 
paye ,  les  appoinctemens  ordonnez  au  total  de  la  com- 
pagnie seront  rabattus  à  la  proportion  de  ce  defiaut  ; 
estant  la  vérité  qu'il  n'y  avoit  soldat,  pour  bon  mes- 
nager  qu'il  fust,  qui  sceust  vivre  de  six  livres  par  mois, 
tant  s'en  faut  qu'il  eust  de  quoy  s'habiller  et  acheter 
poudre,  plomb  et  mesche  :  d'alléguer,  comme  on  pour- 
roit  faire,  qu'il  faut  soudain  remplir  les  places  de 
ceux  qui  s'en  iront ,  c'est  traicter  de  l'impossible ,  car 
le  Pied  mont  ne  nourrit  point  de  pépinière  françoise 
oii  on  les  puisse  soudain  choisir;  de  manière  qu'il 
faudroit,  cela  se  continuant  ainsi ,  que  Sa  Majesté  en- 
voyast  de  deux  en  deux  mois  nouvelles  creuës  pour 
remplir  les  places  vuides  ,  ce  que  faisant,  l'accessoire 
surmonteroit  tousjours  la  despence  du  principal  :  de 
mettre  aussi  en  jeu  que ,  si  on  faisoit  bien  garder  les 
passages,  on  attrapperoit  et  chaslieroit  les  fuyards,  il 
y  a  long  temps  que  cela  a  esté  ainsi  ordonné  ;  mais  le 
Piedmonl  a  tant  de  passages  et  d'issues,  que  le  mesme 
Argus  ny  suflîroitpas  ;  et  puis  celuy  qui  craint ,  comme 
faict  celuy  qui  se  desrobbe,  est  tousjours  luy-mesme  si 
avant  au  guet,  qu'il  se  sçait  escouler  par  des  endroicts 
qui  ne  sont  cogneuz  qu'aux  ours  et  aux  chamois  : 
d'ailleurs  la  clémence  et  le  débonnaire  naturel  i]i\ 
Roy  sont  si  e§loignez  de  ces  cruautcz,  qu'il  est  tous- 
jours plus  préparé  à  pardonner  qu'à  chastier  les  fautes 
que  la  seule  nécessité  et  la  pauvreté  font  commettre 
par   ceux  qui    n'ont  autre  apuy   ((ue    la  paye  de  Sa 

Majesté,  estans  mesmement  csloignez  de  la  France 
Le  Roy  ayant  reprins  quelque  opinion  sur  les  pré- 
cédentes remonstrances  du  mareschal  sur  le  secours 
de  Sienne,  et  prévenu  d'heure  les  inconveniens,  il  luy 
manda  que  de  sa  part  il  ne  la  tenoit  ny  si  difficile  ny 
si  hazardeuse  qu'on  pourra  penser,  et  que  Sa  Majesté 
avoit  assez  de  bons  serviteurs  qui  n'avoient  faute  de 
cœur  ny  d'expérience  pour  l'entreprendre ,  et  qui  eus- 
sent, si  on  leur  eust  de  bonne  heure  communiqué,  sceu 
disposer  tellement  les  affaires,  que  Sa  Majesté  en  eust 
receu  gloire  et  honneur,  avec  l'assistance  de  tout  l'Estat 
siennois,  qui  eust  ouvert  la  porte  à  la  conqueste  de 
toute  la  Toscane,  et  peu  à  peu  l'empire  d'Italie  :  mais 
de  le  vouloir  maintenant  entreprendre  à  la  haste , 
comme  on  voudroit  aujourd'huy  faire,  c'est  chose  im- 
possible à  qui  ne  voudra  bazarder  tout  ce  qui  est  deçà 
les  Monts,  pour  les  mesmes  choses  qu'il  tient  aujour- 
d'huy pour  désespérées  :  si  toutes-fois  elle  vouloit  pren- 
dre resolution  au  con!raire,  et  donner  les  moyens 
pour  embrasser  le  jeu  ,  il  ne  craindra  jamais  les  propres 
dangers  qu'il  prévoit  des-jà;  et  que  tout  le  plus  grand 
secours  que  Sa  Majesté  puisse  aujourd'huy  apporter  à 
tels  affaires,  «  c'est  de  donner  le  moyen  de  marcher 
droict  à  Milan,  et  y  apporter,  comme  on  pourra  faire, 
tel  estonnement ,  que  les  Impériaux  soyent  con- 
traincts  de  révoquer  leurs  forces  du  Siennois  pour  nous 
venir  combattre,  et  à  quoy  nous  nous  préparerons 
tous,  avec  resolution  d'en  rapporter  la  victoire,  sous 
la  faveur  de  ce  bon  Dieu  qui  assiste  tousjours  la  jus- 
tice des  armes.  Tout  d'un  train  on  pourra  aussi  entre- 
prendre contre  l'une  des  deux  places,  ou  toutes  les 
deux,  sur  lesquelles  Vostre  Majesté  sçait  qu'elle  a  de 

grandes  intelligences,  et  qui  seroient,  avec  le  temps  , 
propres  à  conquérir  la  Lombardie  ;  mais  s'il  est,  ainsi 
que  le  bruit  encourt,  que  Sa  Majesté'  vueille  racourcir 
les  forces  du  Piedmont  pour  les  envoyer  par  mer  au 
Siennois  ou  en  Corse ,  il  est  à  craindre  qu'en  pensant 
sauver  Sienne  qu'elle  ne  perde  le  Piedmont ,  le  Mont- 
ferrat,  l'Astizane  et  tout  ce  qui  est  de  deçà  les  Monts , 
avec  la  réputation  ,  que  les  princes  généreux  ainsi  que 
Sa  Majesté  ont  tant  à  cœur,  avec  les  mesmes  forces 
qu'elle  y  envoyeroit  aussi.  » 

Le  Figuerol  et  tous  les  seigneurs  de  l'arme'e  impé- 
riale s'assemblèrent  en  Alexandrie  pour  délibérer  de 
secourir  encores  de  nouveau  Valfenieres,  estimansque 
nos  forces  fussent  de  beaucoup  plus  grandes  qu'elles 
n'estoient,  le  deffaut  desquelles  on  avoit  caché  à  ceux 
mesmes  du  camp  voilant  qui  alloit  rodant  à  l'entour 
dudit  Valfenieres.  Ils  résolurent  d'escrire  à  lEmpereur 
pour  avoir  son  consentement  sur  le  liazard  d'une  ba- 
taille, s'ils  estoient  contraincts  de  la  donner.  Et  à  la 
vérité ,  toutes  choses  estoient  si  bien  disposées  à  l'ad- 
vantage  du  service  du  Roy,  que  Valfenieres  eust  esté 
pieça  (0  emporté  si  le  desastre  de  Sienne  ne  fust  suc- 
cédé, et  si  Sa  Majesté  eust  de  bonne  heure  envoyé  le 
renfort  promis.   De  raesme  suite  Vulpian  eust  couru 
pareille  fortune.  Envoyer  tost  ou  tard  le  secours,  n'est 
pas  ce  qui  fait  ou  espargne  la  dcspence,  mais  c'est  bien 
ce  qui  engendre  les  pertes  et  les  inconveniens,  et  à  la 
suite  d'iceux  le  redoublement  de  la  despence  ,  avec 
perte  de  réputation,  qui  ne  s'acquiert  pas  facillement 
parmy  les  armes. 

Cependant  La  Trinité  desroba  un  chasteau ,  entre 

(■)  Depuis  loDg-tcmps. 

Fossan  et  Gairas ,  nommé  La  Bastide ,  qui  estoit  pour 
apporter  beaucoup  de  mal  si  on  luy  eust  donné  loisir 
de  le  fortifier  ;  mais  pour  l'en  empescher  le  mareschal 
depescha  soudain  le  sieur  de  Gordes  pour  l'aller  re- 
prendre, avec  ce  qu'il  tireroit  des  garnisons  de  Mont- 
devis,  Ceve,  A-lbe,  Beine  et  Saviglan.  Si  tost  qu'il  fut 
party  et  que  le  bruit  courut  que  forces  s'assembloient 
de  tous  costez,  La  Trinité  laissa  reprendre  ce  cliasteau, 
qui  fut  soudain  desmantelé. 

Le  quatriesrae  aoust  arrivèrent  en  Ast  sept  nou- 
velles cornettes  de  cavallerie  espagnolle  ;  quoy  entendu 
par  le  mareschal,  il  depescha  La  Motte  Gondrin  et 
Francisque  Bernardin  avec  trois  cens  chevaux  et  six 
cens  hommes  de  pied,  pour  leur  dresser  quelque  em- 
buscade et  les  charger.  Soudain  que  la  ville  en  eut  l'a- 
larme, il  sortit  environ  trois  cens  chevaux,  suivis  de 
huict  ou  neuf  cens  hommes  de  pied;  ce  que  recognois- 
sanslesnostres,  ils  n'enfoncèrent  que  les  premiers;  il  y 
en  eut  de  vingt  cinq  à  trente  portez  par  terre ,  et  autant 
de  prisonniers.  Tout  le  mal  qu'il  y  eut  pour  nous,  ce 
fut  la  blessure  d'une  main  dudit  sieur  de  La  Motte  Gon- 
drin, qui  en  fut  quitte  pour  la  perte  du  doigt  medeci- 
nal  (0  seulement.  Le  mareschal  l'alla  visiter,  lequel  il 
supplia  vouloir  escrire  à  Sa  Majesté  de  ne  permettre 
que  la  chicanerie  de  Tholoze  le  ruinast,  comme  elle 
faisoit,  pendant  qu'il  preferoit  le  service  de  Sa  Majesté 
à  son  interest  particulier. 

Au  mesme  instant  le  mareschal  eut  nouvelles  que  le 
sieur  domp  Raimond  de  Cardonne,  domp  Alvaro  de 
Saude  et  le  conte  d'Arignan  ,  cestuy  serviteur  de 
M.  de  Savoye ,  et  les  autres  de  l'Empereur,  estoient 

(')  L'index,  dont  on  se  sert  pour  làter  le  poulx. 

retournez  de  Gennes  avec  asseurance  de  trois  cens 
mil  escus,  de  la  venue  des  six  mil  Allemans  nou- 
vellement levez  au  conté  de  Tirol,  et  de  l'embarque- 
ment de  quatre  mil  bisognes  aussi  nouvellement  levez 
en  Espagne,  et  que  le  duc  d'Alve  devoit  venir  en  Italie 
avec  tant  de  puissance ,  qu'il  n'y  demeureroit  pas  un 
pauvre  François  pour  servir  de  semence  à  l'advenir. 

Pendant  que  ces  remonstrances  estoient  bien  receuës 
par  aucuns,  et  condamnées  par  ceux  qui  n'y  entendoient 
que  le  haut  allemant,  le  mareschal  fut  asseuré  que  les 
ennemis  avoient  depesché  douze  enseignes  de  fanlerie 
et  quatre  cornettes  de  cavallerie  à  Gatinare,  avec  com- 
mandement de  le  diligemment  fortifier  pour  en  faire 
un  asseuré  propugnacle  contre  Santia.  Quoy  considéré, 
il  dépescha  Bonnivet  et  Dampville ,  avec  trois  cens 
chevaux  et  douze  cens  fantacins,  moitié  François  et 
moitié  Allemans,  pour  recognoistre  la  contenance  des 
ennemis,  et,  selon  la  belle  apparence  du  jeu,  les  en- 
foncer si  sérieusement,  que  nul  n'en  peust  aller  conter 
des  nouvelles  aux  autres.  Ces  seigneurs  estans  partis, 
résolus  à  bien  estriller  les  ennemis,  la  goutte  print 
Bonnivet  à  my-chemin  ;  dont  le  mareschal  ayant  esté 
adveity,  il  monta  soudain  luy-raesme  à  cheval,  assisté 
de  quatre  cens  Suisses  et  cent  cinquante  chevaux, 
conduisans  deux  moyennes,  en  resolution  d'attaquer 
un  si  cruel  combat ,  que  les  ennemis  ne  se  hazarderoient 
plus  d'agacer  ny  resveiller  le  courage  du  lyon  fran- 
çois.  Les  chemins,  enfondrez  parles  pluyes  survenantes, 
retardèrent  les  nostres  et  ouvrirent  le  jugement  à  l'en- 
nemy  pour  se  retirer  de  bonne  heure  du  mal  qu'on 
luy  preparoit.  Et  de  faict,  oyans  que  le  mareschal  y  es- 
toit  en  personne,  ils  deslogerent  sans  dire  à  Dieu;  mais 

au  lieu  de  prendre  la  campagne,  le  chemin  de  la- 
quelle estoit  le  plus  court,  ils  prindient  celuy  de  la 
montagne,  traversans  le  Val  de  Sezia,  de  manière  que 
quand  nos  trouppes  arrivèrent  à  Gatinare  ils  avoient 
des-ja  faict  deux  lieues  de  chemin.  Le  chasteau  fut 
rendu  dés  la  raesme  arrivée  du  mareschal,  qui  fut  et  sur 
le  mesrae  soir  attaint  delà  goutte,  qui  vint  loger  dans 
ses  jambes,  aussi  bien  qu'elle  avoit  faict  en  celles  de 
Bonnivet,  et  avec  tant  de  douleurs,  qu'il  le  fallut  em- 
porter à  Santia  dans  un  coche  que  la  contesse  de  Ga- 
tinare, dame  fort  galante,  lu^'  presta.  Si  elle  n'eust  esté 
d'aage,  j'eusse  craint  que  le  combat  amoureux  n'eust 
esté  celuy  qui  avoit  ouvert  la  porte  à  ceste  fascheuse 
goutte. 

Tout  ainsi  que  l'amoureux  remue  tousjours  toutes 
sortes  de  pierres  et  de  partis  pour  confirmer  et  aug- 
menter l'amour  de  sa  dame,  tout  de  mesme  aussi  le 
mareschal  alloit  ruminant  et  remuant  en  son  esprit 
tout  ce  qui  pouvoit  servir  à  conserver  ou  faire  perche 
sa  bien  aimée  nouvelle  fortification  de  Saniia.  Pour  à 
quoy  parvenir,  il  fit  nouvelle  instance  au  Roy,  ou  de 
luy  envoyer  tant  de  forces  qu'il  peust  à  force  ouverte 
combattre  l'ennemy,  ou  au  moins  si  suffisantes ,  qu'il 
peust  si  bien  fournir  Yvrée,  Masin  et  Santia,  qu'elles 
tinssent  coup  pendant  qu'il  feroit  la  moisson  prochaine 
du  Piedmont;  qu'à  lors  l'ennemy  seroit  harassé,  et  luy 
frais  et  reposé. pour  entreprendre  tout  ce  que  le  temps 
luy  pourroit  offrir;  qu'il  avoit  trouvé  les  regimens  de 
Roquendolf  et  Rifflemberg  si  mutins  et  si  mal  discipli- 
nez ,  que  par  peines  et  menaces  il  n'en  pouvoit  venir 
à  bout  ,  et  que  quatre  mil  François  ou  Suisses  ren- 
droient  plus  de  service  que  ne  font  tous  ces  six  mil 

brodes  ;  qu'il  avoit  gaigné  ce  poinct  sur  les  Suisses 
qu'ils  feroient  monstre  tous  lesmois ,  pourveu  qu'on 
arrestast  leurs  roolles  selon  ce  qu'ils  auroient  présenté 
d'hommes ,  et  que  après  ils  fussent  payez  à  ceste  rai- 
son; offl'ans  neantmoins,  pour  ne  précipiter  les  affaires 
du  Roy,  attendre  le  payement  non  un  mois  seul,  mais 
deux  et  trois,  alleguans  que  par  ce  moyen  ils  ne  cour- 
roient  le  hazard  de  perdre  ce  qu'ils  auroient  preste  à 
leurs  soldats  morts  ou  qui  auroient  quitté  l'enseigne. 
Le  Pvoy  promit  de  faire  responce  à  tout  cecy  par  un 
gentil  homme  qu'il  envoyeroit  exprès. 

Cependant  qu'on  travailloit  à  Santia,  le  sieur  Lu- 
dovic de  Birague  fit  entendre  au  mareschal  que  deux 
gentils-hommes,  l'un  de  ses  amis  et  l'autre  parent, 
ofTroient  de  mettre  entre  ses  mains  deux  chasteaux 
situés  en  Lomelline  ,  la  plus  féconde  partie  du  Milan- 
nois,  et  qui  estoient  si  forts,  que  le  moindre  des  deux 
endureroit  de  sept  à  huict  cens  coups  de  canon.  Mais, 
parce  qu'ils  estoient  trop  reculiez  de  nous,  il  n'y  voulut 
entendre,  remerciant  toutesfois  l'un  et  l'autre  de  leur 
bonne  volonté,  et  les  prians  remettre  la  partie  à  une 
autre  plus  advancée  boutade. 

Le  mareschal,  voyant  la  fortification  de  Sanlia  si 
advancée  qu'elle  estoit  presque  en  defîence,  envoya 
qnerir  le  sieur  de  Salveson,  auquel  il  avoit  ])aillé  le 
maniment  et  la  négotiation  de  l'entreprinse  de  Casai, 
pour  en  conférer  avec  hiy  et  désormais  passer  à  l'exé- 
cution. "Or,  auparavant  qu'entrer  plus  avant  en  ma- 
tière, j'ay  jugé  nécessaire  <le  déclarer  par  le  menu 
quelle  estoit  l'entreprinse,  et  tout  d'un  train  faire  coçi- 
noistre  à  un  chacun  que  la  gloire  de  l'exécution  qui 
s'ensuivit  par  après,  a  esté  par  aucuns  ignoramment 

attribuée  audict  Salveson  et  non  au  mareschal,  à  la 
seule  prudence  ,  bonne  conduicte  et  jugement  duquel 
toutesfois  le  tout  doit  estre  attribué  ;  à  quoy,  à  la  vé- 
rité, ledict  Salveson  doit  participer  pour  le  secret, 
diligence  et  valeur  qu'il  apporta  et  à  la  conduite  et  à 
l'exécution.   Il  faut  donc  entendre  que  ce  capitaine 
Pondesture,  duquel  j'ay  cy-dessus  faict mention,  avoit 
un  sien  cousin,  maistre  d'escolle  dans  Casai,  logé  tout 
contre  le  rempart  de  la  ville,  près  la  porte  du  Pau.  Ce 
bon  compagnon,  menant  souvent  joiier  les  enfans  sur 
ce  rempart,  s'amusoit  quelquesfois  à  regarder  le  fossé 
et  ceux  qui  alloient  et  venoient  par  ceste  porte.  Il  ad- 
vint un  jour,  inspiré  par  un  ange  qui  estoit  bon  Fran- 
çois, qu'il  remarqua  qu'à  vingt  pas  de  ceste  porte  il  y 
avoit  un  tourion  à  demy  quarré,  qui  empeschoit  que 
la_  sentinelle  et  la  garde  mesme  de  la  porte  ne  pou- 
voient  descouvrir  ce  qui  se  faisoit  derrière  ce  tourion , 
et   que  la  sentinelle  qui  estoit  à  la  main  gauche ,  la 
muraille  faisant  un  peu  de  recourbement,  ne  pouvoit 
aussi  descouvrir  ce  qui  se  faisoit  à  l'endroict  de  ce 
mesme  tourion.  Il  commença  là  dessus  à  bastir  d'aussi 
grands  desseins  que  s'il  eust  rencontré  la  vraye  pierre 
philosophale  :  toutes-fois,  pour  n'estre  pape ,  par  fanta- 
sie  il  print  une  nuict  la  hardiesse  de  jecter  une  eschelle 
dans  le  fossé ,  par  laquelle  il  descendit  et  remonta  à 
son  aise  sans  estre  descouvert  de  personne.  Ayant  assez 
souvent  ruminé  sur  les  moyens  qu'il  pourroit  tenir 
pour  ménager  à  son  utilité  ce  qu'il  avoit  descouvert , 
il  s'advisa  un  jour  de  ce  sien  cousin  Pondesture,  soldat 
de  Salveson  ,  lequel  il  invita  à  le  venir  voir  à  Casai  en 
habit  desguisé,  et  qu'il  le  logeroit  et  traiteroit,  puis 
confereroienl  du  mariage  d'une   sienne  fdle   dont  il 

estoit  fort  pressé,  et  qu'il  ne  vouloit  faire  sans  luy. 
Pondesture,  à  ceste  semonce,  demanda  congé'  à 
Salveson  :  l'ayant  obtenu,  il  fit  le  voyage  de  Casai ,  où 
estant ,  ce  sien  cousin  maistre  d'escoUe  luy  dict  : 
«  Que  me  donneroit,  à  vostre  advis,  le  Roy,  si  je  luy 
pouvois  mettre  ceste  ville  entre  les  mains?  »  L'autre  luy 
respondit  :  «  Je  la  recognois  de  telle  importance,  que 
rien  ne  vous  sera  refusé ,  vous  servant  de  l'addresse  du 
mareschal,  avec  lequel  il  faudroit  en  conférer. — Allez 
donc  vers  luy,  dict  le  maistre  d'escolle ,  et  luy  deman- 
dez douze  mil  escus  pour  moy  et  six  mil  pour  vous, 
car  il  faut  que  vous  soyez  celuy,  et  non  autie,  qui  aile 
et  vienne  vers  moy;  et  m'apportant  asseurance  je  vous 
monstreray  dequoy.  »  Pondesture,  au  lieu  de  repasser 
vers  Salveson  à  Verrue,  s'en  vint  droit  trouver  le  ma- 
reschal, auquel  il  donna  ouverte  communication  de 
son  voyage  et  la  demande  des  dixhuict  mil  escus.  Le 
mareschal,  ayant  un  peu  pensé  là  dessus,  dit  à  Pon- 
desture que  cest  affaire  estoit  de  si  grande  conséquence, 
qu'il  le  falloit  manier  avec  prudence  et  par  la  main 
de  quelqu'un  fort  secret  et  fidelle  ;  l'autre  luy  respon- 
dit :  «  Mon  capitaine  est,  ce  me  semble,  le  plus  pro- 
pre de  tous  ceux  que  vous  sçauriez  choisir,  mesmes 
estant  si  proche  de  Casai  que  je  pourray  aller  et  re- 
venir d'une  nuictée  à  l'autre.  »  Le  mareschal  luy  res- 
pondit :  «  Puisque  vous  avez  bien  conduit  celle  de 
Verceil ,  vous  sçaurez  aussi  réduire  ceste-cy  à  perfec- 
tion ;  je  depescheray  vers  luy  un  de  mes  courriers  à 
fin  que  demain  il  se  trouve  icy,  et  lors  nous  conclur- 
rons  par  ensemble  ce  qui  sera  de  faire.  »  Salveson 
estant  venu  ,  il  fut  entr'eux  résolu  que  Pondesture  re- 
tourneroit  vers  son  cousin ,  luy  porteroit  les  promesses 

du  maresclial,  avec  centescus  qu'il  luy  donneroit  pour 
entretenir  son  courage  et  sa  dévotion  j  usques  à  tant  que  le 
temps  fust  propre  pour  parvenir  à  l'exécution  ;  et  qu'au- 
paravant que  s'en  revenir,  luy-mesme  en  recogneust  bien 
au  vray  les  moyens  pour  les  luy  rapporter,  et  selon  cela 
disposer  les  affaires  bien  à  propos.  Pondesture  alla  voir 
son  cousin,  qui  trouva  les  escus  de  si  bon  goust,  qu'il 
le  fit  luy  mesrae  descendre  et  remonter  par  l'eschelle 
dans  le  fossé  ;  dont  il  vint  faire  le  rapport  au  mares- 
cbal ,  qui  tint  la  porte  de  sa  langue  si  bien  cachette'e  par 
deux  ans,  que  jamais  rien  ne  fut  descouvert. 

Si  tost  que  le  temps  et  les  affaires  furent  disposez  à 
entendre  à  ceste  entreprinse,  pour  en  demeurer  plus  as- 
seuré,  il  l'envoya  recognoistre  premièrement  par  Le 
Cluseau  etLorabrail,  sergens,  qui  avoient  jugement 
et  valeur,  et  puis  encores  un  coup  par  les  capitaines 
Bonval  et  Martin,  pour  voir  si  l'un  se  rapporteroit  à 
l'autre  :  les  ayant  trouvez  tous  corres})ondans,  et  en 
ayant  bien  au  long  conféré  avec  Salveson  ,   et  faict 
de  nouveau  recognoistre  par  Pondesture  la  disposition 
des  affaires,  il  fut  résolu  que  l'exécution  s'en  feroit  le 
jour  de  caresme-prenant ,  auquel  toute  la  noblesse  de 
l'armée  impériale  se  devoit  trouver  à  Casai,  oii  estoit 
Le  Figuerol,  qui  faisoit  dresser  un  tournoy  pour  don- 
ner du  plaisir  aux  dames,  assez  fréquentes  et  belles  en 
ceste  ville  ;  que  Salveson  raeneroit  deux  barques  avec 
trois  cens  liommes  dedans  et  six  eschelles,  et ,  descen- 
dant par  le  Pau,  coupperoit  les  cordes  des  bacs  de 
Crescentin ,  Gabian,  Pondesture,  Gamin  et  de  La  Motte, 
afin  que  nul  ne  peust  passer  l'eau,  ou  enadvertir;  qu'il 
ameneroit  ces  bacs  avec  luy  et  les  jecleroit  du  costé  de 
Santia,  pour  passer  les  trouppes  et  la  cavallerie  qui 

iroit  avec  luy;  et  que,  pour  ce  faire,  il  menast  sept 
ou  liuict  hons  basteliers  pour  diligemment  passer  les- 
dictes  trouppes  ;  que  ceste  mesme  nuict  précédente 
le  caresme-prenant ,  il  depescheroit  Bonnivet,  Damp- 
ville  et  La  Motte  Gondrin  ,  avec  douze  cens  liarque- 
buziers  et  deux  cens  chevaux,  pour  se  jecter  sur  les 
advenues  de  Verceil ,  Trin  et  Sainct  Germain  ;  sur  tout 
qu'il  regardast  à  si  bien  instruire  tous  ces  seigneui  s 
lorsqu'ils  arriveroient  au  bord  de  l'eau,  qu'il  n'y  eust 
desordre  aux  choses  accordées  et  résolues. 

Salveson  s'en  alla  donner  ordre  à  ce  qui  estoit  à  faii'e, 
et  le  jour  venu  qui  precedoit  le  caresme-prenant,  le 
maresclial  appella  tous  les  seigneurs  au  conseil,  par- 
lant ausquels  il  dit  en  peu  de  mots  :  «  Le  jour  est  venu , 
messieurs,  auquel  il  faut  que  je  vous  descouvre  «e  qui 
m'avoit  rendu  si  obstiné  à  la  fortification  de  ceste  place  ; 
en  fin  ca  esté  pour  parvenir  à  l'exécution  d'une  très- 
importante  entreprinse  que  j'ay  pieça  en  main ,  et 
que  je  veux  faire  exécuter  ceste  nuict  prochaine  par 
vous,  messieurs  de  Bonnivet,  Dampville ,  La  Moite 
Gondrin  et  Carie  Birague  ;  et ,  ayant  résolu  de  vous 
suivre  avec  douze  cens  hommes  et  trois  cens  chevaux, 
je  veus  commettre  à  vous ,  seigneur  Ludovic  de  Bi- 
rague ,  la  charge  de  ceste  place  ,  pour  la  garde  de  la- 
quelle vous  retiendrés  douze  cens  François  et  six  cens 
Italiens  et  autant  de  lansquenets  que  je  vous  ay  des- 
tinez: le  reste  vous  le  ferez  tenir  prest,  et  tous  les  jours 
en  armes,  pour  soudainement  marcher  selon  que  je 
vous  ordonneray.  Vous  donc,  messieurs,  qui  devez 
présentement  partir,  allez  assembler  vos  trouppes,  et 
cependant  je  vous  attendray  en  campagne  avec  tous  ces 
autres  seigneurs,  pour  vous  dire  lors,  et  non  plustost. 

le  lieu  où  vous  devez  aller  sous  la  conduicte  des  guides 
que  je  vous  bailleray,    m'asseuraiit  que  si  vous  avez 
fiance  en  ma  conduicte  et  en  la  mesme  valeur  que  j'ay 
tousjours  recognuë  en  vous,  que  Dieu  nous  fera  ceste 
grâce  de  vous  présenter  la  victoire  toute  asseurée.  » 
Ces  seigneurs  estans  sortis  avec  leurs  trouppes ,  il  leur 
communiqua  de  poinct  en  poinct  tout  l'affaire ,  leur 
recommandant  le  silence ,  la  diligence ,  et  d'empescher 
le  sac ,  garder  l'honneur  des  dames,  et  de  prendre  garde 
que  les  prisonniers  ne  fussent  desrobez  ou  destournez. 
Dieu  les  accompagna  si  bien  qu'ils  arrivèrent  sans 
estre  descouverts  où  Salveson  les  attendoit  avec  les 
bacs,  qui  passèrent  toute  la  fanterie  en  deux  voyages. 
Les  eschelles  et  les  charges  ayans  esté  desparties  en- 
tr'eux»,  tant  pour  la  surprinse  que  pour  rompre  le  corps 
de  garde  de  la  porte  et  puis  abattre  le  pont ,  chacun 
donna  dedans ,  Bonnivet  et  Dampville  demeurans  de- 
hors avec  un  fort  dehuict  cens  hommes,  pour  donner 
secours  et  faveur  selon  que  la  nécessité  le  requerroit. 
La  Motte  Gondrin  et  Salveson  s'advancerent  les  pre- 
miers ;  Cluseau  ,  Pondesture,  Chary,  Martin  ,  L'Isle  , 
Lombrail,  Bonval,  Bernard  de  Lestore,  La  Motte  et 
Claude  Botal,  estans  prests  pour  descendre  au  fossé, 
ils  firent  quelque  bruit  qui  donna  occasion  à  une  sen- 
tinelle de  tirer  une  harquebuzade  qui  blessa  un  soldat , 
lequel  fut  soudain  enlevé  ;  et  chacun  s'estant  mis  aux 
escoutes  et  n'oyans  rien,  ceux-cy  montèrent  les  pre- 
miers ,  tuèrent  sans  bruit  les  deux  sentinelles  qui  es- 
toient  de  costé  et  d'autre  de  l'endroict  où  ils  montoient, 
trouvèrent  le  maistre  d'escolle,  qui  les  mena  droit  à  la 
porte,  où  le  corps  de  garde  fut  soudain  forcé,  la  porte 
ouverte  et  le  pont  abattu  parDodalengue,  qui  avoit  le 

pied  de  chèvre.  Bonnivet  et  Damp\  ille  entrans  ordon- 
nèrent deux  cens  hommes  pour  donner  dans  la  place, 
et  deux  cens  de  chacun  costé  des  murailles  pour  s'en 
saisir  et  bien  garder  cesle  porte.  L'alarme  est  grande 
par  la  ville:  plusieuis,  se  voulans  mettre  en  deffence, 
furent  tuez;  le  peuple  s'enfermoit  dans  les  maisons, 
pour  autant  que  peu  auparavant,  pour  certaine  ques- 
tion qui  estoit  intervenue,  il  leui-  avolt  este  delFendu, 
à  peine  de  la  vie,  sortir  de  leurs  maisons,  et  qu'en  cas 
d'alarme  ils  missent  seulement  force  lumière  aux  fe- 
nestres  :  ce  qui  aida  beaucoup  aux  nostres  pour  s'en 
rendre  maistres  et  s'entrerecognoistre  en  ceste  fureur 
qui  aveugle  quelques-fois  les  plus  habilles.  Le  colonnel 
des  Alleraans,  nomme  Madruce,  avec  environ  soixante 
des  siens  ,  se  présenta  devant  la  trouppe  de  Bonnivet , 
qui  le  renversa  soudain  si  fort  blessé,  qu'il  mourut  le 
lendemain. 

La  place  estant  gaignée  et  les  advenues  bien  garnies, 
tous  les  AUemans  qui  estoient  en  garnison,  au  nombre 
de  quatre  à  cinq  cens,  se  jecterenl  dans  la  citadelle, 
comme  aussi  fit  le  sieur  Figuerol  tout  en  chemise,  une 
robbe  longue  sur  les  espaules  ;  devant  laquelle  cita- 
delle ayans  faict  plusieurs  barricades,  les  seigneurs  de 
Bonnivet  et  (le  Dampville  se  tindrent  au  dehors  de  la  ville 
pour  avoir  nouvelles  de  M.  le  marescl.al ,  lequel  monta 
chàevalau  poinct  du  jour,  accompagne',  comme  il  avoit 
dict,  avec  trois  guides  à  cheval.  Quand  nous  eusmes 
faict  environ  deux  lieuè's ,  me  voyant  assez  près  de  luy, 
il  me  commanda  de  m'advancer,  parce  que  je  parlois 
italien,  avçc  une  guide  et  neuf  ou  dix  chevaux  des 
siens,  pour  voir  si  nous  rencontrerions  personnequi  nous 
sceust  dire  des  nouvelles.  Nous  le  fismes  ainsi,  et  à  un 
29.  23 

quart  de  lieue  de  là  je  vis  des  pnïsans  qui  Iraveisoient, 
vers  lesquels  je  courus  leur  demander  s'ils  avoient 
point  veu  une  trouppe  de  François  qui  alloient  de  ce 
costé-là  ;  l'un  d'eux  me  respondit  :  «^  Ils  peuvent  bien 
aller  seurement,  car  ceste  nuict  ils  ont  prins  Casai, 
d'où  nous  sommes  sortis  ce  matin.  »  Je  ne  veux  ob- 
mettre  à  dire  qu'ils  me  dirent  ces  propos  avec  une 
face  et  contenance  si  allègres,  qu'il  estoit  facile  de  re- 
cognoistre  qu'ils  souhaitoient  en  ce  pais  beaucoup  plus 
la  domination  françoise  que  non  pas  Tespagnolle.  La 
prinse  aussi  de  la  ville  fut  avec  si  peu  de  dommage,  que 
les  Espagnols  y  en  faisoient  plus  en  une  heure  qu'il 
n'en  fust  faict  en  ceste  nocturne  surprinse.  Les  che- 
vaux qui  m'accompagnoient  s'estant  aussi  a'dvancez, 
nous  enveloppasmes  ces  païsans  avec  belles  paroles  ,  et 
les  menasmes  au  mareschal,  qui  promit  les  estreines  à 
si  bonne  nouvelle  qu  estoit  la  mienne.  Lors  on  hasta 
du  pas  au  trot,  de  sorte  que  nous  anivasmes  sur  le 
midy  à  Casai,  où.  il  ne  voulut  qu'on. fit  bruit  de  trom- 
pettes auparavant  que  la  victoire  fut  du  tout  accomplie. 
Bien  allèrent  ils  tous  à  l'église  remercier  Dieu,  et  de 
là  boire  un  coup  pour  aller  visiter  et  recognoistre  la 
citadelle.  Pendant  il  m'envoya  faire  des  depesches  à 
Santia  pour  faire  venir  le  reste  l'armée,  et  d'autres  à 
Thurin  pour  faire  amener  dix  canons  avec  leur  équi- 
page pour  battre  la  citadelle.  Je  ne  veux  oublier  que 
sur  la  minuict  Figuerol  se  sauva  à  cheval  par  la  porte 
de  secours,  et  alla  gaigner  Sainct  Salvadour  et  de  là 
Alexandrie  ;  ce  fut  une  faute  que  la  joye  de  la  con- 
queste  engendra  parmy  nos  chefs,  qui  oublièrent  de 
blocquer  ceste  poi  te. 

La  légère  réfection  prinse,  on  entendit  à  retrancher 

et  barricader  la  citadelle  et  toutes  les  advenues  qu'elle 
avoit  au  dedans  vers  la  ville,  et  au  dehors  aussi  vers 
le  parc,  et  à  asseoir  decoste'  et  d'autre  la  fanterie  j^our 
tirer  aux  defïences  ,  faisant  nuict  et  jour  deux  forts 
corps  de  garde  dehors  et  dedans  pour  empescher  la 
sortie  et  le  secours.  Dans  la  place  il  y  avoit  pour  capi- 
taine ViiK;ent  Guenier,  mantoiian,  avec  cent  hommes 
de  sa  nation  et  les  quatre  cens  Âllemans  qui  y  estoient 
entrez,  la  pluspart  desarmez;  car  ils  furent  prins  si  à 
l'impourveu ,  quils  n'eurent  moyen  de  prendre  leurs 
armes  ;  la  pluspart  mesmes  s'en  estoient  fuis  avec  tant 
d'haste,  qu'ils  laissèrent  le  pourpoint  et  le  chappeau. 
Cela  ne  servit  pas  peu  pour  la  reddition  de  la  place. 
Cette  citadelle  est  fort  grande ,  ayant  bon  fossé  et 
quatre  gros  ravelins  en  forme  de  bastions  qui  la  flan- 
quent do  tous  costez  ;  au  dessous  elle  est  toute  vuide, 
en    caves  et   magazins  tous  voûtez  de  brique,  pour 
loger  les  muni'ions  d'artillerie  et  les  vivres. 

Dans  la  ville  furent  trouvez  froi^  canons  et  deux 
coulevrines,  qui  furent  mises  en  batterie  pour  tirer 
seulement  aux  defïences,  en  attendant  l'artillerie  qui 
devoit  venir  de  Thurin  par  eau.  Il  y  fut  gaigné  six 
cens  bons  chevaux  de  service,  et,  en  rançon  de  ces 
beaux  faiseurs  de  tournois,  de  soixante  à  riuatre  vin^t 

1  o 

mil  escus,  et  force  beaux  habillemens  de  masquarades. 
Lemareschal,  tousjours  prépare' a  la  prévention  des 
accidens,  fit  loger  toute  l'arme'e  dans  les  fiuxbourgs 
et  maisons  des  egliser.  ijui  estoient  environ  la  ville,  et 
barricader  si  bien  que  l'ennemy  ne  les  jieust  enfon- 
cer, s'il  venoit  a  eux  de  jour  on  de  nuict  pour  l«  secours 
de  la  cita'delle.  Durant  quatre  joins  j^ersonne  ne  com- 
parut pour  dire  qui  va-là?  au  cinquiesme,  durant  la 

2J. 

nuict,  on  velt  quelques  feux,  et  ouït  on  des  gens  qui 
crioient  secours  ;  mais  ils  ne  s'arresterent  gneres  en 
place.  On  y  fit  si  bon  guet,  qu'il  en  fut  la  nuict  ensuy- 
vant  attrappé  deux,  que  le  bourreau  fit  chevaliers  de 
son  ordre= 

A  eeste  nouvelle,  tout  le  M  il  an  n  ors ,  le  cardinal  de 
Trente ,  Figuerol'et  les  Genevois  ,  tous  espouvantez , 
commancerent  à  faire  levées  et  à  préparer  armes  et 
argent  pour  venir  au  secours  de  la  citadelle. 

Le  Roy  ayant  receu  par  les  mains  de  Plancy,  que 
le  mareschal  avoit  depesche'  vers  Sa  Majesté,  les  nou- 
velles de  la  prinse  de  Casai ,  en  receut  un  contente- 
ment infîny,  loiiant  aussi  beaucoup  le  bon  ordre  qui 
avoit  esté  donné  pour  combattre  et  emporter  la  cita- 
delle, depeschantàcesfmsle  sieur  de  Montlanbert  tout 
exprés  pour  s'en  resjoiiir  avec  luy,  et  avec  tous  ses 
autres  bons  sei'viteurs,  avec  espérance  que  par  luy- 
mesme  il  luy  feroit  bien-tost  sçavoir  la  finale  réduction 
de  la  citadelle  en  son  obéissance. 

Priant  le  mareschal  de  croire  que,  combien  que  le 
cardinal  de  Mantoiie  se  fust  abouché  avec  le  marquis 
de  Pescaire,  comme  il  luy  avoit  mandé,  qu'il  ne  le  fal- 
loit  pas  pour  cela  tenir  pour  serviteur  de  l'Empereur, 
ayant  pieça  donné  assez  de  notables  preuves  à  Sa 
Majesté  de  l'afFeclion  qu'il  avoit  à  la  prospérité  de  S€s 
affaires. 

Que  les  nouvelles  levées  de  fanterie  et  cavalerie 
qui  se  dressoienten  Allemaigne,  alloient  silaschement, 
par  faute  de  deniers,  qu'il  n'avoit  de  long  temps  que 
craindre  pour  ce  regard,  mesmes  pour  autant  que 
Sa  Majesté  ne  laissoit  cependant  de  diligemment  as- 
sembler nouvelles  forces,  deniers  et  provisions  d'artil- 

lerie  et  de  munitions  de  tous  costez ,  pour  luy  envoyer. 

Que  les  compagnies  des  sieurs  de  Dampville,  d'Au- 
bigny,  de  La  Fayette,  de  La  Guische  et  du  Rollé, 
arriveroient  bien-tost  enPiedmont,  suivies  de  dix  nou- 
velles compagnies  françoises ,  leve'es  par  capitaines 
choisis. 

Aussi  que,  pour  sortir  de  la  tirannie  des  trésoriers,  il 
estoit  sur  le  poinct  de  faire  un  parti  avec  les  marchands 
de  Lyon  ,  afin  que  l'arme'e  de  Piedmont  fust  doresna- 
vant  payée  de  mois  en  mois  ;  mais  que  toutes  ces  dilir 
gences  ser\iroient  de  peu,  si  le  mareschal  ne  donnoit 
ordre  à  faire  monstres  si  rigoureuses  que  les  larrons 
fussent  chastiez,  les  compagnies  complettes  ,  et  les  de- 
niers revenans  bons  mis  en  reserve  deux  jours  après  la 
monstre  faicte,  pour  en  secourir  les  réparations,  l'ar- 
tillerie et  autres  affaires  de  guerre. 

Que  le  retardement  des  payemens  et  du  renfort  ne 
luy  fissent  perdre  courage,  d'autant  que  Sa  Majesté' 
avoit  résolu  de  retrancher  toutes  ses  despences  pour 
servir  à  ceste-cy,  qui  estoit  si  heureusement  et  fruc- 
tueusement employe'e. 

Et  qu'il  luy  seroit  en  fin  pourveu  de  poudres,  bou- 
lets ,  canonniers  et  officiers.  Toutes  ces  promesses,  oies 
que  grandes  et  belles,  firent  comme  les  montagnes 
qui  n'enfantèrent  qu'une  souris,  car  il  ne  s'en  ensuivit 
aucun  eliéct. 

Revenant  à  la  citadelle  de  Casai ,.  elle  se  trouva  si  forte 
et  si  couverte  de  toutes  sortes  d'oflënses,  qu'il  n'y  avoit 
pas  apparence  d'en  venir  à  bout  en  moins  de  six  sep- 
maines,  ores  qu'elle  fust  batue  de  quinze  pièces  d'artil- 
lerie, canons  et  cou'.cvrines  venues  de  Thurin.  Or  le 
mareschal,  quifaisoittousjoursle  compte  de  son  voisin 

plus  avantageux  que  le  sien,  jugeoitque  les  Impériaux 
seroient  si  favorablement  secourus  par  le' duc  de  Flo- 
rence, par  les  Genevois  et  par  les  .Milannois,  qu'ils 
auroient  bien-tost  dressé  une  armée  suffisante  pour  le 
combattre  ou  pour  luy  faire  quitter  le  siège  :  en  tous 
lesquels  evenemens  il  y  avoit  autant  ou  plus  à  crain- 
dre qu'à  espérer.  Consideroit  aussi  que  ceux  qui  se 
laissoient  envelopper  en  ces  partis,  tousjours  douteux 
et  hazardeux,  ne  marchoient  jamais  ny  au  combat,  ny 
au  maniment  des  aCTaires,  si  resoluément  ne  si  asseu- 
rement  que  celuy  qui  avoit  en  main  de  quoy  fuyr 
l'un  et  embrasser  lautre.  Il  assembla  tous  les  sei- 
gneurs au  conseil,  et  leur  remonstra  en  quelle  agita- 
tion il  estoit  pour  Tincertaineté  du  succès  des  af- 
faires ,  et  d'autant  plus ,  que  Sa  Majesté  s'endormoit 
sur  certains  avcrtissemens  qui  luy  estoient  donnez 
d'Italie,  de  l'impuissance  de  l'ennemi  au  secours  de 
la  citadelle 5  et  que  pour  sortir  de  ces  balancemens, 
il  ne  voyoit  autre  expédient  que  de  se  res(  udre  tous 
à  faire  diligemment  un  si  grand  et  si  fort  retranche- 
ment de  la  citadelle  d'avec  la  ville  ,  qu'ils  n'en  pussent 
estre  chassez  par  assaut,  l'ennemi  s'advançantà  ce  se- 
cours ;  que  pour  ce  faire  il  falloit  dés  maintenant  choi- 
sir les  seigneurs  qui  entreprendroient  ceste  deffence, 
avec  toute  l'armée  qui  se  retrancheroit  au  dehors  à  la 
faveur  delà  muraille;  et  cependant  il  feroit  une  course 
en  Piedmont  pour  ramasser,  tant  du  pays  que  de 
Savo3'e ,  quatre  ou  cinq  mille  hommes,  et  trois  mil 
François,  vétérans  des  garnisons,  avec  quelques  douze 
cents  Suisses  qui  s'aprochoient,  et  qu'il  avoit  faict  le- 
ver pour  remplir  les  regimens;  et  qu'avec  quatre  cens 
chevaux  qui  estoient  encores  au  Piedmont,  il  roar- 

olierolt  tousjours  le  long  du  Pau  jusqu'à  Casai,  avec 
une  bonne  ordonnance  de  charrettes  pleines  de  vivres 
Cl  de  munitions,  armées  de  costé  et  d'autre.  Tous  les 
seigneurs  furent  d'advis  que  ce  conseil  estoit  recevable 
en  cas  de  nécessité  extrême,  mais  qu'il  valoit  beau- 
coup mieux  approcher  de  si  près  par  tranchées  et 
mantelets  une  si  furieuse  batterie  contre  le  ravelin 
«[ui  regardoit  vers  la  ville,  qu'on  le  peust  emporter  ; 
car  si  tost  qu'on  seroit  logé  parmi  eux,  ils  rabatroient 
beaucoup  de  leur  brave  résolution,  et  cependant  ne 
perdre  temps  à  importuner  le  Roy  coup  sur  coup 
pour  le  renfort,  et,  à  la  descharge,  de  tous  protester  à 
Sa  Majesté  de  tout  le  mal  qui  en  pourroit  advenir; 
ne  laissant  pour  tout  cela  de  faire  ce  grand  et  fort  re- 
tranchement, lequel  Bonnivet,  Dampville,  Gondrin, 
Salveson  et  Carie  Birague  ,  entreprendroient  de  .cou- 
rageusement deffendre  contre  l'ennemi,  pour  puissant 
qu'il  peust  estre.  Chacun  de  son  costé  mit  la  main  h 
l'œuvre,  et  le  raareschal  à  celle  de  la  batterie  contre 
le  ravelin ,  qui  fut  si  fort  esbranlé  qu'il  y  eut  jour  pour 
y  donner  l'assaut. 

Sera  icy  noté  par  incident  que  le  mareschal  en- 
tretenoit  preS*  du  luy  une  cinquantaine  de  capi- 
taines qui  avoient  esté  tous  voUeurs  ,  brigands  ou 
meurtriers,  et  qui  craignoient  plus  les  mains  de  la 
justice  de  France  que  les  armes  des  ennemis  du  Pied- 
mont  j  et  quand  on  Iny  disoit  f]u'il  ne  devoit  estre 
suivi  de  telles  gens,  il  respondoit  tousjours  :  «Je  les 
entretiens  comme  mcschans,  pour  le  salut  des  gens  de 
bien,  car  je  ne  sçaurois  commander  rien  de  si  bazar- 
deux  à  ceux-cy  qu'ils  no  fassent  teste  baissée  ce  que  je 
ne  voudrois  pas  commander  aux  autres.  »  î^t  de  fuict, 

pour  aller  donner  à  ce  ravelin  il  appela  le  capitaine 
La  Trape,  homme  de  mauvaise  mine  et  fort  mauvais 
garçon,  avec  dix  de  ses  compagnons,  ausquels  il  com- 
manda de  prendre  trois  cens  hommes  que  Bonnivet 
leur  feroit  fournir,  et  de  donner  dans  ce  ravelin ,  et  le 
conquérant  s'y  fortifier.  A  quoy  s' estant  préparez,  je 
les  y  veis  aller  de  mesme  gayeté  qu'on  va  au|^  nopces. 
La  hardiesse,  la  gloire  et  l'amoui-  envers  le  supérieur 
et  bien  facteur,  qui  cause  de  merveilleux  effects,  fit 
que  ceux -cy  donnèrent  si  furieusement  dedans,  et 
s'obstinèrent  si  fort  au  combat  qu'ils  l'emportèrent, 
la  Trappe  y  demeurant  mort ,  et  six  de  ses  compagnons 
avec  une  douzaine  de  soldats  :  le  reste  s'y  fortifia  et 
barricada  contre  l'ennemi.  Geste  heureuse  exécution 
donna  meilleure  espérance  du  reste.  L'artillerie  qui 
estoit  devant  ce  ravelin  fut  tournée  vers  l'autre ,  pour 
en  avoir  mesrae  raison  que  de  cestuy-cy. 

Il  advint,  pendant  qu'on  le  battoit,  que  le  sieur  de 
La  Roche ,  lieutenant  de  la  compagnie  des  gens  de 
pied  de  M.  de  Vassé,  qui  estoit  la  nuit  en  garde  vers 
le  parc  et  du  costé  de  la  porte  de  secours,  fit  si  mal 
son  devoir,  que  le  capitaine  Salines,  espagnol,  avec 
cent  harquebuziers,  entra  dans  la  place  environ  deux 
heures  devant  jour  :  ce  qu'ayant  esté  recogneu,  il  fut 
mis  entre  les  mains  du  prevost,  et  la  faute  mise  à  la 
délibération  du  conseil,  où  il  fut  condamné  à  estre 
passé  par  les  picques;  mais  le  mareschal,  prenant  un 
plus  gracieux  parti,  leur  dict  :  «  Il  est  gentil-homme, 
ceste  mort  porleroit  conséquence  d'infamie  à  sa  pos- 
térité; je  suis  résolu  de  luy  donner  demain  charge  de 
donner  l'assaut,  avec  la  compagnie  qu'il  commande, 
à  ce  ravelin  :  si  la  fortune  luy  est  si  favorable  qu'il 

ça  revienne,  le  liazard  qu'il  aura  couru  servira  d'ex- 
piation à  son  pèche' j  si  aussi  il  y  meurt,  au  moins  se- 
ra-t-il  mort  glorieusement  en  servant  son  prince.  » 

Geste  résolution  fut  trouve'e  fort  louable,  et  le  gen- 
til-homme l'accepta  avec  action  de  grâces,  et  se  pré- 
para comme  bon  chrestien  à  cest  assaut,  auquel  vail- 
lamment combattant  il  mourut,  le  ravelin  conquis  : 
dont  le  mareschal  conceut  grande  espérance  pour  le 
reste.  Mais,  ne  voyant  pour  cela  ceux  de  dedans  aucu- 
nement estonnez,  et  craignant  tousjours  le  secours,  il 
print  un  fort  hazardeux  parti  poui  en  avoir  la  fin  ; 
c'est  qu'il  proposa  de  mettre  l'artillerie  dans  le  fossé, 
à  dix  pas  des  murailles,  pour  tirer  dans  ces  voultes  du 
chasteau  ,  et,  y  avant  fait  ouverture,  jetter  dedans  trois 
ou  quatre  cacques  de  poudre  pour  faire  voiler  tout  en 
l'air.  Il  n'y  eut  gueres  de  capitaines,  commissaires  de 
l'artillerie,  ny  autres,  qui  ne  demeurassent  estonnez  à 
si  dangereuse  exécution.  Quoy  voyant,  il  appella  le 
sieur  de  Richelieu,  gouverneur  de  Couitemille,  et  qui 
mourut  maistre  de  camp  devarit  Bourges  lorsque  le 
sieur  d'Yvry  et  les  Huguenots  la  defTcndoient  contre 
le  roy  Charles  neufiesme  avec  le  colonel  des  Suisses, 
et  dit  à  chacun  d'eux  :  «  Je  vous  prie  m'amener  ce  soir 
chacun  deux  cens  des  plus  déterminez  soldats  que 
vous  ayez,  pour  m'aider  à  dresser  une  batterie  dans 
le  fosse',  avec  deux  cens  pionniers  que  j'auray  avec 
moy.  »  Chacun  d'eux  à  l'heure  dicte  s'y  trouva  avec 
ses  gens,  et  lors  les  pionniers  commencèrent  à  travail- 
pour  abattre  tant  du  fosse  que  l'artillerie  y  peust  des- 
cendre, le  maresclial  y  mettant  la  main  luy  mesme  : 
quoy  appel  ceu  par  lesdicfs  sieurs  de  Richelieu ,  Fiolic, 
et  commissaires  de  l'artillerie ,  ils  le  vindrent ,  tous 

d'un  commun  accord,  prendre  par  le  corps,  et  le  ti- 
rèrent hors  de  là,  se  plaignant  de  l'injure  qu'il  leur 
faisoit,  ne  les  estimans  pas  assez  courageux  uy  sufii- 
sans  pour  faire  ces  approches,  quelques  dangereuses 
qu'elles  fussent;  qu'il  devoit  suttire  à  luy  qui  estoit 
leur  chef,  et  de  la  vie  duquel  dependoit  le  salut  de 
l'armée  et  de  ceste  conqueste  aussi,  de  commander,  et 
à  eux  d'obéir.  Ceste  amoureuse  etaffëctionne'eremons- 
trance  luy  attendrit  tellement  le  cœur,  qu'il  en  laissa 
eschaper  une  larme  ou  deux,  leur  disant  :  «  Vous  vou- 
lez donc,  mes  amis,  que  je  me  monstre  indigne  de  la 
gloire  que  vos  intrépides  courages  m'ont  acquise?  »  Il 
sarresla  toutesfois  un  peu  à  l'escart,  et  en  lieu  d'oii  il 
voyoit  et  ordonnoit  tout.  Dés  que  les  ennemis  ouyrent 
ce  remuement,  ils  tirèrent  incessamment  harquebu- 
zades  aussi  menu  que  gresle  ,  qui  emportèrent  en 
moins  de  rien  une  trentaine  de  pionniers,  Bout  on 
remplit  les  gabions,  et  quelques  soldats  aussi. 

Soudain  on  meit  la  main  à  dresser  les  plates-formes 
pour  quatre  canons,  où  la  besongne  se  trouva  si  chaude, 
qu'en  moins  de  rien  vingt -cinq,  que  François,  que 
Suisses,  y  furent  tuez  ou  blessez,  et  tous  par  la  teste. 
Tant  y  a  que  l'artillerie  fut  descendue  et  mise  en  bat- 
terie ,  et  faictes  de  costé  et  d'autre  de  petites  traverses 
de  terre  pour  couvrir  les  commissaires,  les  canonniers 
et  leurs  poudres ,  et  un  corps  de  gens  de  guerre  pour 
la  garde.  Le  mareschal ,  voyant  les  choses  en  bon  train  , 
fit  donner  un  escu  à  chacun  de  ceux  qui  avoient  tra- 
vaillé, et  porter  à  boire  et  à  manger  à  ceux  qui  furent 
mis  en  garde. 

Dés  que  le  jour  commença  à  paroistre ,  les  quatre 
pièces  commencèrent  aussi  à  tirer  dans  ces  voûtes  :  à 

la  centiesme  voilée  on  commença  à  faire  un  peu  de 
jour  dedans  à costé d'une  canonnière.  L'ennemi,  tirant 
incessamment,  blessa  plus  de  cinquante  hommes  ;  mais 
sur  le  niidy,  craignans  cela  mesme  que  le  mareschal 
avoit  projecté,  et  à  quoy  ils  ne  pouvoient  plus  remé- 
dier, les  quatre  cens  Allemans  qui  estoient  dedans  les 
plus  forts,  persuadez  et  intimidez  par  nos  truclie- 
mans,  qui  leur  parloient  toute  la  nuict  de  dessus  ces 
ravelins,  commencèrent  à  se  mutiner  et  à  dire  qu'il 
ne  se  falloit  perdre  en  s'obstinant  par  trop  à  deffëndre 
une  place  qui  avoit  desja  perdu  deux  mains,  et  à  qui 
on  coupoit  les  pieds.  Le  capitaine  Salines  et  Vincent 
Guerrier,  qui  s'y  voulurent  opposer,  coururent  liazard. 
En  somme,  sur  les  deux  heures  après  midy,  ils  don- 
nèrent la  chamade ,  et  commencèrent  à  parlementer  : 
ayans  donné  ostage ,  le  mareschal  commanda  au  sieur 
de  Richelieu  et  Francisque  BeVnardin  d'aller  traiter 
avec  eux ,  et  de  m'y  mener  pour  coucher  la  capitula- 
tion par  escrit ,  avec  Gaspard  Holster,  l'un  des  truclie- 
mens  de  la  langue  germanique,  pour  leur  accroistie 
la  crainte  ,  pourtant  plustost  parvenir  à  la  reddition  de 
la  place. 

jVous  les  tronvasmes  fort  hauts  à  la  main ,  deman- 
dans  larlillerie,  munitions,  bagues,  et  toutes  autres 
choses  estans  dans  la  place,  sortir  en  bataille,  ensei- 
gne desployéc  et  tabourin  sonnant,  et  terme  de  huict 
jours  pour  se  rendre  s'ils  n'avoient  secours,  et  que  ce- 
pendant tous  actes  d'hostilité'  cessassent.  Je  mis  leurs 
demandes  par  articles,  lesquels  ledicl  de  Hichelieu  et 
moy  allasraesmonstrerau  mareschal,  qui  accorda  la  sor- 
tie en  armes,  bagues  sauves  ;  l'artillerie  et  munitions  qui 
estoient   dedans   appaitcnans   au    duc    de   Manloiie, 

qu'il  les  envoyeroit  prendre  quand  il  les  vaudroit; 
mais  que  quant  à  celles  qui  se  trouveioient  appartenir 
à  l'Empei-eiir,  elles  demeureioient  au  Roy,  et  qu'ils 
n'auroient  autie  terme  que  de  vingt-quatre  heures 
pour  sortir,  à  condition  que,  leur  venant  secours,  ils  de- 
meureroient  quittes  de  leur  parole.  Aucuns  trouvèrent 
ces  capitulations  advantageuses  pour  l'ennemy,  mais 
cela  demeure  renversé  par  la  nécessité  des  affaires,  qui 
estoient  en  si  mauvais  terme  ,  qu'il  ne  se  falloit  obsti- 
ner sur  les  compositions  de  l'accord ,  afin  de  gaigner  le 
temps  et  dissiper  les  forces  de  l'ennemy,  comme  il 
succéda  depuis.  Qui  s'arreste  par  trop  aux  cérémonies, 
est  souvent  mal  disné  et  pirement  partagé. 

Nous  retournasmes  dedans  pour  leur  communiquer 
ce  qui  avoit  esté  accordé,  les  lansquenets  appeliez  ; 
mais,  persistans  Salines  et  Guerrier  à  vouloir  avoir  ces 
liuict  jours  de  terme,  -les  Allemans,  qu'Holster  avoit 
eschauffez,  commencèrent  à  se  mutiner  et  à  dire  qu'ils 
rendroient  eux-mesmes  la  place  à  compositions  si  to- 
lerables  qu'estoient  celles-là;  de  façon  que  le  gouver- 
neur signa  avec  les  autres  chefs  ,  Salines,  par  bra- 
vade espagnolle ,  n'y  ayant  voulu  intervenir.  Le  ma- 
reschal,  voyant  les  choses  accordées,  en  receut  une 
extrême  joye,  qui  fut  soudain  contrepesée  de  la  crainte 
du  secours.  Et  de  fait,  il  fit  incontinent  assembler  tous 
les  seigneurs,  ausquels  ilremonstra  que,  combien  que 
le  fruict  de  la  victoire  fust  prest  à  cueillir,  que  neant- 
moins  le  serpent  qui  le  gardoit  nous  pourroit  bien 
mordre  si  on  ne  le  veilloit  de  prés;  qu'il  les  prioit  de 
monter  à  cheval  avec  luy,  pour  aller  si  bien  loger  et 
barricader  l'armée,  que  l'ennemy,  venant  au  secours, 
ne  la  peust  enfoncer  de  pas  un  des  costez ,  et  à  ces 

fins,  des-maintenant  couppcr  les  arbres  et  traverser 
tous  les  chemins,  sur  lesquels  il  faudroit  tenir  force 
sentinelles;  et  que  tous  les  chefs,  tant  colonnels  que 
capitaines  et  autres,  prinsent  resolution  de  coucher  et 
veiller  armez  les  vingt -quatre  heures,  pour  pourvoir 
à  intrépidement  repousser  l'ennemy,  lequel  n'avoit 
point  tant  de  forces  assemble'es  qu'il  peust  entrepre- 
dre  le  jeu;  que  luy,  avec  Richelieu  et  Salveson,  pren- 
droient  garde  età  la  ville  et  à  la  citadelle,  afin  que  chose 
quelconque  ne  peust  interrompre  l'espérance  victo- 
rieuse en  laquelle  ils  vivoient.  A.insi  dict,  ainsi  fut -il 
f.iict,  Bonnivet,  Dampville  et  les  autres  seigneurs 
ayans  prins  chacun  sa  place  pour  la  defiendre  jusques 
au  dernier  souspir. 

Le  mareschal  ordonna  les  corps  de  garde  de  la  ville, 
et  deux  cens  hommes  qui  alloient  en  quatre  esquadres 
de  rue  à  autre,  faisans  la  patrouille  pour  contenir  le 
dedans  en  crainte.  Si  tost  que  la  nuict  fut  venue,  le 
mareschal  commanda  à  tous  les  siens  de  se  tenir  près 
de  luy  avec  leurs  armes,  pour  exécuter  les  commande- 
niens  qu'il  leur  donneroit.  Sur  les  dix  heures  du  soir 
on  coramança  à  voir  des  feux  tout  le  long  de  la  mon- 
tagnedu  Montferrat,  à  sept  ou  huictcenspasde  la  ville, 
et  à  ouïr  plusieurs  harquebuzades  et  des  voix  crians 
secours;  mais  nul  ne  fut  jamais  si  hardy  que  de  ve- 
nir sonder  le  gué.  A  ces  voix  le  maresclial  commanda 
à  Salveson  d'aller  dire  à  ces  seigneurs  que  ils  jet- 
tassent  dehors  cinquante  cellades  avec  quelques  har- 
quebuziers,  pour  descouvrir  ce  quec'estoit;  il  fut  ainsi 
faict,  et  ne  fut  trouvé  qu'une  douzaine  d'harquebuziers, 
lesquels  avec  un  capitaine  furent  chargez  et  prins,  et 
confessèrent  que  le  marquis  de  Pescaire  estoit  à  demy- 

lieuëdelà  avec  sept  cens  chevaux  et  deux  mil  liarque- 
buziers,  pour  essayer  s'il  pourroit  trouver  ouverture 
pour,  jetter  gens  et  farines  dans  la  citadelle. 

Ceste  secousse  donnée,  on  demeura  environ  deux 
lîeures  en  relasclie;  mais  sur  les  deux  heures  après  mi- 
nuict  on  n'entendit  plus  que  hue'es,  harquebuzades  et 
voix  crians  secours.  A  ceste  recharge,  que  tout  reten- 
lissoit  de  voix ,  de  feux ,  de  trompettes ,  de  tabourins 
et  d'harquebuzades  plus  espouvan tables  la  nuict  que 
le  jour ,   le   mareschal    se    trouva   non    pas    effrayé  , 
mais  si  vivement  surprins  de  l'appréhension  delà  perte 
de  ses  labeurs ,  que  parlant  à  moy  je  recognus  qu'il  y 
avoit  de  l'équivoque  en  ce  qu'il  me  commandoit;  lors, 
faisant  semblant  de  n'avoir  pas  bien  entendu  ce  qu'il 
me  vouloit  dire  ,  je  luy  respondis  :  «  Monsieur,  je  crois 
que  ']Ay  mal  entendu  vostre  commandement;  est  ce 
cela  ou  cela?  »  Revenant  à  luy  et  les  mains  jointes  au 
ciel,  il  commença  à  prier  Dieu,  et  puis  me  dict  :  «  La 
crainte  et  l'espérance  me  tiennent  en  telle  transe,  que 
je  voudrois  estre  de  tous  costez  et  je  ne  puis;  courez  à 
ces  seigneurs,  et  leur  dictes  qu'ils   facent  faire  force 
feux,  force  cris,  et  que  chacun  deffende  ce  qui  luy  a 
esté  baillé  eu  garde,  sans  permettre  qu'aucun  sorte 
des  tranchées.  »  Toute  la  nuict  se  passa  en  ces  craintes 
et  en  ces  algarades.  Soudain  que  le  jour  commença  à 
poindre  le  mares  chai  monta  à  cheval,  alla  visiter  l'ar- 
mée, trouva  chacun  en  bon  ordre,  les  armes  au  poing 
et  délibérez  à  bien  faire.  Il  loiia  et  renvoya  un  chacun  , 
leur  disant  par  raillerie:  «  Vous  avez  ,  mes  amis,  un 
advantage  sur  moy,  que  parmy  vos  veilles  vous  avez 
estonné  nos  enneinis ,  et  moy  je  suis  demeuré  dans  la 
ville  à  faii'e  danser  nos  belles  amies.  » 

Ayant  conféré  avec  les  seigneurs ,  il  fut  advisé  d'aller 
haster  l'horloge  d'environ  trois  heures,  à  fin  que  sur 
ceste  amorce  l'ennemy  se  preparastà  sortir.  De  mesme 
suitte  il  envoya  Richelieu  vers  ceux  de  dedans,  pour 
leur  dire  que  la  nuictleur  avoit  faict  recognoistre  Tim- 
possihilité  du  secours,  et  que,  l'heure  s'advançant,  ils 
donnassent  ordre  à  leur  sortie,  sinon  que  l'artillerie 
recommenceroit  ses  jeux.  La  response  fut  qu'ils  s'ap- 
percevoient  bien  que  l'horloge  avoit  esté  advancée, 
et  neantnioins  qu'ils  se  trouveroient  prests  à  l'heure 
convenue.  Et  de  faict,  sur  deux  heures  après  midy,  leur 
ayant  envoyé  des  charrettes  pour  emporter  leurs  ba- 
gaiges  et  leurs  blessez,  iis  commencèrent  à  remuer 
mesnage  ;  quoy  sceu  ,  le  mareschal  fit  estendre  partie 
de  l'année  tout  le  long  des  rues  par  où  ils  dévoient 
passer,  et  l'autre  aussi  par  le  dehors,  et  en  bataillons 
que  l'ennemy  pourroit  voir  en  sortant. 

L'heure  venue,  les  sieurs  de  Riclielieu  et  Francisque 
Bernardin  les  allèrent  faire  sortir.  Il  y  avoit  environ 
quatre  cens  lansquenets,  aucuns  armés  à  blanc  jusques 
à  la  partie  du  milieu  ;  quatre  vingts  Mantoîians  et 
presque  autant  d'P^spagnols  qui  faisoient  la  queue. 
Salines,  marchant  en  teste,  lit  la  révérence  au  mares- 
chal, luy  disant  que  si  tous  ces  brodes  eussent  esté  Sa- 
lines, il  n'eust  pas  eu  si  bon  marché  de  la  place  ;  à  quoy 
il  respoiidit  :  «  Si  vous  estes  si  brave  que  vous  vous 
estimez,  prenez  le  hazard  de  rentrer  encor  dedans  la 
place,  et  vous  verrez  comme  je  sçay  chaslier  les  auda- 
cieux. »  Le  capitaine  Charry,  lieutenant  de  Salveson  , 
fut  mis  à  la  garde  de  la  citadelle  avec  deux  cens 
hommes,  et,  peu  de  jours  après,  le  capitaine  Bess.iy, 
brave  gentil-homme  et  de  jugement  fort  incur  et  re- 

tenu,  en  eut  du  Roy  la  capitainerie  et  le  gouverne- 
ment. Soudain  furent  députez  gens  à  reparer  les 
bresches  de  tous  costez  et  à  terreplaner  par  tout.  Ce- 
pendant que  les  seigneurs  et  l'armt'e  prindrent  quelque 
relasche  et  repos  de  tant  de  veilles  et  de  labeurs  par 
eux  diversement  endurez  ,  le  marescbal  voulut  i>e- 
cognoistre  quelle  estoit  l'arrae'e  ;  il  trouva  qu'en  la 
conqueste  et  aux  combats  de  ceste  place  il  avoit  perdu 
environ  quatre  cens  soldats,  et  force  pionniers  pour  rien 
comptez  en  ce  jeu  là. 

Il  depescha,  deux  jours  après  la  prinse,  le  sieur  de 
Montravel  pour  en  porter  les  nouvelles  au  Roy,  et 
le  lendemain  d'après  le  gênerai  Coyffier,  sur  divers 
affaires  particuliers  qu'il  desiroit  estreremonstrez  à  Sa 
Majesté  pour  en  rapporter  promesse  convenable;  mesrae 
il  le  chargea  de  Testât  des  despenses  qu'on  avoit  esté 
contraint  faire,  tant  à  la  fortification  et  avictuaillement 
de  Santya  comme  aussi  à  la  conqueste  de  Casai  :  fut 
aussi  chargé  de  remonstrer  que  le  marescbal  avoit, 
pour  parvenir  à  heureuse  fin  de  ces  conquestes,  esté 
contraint ,  les  moyens  luy  defaillans  de  la  part  du 
Roy,  de  s'engager  de  tous  costez,  et  mesmes  de  desgar- 
nir les  places  de  Piedmont  de  vingt  canons,  de  six 
coulevrines ,  de  six  mil  boulets  et  de  cent  milliers  de 
poudre,  partie  despendus  aux  batteries,  et  partie  mis  à 
Yvrée,  Masin,  Santia  et  Casai. 

Qu'il  pleust  au  Roy  diligemment  ordonner  que  les 
poudres  et  les  boulets  soient  remplacez,  et  des  cuyvres 
envoyez  avec  argent  pour  faire  nouvelle  fonte  d'artil- 
lerie à  Pignerol. 

Qu'il  pleust  à  Sa  Majesté  ordonner  le  payement  des 
dix-huict  mil  escus  promis  à  ceux  qui  avoient  dressé 

l'entreprinse  de  Casai,  et  que  le  capitaine  Pondesture, 
promoteur  de  celle  de  Verceil  et  de  ceste-cy,  eust  une 
compagnie  de  gens  de  pied ,  avec  quatre  cens  escus  de 
pension  en  l'espargne. 

Que  les  ruines  de  la  citadelle  de  Casai  ne  pouvoient 
eslre  reparées  à  moins  de  quatre  mil  escus,  et  deux 
autres  mille  pour  la  fournir  de  vivres. 

Qu'en  attendant  la  volonté  de  Sa  Majesté  sur  celuy 
qui  auroit  à  commander  en  la  citadelle ,  le  capitaine 
Charry,  lieutenant  de  Salveson  ,  avoit  esté  mis  dedans  ; 
et  qu'à  ce  propos  il  suppliast  Sa  Majesté  d'en  pourvoir 
le  capitaine  Bessay,  qu'elle  cognoissoit  pour  brave  et 
fidèle  gentil-homme.  Parlera  au  Roy  sur  le  faict  des 
conte  de  Desane,  Vallence  et  marquis  de  Final,  à  fin 
que  Sa  Majesté  ordonne  pour  les  uns  et  pour  les  autres 
ce  qu'il  luy  plaira. 

Que  la  vertu,  la  valeur  et  la  diligence  de  Salveson 
seroient  propres  à  la  conduicte  et  gouvernement  de 
Casai,  où  il  le  lairroit  commander  en  attendant  que 
Sa  Majesté  en  eust  mandé  sa  volonté  ;  et  que  au  cas 
qu'elle  eust  pour  agréable  de  luy  en  donner  la  charge , 
qu'il  luy  sembloit  que  Sa  Majesté  ne  sçauroit  com- 
mettre celle  de  Verrue  à  capitaine  qui  le  meritast 
mieux  que  Tilladet  l'aisné,  qui  s'estoit  tousjours  fort 
sagement  déporté  en  tous  les  endroicts  où  il  l'avoit 
employé. 

Sur  tout  ledict  sieur  gênerai  Coyffier  fut  expressé- 
ment chargé  de  remonstrer  au  Roy  avec  combien  de 
diligence  et  valeur  Bonnivet  et  Dampville  avoientservy 
en  toutes  sortes  d'occasions ,  mesmes  aux  sièges  d'Yvrée, 
de  Masin,  fortification  de  Santia  et  prinse  de  Casai  ; 
que  l'honneur  estant  le  loyer  et  l'esperon  de  la  vertu  , 
29.  24 

il  la  supplioit  faire  du  bien  et  de  Ihonneur  à  Bonnivet, 
qui  estoit  fort  mal-aisé  en  ses  affaires  particulières ,  et 
audict  sieur  de  Darapville  des  démonstrations  du  con- 
tentement qu'elle  avoit  de  sa  valeur,  asseurant  Sa  Ma- 
jesté que,  si  Dieu  luy  donnoit  vie,  ce  seroit  un  grand 
capitaine  et  qu'il  ne  devroit  gaieres  de  retour  à  son 
père;  sur  toutes  choses,  de  très  humblement  supplier 
Sa  Majesté  vouloir  de  bonne  heure  adviser  aux  moyens 
nécessaires  pour  soustenir  et  repousser  ce  grand  orage 
des  forces  que  l'Empereur  preparoit  diligemment  de 
tous  costez,  et  ne  pas  attendre  que  la  coignée  fust  au 
pied  de  l'arbre  ;  que  le  repentir  du  mal  qui  seroit  suc- 
cédé seroit  tardif  et  inutile  ;  que  les  conseils  ,  les  re- 
monstrances  et  les  supplications  dévoient  procéder  de 
luy,  et  de  Sa  Majesté  la  puissance,  les  moyens  et  la 
bonne  fortune  ;  et  qu'elle  se  devoit  souvenir  qu'au  de- 
meslement  des  grands  affaires  toute  petite  erreur  ou 
retardement  apportoient  tousjours  des  dommages  irré- 
parables ;  enfin,  que  le  hazard  de  sa  vie  sera  celuy,  avec 
l'adsislance  de  Dieu,  qui  empeschera  qu'il  ne  perde 
ce  qu'il  a  conquis  sous  la  favorable  fortune  de  son 
prince,  suppliant ,  à  ces  fins,  que  la  nécessité  soit  celle 
qui  range  Sa  Majesté  à  cela  mesme  que  ses  raisons  ne 
luy  ont  cy-devant  sceu  persuader  ;  autrement  qu'il  ne 
se  faut  promettre  que  toute  perte  et  ruine  ,  autant  des 
anciennes  que  des  présentes  conquestes. 

Qu'estant  deu  à  toute  l'armée  trois  mois,  sans  nou- 
velles du  quatriesme,il  prevoyoit  une  future  mutinerie; 
qu'il  luy  estoit  bien  permis  de  combattre  et  de  bazar- 
der son  corps  au  service  de  Sa  Majesté,  mais  non  pas 
l'Estat  qui  luy  estoit  baillé  en  garde  :  il  prevoyoit 
toutes-fois    que  tous  les  malheurs  que   ces  delfàuls 

pourroient  apporter  luy  seroient  attribuez,  et  que  pour 
ceste  raison  il  suppliast  Sa  Majesté  ne  trouver  mauvais 
qu'il  luy  representast  ouvertement  tout  ce  qui  en  es- 
toit,  et  que,  dés  maintenant  comme  pour  lors,  il  pro- 
testast,  avec  la  révérence  qu'il  devoit  a  Sa  Majesté, 
qu'il  n'y  auroit  point  de  sa  coulpe  ;  qu'il  ne  desiroit 
pas  que  Sa  Majesté  entrast  en  considération  sur  ce  qui 
luy  pourroit  faire  perdre  et  la  réputation  et  la  vie  de 
luy,  mais  bien  en  celle  qui  regardoit  la  propre  con- 
servation de  son  Estât,  aujourd'huy  reduict  en  un  dan- 
gereux bransle,  sauvant  lequel  tout  ce  qui  le  regardoit 
demeure roit  aussL 

Que  des  cent  mil  escus  qui  dévoient  arriver,  à  sça- 
voir  les  cinquante  mil  pour  les  Suisses,  et  les  autres 
pour  fournir  aux  despences  ja  faictes  pour  les  batte- 
ries et  artillerie  de  Yvrée,  Masin,  et  pour  le  rembour- 
sement de  ce  que  luy  mesme  avoit  advancé  du  sien  , 
il  avoit  faict  faire  monstre  aux  Suisses,  aux  Allemans 
et  aux  François,  pour  un  mois  seulement,  à  tous  les- 
quels il  avoit  desparty  ces  cent  mille  escus ,  résolu  de 
patienter  sur  l'attente  d'une  autre  assignation  pour  eux 
et  pour  luy,  plustost  que  de  mettre  au  hazard  la  moin- 
dre chose  qui  regardast  le  service  du  Roy. 

Que  le  sieur  Flaminio  Paleologo,  bastard  delà  mai- 
son de  Montferrat,  estoit  venu  présenter  son  service  au 
mareschal,  lequel  ne  l'avoit  voulu  accepter  sans  com- 
mandement de  Sa  Majesté,  à  laquelle  il  n'en  vouloit 
dire  ny  bien  ny  mal ,  ne  l'ayant  encores  cognu ,  et  qu'il 
estimoit  que  la  crainte  de  perdre  ses  biens  qui  estoient 
proches  de  Casai ,  le  conduisoit  à  ce  party  ;  qu'il 
avoit  esté  recentement  asseuré  que  les  sept  mil  Aile- 
mans  nouvellement  levez  sous  Madruce  au  conté  de 

24. 

Tirol ,  estoient  arrivez  à  Voguiere  ;  par  où  Sa  Majesté 
devoit  désormais  recognoistre  que  ceux  qui  luy  avoient 
escrit  qu'il  n'en  viendroit  point ,  se  Festoient  imaginez 
en  jouant  aux  quilles. 

En  l'affliction  de  ces  dépits  et  en  ces  recullements 
des  choses,  desquelles  son  honneur  despendoit,  il  es- 
crivit  au  Roy  qu'il  n'estoit  pas  de  ces  asnes  qui  avoient 
la  peau  si  dure  qu'ils  ne  sentoient  point  l'esperon, 
ains  qu'il  l'avoit  si  sensible  qu'au  moindre  branslement 
de  la  jambe  il  se  ressentoit  des  trop  lourdes  picqueures 
que  ses  mal-vueillants  luy  donnoient  tous  les  jours  ; 
que  Dieu  seul,  protecteur  des  innocents,  l'en  garenti- 
roit  ;  qu'il  supplioit  tres-humblement  Sa  Majesté'  vou- 
loir désormais  recognoistre  que  plus  grande  en  estoit 
la  perte  pour  elle  que  n'estoit  le  mespris  de  luy,  au- 
quel le  courage  demeuroit  invincible  pour  le  ressen- 
timent de  ce  qui  le  regardoit ,  mais  non  pour  celuy 
des  affaires  d'elle.  Le  duc  de  Guise,  lequel  en  l'ab- 
sence du  connestable  manioit  lors  le  gouvernement  de 
l'Estat,  fut  persuade'  par  aucunes  âmes  scélérates  que 
ceste  offrande  estoit  de  droict  fil  porter  sur  l'autel  de 
luy,  qui  n'en  devoit  négliger  le  ressentiment  :  tant  y  a 
qu'ils  le  mirent  si  avant  aux  altères,  qu'il  estoit  sur  le 
poinct  de  depescher  un  gentil-homme  exprès  vers  le 
mareschal  pour  avoir  l'interprétation  de  ces  paroles , 
si  le  Roy,  de  puissance  absolue,  ne  l'en  eust  empesche', 
luy  promettant  de  depescher  vers  le  mareschal  le  se- 
crétaire Sarred,  qui  avoit  charge  de  ses  affaires  parti- 
culiers en  Cour.  Les  amis  du  mareschal  l'avoient  ainsi 
practique'  à  l'endroit  de  Sa  Majesté',  pour  suffoquer  les 
aigreurs  et  de  l'un  et  de  l'autre,  jusqu'à  luy  avoir  baille' 
par  escrit  la  forme  de  la  responce  qu'il  devoit  faire. 

Sarred  arrive,  on  sceut  de  luy  tout  le  discours  de  sa 
légation,  qui  poi'toit  par  mots  exprès  qu'il  n'y  avoit 
médecine  plus  propre  à  consolider  ces  playes  que  de 
seulement  advouër  d'avoir  inadvertamment  signé  la 
depescbe ,  à  la  relation  de  moy,  sans  pénétrer  plus 
avant. 

Soudain  que  Sarred  toucha  ceste  corde,  le  raares- 
clial,  qui  avoit  le  sentiment  fort  délicat,  luy  respondit: 
«  Mon  amy,  vous  ne  deviez  pas  venir  icy  pour  me  per- 
suader, comme  vous  faictes,  et  ceux  aussi  qui  vous  ont 
envoyé' ,  de  nie  déclarer  moy-mesme  un  sot  en  grosses 
lettres   et  indigne  de  la  charge  que  je  tiens,  en  ad- 
vouant  que  j'ay  signé  à  la  voilée,  et  par  la  relation  d'au- 
truy,  toutes  mes  depesches,  et  que  par  là  je  ruine  celuy 
mesme  qui ,  en  faisant  celle-cy,  me  ramentut  (0  en  la 
présence  du  président  Birague  que  je  ne  devois  prendre 
le  vol  si  haut  que  j'ay  faict,  non  à  autre  intention  que 
pour  prévenir  la  coulpe  des  misères  parniy  lesquelles 
on  enveloppe  presque   volontairement  le  service  du 
Roy   et   mon  propre   honneur.    D'estimer  que  j'ayc 
adressé l'ofi'rande  à  M.  de  Guise,  duquel  la  bonté  et  la 
valeur  me  sont  de  longue  main  cogneuës  ,  ce  seroit 
vouloir  demander  gages  aux  messiers  :  ces  misères  ne 
se  rapportans  doncques  qu'à  la  seule  nécessité  des  de- 
niers,  desquels  il  n'est  pas  le  distributeur,  ains  ceux 
qui  en  ont  et  la  charge  et  la  surintendance,  lesquels 
font  comme  les  médecins  qui,  parmy  les  maladies  d'au- 
ti  uy  ne  recognoissent  pas  les  leurs  propres  ,  ce  ne  peut 
donc  estre  qu'à  eux  que  je  parle ,  les  tenans  plus  nc- 
gligens  et  inconsiderez  qu'ils  ne  devroyent  estre  où 
il  se  traicte  du  service  du  commun  et  non  de  mon  par- 
')  Me  rappela. 

ticulier.  E  à  la  vérité,  si  mes  intentions  se  fussent 
addressëes  à  M.  de  Guise ,  je  le  tiens  pour  prince  si 
généreux  et  de  mes  anciens  seigneurs,  qu'il  ne  l'eust 
trouvé  mauvais  et  qu'il  m'en  eust  aussi  amiablement 
contenté  que  je  désire  le  servir  et  honnorer,  comme 
je  suis  seur  qu'il  a  de  longue  main  recogneu.  »  Ces 
responces  fort  honnorables  furent  loiiées  et  bien  re- 
ceuës  •,  mais  neantmoins  le  cardinal  de  Lorraine  ,  qui 
estimoit  avoir  quelque  part  au  pacquet ,  monstra  de- 
puis que  les  remuantes  cendres  de  son  esprit  en  avoyent 
caché  quelques  bluettes ,  qui  luy  servirent  tousjours 
depuis  d'allumettes  au  reculement  du  mareschal,  qui 
pouvoit  bien  dire  que  peu  de  gens  l'aidoient  à  bien 
faire,  mais  beaucoup  à  tout  perdre. 

Remonstra  aussi  au  Roy  de  mesme  suitle  qu'il  estoit 
corabatu  de  quatre  divers  inconveniens ,  le  moindre 
desquels,  s'il  n'y  estoit  soudain  pourveu ,  n'estoit  que 
trop  suffisant  pour  ruiner,  ou  au  moins  faire  une  dan- 
gereuse bresche  à  l'Estat.  Le  premier,  c'est  la  nécessité 
extrême  en  laquelle  l'armée  estoit  réduite,  estant  deu 
aux  Suisses  près  de  quatre  mois,  aux  François  cinq, 
six  aux  Italiens,  sept  aux  chevaux  légers,  et  huict  à 
l'artillerie  :  de  manière  qu'on  ne  lisoit  aux  visages  des 
uns  et  des  autres  que  toutes  contenances  et  intentions 
lendantes  à  tout  quitter  ou  à  se  mutiner  ;  que  si  en  cela 
il  n'y  avoit  que  la  seule  parole  de  luy,  ce  seroit  peu 
de  chose,  mais  que  tout  l'Estat  en  gros  en  dependoit, 
avec  la  réputation  qui  sert  de  beaucoup  au  maniement 
et  de  l'Estat  et  des  armes,  les  playes  desquels  estoient 
tousjours  attribués  non  au  deffaut  de  celuy  à  qui  ils 
appartenoient  en  propriété ,  mais  de  celuy  qui  en  avoit 
l'administration  et  la  charge  j  qu'il  ne  permettroit  ja- 

mais,  tant  que  l'ameluy  batroit  au  corps,  que  la  pros- 
périté' des  ennemis  sei  vit  de  mal-heur  à  la  France,  qui 
avoit  de  tout  temps  généreusement  triomphé  de  ses  en- 
nemis ;  que  c'estoit  à  gens  faillis  de  cœur  de  se  laisser 
abatre  par  la  crainte  ou  par  l'espargne,  et  lors  mesmes 
((u'il  est  question ,  comme  il  est  aujourd'huy,  de  re- 
pousser les  efforts  de  la  fortune  avec  intrépide  courage. 

Le  second  ,  que  les  seigneurs  ,  gentils-hommes  , 
hommes  d'armes,  et  autres  qui  avoient  charge  en  Pied- 
mont,  ne  cessoient  de  le  presser  pour  avoir  congé'  d'aller 
faire  un  tour  en  leurs  maisons,  pour  solliciter  leurs 
procez  ;  autrement  qu'ils  en  torabcroient  par  la  main 
de  ceux  qui  estoient  a  leur  aise,  jouissans  du  repos  de 
leur  patrie,  et  qui  se  sçavoient  servir  fort  à  propos  de 
l'occasion  que  leur  absence  leur  apportoit ,  et  à  la- 
quelle les  cours  de  parlement  ne  s'arrestoient  gueres  : 
entre  autres  les  sieurs  d'Aubigny  ,  conte  de  Rolle',  de 
Gordes,  de  Terrides ,  et  La  Motte  Gondrin  l'en  pres- 
soient  fort,  et  à  nul  desquels  il  ne  l'avoit  voulu  accor- 
der, sur  l'asseurance  qu'il  leur  donnoit  que  Sa  iVIajeste' 
accorderoit  une  surceance  générale  de  deux  ans  ,  pour 
tous  ceux  qui  servoient  actuellement  en  Piedmont,  et 
sans  laquelle,  à  dire  vray,  nul  ne  demeurera,  non 
plus  que  n'a  voulu  faire  ledict  sieur  d'Aubigny,  qui  a 
faict  un  trou  au  vent,  sous  prétexte  qu'il  a ,  à  ce  «ju'il 
dit,  congé  de  Sa  Majesté,  et  duquel  toulesfois  il  n'a 
jamais  sceu  faire  apparoir. 

Il  y  a  aussi  eu  sept  on  huict  hommes  d'armes  qui  se 
se  sont  voulu  desrober  ,  lesquels  ont  esté  desvalisez 
et  faits  prisonniers,  en  attendant  qu'ils  en  soient  sé- 
vèrement chastiez ,  selon  ce  que  Sa  Majesté  comman- 
dera. 

Le  troisiesme,  que  l'on  a  encores  tout  recentement 
imprimé  ceste  créance  à  tous  ceux  qui  servoient  en 
Piedmont,  soient  grands,  moyens  ou  petits,  que  tan- 
dis qu'ils  s'amuseront  à  croire  que  le  mareschal  leur 
puisse  faire  faire  ny  bien  ny  honneur ,  ils  perdront 
leur  temps  ;  qu'il  le  faut  aller  poursuivre  en  France 
par  la  médiation,  non  de  luy ,  ains  de  ceux  qui  ont  de- 
là l'authorité  en  main;  de  manière  que  chacun  non 
seulement  se  degouste  de  servir  sous  sa  charge ,  mais 
de  luy  rendre  mesme  l'ancienne  obéissance  dont  ils 
estoient  recommandez  ;  que  le  mareschal  sçait  bien 
qu'il  est  très-juste  ettres-raisonnable  que  les  grâces  et 
les  faveurs  soient  recogneuës  provenir  du  maistre,  afin 
que  l'obligation  luy  en  demeure;  mais  il  ne  seroit  pas 
mal  séant,  ny  préjudiciable  aussi,  que  ce  fust  par  la 
recommandation  et  tesmoignage  de  ceux  sous  lesquels 
ils  ont  desja  servy  et  faut  qu'ils  servent  encores  :  tou- 
tesfois,  qu'il  remet  le  tout  à  la  discrétion  de  Sa  Ma- 
jesté ,  laquelle  sçaura  mieux  juger  que  nul  autre 
le  bien  et  le  mal  que  tout  cela  peut  indifféremment 
produire,  ainsi  qu'il  a  cy-devant  assez  souvent  re- 
monstré. 

Le  quatriesme,  et  qui  est  fort  considérable,  c'est  que, 
tenant  aujourd'huy  le  Roy  en  Piedmont  vingt-cinq 
ou  trente  fort  notables  places,  et  entre  autres  Albe, 
Sainct-Damian,  Verrue,  Casai,  Santia,  Masinet  Yvrée, 
qui  sont  proches  et  fort  incommodes  à  l'ennemy  , 
il  est  à  croire  qu'aussi-tost  qu'il  aura  assemblé  ses  for- 
ces il  ira  attaquer  l'une  d'icelles  ,  auquel  cas  il  fau- 
droit  qu'il  y  eust  en  chacune  une  couple  de  seigneurs 
d'autliorité ,  de  valeur  et  d'expérience,  pour  y  com- 
mander ;  et  par  ainsi  il  desireroit  qu'il  pleust  au  Roy 

luy  en  envoyer  demy  douzaine,  tels  qu'il  les  sçaura 
bien  choisir  ;  car  quant  à  messieurs  de  Bonnivet,  de 
Dampville,  Gordes,  Terrides,  Aussun,  les  Biragues 
et  Francisque  Bernardin,  chacun  d'eux  avoit  gouver- 
nement et  charges  pour  la  campagne,  où  il  falloit 
qu'ils  luy  aidassent  à  la  conduite  et  exploicts  des 
armes;  que  de  les  nommer  luy-mesme  il  ne  le  feroit 
jamais,  ayant  assez  à  faire  à  respondre  de  soy-mesme 
parmy  les  plus  sainctes  actions  qu'il  pouvoit  rendre. 

Fera  finalement  entendre  au  P\.oy  que  domp  Alvaro 
de  Saude,  mareschal  de  camp  de  lafanterie  espagnolle, 
avoit  esté  visiter  Valfenieres,  accompagné  de  six  cens 
chevaux ,  et ,  en  s'en  retournant ,  il  voulut  aller  faire 
dresser  une  embuscade  à  ceux  de  Yilleneufve ,  où  le 
sieur  de  La  Motte  Gondrin  estoit  lors  retourné ,  dont 
ayant  eu  le  vent,  il  fit  sortir  son  fils  avec  quinze  cel- 
lades ,  luy  commandant  de  tenir  bride  en  main  pen- 
dant qu'il  monteroit  à  cheval  avec  cinquante  cellades 
et  cent  harquebuziers  :  le  fils,  jeune  et  courageux 
aussi,  alla  si  avant,  que  l'embuscade  descocha  tout  à 
coup  sur  luy,  le  menant  un  peu  rudement  vers  le  logis; 
mais  le  pcre ,  arrivant  au  secours,  et  traversant  aussi 
au  raesme  instant  Francisque  Bernardin  avec  cent  che- 
vaux, qui  vit  le  jeu,  y  accourut,  et  chargèrent  tous 
ensemble  si  courageusement  ceste  cavallerie,  qu'il  y 
en  demeura  trente  de  morts  et  environ  vingt-cinq  de 
prins,  lesquels  n'avoient  pas  les  espérons  si  affdez  que 
le  mareschal  de  camp ,  lequel  à  la  course  se  sauva 
en  Ast. 

Le  dernier  mars  i554,  le  Roy  renvoya  le  gênerai 
Coyffier  en  Piedmont ,  chargé  de  se  conjouir  avec  le 
mareschal  de  la  réduction  de  la  citadelle  de  Casai, 

laq?ielle  Sa  Majesté  vouloit  esire  soudain  bien  rem- 
paiëe  et  munie  par  le  secours  qu'il  falloit  tirer  de 
Montferrat,  le  Roy  n'ayant  moyen  d'y  entendre. 

De  faire  entendre  au  mareschal  qu'en  faveur  du 
tesmoignage  qu'il  a  rendu  de  la  valeur  de  Salveson , 
que  Sa  Majesté'  luy  accorde  le  gouvernement  de 
Casai, 

Que,  quoy  que  sçachedire  ou  remonstrer  ledit  sieur 
mareschal,  Sa  Majesté'  n'entend  qu'il  ait  en  tout  et 
par  tout  que  quatre  mil  Italiens  en  Piedmont. 

Que  Sa  Majesté'  est  contente  de  tirer  à  son  service 
le  sieur  de  Flaminio  Paleologo  ,  avec  un  estât  de 
chambellan ,  mais  que  de  luy  entretenir  une  compa- 
gnie de  chevaux  legeis,  elle  ne  le  pouvoit  faire. 

Qu'elle  a  pour  agréable  qu'il  retire  aussi  le  conte 
de  Dezane  à  son  service,  avec  titre  de  colonnel  de 
trois  enseignes  italiennes  seulement,  qui  luy  seront 
baillées  de  ces  quatre  mil  que  Sa  Majesté  entend  luy 
fournir,  comme  aussi  seront  les  trois  concédées  au  fils 
du  marquis  de  Masseran,  avec  chacune  cent  escus  par 
mois. 

Que  Sa  Majesté  est  résolue  de  tourner  le  plus  gros  de 
ses  forces  du  costé  d'Italie,  et  d'envoyer  douze  mille 
escus  au  mareschal,  pour  gratifier  ceux  qui  ont  con- 
duit l'entreprinse  de  Casai. 

Qu'il  a  accordé  la  capitainerie  de  la  citadelle  de 
Casai  au  sieur  de  Bessay,  avec  intention  toutes- fois  qu'il 
se  gouvernera  par  le  conseil  et  advis  du  gouverneur  de 
la  ville. 

Le  Roy  désire  que  le  mareschal  face  tous  ses  efforts 
pour  retirer  le  conte  de  Valence  au  service  de  Sa  Ma- 
jesté, luy  accordant  ce  qu'il  jugera  convenable. 

Que  les  baron  de  Chepy  et  capitaine  L'Isle  ont 
esté  gratifiiez  par  Sa  Majesté  selon  ce  que  ledict  sieur 
mareschal  desiroit  ,  et  qu'elle  veut  et  entend  que  le 
procez  soit  faict  au  Fornare  (0,  et  envoyé  à  la  mort  s'il 
le  mérite,  pour  servir  d'exemple  aux  perfides. 

Que  Sa  Majesté  ne  veut,  pour  la  citadelle  de  Casai 
ny  pour  celle  de  Masin  et  Malvoisin  ,  entrer  en  aucune 
augmentation  des  bandes  françoises,  mais  que  l'une 
d'elles  soit  départie  par  lesdictes  citadelles,  et  plustost 
pour  ce  faire,  soit  cassé  un  capitaine  et  sa  compagnie,  et 
aussi  quant  au  corps  entier  et  non  quant  àla  séparation. 

Que  là  où  le  marquis  de  Final  persévérera  à  ne 
vouloir  faire  la  fidélité  à  Sa  Majesté  des  terres  qu'il 
tient  en  son  obéissance,  qu'il  s'en  saisisse  et  y  establisse 
commissaires. 

Que  le  Roy  loue  infiniement  le  conseil  que  le  ma- 
reschal luy  donne  sur  toutes  les  consequenses  que  la 
paix  peut  apporter  à  l'Estat,  et  enquoy  Sa  Majesté  se 
gouvernera  selon  son  advis. 

Le  mareschal,  recognoissant  que  toutes  ses  lettres 
et  les  mesmes  dépesches  si  souvent  faictes  par  ledict 
sifur  gênerai  Coyffîer  et  autres  ne  rapportoient  aucun 
fruict  que  paroles  et  promesses  fondées  sur  la  glace 
d'une  nuict,  print  resolution  de  remettre  tout  en  la 
main  de  Dieu  ,  et  de  faire  ce  qu'il  luy  seroit  possible 
]iour  provenir  ou  adoucir  les  inconvcniens  qu'il  crai- 
gnoit  du  costé  de  Piedmont  :  mais  premier  que  partir 
il  voulut  laisser  ceux  de  Casai  en  quelque  asseurance. 
Pour  ce  faire ,  il  depescha  Bonnivet  avec  trois  canons 
pour  aller  battre  TriceiTe ,  Balzola  ,  Poma  et  Saint 
Sauveur,  chasieaux  proches  de  Casai  :  cesfuy  sr  fit 
(0  On  a  yu  ptos  haut  la  liahbon  dî:  Fornari.  " 


38o  [l554]    MÉMOIRES 

battre  de  quelques  voilées  dont  il  se  trouva  mal  ;  les 
autres  se  rendirent  doucement,  et  doucement  aussi 
furent  traictez. 

Pendant  que  tout  cecy  se  demesloit,  Salvcson  dressa 
une  intelligence  dans  V^rceil  par  l'entremise  du  sieur 
de  Bressieu ,  savoisien",  de  l'exécution  de  laquelle  l'es- 
pérance estoit  fort  grande  ;  mais  celuy  dont  Bressieu 
se  servoit  pour  porter  ses  lettres  à  Casai ,  se  voyant  en 
main  mille  escus  que  je  luy  avois  fourni  de  la  part  du 
maresclial  pour  porter  à  son  maistre,  je  vis  en  luy 
une  contenance  si  morne  avec  une  haste  de  desloger  si 
grande ,  que  j'entray  en  quelque  soupçon  du  mal  qui 
advint  à  peu  de  jours,  ayant  trahy  son  maistre  qui 
fut  exécuté.  Si  j'en  eusse  esté  creu,  il  eust  esté  retenu 
prisonnier. 

Cela  ainsi  exécuté,  il  tourna  bride  vers  le  Piedmont, 
où  il  trouva  que  ceux  de  Vulpian  et  de  Valfenieres 
s'estoient  fort  émancipez  pendant  son  absence,  au  pré- 
judice du  pauvre  peuple  de  la  campagne  :  à  quoy  il 
pourveut  si  bien,  qu'ils  ne  s'osoient  plus  gueres  esloi- 
sner  de  leurs  tasnieres.  Mais  ceux  de  Thurin  sur  tous 
avoient  tant  à  contre-cœur  la  proximité  dudict  Vul- 
pian et  les  traverses  qu'il  leur  donnoit  à  chaque  bout 
de  champ,  qu'ils  supplièrent  le  mareschal  d'en  entre- 
prendre la  conqueste,  ofifrans  pour  ce  faire  de  fournir 
les  pionniers  ettoiites  les  munitions  de  poudres,  IjouI- 
lets  et  charroy  qu'il  faudroit  pour  l'artillerie,  et  de 
faire  une  bande  de  leur  jeunesse  volontaire ,  qui  iroient 
apprendre  à  servir  et  le  Roy  et  leur  patrie.  Le  mares- 
chal eut  fort  agréable  la  disposition  si  aifectionnée  de  ce 
peuple;  il  les  en  loiia  et  remercia,  promettant  de  faire 
tout  ce  qu'il  seroit  possible  pour  y  entendre  après 

en  avoir  donné  advis  au  Roy  et  de  leur  bonne  volonté. 
Aussi-tost  que  le  mareschal  fut  retourne  vers  le  Pied- 
mont,  il  sceut  que  le  sieur  de  Sainct  Jeme  avoit  esté  faict 
prisonnier  en  un  combat  Jrendu  près  Casai  par  Guido 
Piovena  ,  capitaine  de  cent  chevaux  légers  de  l'Empe- 
reur, où  le  sieur  de  ^lontroux,  frère  et  lieutenant  de 
La  Motte  Gondrin,  avoit  esté  tué,  ayant  vaillamment 
combatu  et  ne  se  voulant  rendre  pour  chose  qu'on  luy 
sceut  dire  ;  et  que  venant  à  parler  du  sieur  de  Belle- 
garde,  qui  estoit  aussi  lors  à  Casai  avec  M.  de  Damp- 
ville,  ledict  Piovena  luy  avoit  dict  qu'il  romproit  vo- 
lontiers une  lance  contre  luy  pour  la  réputation  en 
laquelle  il  estoit  de  fort  brave  cavalier  :  l'autre  l'ayant, 
au  retour  de  la  prison ,  rapporté  audit  sieur  de  Belle- 
garde,  il  luy  envoya  un  trompette  pour  luy  déclarer 
qu'il  acceptoit  le  deffi  seul  à  seul  ,  ou  avec  trois  ou 
quatre  autres  ;  l'autre,  disant  n'en  avoir  parlé  que  par 
jeu,  le  refuse  ;  mais  enfin ,  sommé  de  sa  parole ,  il  l'ac- 
cepta, luy  quittant  l'eslection  du  lieu  et  des  armes.  Le 
lendemain  Bellegarde  estant   sorty  avec  une  grosse 
trouppe  de  Casai  pour  aller  recognoistre,  entre  Fra- 
sinet  et  Casai,  lieu  propre  pour  donner  ce  coup  de 
lance ,  il  rencontra  les  ennemis  qui  estoient  aussi  sortis 
dudict  Frasinet  pour  en  faire  autant  que  luy,  lequel 
ayant  recogneu  leur  contenance,  les  chargea  si  rude- 
ment qu'il  y   eut  cinq  ou  six  de   tuez    et  autant   de 
prisonniers.  De  là   à   deux  jours,  luy   et  Piovena  se 
trouvèrent  sur  les  rangs  avec  chacun  un  parrain  et  la 
lance  bien  acérée.  Bellegarde  estoit  monté  sur  un  che- 
val d'Espagne  des  plus  vistes,  et  l'autre  sur  un  coursier 
de  Naples:  au  premier  coup  de  la  trompette  les  che- 
valiers partent  ;  la  vistesse  du  cheval  d'F^pagne  et  la 

force  aussi  avec  laquelle  il  lieui  ta  le  premier  le  cour- 
sier de  l'autre ,  fut  telle  qu'il  le  renversa ,  les  lances 
demeurans  rompues,  l'une  par  le  choc  de  la  cuirasse  et 
l'autre  par  la  clieute  du  cheval.  Chacun  s'en  retourna 
en  sa  garnison  sans  autre  cérémonie. 

En  ce  temps  le  sieur  de  Briqueraaut,  gouverneur  de 
Sainct  Damian,  avoit  intelligence  dans  Ast  par  le 
moyen  du  chevalier  Dozase ,  qui  promettoit  luy  don- 
ner entrée  dans  l'un  des  bastions  avec  une  trouppe  de 
soldats  qui  forceroient  le  corps  de  garde  de  la  porte  du 
Tanare.  L'apparence  estoit  si  belle,  que  le  mareschal 
trouva  bon,  puis  que  le  Roy  tenoit  si  peu  de  conte  des 
affaires  de  Piedmont,  qu'il  l'allastluy-mesme  commu- 
niquer au  Roy,  afin  que  Sa  Majesté  en  ordonnast  tout 
ainsi  que  bon  luy  sembleroit.  Sa^Majesté  ayant  entendu 
le  discours ,  ordonna  au  mareschal  d'y  entendre.  La 
Motte  Gondrin  au  mesme  instant  luy  fit  aussi  sçavoir 
qu'il  avoit  si  bonne  intelligence  avec  un  capitaine  de 
la  garnison,  qu'il  esperoit  en  venir  à  bout  sous  sa  con- 
duicte  et  commandement.  Luy,  ayant  balancé  l'un  et 
l'autre  party,  sans  que  l'un  sceut  rien  des  intentions 
de  l'autre,  il  leur  donna  charge  de  faire  bien  recog- 
noistre  ce  quis'en  pourroit  espérer  par  quelque  capi- 
taine ou  gentil-homme  qui  eust  du  jugement  et  de 
l'expérience,  afin  que,  selon  le  raport  qu'ils  en  feroient 
séparément,  il  peust  prendre  le  plus  asseuré  party  ou 
les  joindre  l'un  à  l'autre.  Au  faict  et  au  prendre,  on 
descouvrit  qu'il  y  avoit  du  double ,  et  que  l'ennemy 
toutes  les  nuicts  avoit  couvertement  faict  entrer  dans 
la  ville ,  par  la  citadelle ,  huict  ou  neuf  cens  hommes 
de  renfort,  sans  mil  ou  douze  cens  qui  y  estoientdes-jà; 
(le  manière  qu'il  fallut  penser  ailleurs. 

Le  mareschal  ne  pouvoit  supporter  que  Valfenieres 
Jemeiirast  debout,   qu'il  sçavoit  estre  reduicte  à  tant 
d'incommoditez,  qu'elles  pouvoient  estre  fort  aise'ment 
augmentées  en  rapprochant  son  camp.  Il  résolut  d'as- 
sembler de   quatre  à  cinq   mil   François,  deux   mil' 
Suisses  et  autant  d'Italiens,  qu'il  tira  çà  et  là  des  gar- 
nisons, sur  l'espérance  que  le  Roy  luy  avoit  donne'e 
que  tout  en  un  coup  il  recevroit  dequoy  donner  deux 
monstres  aux  gens  de  guerre ,  pendant  qu'on  assem- 
bleroit  encores  dequoy  en  faire  deux  autres.  Ayant 
logé  l'armée  à  Sainct  Paul  et  à  Soubry,  après  avoir  esté 
entretenue,  par  l'espace  de  dix  ou  douze  jours,  de  pa- 
roles et  espérances  qui  n'estoient  suivies  d'autre  efTect 
que  de  celuy  de  vingt- quatre  onces  de  pain  par  jour 
sans  autres  commodité,  commença  à  murmurer,  et  du 
murmure  à  se  desl^ander  et  mutiner  si  avant,  que,  ne 
sçacliant  où  donner  de  la  teste  pour  leur  présenter  quel- 
que contentement  qui  eust  puissance  de  les  adoucir,  il 
fut  contrainct  de  prendre  resolution ,  avec  l'advis  de 
tous  les  ministres  de  Sa  Majeslé,  de  se  retirer  aux 
garnisons  en  attendant  quelque  secours  de  Lyon  ;  ce 
qui  fut  trouvé  fort  mauvais  par  le  Uoy,  Sa  Majesté  ne 
mesurant  pas,  comme  le  mareschal  luy  remonstra ,  que 
la  faute  procedoit  des  payemens  deuz  pour  quatre  ou 
cinq  mois,  et  qu'il  valoit  mieux  prendre  ceste  resolu- 
tion que  de  laisser  perdre  l'armée  ,  à  la  totale  ruine  de 
l'Estat  ;  entant  qu'il  y  a  plus  de  prudence  à  cedder  à  la 
nécessité  inexorable,  et  qui  altère  et  les  loix  et  les  af- 
fections, qu'en  s'obstinant  inconsidérément  renverser 
toutes  choses  sans  dessus  dessous  ;  qu'il  sçavoit  assez  la 
différence  qu'il  y  avoit  entre  la  beneficence  et  la  debte; 
(jue  l'espérance  servoit  tousjours  d'armes   fort  puis- 

santés  pour  contenir  en  office  ceux  qui  sont  appuyez 
des  moyens  que  la  beneficence  produicl  ;  et  que  par  le 
contraire  le  non  payement  de  la  debte  à  l'endroit  du 
pauvre  soldat  qui  vit  sous  une  severe  discipline  mili- 
taire, estoit  un  vray  instrument  de  haine  et  de  ruine 
parmy  les  armes,  le  ventre  desquelles  n'avoit  point 
d'aureille  ;  en  fin ,  qu'il  estoit  impossible  que  la  multi- 
tude aiTamée  peut  avoir  les  actions  mesurées  à  autre 
poinct  que  celuy  du  desespoir  et  de  l'audace  :  que  ceux 
qui  rejectoient  ces  remonstrances,  disans  qu'il  leur  fal- 
loit  abandonner  la  campagne ,  comme  on  faisoit  aux 
guerres  de  Flandres  et  de  Picardie,  où  le  feu  estoit 
tousjours  de  la  partie,  ne  sçavoient  faire  la  distinction 
qu'il  y  a  d'un  pais  et  d'une  nation  à  autre  :  s'il  n'y 
avoit  autre  considération  que  la  ruine  de  quelque  vil- 
lages, et  que  ceste  médecine  eust  consolidé  les  playes, 
il  est  tout  certain  que  ceste  demie  forme  de  brigandage 
eust  esté  préférée  à  la  nécessité  ;  que  le  fondement  sur 
lequel  chacun  s'estoit  arresté  devoit  estre  plustost 
loiié  que  blasme",  au  moins  pour  le  regard  du  mares- 
chal  et  des  autres  seigneurs,  mais  sur  tout  en  ce  qu'ils 
ne  pouvoient  ny  vouloient  abandonner  le  pais  à  ces 
ravages,  pour  des  considérations  qui  accableroient  de 
tous  poincts  l'Estat;  et  qu'il  estoit  tousjours  plus  prof- 
fitable  craindre  le  péril  que  de  n  en  tenir  compte ,  en 
tant  que  la  crainte  nousfaict  tousjours  tenir  en  garde , 
et  rend  les  hommes  plus  sages  et  plus  rusez  à  la  pré- 
vention des  inconvénients  tant  de  fois  inutillement 
remonstrez  :  que  la  cruauté  de  ces  expédients  ne  pou- 
voit  estre  introduicte  sans  altérer  la  fidélité  et  la  bien- 
vueillance  des  peuples ,  colonnes  nécessaires  à  la 
manutention  de  l'Estat ,  mesmes  par  ce  que  le  Pied- 

mont  estant  esloigné  de  la  France  à  huict  journées  de 
conduicte  ,  il  estoit  nécessaire  qu'en  ruinant  la  cam- 
pagne et  les  bourgades  du  pais  ,  les  vivres  fussent 
d'oresnavant  amenez  du  Lyonnois,  autant  pour  les 
habitans  des  villes  que  des  garnisons  ;  que  par  consé- 
quent tout  labourage  cesseroit  aussi,  et  cessant  il  fau- 
droit  tous  les  ans  lever  une  arme'e  pour  venir  avic- 
tuailler  vingt-six  grosses  villes,  par  la  conduicte  de  vingt 
cinq  ou  trente  mil  mulets,  réduisant  par  ce  moyen  les 
peuples  à  tel  desespoir,  qu'on  auroit  plus  affaire  à  se 
garder  d'eux  que  des  propres  ennemis ,  au  lieu  que 
précédemment  on  confioit  à  leur  fidélité  la  garde 
mesme  des  forteresses  ;  que  c'estoit  vouloir  tout  à 
escient  bazarder  l'Estat  à  un  coup  de  dez  ,  ou  réduire 
tous  les  ans  Sa  Majesté  à  si  excessive  despence  pour  sup- 
pléer à  ces  deffauts,  qu'elle  seroit  à  la  parfîn  contraincte 
de  le  quitter  avec  la  mesme  gloire  et  réputation  qui 
avoient  esté  si  laborieusement  et  généreusement  ac- 
quises, et  par  conséquent  deslors  en  avant  laisser  la 
France  exposée  à  la  discrétion  de  tous  ceux  qui  avoient 
envie  de  la  gourmander;  et  que,  quant  àluy,  plustost 
que  d'estre  ministre  de  telle  ignominie  et  calamité,  il 
aimoit  mieux  quitter  sa  ciiarge,  avec  la  bonne  grâce 
de  Sa  Majesté ,  à  tout  autre  qu'elle  voudroit  choisir. 
D'allcguer,  comme  faisoit  le  Roy,  que  la  sévérité  des 
punitions  contcnoit  les  fols  et  les  esgarez,  cela  estoit 
bon  et  à  faire  et  à  dire  en  ce  qui  regardoit  les  choses 
civiles  ,  mais  impertinent  aux  militaires,  mesmes  lors 
que  la  faim  et  la  nécessité  inexorable  assiègent  le  cou- 
rage du  soldat,  les  insolences  et  rapines  duquel  ne  hiy 
peuvent  en  ce  cas  estrc  atlribuces  et  moins  cncoies 
corrigées  par  la  justice,  le  payement  dcH'aillant  non 

seulement  pour  un  mois,  mais  presque  pour  six.  Et  de 
faict,  la  misère  avoit  passé  jusques  à  ce  poinct,  qu'il 
y  avoit  plus  de  cinq  cens  soldats  qui  portoient  les- 
armes  sur  la  chemise  et  sans  souliers.  Supplioit  enfin 
Sa  Majesté  de  croire  que  sans  le  secours  des  contribu- 
tions qu'on  levoit  au  pais,  et  qui  cesseroient  si  ces  prac- 
tiques  brigandesques  estoientintroduictes,  et  sans  aussi 
ce  que  il  avoit  emprunté  par  l'engagement  de  sa  vais- 
selle, et  de  sa  parole  aussi,  la  contagion  fust  pieça 
passée  bien  plus  avant  ;  et  que  ne  luy  estant  rien  de- 
meuré que  le  cœur  et  l'affection ,  qui  persevereroient 
jusqu'au  dernier  soupir,  il  estoit  contrainct  de  librement 
remonstrer  à  Sa  Majesté  à  quel  cruel  terme  les  choses 
estoient  reduictes  ,  afin  que  son  plaisir  fust  de  secourir 
si  promptement  et  si  advantageusement  ses  afîaires, 
qu'on  puisse  de  bonne  heure  suffoquer  les  premières 
estincelles  de  ce  feu  qui  pourroit  embraser  tout ,  avec 
une  réputation  tardifve  et  peu  convenable  à  si  grand 
et  si  généreux  prince  qu'estoit  Sa  Majesté.  Qu'il  ne 
sufEsoit  pas  de  mettre  bon  ordre  aux  choses  dangereuses 
et  de  conséquence,  mais  qu'il  lesfalloit  aussi  veiller  de 
si  prés  et  avec  tant  de  constance  ,  que  les  mesmes 
choses  pour  lesquelles  l'ordre  avoit  esté  prins  pussent 
aussi  prendre  une  fin  heureuse  et  bien  ordonnée. 
Luy  fit  aussi  remonstrance  que,  quelque  soin  qu'elle 
et  M.  le  connestable  eussent  à  la  conservation  des 
conquestes  delà  les  Monts,  qu'elles  clocheroient  et 
roulleroient  tousjours  dans  les  inconveniens,  si  dés  le 
commencement  de  l'année  il  ne  leur  plaisoit  faire  re- 
cognoistre  fort  exactement  quel  estoit  le  fonds  des 
finances  et  quelles  charges  elles  avoient  à  porter  , 
pourpuis,  selon  cela,  faire  les  departemens  particuliers 

de  ce  qu'il  faudroit  pour  Picardie,  la  Champagne  et 
le  Piedmont,  en  distribuer  les  estais  aux  thresoriers, 
en  envoyer  d'autres  au  lieutenant  gênerai,  afin  que  sur 
ce  fondement  chacun  peut  advancer,  mesurer  ou  re- 
trancher la  despense.  Qu'avec  ceste  asseurance,  les 
assignations  se  trouvans  par  après  longues  au  re- 
couvrement ,  il  feroit  des  partis  pour  l'advancement 
d'icelles  avec  les  banquiers  de  Lyon  et  autres ,  dont 
l'interest  seroit  porté,  non  par  Sa  Majesté,  mais  par 
toute  l'armée.  Ce  sera  aussi,  par  ce  moyen,  relever  Sa 
Majesté  et  M.  le  connestable  du  soin  et  des  fascheries 
dont  il  est  contraint  les  travailler  tous  les  jours,  os- 
ter  la  commodité  aux  thresoriers  de  se  dispenser  des 
deniers,  maintenir  la  discipline  militaire,  conserver  et 
augmenter  la  réputation  et  les  sujets,  et  mettre  l'esprit 
du  gênerai  en  assiette  si  tranquille,  qu'il  n'aura  plus 
qu'à  penser  à  bien  et  fidellement  mesnager  et  ex- 
ploicter  les  forces.  Pour  conclusion,  que  si  Sa  Majesté 
pouvoit  tant  faire  qu'il  eust  présentement  deux  payes, 
et  asseurance  que  les  autres  suivissent  de  prés,  il  es- 
peroit  gaigner  tant  à  l'endroict  de  l'armée,  qu'elle 
amenderoit  ses  récentes  fautes  par  le  hazard  de  quel- 
que grand  et  généreux  exploit,  l'occasion  duquel  ne 
luy  defaudroit  jamais. 

Cependant  le  mareschal,  sur  l'espérance  d'un  futur 
secours,  ordonna  que  les  compagnies  qui  tenoient 
garnison  en  Albe  seroient  secourues  de  quelques  vi- 
vres par  forme  de  prest-,  ce  que  le  sieur  de  Lyoux,  gou- 
verneur, ne  voulant  endurer,  ordonna  que  cela  seroit 
supercedé,  et  qu'il  enescriroit,  comme  il  fit,  au  mares- 
chal, luy  mandant  que  il  ne  permettroit  jamais  que  le 
dedans  ny  le  dehors  de  la  ville  <ju'il  nvoit  en  gouver- 

nement  fust  ainsi  foulé,  ny  qu'un  tas  de  gens  allassent 
et  vinssent  à  leur  plaisir  sur  les  saufs-conduicts  de  luy  : 
chose  que  le  raareschal  trouva  de  fort  dure  digestion , 
comme  contraire  et  au  service  du  Roy  et  à  l'autlio- 
rité  qu'il  avoit.  Pour  ne  rien  altérer  toutes-  fois,  il 
différa  la  responce  et  le  ressentiment  à  la  deuxiesme 
recharge  que  l'autre  luy  en  fît,  et  luy  manda  lors  que, 
tout  ainsi  qu'il  avoit  este'  trop  hastif  et  peu  retenu  en 
ses  actions  et  à  escrire  aussi,  qu'il  avoit  voulu  estre 
tant  plus  lent  et  plus  considère' ,  pour  luy  donner  loisir 
de  mieux  et  plus  reveremment  remarquer  les  choses, 
portant  la  lettre  ces  mesraes  mois  :  «  A  vous  dire  ce 
qui  en  est ,  vous  avez  outrepassé  les  bornes  de  l'obéis- 
sance et  du  respect  que  vous  devez  porter  à  mes  comman- 
demens,  entreprenant,  comme  vous  avez  faict,  de  ru- 
dement chasser  d' Albe ,  et  de  vostre  seule  authorité 
privée,  ceux  qui  avoient  saufconduict  de  moy,  qui 
n'ay  jamais  aprins,  comme  je  ne  veux  encores  faire, 
qu'il  soit  permis,  non  plus  à  vous  qu'aux  autres  gou- 
verneurs de  villes,  de  contreroler  mes  saufs-conduicts, 
lesquels  je  ne  concède  jamais  si  non  en  tant  que  les  né- 
cessitez du  service  du  Roy  m'y  incitent,  et  dont  il  ne 
vous  appartient  de  prendre  cognoissance  :  bien  vous 
est-il  permis,  en  cas  de  soupçon,  de  m'en  donner 
advis,  afin  d'y  remédier  selon  l'apparence  que  j'y  trou- 
veray.  Quant  à  ce  que  vous  dictes  que  le  zèle  du  ser- 
vice de  Sa  Majesté  vous  a  conduict  à  ce  faire,  je  loue 
le  zèle,  mais  non  l'action,  car  je  veux  que  vous  sçha- 
chiez,  monsieur  de  Lyoux  ,  que  vous  vous  lèverez  de 
bon  matin  si  vous  l'emportez  par-dessus  moy ,  qui 
sçay  révoquer  et  avancer,  selon  ce  que  je  juge  conve- 
nable, mes  saufs-conduicts,  sans  qu'il  soit  ny  hon- 

neste  ny  nécessaire  aussi  que  vous  l'entrepreniez  , 
comme  vous  avez  faict  assez  inconsidérément,  et  con- 
tre le  respect  que  vous  devez  porter  à  celuy  qui  a 
commandement  sur  vous,  et  qui  n'a  faute  ny  de  force 
ny  de  jugement  pour  s'en  faire  à  croire.  Quant  à  la 
foule  que  vostre  gouvernement  reçoit  de  quelques  vi- 
vres que  l'on  fournist  aux  bandes  italiennes  que 
M.  de  Gordes  y  a  envoyées  par  mon  commandement, 
je  sçay  assez  que  ce  sont  fascheuses  et  ennuyeuses 
courvées ,  mais  encor  vaut  il  mieux  les  supporter 
qu'en  ne  le  faisant  pas  mettre  l'Estat  en  perle  et 
ruine.  Si ,  n'estans  point  payées  de  six  payes  qui  leur 
sont  tanlost  deuës ,  vous  me  vouliez  mettre  en  avant 
quelque  expédient  peur  mediciner  ces  playes,  atten- 
dant le  secours  de  Sa  Majesté,  je  le  recevrois  à  grâce 
singulière  et  ne  vous  en  desroberois  point  l'honneur. 
La  plainte  que  vous  faictes  de  ces  desordres  est  louable, 
mais  non  pas  la  protestation  de  ne  l'endurer ,  tout 
cela  dépendant,  comme  il  faict,  de  ma  discrétion  et 
de  mon  jugement,  et  non  du  vostre,  pour  bon  qu'il 
soit.  Or,  afin  que  la  passion  ne  vous  aveugle  plus,  et 
que  vous  appreniez  désormais  à  obéir  et  à  ne  vous 
mesler  plus  avant  que  vous  ne  devez  des  affaires,  lisez 
et  digérez  bien  le  pouvoir  que  le  Roy  vous  a  concédé, 
et  lors  vous  et  vos  compagnons  trouverez  que  vostre 
voilée  ne  s'estend  point  plus  avant  que  dans  l'enclos  de 
vos  murailles ,  et  encores  reiglée  sous  mon  comman- 
dement. Quand  je  voudrois ,  je  vous  monstrerois  que 
nul  de  vous,  hormis  M.  de  Vassé  et  de  La  Motte  Gon- 
drin,  n'avez  tiltreny  pouvoir  que  de  capitaines  dans  vos 
villes.  Vous  dictes  aussi  par  cestc  incsmclcllrefjucvous 
estes  l)ien  marryquevousn'avezfaitpendretrois soldais 

de  ces  bandes  italiennes  qu'on  vous  a  amenez,  pour 
quelque  désordre  qu'ils  ont  commis  :  si  vous  l'eussiez 
entreprins,  c'eustesté  une  faute  fort  lourde  et  qui  vous 
eust  rais  en  plus  de  peine  que  ne  pensez  ,  la  vie  des 
hommes  n'estant  si  fort  à  mespriser  qu'il  la  faille  faire 
perdre  à  qui  que  ce  soit  que  par  les  voyes  de  la  jus- 
tice, sur  laquelle  vous  avez  aussi  peu  de  puissance  que 
les  propres  soldats.  Si  vous  les  trouviez  vous  mesmes 
sur  le  faict  de  quelque  meschant  acte,  et  que  la  colère 
vous  emportast  à  donner  quelque  coup,  il  seroit  aucu- 
nement excusable,  mais  non  jamais  l'exécution  de  la 
justice,  qui  est  attribuée  auxprevosts  de  l'armée,  sous 
le  commandement  que  je  leur  donne.  Je  suis  marri,  veu 
l'amitié  que  je  vous  ay  tousjours  portée,  que  vous  vous 
soyez  ainsi  de  gayeté  de  cœur  desreiglé  en  mon  en- 
droict  :  ce  n'est  pas  mon  naturel  d'entrer  en  ces  dis- 
putes ,  si  non  autant  qu'on  m'y  contraint,  comme  vous 
avez  faict,  vous  priant  qu'il  n'en  soit  plus  parlé.  « 

Briquemaut  avoit  proposé  au  Roy  l'entreprinse 
d'Ast,  pour  l'exécution  de  laquelle  Sa  Majesté  avoit 
promis  forces  suffisantes,  mesmes  les  quatre  mil  Alle- 
mans  du  coronel  Rocrot,  lesquels  depuis  elle  envoya 
au  Siennois  avec  promesses  de  luy  renvoyer  inconti- 
nant  d'autres  forces  qu'elle  faisoit  lever.  Et  pour  au- 
tant que  l'entreprinse  estoit  pressée,  et  qu'il  avoit  par 
expérience  aprins  le  peu  de  fondement  qu'il  devoit 
faire  de  telles  promesses,  il  supplia  le  Roy  luy  vouloir 
donner  diligemment  advis  de  ce  qu'il  en  devoit  espé- 
rer; car,  selon  ce  qu'il  luy  en  manderoit,  il  s'abstien- 
droit  d'entreprendre  ce  que  peut  estre  il  ne  pourroit 
pas  achever  qu'avec  honte  et  ruine;  que,  se  mettant 
sur  ses  gardes,  il  entreprendroit  seulement  de  faire 

diligemment  retirer  les  moissons  dans  les  places,  tant 
pour  la  seurté  d'icelles  comme  pour  incommoder  l'en- 
nemy  :  que,  combien  qu'il  ne  luy  appartint  pas  d'en- 
trer dans  les  secrets  de  Sa  Majesté',  neantmoins  il  ne 
se  pouvoit  garder  de  luy  dire  que  tout  ce  qu'elle  te- 
noit  en  Piedmont,  duché'  de  Milan  et  Montferrat,  n'es- 
toit  point  de  si  petite  importance  qu'il  ne  meritast 
d'estre  plus  soigneusement  gardé  que  le  Siennois  ny 
la  Corsegue,  et  qu'il  prevoyoit  qu'on  avoit  envie 
de  rentrer  dans  les  anciennes  erreurs  des  precedens 
rois,  lesquels  quittoient  tousjours  ce  qu'ils  avoient  en 
main  et  qui  ne  leur  pouvoit  estre  osté,  pour  courir  à 
Naples,  en  Sicille  et  à  Milan;  il  confessoit  que  c'estoit 
chose  digne  d'un  très-grand  et  Ires-juste  roy  d'avoir 
pitié'  des  affligez ,  mais  qu'il  estoit  encor  plus  juste  et 
plus  convenable  d'avoir  pitié'  de  soy-mesme,  et  plus- 
tost  entendre  à  la  consei'vation  et  à  l'advancement  du 
sien  que  de  se  bazarder  pour  courir  à  celuy  d'autruy, 
et  pour  des  gens  trop  esloignez  et  qui  ont  assez  sou- 
vent la  foy  fort  volage  et  tendante  à  leur  utilité  par- 
ticulière -,  et  qu'en  matière  d'Estat  celuy  en  estoit  tous- 
jours  le  maistre  qui  avoit  les  forces  en  main,  et  qui  les 
sçavoit  utilement  mesnager,  premièrement  pour  soy- 
mesme,  et  puis  pour  autruy  ;  qu'il  ne  tenoit  pas  le  se- 
cours de  Sienne  impossible  ny  trop  hazardeux  aussi, 
si  par  prévention  on  en  eust  communiqué  de  bonne 
heure  h  ceux  qui  avoient  et  le  cœur  et  le  jugement 
pour  l'entreprendie,  et  qui  eussent  sceu  tout  en  un 
coup  pouiToir  et  à  la  seureté  du  Piedmont  et  à  la  di- 
ligence de  ce  secours,  à  la  gloire  de  Sa  Majesté;  que 
de  le  vouloir  aujourd'huy  entreprendre  à  la  haste,  ce 
seroit  bastir  et  deshonneur  et  nouvelle  perte,  et  que 

par  ainsi  il  n'y  avoit  autre  remède  que  de  faire  de  la 
part  des  Siennois  les  plus  advantageuses  capitulations 
qu'ils  pourroient  avec  ^ennem3^ 

En  ce  temps  le  baron  de  La  Garde  manda  au  ma- 
reschal  que  s'il  pouvoit  conduire  à  Albengne,  teiTe 
genevoise ,  cinq  ou  six  mil  hommes,  qu'il  s'y  trouveroit 
avec  armée  et  munitions  nécessaires  pour  investir  la 
ville  et  citadelle  de  Savonne,  s'il  plaisoit  à  Sa  Majesté 
prier  le  roy  d'A.lger  de  joindre  ses  galères  aux  siennes. 
Le  marescbal  donna  advis  de  l'importance  de  l'entre- 
prinse,  mais  Sa  Majesté  n'en  tint  compte. 

Vous  avez  cy-devant  veu  que  le  comte  de  Chalant 
avoit  esté  mis  prisonnier  dans  le  cbasteau  de  Thurin, 
et  qu'il  pretendoit  n'estre  obligé  à  aucune  rançon,  par 
fondemens  nullement  soustenables  :  or,  doutant  d'en 
tomber  à  la  fin,  il  entra  avec  Plancy  en  des  discours 
de  telle  importance  au  service  du  Roy,  que  le  mares- 
cbal y  presta  l'aureille ,  et  commanda  à  cestuy-cy,  qui 
s'estoit  rendu  fort  familier  dudict  conte  ,  de  le  profon- 
der le  plus  avant  qu'il  pourroit,  afin  que,  selon  ce  qu'il 
en  jugeroit  par  après,  il  en  peust  donner  advis  à  Sa 
Majesté.  Les  affaires  furent  finalement  si  bien  disputez 
de  part  et  d'autre,  qu'ils  furent  communiquez  à  Sa  Ma- 
jesté par  Plancy,  le  sommaire  desquels  mérite  d'estre 
cy  inséré,  soit  pour  édification  ou  pour  plus  ample 
démonstration  du  cours  des  affaires  d'alors,  et  lequel 
j'ay  reduict  par  escrit,  selon  la  cognoissance  que  j'en 
eus  deslors(0. 

Le  secrétaire  Plancy,  devisant  par  plusieurs  fois  avec 
le  secrétaire  du  comte  de  Chalant,  nommé  Gautier, 
l'auroit  dextrement  tiré  dans  les  conséquences  de  l'Es- 

(')  Celle  ncgocialion  eut  lien  vers  la  lin  du  mois  d'août  i554- 

tat,  au  discours  desquelles  il  l'auroit  trouve'  si  dis- 
posé, que  par  commune  concordance  les  choses  furent 
depuis  porte'es  jusques  au  maislre ,  lequel  monstra 
qu'il  ne  desiroit  rien  plus  que  de  mettre  en  avant 
quelque  chose  qui  fnst  honnorable  et  profitable  et  au 
Roy  et  à  M.  de  Savoy e,  et  digne  de  son  affection  et 
obligation  envers  luy. 

La  première  proposition  fut  de  trouver  des  expe- 
diens  propres  et  convenables  pour  (  avec  réputation  et 
honneur)  reconcilier  ledict  sieur  duc  avec  le  Roy. 
Pendant  que  par  reprinses  ils  en  parloient  et  dispu- 
toient  l'un  avec  l'autre,  les  nouvelles  vindrent  du  ma- 
riage du  roy  d'Espagne  avec  la  royne  d'Angleterre, 
et  de  son  arrivée  aussi  dans  le  pays  ;  ce  qui  apporta 
nouvelle  matière  au  comte  pour  porter  les  choses 
plus  avant  que  la  seule  reconciliation  de  M.  de  Savoye, 
et  de  pénétrer  avec  jugement  et  discours  dans  celle  de 
l'Empereur  mesme  avec  Sa  Majesté. 

Ayant  prins  terme  pour  en  meurement  délibérer,  il 
entra  deux  jours  après  en  ceste  proposition ,  assavoir 
que ,  puisqu'ainsi  estoit  que  ce  mariage  d'Angleterre 
estoit  accompli  ,  il  serviroit  de  propice  médiation 
à  réduire  tous  ces  grands  princes  à  la  paix,  à  la 
gloire  de  Dieu ,  au  repos  de  leurs  sujets  et  de  toute  la 
chrestienlé. 

Que  pour  y  parvenir  il  scroit  fort  à  propos  de  par- 
faire le  mariage  de  M.  le  Dauphin  ('),  dont  on  estoit 
en  termes,  avec  la  royne  d'Escosse  :  cela  ainsi  accom- 
pli, qu'il  falloit  entrer  à  faire  un  cschangc  du  royaume 
d'Escosse  avec  la  duché  de  Milan,  tant  et  tant  infcli- 
ccment  combatue  et  désirée  par  les  François. 

(')  Depuis  François  II. 

Et  pour  autant  que  la  duché  de  Milan  surpassoit 
de  bien  loing  l'Escosse  en  bonté  et  en  valeur,  que  pour 
donner  compensation  et  parité  il  falloit  faire  le  ma- 
riage du  prince  d'Espagne  avec  la  fdle  aisnée  du  Roy, 
et  qu'en  faveur  d'iceluy  Sa  Majesté  rendit  à  l'Empereur 
les  places  conquises  sur  luy,  comme  Marienbourg , 
Yvry  (0,  Danvilliers  et  toutes  autres  à  luy  ancienne- 
ment appartenantes  ;  et  pareillement  aussi ,  en  faveur 
de  l'Empereur  et  de  son  fils,  rendre  aux  Genevois  la 
Corsegue  ("2),  avec  amiables  conditions  envers  M.  le 
Dauphin,  futur  duc  de  Milan,  et  toutes  telles  que  les 
a  eues  l'Empereur  mesme,  lequel  par  mesme  moyen 
remettroit  la  republique  de  Sienne  en  son  ancienne  li- 
berté, avec  tout  ce  qui  en  dépendoit  :  que  de  mesme 
suitte  le  Roy  renonceroit  aussi  aux  prétentions  de  Na- 
ples  et  de  Sicile,  et  l'Empereur  à  celles  de  Bourgongne 
et  comté  de  Charrolois  ;  et  finalement,  que  Sa  Majesté 
fourniroit  en  faveur  de  ce  mariage,  en  deniers,  ce  qui 
seroit  amiablement  accordé.  Toutes  lesquelles  choses 
bien  digérées  on  trouveroit  qu'elles  faisoient  compen- 
sation sortable  les  imes  envers  les  autres,  et  renver- 
soient  le  mariage  du  prince  d'Espagne  avec  la  sœur 
de  la  royne  d'Angleterre ,  qui  en  pressoit  son  mary  (3). 

Que  l'Empereur  avoit  si  à  cœur  la  perte  de  Mets, 
Toul  et  Verdun ,  que  mal-aisément  consentiroit-il  à 
aucuns  traictez  sans  la  restitution  d'iceux ,  et  le  Roy 
encore  moins  à  le  faire,  pour  la  conséquence  très-  con- 
sidérable qu'elles  avoient  avec  la  France,  qu'il  falloit 

(')  Yvoi.  —  »)  Rendre  la  Corse  aux  Génois.  —  (^)  Il  n'csl  fait  meu- 
lion  dans  aucun  autre  historien  de  ce  projet  de  luariai^e  du  prince 
d'Espagne  avec  la  sœiu-  de  la  reine  d'Angleterre.  La  di.spropurtion 
d'âge ,  et  surtout  la  haine  que  la  reine  d'Angleterre  portoit  à  sa  sœur 
Marie,  ne  permettent  guère  de  croire  qu'il  ait  été  sérieusement  ques- 
tion de  cet  établissement. 

prendre  quelque  expédient  pour  compenser  les  uns 
et  les  autres;  qu'il  n'y  en  avoit,  selon  le  conte,  nul 
meilleur  que  cestuy,  assavoir  :  faire  un  mariage  de 
M.  le  duc  de  Lorraine  avec  l'une  des  filles  du  Roy,  et, 
cela  accompli,  remettre  en  ses  mains  ,  comme  à  vicaire 
perpétuel  de  l'Empire,  tel  qu'estoit  M.  de  Savoy e, 
toutes  lesdictes  places  ;  et  à  quoy  il  estoit  à  croire  que 
l'Empereur  consentiroit,  n'ayant  aucune  appréhen- 
sion de  la  puissance  de  ce  prince,  lequel  seroit  tous- 
jours  conlrainct  de  cheminer  avec  respect  et  révérence 
envers  le  Pvoy  ,  tant  par  l'obligation  de  ce  bien-faict, 
comme  pour  eslre  presque  de  tous  costez  attache'  aux 
Estats  de  Sa  Majesté,  laquelle  pour  une  future  seurete' 
retireroit  près  d'elle  les  enfans  qui  proviendroient  du- 
dict  mariage. 

Qu'il  esta  croire  que  l'Empereur,  voyant  l'Angle- 
terre aujourd'huy  en  ses  mains,  ne  cesseroit  de  bastir 
nouveaux  desseins  et  entreprinses  à  la  ruine  de  la 
France,  de  laquelle  il  ne  peut  supporter  les  rudes  pi- 
queures  qu'il  a  receues  de  tous  costez.  et  qu'il  com- 
mencera la  conqueste  de  l'Escosse,  qu'il  tient  pour 
trop  amie  de  la  France,  et  de  laquelle  il  se  promettra 
fort  facile  issue ,  et  sans  estre  contrainct  à  se  démettre 
dudict  duché  de  INlilan,  par  lequel  il  tient  l'Italie 
en  bride  et  Naples  et  Sicile  en  seureté;  que  pour  le 
desmouvoir  de  ces  intentions  et  desseins,  le  comte 
a  pour  parens  et  amis  les  principaux  ministres  de 
l'Empereur  et  de  son  fils,  avec  lesquels,  le  Roy  le 
trouvant  bon,  il  en  pourroit  Iraicter,  sans  descouvrir 
les  intentions  de  Sa  Majesté,  k  laquelle  il  s'obligcioil 
de  se  représenter  tousjours,  cas  que  ses  practiques  ne 
peussent  prendre  racine. 

Que,  pour  avoir  meilleure  issue  de  cespropositions, 
il  se  falloit  servir  de  la  médiation  de  la  roine  d'Angle- 
terre, laquelle  n'estimera  jamais  tant  les  grandeurs 
d'Espagne  que  la  conjonction  de  l'Escosse  à  l'Angle- 
terre ;  qu'ayant  esté  elle  celle  seule  qui  a  voulu  par- 
venir à  ce  mariage  nonobstant  les  oppositions  des  Es- 
tats  ,  il  est  à  croire  que  elle  remuera  ,  selon  l'ordinaire 
des  femmes ,  ciel  et  terre  pour  parvenir  à  ce  poinct  ; 
pour  auquel  la  disposer  le  comte  dict  avoir  amitié 
fort  familière  avec  aucuns  de  ses  principaux  ministres 
et  favoris. 

Qu'ayant  la  mère  duchesse  de  Lorraine  interest 
en  ceste  duché  de  Milan ,  duquel  elle  estoit  douairière, 
elle  a  tousjours  tant  aymé  et  estimé  le  comte,  qu'il  se 
promet,  non-seulement  l'y  faire  consentir,  mais  aussi 
la  rendre  elle-mesme  médiatrice  envers  l'Empereur 
pour  l'y  disposer,  quand  ce  ne  seroit  que  pour  l'ad- 
vantage  qui  en  resuite  à  son  fils. 

Que  pareillement  il  estoit  tres-inthime  amy  de 
M.  d'Arras,  principal  ministre  de  l'Empereur,  et  qu'il 
esperoit  le  rendre  médiateur  de  tous  ces  partis,  mesmes 
estant  personnage  qui  abhorroit  plustost  qu'il  n'esti- 
moitles  affaires  d'Italie,  ausquels  il  prefereroit  tousjours 
ceux  de  Bourgongne  et  des  Pays  Bas  ;  et  qu'enfin  il  ne 
recognoissoit  aucun  qui  fust  pour  apporter  contrariété 
à  ces  mariages  et  exécutions,  si  ce  n'estoient  les  sieurs 
domp  Ferrand  de  Gonzague  et  prince  Doria ,  lesquels, 
au  rebours  de  M.  d'Arras,  mesprisoient  les  affaires  de 
Flandres  ;  que  si  une  fois  ils  avoient  le  vent  d'aucune 
de  ces  intentions,  ils  ne  faudroientdegaigner  le  devant 
et  de  les  renverser  ,  et  que  par  ainsi  il  falloit  diligem- 
ment et  cautement  manier  les   affaires. 

Que  pour  plus  facilement  disposer  le  nouveau  roy 
d' Angleterre  à  embrasser  ce  party,  il  s'aideroit  de  la 
médiation  du  sieur  Ruygomes  (0,  portugais,  le  plus 
familier  et  le  plus  favory  de  ce  prince ,  avec  lequel 
Ruygomes  le  comte  avoit  de  longue-main  fort  estroitle 
amitié',  et  que  semblables  affaires,  estant  maniez  avec 
prudence  et  circonspection  ,  prendroient  peut-estre 
telle  perfection  que  les  uns  et  les  autres  l'en  loiieroient 
à  jamais. 

Qu'il  se  souvenoit  qu'ayant  une  fois  esté  depesclié 
par  le  feu   duc  Charles  son   maistre  vers  le  feu  roy 
François  ,  en  prenant  congé  de  luy,  pour  de  là  s'en  al- 
ler à  Barcelonne  où  estoit  l'Empereur,  il  luy  donna 
charge  de  dire  de  sa  part  audict  Empereur  que  c'estoit 
luy  et  non  pas  les  François,  qui  detenoit  les  biens  de 
M.  de  Savoye  ;  car,  retenant  injustement  la  duché  de 
Milan,  qui  luy  appartenoit,  il  n'avoit  peu  faire  de  moins, 
pour  se  couvrir   d'injure,  que  de  se   saisir  des  Ijiens 
du  duc  ,    qui  avoit  quitté  l'amitié  françoise   pour  se 
joindre  à  l'impériale,  laquelle  se  fust  servie  contre  la 
France  de  la  Savoye  et  du  Piedmont,   si  de  bonne 
heure  Sa  Majesté  ne  l'eust  prévenu,  tous  lesquels  tou- 
tesfois  elle  estoit  preste  de  rendre ,  l'Empereur  faisant 
le  semblalde  du  duché  de  Milan.  A  quoy  l'Empereur 
luy  respondit  qu'il  avoit  bien  autrefois  rendu  la  duché 
de  Milan  à  Francisque  Sforce  ,  rebelle  et  altaint  de 
crime  de  leze  majesté ,  que,  par  plus  forte  raison ,  il  la 
pourroit  bienaujourd'huy  remettre  à  un  duc  de  Savoye 
ou  à  un  roy  de  France,  pourveu  que  ce  fust  le  repos 
de  la  chrcslienté  et  qu'il  y  eust  un  fiat  à  la  patenostre 

(')  Ruy  Gomez  de  Silva ,  favori  de  Pliilij>i)c  II;  il  a  ikii  connu  de- 
puis sous  le  uom  de  prince  d'Eboli. 

des  François.  Tout  lequel  discours  n'est  amené  en  jeu 
à  autre  intention  que  pour  faire  recognoistre  que  tous 
les  expediens  cy-dessus  sont  suffisans  pour  laver  les 
soupçons  de  l'Empereur  et  le  réduire  à  y  entendre. 

Et  là  où  on  trouveroit  le  cœur  de  l'Empereur  par 
trop  endurcy,  il  faudroit  lors  essayer  de  faire  un  traicté 
particulier  en  ce  qui  regardoit  M.  de  Savoye  ,  et  a  ces 
fins  couvertement  pourchasser  trefve  assez  longuette 
entre  ces  princes,  à  fin  que  pendant  icelle,  venant 
l'Empereur  à  mourir,  toutes  ces  ofiVandes  fussent  pre- 
sente'es  au  roy  et  roine  d'Angleterre,  lesquels,  n'ayans 
chaussé  l'obstination  du  père ,  se  lairroient  réduire  à 
party  convenable,  mesmes  par  une  couverte  affection 
de  M.  de  Savoye. 

Dictque  ce  qui  regarde  le  duc  son  maistre  a  esté  sou- 
vent rais  sur  le  bureau  avec  plus  convenables  moyens, 
qui  n'avoient  jamais  esté  ny  bien  receuz  ny  bien  mes- 
nagez,  soit  pour  passer  ou  pour  ignorer  les  consé- 
quences de  l'Estat,  à  la  prospérité  duquel  les  plus  pe- 
tites choses  servoient  plus  que  les  grandes. 

Qu'ayant  eu  cest  honneur  d'avoir  prins  sa  première 
nourriture  avec  le  feu  roy  François  ,  avec  lequel  il  se 
trouva  à  la  bataille  de  Pavie ,  commandant  à  cinquante 
hommes  d'armes ,  qu'il  avoit  tousjours  désiré  d'avoir 
occasion  propre  pour  rendre  service  à  la  France ,  pour- 
veu  que  celuy  de  son  maistre  et  prince  naturel  y  fust 
conjoinct.  Or,  pour  venir  au  poinct  du  traicté  d'entre 
le  Roy  et  sondict  prince,  il  luy  sembloit  qu'il  falloit 
commencer  par  le  mariage  de  Madame,  sœur  du  Roy, 
.  avec  luy,  conforme  à  ce  qui  en  avoit  esté  cy-devant 
traicté  ,  et  qu'en  faveur  d'iceluy  Sa  Majesté  le  remette 
en  tous  SCS  biens  et  Estats.  De  premier  front  ce.  mot 

de  restitution  estonne  et  despite  tousjours  ceux  qui 
n'ont  la  patience  d'attendre,  comme  disent  les  bonnes 
femmes,  jusques  a  ame/i ;  car  lors  qu'on  est  rendu 
capable  des  secourables  effets  de  la  médecine,  elle  est 
receuë  et  avalée  de  meilleur  cœur.  Venons  donc  au 
poinct. 

En  premier  lieu  il  faudroit  si  conscientieusement 
disposer  les  affaires  entre  l'Empereur  et  le  Roy,  que 
chacun  d'eux  se  contentast  d'indifféremment  restituer 
au  duc  tout  ce  qu'ils  tiennent  du  sien,  sans  rien  reser- 
ver ;  car,  si  l'un  ou  l'autre  le  vouloit  faire,  cela  servi- 
roit  d'argument  à  son  compagnon  de  rembroiiiller  les 
affaires  plus  avant  que  jamais,  au  préjudice  d'un  prince 
spolie  et  qui  a  cest  honneur  d'apartenir  de  près  à  l'une 
et  l'autre  Majesté',  lequel ,  par  l'expérience  du  passé, 
apprendroit  à  ne  se  plus  envelopper  dans  les  puissantes 
armes  de  l'un  ny  de  l'autre.  Et  quant  aux  prétentions 
de  Sa  Majesté  sur  la  conté  de  Nice  et  succession  de 
madame  la  Régente ,  que  cela  se  vuideroit  amiablement 
par  compromis  en  personnes  neutres. 

Il  est  à  croire  que  l'Empereur,  plein  d'ambition  et 
de  soupçon,  ne  voudra  jamais  rntendre  à  aucune  res- 
titution, d'autant  que  ce  qu'il  tient  luy  sert  pour  cou- 
vrir et  deffendre  la  duché  de  Milan  des  armes  françoises, 
comme  fait  la  Savoye  et  le  Piedmont  à  la  France  des 
impériales;  que,  privez  décela,  l'un  et  l'autre,  par  la 
neutralité  du  duc,  auroit  tousjours  passage  pour  cou-' 
rir  aux  armes;  ce  qui  ne  pouvoit  succéder,  l'un  et 
l'autre  retenant  ce  qu'il  possedoit. 

Qu'au  premier  vent  que  l'Empereur  auroit  de  ce.s 
practi({ues,  il  ne  faudroit,  pour  les  prévenir,  de  faire 
espouser  au  duc  la  fille  de  la  royne  Eleonor,  douai- 

riere  de  France,  et,  en  faveur  du  mariage  et  pour  re- 
compense de  ce  qu'il  luy  détient,  luy  donner  la  duché 
de  Gueldres  :  à  quoy,  par  le  desespoir  où  le  duc  est 
reduict,  il  se pourroit  accommoder,  ignorant  ces  pro- 
positions. 

Le  comte  à  ces  difficultez  apporte  ce  médicament  : 
c'est  qu'il  a  plusieurs  raisons  particulières  en  main , 
par  lesquelles  il  espère  réduire  les  affaires  au  mesme 
poinct  où  l'Empereur  tomba  lorsque  le  roy  François 
depescha  le  mareschal  de  Brissac  vers  luy  à  A.ulxbourg , 
qui  est  qu'il  promettoit  rendre  tout,  le  Roy  rendant 
aussi  ;  et  qu'il  trouvoitbon,  en  ce  faisant,  le  mariage  du 
duc  avec  madame  Marguerite  de  France,  espérant  que 
les  choses  se  reduisans  maintenant  à  ce  poinct,  et  le 
duc  demeurant  neutre  ,  la  France  auroit  mesme  com- 
modité' qu'elle  avoit   de  pénétrer  en  Italie  toutes  les 
fois  qu'il  luy  en  prendroit  envie,  ayant  tousjours  le 
duc  couvertement  favorable  par  tant  d'obligations  et 
alliances. 

La  neutralité  subséquente  de  M.  de  Savoye  seroit 
plustost  par  apparence  que  par  effect ,  comme  celuy 
qui  recognoistroit  le  principal  fondement  de  sa  réinté- 
gration de  la  bonté  et  libéralité  du  Roy,  qui  a  des  pré- 
tentions contre  luy,  ce  que  n'a  pas  l'Empereur,  par 
l'espérance  qu'il  auroit  aussi  que,  servant  le  Roy  à 
couvert,  il  en  pourroit  recevoir  de  l'advancement ,  le- 
quel il  ne  peut  espérer  d'une  si  vieille  souche  qu'est 
celle  de  l'Empereur,  avec  lequel  il  n'auroit  telle  con- 
jonction qu'avec  le  Roy,  à  cause  du  mariage  et  de  la 
proximité  de  ses  Estats ,  de  tous  costez  environnez  des 
fleurs  de  lis. 

Quelqu'un  pourroit  alléguer,  h  position  contraire. 

qu'il  n'est  à  croire  que  M.  de  Savoye ,  qui  a  dés  l'en- 
fance esté  nouiry  de  la  main  de  l'Empereur,  et  né 
d'une  sienne  cousine,  et  qui  a  porté  les  armes  avec  luy, 
soit  jamais  pour  quitter  une  affection  enracinée  de  si  long 
temps  et  presque  avec  le  laict;  qu'il  n'a  faute  de  juge- 
ment pour  sçavoir  faire  contenance  contraire  jusqu'à 
tant  qu'il  ait  la  restitution  de  ses  Eslats;  et  que,  cela 
accoraply,  à  la  moindre  mouche  qui  le  piquera  il  tour- 
nera les  espaules  à  la  France  pour  se  rejoindre  à  l'Es- 
pagne :  quoy  succédant,  nous  luy  aurions  baillé  le 
Cousteau  au  poing,  avec  lequel  il  nous  esgorgeroit. 
Ce  Cousteau,  ce  sont  une  vingtaine  de  belles  villes 
bien  fortifiées  et  qui  ont  cousté  vingt  millions  d'or  à 
la  France  à  conquérir  et  fortifier.  Qu'à  sainement  par- 
ler des  conséquences  de  l'Estat,  il  n'y  a  rien  de  plus 
recommandable  que  de  tenir  le  bon  bout  de  son  costé , 
et  ne  se  sousmettre  jamais  à  la  discrétion  d'autruy,  pour 
parent  qu'il  soit,  le  naturel  des  princes  particuliers 
estant  tousjours  de  tourner  l'oeil  non  au  salut  de  son 
bien-facteur,  qu'il  a  tousjours couvertement  en  haine, 
ains  vers  celuy  duquel  il  espère  plus  d'utilité.  A  cruë- 
ment  et  vulgairement  juger  des  affaires  et  mesurer  les 
choses,  non  à  l'aune  du  futur,  ains  à  celle  du  passé,  il 
y  a  de  l'apparence  beaucoup  que  M.  de  Savoye  soit 
pour  tousjours  pencher  du  costé  de  l'Empereur;  mais 
qui  voudra  avec  bien  solide   jugement  mesurer  les 
choses  au  pied  de  la  vérité,  les  raisons  subséquentes 
effaceront  tous  ces  broiiillarts  et  tous  ces  nuages.  Cha- 
cun sçait,  outre  ce  qui  en  peut  estre  aprins  par  les 
histoires,  que  la  maison  de  Savoye  a  tousjours  pros- 
péré tandis  qu'elle  s'est  bien  entretenue  avec  la  France. 
Et  de  faict,  il  est  notoire  que  le  duc  Charles,  père  de 
29.  26 

cestuy-cy,  ne  fut  spolié  que   pour  avoir  inconside- 
re'ment  quitté  l'amitié  de  la  France  à  la  persuasion 
de  l'Empereur ,  promettant  de  donner  sentence  du 
Montferrat  en  sa  faveur  contre  le  duc  de  Mantouë  :  et 
toutes  fois,  dés  que  l'Empereur  le  veit  embarqué  sans 
biscuit,  la  sentence,  contre  sa  promesse,  sortit  en  faveur 
de  l'autre  ;  et  au  raesme  temps,  sous  prétexte  de  def- 
fendre  son  pays,  il  s'empara  de  ses  places  pour  en  cou- 
vrir la  duché  de  Milan,  abandonnant  ce  pauvre  prince 
aux  coups  et  aux  misères.  La  souvenance  de  toutes 
lesquelles  choses  doit  avoir  plus  de  force  envers  le  fils 
que  ceste  nourriture  qui  a  souvent  esté  pleine  de  mi- 
sère et  de  calamité  ,  quoy  qu'il  l'ait  servy  aux  despens 
de  son  Eslat. 

Il  n'y  a  que  deux  seules  voyes  pour  s'asseurer  des 
hommes,  toutes  contraires  l'une  à  l'autre,  à  sçavoir 
l'amour  et  la  force.  La  première  est  bien  séante  aux 
princes  bons  et  généreux ,  et  l'autre  familière  des  ty- 
rans^runeobligeetl'autre offense.  Leduc, qui  recognoit 
et  l'un  et  l'autre,  a  l'ame  si  bonne,  qu'il  sçaura  recog- 
noistre  toutes  ces  choses  bien  bluttées  dans  le  tamis 
du  jugement  et  de  la  raison ,  et  combien  mémorables 
serontses  obligations,  le  Roy  l'honnorant  du  mariage  de 
sa  sœur,  et  par  une  vraye  générosité  le  restituant  en 
tous  ses  Estats  ;  chose  qui  l'obligera  à  mesurer  toutes 
ses  actions  au  pied  de  la  volonté  et  des  intentions  de 
Sa  Majesté;  car,  faisant  autrement,  les  forces  ny  la 
puissance  ne  luy  defaudroient  pour  soudainement  se 
venger  de  ceste  ingratitude,  tant  la  France  est  proche 
de  luy,  et  auparavant  que  l'Empereur  peust  venir  à 
son  secours. 

Et  pour  autant  que  les  jalousies  de  l'Estat  sont  si 

glissantes  qu'il  y  a  tousjours  quelque  chose  à  radou- 
ber, comme  aux  navires  et  aux  femmes,  et  que  il  n'y 
a  parentages  n}'  amitiez,  pour  bonnes  et  sainctes  qu'elles 
soyent,  qui  ne  s'altèrent  quelquefois,  le  conte  jugeoit 
convenable  que  les  Suisses,  qui  ont  mesme  alliance  avec 
le  duc  qu'avec  le  Roy,  fussent  appeliez  pour  garands 
et  fîde-jusseurs  des  promesses  de  l'un  et  de  l'autre 
prince  ,  avec  authorité  de  courir  avec  les  armes  sur  ce- 
luy  qui  les  altereroit,  au  cas  que,  des  différends  qui 
pourroient  survenir,  il  n'en  voulust  demeurer  à  leur 
décision  et  arbitrage. 

Que  les  trois  estats  de  Savoye  et  Piedmont  assem- 
blez en  corps  jureroient  solennellement  de  ne  servir 
de  leurs  personnes  ny  de  leurs  biens  leur  prince,  cas 
qu'il  voulut  rien  entreprendre  au  préjudice  du  Roy,  et 
qu'à  ces  fins,  des-maintenant  comme  pour  lors,  ils  de- 
meureroient  quittez  et  absouz  du  vasselage  et  serment 
de  fidélité. 

Seroit  dict  aussi,  mariage  faisant,  mais  par  article 
secret,  que  le  doiiaire  de  Madame  seroit  assigné  sur 
Pignerol ,  Saviglan  ,  Fossan  et  Cony,  dans  lesquels  elle 
pourroit  tenir  quelques  gens  de  guerre  pour  la  seurté 
d'iceluy;  mais  que,  sortans  enfans  de  ce  mariage,  la 
garnison  cesseroit,  et  non  pas  l'assignation,  la  con- 
jonction desquelles  places  avec  le  marquisat  de  Saluées, 
qui  est  propre  du  Pvoy  ,  r.  ndroit  Sa  Majesté  aussi  puis- 
sante en  Piedmont  que  le  duc  mesme. 

Si  le  Roy  ne  vouloit  entendre  à  aucun  de  ces  partis , 
et  que  par  là  le  duc  fut  contraint  d'entendre  au  ma- 
riage de  la  fille  de  la  royne  Eieonor ,  infante  de  Portu- 
gal ,  ce  seroit  un  coup  fort  dangereux  pour  la  France  ; 
car,  se  rejectant  par  ce  moyen  entre  les  bras  de  l'Em- 

pereur ,  il  trouveroit  que  les  sept  cens  mil  ducats  que 
le  Roy  son  père  luy  légua  en  mourant ,  et  qui  furent 
mis  sur  le  trafic  des  Indes,  en  ont  engendré  plus  de 
trois  millions  et  demy,  desquels  il  pourroit  retenir 
trois  ou  quatre  cens  mil  escus ,  et  prester  le  reste  à 
l'Empereur,  qui  luy  bailleroit  pour  gage  la  Franclie- 
Conté  et  Alexandrie,  prochaine  d'Ast,  que  le  duc 
possède,  et  par  l'un  et  l'autre  travailler  les  conquestes 
frcfnçoises  et  ses  propres  entrailles. 

C'est  mal  entendre  les  affaires  d'autruy  et  les  siennes 
aussi  de  plus  retarder  le  mariage  de  Madame,  estant 
desja  si  avant  en  l'aage  qu'elle  est  :  c'est  l'un  des  poincts 
dont  l'Empereur  se  sert  pour  degouster  le  duc  de  ce 
mariage,  duquel  dépend  pour  le  Roy  un  poinct  de 
très-grande  importance,  et  qui  devroit  servir  d'espe- 
ron  pour  advancer  l'aflaire  ;  c'est  que  si  Madame  ne 
portoit  point  d'enfans,  et  qu'en  ces  entre-faictes  le 
duc  vint  à  mourir,  M.  de  Nemours,  créature  du  Roy, 
succederoit  à  tous  ses  Estais,  desquels  le  Roy  dispose- 
roit  à  sa  volonté',  et  au  dommage  de  l'Empereur  :  et 
là  où  il  adviendroit  aussi  que  ledict  sieur  de  Nemours 
vint  à  mourir  sans  enfans,  toute  la  succession  revien- 
droit  au  Roy,  mesmes  à  cause  de  madame  la  Régente 
sa  grand  mère,  sœur  unique  du  feu  duc  Charles. 

Ceux  qui  hors  de  passion  voudront  examiner  ces 
propositions,  devront  loiier  l'affection  du  conte,  le- 
quel promettra  de  ne  s'advancer  ou  reculer  en  l'exé- 
cution d'icelles,  sinon  autant  qu'il  plaira  au  Roy  luy 
commander,  et  de  la  Majesté  duquel  il  a  esté  tousjours 
et  sera  fort  fidèle  et  affectionné  serviteur. 

Toutes  ces  propositions  furent  par  Plancy  vivement 
représentées  au  Roy  et  à  M.  le  connestable ,  et  la  re- 

soluliou  sur  icelles  diligemment  solicite'e,  avec  la  se- 
crette  participation  de  Madame ,  sœur  du  Roy,  de  la- 
quelle le  mareschal  estoit  serviteur  particulier.  Mais , 
quoy  qu'il  sceust  faire  ou  dire ,  si  n'en  sceust-il  jamais 
venir  à  bout,  ayans  esté  trouve'es  des-advantageuses 
par  ceux  qui  ne  veulent  jamais  que  leurs  compagnons 
voilent  si  haut  qu'ils  offusquent  leur  gloire  et  leur  mé- 
rite, l'infirmité  et  la  malice  de  la  nature  humaine  ne 
permettant  quasi  jamais  que  le  service  et  les  affaires 
des  princes  soient  conduicts  avec  ceste  pureté  et  ceste 
candeur  qui  affermit  et  faict  fleurir  les  Estats,  cha- 
cun faisant,  comme  dict  de  Commines,  ses  vengean- 
ces ou  ses  affaires  aux  despens  de  son  maistre  :  ce  que 
les  lecteurs  pourront  plus  aisément  recognoistre  par 
la  fin  de  ces  Mémoires,  si  Dieu  me  faict  la  grâce  de 
les  pouvoir  achever  comme  je  désire ,  mais  plus  en- 
cor  tous  ceux  qui  examineront  diligemment  tout  ce 
qui  est  advenu  depuis  ce  temps  là  jusques  à  ce  jour- 
d'huy  1610. 

Le  douziesme  juillet,  M.  le  connestable  donna  ad- 
vis  au  mareschal  touchant  le  progrez  de  l'armée  du 
Pvoy  estant  en  campagne ,  et  de  ce  qui  y  sera  survenu 
après  la  prinse  de  Mariembourg,  «  d'autant  que  depuis 
vous  n'en  avez  eu  aucunes  nouvelles.  A  ceste  cause ,  je 
n'ay  voulu  faillir  de  vous  faire  un  petit  discours  par 
la  présente,  vousadvisant  qu'au  partir  dudict  Mariem- 
bourg nous  avons  prins  le  ciicmin  de  la   rivière  de 
Meuze,  pour  nous  asseurer  des  lieux,   chasteaux  et 
places  fortes  cslans  sur  ladicte  rivière  ,  qui  nous  est  la 
voye  la  plus  commode  pour  la  conduicte  de  nos  vi- 
vres et  autres  provisions  nécessaires  pour  les  armes , 
depuis  la  ville  dcMczicres  où  est  la  principallc  eslappe 

de  nosdicts  vivres,  jusqu es  dedans  et  par  tout  les  Pais-Bas 
de  l'Empereur  :  et  ayant  prins  grand  nombre  desdicts 
chasteaux  et  aucunes  petites  villes  estans  sur  le  bord 
et  es  environs  dadict  fleuve ,  tant  deçà  que  delà  ,  où 
en  la  pluspart  de  ceux  qui  se  peuvent  garder  et  def- 
fendre  l'on  a  laissé  quelque  nombre  de  gens  de  guerre, 
et  ce  faict  sommes  venus  camper  devant  les  ville  et 
chasteau  de  Bovines ,  qui  est  la  seconde  et  plus  forte 
place  du  conté  de  Namur  et  païs  de  Namurois ,  appar- 
tenant ausdict  Empereur,  située  sur  ladicte  rivière,  en 
lieu  le  plus  estrange  et  malaisé  à  aborder  qu'il  est  pos- 
sible •,  à  quoy  s'estoient  fiez  et  asseurez  les  Espagnols 
et  Namurois  qui  estoient  dedans,  lesquels  j'envoyay 
par  un  bcraut  sommer  de  rendre  la  place;  et  sur  leur 
refus  fis  incontinant  asseoir  l'artillerie  en  batterie  pour 
rompre  premièrement  leurs  delïences,  dont  ilstiroient 
infiniment  sur  nos  gens  qui  les  tenoient  assiégez. 

«  Maisfînablement,  ayant  ladicte  artillerie  faict  son 
devoir  et  remonstré  aux  soldats  quelque  apparence  de 
bresche,  on  ne  les  auroitpeu  retenir  qu'ils  ne  se  fussent 
mis  en  devoir  d'y  entrer;  ce  qu'ils  firent  à  la  furie, 
encores  qu'ils  y  trouvassent  fort  grande  résistance, 
et  passèrent  par  le  fil  de  l'espée  tout  ce  qui  fui  par  eux 
rencontré,  s'estans  quelques  uns  desdicts  Espagnols  et 
Namurois  jeltez  dedans  le  chasteau  ,  qui  est  sur  un  lac 
inaccessible;  mais,  pour  n'estre  garny  de  vivres  ny  de 
ce  qu'il  failloit  pour  le  garder  et  defïendre,  ils  se  ren- 
dirent incontinent  à  la  mercy  du  Roy,  et  en  furent 
pendus  quelques  uns  pour  donner  exemple  à  ceux  de 
Dinan,  qui  est  devant  ledict  Bovines,  sur  l'autre  bord 
de  ladite  rivière  de  Meuze,  appartenant  à  l'evesque  et 
au  chapitre  du  Liège  :  et  pour  ce  que  de  tout  temps 

et  ancienneté  les  Liégeois  ont  esté  en  la  protection , 
amitié  et  alliance  de  la  couronne  de  France,  sinon 
depuis  quelque  temps  que  ledict  Empereur  a  trouvé 
moyen  de  les  en  allienner,  pour  leur  avoir  jjaillé,  à  sa 
discrétion  et  dévotion  ,  un  evesque  qui  est  leur  prince, 
le  Roy,  ne  voulant  toutesfois  oublier  ladicte  ancienne 
amitié,  et  pour  leur  user  de  toutes  les  lionnestetez 
possibles,  trouva  très -bon  que  je  leur  eusse  envoyé 
un  héraut  pour  les  prier  amiablement  donner  passage 
à  nos  vivres,  et  nous  aider  et  accommoder  de  ce  qu'ils 
pourroient  pour  le  devoir  de  ladicte  ancienne  amitié 
et  alliance,  laquelle  le  Roy  non  seulement  estoit  prest 
d'observer,  mais  de  leur  maintenir  toute  protection  et 
faveur  qu'ils  voudroient  avec  ses  forces. 

«  Sur  quoy  ayant  desjareceu  quelques  bandes  d'Es- 
paignols,  Allemans,  Namurois,  que  leur  avoit  envoyé 
l'Empereur,  du  vouloir  et  consentement  de  l'evesque 
et  chapitre  de  Liège ,  comme  il  se  voit  par  lettres  du- 
dict  evesque  qui  ont  esté  trouvées  es  mains  de  l'un 
des  capitaines  qui  estoient  à  la  garde  du  chasteau ,  ils 
firent  responce  téméraire  et  audacieuse,  disant  qu'ils 
ne  cognoissoient  point  le  Pvoy  ny  son  connestal)le,  et 
(pie  nous  accommoder  d'aucune  chose,  quelle  qu'elle 
fust,  ils  n'en  feroient  rien  ,  mais  estoient  prests  de  faire 
tout  ce  qu'ils  pouri  oient  pour  l'Empereur  contre  nous  : 
qui  fut  cause  qu'au  partir  dudict  Bovines  il  fit  asseoir 
nostre  artillerie  devant  ledict  chasteau  de  Dinan  du 
costé  deçà  l'eau  au  Namurois,  estant  de  l'autre  costé 
M.  le  duc  de  Nevers  avec  une  partie  de  nosdicls  liar- 
qucbuziers  et  des  forces  du  Roy,  tant  de  gens  de  che- 
val que  de  pied,  qui  tenoicnt  enclos  et  assiégé  ledict 
chasteau,  (jui  est  au  dessus  de  la  ville  sur  un  roch  en 

précipice  du  coste'  d'icelle  ville  et  de  la  rivière  ;  et  les 
autres  endroits  sont  lieux  de  diflicille  accès,  où  il  ne 
se  peut  faire  tranchées. 

«Neantmoins,  ayant  esté  assise  ladicte  artillerie  en 
trois  batteries,  tant  deçà  que  delà  l'eau,  elle  auroitfait  si 
bien  son  devoir  par  deux  jours  continuels,  qu'elle  au- 
roit  reduict  partie  de  ladicte  place  en  poudre,  et  ce- 
pendant la  ville  se  seroit  rendue  à  la  mercy  et  discré- 
tion du  Roy,  sans  estre  batue  ny  assaillie  ;  mais  quant 
à  ceux  dudict  chasteau,  qui  estoient  deux  cens  Espa- 
gnols et  cinq  cens  tant  AUemans  que  iSamurois,  tous 
gens  choisis  et  esleus,  ils  auroient  voulu  faire  des  opi- 
niastres  jusques  à  voir  tomber  la  moitié  de  l'édifice  sur 
eux,  où  se  voit  une  grande  ruine,  encores  qu'il  fust 
beau  et  autant  fort  d'assiette  et  situation  qu'il  est  pos- 
sible; et  combien  que  la  bresche ,  quelque  baterie  qui 
y  eust  esté  faicte,  ne  fut  aucunement  raisonnable,  mais 
quasi  du  tout  inaccessible,  toutes-fois  elle  fut  recog- 
neuë  par  aucuns  de  nos  soldats  jusques  au  haut;  et  ce- 
pendant ceux  de  dedans  n'espargnerent  artifice  de  feu 
et  harquebuzades,  dont  il  y  eut  jusques  à  dix  ou  douze 
des  nostres  qui  y  demeurèrent  vaillamment;  et  n'eust 
esté  que  la  nuict  survint,  l'assaut  se  fust  ensuivy  et 
donné  vifvement,  comme  très-bien  s'attendoient  les- 
dicts  Espagnols,  Allemans  et  Namurois;  au  moyen  de- 
quoy,  ne  voulans  ceux  de  dedans  attendre  le  hazard  de 
ce  qui  en  pourroit  succéder,  ils  vindrent  le  lendemain 
de  bon  matin  parlementer,  et  vindrent  des  principaux 
d'entre  eux  devers  moy,  lesquels,  quelque  instance 
qu'ils  sceussent  faire,  ne  peurent  obtenir  autre  compo- 
sition, sinon  qu'ils  sont  sortis  avec  leurs  espées  seuUe- 
ment,  sans  enseigne  ny  tambour,  laissans  leurs  autres 

armes  avec  l'artillerie  et  les  munitions,  qui  estoient  au- 
dict  chasteau  en  grand  nombre  et  quantité ,  avec  plu- 
sieurs de  leurs  malades  qui  n'ont  peu  sortir,  outre  ce 
qu'il  y  en  a  eu  plus  de  sept  ou  huict  vingts  de  morts. 
Et  quant  à  ceux  qui  sont  sortis,  les  deux  parts  se  sont 
trouvez  tous  blessez,  tant  a  esté  la  batterie  furieuse. 

«  L'on  est  après  à  prendre  une  bonne  conclusion  et 
resolution  de  ce  que  nous  aurons  à  faire ,  afin  de  par- 
tir incontinant  pour  tirer  la  part  où  il  sera  advisé  pour 
plus  endommager  l'ennemy,  lequel,  selon  les  adver- 
tissemens  que  nous  avons ,  fait  assembler  ses  forces  à 
Namur,  où  l'on  dict  que  ledict  Empereur  est  venu  ou 
vient  en  personne  ;  et  ne  demandons  pas  mieux ,  à  fin 
de  voir  et  expérimenter  si  ses  effects  se  trouveront  tels 
qu'ont  tousjours  esté  ses  menaces,  dont  il  a  ordinaire- 
ment faict  si  bon  marché  par  toute  l'Italie  et  ailleurs 
où  il  a  voulu  déprimer  nos  aflfaires  pour  exalter  et  te- 
nir en  réputation  les  siens.  Je  vous  envoyé  un  portraict 
de  la  place  de  Mariembourg ,  encores  qu'il  ne  soit  pas 
bien  faict  ;  toutes  fois  vous  comprendrez  facillement 
et  aisément  par  là  la  forme  et  structure  de  ladicte  place, 
en  attendant  que  je  vous  en  face  tenir  un  autre ,  où 
vous  verrez  à  la  vérité  comme  elle  est  maintenant 
et  ce  que  nous  y  voulons  faire  pour  l'amander  en  ce 
que  nous  pourrons ,  combien  qu'il  n'y  faille  pas  grande 
chose. 

«  Le  Roy  a  tousjours  continué  durant  ce  voyage  à 
très-bien  se  porter,  et  continué  encores  de  présent, 
grâces  à  Dieu  ;  lequel,  après  avoir  séjourné  quelques 
jours  auprès  de  Dinan ,  tant  pour  faire  ruiner  le  clias- 
teau  (ludict  Dinan  et  les  ville  et  chasteau  de  Bovines  » 
que  pour  attendre  l'amas  et  provision  des  vivres  qui 

cstoit  nécessaire  pour  la  nourriture  de  son  arme'e  du- 
rant ce  voyage,  ledict  seigneur  alla  loger  avecques  sa- 
dicte  arme'e  à  deux  petites  lieues  de  Namur,  où  estoit 
le  camp  de  l'Empereur,  passant  la  rivière  de  Cembre 
où  il  attendoit  bien,  si  ledict  Empereur  avoil  cœur  et 
volonté  de  combattre,  qu'il  se  presenteroit  pour  em- 
pescher  le  passage  de  ladicte  rivière ,  qui  estoit  fort 
mal-aisé  pour  le  Roy  et  sadicte  armée ,  et  d'autant 
plus  advantageux  àsondict  ennemy  ;  toulesfois,  il  n'y 
comparut  jamais  personne.  Le  lendemain  de  grand' 
matin,  ledict  seigneur  se  remit  aux  champs  et  appro- 
cha ledict  Namur  et  le  camp  dudict  Empereur  d'une  pe- 
tite lieuë  Françoise,  ayant depesché  une  bonne  trouppe 
de  sa  cavallerie,  qui  fut  escarmoucher  prés  dudict 
camp  pour  essayer  d'attirer  ledict  Empereur  à  la  ba- 
taille ;  ce  qui  ne  fut  jamais  possible,  et  ne  fut  recognu 
autre  chose  de  luyetdesondict  camp  quece  que  ledict 
seigneur  avoit  jà  eu  par  plusieurs  advis,  qui  estoit  qu'il 
faisoit  jour  etnuict  travailler  avecque  un  infini  nombre 
de  gens  à  l'eslargissementetprofondissement  des  tran- 
chées de  sondict  camp ,  encores  que  des-ja  elles  fussent  si 
grandes  qu'elles  ne  se pouvoientaucunement  forcer;  de 
sorte  que  ledict  seigneur  voyant  cela,  et  qu'il  n'y  avoit 
aucune  espérance  de  l'attirer  au  combat,  il  délibéra  de 
l'enfoncer  dedans  ses  pais ,  ce  qu'il  a  faict  :  de  façon 
que,  traversant  par  le  Namurois  et  le  Brabant,  à  deux 
ou  trois  lieues  par  jour,  il  se  trouva  le  samedy  vingt- 
uniesme  de  ce  mois  près  la  maison  de  la  royne  de 
Hongrie,  nommée  Mariemmont,  qui  estoit  à  une  lieuë 
de  Bams,  laquelle  des  l'arrivée  fut  mise  en  cendres,  et 
dés  le  soir  on  fit  approcher  l'artillerie  de  ladicte  ville 
de  Bams,  et    le  lendemain,  au   poinct  du    jour,  on 

commença  à  la  battre  si  furieusement,  qu'avant  neuf 
heures  du  matin  ceux  de  dedans  furent  contraincts 
de  se  rendre  à  la  mercy  et  discrétion  du  Roy. 

«  Il  futtrouvé  dedans  sept  enseignes  de  gens  de  pied , 
dont  on  a  les  drappeaux  ;  et  eust  eu  ledict  seigneur 
grand  regret,  l'ayant  une  fois  faillie  luy  estant  dau- 
phin, si,  passant  par  auprès  estant  roy,  il  eust  failly  de 
l'emporter,  et  aussi  s'il  ne  se  fust  souvenu  de  Folem- 
bray  sur  la  maison  que  la  royne  d'Hongrie  y  a  faict 
bastir  à  la  semblance  de  celle  dudict  Mariemmont, 
lesquelles,  avecqueladicte  ville  de  Bams,  ont  esté  telle- 
ment bruslëes  et  ruinées,  qu'il  n'est  demeuré  chose, 
quelle  qu'elle  soit,  en  son  entier.  De  la  singularité 
desdictes  maisons,  tant  d'artifice  de  meubles  que  au- 
tres magnificences,  elles  estoient  excellement  garnies^ 
et  on  a  faict  et  faict-on  tous  les  jours  de  si  exécra- 
bles dommages  et  si  beaux  feux  à  quatre  et  cinq  lieues 
à  la  ronde  du  chemin  par  où  l'on  passe,  et  en  tant  de 
belles  maisons,  qu'on  se  peut  assurer  que  ledict  Em- 
pereur et  ladicte  royne  d'Hongrie  ne  sont  pas  à  se  re- 
pentir d'avoir  esté  les  premiers  auteurs  de  lelsbrusle- 
mens  :  il  estvrai  que,  suivant  ce  que  M.  d'Arras  avoit 
escrit  cest  hy ver,  M.  le  légat  avoit  f'.ict  instance  envers 
le  Roy  qu'on  ne  procedastpar  tels  bruslemens,  ce  que 
ledict  seigneur  avoit  trouvé  bon,  encores  qu'il  fust  of- 
fensé; mais,  commel'on  sçait,  ladicte  royne  d'Hongrie 
n'y  voulut  jamais  consentir. 

«  Ledict  seigneur  de  là  est  venu  campera  une  demie 
lieue  deBancy,  qui  est  une  belle  petite  ville  qu'on  a 
trouvée  abandonnée,  ayant  faict  brusler  jusques  aux 
faux  bourgs  de  Monts,  et  tellement  gasté  et  appauvry 
le  pais,  qu'il  sera  mal-aisé  que  de  long  temps  il  se  puisse 

résoudre  j  pensant  bien  le  Roy  que  par  telle  voye  il 
contraindroit  ledict  Empereur  venir  au  combat  ;  mais 
il  ne  s'y  est  jamais  présenté,  et  toutesfois  il  a  despieu 
et  desplait  grandement  audict  seigneur  qu'il  ait  este' 
contrainct  ainsi  employer  son  arme'e ,  qu'il  n'a  jamais 
mise  sus  que  pour  aller  trouver  ledict  Empereur  et  le 
combattre  avecque  ses  forces  en  lieu  et  place  raison- 
nable avecque  la  bonne  et  juste  querelle  qu'il  a,  de 
laquelle  il  appellera  tousjours  Dieu  à  tesmoin,  et  le 
suppliera  en  estre  protecteur  et  défenseur.  « 

Le  vingt-septiesme  juillet ,  M.  le  connestable  donna 
advis  au  mareschal  qu'on  luy  avoit  cy  devant  faict 
sçavoir  tout  ce  qui  estoit  succédé,  tant  de  la  prise  de 
la  ville  de  Mariembourg  que  depuis  des  villes  et  chas- 
teaux  de  Bovines  et  Dinan  ;  «  et  pource  que ,  ce  que  le- 
dict sieur  a  depuis  exécuté  au  voyage  qu'il  a  faict  par 
le  pais  de  son  ennemy  n'est  de  moindre  réputation  que 
le  demeurant,  on  n'a  voulu  faillir,  à  cette  heure  que 
nous  nous  retrouvons  en  lieu  d'où  nos  depesches  peu- 
vent aller  seurement  jusques  à  vous,  de  vous  en  faire 
un  briefet  véritable  discours,  qui  est  qu'après  quele- 
ledit  seigneur  eut  séjourné  quelques  jours  prés  ledict 
Dinan  depuis  la  prise  d'iceluy,  tant  pour  faire  ruiner 
le  chasteau  dudict  Dinan  et  démolir  et  brusler  les 
ville  et  chasteau  dudict  Bovines,  que  pour  en  tirer 
toute  la  commodité  de  vivres  qu'il  a  peu,  et  du  surplus 
du  sac  enrichir  ses  soldats,  et  de  beaucoup  d'autres 
chasteaux,  petites  villes  et  gros  bourgs  à  cinq  ou  six 
lieues  à  la  ronde,  et  aussi  pour  attendre  le  grand  amas 
et  provision  de  vivres  qui  estoit  nécessaire  pour  la  nour- 
riture de  cette  armée  ,  durant  sondict  voyage  ,  ice- 
luy  seigneur  alla  loger  avec   sadicte   armée  à  deux 

petites  lieues  de  Namur,  où  estoit  le  camp  de  l'Empe- 
reur, ayant  en  ce  jour  là  à  passer  la  rivière  de  Cem- 
bre,  où ,  pour  l'importance  dudict  passage,  qui  nous 
estoit  l'entrée  de  ses  Pais -Bas ,  ledict  seigneur  s'atten- 
doit  bien,  si  ledict  Empereur  avoit  quelque  volonté'  de 
combattre ,  qu'il  ne  faudroit  de  se  prese  nter  pour  luy 
empescher  le  passage  de  ladicte  rivière,  qui  estoit  fort 
mal  aise  et  difficile  pour  ledict  seigneur  et  sa  dicte  ar- 
mée, et  d'autant  plus  avantageux  à  son  dict  ennemy  ; 
toutes-fois  il  n'y  comparut  jamais  personne.  Le  len- 
demain de  grand  matin  ledict  seigneur  se  remit  aux 
champs|,  et  [approcha  ledict  Namur  et  le  camp  du- 
dict Empereur  d'une  petite  lieuë  françoise ,  ayant  de- 
pesché  une  bonne  et  grosse  trouppe  de  cavallerie,  qui 
fut  escarmoucher  près  dudict  camp  pour  essayer  d'at- 
tirer ledict  Empereur  à  la  bataille  ;  ce  qui  ne  fut  jamais 
possible,  ny  aussi  de  recognoistre  autre  chose  de  luy 
et  de  sondict  camp  que  ce  que  ledict  seigneur  avoit  eu 
par  plusieurs  advis ,  qui  estoit  qu'il  faisoit  incessam- 
ment travailler  avec  un  infini  nombre  de  gens  à  l'eslar- 
gissement  et  profondissement  des  tranchées  de  son  dict 
camp ,  encores  que  des-jà  elles  fussent  si  grandes  et  as- 
seurécs  qu'elles  ne  se  pouvoient  aucunement  forcer. 
De  sorte  que  le  Roy,  voyant  cela,  et  qu'il  n'y  avoit 
nulle  espérance  de  l'attirer  au  combat ,  délibéra  de 
l'enfoncer  dedans  son  pais ,  ce  qu'il  a  faict  :  de  façon 
que,  traversant  par  le  Namurois  et  le  Brabant  à  deux 
ou  trois  lieues  par  jour  pour  le  plus,  il  se  trouva  ,  le 
samedy  vingt-uniesme  de  ce  mois,  près  la  maison  de 
la  royne  d'Hongrie  nommé  Mariemmont,  distant  de 
Bams  d'une  petite   lieue ,  laquelle  dés   l'arrivée   de 
nostre  armée  fut  mise  en  cendres  ;  et  quant  audict 

Bains,  après  l'avoir  recogneu  j'en  fis  approcher  l'artil- 
lerie dès  le  soir,  et  le  lendemain  au  poinct  du  jour  la 
fit  battre  si  furieusement  ,  qu'environ  les  neuf  à  dix 
heures  du  matin  ceux  de  dedans  furent  contraincts 
de  se  rendre  à  la  mercy  et  discrétion  du  Pxoy ,  qui  usa 
de  telle  clémence  envers  eux  qu'il  ne  voulut  point  qu'il 
y  eust  du  sang  respendu. 

«  Il  fut  trouvé  en  ladicte  ville  sept  enseignes  de  gens 
de  pied,  dont  j'ay  icy  les  drapeaux.  Et  faut  que  je 
vous  confesse  que  j'eusse  eu  un  merveilleux  regret 
que  le  Roy,  ayant  failly  ladicte  ville  de  Bams  une  fois 
lors  qu'il  estoit  encores  dauphin,  il  fust  passé  auprès, 
estant  si  grand  roy  qu'il  est,  sans  l'emporter,  et  aussi 
sans  prendre  la  revenche  du  feu  que  luy  fist  faire  la  royne 
d'Hongrie  en  sa  maison  de  Folembray,  sur  celle  qu'elle 
avoit  dedans  ladicte  ville,  encores  que  le  jour  de  devant 
ladicte  revanche  eut  jà  estéfaicte  sur  sadicte  maison  de 
Mariemmont,  qui  ont  esté  l'une  et  l'autre,  ensemble 
ladicte  ville  de  Bams,  tellement  bruslées  et  ruinées 
qu'il  n'y  est  demeuré  chose,  quelle  qu'elle  fust,  en  son 
entier.  Je  vous  asseureray  bien  que  nous  avons  faict  et 
faisons  encores  tous  les  jours  de  si  incroyables  dom- 
mages et  de  si  beaux  feux  à  quatre  ou  cinq  lieues  à 
la  ronde  du  chemin  que  nous  tenons ,  et  en  tant  de 
chasteaux  et  belles  maisons  appartenans  à  des  princi- 
paux serviteurs  dudit  Empereur,  que  je  m'asseure  que 
luy  et  les  siens  ne  sont  pas  à  se  repentir  d'avoir  esté 
les  premiers  autheurs  de  tels  brusleraens. 

«  Nous  vinsmes  lundy  dernier,  vingt-qualriesme  de 
cedict  mois,  camper  à  une  demy  lieue  de  Bavey,  qui  est 
une  belle  petite  ville  que  nous  trouvâmes  abandonnée, 
et  fut  sur  l'heure  bruslée ,  comme  aussi  ce  jour  mesmes 

la  ville  de  Maubeuge  ;  et  pource  que  nostre  chemin 
s'adonnoit  de  passer  à  une  petite  lieue  de  Monts  en 
Haynaut,  j'envoyay  brusler  tous  les  villages  circon- 
voisins  jusques  aux  faux-bourgs  de  ladicte  ville  ,  et  fis 
donner  une  bien  chaude  alarme  à  ceux  de  dedans  :  la 
roine  d'Hongrie  ,  ainsi  que  j'ay  sceu  ,  y  avoit  este'  quel- 
que temps  ;  mais,  sentant  que  nous  en  approchions,  en 
esloit  partie  bien  soudainement  pour  se  retirer  plus  ar- 
rière dedans  leur  pais  et  chercher  plus  de seureté  pour 
elle  à  s'esloigner  de  nous,  qu'elle  ne  pensoit  trouver 
à  la  forteresse  de  ladicte  place ,  encores  qu'ils  l'estiment 
imprenable.  Hier  nous  logeasmes  au  dessous  de  Ques- 
noy,  entre  ledict  Quesnoy  et  Valenciennes,  et  sommes 
ce  jourd'huy  venus  camper  en  ce  lieu  pour  venir  au 
devant  de  nos  vivres,  qui  commençoient  fort  à  nous 
faillir,  où  nous  avons  sceu  que  ledict  Empereur  est 
sorti  de  son  fort,  faisant  contenance  de  nous  suivre. 

«  Si  ainsi  est,  et  que  ce  soit  avec  quelque  démonstra- 
tion de  vouloir  venir  à  la  bataille  après  en  avoir  refuse' 
tant  d'occasions  qui  luy  en  ont  esté  offertes  de  la  part 
du  Boy,  et  avoir  laisse'  prendre  ledict  chasteau  de  Di- 
nan,  et  depuis  ladicte  ville  de  Bams,  et  brusler  et  ruiner 
tout  son  pais  et  les  maisons  de  sa  propre  sœur,  à  sa 
veuë  et  depuis  son  arrivée  en  son  camp,  il  se  peut  as- 
seurer    que  nous  ferons  la  moitié  du  chemin  et  luy 
irons  audevant  en  bonne  volonté  et  délibération  de  le 
combattre,  ayans  jà  esté  de  trente  à  quarante  journées 
dessus  sesdicts  pais,  sans  chercher  autre  chose,  et  avoir 
passe  le  long  de  la  pluspart  de  ses  places  fortes ,  comme 
lesdictcs  villes  de  Quesnoy  et  Valenciennes,  Avaunes, 
Landrccy  et  Cambray.  Voilà  ,  mon  cousin  ,  le  succès 
(le  tout  nostre  voyage,  que  je  vous  ay  bien  voulu  dis- 

courir  ainsi  particulièrement  et  à  la  vérité,  à  fin  que 
vous  sçachiez  comme  tout  est  passé,  et  que  si  les  Impé- 
riaux, selon  les  accoustumez  artifices,  en  vouloient  des- 
guiser  quelque  chose  pour  s'en  prévaloir,  vous  ayez 
dequoy  leur  respondre  :  vous  en  ferez  communication 
à  tous  les  seigneurs  et  capitaines  que  le  Roy  a  par  delà, 
à  fin  qu'ils  participent  à  l'aise  et  au  plaisir  que  chacun 
en  reçoit. 

«  Geste  despesche  a  esté  retardée  jusqu es  à  cejour- 
d'huy,  à  fin  que  je  vous  puisse  mander  le  plus  avant  que  je 
pourray  du  succès  de  nostre  voyage,  mesmement  que 
le  jour  de  madicte  depesche  estoient  comparus  sur  la 
queue  de  ceste  armée  de  six  à  sept  mille  chevaux  des 
ennemis,  lesquels,  encores  qu'ils  eussent  fort  bien  re- 
cogneu  cette  dicte  armée  avoir  ja  passé  au  deçà  du 
ruisseau  du  ChasteauCambresis,et  bien  forts'eslongner 
de  deux  mille  chevaux  que  l'on  avoit laissé  derrière  au 
delà  dudictruisseau  pour  favoriser  le  bagage,  ne  les  osè- 
rent jamais  enfoncer;  et  firent  là  nos  gens  une  si  belle  et 
brave  retraicte ,  qu'ils  n'y  perdirent  un  seul  homme  ny 
cheval ,  mais  au  contraire  en  prindrent  et  tuèrent  de 
ceux  des  ennemis.  Et  pour  ce  qu'il  y  avoit  quelque  ap- 
parence qu'ayant  l'Empereur  avancé  ses  forces  si  prés 
de  nous ,  ce  fust  avec  quelque  volonté  de  combattre, 
le  Roy,  encores  que  nous  nous  trouvassions  fort  courts 
de  vivres,  séjourna  tout  hier  en  son  logis  présledict  Chas- 
teau  de  Carabresis  ,  contre  sa  première  délibération , 
pour  voir  si  ledict  Empereur  voudroit  dresser  la  teste 
à  luy  ;  mais  hier,  ny  aujourd'huy  que  nous  sommes 
venus  camper  en  ce  lieu,  il  n'est  comparu  personne 
de  son  camp.  Ledict  seigneur  séjournera  icy  quelques 
jours  sur  le  pais  de  son  ennemy,  pour  attendre  ce  qu'il 

voudra  faire,  et,  selon  cela,  se  résoudre  sur  le  surplus 
de  son  entreprise.  " 

Le  17  aoustla  Roine  donna  advis  au  maresclial  que, 
tenant  le  Roy  assiege'e  la  place  de  Renty,  l'Empereur 
se  délibéra  venir  lever  ledict  siège,  «  et  pour  cestefFect, 
cognoissant  un  bois  prés  de  là  font  advantageux,  tant 
pourluy  que  pour  favoriser  ladicte  place,  de's  dimanche 
dernier,  douziesme  de  ce  mois,  sur  le  soir,  y  envoya 
un  bon  nombre  d'harquebuziers:  ce  qu'ayant  le  Roy  en- 
tendu y  envoya  messieurs  les  ducs  de  Guise  etdeNevers 
avecques  leurs  compagnies  et  quelques  harquebuziers, 
par  lesquels  furent  incontinent  repoussez  lesdicts  enne- 
mis :  mais  le  lundy  matin ,  voulant  ledict  Empereur 
faire  tout  l'effort  à  luy  possible  de  gagner  ledict  bois, 
y  fist  marcher  toute  son  advantgarde,  la(iuelle  fut  si 
bien  et  vaillamment  recueillie  desnostres,  encores  que 
le  nombre  excedast  de  beaucoup  celuy  qui  estoit  lors 
avec  lesdicts  seigneurs  de  Guise  et  de  iVevers ,  que  toute 
l'advant garde  fut  deffaicte  et  mise  en  route  avec  douze 
mille,  qu'AUemans,  qu'Espagnols;  dont  sur  l'heure  vin- 
drent  en   cognoissance   et  furent  rapportées   au    Roy 
vingt  et  une  enseignes,  tant  de  pied  que  de  cheval,  et 
cinq  pièces  d'artillerie  de  campagne.  Que  si  les  Espa- 
gnols s'attribuent  quelque  occasion  d'appeler  l'avan- 
tage que  ils  eurent  à  La  Virguogne  une  bataillegaignée, 
encores  qu'il   n'y  eust  de    nostre  part  perte  d'ensei- 
gnes ni  d'arlillerie  ,  à  plus  foi  te  raison  à  ceste-cy  où  il 
y  a  eu  bon  nombre  d'enseignes  et  d'artillerie  perdues 
pour  eux  ,   et  que  le  champ  en  est  demcuié  au  Boy, 
nous  nous  pouvons  venter  d'avoir  gngnc  la  bataille  sin- 
le'licl  Empereur,  qui  n'a  laissé  pour  ses  gouttes,  (  onune 
j'ay  entendu,  à  bien  vistement  se  retiier  pour  regai- 
29.  27 

gner  son  fort,  ayant  perdu  audict  combat  de  deux  à 
trois  mille  hommes  morts,  et  de  quatre  à  cinq  cens 
prisonniers,  dont  la  pluspart  sont  gens  d'apparence 
qui  n'ont  encores  du  tout  este'  recognus.  11  se  dict  que 
domp  Ferrand  y  a  este'  tue,  le  conte  de  ]Nasso,  le  sieur 
de  Bemgcourt,  un  marquis  d'Espagne  nouvellement 
venu  d'Angleterre,  et  plusieurs  autres  de  nom.  C'est 
une  très-grande  grâce  qu'il  a  pieu  à  Dieu  faire  au  Roy, 
à  qui  en  sont  deiies  les  louanges  et  remerciemens , 
comme  à  celuy  qui  en  est  aulheur  et  distributeur. 

«L'Empereur  a  pardeux  fois  escript et  mande'  àcetle 
Roine  qu'elle  laissast  passer  en  silence  et  dissimulation 
beaucoup  de  choses,  quant  au  faict  de  la  religion,  en 
ce  royaume,  à  fin  de  regaigner  sa  noblesse  et  peuple, 
et  que  son  fils  et  elle  y  puissent  régner  et  commander 
en  plus  grand  repos. 

«  Quant  au  Pérou,  toutes  choses  sont  en  mauvais 
termes  pour  l'Empereur ,  s'estant  eslevé  le  peuple 
de  delà  contre  les  magistrats  dudict  seigneur,  par  le 
moyen  d'un  bastard,  fils  d'un  nommé  Pissarre  que 
l'Empereur  fit  exécuter  par  justice  il  y  a  quelque 
temps. 

«  Geste  Roy  ne  fait  de  nouveau  armer  et  equipper  se- 
crettement  trois  siens  navires  pour  aller  en  Espagne, 
disans  les  uns  qu'ils  y  vont  pour,  avec  d'autres  vais- 
seaux qui  les  y  attendent ,  aller  favoriser  les  afl^aircs 
dudict  Empereur  au  Pérou;  et  d'autres  tiennent  qu'ils 
vont  quérir  l'argent  du  revenu  dudict  Espagne ,  et 
trois  ou  quatre  cens  mille  doubles  ducats  que  quelques 
bancquiers  genevois  demeurans  à  Anvers  ont  preste  à 
petit  interest  à  ladicte  dame,  pour  le  tout  ensemble 
faire  plus  seurement  passer  pardeçà  ,  sous  le  prétexte 

qu'ils  sont  anglois ,  et  l'envoyer   incontinant  d'icy  à 
l'Empereur  :  ce  qui  est  plus  à  croire  qu'autrement. 

«  Que  les  Espagnols  qui  sont  en  ce  royaume  sont  au- 
jourd'huy  plus  mal  venus  parmi  les  Anglois  qu'ils  ne 
furent  oncques ,  et  le  seront  encores  d'avantage  par  cy 
après,  tant  pour  un  retranchement  qui  a  esté faict  de- 
puis trois  jours  en  çà  à  la  maison  de  cette  Royne,  de 
trente  sept  plats  d'ordinaire,  dont  lesdits  Anglois  et 
mesmes  les  principaux  officiers  de  ladicte  dame  mur- 
murent merveilleusement,  que  pour  avoir  ce  Roy  dcs- 
mis  M.  Bronde  son  estât  de  grand  escuyer,  et  délibéré 
de  chasser  les  officiers  anglois  domestiques,  pour  le 
doute  et  soupçon  qu'il  a  de  tous  ceux  de  cette  nation , 
ne  permettant  approcher  de  luy  que  ceux  de  la  sienne, 
si  ce  n'est  les  grands  millors  qui  ont  grosse  pension 
de  luy. 

«  Qu'il  a  esté  depuis  trois  jours  en  çà  descouvert  une 
autre  émotion  plus  prochaine  d'icy  que  la  dernière, 
du  pays  du  Suffi^rt  et  Norfort,  laquelle  devoit  estre  , 
outre  la  coustume  des  Anglois,  exécutée  de  nuict ,  s'es- 
tans  iceux  résolus  et  accordez  de  venir  forcer  Hamp- 
toncourt  où  est  de  présentée  Roy  et  Royne,  et  tuer 
tous  les  Espagnols  et  autres  estrangers  s'ils  eussent  esté 
trouvez  :  et  est  à  croire  que  lesdits  seigneur  et  dame,  et 
ceux  de  leur  conseil  qui  ont  esté  cause  de  leur  ma- 
riage, n'en  eussent  pas  eu  gueres  meilleur  marclié;  et 
la  mesme  nuict  ceux  de  cette  ville  de  Londres  où  sont 
logez  les  Espagnols  ,  devoyent  chacun  tuer  son  hoste , 
et   si  les  hostelliers  n'eussent   esté  assez  forts  par  ce 
fait,  ils  dévoient  estre  secourus  et  favorisez  par  le  sur- 
plus des  habitans  de  cestcdicte  ville  -,  de   façon  qu'il 
avoit  esté  délibéré  entr'eux  de  tuer  tous  les  estrangers: 

qui  a  esté  cause  que  lesdicts  conseillers  de  cedict  Pxoy 
et  Roine,  encores  tous  intimidez  de  telle  chose,  se  sont 
assemblez  deux  ou  trois  fois  depuis  dimanche  dernier, 
où  ce  Roy  a  assiste'  à  chacune  deux  ou  trois  heures  du 
jour,  tant  pour  donner  ordre  à  pareilles  émotions  qui 
se  pourroient  faire  cy  après ,  que  pour  asseurer  la  per- 
sonne et  estât  de  luy  et  des  siens  par  deçà,  et  polllcer 
plusieurs  autres  semblables  choses.  Et  fut  amené  de- 
vant eux,  au  dernier  conseil  qu'ils  tindrent,  un  homme 
de  bonne  apparence  ,  lequel  passa  publiquement  de- 
vant tout  le  monde  qui  là  estoit ,  ayant  les  mains  liées 
et  le  visage  couvert  de  peur  d'estre  cogneu  ;  et  estiment 
tous  ceux  qui  l'ont  veu  que  ce  doit  estre  quelque  gentil- 
homme de  qualité  ou  autre  grand  seigneur  de  ce  pays  : 
qui  faict  croire  à  un  chacun  qu'il  y  en  aura  bien  d'au- 
tres prisonniers  ,  qui  seront  cause  de  renouveller  le 
sacrifice  pour  quelque  temps  délaissé  par  deçà.  Toutes- 
fois  beaucoup  tiennent  aussi  pour  asseuré,  encores  que 
leurdicte  émotion  et  entreprinse  ayent  par  cy-devant 
esté  descouvertes  avant  le  temps,  neantmoins  ils  en 
feront  quelque  une  d'une  sorte  ou  autre  qui  sortira  à 
effect,  à  leur  contentement  et  à  la  confusion  de  cedict 
Roy  et  Royne. 

«  Il  a  esté  accordé  et  arresté  par  lesdicts  conseillers, 
entre  autres  choses,  de  faire  laisser  les  armes  à  tous  les 
Anglois  pour  estre  portées  à  la  tour;  ce  qui  ne  sera 
exécuté,  comme  il  est  à  croire,  pour  le  danger  et  ha- 
zard  qu'il  y  auroit  de  plus  esmouvoir  le  peuple. 

«  Cette  Royne  a  demandé  vingt  mille  livres  esterlins 
aux  marchans  et  citadins  de  ceste  ville  de  Londres, 
qui  luy  ont  esté  refusez  ;  et  faut  pcnseï',  puis  que  la- 
dicte  dame  a  passé  cela  en  dissimulation ,  sans  s'en 

faire  croire,  comme  elle  a  faict  de  toutes  autres  choses, 
qu'elle  craint  merveilleusement  son  peuple. 

«  Domp  Rigome,  gouverneur  de  ce  prince,  a  dict 
à  un  Portugais  qui  me  l'a  conte',  que  tant  d'Es- 
pagnols qui  sont  par  deçà  sont  continuellement  en 
grand  danger  de  leurs  vies,  et  qu'il  n'y  en  a  un  seul 
qui  ne  voulut  ledict  prince  et  eux  aussi  eslre  encores 
en  Espagne.  » 

En  septembre,  le  Roy,  esmu  par  les  continuelles 
plaintes,  prières  et  supplications  du  mareschal,  print 
resolution  de  le  renforcer  ;  et  à  ces  fins  luy  commanda 
de  luy  diligemment  escrire  par  quels  moyens  et  par 
quelles  entreprinses  il  pourroit  plus  ofFencer  ses  enne- 
mis à  l'advancement  de  son  Estât,  afin  de  tant  plus 
courageusement  et  advanlageusement  hasler,  augmen- 
ter ou  diminuer  le  renfort.  Le  mareschal,  fort  retenu 
en  ses  promesses,  et  qui  jugeoit  mal-aisé  de  pouvoir 
donner  asseurance  à  son  maistie  des  alFaires  de  la 
guerre,  que  Dieu  et  la  fortune  tiennent  en  leurs  mains, 
manda  au  Roy  qu'il  pouvoitbien  asseurer  Sa  Majesté, 
tant  en  son  nom  que  de  tous  ses  autres  serviteurs, 
qu'ils  apporteroient  tant  de  soin  et  d'affection  à  utille- 
ment  employer  ce  renfort,  que  Sa  Majesté  auroit  oc- 
casion de  se  loiier  de  leur  service;  mais  que  de  rien 
promettre  ou  asseurer  pour  ce  regard,  c'estoit  chose 
que  Sa  Majesté  sçavoit  tres-l)ien  eslre  hors  sa  puis- 
sance ;  et  qu'il  avoit  de  longue-main  aprins  qu'il  ne 
falloit  jamais  parler  de  vendre  la  peau  de  la  beste  qui 
n'estoit  pas  encores  eslancce  ny  prinse,  et  que,  fai- 
sant autrement,  ce  seroit  aprestei  à  rire  à  ses  ennemis 
et  de  quoy  mettre  aussi  en  compromis  la  modestie  et 
le  peu  de  réputation  que  le  bon-heur  de  Sa  Majeslt-  luy 

avoit  mis  en  main  :  qu'il  luy  sembloit  que  Sa  Majesté 
ne  prenoit  pas  le  chemin  pour  le  renforcer,  puis  qu'au 
mesme  instant  qu'elle  entroit  en  ces  délibérations  elle 
cassoit  les  deux  mil  payes  italiennes  qu'elle  luy  avoit 
pieça  concede'es,  qui  avoient  bien  servi  et  ausqu elles  il 
es  toit  deu  cinq  mois  ;  qu'en  faisant  ceste  casserie  c'estoit 
diminuer  ses  forces  et  augmenter  celles  de  l'ennemy, 
vers  lequel  il  estoit  tout  certain  que  ceux  cy  se  reti- 
reroient,  et  d'autant  plus  volontiers  pour  se  venger  du 
tort  qu'on  leur  auroit  faict  de  les  casser  sans  payement 
après  avoir  si  longuement  servi;  dont  il  differoit  l'exé- 
cution jusques  à  tant  que  Sa  Majesté'  eust  receu  ces  re- 
monstrances  :  quant  à  ce  qu'elle  luy  mandoit  qu'elle 
est  advertie  que  les  six  mil  Allemans  venus  du  Sien- 
nois  y  dévoient  retourner,  il  luy  manda  que  c'estoit 
la  vérité,  mais  que  pour  cela  les  ennemis  n'en  seroient 
diminuez  en  rien,  pourautant  que  le  Vistarin  et  le 
comte  de  Vrerue  avoient  achevé  leur  levée  de  six  mil 
Italiens  au  lieu  desdicts  Allemans. 

Le  Roy,  ne  s'estant  contenté  de  ceste  response ,  luy 
donna  espérance  de  faire  tout  ce  qu'on  pourroit  pour 
retenir  ces  Italiens  et  pour  advancer  le  renfort,  et  qu'il 
eust  esté  bien  aise  de  sçavoir  à  quelles  entreprinses  il 
le  vouloit  employer  ;  car  l'importance  en  pourroit  estre 
telle,  qu'on  s'elTorceroit  d'augmenter  ce  renfort.  Mais 
luy,  persistant  en  sa  première  resolution,  manda  à  Sa 
Majesté  qu'il  ne  sepouvoit  estendreàautre  plus  grande 
promesse  que  de  l'asseurer  qu'on  n'oublieroit  rien  à 
dire,  à  faire  et  à  exécuter,  selon  les  moyens  qui  luy 
seroient  donnez  ;  qu'il  ne  mesuroit  l'abondance  à  ses 
désirs  ny  à  ses  intentions,  ny  peut  estre  mesme  à  ce 
qui  seroit  nécessaire  à  beaucoup  de  grandes  choses 


DE    UUVILLARS.     [1554]  /^a3 

qu'il  pievoyoit,  mais  l^ien  à  la  considération  de  ce  que 
tant  de  charges  que  Sa  Majesté'  avoit  sur  les  bras 
pouvoient  permettre;  priant  celuy  duquel  viennent 
les  victoires  de  vouloir  si  avant  assister  les  desseins  et 
les  intentions  de  Sa  Majesté  et  les  siennes,  qu'il  peust 
rendre  à  son  prince  fruicts  dignes  de  son  mérite  et  de 
l'aflection  qu'il  avoit  à  son  service:  qu'en  attendant 
ce  renfort  il  adviseroit  à  disp.oser  toutes  choses  pour 
assaillir  Vulpian,  sur  les  offres  que  le  pays  luy  avoit 
faictes  ,  comme  il  a  esté  cy  devant  discouru.  Deux 
considérations  retenoient  le  raareschal  d'entrer  en  ces. 
promesses:  l'une  est  que  tout  aussi  tost  qu'on  a  donné 
seulement  l'odeur  de  quelque  enlreprinse,  elle  est 
tout  soudain  divulguée;  et  l'autre  pour  ne  s'entretailler. 
ou  n'estre  jugé  présomptueux  ,  donnant  asseurance 
sur  des  choses  si  incertaines  et  si  variables  que  sont 
celles  de  la  guerre ,  ])our  quelque  prudence  qu'on  y 
puisse  apporter. 

En  ce  temps  fut  descouver  le  une  entreprinse  (0  que 
Pierre  Bonnanate  Docimian,  soldat  dans  Casai,  dres- 
soit  pour  mettre  la  ville  es  mains  de  l'Espagnol  par  la 
voye  de  Diego  Ferez,  espagnol,  son  j)cau  fiere  ,  et  de 
Jannée,  basque ,  ([ui  furent  lous  prins  et  exécutez  à 
mort,  eux  mesmcs  confessants  l'avoir  mérité. 

Cependant  (ju'on  consumoit  le  temps  en  disjiutes, 
le  sieur  Galeas  Fregose  piessoit  fort  l'exécution  de 
l'entreprinse  qu'il  avoit  en  main  sur  Gennes,  comme 
vous  avez  cy  devant  veu.  Le  mareschal,  qui  nedesiroit 
pas  mieux  que  de  profitablcment  employer  elle  tcm|)S 
et  les  forces,  fit  entendre  au  r»oy  que  tant  plus  on 
aprgchoit  de  l'hyver,  tant  plus  l'entreprinse  se  rendoit 

k")  Cet  événement  appartient  à  raniiéc  1 555. 

difficile,  à  cause  que  tout  le  clieiuin  par  lequel  il  fau- 
droit  aller  estoit  montueux,  plein  de  plusieurs  Ion  eus 
mal  gueyables  ;  mais  qu'il  y  avoit  encores  une  autre 
plus  grande  difficulté'  que  ceste  là,  c'estoit  de  bien  cal- 
culer et  recognoistre  quelles  forces  il  falloit  pour  l'en- 
treprendre, et  quelles  autres  pour  laisser  toutes  les 
places  de  Piedmont  si  bien  garnies  qu'elles  ne  fussent 
pour  courir  inconveniens  :  que  pour  entreprendre  à 
boulle-veuë,  il  ne  pouvoit  faire  estât  de  mener  avec 
luy  moins  de  six  mille  hommes,  quinze  cens  chevaux 
et  deux  colevrines  ,  en  quoy  faisant  c'estoit  tant  tirer 
du  Piedmont,  quil  demeureroit  évidemment  exposé 
au  hazard  si  le  renfort  promis  par  Sa  Majesté  n'ar- 
rivoit  de  bonne  heure  :  que  c'estoit  plustost  acte  d'in- 
fidélité que  d'imprudence  de  commettre  à  la  fortune 
les  choses  certaines  pour  les  incertaines  ;  que  tant  de 
temps,  de  labeur,  de  sang  et  de  richesses  employées  à 
ceste  conqueste  piedmontoise  ne  dévoient  estre  ainsi 
mises  sur  le  tablier;  et  que,  quoy  que  Sa  Majesté  etle- 
diçt  Galeas  sçachent  dire ,  il  ne  s'en  résoudra  autre 
chose  qu'il  ne  voye  le  renfort  promis  arrivé,  et  sur  le- 
quel ces  entreprinses  doivent  estre  basties  et  mesurées. 
Le  dernier  d'octobre,  sur  la  nouvelle  instance  que 
le  Roy  faisoit  pour  ceste  entreprinse ,  il  fit  entendre  à 
Sa  Majesté  qu'il  la  trouvoit  autant  hazardeuse  que  dif- 
ficile; mesmes,  n'y  voyant  autre  asseurance  que  la  pro- 
messe et  la  parole  de  deux  hommes  incogneuz,  que 
ce  garand  esloit  trop  mince  en  chose  de  telle  impor- 
tance, et  qui  tiroit  après  elle  deux  dangereuses  consé- 
quences, l'une  le  hazard  de  l'armée  qu'il  avoit  à  exécuter 
qui  y  .seroit  conduite,  et  l'autre  la  risque  de  tout  l'Es- 
tat  du  Piedmont  :  que  cependant  que  le  renfort  arrive- 

roit,  il  n'y  auroit  point  de  mal  que  Sa  Majesté  com- 
mandast  qu'on  s'enquist  de  ceux  de  la  nation  qui 
estoient  en  Fiance,  de  quelle  foy  et  porte'e  pouvoient 
estre  ces  gens  cy. 

Le  i5  de  novembre,  il  adjousta  qu'au  fait  de  ceste 
enlreprinse  estoient  survenues  deux  difficultez  ,  les 
neiges  et  les  glaces,  et  l'absence  du  compagnon  de  Ga- 
leas  qui  ne  revient  point  ;  que  s'il  est  près  Sa  Majesté, 
qu'elle  le  face  diligemment  partir  en  poste,  afin  que 
par  ensemble  on  prenne  quelque  bonne  resolution. 

Le  dernier  du  mois,  il  manda  qu'il  n'estoit  aucunes 
nouvelles  du  compagnon  de  Galeas ,  et  que  l'ayant 
sondé  sur  ce  qu'il  en  jugeoit ,  il  luy  auroit  respondu  : 
«  Fort  mal,  car  il  m'a  desrobé  toutes  les  lettres  et  les 
pouvoirs  que  j'avois  du  Roy,  et  qui  ne  luy  peuvent  ser- 
vir, si  ce  n'est  pour  descouvrir  l'entreprinse  aux  en- 
nemis, et  en  tirer  la  ruine  de  moy  et  la  recompense 
de  luy;  »  de  manière  que  si  dans  dix  jours  il  n'en 
venoit  nouvelles,  que  Galeas  s'en  relourneroit  trouver 
Sa  Majesté  :  qu'en  attendant  cest  esclaircissement  il 
ne  laissoit  de  préparer  divers  desseins  pour  utilement 
employer  le  renfort  soudain  qu'il  seroit  arrivé ,  ores 
qu'on  fust  desja  bien  avant  dans  l'hyver. 

Et  pour-autant  que  le  Roy  (ayant  toutrecentement 
renvoyé  M.  de  Gordes  en  Piedmont)  ne  luy  avoit  donné 
aucune  resolution  sur  infinis  affaires  d'importance, 
mais  seulement  asseuré  de  la  venue  d'un  puissant 
renfort,  le  mareschal ,  pour  ne  demeurer  court  de 
moyens  et  ne  tenir  ces  forces  inutiles  lors  qu'elles  arri- 
veroient,  print  resolution  de  me  dei>eschervers  le  Roy 
avec  les  mémoires  et  instructions  ({ue  j'ay  expressément 
cy  transcrites,  affin  que  par  là  tous  ceux  qui  ont  et 

auront  cy  après  charge  d'armées  recognoissent  qu'ils 
ne  se  doivent  jamais  reposer  sur  les  promesses  et  pa- 
roles de  ceux  qui  gouvernent ,  entant  qu'elles  sont 
bien  souvent  mises  en  avant  pour  ruiner  le  serviteur, 
et  quelquefois  le  maistre  tout  ensemble.  Et  de  faict, 
ceux  qui  lisent  les  histoires  de  France  peuvent  assez  re- 
marquer que  toutes  les  armées  françoises  qui  ont  passé- 
en  la  Terre  Saincte  et  en  Italie  n'ont  jamais  esté  rui- 
nées, premièrement  que  par  l'impatience  françoise,  et 
de  main  en  main  par  le  defiautde  la  suite  des  moyens, 
lesquels  au  commencement  voilent  bravement  jusques 
au  ciel,  et  de  là  à  six  mois  rampent  indignement  des- 
sus la  terre.  Qui  en  demanderoit  des  nouvelles  à  ce  bon 
seigneur  de  Semblancey,  il  diroit  que  les  grands  en  ces 
demeslemens  se  jouent  de  la  vie  des  petits,  comme  fit 
madame  la  Régente  de  La  Sinne ,  ores  que  ce  fust  elle 
qui  eut  retenu  ou  destourné  ce  qui  devoit  estre  envoyé 
à  Milan. 

J'euz  donc  charge,  de  la  part  du  mareschal,  de  re- 
monstrer  au  Roy  le  peu  de  resolution  que  luy  avoit 
apporté  Gordes,  et  quelles  estoient  lors  les  affaires,  avec 
la  nécessité  des  provisions  nécessaires.  Et  par  ainsy  je  re- 
monstray  premièrement  que  le  sieur  Galeas  Fiegoze 
avoit  eu  nouvelles  certaines  que  son  compagnon  s'estoit 
retiré  vers  les  ennemis,  ausquels  il  avoit  descouvert  toute 
l'entreprinse  de  Gennesjet  que,  puisqu'ainsiestoit  qu'il 
avoit  ceste  mauvaise  volonté,  Dieu  a  voulu  quelle  se 
soit  descouverte  de  bonne  heure,  pour  empescher  les 
ruines  qui  fussent  advenues  et  de  l'armée  et  des  places 
de  Piedmont  ;  mais  que  pour  cela  Sa  Majesté  ne  lairra, 
s'il  luy  plaist,  défaire  quelque  bien  audict  Galeas,  qui 
veut  retourner  vers  elle  et  prendre  son  service. 

«  Au  premier  article  de  l'instruction  dudict  sieur  de 
Gordes,  le  mareschal  trouve  y  avoir  desja  amplement 
satisfaict  par  ses  précédentes  depesches. 

«  Au  deuxiesrae  article,  parlant  du  renfort  que  le  Roy 
envoyé  en  Piedmont,  il  n'y  faut  autre  responco,  sinon 
que  le  plaisir  de  Sa  Majesté  sera  de  croire  que,  com- 
bien qu'il  arrive  si  tard  que  l'hyver  ne  permette  pas 
qu'il  rende  les  grands  fruicts  qu'elle  pourroit  espérer, 
neantmoins  rien  ne  sera  oublié  pour  mesnager  autant 
le  mauvais  temps  que  le  bon,  à  la  gloire  de  Sa  Ma- 
jesté, ainsi  que  dira  ledict  Boy  vin,  qui  l'adverlira,  et 
le  mareschal  aussi ,  du  lieu  où  il  aura  rencontré  ce  ren- 
fort trop  négligemment  acheminé. 

«  Aux  trois  et  quatriesme  articles,  si  le  commissaire 
de  l'artillerie  et  les  six  canonniers  qui  doivent  estre 
envoyez  en  Piedmont  n€  sont  encores  partis,  suppliera 
que  le  nombre  soit  augmenté  jusques  à  huict,  avec 
deux  charpentiers,  deux  charrons,  deux  forgeurs  d'af- 
fusts  et  roiiages ,  et  que  commandement  leur  soit  faict 
de  partir  et  marcher  diligemment  -,  et  que  deslors  leurs 
gaiges  et  estats  soient  aussi  employez  en  Testât  de  l'ex- 
traordinaire des  guerres^  afm  que  par  deffaut  de  paye- 
ment ils  n'ayent  occasion  de  tourner  bride,  comme 
assez  d'autres  ont  faict,  qui  n'en  ont  esté  chastiez  en 
France  comme  ils  dévoient. 

«  Au  cinquiesme  article,  combien  que  le  mareschal 
sçache  assez  que  la  longueur  de  la  guerre  (  faicte  tout 
en  un  temps  en  divers  lieux)  ait  faict  unesi  grand  bresche 
aux  finances  de  Sa  Majesté,  qu'elles  sont  aujourd'iiuy 
mal-aisées  à  recouvrer,  si  est-ce  qu'il  lui  semble  qu'il 
vaut  mieux  procéder  au  recouvrement  d'icelles  par 
partis  faicts  avec  les  bonnes  villes  de  la  France  qui  ne 


4^8  [l554]    MÉMOIRES 

sont  travaillées  de  la  guerre,  et  par  ceux  aussi  qui 
peuvent  estre  dressez  avec  les  banquiers  de  Marseille, 
d'Avignon,  de  Toulouze,  de  Lyon,  de  Paris,  de  Nan- 
tes et  de  Pxoiien  ,  tous  les  interests  desquels  sont  hors 
de  considération ,  au  respect  du  moindre  desordre  ou 
recullement  qui  poiirroit  advenir  aux  entreprises  et 
exécutions  des  armes,  et  à  la  conservation  des  fron- 
tières, la  suite  et  la  félicité  desquelles  ne  se  mesure 
jamais  à  un  certain  pris  d'argent  arresté,  ains  à  l'hon- 
neur et  à  la  réputation  qui  est  annexée  à  la  conserva- 
tion de  l'Estat,  lequel  il  vaut  tousjours  mieux  douce- 
ment pincer  que  de  le  perdre. 

«  Remonstrera  aussi,  à  ce  propos,  que  si  les  crieries  et 
les  mescontentcmens  des  gens  de  guerre  ont  esté  cy- 
devant  grands,  qu  ils  le  sont  encore  aujourd'huy  da- 
vantage, et  avec  des  propos  et  des  contenances  qui 
n'augurent  rien  de  bon,  et  que  rien  de  bon  ne  peut 
aussi  sortir  de  gens  que  la  faim  et  la  nécessité  ont  re- 
duicts  à  telle  misère  et  désobéissance,  que  l'on  ne  s'en 
peut  plus  promettre  le  fidelle  service  qu'ils  ont  cy-de- 
vant  rendu. 

«  Au  septiesme  article,  que  s'il  est  ainsi  que  le  maistre 
de  camp  Chepy  doive  quitter  la  compagnie  qu'il  a 
de  fanterie,  comme  il  semble  que  ce  soit  l'intention  de 
Sa  Majesté,  il  y  obeyra  ;  mais  de  faire  sa  charge  sans 
gens  qui  dépendent  de  lui,  il  ne  le  sçauroit  faire.  Par 
ainsi  suppliera  Sa  Majesté  luy  accorder  cent  harque- 
buziers  à  cheval,  comme  elle  en  avoitcy  devant  donné 
l'espérance. 

«Iln'estpointnecessaire  d'amener  en  jeu  les  instances, 
persuasions  et  remonstrances  faictes  aux  Suisses,  à  leurs 
colonnels  et  capitaines ,  pour  les  réduire  à  faire  monstre 

eres  que  l'argent  n'arrive  dans  le  mois  ,  puis  que  c'est 
une  obstination  qui  a  prins  si  dure  racine  parmy  eux, 
qu'ils  sont  resoluz  à  plustost  tout  quitter  que  le  faire 
ainsi  :  leurs  chefs  mesmes  en  ont  escrit  à  Sa  Majesté, 
à  quoy  il  s'en  remet  :  ce  sont  gens  qui  n'ont  rien  de  gros- 
sier que  l'habillement,  et  qui  mesurent  toutes  choses 
au  pied  de  l'utilité'  et  à  celuy  des  conventions  faictes 
avec  eux,  dont  ils  ne  veulent  rien  rabatre,  pour  n'en- 
trer, disent  ils,  en  une  conséquence  qui  basliroit  leur 
ruine,  et  dequoy  ils  seroient  seurement  chastiez  par 
leurs  supérieurs.  Si  le  mareschal,  pour  donner  l'exemple 
qne  Sa  Majesté  desiroit,  n'a  voulu  casser  le  capitaine 
Lux  Reitter  de  Lucerne,  c'a  esté  parce  qu'au  mesme 
instant  qu'il  le  vouloit  faille,  le  sieur  de  Sainct  Lau- 
rens,  ambassadeur  aux  ligues,  escrivit  de  le  luy  di- 
ligemment envoyer,  parce  que  il  pouvoit  beaucoup 
parmy  sa  nation  pour  un  affaire  qu'il  avoit  à  demes- 
1er  pour  le  seul  service  de  Sa  Majesté,  laquelle  ledict 
Boyvin  suppliera  ne  trouver  mauvais  ce  qui  a  esté  faict 
pour  une  si  juste  considération. 

«  Aux  neufiesme,  dixiesme  et  dernier  articles,  remer- 
ciera très  humblement  Sa  M.qesté  des  grâces  et  faveurs 
qu'elle  a  accordées  aux  sieurs  de  La  Motte  Gondrin, 
au  neveu  du  sieur  Francisque  Bernardin ,  au  filz  du 
sieur  Jérôme  de  Birague  ;  mais  si  Sa  Majesté  n'ordonne 
que  l'effect  corresponde  aux  promesses  ,  ce  sera  plus- 
tost mescontenter  que  gratifier  les  uns  et  les  autres, 
qui  sont  tous  de  mérite  et  de  valleur. 

<f  Fera  voir  au  Roy  et  à  messieurs  de  son  conseil 
l'ample  mémoire  qui  a  esté  dressé  par  M.  le  gênerai 
Coillier  sur  le  faict  de  la  gabelle  du  sel,  remonstrant 
en  particulier  les  incommoditez  et  inconveniens  qui  ad- 

viennent  tous  les  jours  à  la  conduicte  du  sel,  qui  vient 
d'Espagne  à  Nice  par  mer,  à  cause  que  ceux  d'Alger 
prennent  indifféremment  toutes  sortes  de  vaisseaux, 
soient  chargez  de  sel  ou  autrement ,  et  n'y  a  audit  Nice 
gallere  ny  autre  vaisseau  qui  le  puisse  empescher  ;  de 
manière  que,  n'y  estant  pourveu,  le  Piedmonten  tom- 
bera en  inconvénient.  Le  mieux  qu'on  puisse  faire  pour 
le  prévenir,  c'est  de  le  faire  conduire  de  Peccaiz  et  de 
Provance,  remontant  par  le  Rosne,  jusqu'à  la  bou- 
che de  rizere,  par  laquelle  il  remontera  jusqu'à 
Grenoble,  d'oij  les  mulets  le  conduiront  en  Piedmont, 
à  moindres  fraiz  et  avec  plus  de  profit  pour  le  pays  : 
par  ce  moyen  le  droict  de  gabelle,  qui  se  consomme 
en  recompenses  et  en  rabais ,  reviendra  franc  à  Sa  Ma- 
jesté' ;  privant  aussi  par  ce  moyen  le  duc  de  Savoye 
du  profit  qu'il  en  tire  annuellement,  qui  revient  à  plus 
de  soixante  mil  escus. 

«  Le  mareschal  a  cy-devant  supplie'  Sa  Majesté  d'ac- 
corder aux  sieurs  de  Gordes  et  de  Briquemaut,  à 
chacfun  d'eux  une  compagnie  de  chevaux  légers  ;  au- 
jourd'huy  qu'ils  entendent  l'augmentation  des  forces 
qui  viennent  en  Piedmont,  ils  ont  derechef  prie'  le  ma- 
reschal de  leur  moyenner  ceste  grâce,  de  laquelle  ledit 
Boyvin  fera  instance  mesme  par  Gordes. 

«  Le  mareschal  ayant  souvent  considéré  que  tous  les 
gouverneurs  des  villes  qui  ont  compagnie  de  gens  de 
pied,  ne  sont  ny  si  soigneux  ny  si  hardis  qu'ils  de- 
vroient  estre  à  reprendre  les  capitaines  de  leur  garni- 
son qui  n'ont  pas  leurs  compagnies  complettes,  estans 
peut-estre  entachez  du  mesme  péché,  il  seroit  bon  de 
les  en  priver  tous,  comme  il  avoit  cy-devant  esté  mis 
en  délibération  ;  mais  parce  qu'il  ne  seroit  raisonnable 

qu'ils  demeurassent  despoui-veuz  de  l'assistance  de 
quelques  gens  de  guerre,  il  seroit  fort  à  propos  de 
convertir  la  bande  de  gens  de  pied  en  cinquante  che- 
vaux légers,  et  distribuer  tous  les  soldats  pour  remplir 
les  autres  bandes.  Sa  Majesté'  feroit  par  ce  moyen  une 
grande  espargne,  et  si  on  en  tireroit  une  autre  grande 
commodité',  c'est  que  la  gendarmerie,  ayant  servy  six 
ou  sept  mois  en  Piedmont,  s'en  retourneroit  liyverner 
et  raflVaischir  en  France,  pendant  lequel  raftraischis- 
sement,  ou  en  l'attente  d'autres  au  lieu  de  ceux-là, 
celte  nouvelle  cavallerie  soustiendroit  le  coup,  Ledict 
Boyvin  suppliera  Sa  Majesté  en  ordonner  selon  sa 
volonté. 

«  Le  peu  de  compte  qu'on  tient  d'ordonner  par 
chacun  an  une  particulière  somme  de  deniers  pour 
fournir  aux  parties  inopinées,  aux  vivres,  aux  pion- 
niers ,  au  chairoy  et  conduite  de  l'artillerie  et  des  mu- 
nitions, est  cause  que  bien  souvent  beaucoup  de  bons 
affaires  se  perdent  ou  se  retardent;  par  ainsi  Sa  Majesté 
sera  très -humblement  suppliée  ordonner  deux  mil 
escuz  par  mois  tant  seulement  pour  tout  cela,  dont 
sera  tenu  compte  par  les  trésoriers.  Si  l'armée  estoit 
bien  payée,  il  y  auroit  des  deniers  revenans  bons  qui 
suppleeroient  au  deffaut. 

«  Piemontrera  que  l'estendué  du  pays  que  Sa  Majesté 
a  conquis  deçà  les  Monts  est  aujourd'huy  si  grande , 
que  pour  rendre  et  faire  justice  à  l'afHuence  des  indif- 
férentes personnes  qui  la  viennent  demander,  il  fau- 
droit  que  le  mareschal  et  tout  le  conseil  d'Eslat  ne  fist 
autre  cliose  que  les  escouter  et  depescher ,  au  lieu  de 
vacquer  aux  affaires  militaires,  qui  ne  donnent  temps 
ny  loisir  :   pour  à  quoy  remédier,  seroit  nécessaire 

qu'il  pleust  à  Sa  Majesté  avoir  deçà  trois  maistres  des 
requestes  avec  l'auditeur  de  camp,  ansquels  toutes  ces 
causes  volantes  seroient  commises ,  reservant  les  im- 
portantes au  conseil  d'Estat.  Et  pour  autant  qu'il  y  a 
desja  deux  maistres  des  requestes  en  Piedmont,  seroit 
nécessaire  qu'il  pleust  à  Sa  Majesté,  pour  gratifier  le 
pays,  de  pourvoir  du  troisiesme  un  personnage  qui 
fust  du  pays ,  à  six  cens  livres  de  gaiges  par  an  seu- 
lement. 

«  Que  Sa  Majesté  ayant  resolnëment  voulu  que  le  ré- 
giment du  colonnel  Fiolic  fust  cassé,  cela  apporta  tel 
alîoiblissement  au  faict  des  garnisons,  que  le  mares- 
chal  fit  une  levée  de  quinze  enseignes  piedmontoises  , 
qu'il  départit  dans  les  places,  ayant  ordonné  que  leur 
payement  seroit  levé  sur  tout  le  pays  que  Sa  Majesté 
tient  deçà  les  Monts,  qui  le  supporta  volontiers ,  en  es- 
pérance toutes-fois  que  cela  ne  dureroit  que  cinq  ou 
six  mois.  Aujourd'huy  qu'ils  voyent  que  force  est  d'en 
continuer  l'entretenement,  les  esleus  du  pays  ont  prié 
le  mareschal  d'avoir  agréable  que  l'un  d'entre-eux  aile 
vers  le  Roy  pour  en  estre  descliargez  :  ce  qu'il  leur  a 
permis,  en  espérance  que  cependant  que  Sa  Majesté 
advisera  à  leur  soulagement,  et  à  en  destiner  l'assigna- 
tion ailleurs,  que  l'entretenement  continuera,  comme 
Sa  Majesté  sçait  qu'il  est  nécessaire  de  faire ,  au  moins 
si  elle  veut  que  le  mareschal  exécute  ce  qu'elle  luy  a 
n'aguieres  commandé. 

«  En  Testât  extraordinaire  des  guerres  de  ceste  an- 
née se  sont  trouvées  rayées  les  cinquante  payes  accor- 
dées au  marquis  de  Masseran  pour  la  garde  du  fort 
et  chasteau  de  Jumaglia  et  de  Gaillany  ;  ce  seroit 
chose  de  pernicieux  exemple  si ,  lors  qu'il  est  menacé 

de  tous  costez  pour  avoir  prins  le  service  de  Sa  Ma- 
jesté, il  demeuroit  abandonne',  au  lieu  d'estre  gratifie', 
comme  Sa  Majesté'  est  coustumiere  de  faire  à  tous  ceux 
qui  recourent  à  elle.  Par  ainsi  son  plaisir  sera  faire 
remettre  lesdictes  cinquante  payes,  et  les  augmenter 
jusques  à  cent,  à  fin  qu'avec  plus  de  seurte' ces  deux 
places  soient  deffenduës  au  besoin. 

«  Dira  ledict  Boyvin  que  le  mareschal  a  faict  casser 
et  bannir  de  Piedmont  les  capitaines  Goupigny  et 
Villemagne,  pour  avoir,  contre  les  ordonnances  mi- 
litaires ,  mis  la  main  à  l'espe'e  près  le  corps  de  garde 
de  la  place  de  Thùrin,  ainsi  qu'il  appert  par  les  infor- 
mations et  sentence  donne'e  sur  icelles,  qu'il  présentera 
à  Sa  Majesté  pour  en  ordonner. 

«  Suppliera  Sa  Majesté,  au  nom  du  mareschal,  d'iion- 
norer  les  anciens  et  fidèles  services  du  sieur  d'Aussun  , 
gouverneur  de  Thurin  ,  d'une  compagnie  d'hommes 
d'armes  ;  tout  de  mesme  aussi  les  sieurs  de  Montba- 
zin  et  de  Vieux-Pont,  et  le  capitaine  Fouxperguer, 
capitaine  advanturier  des  Suisses,  à  qui  Sa  Majesté  a 
accordé  six  cens  livres  de  pension  ;  d'accorder  à  Mont- 
])asin  Testât  de  gentil-homme  de  la  chambre ,  à  Vieux- 
Pont  celuy  de  gentil-homme  sei-vant,  et  leur  en  ap- 
yiorter  les  depesches  nécessaires. 

«  Dira  la  plainte  du  capitaine  de  L'Isle ,  sergent-ma- 
jeur des  bandes  françoises,  qui  n'est  couché  en  Testât 
de  Textraordinaire  que  pour  cent  livres  par  mois, 
ores  que  Sa  Majesté luy  en  ait  accordé  cent  cinquante; 
et  par  ainsi  suppliera  que  l'article  en  soit  reformé. 

«  Fera  particulière  remonstrance  au  Roy  et  à  M.  le 
connestable ,  des  grands  et  recommandables  services 
que  M.  le  gênerai  Coyflier  a  rendus  et  rend  tous  les 
29.  28 

jours  à  Sa  Majesté  en  toutes  sortes  d'affaires  sans 
s'amuser  à  demander,  comme  d'autres  feroient,  des 
taxes  et  des  recompenses.  Par  ainsi  il  supplie  Sa  Ma- 
jesté luy  permettre  de  pouvoir  diviser  sa  généralité  en 
deux,  sans  payer  finance  ny  charger  Sa  Majesté  de 
nouveaux  gaiges  ;  et  à  la  vérité  c'est  le  moins  qu'il 
puisse  espérer  de  sa  bonté  et  libéralité,  la  servant 
fidèlement  et  utilement  comme  il  faicl. 

«  Et  pourautant  qu'il  est  aisé  à  recognoistre ,  autant 
par  les  lettres  de  Sa  Majesté  et  de  M.  le  connestable  que 
par  les  propos  qui  se  tiennent  des  forces  du  Piedmont, 
qu'il  y  en  ait  plus  qu'il  n'est  convenable  pour  le  def- 
fendre  et  pour  heureusement  aussi  assaillir  l'ennemy, 
ledict  Boyvin  est  chargé  d'un  estât  de  toutes  les  com- 
pagnies ,  tant  françoises  ,  italiennes  ,  allemandes  et 
suisses,  et  de  toutes  les  villes,  forteresses  et  chasteaux 
que  le  Roy  tient  aujourd'huy  deçà  les  Monts,  à  fin  que, 
ayant  recognu  et  ordonné  ce  qu'il  faut  en  chacune 
place  pour  la  garnison  ordinaire ,  elle  puisse  juger  ce 
qui  restera  pour  tirer  en  campagne,  et  là  dessus  dres- 
ser tels  estats  et  assignations  qu'elle  jugera  convenables 
à  l'utilité  de  son  service,  et  relever  le  mareschal  des 
desavantageux  jugemens  qui  se  font  de  luy,  qui,  en 
fidélité,  obéissance,  amour  et  dévotion  envers  son 
prince  et  la  patrie,  ne  cedde  à  qui  que  ce  soit.  » 

Par  les  nouvelles  (0  venues  d'Angleterre,  du  sei- 
ziesme  jour  de  ce  mois,  s'entend  comme  le  roy  et  royne 
d'Angleterre  se  trouvoient  bien  eslongnez  de  ce  qu'ils 
pensoient  faire  il  y  a  six  sepmaines  au  parlement  der- 

(0  Tout  ce  qui  suit,  jusqu'il  la  fin  du  cinquième  livre,  a  été  puisé  par 
du  Villars  clans  la  correspondance  du  maréchal  de  Brissacjune  partie 
des  événemens  qu'il  rapporte  se  rattaclie  à  rannée  i555. 

nier,  où  ils  faisoient  conte  que,  ne  pouvant  couronner  le 
Roy  et  luy  faire  succéder  le  royaume  d'Angleterre,  à 
tout  le  moins  de  luy  en  faire  tomber  l'administration 
avec  tel  pouvoir  sur  les  forces  et  finances,  qu'il  en  eut 
peu  disposer  à  sa  volonté.  Toutesfois  la  chose  a  prins 
telle  issue,  que  pour  ce  coup  il  faut  qu'il  se  contente  à 
beaucoup  moins  qu'il  ne  s'attendoit,  et  à  telles  condi- 
tions qu'il  ne  pourra  mettre  estrangers  aux  places  fortes 
dudict  royaume,  changer  leurs  loix,  mouvoir  la  guerre 
contre  aucun  prince  estranger  ,  s'aider  des  hommes 
ny  de  l'argent  pour  les  employer  hors  dudict  royaume  ; 
ce  qui  a  tellement  despieu  ausdits  Roy  et  Roine,  que 
le  seiziesme  de  ce  mois  ils  allèrent  par  eau  tous  deux 
clorre  et  terminer  ledict  parlement  sur  les  quatre 
heures  du  soir,  assez  petitement  accompagnez  et  sans 
ancune  cérémonie,  monstrans  et  faisans  cognoistre 
à  un  chacun  avoir  quelque  grand  mescontentement 
contre  l'assemble'e  d'iceluy,  encores  que  l'effet  de  la 
religion  y  eust  succédé  comme  ils  desiroient. 

Maintenant  il  ne  se  parle  plus  du  passage  du  prince 
d'Espagne  en  Flandres  ;  qui  faict  penser  que  tel  bruict 
qui  en  a  couru  n'estoit  que  pour  donner  moyen  aux 
Estats  dudict  parlement  de  demander  gens  et  argent 
pour  son  passage,  qu'il  entendoit  envoyer  contre  le 
Roy,  ainsi  que  l'Empereur  estimoit. 

11  se  parle  bien  qu'ils  ont  délibéré  de  faire  un  autre 
prochain  parlement,  où  ils  mettront  peine  d'assembler 
gens  forgez  à  leur  dévotion  ;  mais  il  est  aisé  à  croire 
qu'ayant  failly  au  dernier,  il  sera  mal-aisé  d'y  mieux 
faire  ,  attendu  mesmement  qu'il  semble  la  haine  de 
celte  nation  s'augmenter  chacun  jour  contre  ce  l'egne. 
Le  bruict  qui  avoit  cy  devant  couru  du  retour  du 

28. 

prince  de  Piedmont  en  Flandres,  ne  se  continue  tant 
qu'il  faisoit,  et  ne  sçait-on  au  vray  quand  il  s'en  re- 
tournera. 

Depuis  quatre  ou  cinq  jours  un  courrier  est  venu 
de  Flandres;  ce  Roy  (0  a  continuellement  gardé  la 
chambre  par  une  indisposition  de  sa  personne  ,  comme 
on  fait  courir  le  bruict,  de  sorte  qu'il  ne  se  laisse 
voir;  mais  il  s'entend  par  aucuns  que  c'est  pour  quel- 
ques nouvelles  qu'il  a  entendues  de  la  mort  ou  grieve 
maladie  de  l'Empereur,  ou  autres  qui  ne  valent  gueres 
mieux,  et  en  a  esté  différé  pour  ceste  occasion  un  tour- 
noy  qui  se  devoit  faire  icy  dimanche  prochain. 

On  a  esté  adverty  comme  sur  la  fin  de  ce  parlement 
il  y  fut  mis  en  advant  par  le  secrétaire  Bournes  l'ou- 
verture de  la  guerre  contre  le  Roy,  sous  couleur  de 
demander  la  pension  qu'ils  appellent  icy  tribut ,  et 
qu'ils  disent  avoir  sur  le  royaume  de  France,  faisant 
argument  entre  autres  de  devoir  prendre  les  armes 
en  faveur  des  Pays  Bas,  en  ensuivant  les  anciens  traic- 
tez  qu'ils  ont  réciproquement  avecques  iceux;  toutes - 
fois  ledict  Bournes  pour  ce  coup-là,  ny  ceux  qui  l'y 
avoient  envoyé,  n'en  furent  satis-faicts  selon  leur  in- 
tention. 

D'avantage  aucuns  déléguez  de  Naples ,  Milan  , 
Crémone  et  d'autres,  qui  sont  allez  devers  ledict  prince 
d'Espagne  sous  ombre  de  le  gratiffier,  sollicitent  en 
extrémité  une  paix  et  de  demeurer  deschargez  de  tant 
de  daces  et  subsides  qu'ils  ont  supportez  jusques  icy, 
avecques  protestations  de  ne  les  sçavoir  ny  pouvoir 
plus  comporter. 

(')  Philippe  II.  Tantôt  du  Villars  l'appelle  prince  d'Espagne,  tantôt  i! 
lui  donne  le  titre  de  roi ,  parce  qu'il  avoit  épousé  la  reine  d'Angleterre 

M.  le  prince  de  Savoye  faict  de  sa  part  bonne  dili- 
gence d'estre  aussi  recompense'  par  lesdicts  prince  el 
Royne,  ou  bien  qu'ils  soyent  les  moyens  que  par  une 
bonne  paix  le  Roy  le  face;  qui  sont  toutes  choses 
qui  leur  donnent  grand  ennuy,  avecques  la  nécessite' 
qu'ils  se  voyent  avoir  d'argent,  et  le  peu  de  moyen 
qu'ils  ont  d'en  amasser  durant  ces  guerres,  mais  au 
contraire  qu'on  leur  en  demande  de  tous  costez. 

Quant  au  faict  de  la  paix,  les  choses  en  sont  tous- 
jours  aux  termes  accoustumés,  et  font  lesdicts  roy  et 
royne  d'Angleterre  démonstration  d'en  avoir  grand 
envie,  à  quoy  la  resolution  prinse  à  ce  dernier  parle- 
ment les  pourra,  comme  il  est  croyable,  induire  d'a- 
vantage, joinct  que  la  nécessite  qu'ils  cognoissent  mieux 
que  nuls  autres  que  l'Empereur  en  a. 

Nouvelles  venues  de  Flandres  par  lettres  de  Bru- 
xelles, du  dernier  de  saptembre.  «  L'on  continue  d'as- 
seurer  le  partement  de  l'Empereur  ('),  et  disoit-on 
que  ce  seroit  pour  tout  ce  mois  d'octobre,  A  cette 
heure  il  semble  qu'il  ne  doive  estre  si  soudain;  toutes- 
fois  l'on  n'est  point  autrement  asseuré  du  jour,  et  si 
sçait  on  bien  neantmoins  que  M.  de  Bevere  est  allé 
donner  ordre  à  l'armée  qui  est  en  Zelande ,  et  ne  faut 
pas  estimer  que  il  vueille  supporter  si  grosse  despencc 
sans  aucun  fruict  ny  occasion.  Le  vice-chancellier  de 
l'Empire  a  eu  commission  d'aller  par  devers  le  roy  des 
Romains  pour  luy  renoncer  le  gouvernement  dudict 
Empire  ;  mais  il  n'est  encores  party.  Aucuns  dient  que 
l-edict  roy  des  Romains  pourra  facilement  venir  en 
Cour,  pyur  estre  telle  la  volonté  dudict  Empereur;  ce 

(»)    On   parloii    de    l'abdication  de   Charles  -  Quint ,   qui   tut  lien 
en   i555- 


438  [l554]    MÉMOIRES 

que  toutes-fois  je  ne  tiens  pas  trop  pour  asseuré.  On  faict 
compte  que  les  deuxRoines  iront  avec  luy,  et,  a  ce  que 
j'en  puis  entendre ,  on  s'efforce  grandement  de  faire  le 
mariage  de  la  duchesse  de  Lorraine  avec  M,  le  duc  de 
Savoye ,  lequel  toutesfois  est  du  tout  resoulu  de  n'y 
vouloir  mordre ,  dont  il  a  faict  entendre  les  raisons  à 
un  des  plus  grands  de  ceste  cour  qui  est  de  mes  bons  sei- 
gneurs ;  chose  qui  ne  vous  est  pas  nouvelle.  L'on  estime 
qu'il  demeurera  au  gouvernement  de  ces  païs ,  mais 
qu'il  n'en  viendra  ja  à  effect  sans  franchir  le  saut  sur  ce 
mariage  ou  possible  avec  la  fille  du'roy  des  Romains, 
à  laquelle  il  semble  qu'il  soit  plus  affectionné.  Apres 
le  partement  de  l'Empereur,  aucuns  dient  que  son  fils 
réduira  la  Cour  à  Bruges  pour  estre  plus  prochain 
de  l'Angleterre ,  et  estime  l'on  qu'il  fera  la  pluspart 
du  temps  sa  résidence  en  ces  païs  de  deçà  ;  ce  que  je 
ne  voudrois  pour  la  consolation  et  contentement  de  la 
Roine.  L'Empereur  et  sondict  fils  sont  bien  souvent 
ensemble  deux  et  trois  heures  le  jour  sans  qu'il  y  ait 
aucun  tesmoin  ;  j'ay  entendu  queledictEmpereur  faict 
alors  apporter  un  petit  coffret,  le  porteur  duquel  si 
tost  qu'il  l'a  posé  sur  la  table  se  retire,  et  juge  l'on  là 
dessus  que  ledict  Empereur  ait  faict  quelque  recueil 
des  choses  concernans  le  gouvernement  de  ses  terres 
et  pays,  dont  il  s'efforce  d'informer  sondict  fils  le  plus 
clairement  qu'il  luy  est  possible.  Les  Estais  et  chefs  de 
ce  pays  sont  convoquez  au  quatorziesme  de  ce  mois 
pour  recognoistre  à  seigneur  ledict  Roy,  et  dict-on 
qu'alors,  et  non  plustost.  Sa  Majesté  luy  renoncera  ces- 
dicts  pays  et  la  Sicile,  et  delà  s'en  ira  reposer  au  cou- 
vent de  Sainct  Hierosme  qu'il  a  faict  édifier.  » 

Autres  nouvelles  venues  de  Flandres.  «  Ce  qu'on  a 

entendu  du  vingt  et  vingt -septiesme  septembre  de  la 
cour  de  l'Empereur,  c'est  que  ledict  Empereur  est  ré- 
solu de  vouloir  passer  en  Espagne  en  ce  mois  de  no- 
vembre, et  qu'il  a  ordonne'  une  arme'e  de  soixante  na- 
vires en  Flandres,  et  autres  trente  trois  qu'ils  préparent 
en  la  mer  d'Angleterre  pour  l'accompagner,  et  faict 
son  conte  de  venir  en  Zelande  pour  descendre  au  port 
d'Autonne  sans  passer  autrement  par  Angleterre,  à 
fin  qu'il  n'ait  occasion  de  retarder  son  voyage  :  toutes- 
fois  la  Roine  dudict  pays  a  envoyé  le  prier  qu'il  y 
vueille  passer,  d'autant  que  ce  luy  sera  grand  plaisir 
et  consolation,  puis  qu'elle  estime  que  ce  dernier  dé- 
partement sera  la  dernière  fois  que  Sa  Majesté  se  dai- 
gnera porter  par  deçà ,  et  ne  sçait  on  quelle  délibéra- 
tion il  en  prendra.  Ils  escrivent  que  les  deux  Roines 
ses  sœurs  luy  feront  compagnie  et  que  le  duc  de  Sa- 
voye  demeurera  gouverneur  en  Flandres  en  l'absence 
du  Roy  son  fils  ;  mais  toutesfois  il  sembloit  que  ledict 
Roy  prioit  l'Empereur  que  il  fist  encores  demeurer  la 
roine  d'Hongrie  pour  deux  ans  en  ce  gouvernement  ? 
ce  quelle  refusoit  et  reculloit  le  plus  qu'elle  pouvoit  ; 
neantmoins  on  estimoit  qu'en  fin  elle  y  demeureroit. 
Cette  nouvelle  délibération  de  l'Empereur  tire  à  soy 
grande  conséquence  ,  et  faict  croire  qu'il  ait  l'esprit  du 
tout  tourne'  à  Dieu  et  les  espaulcs  aux  travaux  de  ce 
monde,  voulant  que  son  fils  aye  le  gouvernement  de 
tout,  et  approuve,  luy  encores  vivant,  ce  qu'il  voudroit 
qu'il  fist  après  sa  mort,  d'autant  qu'il  a  des-jà  renonce 
à  tous  royaumes  et  seigneuries  ,  et  ne  s'est  autre  cbose 
réservé  que  la  Castille,  où  il  se  délibère  vivre  du  tout 
à  repos  en  une  petite  maison  avec  peu  de  famille,  et  ne 
passer  par  an  en  despence  six  mille  escus  pour  l'or- 

dinaire  de  sa  maison,  et  n'avoir  sinon  personnes  spiri- 
tuelles, ou  bien  qui  luy  soyent  aggreables,  comme 
entre  les  autres  il  a  trouvé  un  maistre  Jean  de  Cré- 
mone qui  luy  a  faict  des  horologes  ausquels  il  prend 
grand  plaisir  :  il  s'est  semi)lablement  réservé  cent  cin- 
quante mil'  escus  par  an ,  que  payent  les  quatre  or- 
dres des  commanderies,  lesquels  il  faict  compte  de  dis- 
tribuer du  tout  en  œuvres  pieuses  et  payer  quelques 
debtes  de  sa  conscience.  Il  a  remis  au  roy  des  Ptomains 
l'Empire,  délaissant  toutes  les  fâcheries  et  soin  de  la 
Germanie.  Toutes  lesquelles  choses  nous  devons  esti- 
mer que  ce  soit  par  la  pure  volonté  de  Dieu.  » 

Estât  au  vray  de  toutes  les  enseignes  de  gens  de  pied  qui 
sont,  aujourd'hui  vingl-deuxiesme  novembre  1 55^,  deçà 
les  Monts,  tant  franc oises  ,  italiennes,  suisses  qu  alle- 
mandes ,•  et  pareillement  de  toutes  les  villes ,  places  et 
chasteaux  qui  sont  es  mains  de  Sa  Majesté ,  en  chascuns 
desquels  il  est  nécessaire  tenir  garnison  ,  le  nombre  de 
laquelle  le  mareschal  de  Brissac  remet  à  la  discrétion  de 
Sa  Majesté' ,  qui  le  fera ,  s'il  luy  plaît ,  cotter  en  marge  , 
afin  que  sa  volonté'  soit  suivie. 

PREMIEREMENT. 

Trente  huict  compagnies  françoises  de  deux  cens 
soixante  dix  hommes,  en  y  comprenant  les  six  nou- 
velles, les  deux  de  Ludovic  et  Carie  Birague,  avec  celle 
du  conte  de  Beynes  :  le  tout  revenant  à  la  raison  que 
dessus ,  à  huict  mil  hommes. 

Douze  enseignes  de  lansquenets ,  revenans  à  envi- 
ron trois  mil  hommes. 

Douze  enseignes  de  Suisses ,  à  trois  rail  hommes. 

Treize  enseignes  italiennes,  des  anciennes,  à  cent 
hommes  chacune ,   revenant  à   treize   cens  hommes. 

Neuf  nouvelles  compagnies  italiennes*  de  cent  cin- 
quante hommes  chacune,  levées  pour  la  manutention 
d'Yvre'e  et  nouvelle  fortification  de  Santia,  et  paye'es 
dés  le  premier  janvier  i552,  revenans  à  treize  cens 
cinquante  hommes. 

Trois  autres  compagnies  italiennes  de  deux  cens 
hommes  chacune,  sous  le  sieur  de  Candel,  fils  du 
marquis  de  Masseran,  payées  dés  le  premier  février, 
montans  à  neuf  cens  hommes. 

Le  tout  revenant  à  quatre-vingts-neuf  enseignes,  qui 
devroient  rendre  le  nombre  de  dix-sept  mil  cinq  cens 
hommes,  et  toutes- fois  il  ne  sera  conté  que  pour  seize 
mil,  pour  divers  déchets  que  il  y  a  lousjours. 

Estât  des  places ,  forts,  villes  et  chasteaux  estans  aujour 
d'huy  en  l'obéissance  du  Roy  deçà  les  Monts. 

PREMIEREMENT,    AU    PIEDMONT. 

La  ville  et  chasteau  de  Thurin. 

La  ville  et  chasteau  de  Montcallier. 

La  ville  et  roquette  de  Quiers. 

La  ville  et  chasteau  de  Carignan. 

La  ville  et  chasteau  de  Carmagnolles. 

La  ville  et  citadelle  de  Pignerol. 

La  ville  et  citadelle  de  Beynes. 

La  ville  de  Saviglan. 

La  ville  de  Busqué. 

La  ville  de  Cental,  et  le  chasteau. 

La  haute  et  basse  ville  du  Montdevis. 

La  Rocque  de  Baux. 

Autres  places  du  Canavois. 

Caselles,  Chivas,  Yvrée  avec  le  chasteau,  et  Malvoi- 
sin, Verrolins. 

Autres  chasteaux  du  Piedmont. 

Suse.  Ravel. 

Sainct-Michel.  Dromer. 

Aviglanne,  et  la  citadelle.       La  Perouze. 

Sommerive.  Primel. 

Bra.  Moncuc. 

Polens.  La  Chyuze. 

Saluées.  Orme'e. 

Verzol.  Lanz,  et  la  citadelle. 

Cavours.  Vyu. 
Au  Biellois. 

Galiany,  grande  citadelle  de  cinq  bastions. 
Masin  de  mesme,  Masseran,  Candel. 

Au  Vercellois. 
Santia ,  ville  de  huict  bastions. 
Gatinaie,  chasteau. 

Au  Montf errât . 

Cazal,  ville  et  citadelle. 
Albe,  ville  et  chasteau. 
Sainct-Damian ,  ville  et  chasteau. 
Verrue,  Cazal  Bourgon. 

Astizanne. 

Villeneufve  d'Ast. 
Sainct-Estienne  de  Belbe. 
La  Cisterne. 
Montechiar. 

Païs  des  Lanmies. 


Ville  et  citadelle  de  Ceve. 

Courtemille. 

Cossan. 

Ponzon. 

CastagnoUes 

Chasteaux  dudict  pays. 

Poma. 

Tricer. 

Gabian. 

Balzola. 

Estât  des  forces  que  les  Impériaux  ont  aujourd'hiiy  en 
nature,  par  la  confrontation  desquelles  avec  les  françaises 
le  Roy  recognoistra ,  s'il  luy  plait ,  ce  que  le  mareschal 
peut  tirer  en  campagne ,  les  villes  médiocrement  fournies. 

PREMIEREMENT. 

Vingt  vieilles  enseignes  d'Espagnols,  Ijuict  autres 
venues  de  Naples,  sans  celles  qu'ils  attendent  de  Si- 
cille  au  noml)re  de  six. 

Trente  deux  vieilles  bandes  italiennes,  la  première 
leve'e  desquelles  estoit  de  dix  mil  hommes. 

La  leve'e  qui  se  faict  présentement  est  de  six  mil. 

Vingt-quatre  vieilles  enseignes  d'Allemans,  les  dix 
nouvellement  venues,  et  cinq  autres  qui  estoient  en 
Corse. 

Sur  quoy  l'ennemi  n'a  à  garder  que  onze  places, 

a  sçavoir  : 

Novarre,  5oo. 

Pavie,  1000. 

Verceil,  5oo. 

Trin,  5oo. 

Crescentin ,  5oo. 

Alexandrie,  '                                                 looo. 

Ast, 

lOOO 

Fossan , 

600 

Cairas, 

600 

Vulpian, 

1000 

Cony, 

5oo 

SIXIESME  LIVRE 

DES  MÉMOIRES 
DE  BOYVIN  DUVILLARS. 

Brissac  à  M.  le  connestable.  — Divers  advertissemens  du  mareschal 
au  Roy,  sur  diverses  occurrences. —  Arrivée  du  duc  d'Alve  en  Pied- 
mont,  avec  resolution  d'y  faire  le  degast  :  à  quoy  le  mareschal  pour- 
veust. —  Maladie  du  mareschal  de  Brissac  estant  au  camp. — Def- 
faicte des  Impériaux  assiegeans  le  chasteau  de  La  Tour.  —  Siège  de 

signalé  d'entre  messieurs  de  Nemours  et  marquis  de  Pescaire.> — Def- 

[i555]  OuR  le  commencement  d'avril  de  la  présente 
anne'e,  le  mareschal  fut  adverty  par  le  conte  de  Lami- 
rande  et  evesque  de  Lodesve,  quela  nouvelle leve'e que 
l'ennemy  avoit  faict  faire  de  lansquenets,  devoit  estre 
desja  bien  près  de  Milan,  et  autres  seize  cens  Espagnols 
qui  s'estoient  embarquez  à  Naples  pour  venir  à  Gen- 
nes,  et  que  toutes  les  autres  levées  s'advançoient  fort. 
Ce  qu'il  fit  entendre  au  Roy,  si^ppliant  Sa  Majesté'  ne 
s'amuser  à  la  fausseté  des  rapports  d'autruy,  ains  à 
faire  haster  les  enseignes  françoises  qu'elle  avoit  nou- 
vellement faict  lever  pour  envoyer  en  Piedmont ,  et 
toutes  les  autres  provisions  qu'elle  avoit  aussi  promi- 
ses, avec  toutes  lesquelles  ce  ne  seroit  pas  peu  faict  si 
on  pouvoit  conserver  ce  qui  avoit  esté  conquis  ;  car 
d'entreprendre  plus  avant  il  estoit  lors  impossible  , 
pour  autant  que  les  fortes  garnisons  qu'il  falloit  main- 
tenant mettre  dans  Yvrée,  Galiany,  Masin,  Santia, 
Casai  et  Albe,  pour  attendre  un  siège,  absorberoient 
les  moyens  dont  on  se  fust  peu  servir  en  campagne  : 
d'alléguer  qu'il  falloit  attendre  ce  que  feroit  l'en- 
nemy pour  puis  selon  cela  les  pourvoir,  c'estoit  chose 
qui  ne  se  pouvoit  faire,  toutes  les  places  estans  sur 
la  frontière  et  sur  les  advenues  de  Milan  ;  joinct 
que  l'ennemy  n'estoit  pas  si  peu  rusé  que,  si  on 
differoit  à  les  pourvoir  alors ,  il  ne  se  jettast  cepen- 
dant sur  les  premières  pour  enclorre  les  autres ,  de 
façon  qu'il  seroit  difficile  d*y  pourvoir  :  qu'il  aimoit 

mieux  bien  asseurer  ce  qu'il  avoit  en  main ,  et  qui 
pouvoit  apporter  de  très-grands  advancemens  à  l'Es- 
tat,  que  de  mettre  tout  au  liazard  de  l'ennemy  lors 
plus  puissant,  comme  il  seroit  encor  tout  cest  esté, 
puisque  le  duc  d'Alve  venoit  vicaire  gênerai  de  l'Em- 
pereur en  Italie  ;  estant  à  présupposer  qu'un  seigneur 
de  telle  portée  ne  venoit  pas  pour  une  seule  curée  , 
comme  Sa  Majesté  estimoit,  ains  pour  s'acharner  à 
beaucoup  d'autres  :  que  toutes  les  places  estans  si  bien 
garnies  qu'elles  seroient,  il  y  acquerroit  plustost  de  la 
honte  que  de  l'honneur,  et  que  cependant  Sa  Majesté 
hasteroit  un  bon  secours  pour  lever  le  siège  qu'il  au- 
roit  entreprins,  ou  bazarder  une  bataille,  laquelle  il 
leur  donneroit  volontiers  s'il  se  trouvoit  avoir  jamais 
en  main  de  quoy  le  pouvoir  faire ,  pour  l'espérance 
qu'il  avoit  que  Dieu  le  favoriseroit  à  renverser  et  ra- 
battre cest  orgueil  et  ceste  arrogance  espagnolle , 
qui  méprise  tout  lejnonde. 

Pendant  que  ces  sollicitations  advançoient  peu  le 
renfort,  l'ennemy,  se  voyant  desja  assez  fort  pour  s'ad- 
vancer  à  nostre  préjudice,  s'approcha  de  Casai  pour 
l'incommoder  des  vivres  et  voir  qu'il  y  faisoit,  pen- 
dant que  tous  les  autres  équipages  de  guerre  s'appres- 
toient  pour  la  venue  du  duc  d'Alve.  Et  pour  autant 
que  quelqu'un  diroit  que  le  mareschal ,  prévoyant  ce 
qui  pouvoit  succéder,  ne  se  devoit  esloigner  de  Casai , 
deux  raisons  principales  en  furent  cause  :  la  première, 
par  ce  qu'ayant  faict  retirer  dans  la  ville  les  vivres 
des  environs ,  il  eust  fallu  que  son  armée ,  s'arrestant- 
là ,  les  en  eust  tirés  pour  vivre  ,  et  consequemment  ré- 
duire au  petit  pied  ce  que  la  place  avoit  en  abondance; 
l'autre ,  pour  ce  qu'ayant  mis  dedans  grand  nombre 

d'hommes,  pour  estre  pourveue  à  toute  sorte  de  for- 
tune, son  armée  estoit  si  amoindrie,  qu'il  n'y  avoit 
raison  aucune  qui  commandast  de  s'aller  opposer  à 
l'ennemy,   mesmes  n'y  ayant   aucune  occasion   pré- 
sente pour  ce  faire;  joinct  que  cependant  ce  qui  luy 
estoit  reste'  ne  perdoit  pas  temps  ,  car  il  avoit  faict 
jecter  de   tous  costez   les  vivres  dans  les  places  du 
Piedmont,  et  faict  consumer  le  reste  ,  ayant  aussi  fa- 
vorisé les  fortifications  par  un  grand  nombre  de  pion- 
niers qu  il  avoit  levez  et  faict  conduire  par  gens  de 
guerre,  avec  commandement  que  leurs  outils  fussent 
resserrez  après    le  service   rendu  ,   pour    s'en   servir 
dans  les  places  estans  assaillies,  et  ne  les  perdre  par 
ce  deiïaut  comme Teroiiane.  Apresavoir  ainsi  bien  dis- 
posé toutes  choses  de  ce  costé  là  ,  il  print  resolution 
de  s'aller  loger  entre  Verrue  et  Casai ,  tant  pour  fa- 
voriser les  affaires  comme  pour  recognoislre  les  mou- 
vemens  de  l'ennemy ,  et  selon  cela  mesnager  le  temps , 
les  forces,  et  les  occasions  ci-devant  discouruës,  sans 
toutes- fois  s'engager    ny   rien  bazarder  ({ue  bien   à 
poinct. 

Tandis  que  les  choses  balançoient  en  cestc  diver- 
sité, le  mareschal  eut  nouvelles  que  sur  la  mort  du 
pape  Jules  ,  le  cardinal  Paulo  ,  anglois,  en  atendant  le 
couronnement  de  Jean  Pierre  Caraffe  ('),  surnommé 
cardinal  Theatin  ,  esleu  à  pape  le  jeudy  23  may,  avoit 

(•)  Ce  ne  fut  pas  le  CHrdinal  Caraffe  (depuis  Paul  IV  )  qui  succéda  à 
ilules  III,  niais  Marcel  Cervin  de  Montepulciano,  connu  sous  le  nom 
de  Marcel  II.  Il  n'occupa  le  trrtne  pontifical  rjue  pendant  vinqt-dcux 
jours.iD'Aubifçny,  et  «(ueiqnes  autres  auleurs  protestans,  ont  prétendii 
que  Marcel,  qui  annoiiçuit  des  projets  de  réforme  dans  TEqlise,  fut 
empoisonné.  Ce  fait  est  rlémcnti  par  les  liisturiens   contemporains  le 

plu'^  digues  de   foi,   et   par  les  dépèclies  d'Avanson ,  ambassadeur  de 

IVauce  à  la  cour  de  Rome. 

2y-  29 

mis  en  avant  quelque  traicté  d'accord  entre  ces  grands 
princes;  qu'il  avoit  esté  convenu  qu'on  s'assembleroit 
en  un  village  nomme'  Mare  (0,  entre  Calais  et  Ardres, 
où  M.  le  cardinal  de  Lorraine  et  le  connestable,  l'eves- 
que  de  Vannes  Marillac  ,  celuy  d'Orléans  Morudlier, 
et  l'Aubespine;  et  de  ]a  part  de  l'Empereur  le  duc  de 
jNledinacelly,  l'evesque  d'Arras,  chancelier,  le  conte  de 
l'Allain,  le  sieur  V^iglino  (2),  président  en  son  conseil, 
et  celuy  de  Malines,  se  dévoient  trouver.  C'est  pourquoy 
il  s'advança  de  s'en  particulièrement  congratuler  avec 
le  connestable,  suppliant  le  Créateur  luy  en  donner 
la  mesme  glorieuse  issue  qu'il  avoit  eue  de  tant  d'au- 
tres grands  affaires  qu'il  avoit  précédemment  entre- 
prins  ;  qu'il  estimoit  que  cela  ne  se  passeroit  pas  sans 
entrer  en  la  dispute  des  droicts  et  prétentions  qu'ils 
avoient  les  uns  contre  les  autres,  et  qu'à  ces  fins  (pour 
ce  qui  legardoit  l'Italie  )  il  en  feroit  dresser  de  bien 
amples  mémoires  pour  les  luy  envoyer  par  personnage 
bien  entendu,  s'il  le  luy  commandoit;  le  suppliant 
avoir  l'œil  sur  ledict  cardinal  Paulo,  car  l'espérance 
de  parvenir  au  papat  par  le  moyen  de  l'Empereur,  le 
pourroit  inviter  à  se  formaliser  plus  pour  luy  que  pour 
nous  (5). 

Qu'il  prendroit  aussi  la  hardiesse  de  remonstrer 
qu'il  luy  sembleroit  nécessaire,  auparavant  que  d'en- 
trer en  ces  traictez,  de  s'armer  si  advantageusement , 
qu'on  fust  prest  à  bien  faire  si  rien  ne  s'accordoit, 
craignant  que,  n'ayant  pourveu  du  costé  d'Italie,  où 
l'ennemy  estoit  le  plus  fort,  cela  n'engendrast  grand 
advantage  de  leur  coste'  et  le  contraire  du  nostro.  Et 

(')  Marck. — (^)  Viglins. — (3)  A  préférer  les  iiilérèls  de  TEmpereur 
à  ceux  de  la  France. 

pourautant  qu'au  lieu  de  le  renforcer,  Sa  Majesté  luy 
avoit  commande'  qu'il  cassast  les  deux  mil  payes  ita- 
liennes qu'il  avoit  levées  pour  le  soustenement  de  l'en- 
treprinse  de  Casai,  il  fit  instance  à  ce  qu'ils  luy  fussent 
continuez  pour  tout  le  mois  de  may,  afin  que,  succé- 
dant quelque  bon  accord,  il  se  trouvast  avoir  en  ses 
mains  la  pluspart  des  chasteaux  et  jurisdictions  qui 
estoient  à  cinq  et  six  lieues  ez  environs  des  places  de 
Sa  Majesté ,  laquelle  sçavoit  assez  qu'en  seml)lahles  ac- 
cords i!  avoit  tousjours  esté  dict  et  résolu  du  costé 
d'Italie,  que  qui  tient  tienne.  Pendant  qu'il  faisoit  ces 
remonstrances ,  le  septiesme  avril  i555,  le  Roy  Iny 
commanda,  par  le  sieur  de  Gonnort  son  frère,  qui  ar- 
riva lors  en  Piedmont,  de  s'advancer,  à  cause  de  ce 
traicté,  le  plus  avant  qu'il  pourroil  dans  les  terres  des 
ennemis,  et  à  tout  le  moins  essayer  de  forcer  Vulpian , 
sans  toutes-fois  luy  envoyer  aucun  renfort  ny  rem- 
boursement des  deniers  qu'il  avoit  faict  emprunter  à 
gros  interest  pour  le  secours  de  l'armée,  et  desquels 
il  avoit  respondu  aussi  bien  que  du  principal  :  ce  qu'il 
remonstra  à  Sa  Majesté,  et  que  si  son  plaisir  cust  esté 
de  correspondre  par  les  effecls  à  tant  el  tant  de  plaintes 
et  de  remonstrances  qu'il  luy  avoit  faicles  pour  estre 
les  plus  forts  en  semblables  occasions,  qu'elle  ne  se- 
roit  pas  maintenant  en  peine  de  luy  faire  ces  com- 
mandemens,  ains  toutes  clioses  seroient  advancées  avec 
seureté,  et  avec  espérance  de  plus  grande  fortune  qu'il 
ne  se  pouvoit  aujoxud'huy  promettre,  estant  de  beau- 
coup le  plus  foible  et  sans  aucun  secouis  d'argent  : 
que  neantmoins,  désirant  suimonler  toutes  dillicullcz, 
il  avoit  voulu  meurement  considérer  l'un  et  l'autre 
commandement  de  Sa  Majesté;  quoy  faisant,  navoit 

trouvé  l'exécution  de  l'un  ny  de  l'autre  raisonnable , 
au  moins  s'il  ne  se  vouloit  inconsidérément  exposer  à 
un  évident  et  irrémédiable  hazard,  l'ennemy  estant 
aujourd'huy  deux  fois  plus  fort  que  luy  ;  aussi  que, 
combien  que  Vulpian  fust  enfermé  dans  les  terres  de 
Sa  Majesté  comme  le  loup  dans  les  toilles,  que  ce 
n'estoit  pas  toutesfois  pourtant  à  dire  qu'il  peuit  estre 
tost  ny  aisément  forcé,  ny  que  l'ennemy  ne  peust  ve- 
nir au  secours  j  qu'il  y  avoit  encores  deux  plus  forles 
considérations  que  toutes  les  autres  qui  le  tenoient  en 
divers  doutes  :  la  première,  le  devoir  de  la  guerre  vou- 
loit que  Vulpian  estant  à  demy  affamé,  comme  il  es- 
toit,  que  l'ennemy  commençast  son  jeu  par  un  fort 
avictuaillement  d'iceluy,  et  que  tout  d'un  train  il  res- 
pandist  la  grandeur  de  toutes  ses  forces  par  la  campa- 
gne du  Piedmont,  afin  que  si  cependant  cest  accord 
succedoit,  les  villes  d'Yvrée,  Masin  ,  Santia,  Casai  et 
Albe  ,  Levé,  Pouzan  et  Courtemille,  demeurassent 
comme  assiégées  ou  resserrées  dans  la  seule  enceinte 
de  leurs  murailles  ;  que  pour  prévenir  tous  ces  incon- 
veniens,  il  falloit  qu'il  eust  tousjours  le  pied  en  l'air 
pour  courir  d'un  costé  et  d'autre,  soit  deçà  ou  delà  le 
Pau ,  où  il  jugeoit  pouvoir  mieux  faire  ses  affaires  ; 
qu'il  avoit  aussi  mandé  à  toutes  les  garnisons  de  Pied- 
mont,  des  terres  milanoises,  de  Montferrat  et  des 
Langues,  d'estendre  de  tous  costez  leurs  jurisdictions 
et  limites  le  plus  avant  qu'ils  pourroient  sans  toutesfois 
rien  bazarder,  ains  se  tenir  tous  sur  leurs  gardes  et 
faire  la  retraite  de  tous  les  vivres  de  la  campagne  ;  que 
Sa  Majesté  devoit  tenir  pour  asscuré  que,  quoy  qu'il 
advint,  que  Vulpian  demeureroit  tousjours  si  estroic- 
tement  enserré,  qu'il  n'auroit  que  la  seule  enceinte  de 

ses  murailles,  et  qu'il  avoit  à  ces  fins  mande'  au  sieur 
Carie  Bira<;ue,  qui  commandoit  aux  forts  dressez  con- 
tre iceluy,  que  s'il  estoit  contraint  les  quitter,  l'enneray 
marchant  à  l'avictuaillement,  que  tout  aussitost  qu'il 
auroit  tourne'  teste  il  retournast  aussi  au  siège  comme 
devant. 

Au  mesme  temps,  ayant  sceu  que  M.  le  connestable 
disoit  que  toutes  ses  depesches  ne  chantoient  qu'ar- 
gent,  il  luy  remonstra  que,  puisqu'ainsi  estoit  qu'on 
trouvoit  mauvaises  toutes  ses  instances  qu'il  faisoit  pour 
estre  secouru  et  d'armes  et  d'argent,  il  estoit  aussi  de 
sa  part  contraint  de  dire  que  si  la  fréquence  des  pro- 
messes sans  effects  pouvoit  contenter  les  venties  affa- 
més et  habiller  ceux  qui  estoient  nuds  ,  on  auroit 
raison  de  trouver  fort  mauvaises  ses  répliques,  et  les- 
quelles il  estoit  contraint  de  porter  encores  jusques  là 
que,  s'il  pouvoit  voiries  affaires  de  l'Estat  en  quelque 
honneste  asseurance,  il  prendioit  party  (  pour  désor- 
mais sortir  de  tant  de  misères  et  de  calamitez  qui  l'ac- 
cabloient,  et  qui  pouvoient  estre  plustost  considérées 
que  vifvement  exprimées)  de  donner  une  si  sanglante 
bataille,  qu'il  vaincroit  ou  qu'il  y  mourroit  les  armes 
au  poing,  délivrant  l'armée  de  la  faim,  luy  de  peine 
et  de  toutes  ces  fallaces  espérances  et  promesses  qui 
renversoient  tout,  mesmes  ayant  pieça  recognu  que 
ceste  espargne  dont  on  le  presse  si  fort  estoit  coustu- 
miere  d'amener  des  inconveniens  si  estranges  qu'on 
demeuroit  et  sans  conseil  et  sans  remède  :  que  Sa  Ma- 
jesté en  taille  et  en  couppe  comme  il  luy  plaira,  si 
faut-il  toulesfois  qu'elle  se  souvienne  qu'il  ne  fut  ja- 
mais seul  ny  loiiable  de  fjuittcr,  |)<)ur  des  deffiances 
qui  peuvent  estre  corrigées  et  adoucies,  les  propres 

choses  qui  ont  esté  glorieusement  et  laliorieusement 
acquises. 

Que  c'estoit  aussi  chose  de  très  -  mauvais  exemple 
que,  quoy  que  jusqu'alors  il  cust  sceu  crier  ou  sup- 
plier pour  payer  ce  qui  avoit  esté  promis  à  ceux 
qui  dressèrent  l'entreprinse  de  Verceil  et  Casai,  il 
n'en  avoit  toutes -fois  jamais  sceu  avoir  la  raison; 
mais,  quelque  paix  ou  trefve  qu'il  advint,  il  ven- 
droit  plastost  son  propre  bien  que  de  leur  manquer 
de  parole. 

Le  vin^-quatriesme  avril,  le  mareschal  donna  ad- 
vis  au  Roy  que  la  nouvelle  estoit  arrivée  aux  ennemis 
de  la  reddition  de  Sienne  (0,  après  avoir  couru  toutes 
les  misères  et  toutes  les  exlremitez  d'un  siège  de  qua- 
torze mois,  dequoy  les  ennemis  avoient  faict  de  fort 
grandes  resjoiiissances  ,  et  que  Monlicelly ,  Chiusy, 
Montalcino  ,  Grossetto  et  Port  -  Hercule  ,  demeu- 
roient  encor  es  mains  de  Sa  Majesté,  qui  luy  servi- 
roient  peut  estre  un  jour  au  recouvrement  de  la  perte  ; 
que  c'estoit  chose  dont  Sa  ?»îajesté  ne  se  devoit  fas- 
clier,  y  ayant  apporté  tout  ce  qui  pouvoit  sortir  de  sa 
main  ,  parmy  une  telle  afîluence  d'afîàires  qu'elle  avoit 
sur  les  bras,  à  la  grande  félicité  desquels  Dieu  avoit 
voulu  donner  ceste  petite  amertume,  qui  seroit  bien- 
tost  rembarée  par  la  puissance  et  valeur  de  Sa  Ma- 
jesté ,  et  de  tant  de  bons  et  braves  sujets  ausquels 
raeritoirement  elle  comraandoit  ;  que  luy  de  son  costé 
y  sacrifieroit  ses  moyens  et  sa  propre  vie  de  fort  bon 
cœur. 

Qu'ayant  esté  dict  par  la  capitulation  de  Casai  que 
le  duc  de  Mantouë,  en  faveur  de  madame  sa  grand 

(')  La  capilululion  fut  signée  le  17  avril  i555. 

iiieie  (0  ,  emporteroit  l'artillerie  qui  estoit  dedans  la 
citadelle ,  ce  qui  ne  peut  estre  lois  ainsi  accomply,  à 
cause  qu'elle  estoit  entasse'e  dans  les  ruines  des  batte- 
ries ;  maintenant  qu'il  voyoit  les  ennemis  e's  environs 
de  Casai,  il  avoit  este'  si  inconsidéré  de  la  faire  deman- 
der par  un  gentil-homme  qu'il  avoit  expressément  en- 
voyé vers  luy  ;  auquel  il  auroit  remonstré  que  si  son 
maistre  en  vouloit  accommoder  le  Roy,  comme  il  pou- 
voit  faire.  Sa  Majesté  la  luy  feroit  payer,  et  qu'aussi 
bien  sans  exprez  commandement  d'elle  ne  la  luy  pou- 
voit-il  faire  rendre  aujourd'huy,  la  saison  considérée. 

S'en  estant  retourné  le  gentil-bomme,  de  là  à  peu 
de  jours  le  duc  luy  manda  qu'il  ne  la  vouloit  vendre  , 
ains  s'en  servir  dans  ses  Estats.  Et  pour-autant  que  les 
alfaires  d'alors  estoient  tels  qu'il  n'en  pouvoit  faire  ins- 
tance que  par  une  démonstration  de  mauvaise  volonté 
envers  le  Pvoy,  le  marescbal  par  sa  réplique  luy  manda 
qu'd  s'adressast  au  Roy  me^me  s'il  vouloit,  au  nom 
duquel  il  avoit  traicté,  et  que,  veu  les  affaires  qui  cou- 
roientlors,  il  n'estoit  pas  résolu  de  s'en  dessaisir  que 
le  serain  de  la  paix  ne  fust  survenu,  quoy  que  Sa  Ma- 
jesté luy  sceust  mander  pour  ce  regard  au  contraire. 

Le  Pvoy  trouva  bonnes  les  remonstrances  du  ma- 
rescbal, et  mesmes  ce  qu'il  avoit  faict  à  l'endroict  du 
duc  de  Mantoué,  promettant  bien  tost  le  secourir  de 
SOI  te  qu'il  auroit  dcquoy  tenir  leste,  et  seconder  ses 
desseins  sur  ce  qui  pourroit  succéder  de  paix  ou  de 
trcfve. 

Le  vingt-buicliesme  avril ,  quatre  soldats  et  un  lac- 
(juais  furent  prins  sortans  de  Vulpian  ,  portans  lettres 

(')  La  marquise  de  Monlfcrrat  j  clic  npparlenoil  à  la  brandie  d"A- 
Icnçon. 

du  sieur  Jeronimé  de  La  Mare,  chef  de  la  garnison, 
adressantes  au  Figuerol ,  par  lesquelles  il  luy  donnoit 
advis  que  les  Allemans  s'estoient  si  furieusement  mu- 
tinez qu'ils  eussent  tout  tue  s'il  ne  se  fust  retire  au 
chasteau,  et  que  pour  sauver  la  place  il  avoit  capi- 
tulé avec  eux,  et  promis  qu'ils  seroient  payez  dans 
trois  sepmaines,  et  que  cependant  il  avoit  tant  faict 
qu'il  avoit  trouve'  huict  cens  escus  à  interest,  dont  il 
les  avoit  appaisez. 

Geste  occasion  devoit,  selon  aucuns,  inviter  le  ma- 
reschal  à  l'aller  diligemment  assaillir  pendant  que  les 
ennemis  faisoient  leurs  préparatifs  ;  mais  ceux  qui  con- 
sidéreront que,  pour  prière,  instances  ny  plaintes  qu'il 
eust  sceu  faire  depuis  quatre  mois,  il  n'avoit  sceu  ob- 
tenir le  remplacement  de  soixante  milliers  de  poudre 
et  vingt  mil  boulets  despendus  à  la  prinse  d'Yvre'e, 
Malvoisin,  Santia  et  Casai ,  et  à  les  fournir  aussi  com- 
petemment  pour  attendre  le  siège  dont  ils  estoient  à 
toutes  heures  menacez,  trouveront  qu'il  ne  pouvoit 
entendre  à  combattre  ledict  Vulpian,  sans  desgarnir 
les  places  du  Piedmont  et  les  exposer  à  la  mercy  de 
l'ennemy  qui  estoit  desja  le  plus  fort  à  la  campagne. 
Et  à  la  vérité.  Sa  Majesté,  qui  sçavoit  mieux  que  nul 
autre  que  la  concorde  et  l'obéissance  des  armes  se 
maintenoient  avec  l'argent  plus  que  par  artifice  ou  par 
l'abondance  des  promesses  qu'elle  faisoit,  devoit  juger 
par  là  en  quelle  extrémité  les  affaires  estoient ,  et  que 
le  mal  qui  en  adviendroit  seroit  tout  d'elle,  et  du  ma- 
resclial  le  regret. 

En  ces  entrefaictes  furent  prins  quelques  Espagnols 
venans  d'Angleterre,  chargez  de  lettres  qui  tesmoi- 
snoient  les  mcsmes  misères  et  inconveniens  dont  le 

mai  eschal  frappoit  à  toutes  heures  les  aureilles  du  Pvoy 
et  de  M.  le  connestable,  auquel  il  manda  qu'il  estoit 
bien-aise  que  Sa  Majesté'  et  luy  eussent  recognu  par 
la  propre  main  des  ennemis  la  vérité  des  choses  qu'ils 
n'avoient  voulu  croire  de  iuy  ;  que  ce  n'estoit  pas  seu- 
lement Vulpian  qui  estoit  incommodé  de  vivres,  mais 
que  Foussan,  Cairas,  Trin  et  Crescentin  mesmes  Fes- 
toient aussi,  et  si  fort,  que  si  de  bonne  heure  on  Teust 
renforcé,  comme  il  avoit  supplié,  la  pîuspart  de  ces 
places  fussent  pieça  tombées  es  mains  de  Sa  Majesté  ; 
que  c'estoit  le  fruict  qu'avoient  apporté  tous  ces  chas- 
teaux  et  petits  forts,  dont  il  avoit  peu  à  peu  enveloppé 
toutes  ces  places  ennemies,  contre  l'opinion  du  ?voy 
et  de  Iuy,  qui  luy  en  avoit  souvent  faict  la  guerre  ; 
que  ceste  nécessité  devoit  tenir  Sa  Majesté  et  ses  mi- 
nistres sur  la  haute  gamme  au  faict  de  paix  ou  trefve, 
et  que  là  où  Dieu  voudroit,  pour  les  péchez  des  uns  et 
des  autres,  qu'il  n'y  eust  ny  paix  ny  trefve,  cela  devoit 
inviter  Sa  Majesté  à  se  diligemment  renforcer,  de  sorte 
qu'on  peust  emporter  aucunes  de  ces  places  aupara- 
vant que  l'ennemi  les  eust  pourveuës  ;  enquoy  faisant, 
tout  le  Picdmont,  le  Canavois  et  tout  le  Vcrcellois  de- 
meureroient  si  bien  nettoyez,  qu'on  n'auroit  plus  à  te- 
nir garnison  que  dans  cinq  ou  six  principales  places  et 
une  douzaine  de  chasteaux ,  au  lieu  de  soixante  ou 
cinquante,  et  par  ainsi  amoindrir  sa  despense  de  la 
moitié,  et  en  temps  de  paix  augmenter  ses  revenus  de 
quatre  à  cinq  cent  mil  escus  de  rente,  la  moitié  des- 
quels sufïiroit  pour  maintenir  tout  le  pays. 

Se  plaignit  aussi  que,  quoy  que  le  Roy  luy  eust 
mandé  par  moy  et  par  autres,  tant  s'en  falloit  que  les 
cent  mil  escus  fussent  arrivez  en  Pied  mont ,  comme  il 

eslimoit,  que  au  contraire  il  n'en  estoit  point  de  nou- 
velles, non  plus  que  de  la  reste  de  février  ;  de  manière 
que  les  monstres  ne  pourroient  estre  faites  pour  les  mois 
de  février  et  mars  que  dans  tout  celuy  de  may  ,  et  que 
par  ainsi  l'armée  demeureroit  tousjours  en  arrière  de 
deux  mois  et  plaine  de  misère ,  en^  ant  qu'il  faudra  que 
ce  qu'ils  recevront  lors  soit  converti  au  payement  de 
ce  qu'ils  doivent  aujouid'huy  et  de  ce  qu'ils  devront 
aussi  entre  cy  et  là. 

Que,  ayant  faict  par  plusieurs  fois  interpeller  le 
marquis  de  Final  de  faire  foy  et  hommage  au  Roy  de 
Imicl  cliasteaux  qu'il  a  es  environs  de  Ceve,  il  s'estoit 
tousjours  obstiné  de  n'en  rien  faire  ,  et  que,  pour  tra- 
vailler les  ennemis,  il  avoit  commandé  au  sieur  Fran- 
cisque Bernardin  ,  qui  se  trouvoit  lors  à  Ceve  ,  et  au 
capitaine  Loup,  gouverneur,  de  tirer  deux  canons  de 
la  ville  et  d'aller  prendre  ces  cliasteaux  et  démolir 
ceux  qui  ne  pourroient  servir;  ce  qu'ils  avoient  heu- 
reusement exécuté  sous  la  faveur  de  messieurs  de  Bon- 
nivet  et  de  Dampville,  qu'il  avoit  envoyez  au  secours 
de  Ponzon  que  Cœsar  de  Naples  estoit  allé  assaillir, 
et  lequel ,  quelque  diligence  qu'ils  eussent  sceu  faire, 
ils  n'avoient  sceu  atrapper  ,  car,  soudain  qu'il  eust  le 
vent  de  leur  venue,  il  s'estoit  retiré;  et  toutesfois , 
pour  n'avoir  faict  un  voyage  inutile,  ils  s'estoient 
amusez  à  nettoyer  huict  ou  dix  autres  chasteaux  qui 
estoient  es  environs  dudict  Ponzon  ,  aucuns  desquels 
ne  porteroient  pas  moindre  nuysance  aux  Gene- 
vois (')  que  faisoit  ledict  Ponzon  et  Courtemille  ;  à 
toutes  lesquelles  expéditions  ledict  sieur  de  Damp- 
ville s'estoit  monstre  autant  vaillant  que  diligent ,  et 

(•)  Génois. 

qu'il  estoit  à  croire  que  de  si  bonne  plante  qu'estoit 
celle  du  père  il  n'en  pouvoit  sortir  que  fruicts  de  pa- 
reille bonté'. 

Le  premier  jour  de  niay,  le  sieur  de  Noailles,  lieu- 
tenant de  la  compagnie  deDampville,  s'estant  jecté 
sur  les  advenues  d'Ast  et  Valfenieres  avec  sa  trouppe  , 
suivi  d'une  gatre  d'harquebuziers  que  menoit  le  capi- 
taine Beaulac,  ils  rencontrèrent  environ  trois  cens  Ita- 
liens qui  faisoient  escorte  à  des  bestcs  cliarge'es  de  vivres 
qui  tiroient  vers  Valfenieres  :  ils  les  chargèrent  si  vive- 
ment qu'il  en  demeura  environ  six-vingtz  morts  sur  la 
place,  et  quelques  cinquante  de  prisonniers.  Le  sieur 
de  Dampville  eust  un  extrême  regret  de  n'avoir  esté 
de  la  partie,  pour  un  singulier  désir  qu'il  avoit  à  la 
gloire  et  honneur  qu'il  mérita  depuis  pour  sa  valeur. 

Le  sixiesme  may,  le  Roy,  parmi  plusieurs  affaires 
dont  il  chargeoit  le  mareschal ,  luy  manda  que  le  duc 
d'A.lve  arriveroit  bien  tost  en  Italie,  menaçant  de  re- 
congner  sa  puissance  et  sa  frontière  au  delà  des  Monts. 
A.  quoy  le  mareschal  respondit  que  toutes  les  bravades 
et  de  luy  et  de  sa  nation  ne  l'estonnoient  aucunement , 
car  ceux  qui  avoient  envie  de  mordre  à  bon  escient 
ne  jappoient  pas  tant  ;  que  ses  prédécesseurs  lieute- 
nans  de  l'Empereur,  qui  n'avoient  pas  moilidre  expé- 
rience ny  valeur  que  luy,  n'avoient  jamais  sceu  faire 
bresche  dans  le  bonheur  de  Sa  Majesté' ,  et  qu'il  espe- 
roit  que  Dieu  luy  feroit  la  grâce  de  le  traicter  comme 
les  autres,  s'il  plaisoit  à  elle  accompagner  la  diligence 
et  faffection  et  de  luy  et  des  autres  seigneurs,  des 
moyens  qui  sont  nécessaires  pour  tenir  coup  ;  et  que  s'il 
avoit  en  main  dequoy  luy  présenter  la  bataille  en  ar- 
rivant, qu'il  luy  en  donneroit  le  passe-temps,  et  lors 

on  venoit  qui  avoit  meilleure  cause,  meilleure  espée 
plus  belle  et  maistresse. 

Donna  advis  au  Roy  que  le  duc  de  Savoye  esloit 
desja  arrivé  à  ^Nlilan  ;  qu'il  ne  trouvoit  occasion  quel- 
conque qui  le  deust  avoir  amené  en  Italie ,  si  la  pre- 
sumption  des  forces  d'autruy  ne  luy  avoit  faick  espérer 
qu'il  en  sortiroit  quelque  grand  miracle^  son  advan- 
tage  ;  car,  d'y  vouloir  faire  la  guerre  sous  le  comman- 
dement du  duc  d'Alve  ,  c'estoit  chose  qu'il  ne  pouvoit 
croire,  mesmes  ne  s'entre- aimans  gueres. 

Sur  le  seiziesme  may,  le  Roy  ayant  trouvé  bon  que 
le  mareschal  eust  faict  le  gast  (M  des  bleds  jusques  sur 
le  bord  du  fossé  de  Vulpian ,  et  faict  deux  nouveaux 
forts  aux  environs,  assisté  des  sieurs  d'Aussun,  prési- 
dent et  Carie  Birague  et  du  sieur  Francisque  Bernar- 
din, luy  manda  qu'estant  créature  de  sa  main,  et  comme 
tel  singulièrement  aimé  de  Sa  Majesté,  il  avoit  eu  tort 
de  croire  qu'il  eust  la  moindre  mauvaise  opinion  de  luy  ; 
que,  au  contraire,  elle  se  loiioit  à  tous  de  sa  diligence, 
valeur  et  affection,  qu'elle  esperoit  dignement  recog- 
noistre  bien-tot ,  et  que,  pour  tesmoignage  de  cela, 
il  luy  envoyoit  par  le  seigneur  de  Caillac  la  mesme 
espée  qu'elle  portoit  à  la  guerre  :  dont  il  rendit  grâces 
tres-dignef  à  Sa  Majesté,  l'asseurant  qu'il  cherclieroit 
les  occasions  pour  faire  sentir  aux  ennemis  le  tranchant 
de  ceste  belle  espée,  qui  luy  serviroit  tcusjours  d'ai- 
guillon et  de  bonne  fortune  à  bien  et  fidellement  servir 
si  bon  et  si  généreux  prince. 

Le  Roy,  pour  rendre  le  mareschal  plus  glorieux  et 
plus  content,  luy  manda  que  l'Empereur  estant  à  table, 
circondé  (2)  des  ducs  de  Savoye,  d'Alve,  prince  d'O- 

C>)  Déiiât.  —  y,  Entouré. 

range  et  autres ,  aucuns  d'entr'eux  parlans  de  la  guerre 
avoient  dict  que  la  Majesté'  impériale  surmontoit  la 
Françoise  de  fanterie  et  de  cavalerie;  sur  quoy  l'Empe- 
reur mesme  auroit  respondu  :  «  A  la  vérité,  je  surmonte 
la  France  de  beaucoup  pour  le  regard  de  la  fanterie, 
ayant  à  mon  commandement  l'Allemagne,  l'Espagne, 
l'Italie  et  les  Pays-Bas  -,  mais  je  le  suis  d'elle  en  cava- 
lerie, ayant  en  sa  despence  cinquante  mil  gentils- 
hommes très  belliqueux  et  affectionnez  à  leur  prince, 
qu'ils  révèrent  comme  une  deité.  Si  j'avois  cela  à  mon 
commandement  et  le  sieur  de  Brissac  pour  seconder 
mes  armes  et  mes  desseins,  je  me  ferois  monarque  du 
monde.»  «  Sidoncmes  ennemisl'ont  en  telle  estime,  (jue 
doi-je  donc  faire,  dict  le  Roy,  mesmes  estant  ma  créa- 
ture bien  aimée  comme  il  est?  » 

Le  vingliesme  may,  ayant  sceu  que  le  sieur  Figuerol 
avoit  faict  un  pont  sur  le  Pau  près  de  Valence,  où  la 
plus  part  des  ministres  de  l'Empereur  estoientavecluy, 
assistez  de  dix  enseignes  espagnoles,  vingt  d'AJlenians, 
douze  d'Italiens  et  de  douze  cornettes  de  cavalerie,  le 
mareschal ,  qui  estoit  encores  vers  Santia,  print  reso- 
lution de  les  aller  combattre.  A  ces  fins  ,  il  manda  à 
Salveson  de  faire  tous  ses  efforts  à  diligemment  dresser 
un  pont  de  barques  sur  le  Pau  contre  Casai ,  pour  pou- 
voir passer  vers  luy  avec  une  armée  volante  seulement, 
et   que  la  cavallerie  qui  estoit  à  Casai  et  les  gens  de 
pied  ,  moitié  corcelets  ,  moitié  harquebuziers  ,  se  tin- 
sent  prests  pour  marcher  avec  luy  ;   qu'il  tint  hors  la 
ville  quelque  pain  et  vin  ,  pour  en  passant  raliVaischir 
les  soldats  qu'il  ne  vouloit  laisser  reposer ,  ains  mar- 
cher droict  à  Valence.  Salveson,  ores  que  des  plus 
diligens,  ne  sceust  loutesfois  tant  friirofjuele  pont  fust 

entièrement  faict  ;  il  n'y  en  avoit  que  les  deux  parts , 
et  pour  le  reste  un  grand  bac  fort  bien  accommodé 
qui  passoit  deux  cens  hommes  à  la  fois  :  de  manière 
qu'au  lieu  de  surprendre  l'ennemy,  il  eut  loisir  d'avoir 
les  nouvelles  de  l'arrivée  de  nos  forces  pour  se  tenir  sur 
ses  gardes  ;  car  il  fallut,  bon  gré  malgré,  coucher  aux 
faux-bourgs  de  Casai. 

Le  lendemain,  trois  heures  devant  le  jour,  on  battit 
aux  champs,  l'armée  composée  de  trois  mil  François, 
quatre  mil  Suisses,  deux  mil  lansquenets,  six  compa- 
gnies de  gendarmes  et  trois  de  cavallerie,  tous  bien 
délibérez ,  et  marchans  au  grand  pas  pour  saluer  les 
ennemis,  qui  avoient  desja  faict  repasser  le  Pau  à  leurs 
trouppes,  qui  estoient  toutes  logées  et  en  bataille  à  la 
faveur  des  murailles  de  la  ville.  Quoy  recogneu  par  le 
mareschal,  il  logea  aussi  ses  batailles  sur  un  haut  et 
à  leur  veuë,  et  soudain  depescha  trois  cens  harque- 
buziers  et  deux  cens  chevaux  pour  les  aller  recognois- 
tre  ,  et  chaiger  aussi  par  divers  endroits  tous  ceux  qui 
feroient  contenance  de  vouloir  combattre  ;  et  que,  selon 
ce  qu'il  verroit  le  jeu  ,  il  partiroit  avec  le  reste  de  l'ar- 
mée. Les  ennemis  jecterent  aussi  de  leur  costé ,  à  la 
faveur  des  hayes  et  des  fossez  fréquents  en  ce  pays-là, 
une  trouppe  d'harquebuziers  qui  furent  agacez  et 
pincez  de  tous  costez  par  les  nostres  pour  leur  faire 
quitter  le  fort;  mais  il  n'y  eut  ordre.  Ils  avoient  aussi 
faict  sortir  à  couvert  au  long  du  vallon  environ  cent 
chevaux  ,  en  intention  de  venir  serrer  le  pas  aux  nos- 
tres s'ils  se  fussent  trop  advancez  ;  mais  la  grande 
poussière  qui  se  leva  ,  eux  se  hastans  à  leur  mal-heure, 
donna  à  cognoistre  qu'il  y  avoit  trouppe  qui  marchoit; 
pour  à  quoy  s'opposer  furent  soudain  jettez  dehors  cin- 

quante  hommes  d'armes  et  environ  autres  six  vingts 
chevaux  légers,  lesquels  s'advancerent  si  à  propos,  que 
ils  s'entrerencontrerent  ;  la  meslée  fut  aspre,  l'ennemy 
y  perdit  quarante  ou  cinquante  chevaux,  sans  les  bles- 
sez :  des  nostres,  il  n'y  eut  que  deux  chevaux  légers 
de  morts  et  trois  blessez.  Le  mareschal,  voyant  que 
l'ennemy  ne  vouloit  quitter  la  faveur  des  murailles , 
fit  soudain  tirer  trois  volle'es  de  coulevrine  ,  qu'il 
avoit  faict  cacher  de  propos  délibère'  pour  le  combat 
gênerai  qu'il  pensoit  rendre.  Elles  firent  jour  dans  les 
bataillons  ennemis  ;  et  au  mesme  instant  que  ce  jeu  se 
demesloit  le  mareschal  vit  une  fort  grande  poussière 
le  long  du  Pau  ,  à  quatre  mil  pas  au-delà  de  la  ville. 

h'k  dessus  il  commanda  à  Dampvillc  ,  Pavan  et 
Terrides ,  de  s'advancer  avec  leurs  trouppcs  ,  et ,  si 
c'estoit  cavallerie  ou  fantcrie  qui  vint  au  secours  des 
ennemis,  que  sans  marchander  ils  donnassent  dedans. 
La  fortune  leur  fut  si  favorable,  qu'à  cent  pas  au-delà 
de  la  ville  ils  rencontrèrent  la  compagnie  de  cent 
hommes  d'armes  de  M.  de  Savoye  et  de  Prospère  Co- 
lonne ,  qui  venoit  au  secours,  sans  toutes  fois  tenir 
ordre  :  ils  furent  chargez  et  emportez  par  ledict  sieur 
de  Dampville,  qui  fit  grand  devoir  et  de  capitaine  et 
de  soldat  tout  ensemble;  et  ne  s'en  fust  sauvé  pas  un 
sans  la  proximité  de  la  ville,  dans  laquelle  ils  se  jec- 
terent(').  11  en  demeura  une  trentaine  sur  la  place, 
et  autant  de  prisonniers. 

Le  mareschal ,  voyant  que  l'ennemy  ne  vouloit  quit- 
ter son  fort,  sonna  la  relraiclc,  marchant  lousjoui'S  en 
bataille,  et  vint  loger  au  bourg  Sainct  Martin,  où  il 

(')  De  Thou  prclcnd  que  les  ennemis  évilLrcnl  la  renconlre  ilc 
Damvillc,  ri  qu^ils  se  jclrrenl  dans  Valcnzn. 

demeura  une  douzaine  de  jours,  pourvoyant  de  plusen 
plus  aux  aiïaiies  de  Casai,  où  il  jecta  force  bleds  et  vins. 
Cependant,  ayant  considéré  que  le  chasteau  de  Sainct 
Salvador,  situé  entre  Alexandrie,  Casai  et  Valence, 
inconimodoit  foit  les  vivres,  il  l'alla  assaillir.  Ils  en- 
durèrent quatre  cens  coups  de  canon ,  et  puis  se  ren- 
dirent à  discrétion  :  il  fut  tout  desmantelé. 

En  ce  temps  il  receut  lettres  du  conte  de  Lamirande 
par  lesquelles  il  luy  donnoit  nouvelles  de  l'arrivée  du 
duc  d'Alve  en  Italie  avec  mil  reistres  qui  dévoient 
ostre  suivis  de  deux  regimens,  chacun  de  quatre  mil 
lansquenets,  pour  le  passage  desquels  il  avoit  de- 
mandé congé  aux  Vénitiens  ;  qu'en  faisant  le  calcul 
au  vray  de  toutes  les  forces  que  le  duc  d'Alve  pourroit 
assembler,  il  trouvoit  qu'il  luy  seroit  aisé  de  tirer  en 
campagne  de  vingt-cinq  à  trente  mil  hommes,  et  cinq 
mil  chevaux,  et  l'equippage  de  quarante  canons  ;  qu'il 
apporteroit  provisions  d'argent  et  d'assignations  pour 
soldoyer  l'armée  durant  six  moys.  Le  mareschal  en 
donna  advis  au  Roy,  suppliant  Sa  Majesté  ne  perdre 
plus  temps  à  luy  envoyer  le  renfort  promis  et  argent 
pour  secourir  l'armée,  la  misère  de  laquelle  le  tenoit 
en  une  merveilleuse  crainte ,  ne  sçachant  de  quel  bois 
faire  flesche,  ayant  engagé  et  la  parole  et  les  biens  à  gros 
interests,  et  foulé  autant  la  campagne  que  les  villes 
clauses  :  que ,  ne  se  voulant  Sa  Majesté  incommoder 
pour  trouver  cent  mil  escuz  en  une  si  urgente  occa- 
sion qu'estoit  celle  d'alors ,  il  prevoyoit  qu'on  pourroit 
perdre  telles  places  et  pays  qui  cousteroient  trois  mil- 
lions d'or  à  reconquérir  :  qu'il  y  avoit  en  Piedmont 
quelques  forteresses  si  bonnes  ,  qu'elles  pourroient 
attendre  une  pareille  armé  que  ceste-cy,  et  beaucoup 

d'autres  aussi  qui  ne  le  pourroient  pas  faire ,  et  aus- 
quelles  il  seroit  nécessaire  de  diligemment  travailler, 
ce  qui  ne  se  pouvoit  plus  entreprendre  sans  moyen  : 
que,  là  où  il  adviendroit  que  l'ennemy  se  vint  percher 
à  Carignan  ou  à  Mont-callier ,  qui  n'estoient  pas  lors 
des  meilleures,  il  affameroit  le  Piedmont,  qu'il  fau- 
droit  ou  quitter  ou  aller  prendre  des  vivres  à  Lyon, 
avec  fraiz   et  peines  qui  ne  pourroient  longuement 
durer  :  finalement,  qu'ayant  et  faict  et  dict  et  remons- 
tré  tout  ce  qu'il  pouvoit,  il   ne  luy  restoit  plus  qu'à 
courageusement  s'ensevelir  dens  les  ruines  de  l'Estat, 
ausquelles  il  ne  vouloit  survivre;  si  toutes  fois  Sa  Ma- 
jesté croyoit  qu'un  autre  peust  mieux  faire  que  luy  ,  il 
luy  quitteroit  volontiers  la  place  plustost  que  d'estre  , 
non  pas  mstrument,   mais  tesmoin  seulemement  de 
tant  et  tant  de  ruines  qui  couroient  lors  sur  ces  belles 
provinces,  ayant  de  longue-main  aprins  que  rien  ne 
pouvoit  estre  bien  ordonné  ni  heureusement  exécuté 
en  la  guerre ,  si  les  conseils ,  les  forces  et  les  moyens 
ne  concouroient  à  mutuelle  vertu  et  concordance. 

Encores  que  le  mareschal  fust  réduit  à  ces  altères  (0, 
si  est-ce  toutes  fois  que,  sur  l'espérance  (ju'il  avoit  que 
l'abouchement  des  cardinal  de  Lorraine  et  connes- 
table,  qui  se  faisoit  à  Ardres  avec  les  Anglois,  porteroit 
quelcjue  fruict,  il  avoit  tellement  disposé  les  affaires, 
que  toute  la  campagne  de  Piedmont,  Vercellois ,  Ca- 
navois ,  Astizane  et  les  Langues  aussi,  fussent  la  plus 
grande  part  demeurées  à  Sa  Majesté,  s'il  eust  esté  dit 
qui  tient  tienne ,  comme  tousjours  il  avoit  esté  pratiqué 
en  Italie. 

Ne  rapportant  du  Roy  que  paroles  et  promesses, 

(')  Altères  :  inquiétudes. 

29.  3o 

qui  tiioient  une  trop  longue  et  dangereuse  queue,  il 
luy  manda  que  si  Sa  Majesté  n'y  donnoit  ordre,  il  fau- 
droit  que  luy,  comme  plus  foible  ,  quittast  la  place  au 
plus  fort,  et  peut-estre  la  fortune  aussi:  que  s'il  plai- 
soit  à  Sa  INIajesté  considérer  l'autliorité  et  le  crédit  du 
duc  d'Alve,  et  la  vertu  militaire  quiestoit  en  luy,  il  es- 
toit  à  croire  qu'il  n'avoitpasprinsàsa  charge  tout  le  faix 
de  rilalie,  sans  avoir  en  main  dequoy  faire  une  longue 
et  puissante  guerre,  et  faire  aussi  une  lourde  bresche 
et  dans  l'Estat  et  dans  la  mesme  réputation  que  Sa 
Majesté  avoit  si  glorieusement  acquise  ;  que  si  l'on 
pouvoit  rembarrer  ses  premiers  efforts,  il  iroit  purger 
ses  colères  et  vomir  ses  piaffes  et  bravades  à  Naples, 
où  toutes  sortes  de  délices  l'appelloient ,  et  que  Sa  Ma- 
jesté pourroit  après,  par  un  bon  mesnage,  remplacer 
ce  que  la  nécessité  auroit  extorqué  de  ses   finances. 

Que  c'esloit  chose  beaucoup  plus  loiiable  de  se 
préparer  pour  conserver  et  acquérir  avec  quelque  ha- 
zard  beaucoup  de  choses,  que,  par  la  crainte  d'ice- 
luy,  mal  mesnagertant  de  belles  actions  que  la  fortune 
presentoit  comme  à  souhait  ;  et  que  par  le  contraire 
les  infortunez  commencemens  des  affaires  perdoient 
la  réputation,  le  courage  et  bien  souvent  l'Estat  aussi  ; 
que  pour  éviter  tous  ces  inconvénients  il  ny  avoit  rien 
tel  que  d'embrasser,  avec  jugement  et  courage  intré- 
pide, les  glorieux  elfects  qui  apportoient  la  gloire  et 
le  profit  avec  la  conservation  de  l'Estat. 

En  ces  entrefaictes ,  Cai  le  de  Birague,  qui  comman- 
doit  aux  forts  dressez  es  environs  de  Vulpian  (0, 
manda  au  mareschal  que  ceux  dudict  Vulpian   n'a- 

(')  Plusieurs  historiens   ont  répété,  d'après  de  Thon,   que  Brissac 
avoit  fait  le  siège  en  forme  de  Yolpiano.  Il  n'y  eut  pas  de  siège  ré- 

voient  pas  de  vivres  pour  plus  d'un  mois  et  demy  à 
tout  rompre,  et  qu'en  ceste  mesme  nuict  ils  avoient 
jette'  dehors  trois  Espagnols  ijien  montez,  pour  aller 
solliciter  le  duc  d'Alve  de  les  venir  secourir,  desquels 
il  en  avoit  attrape'  deux,  mais  l'autre  s'estoit  sauvé. 

Le  maresclial  fut  aussi  adverty,  du  costé  de  Milan, 
que  les  ennemis  commenceroient  leur  premier  effort 
par  ce  secours  de  Vulpian  ,  et  qu'à  ces  fins  ils  fai- 
soient  faire  des  ponts  à  bateaux  pour  jetter  sur  la  Doyre, 
et  grandes  provisons  de  bleds  et  farines,  tant  pour  nour- 
rir l'armée  que  pour  jetter  dansledict  Vulpian;  et  que, 
cela  exécuté,  ils  attaqueroient,  à  l'instance  des  Milan- 
nois,  Santia  ou  Casai.  Il  le  fit  ainsi  entendre  au  Roy, 
luy  remonstrant  que,  si  en  toute  extrême  diligence  il 
luy  envoyoit  douze  cens  chevaux  et  quatre  mil  hommes 
de  pied  seulement,  avec  quelque  argent  pour  rafrais- 
chir  le  courage  de  l'armée,  il  leur  donneroit  la  bataille 
au  passage  de  l'eau  ,  afin  d'emporter  d'un  mesme  coup 
et*  l'armée  et  Vulpian  aussi,  et  que  si  le  duc  d'Alve 
faisoit  cest  advictuaillement  auparavant  que  le  ren- 
fort arrivast,  toujours  serviroit-il  pour  faire  le  mesme 
effet  pour  la  place  qu'ils  auroient  entreprinse  :  sup- 
pliant Sa  Majesté  avoir  souvenance  que  ceux  qui  se 
fondent  ou  arrestent  par  trop  sur  les  précédentes  pros- 
peritez ,  telles  qu'avoient  esté  les  siennes ,  trouvoient 
en  fin  qu'elles  ne  sont  jamais  si  accomplies  que  la  for- 
tune n'y  cache  tousjours  quelque  glu  pour  les  sur- 
prendre; que  les  grands  capitaines,  qui  recognoissoient 
ces  grâces  de  Dieu,  estoient  tousjours  bandez  sur  la 
solidité  et  des  forces  et  des  moyens ,  pour  ne  demeurer 

gulier,  la  ville  fut  seulement  hloqucc  par  ItR  forts  cjiie  Brissac  avoil  fait 
élever. 

3o. 

enveloppez  dans  le  des-honneur  et  dans  la  ruine  qui 
accablent  tousjours  ceux  qui  ne  sçavent  advantageuse- 
ment  faire  leur  profit  des  fautes  des  ennemis. 

Le  mareschal,  ayant  en  Hn  bien  ruminé  sur  ceste 
extrême  nécessite'  et  conséquence  des  affaires,  il  estima 
qu'elles  ne  pouvoient  estre  si  intelligiblement  repré- 
sentées par  escrit  que  de  vive  voix,  qui  a  les  répliques 
en  main,  ce  que  n'a  pas  une  lettre  muette;  c'est  pour- 
quoy  il  depescha  Plancy  vers  le  l^oy,  pour  avoir  désor- 
mais entière  resolution  sur  les  effects  qui  estoient 
nécessaires  à  si  urgente  nécessité.  Et,  pour-autant  que 
messieurs  les  cardinal  de  Lorraine  et  connestable , 
qui  s'estoient  abouchez  avec  les  Anglois  pour  traicter 
de  paix  ou  trefve ,  recogneurent  que  c'estoit  une  fausse 
amorce  donnée  pour  retarder  les  provisions  du  Pied- 
mont ,  tandis  que  le  duc  d'A-lve  s'avançoit,  le  Roy 
manda,  au  mesme  instant  que  Plancy  partoit,  qu'il  se 
falloit  résoudre  à  la  guerre,  et  qu'à  ces  fins  il  faisoit 
divers  partis  avec  le  sieur  Albice  d'Albeyne  et  autres 
banquiers  de  Lyon ,  pour  luy  envoyer  six  vingts  mil 
escus  pour  payer  l'armée  de  ce  qui  luy  estoit  deu,  et 
pourvoir  diligemment  à  tout  ce  que  il  recognoistroit 
convenable  :  quant  au  congé  qui  luy  avoit  esté  accordé 
pour  venir  saluer  Sa  Majesté,  le  fondement  en  avoit 
esté  prins  sur  l'espérance  de  paix  ;  mais  puis  qu'il  fal- 
loit retourner  aux  armes  ,  Sa  Majesté  le  prioit  remettre 
la  partie  à  une  autre  fois,  ayant  recogneu  que  sa  seule 
présence  luy  estoit  autant  nécessaire  en  Piedmont  i[ue 
la  propre  armée  qu'il  y  entrelenoit,  mesme  ayant  re- 
cogneu ,  par  lettres  interceptées  sur  la  frontière  de  la 
Lorraine,  que  les  Lnperiaux  faisoient  un  gran»'  fonde- 
ment sur  son  esloignement  du  pays,  et  que  il  se  devoit 

contenter  qu'il  n'y  avoit  en  France  prince  ny  gentil- 
homme que  Sa  Majesté'  desirast  plus  voir  et  embrasser 
que  luy,  qui  nieritoit,  par  la  grandeur  de  ses  services, 
de  fort  notables  recompenses,  comme  le  secrétaire 
Derdoy  ('),  porteur  de  ces  lettres,  avoit  charge  de  luy 
dire  cecy.  Et  pour  autant  que  par  iceluy  Derdoy 
M.  le  connestable  luy  escrivit  deux  mots  de  sa  main 
pour  le  persuadera  ne  bouger  du  Piedmont,  j'ay  voulu 
icy  insérer  la  response  que  luy  fist  le  mareschal ,  me 
semblant  qu'elle  servira  d'instruction  à  ceux  qui  liront 
ces  Mémoires. 

Il  y  a  des  gens  qui  demeurent  tous  estourdis  et 
confus  lors  qu'ils  voyent  que  les  Estais  des  princes  se 
broiiillent  ou  s'altèrent  tant  soit  peu  ,  soit  au  dedans 
ou  au  dehors,  par  t"aute  de  remarquer,  comme  le  ma- 
reschal avoit  faict  de  longue  main,  qu'il  n'y  a  paren- 
tage,  alliance,  amitié'  ny  société,  qui  puisse  apporter 
reigle  ny  tempérance  aux  ambitions  ny  aux  désirs  es- 
garez  des  princes;  ains  presque  tous,  tant  qu'ils  sont, 
ne  font  que  s'entre -espier  les  uns  les  autres,  par  co- 
lorez prétextes  ,  qui  ne  leur  manquent  jamais.  S'il  y  a 
aujourd'huy  nation  (jui  soit  docte  en  ceste  science  dia- 
jjolique,  c'est  l'Espagnol.  Je  croy  bien  que  si  les  uns  et 
les  autres  tournoient  les  yeyx  plustost  vers  Dieu  que 
vers  le  monde,  qu'ils  se  conliendroient  dans  les  bornes 
de  l'honneur  et  de  la  conscience  que  sa  divine  Majesté 
nous  a  presci  iples ,  mais  principalement  s'ils  sçavoient 
aussi  pluslo.st  embrasser  les  utiles  conseils  que  les  pas- 
sionnezetdesguisez  de  leurs  ministres,  qui  vont,  comme 
on  dicttousjours,  h  placebo.  C'est  de  là  que  sortent  la 

(')  Dtrdois,  ou  Dardois,   cloil  .secrûuiire  «lu  connétable,  et  avoit 
beaucoup  d'empire  sur  son  esprit. 

plus  part  des  divisions  et  des  alterntions;  et  de  faict, 
voilà  TEmpereur,  qui  a  presque  le  pied, dans  la  fosse, 
lequel,  pour  amuser  le  Roy  sur  la  retraicte  qu'il  vouloit 
faire  en  Espagne,  et  sur  les  grandes  provisions  qu'il 
bastissoit  en  Italie  à  la  ruine  de  la  France  ,  faict  par 
un  faux  semblant  sonder  le  Roy  par  le  conte  de 
Pallany  (0,  tant  sur  la  délivrance  des  prisonniers 
prins  de  part  et  d'autre,  comme  pour  parvenir  à  une 
paix  ,  si  Sa  IMajeste'  y  veut  entendre;  et  toutes-fois  au 
mesme  temps,  pour  mieux  parvenir  à  ses  desseins,  il 
faict  entrer  en  jeu  le  milord  Puget  (2),  lequel,  au 
nom  de  la  royne  d'Angleterre,  exhorte  Sa  Majesté'  à 
la  paix ,  et  que  si  elle  a  pour  agréable  que  la  mais- 
tresse  de  luy  soit  arbitre  des  differens  d'entre  l'Empe- 
reur et  le  fils  de  luy,  mary  d'elle,  qu'elle  les  aura  bien 
tost  appointez.  C'est  le  renard  qui  presche  les  poules: 
et  encores  que  Sa  Majesté  eust  ceste  croyance  ,  si 
est-ce  que,  pour  mettre  tousjours  le  droict'de  son  coslé, 
elle  se  laissa  emporter  par  les  persuasions  mesmes  du 
légat  Polo  {qui  niarchoit  de  jjonne  foy  )  à  ordonner 
des  députez  pour  traicter  et  conférer  avec  ceux  de 
l'Empereur  et  du  roy  d'Angleterre  son  fils.  Mais  à  la 
parfin  elle  et  ses  ministres  descouvrirent  que  c'estoit 
une  vrayepippée  dressée  pour  endormir  Sa  Majesté' sur 
les  provisions  qui  estoient  nécessaires  à  la  conservation 
de  ce  qu'elle  tenoit  delà  des  Monts,  et  ausquelles, 
contre  l'opinion  du  mareschal,  elle  s'esloit  monstrée 
plus  lasche  que  de  coustume. 

«  Et  de  faict,  ayant  tardrecognu,  monsieur,  j'ai  de 

(0  Du  Yillars  est  le  seul  historien  qui  paile  de  celte  négociation 
particulière;  tous  les  .autres  auteurs  roulemporains  ne  font  mention 
que  des  démarches  du  cardinal  Foie.  —  (')  Paget. 

longue  main  aprins  à  ne  m'estonner  des  grandes  pro- 
visions d'armes,  d'argent,  de  vivres  et  d'artillerie  que 
les  Impériaux  assemblent,  et  encor  moins  de  leurs  me- 
naces et  bravades  ;  mais  à  la  vérité  tous  ces  seigneurs 
et  serviteurs  du  Roy,  et  moy  mesmes  aussi,  demeurons 
non  pas  seulement  estonnez,  mais  tous  confus,  de  voir 
les  dilayemens  qui  sont  de  tous  costez  apportez  au 
renfort  qu'on  avoit  promis  il  y  a  plusieurs  mois,  et 
que  neantmoins  cependant  on  désire  desja  de  nous  les 
mesmes  effects  qu'il  peut  engendrer.  Si  nous  l'eussions 
eu  à  temps,  nous  eussions  bien  rabaissé  le  caquet  à 
nos  voisins,  lesquels  volent  si  haut,  qu'ils  ne  comptent 
le  secours  de  Vulpian  que  pour  passetemps  ou  pour 
l'entremets  de  leurs  victoires,  et  que  c'est  à  ce  coup 
que  les  François  ne  trouveront  pas  assez  de  terre  pour  , 
fuir  devant  eux.  Tout  est  en  la  main  de  Dieu  ;  mais  si 
sa  divine  majesté  favorisolt,  comme  elle  a  accoustumé 
de  faire,  les  armes  si  justes  que  sont  les  nostres,  nous 
espérerions  leur  faire  recognoistre  qu'ils  ont  trop  tost 
marchandé  la  peau  des  lyons,  qui  ne  sont  pas  si  aisez 
h  prendre  qu'ils  estiment,  au  moins  sans  sentir  la  force 
de  leurs  griffes.  Si  vous  desirez,  monsieur,  de  voir  les 
effects  de  vos  espérances,  nous  encor  davantage  de 
nostre  part,  pour  faire  recognoistre  au  Pvoy,  à  vous  et 
à  eux ,  que  nos  armes  et  nos  courages  ne  sont  pas  moins 
résolus  ny  généreux  que  furent  ceux  qui  les  estrillerent 
si  bien  à  la  bataille  de  Cerizolles  sous  la  conduite  de 
feu  M.  d'Anguyen.  Ne  vous  donnez,  s'il  vous  plaist, 
monsieur,  autre  soin  que  de  diligemment  pourvoir  à 
ce  renfort,  et  puis  nous  laissez  faire  du  reste,  vous  sou- 
venant que  le  premier  coup  vaut  tousjours  deux,  et 
qu'aux  choses  qui  tirent  après  elles  les  dangereuses  con- 

séquences  que  faict  ceste-cy,  qu'il  ne  suffit  pas  d'y 
mettre  bon  ordre,  mais  qu'il  faut  veiller  de  si  près  et 
avec  une  constance  si  résolue,  que  les  mesmes  choses 
pour  lesquelles  l'ordre  a  esté  délibéré  puissent  prendre 
une  glorieuse  fm.  Si  vous,  qui  meritoirenient  tenez 
le  timon  de  l'Estat,  n'en  procurez  le  salut,  vos  enne- 
mis en  pourroient  rejetter,  ores  que  à  tort,  la  coulpe 
sur  vous ,  qui  sçaurez  plustost  résister  que  corriger 
leurs  passions.  Parmy  tous  ces  seigneurs  qui  sont  icy, 
vostre  nls  Dampville  ausquels  ne  cède  en  courage, 
a  bonne  envie  de  leur  faire  cognoistre  qu'il  est  fils  de 
celuy  qui  les  rembarra  si  bien  en  Provence,  et  que  s'il 
n'estoitsimplement  question  que  de  la  vie  de  nous  tous, 
la  partie  seroit  plustost  jouée  que  peut  estre  vous  ne 
pensez,  estans  résolus,  comme  nous  sommes,  de  faire 
par  honneur  et  non  par  desespoir  ce  qui  est  honneste 
et  raisonnable,  quelque  danger  qu'il  y  ait.  » 

Geste  honneste  remonstrance  eut  tant  de  puissance, 
que  deslors  les  choses  commencèrent  à  se  préparer 
beaucoup  plus  soigneusement  qu'auparavant  on  ne  fai- 
soit  pas,  et  niesme  pour  le  regard  du  renfort.  Sur  le 
fondement  que  le  Roy  faisoit  que  Vulpian  pourroit  es- 
tre emporté  à  vive  force  auparavant  que  le  duc  d'Alve 
peust  estre  en  train  de  tenir  la  campagne,  je  fus  soudain 
renvoyé  en  Piedmont  avec  force  belles  promesses  et 
commandement  fort  exprès  que  les  monstres  des  Suisses 
et  des  autres  nations  fussent  soudain  faictes,  et  en  toute 
rigueur,  d'autant  que  Sa  Majesté  estoit  bien  advertie 
que  les  uns  ny  les  autres  n'avoient  pas  la  moitié  du 
nombre  d'hommes  qu'ils  dévoient  avoir,  et  que  par  ce 
moyen  il  se  trouveroit  tant  de  deniers  revenans  bons, 
qu'il  y  auroit  dequoy  en  payer  l'armée  un  mois  entier; 

et  là  où  quelques-uns  n'y  voudroient  consentir,  il  eust 
à  les  casser,  et  fussent  les  Suisses  mesmes,  au  colonnel 
desquelsle  Roy  ne  vouloit  permettre  de  pourvoir  aux  ca- 
pitaineries de  son  régiment  quand  elles  vacqueroient, 
comme  avoit  entendu  avoir  n'agueres  este'pratiqué  ;  ains 
elle  vouloit  qu'en  son  nom  et  parsonautlioritéluy  les 
choisist  et  les  y  deputast  luy  mesme.  Dans  la  lettre  du 
Roy,  qui  me  fut  baille'e  close  de  peur  de  réplique, 
il  y  avoit  ces  mots  :  «  Il  semble ,  mon  cousin,  que  vous 
preniez  plus  de  plaisir  à  contenter  et  supporter  les  co- 
lonnels  et  capitaines  en  leurs  fautes^  qu'à  m'obeïr  en  ce 
que  je  vous  commande  pour  leur  regard  :  vous  sçavez 
aussi  bien  que  moy  que  iesconnivences  gastent  tousjours 
les  armées,  tout  ainsi  quefaict  la  trop  grande  appréhen- 
sion desforcesderennemyl'ordreetlafelicité,  qui  autre- 
ment pourroient  estre  ntillement  mesnage'es  par  un  si 
grandcapitaine  que  vous  estes.  »  Voilal'amer  et  le  doux 
logez  ensemble  ;  je  laisse  à  penser  en  quelle  transe  c' es- 
toit  mettre  le  serviteur,  et  sur  occasions  si  dangereuses  et 
si  pressantes  qu'estoient  celles  d'alors  ;  mais  pour  tout 
cela  la  prudence  du  mareschal  ne  fleschit,  ny  son  cou- 
rage ne  se  ravalla  jamais,  ayant  la  candeur  de  ses  ac- 
tions pour  juges  indubitables  de  sa  vie.  C'est  alFaire  à 
gens  faillis  de  cœur  de  se  laisser  abatre  par  la  crainte 
ou  par  des  reprehensions  mal  fondées ,  mesmes  lors 
qu'il  faut  repou.sser  la  violence  des  ellbrts  de  la  fortune 
et  de  l'envie  par  courage  et  par  affection. 

11  avoit  aussi  tant  d'asseurance  en  la  bonté  et  inté- 
grité du  Roy,  que,  bien  (jue  Sa  Majesté  luy  eust  ainsi 
baillé  ceste  attaque  en  passant,  il  ne  croyoit  pour  cela 
qu'elle  eust  rien  diminué  de  la  bonne  affection  qu'dlt; 
luy  portoit. 

C'est  pourquoy,  en  remerciant  le  P\oy  des  asseu- 
rances  que  je  luy  avois  portées  du  secours  d'hommes 
et  d'argent,  il  le  supplioit  de  croire  que,  s'il  avoit  esté 
aussi  devotieux  et  diligent  à  servir  Dieu  qu'il  faict  Sa 
Majesté,  il  penseroit  parvenir  au  plus  haut  siège  des 
ana;es;  qu'il  vouloit  croire  que  Sa  Majesté,  l'honnorant 
delà  charge  qu'il  tenoit,  avoit  estimé  qu'il  sçauroit 
utilement  mesnager  et  les  deniers  et  la  diversité  des 
affaires  de  Sa  Majesté,  parmy  les  différentes  humeurs 
des  nations  qui  la  servoienl  sous  son  commandement , 
mesurant  le  tout  à  la  seule  gloire  et  utilité  de  son  prince  ; 
que  toutes  ses  précédentes  actions  en  avoient  donné  si 
fidelle    et   si  honnorable    tesmoignage,  que    Sa  Ma- 
jesté ne  devoit  escouter  ceux  qui  luy  prestoient  de  si 
lourdes  charitez,  et  qui,  peut-estre,  s'ils estoient  en  sa 
place ,  ne  s'en  sçauroient  si  dignement  acquiter  qu'il 
avoit  faict:  qu'il  ne  se  lairroit  jamais  surprendre  aux 
inconveniens,  et  qu'à  ces  fins  toutes  choses  qui  peut- 
estre  n'adviendroient  jamais  luy  estoient  prochaines 
et  familières;  que  si  ces  soupçons  et  accusations  conti- 
nuoientencores,  il  se  trouveroit  plus  empesché  à  s'en 
deffendre  ,    que  des  propres  efforts  des  ennemis;  que 
messieurs  du  conseil,  lesquels  sur  le  tapis  démesloient 
les  affaires  et  le  faict  des  monstres,  et  mesuroient  ton- 
tes choses  au  pied  de  la  mesnagerie  seulement,  et  non 
selon  les  nécessitez  elles  conséquences  del'Estat,  neluy 
sçauroient  persuader  qu'il  fust  ny  juste  ny  raisonnable , 
en  pareille  saison  que  celle  qui  couroit  lors,  de  gorger 
les  Suisses  seuls  du  peu  d'argent  qu'il  y  avoit ,  et  ce- 
pendant attacher  tous  les  autres  au  râtelier,  sans  leur 
donner  le  moindre  secours  du  monde;  enfin,  qu'ayant 
l'ennemy  sur  les  bras  comme  il  avoit ,  il  jugeoit  plus 

raisonnable  de  faire  quelque  bresche  aux  finances  de 
Sa  Majesté  que  pour  dix  mille  livres  bazarder  l'Estat, 
riionneur  et  la  réputation  ;  que  la  confiance  qu'il  a\  oit 
en  Dieu  et  en  sa  propre  conscience  rendroit  vaines  les 
envies  et  les  médisances  :  et,  à  fin  que  Sa  Majesté  re- 
cogneust  mieux  qu'elle  ne  faisoit  pas  le  juste  fonde- 
ment de  ses  continuelles  instances  ,  il  luy  envoyoit  un 
mémoire  venu  de  bon  lieu,  sur  Testât  des  forces  enne- 
mies, pour  prévenir  lesquelles  il  falloit  de  l'argent  et 
des  armes,  et  non  pas  des  accusations  et  des  mesna- 
geries  indignes  d'un  si  magnanime  roy,  en  une  si  dan- 
gereuse saison  ;  et  que,  si  Sa  Majesté  estimoit ,  comme 
il  lui  avoit  autresfois  mandé,  qu'un  autre  la  peust 
mieux  servir  que  luy,  il  remeltroit  la  cbarge  dont  elle 
l'avoit  bonnoré  au  premier  commandement  qu'elle  luy 
en  feroit,  pour  ne  plus  servir  de  butte  aux  envieux  et 
aux  medisans. 

Il  faut  maintenant,  et  avant  que  passer  plus  outre, 
que  je  représente,  le  plus  sommairement  que  je  pour- 
ray,  certaines  propositions  avancées  par  l'evesque 
d'Aouste  pour  la  reconciliation  de  M.  de  Savoye  avec 
le  Roy  (0.  Ce^relat,  versé  aux  affaires,  ayant  sceuque 
ce  prince  estoit  mal  traicté  de  l'Empereur,  et  qu'il  de- 
siroit  tourner  ses  veux  vers  la  France,  et  qu'à  ces  fins 
il  pressoit  lors  l'Empereur  de  luy  donner  congé  de  ve- 
nir faire  un  tour  en  Piedmont,  fit  prier  le  marescbal, 
qui  estoit  lors  à  Yvrée ,  de  luy  donner  sauf  conduict 
pour  seurement  passer  jusqu'à  Verceil.  Luy,  qui  igno- 
roit  les  intentions  de  ce  prélat,  l'en  refusa  tout  à  plat, 

(»)  Les  autres  liisloriens  ne  parlent  pas  de  cette  ncjjocialion.  Ils 
n'ont  probal)kmeut  pas  cru  devoir  s'y  arrêter  parce  qu'elle  n'a  eu 
aucun  résultat. 

craignant  ({u'elles  ne  tendissent  à  brasser  quelque  chose 
au  préjudice  du  service  de  Sa  Majesté'.  De  là  le  mares- 
chal  estant  aile'  à  Sanlia,  Tevesque  luy  fit  faire  nouvelle 
instance  pour  avoir  ce  passeport,  l'asseurant  qu'il  ne 
le  demandoit  à  autre  intention  que  pour  en  rendre 
quelque  agréable  service  à  Sa  Majesté'.  En  la  considé- 
ration de  cesle  seconde  prière,  il  le  luy  concéda  pour 
six  sepmaines,  lesquelles  s'escoulerent  sans  aucun 
fi  uict  rsuiquoy  l'cvesque  fit  remonstrer  an  mareschal 
qu'il  ne  s'estoit  encores  voulu  advancer  ,  pour  autant 
que  le;  aflaires  dont  il  avoit  à  traicter  avec  luy  n'a- 
voient  peu  estre  bien  digérez  parmy  un  si  court  terme 
qu'estoit  celuy  qu'il  luy  avoit  donné,  le  suppliant  luy 
en  donner  encore  autant ,  et  qu'il  feroit  en  sorte  qu'il 
ne  s'en  repentiroit  jamais. 

Le  marescbals'y  accorda,  donnant  charge  à  aucuns 
de  veiller  de  près  les  actions  de  ce  prélat,  lequel  vint 
à  Yvre'e  pour  de  Ih  plus  commodément  passer  à  Ver- 
ceil.  Il  conféra  en  termes  généraux  avec  Montbasin, 
gouverneur  d'Yvre'e  :  arrivant  à  Verceil,  il  trouva  que 
M.  de  Savoye  estoit  desja  arrive',  avec  lecjuel  ayant 
longuement  confère',  il  s'en  retourna  eji  s^  evesclié 
par  autre  chemin  que  celuy  qu'il  avoit  tenu;  ce  qui  fit 
croire  au  mareschal  ([u'il  s'estoit  mocqué  de  luy.  Et  de 
là  à  peu  de  jours  l'evesque  fit  entendre  à  Montbasin 
qu'il  desiroit  parler  à  luy,  et  plus  ouvertement  qu'il 
n'avoit  fait  l'autre  fois;  qu'il  estoit  d'avis  que  pour  y 
procéder  en  seurtë,  qu'il  colorast,  comme  il  feroit  de  son 
coslé,  ceste  conférence  du  traicté  de  la  neutralité  de 
la  Val-d'Â.ouste,  qui  s'en  alloit  expirer,  et  qu'ils  sç 
pourroient  entrevoir  sur  l'entrée  des  limites,  au  jour 
qui  seroit  conceu  entre  eux.  Montbasin,  l'ayant  asseuré 

dainsi  le  faire,  vint  trouver  le  mareschal  pour  pren- 
dre le  commandement  et  Tinstruction  de  liiy  sur  ce 
iju'il  auroit  à  dire  et  à  faire. 

Depuis,  ces  deux  seigneurs  estans  arrivez  au  lieu  ar- 
reste'  entr'eux,  ils  entrèrent  sur  le  faict  de  la  neutra- 
lité; et  ayans  de  main  en  main  longuement  dispute' par 
ensemble,  ils  se  retirèrent  à  part,  et  lors  l'evesque  dit 
à  Montbasin  :  <•  Je  ne  fais  aucun  doute  que  la  diversité 
et  la  longueur  de  mon  voyage  n'ayent  donné  quelque 
soupçon  à  M.  le  mareschal  ;  mais  je  vous  feray  mainte- 
nant touclier  au  doigt  et  à  l'œil  que  je  suis  amateur 
de  r honneur  et  de  ceste  mesme  vérité,  qui  doit  tous- 
jours  estre  en  la  bouche  des  gens  d'église:  aprenez  et 
retenez  donc,  s'il  vous  plaist,  que  durant  que  j'ay  esté 
pies  de  mon  prince  à  Verceil,  où  je  i'ay  laissé,  qu'il 
m'a  fort  ouvertement  et  confidemment  descouvert 
toutes  ses  intentions ,  et  le  calamiteux  estât  où  estoient 
aujourdhuy  reduicts  ses  affaires,  et  sur  tout  le  juste 
mescon lentement  (ju'il  a  en  son  aine  que  l'Empereur 
luy  ait  manqué  de  parole  sur  la  lieutenance  générale 
d'Italie  qu'il  luy  avoit  pieça  piomise,  et  qu'il  a  main- 
tenant donnée  au  duc  d'Alve  ,  qu'il  ne  tient  pour  amy; 
que  c'cstoit  un  affront  si  cruel,  qu'il  ne  s'en  pouvoit 
donner  paix  ,  et  qu'en  haine  d'iceluy  il  avoit  demandé 
congé  à  l'Empereur  de  venir  faire  un  tour  en  Pied- 
mont  pour  recognoistre  son  bien ,  et  redresser  les 
ruines  que  feu  son  père  et  luy  avoient  courues  pour 
son  service  ;  et  combien  que  le  duc  d'Alve  fust  arrivé 
depuis  luy  en  Italie,  (|u'ils  ne  s'estoient  encore entre- 
vcus,  et  que  l'autre  l'ayant  envoyé  visiter  par  domp 
Kaymond  de  Cordoiie,  il  l'avoit  fort  prié  d'aller  en 
l'armée  de  l'F^mpereur,  où  il  seioit  fort  honnoré  et 

respecté,  il  l'en  avoit  très-bien  refusé  ne  voulant  assis- 
ter de  son  crédit,  de  sa  faveur  et  de  ses  armes,  un 
prince  moindre  que  luy ,  et  d'autant  moins  que  la  gloire 
et  la  prospérité  des  affaires  en  seroit  rapportée,  non  à 
luy,  mais  au  duc  d'Alve,  qui  avoit  depuis  faict  enten- 
dre à  l'Empereur  ce  sien  refus  par  courrier  exprés  : 
surquoy  la  Majesté  impériale  luy  auroit  par  quatre  di- 
vers courriers  mandé  qu'il  eust  à  la  soudainement 
venir  trouver,  pour  estre  par  luy  employé  de  delà , 
en  charge  plus  grande  que  n'estoit  celle  d'Italie  ;  et 
qu'ayant  faicL   plusieurs   considérations  là  dessus,  et 
qu'il  avoit  l'armée  du  duc  d'Alve  aux  portes  de  Ver- 
ceil,  force   luy  auroit  esté  d'obeïr,  pour  n'hazarder 
les  places  et  pais  qui  luy   restoient  encor  entre  les 
mains. 

Dict  aussi  que  le  duc,  auparavant  que  s'en  retour- 
ner vers  l'Empereur,  luy  avoit  encores  de  bout  à  autre 
recapitulé  tous  les  indignes  traicteraens  qu'il  avoit  re- 
ceuz  de  Sa  Majesté  impcrialle,  et  laquelle  ne  pour- 
roi  t  jamais  faire  chose  quelconque  à  son  advantage 
qui  peut  eff^acer  l'affront  qu'il  avoit  receu  ;  qu'il  se 
garderoit  bien  de  faire  doresnavant  aucun  fondement 
sur  l'amitié  ny  sur  les  promesses  dont  elle  l'avoit  si 
longuement  et  si  infructueusement  entretenu;  que  par 
le  contraire  toute  son  espérance  estoit  tournée  vers  le 
Roy;  et  de  faict  que  s'il  plaisoit  à  Sa  Majesté  l'honorer 
du  mariage  de  madame  sa  sœur,  qu'il  le  recevroit  à 
singulière  grâce  et  faveur,  par  l'asseurarice  qu'il  avoit 
que  les  conditions  seroyent  convenables  à  la  debon- 
naireté  d'un  si  grand  prince,  et  à  l'affection  de  luy,  qui 
avoit  cest  honneur  d'estre  conjoinct  par  parentage  à 
Sa  Majesté,  à  laquelle  par  ce  moyen  il  rendroit  tous- 

jours  tres-humble  service  5  qu'elle  ne  devoit  aucune- 
ment craindre  qu'il  fust  pour  demander  conseil  de  ce 
mariage  à  l'Empereur  ny  à  autre,  comme,  à  son  re- 
gret, il  avoit  cy  devant  faict  ;  et  que  là  où  Dieu  luy  fe- 
roit  teste  grâce  que  le  Roy  eust  son  alliance  et  son 
service  pour  aggreables,  qu'il  n'avoit  faute  de  moyens 
pour  quitter  l'Empereur  et  seurement  se  retirer  vers 
Sa  Majesté  :  sur  toutes  lesquelles  choses  ce  prince  luy 
avoit  donné  charge  fort  expresse  de  prier  le  mares- 
chal  de  se  rendre  médiateur  envers  le  Roy,  à  ce  que 
les  choses  peussent  prendre  une  honorable  fin ,  au 
contentement  de  Sa  Majesté,  à  l'avancement  de  luy, 
et  à  la  gloire  du  mareschal ,  auquel  à  ces  fins  il  estoit 
nécessaire  faire  recognoistre  que  le  duc  estoit  pressé 
de  trois  divers  mariages,  à  sçavoir  de  la  fille  que  le 
roine  Eleonor  avoit  eue  du  roy  de  Portugal ,  de  celle 
d'Angleterre,  et  de  celle  du  roy  d'Espagne,  à  nul  des- 
quels toutesfois  il  n'entendroil  jamais  qu'il  n'eust  pré- 
cédemment sceu  la  volonté  du  Roy. 

A  ce  discours  Montbazin  respondit  à  l'evesque  que 
le  mareschal  avoit  tousjours  fait  profession  d'aimer, 
servir  et  honorer  les  princes  généreux,  tel  qu'estoit 
M.  de  Savoye;  qu'il  n'auroit  rien  de  plus  pressé  que 
de  faire  à  l'endroit  du  Roy  tous  les  plus  honorables 
offices  qu'il  pourroit  à  l'avancement  de  son  maistre  ; 
qu'il  avoit  souvenance  que  toutes  les  fois  qu'il  avoit 
traicté  de  ces  mesmes  affaires,  qu'on  luy  avoit  tousjours 
respondu  qu'il  n'y  avoit  fonds  ny  rive  sur  les  propo- 
sitions qui  estoient  faictcs  de  sa  part,  puis  que  ses  pla- 
ces ny  luy  mesme  aussi  n'csloient  plus  en  sa  propre 
puissance  et  dispostion  ;  que  le  feu  roy  François  l'a- 
voit  autres  fois  depesché  vers  l'Empereur  pour  aucuns 

affaires,  mais  principalement  pour  parvenir  à  ceste 
ouverture  de  reconciliation  et  de  parentage,  et  qu'en 
fin,  par  les  ruses  et  defaictes  de  TEuipereur,  tout  estoit 
allé  en  fume'e,  comme  il  craignoit  qu'elles  feussent  au- 
jourd'huy,  pour  autant  que  les  affaires  avoient  changé 
et  de  face  et  d'intentions,  au  moins  si  on  n'entroit  en 
nouvelles  ofîies  et  partis. 

L'evesque  répliqua  que  le  feu  duc  Charles  son 
maistre  (et  qui  vivoit  lors  que  le  mareschal  fit  ce 
voyage)  estoit  prince  si  incertain  et  irrésolu  en  ses  af- 
faires, que  l'Empereur  (par  fardées  prop,ositions  con- 
traires à  celles  du  Roy)  l'avoit  tousjours  tourné  comme 
il  avoit  voulu  ;  que  l'Empereur,  plein  d'artifices,  estoit 
coustumier  de  tourner  toutes  sortes  d'affaires  à  son 
utilité  particulière,  sans  s'amuser  à  conscience,  ami- 
tié, ny  honneur,  comme  il  sceutbien  faire  lors,  etque 
son  maistre  avoit  pieça  tant  esté  batu  de  cela,  qu'il  ne 
s'y  amuseroit  plus. 

Montbazin ,  poursuivant  sa  poincte,  luy  demanda 
lors  dequoy  le  Roy  se  pourroit  prévaloir  d'un  prince 
qui  n' avoit  plus  rien  en  sa  puissance ,  et  duquel  mesures 
Sa  Majesté  possedoit,  par  la  propre  coulpe  de  l'Em- 
pereur, une  partie  de  ses  Estats ,  et  lesquels,  pour  la 
conséquence  de  la  France,  il  ne  restitueroit  jamais. 

Ce  prélat,  qui  n'estoit  manque  d'argumens,  respon- 
dit  à  Montbazin  qu'en  tout  ce  qu'il  luy  avoit  mis  en 
avant  c'estoit  se  vouloir  tromper  à  escient,  car  son 
maistre  avoit  encores  en  ses  mains  tant  de  bonnes  pla- 
ces, qu'il  donneroit  tousjours  un  grand  contrepoix  au 
party  qu'il  embrasseroit j  et  de  faict  que  Nice,  Ver- 
ceil ,  Sainct-Germain,  Foussan,  Cony  et  tout  le  duché 
de  la  Val-d'Aouste,  estoient  encores  en  sa  disposition; 

(ju'iltenoit  que  le  Roy  estoit  si  clément  et  généreux, 
qu'il  ne  rejetteroit  jamais  les  supplications  d'un  prince 
afflige',  son  parent  et  t^t  son  serviteur;  qu'il  ne  trou- 
veroit  jamais  mauvais  que  Sa  Majesté,  selon  la  néces- 
site' des  affaires,  mit  garnison  en  aucunes  de  ses  places, 
pourveu  que  la  jurisdiction  et  le  revenu  luy  en  de- 
meurassent :  qu'on  ne  pouvoit  ignorer  que  jN'ice  ne 
fust  toute  en  sa  disposition;  quant  à  Verceil,  que  le 
duc  se  logeroit  dans  le  cliasteau ,  et  que  par  ce  moyen 
il  introduiroit  les  forces  du  Roy  dedans  la  ville,  pour 
après  par  commune  concordance  forcer  la  citadelle , 
qui  n'estoit  pas  à  deray  acheve'e  ;  que  La  Trinité,  qui 
commandoit  dans  Foussan  ,  estoit  son  vassal,  qui  luy 
remettroit  la  place;  que  Cony  et  le  duché'  d'Aouste 
ne  dependoient  que  de  sa  volonté,  que  pour  le  regard 
du  conté  d'Ast  on  n'en  pourroit  pas  venir  à  bout  si  ai- 
sément que  des  autres  ;  toutesfois  qu'il  avoit  dans  la 
ville  le  seigneur  Robert  Roiier,  qui  la  manioit  à  son 
plaisir,  et  qui  y  pourroit  remuer  tel  niesnage  (soubs 
l'assistance  des  forces  de  Sa  Majesté),  qu'elle  seroit  ai- 
sément recouverte. 

La  finale  resolution  d'entre  l'evesque  et  Montbazin 
fut  que  le  tout  seroit  communiqué  au  marcschal,  et 
qu'il  seroit  supplié  d'apporter  à  un  affaire  de  telle  con- 
séquence tous  les  bons  offices  qu'il  jugeroit  estrc  con 
venables ,  et  que  Sa  Majesté  seroit  particulièrement 
suppliée  de  n'en  conférer  qu'avec  M.  le  connesfable,  et 
que,  selon  la  responce,  l'evesque  iroil  luy-mesmes  en 
Flandres  la  porter  à  son  maistre. 

Le  mareschal,  ayant  diligem'ment  examiné  le  faict  et 
les  grandes  conséquences  fju'il  liroit  après  luy,  print 
resolution  de  me  depescher  vers  le  Roy  pour  luy  faire 
ay.  3i 


482  [l555J     MÉMOlRlib 

les  ouvertures  et  remonslrances  cy  après  représentées  : 
«  Qu'il  supplloit  tres-humblement  Sa  Majesté  vou- 
loir remarquer  et  considérer  ODmbien  seroient  grands 
les  ava  ntages  qu'elle  recevroit  de  toutes  parts  de  cestere- 
conciliation  ,  et  entr'autres  celuy  que  la  Val  d'Aouste 
luy  donneroit,  tant  pour  l'abrègement  et  facilité  du 
passage  des  Suisses,  comme  pour  contenir  en  office 
les  Valleziens  qui  estoient  mal-aisez  à  manier. 

((  Que  Verceil ,  membre  ancien  du  duché  de  Milan  , 
donneroit  une  commodité  tres-asseurée  pour  transférer 
toute  la  guerre  en  Italie  et  jusqu'aux  portes  de  Milan, 
n'y  ayant  rien  entre-deux  que  Novarre,  qui  n'est  au- 
cunement fort. 

(c  Que  les  deniers  nécessaires  pour  y  maintenir  la 
guerre  se  prendroient  pour  la  pluspart  dans  le  pays 
et  dans  le  Piedmont  aussi ,  et  lequel  seroit  très  aise  d'y 
contribuer,  se  voyant  sonlagé  des  charges  dont  l'Es- 
pagnol l'affligeoit,  aussi  de  la  plus  part  des  garnisons 
francoises ,  et  en  fin  de  toutes  les  misères  de  la 
guerre;  toutes  lesquelles  garnisons  se  pourroient  ré- 
duire à  la  troisiesme  partie  du  total,  et  s'en  servir  à  la 
campagne  :  d'ailleurs  ce  prince  levant  ainsi  repentine- 
ment  les  armes  contre  l'Empereur,  il  adviendroit  que 
ou  le  despit  luy  avanceroit  ses  jours,  ou  que  la  mesme 
nécessité  où  il  se  trouveroit  reduict  le  contraindroit 
à  demander  la  paix,  quittant  le  Milannois,  pour  ne 
mettre  au  mesme  hazard  les  royaumes  de  Naples  et 
de  Sicille  et  Sardaigne. 

(t  Que  Sa  Majesté  pourroit  dés  maintenant  convenir 
avec  M.  de  Savoye  que  là  où  il  adviendroit  que  par 
la  force  de  ses  aimes  elle  conquit  le  duché  de  Milan, 
qu'elle  le  reraettroit  andict  sieur  duc  par  forme  d'cs- 

change  à  tout  ce  qu'il  tient  tant  deçà  que  delà  les 
Monts,  Nice  etTAstizanecomprinses,  et  avec  promes- 
ses et  obligations  aussi ,  de  la  part  de  Sa  Majesté,  qu'elle 
luy  contribueroit  forces  et  assistance  convenables  pour 
avoirraison  de  Gennes  et  des  prétentions  qu'elle  a  sur  le 
iSîontfcrrat,  et  qu'au  profit  de  Sa  Majesté'  demeureroit 
Savonne  avec  toute  la  coste  de  la  mer  qui  s'estcnd  de 
là  jusqu'audict  Nice. 

«  Que  les  choses  succedans  de  cette  sorte  ,  Sa  Majesté' 
borneroit  tellement  tous  ses  Estats,  que  l'Angleterre, 
la  Flandre  et  l'Allemagne  n'auroient  des  lors  en  avant 
rien  de  plus  cher  que  de  se  maintenir  et  en  la  grâce 
et  en  l'amitié  du  Roy. 

«Qu'au  parsus  tous  ces  grands  advantages,  Sa  Ma- 
jesté remporteroit  un  los  immortel  de  suprême  clé- 
mence, douceur  et  debonnaireté,  d'avoir  receu  en 
grâce  ce  jeune  prince,  despouillé  du  sien  par  la  coulpe 
d'autruy  ;  ce  sera  aussi  une  action  si  saincte  et  si  géné- 
reuse que  Dieu  la  recevra  en  sacrifice  de  bonne  odeur  : 
l'Empereur,  par  le  contraire,  n'en  rapportera  que  la 
honte  et  le  regret  d'avoir  si  indignement  traicté  celuy 
de  la  personne,  des  biens  et  desfortunes  duquel  toutes- 
fois  il  s'est  servy  pour  avancer  ses  trop  ambitieux  et 
mal  mesurez  desseins. 

«  Si  on  ameine  en  jeu  que  Madame,  sœur  du  Roy, 
doit  estre  aujourd'huy  fort  desgoustée  du  m.niage  de 
ce  prince ,  le  voyant  autant  spolié  par  rEMj[)erPur  que 
par  les  François,  qu'elle  rentra  en  la  mesme  disposition 
où  elleen  a  autres-fois  esté,  voyant  ce  prince  remis  eu 
la  bonne  grâce  de  Sa  Majesté,  et  fisrtifié  de  ses  armes 
pour  avoir  raison  de  ceque  luy  détient  l'hlmpereuFpar 

3i. 

le  seul  droict  de  bien  séance,  duquel  les  princes  se 
dispensent  assez  souvent. 

«  Sera  aussi  renionstré  que  les  maladies  qui  ont 
affligé  le  maieschal  puis  quatre  ou  cinq  mois  en  ca , 
ne  sont  piocede'es  d'ailleurs  que  du  regret  qu'il  a  eu 
que  ses  supplications  et  ses  remonstrances  ,  tant  et  tant 
de  fois  repele'es,  ayent  eu  si  peu  de  crédit  qu'on  ait 
laissé  inutilement  perdre,  et  par  trois  fois,  les  occasions 
de  conquérir  Gairas  et  Valfenieres ,  et  recentement 
Vulpian,  que  le  duc  d'Alve  avoit  avictuaillé  sans  con- 
Iredict  ;  ce  qu'il  n'eust  fait  si  de  bonne  heure  on  luy 
eust  donné  les  forces  tant  de  fois  promises,  et  avec  les- 
quelles, s'il  les  avoit  encores  aujourd'huy  ,  ou  qu'il 
reconduiroit  le  duc  d'Alve  jusques  dans  Milan  ,  ou 
qu'il  le  forceroit  de  venir  à  un  combat  gênerai:  que  la 
despence  qu'on  avoit  pensé  espargner  pour  deux  ou 
trois  mois  de  plus  à  moins,  en  cousteroit  un  jour  plus 
de  douze. 

«  Qu'on  ne  luy  sçauroit  jamais  persuader  que  les 
deniers  pour  continuer  une  guerre  avantageuse  , 
puissent  jamais  deffaillir  en  un  si  grand  royaume 
qu'est  la  France  ,  au  moins  si  les  bonnes  villes  sont  dis- 
posées à  la  conservation  publique ,  declinans  de  la- 
quelle il  doit  estre  permis  de  les  y  contraindre  à  la 
conservation  universelle  du  total,  et  pour  lequel  il 
faut  aucunes  fois  avoir  les  aureilles  sourdes  et  inexo- 
rables, entant  que  les  biens  se  peuvent  lousjours  plus 
facillement  remettre  et  redresser  que  ne  sçauroit  ja- 
mais faire  l'Estat. 

«  Qu'à  ce  mesme  propos  le  maresclial  ne  se  pouvoit 
tenir  de  dire  que  la  gloire  et  l'asseurance  de  l'Estat 
ne  Revoient  jamais  estre  mesurées  au  pied  de  la  des- 

pence,  laquelle  est  tousjours  quadiuplement  récom- 
pensée par  les  conquestes  que  sçavent  faire  les  princes 
justes  et  généreux  ,  tels  qu'estoit  le  Roy  ;  et  en  (in  qu'il 
trouvoit  fort  beau  ce  que  dict  l'Espagnol,  i|ue  nicjor 
cz  perder  que  mas  perder. 

«  Qu'il  sera  doresnavant  malaise'  que  Valence  ny 
Casai  puissent  commodément  vivre,  ny  qu'on  y  puisse 
aller  qu'avec  force,  d'autant  que  la  fortification  de 
Pondesture  a  bairé  le  chemin  de  la  rivière  et  de  la 
terre  aussi;  que  la  ruine  ou  soit  conqueste  de  ceste 
place  dépendra  de  la  fortune  et  de  la  disposition  de  Sa 
Majesté,  et  de  luy  la  diligence  et  la  fidélité  du  service. 

«  Qu(*  si  M.  le  connestahle  entroit  en  quelque  dis- 
cours pour  ce  qui  peut  regarderie  particulier  du  ma- 
resclial,  que  Boy  vin  responde  n'avoir  autre  charge 
que  de  le  ramentevoir  en  ses  bonnes  grâces ,  et  de  le 
supplier  vouloir  tenir  la  md^n  à  ce  ([uc  le  Roy  prenne 
une  bonne  et  solide  resolution  sur  tout  ce  qu'il  leur 
aura  communiqué  de  sa  part  ;  mais  que  parlant  au 
cardinal  de  Chastillon,  qu'il  luy  die  fort  ouvertement 
«pi'il  y  avoit  trente  ans  (jue  le  mareschal  faisoit  pro- 
fession d'aimer  et  servir  le  conneslable,  et  luy  mesme 
aussi;  mais  que,  nonobstant  tout  cela,  il  estoitencorà 
recueillir  les  premiers  fruicts  de  l'amitié  et  des  pio- 
messes  qu'ils  luy  avoient  si  souvent  faictes,  et  par  luy 
espérées.  » 

Durant  trois  sej)maines  je  ne  cessay,  et  de  vive  voix 
et  par  escrit,  de  solliciter  la  résolution  sur  le  faict  de 
iVÎ.  de  Savoye  ;  mais ,  quoy  i\vni  je  sceusse  dire  ou  faii  e , 
je  n'en  sceus  rapporter  autre  chose,  sinon  (jue  puis- 
<|u'ilestoit retourné  en  Flandres,  qu'il  falioit,  aupara- 
vant que  s'advanccr  en  rien,  bien  sonder  et  rccognois- 

tre  quel  seroitletraiclementqueluy  feroit l'Empereur, 
quel  goust  ce  prince  y  prendroit,  et  que  selon  cela  on 
avancoroit  ou  reculeroit  les  afTaires;  ne  voulant  le  Roy 
ni  ses  ministres  considérer  que  la  propre  longueur  des 
résolutions,  et  une  si  crue  et  si  mal  digérée  responce 
qu'estoit  ceste  là,  seroient  celles  mesmes  qui  le  force- 
roient  à  se  rabienner  avec  l'Empereur,  au  desadvantagc 
de  la  France ,  comme  il  fit  fort  heureusement  depuis , 
à  nostre  confusion  et  ruine. 

Pour  le  regard  des  affaires  de  Piedmont,  le  Roy  et 
le  connestable  m'asseurerent  de  si  promptement  ren- 
forcer le  maresclial,  qu'il  n'auroit  faute  de  cliamp  ify 
de  moyens  pour  glorieusement  desployer  cesle  grande 
vertu  et  valeur  qui  le  faisoient  reluire  par  tout  le 
monde  :  les  paroles  furent  belles ,  mais  nuls  les  elfects. 
Et  à  la  vérité',  je  croy  que  si  on  me  mettoit  au  ser- 
ment de  purement  représenter  tout  ce  que  j'aprins  et 
que  je  recognus  en  ce  voyage,  je  dirois  fort  franche- 
ment que,  de  la  part  du  Roy, Sa  Majesté' desiroit  ceste 
reconciliation ,  et  que  par  le  contraire  ceux  qui  avoient 
part  au  maniement  des  affaires  n'y  vouloient  mordre 
par  intentions  toutes  diverses  car  je  n'ose  dire ,  parti- 
cularitez.  Tant  y  a  que  si  le  parti  eust  esté  bien  mes- 
nagé,  la  France  fust  de  toutes  parts  devenue  si  puissante 
et  si  formidable,  que  la  plus  part  de  l'Europe  eust 
fleschi  le  genoijil  devant  elle ,  et  sans  seulement  oser 
gronder  qu'à  tastons. 

Pour  conclusion  ,  je  tiens  que  ce  sont  les  jeux  el  les 
inconsiderations  ordinaires  du  Fiançois,  lequel  (  par 
je  ne  sçay  quelle  inconsideration  qui  luy  est  comme 
naturelle)  ne  sçait  jamais  avoir  soin  de  ses  amis  et  voi- 
sins, ny  mesme  le  plus  souvent  eslre  utile  à  soy  mesrae , 

laissant  la  plus  part  du  temps  inutilement  escouler  les 
belles  occasions  que  Dieu  luy  envoya  pourbastir  et  sa 
grandeur  et  sa  seureté,  et  à  quoy  les  envies  et  les  ambi- 
tions servent  de  beaucoup  j  et  toutesfois  la  France  est 
remplie  d'une  infinité' d'ames  non  moins  généreuses  que 
magnanimes,  et  lesquelles  font  peu  de  compte  de  leurs 
peines  ,  de  leurs  labeurs  et  de  leurs  propres  biens, 
quand  tout  cela  cedde  à  l'utilité  publique,  comme  sans 
doute  eussent  faict  toutes  ces  propositions  et  assez 
d'autres  que  le  mareschal  avoit  en  main,  le  mespris 
desquelles  donna  le  fil  aux  desavantages  que  la  fin  de 
ces  jNIemoires  vous  représentera.  Et,  pour  le  dire  en  un 
seul  mot,  il  n'y  a  peste  plus  grande  ny  plus  domma- 
geable au  monde  ny  à  l'Estat,  que  les  jalousies,  les 
soupçons  et  les  envies  qui  courent  parmi  les  grands  , 
raesmes  lors  que  leurs  racines  sont  enfonce'es  dans 
leurs  cœurs,  car  lors  il  n'y  a  raison,  remonstrSnces 
ny  prières  (ores  que  justes  et  honorables)  qui  les  en 
puissent  desraciner  tout  à  faict.  Revenons  maintenant 
au  cours  de  nos  Mémoires  et  aux  advertissements  qui 
furent  donnez  au  mareschal  sur  les  occurrences  d'alors. 

Ad\'crlisscment  donne  par  le  mareschal  de  Brissac 
au  Roy. 

«  Le  duc  d'Alve  apporte  en  argent,  par  lettres  de 
change,  huict  cens  mil  escus,  qu'il  a  recouverts  par 
l'engagement  d'Alexandrie,  ou  par  la  response  de  tout 
le  corps  de  l'Estat  de  Milan.  11  a  fait  faire  trente  bas- 
leaux  portatifs. 

«  A  faict  faire  nouvelle  fonte  de  trente  canons  dan 
•le  chasteau  de  Milan,  pour  y  laisser  au  lieu  de  ceux 

qu'il  en  veut  enlever,  et  des  autres  places  aussi,  jusques 

à  la  concurrence  de  quarante. 

«  Tl  a  fait  venir  d'Allemagne ,  par  le  lac  de  Garde  et 
de  Jansa ,  mil  cacques  de  poudres,  et  fait  faire  achapt 
d'autre  mil  qui  doivent  suivre  mesme  chemin. 

K  Les  Genevois  (0  en  ont  desja  envoyé  à  Milan  deux 
cens  cacques  ,  sans  celles  qui  se  font  sur  les  lieux ,  et 
qui  viennent  de  Naples  et  de  Sicile. 

«  Il  a  commandé  que  tout  le  duché  de  Milan  ait  à 
faire  amas  de  trois  mil  bœufs  pour  le  cliarroy  de  l'ar- 
tillerie, vivres  et  ponts  à  basteaux. 

«  Il  faict  poursuivre  la  nouvelle  levée  de  neuf  mil 
Italiens  ,  et  fait  aussi  haster  une  nouvelle  levée  de  huict 
mil  Allemans. 

n  Toutes  ces  préparatifs  se  font  à  descouvert  avec  un 
son  de  bravades  et  de  menaces,  tant  pour  intimider 
autruy  que  pour  faire  resonner  la  grandeur  de  l'Em- 
pereur, qui  doit  engloutir  les  François  tous  cruds,  et 
que  c'est  à  ce  coup  que  toute  l'Italie  et  le  Piedmont 
seront  repurgez  de  la  graine  gauloise.  » 

Le  1 1  juin,  le  mareschal  fit  entendre  au  Roy  que 
les  ennemis  avançoient  si  fort  le  secours  de  Vulpian, 
qu'il  n'y  auroit  ordre  de  l'empescher,  si  son  plaisir 
n'estoit  de  faire  marcher  en  toute  diligence  le  secours 
qu'elle  avoit  promis  ;  que  si  dés  maintenant  il  en  avoit 
la  moitié  tant  seulement,  qu'il  leur  donneroit  la  ba- 
taille au  passage  delà  Doire  Balte,  et  avec  tel  avan- 
tage, qu'il  s'en  promettoit  la  victoire  sous  la  bénédiction 
de  Dieu,  et  que  tous  les  seigneurs  qui  estoient  en  l'ar- 
mée ne  s'en  prometloienl  rien  moins  que  luy,  et  surtout 
Dampville,  qui  a  une  telle  ardeur  de  courage  à  bien 

(')    (rlinCMS. 

faire,  qu'il  se  trouvei  oit  par  tout  s'il  ne  le  tenoit  un  peu 
de  court  :  que  ce  seroit  enfin  un  grand  desavantage  et 
desreputation  si  Sa  Majesté  laissoit  perdre  le  fruict  de 
tant  de  labeurs  et  despences  faictes  pour  réduire  Vul- 
pian  à  la  nécessité  qu'il  estoit ,  comme  il  avoit  pieça 
souvent  et  souvent reraonstré,  craignant  ce  qu'il  voy oit 
aujourd'huy;  qu'il  supplioit  tres-liumblement  Sa  ^la- 
jesté  croire  que  les  continuelles  instances  et  recharges 
qu'il  faisoit  pour  avancer  ce  secours,  ne  tendoient 
point  à  donner  l'alarme  plus  chaude  qu'elle  n'estoit, 
ains  pour  pouvoir  par  la  prévention  tellement  ordon- 
ner et  disposer  les  affaires,  qu'on  peust  mieux  mesna- 
ger  la  victoire  à  la  gloire  de  Sa  Majesté  et  à  l'avance- 
ment de  l'Estat,  qui  est  souvent  ruiné  par  les  longues 
cunctations  que  la  sordide  avarice  ou  l'espargne  en- 
gendre souvent. 

Du  i6,  fjue  les  ennemis,  pour  gaigner  temps  et  pour 
plus  ulillement  mesnager  leurs  affaires  au  reculement 
des  nostres,  avoicnt  desja  faict  dresser  un  pont  à  l'en- 
droict  de  Valence  pour  avoir  la  commodité  de  tra- 
verser la  rivière  du  Pau  ,  et  que  luy  aussi  pour  les  tenir 
courts  en  faisoit  un  à  Casai,  et  qu'à  toutes  heures  il 
a  l'esprit  tendu  à  les  incommoder  et  à  leur  donner 
quelque  rude  secousse,  si  Dieu  le  permet  ainsi. 

Pendant  qu'on  s'advançoit  sur  les  invectives,  et  que 
le  renfort  ne  s'advançoit  que  par  pièces  descousues, 
on  perdit  en  Piedmont  une  trcs-grande  et  tres-glo- 
lieuse  occasion  ;  c'est  que  le  Pau  creust  tout  à  couj)  si 
estrangement,  qu'il  emporta  le  pont  que  Le  Figuerol 
avoit  faict  faire  devant  Valence,  au  devant  de  laquelle, 
et  au  delà  de  l'eau,  l'armée  estoit  retournée  loger, 
sans  moyen  do  pouvoir  venir  à  la  ville  que  par  des 

barquettes  de  pescheurs.  Or,  comme  toutes  choses  sont 
alternativement  suivies  de  bon-heur  et  de  mal-heur 
aussi ,  le  jour  de  devant  le  maresclial  avoit  départi 
dans  les  places  tous  les  commissaires  et  canonniers 
pour  y  faire  leur  devoir  advenant  siège;  d'ailleurs  il 
s'estoit  aussi  privé  des  chevaux  d'artillerie  pour  les 
envoyer  rafraischir,  avec  lesquels  en  ceste  occasion  il 
eut  prins  de  l'artillerie  dans  Santia  et  à  Casai,  pour 
diligemment  marcher  à  Valence,  la  battre  et  la  pren- 
dre,  comme  asseiwement  il  eust  faict,  aux  yeux  de 
l'arme'e  impériale,  et  prins  aussi  dedans  le  chef  avec 
cinq  ou  six  autres  grands  seigneurs,  qui  n'avoient  dans 
la  ville  pour  toute  force  qu'environ  cinq  cens  hommes 
de  pied;  aprenant  par  là  que  la  nécessité  des  provi- 
sions et  des  moyens  desrobe  souvent  de  grandes  et 
advantageuses  victoires  ,  comme  eust  esté  ceste-cy, 
qui  eut  rendu  au  Iricentuple  la  libéralité  des  moyens 
tant  de  fois  demandez,  et  le  deffaut  desquels  tenoit  le 
maresclial  court  et  impuissant  aux  exécutions.  Et  à  la 
vérité  ,  j'ay  remarqué  en  plusieurs  endroicls  que  le 
maniement  des  armes  en  pays  de  nouvelle  conquesle, 
mesuré  au  pied  de  l'avarice  ou  espargne,  n'apporta 
jamais  que  desordre  et  ruine.  Les  guerres  de  Naples 
et  de  Milan,  demeslées  par  Charles  VIII,  Louis  XII 
et  François  premier,  n'en  donnent  que  trop  déplo- 
rable tesmoignage. 

Sur  la  fin  de  juin  le  maresclial  fut  adverli  que  l'en- 
nemi commençoit  à  tirer  des  garnisons  les  vieilles  bandes 
'  pour  y  loger  les  nouvelles,  sa  resolution  estant  de  nous 
assaillir  par  deux  divers  endroits,  le  premier  par  l'ad- 
victuaillement  de  Vulpian,  et  l'autre  par  le  costé  de 
Piedmont,  où  ils  dévoient  envoyer  six  mil  hommes  de 

pied  et  sept  cens  chevaux,  sous  la  conrluicte  des  sieurs 
de  La  Trinité'  et  leronime  Sac,  pour  se  venir  jecter 
dans  Carignan  ,  que  nous  avions  n'agueres  desmantelé 
à  ca'use    de  la  nouvelle  fortification  de  Carmagnolie, 
proche  d'une  lieue,  afin  de  s'y  fortifier  et  par  ce  moyen 
empescher  qu'on  ne  peust  tirer  à  la  campagne  aucunes 
des  forces  du  Piedmont  pour  leur  faire  teste  ;  à  toutes 
lesquelles  exécutions  il  estoit  impossible  s'opposer  sans 
le  secours  tant  et  tant  de  fois  demande',  et  qui  n'estoit 
encores  arrivé.  A  la  vérité,  ce  fut  un  grand  tort  et  un 
grand  reculement  aux  ai'aircs  du  Roy,  car,  s'il  fust 
venu  à  temps,  il  s'en  porivoit  ensuivre  trois  grands  et- 
fects  :  l'un  que  le  Roy  eust  de  si  bonne  heure  tiré  le 
Pape  hors  de  la  crainte  qu'il  avoit  de  l'Espagnol,  qu'elle 
n'eust  eu  que  faire  de  contracter  alliance  avec  luy  ;  que 
les  grands  préparatifs  et  menaces  du  duc  d'Alve  fussent 
demeurez  inutdes  ;  l'autre  que  Valfcnieres  et  Vulpian 
eussent  esté  emportez  auparavant  qu'ils  eussent  esté 
en  termes  de  les  pouvoir  secourir;  et  peut  estre  eust 
on  aussi  emporté  de  mesme  suitte  Cairas,  qui  n'estoit 
gueres  mieux  pourveu  que  les  autres,  et  mesme  la 
ville  d'Ast  par  intelligence,  laquelle  ne  pouvoit  estre 
exécutée  si  on  n'estoit  le  plus  f*>rt  à  la  campagne,  pour 
avoir  loisir  de  forcer  la  citadelle,  le  chasleau  et  le  tqur- 
rion,  pour  emporter  lesquels  il  falloit  au  moins  deux 
mil  coups  de  canon. 

Il  y  avoit  encores  un  autre  plus  grand  inconvénient 
à  craindre,  c'est  que  le  j)0urparlé  de  paix  ou  trefve 
ayant  lors  esté  reprins ,  les  choses  de  la  part  du  Roy  de- 
meurèrent encor  à  demi  suspendues  sur  l'accélération 
du  renfort;  et  cependant  les  ennemis,  plus  soigneux 
mesnagers  que  nous  du  temps  et  des  occasions,  s'al- 

loient  emparant  de  tout  le  plat  pays  e's  environs  des 
places  roy ailes,  afin  de  s'en  trouver  saisis  lors  de  la 
conclusion  de  la  paix  ou  trefve,  s'estant  tousjours  pra- 
ticque',  comme  il  a  cy  devant  este'  dict,  que  qui'tient 
tienne  ;  et  que  par  ainsi  les  places  n'ayans  aucun  ter- 
ritoire pour  se  nourrir,  seroient  contrainctes  s'aller 
fournir  en  Lyonnois  et  Bourgongne,  avec  despences 
intoll  érables. 

A  cecy  s'adjousta  un  autre  desordre  ,  comme  l'un 
ne  vient  jamais  sans  l'autre  :  c'est  que  la  gendarmerie, 
ennuye'e  et  travaille'e  du  long  service  qu'elle  avoit  rendu 
au  Piedmont,  commança  à  sonner  la  retraicte,  quel- 
que rigoureux  commandement  qui  courust  au  con- 
traii  e  ;  dont  s'estant  le  mareschal  attaqué  à  leurs  chefs, 
ils  respondiient  tous  d'une  voix  qu'il  n'y  avoit  autre 
moyen  pour  les  arrester  que  de  les  changer  tous  les 
six  mois,  à  sçavoir  renvoyer  en  France,  le  teime  de 
service  expiré,  ceux  qui  auroient  servi  en  Piedmont, 
et,  au  lieu  d'eux,  en  faire  revenir  d'autres  tous  frais. 
Et  de  faict,  quand  les  mesmes  hommes  d'armes  furent 
prins,  an  estez  et  ramenez  devant  le  mareschal,  ils  luy 
respondirent  fort  franchement  qu'ils  aimoient  mieux 
tout  perdre  que  de  demeurer  trois  ou  quatre  ans  con- 
sécutifs attachez ,  comme  esclaves,  au  service  du  Pied- 
mont; qu'ils  avoient  femmes,  enfans,  parens,  amis  et 
affaires,  et  que,  comme  hommes  sociables  et  non  sau- 
vages, ils  desiroient  et  de  les  voir  et  de  penser  à  leur 
advanceraent.  Par  là  il  esloit  aisé  à  recueilHr  que  le 
mareschal  n'estoit  pas  si  fort  de  gendarmerie  que  Sa 
Majesté  eslimoit,  et  que  la  perte  de  Valfenieres  et  de 
Vulpian,  qui  estoient  réduits  à  l'extrémité,  ne  procedoit 
que  de  la  faute  du  renfort  tant  et  tant  de  fois  promis  • 

c'estoit  un  extrême  regret  au  maresclial  de  se  voir,  par 
la  coulpe  d'autruy,  prive'  de  ces  importantes  conques- 
tes,  et  de  se  voir  aussi  reduict  à  ce  poinct  que  d'estre 
contrainct  de  soufTrir  luy  mesmes  et  la  bride  et  l'es- 
peron  avec  lequel  il  souloit  manier  les  amis  et  les 
ennemis. 

Peu  après  l'arrive'e  du  duc  d'Alve  à  Milan,  le  ma- 
resclial depesclia  un  trompette  vers  lûy  ,  tant  pour  se 
conjouir  de  sa  venue  comme  pour  sçavoir  si  son  in- 
tention seroit  d'observer  les  capitulations  de  la  bonne 
guerre  et  du  labourage  de  la  campagne,  cy  devant  ac- 
cordées et  pratique'es  entre  ses  prédécesseurs  et  luy. 
Ce  prince,  au  lieu  de  courtoisement  luy  en  faire  res- 
ponce  luy  mesme ,  ordonna  à  son  fils  d'escrire  au  ma- 
reschal  qu'il  avoit  lors  tant  d'a.laires  sur  les  bras  qu'il 
ne  lui  pouvoit  faire  responce.  Le  maresclial,  de  natu- 
rel assez  sensible,  receut  cela  pour  une  rodomontade 
espagnole,  pour  rembarrer  laquelle  avec  honneur  et 
avantage  il  depesclia  soudain  deux  cents  cavalliers  et 
cent  argolets,  commandez  par  les  sieurs  de  Sainct- 
Chaumont ,  de  Chavigni ,  de  Peloux  et  La  Curée,  aus- 
quels  il  commanda  d'aller  droit  à  Milan  jiar  chemins 
escartez  qui  leur  seroient  monstrez  par  les  guides  qu'il 
leur  bailloit,  et  de  rafler  et  tuer  en  allant  et  en  reve- 
nant tout  ce  qu'ils  trouveroient  entre  Milan,  Vigerie 
et  Novarre  ,  sans  rien  espargner,  si  ce  n'estoient  les 
personnes  qui  auroient  contenance  de  pouvoir  payer 
rançon;  au  mesme  instant  il  commanda  aussi  aux  sieurs 
deLaMotte  Gondrin  et  de  Bellegarde,  qui  estoient  à 
Casal,d'entreprcndre  le  mesme  et  avec  pareilles  forces 
traversants  rOmeline.  Les  uns  et  les  autres  exécutèrent 
si  prudemment  et  si  courageusement  ce  qui  leur  avoit 

esté  commande,  qu'ils  emmenèrent  cinquante  ou 
soixante  prisonniers  de  ces  mignons  espagnols  et  mi- 
lanois,  dorez  comme  calices,  sans  plus  de  deux  cents 
autres  soldats  qu'ils  tuèrent  sur  les  lieux,  ne  se  dou- 
tans  jamais  que  les  François  fussent  pour  entendre  à 
jeu  si  dangereux  au  milieu  de  leurs  places.  Soudain 
que  le  duc  d'Alve  en  eut  et  l'alarme  et  les  nouvelles,  il 
escrivit  au  maresclial  qu'il  avoit  rudement  resveille'  les 
nouveaux  venus,  et  qu'il  le  prioit  les  luy  renvoyer 
conformément  à  la  bonne  gueVre.  Luy,  pour  contre- 
esclianger  la  bravade,  commanda  à  Bonnivet  son  cou- 
sin de  luy  faire  responce  que  nul  d'eux  ne  seroit  dé- 
livré sans  rançon ,  à  cause  du  refus  qu'il  avoit  fait  de 
respondre  à  un  lieutenant  genei'al  du  Roy,  et  qu'il 
ne  luy  eust  envoyé  le  premier  le  renouvellement  de 
ces  deux  capitulations  bien  approuvées;  quoy  faict  il 
luy  envoyeroit  le  sien,  et  feroit  lors,  et  non  plustost , 
observer  ce  qu'ils  en  auroient  ainsi  déterminé,  et  que 
peut-estre  lors  feroit-il  en  sa  faveur  quelque  grâce  à 
aucuns  des  prisonniers,  comme  il  fit  depuis.  Tant  y 
a  que  l'Espagnol,  par  amour  ou  par  crainte,  avalla 
ceste  rude  pilulle,  aprenant  trop  tard  à  recognoistre 
que  le  François  a  les  aisles  autant  ou  plus  légères  et 
courageuses  que  luy,  et  qu'il  aimoit  mieux  lors  le  vol 
du  milan  que  celuy  du  tiercelet. 

Le  vingt-neufviesme  juin  ,  le  Roy,  comme  pi'ince 
très  bénin,  recognoissant  la  juste  douleur  du  mares- 
chai  sur  les  plaintes  et  relTus  cy-devant  discourus, 
luy  manda  qu'il  loiioitinfiniement  toutes  ses  actions  et 
toutes  ses  plaintes  et  instances,  comme  faictes  pour  la 
seule  considération  de  son  service,  et  qu'il  devoit  esti- 
mer que  la  continuation  des  guerres ,  qui  minent  et 


DE  DUVILLARS.     [l555]  4î)  ' 

qui  espuisent  les  moyens,  pour  puissans  qu'ils  puissent 
estre,  estoient  cause  qu'on  ne  pouvoit  si  piompte- 
ment  luy  satisfaire  comme  il  estoit  toutes-fois  fort 
raisonnable  ;  et  que  bien-tost  luy  et  tous  ses  autres 
bons  serviteurs  auroient  les  moyens  en  main  pour 
poursuivre  l'atlvancement  de  ses  affaires.  Le  mareschal 
fit  voir  ceste  lettre  à  tous  les  seigneurs  de  Tarmée , 
tous  lesquels  ,  comme  luy  ,  se  sentirent  grandement 
honnorez  de  la  faveur  que  Sa  Majesté  leur  faisoit  ;  dont 
remerciemens  très-grands  furent  rendus  au  nom  de 
tous,  asseurans  Sa  Majesté  que,  parmy  la  nécessité 
des  affaires  ,  ils  ne  faudroient  toutesfois  de  luy  rendre 
tres-fidele  service  ,  considerans  assez  qu'il  y  avoit  plus 
de  gloire  et  d'honneur  d'entreprendre  et  venir  à  bout 
des  grands  affaires  avec  forces  médiocres  qu'avec  des 
plus  grandes;  que  s'ils  n'avoient  à  se  garder  que  d'un 
seul  costé,  ils  donneroient  peul-estre  plus  d'affaires 
aux  ennemis  qu'eux  mesmes  n'en  esperoient  donner 
à  ceux  qui  ne  leur  cedoient  ny  en  courage  ny  en  va- 
leur, et  qu'en  ceste  foy  ils  auroient  tousjours  l'œil  au 
guet  pour  multiplier  avec  honneur  le  talent  que  elle 
leur  avoit  baillé  en  main  ;  qu'ils  se  retireroient  bien 
tost  en  Piedmont,  laissans  dans  Casai  Dampville  avec 
sa  cavallerie,  qui  en  rendroit  fort  bon  compte,  Santia, 
Masin,  Yvrée,  Malvoisin  et  Gaillany,  pour  tous  les- 
quels lieux  il  y  auroit  de  cinq  à  six  mil  liommes  en- 
gagez, et  six  cens  chevaux,  bien  résolus  à  faire  leur 
devoir. 

Auparavant  que  je  m'estende  plus  avant,  j'ay  jugé 
nécessaire  de  toucher  icy,  comme  j'ai  faict  en  quel- 
ques autres  endroits,  que  l'ambition  et  la  jalousie  du 
commandement  sont  besles  si  farousches,  mesmes  à 

l'endroit  de  ceux  qui  ont  le  souverain  commande- 
ment près  des  princes,  qu'elles  ne  se  peuvent  contenir 
lorsqu'on  apporte  le  moindre  ombrage  ou  soupçon 
sur  ce  commandement  ;  et  n'y  a  parent  ou  amy  de  qui 
on  le  puisse  tant  soit  peu  endurer,  tesmoin  le  nou- 
veau différend,  ou  soit  disparité,  qui  advint  en  ce 
temps  entre  M.  de  Guise  et  le  mareschal ,  à  cause  de 
certaine  lettre  qu'il  avoit  escrit  au  Roy  peu  aupara- 
vant (0,  et  qui  furent  toulesfois  adoucis  par  la  sa^e 
responce  que  le  mareschal  fit  de  sa  main  à  celle  dudit 
sieur  :  toutes  lesquelles  j'ay  voulu  représenter  icy,  à 
fin  que,  par  la  lecture  et  de  l'une  et  de  l'autre,  ceux 
qui  cy-apres  tiendront  les  premiers  rangs  au  manie- 
ment de  l'Estat,  apprennent  ou  à  patienter,  ou  à 
dissimuler,  par  intentions  sainctes  toutes  fois,  pour  ne 
tomber  en  ces  accessoires,  vrayes  allumettes  de  de- 
sordre et  de  confusion  ,  tousjours  pernicieux  à  l'Estat 
et  aux  particuliers  aussi. 

«  Monsieur  le  mareschal ,  j'ay  receu  la  lettre  que 
vous  m'avez  escripte  par  le  secrétaire  du  sieur  de 
Dampville,  et  veu  la  depesche  qu'il  a  apportée,  res- 
ponsive  sur  aucuns  poincts  dont  l'on  vous  a  escrit 
pendant  le  temps  que  j'ay  esté  auprès  du  Roy  ayant  la 
charge  des  affaires  :  en  laquelle  depesche  j'ay  noté  ce 

(i)  On  a  TU  plus  haut  que  le  duc  d'Aumale,  qui  devoit  commander 
la  cavalerie  en  Piémont,  avoit  refusé  de  se  rendre  à  l'armée,  et  que  le 
maréchal  avoit  donné  son  commandement  au  jeune  Damvillé,  fils  du 
connétable.  La  maison  de  Guise  se  crut  offensée  par  Brissac ,  et  fit  par- 
tager son  ressentiment  à  la  duchesse  de  Valentinois,  dont  le  duc  d'Au- 
male  avoit  épousé  la  fille.  Le  connétable  étant  allé  aux  conférences  de 
Marq  ,  le  duc  de  Guise,  qui  se  trouva  à  la  tête  des  affaires,  saisit 
Toccasion  pour  se  venger  du  maréchal  :  il  lui  fit  refuser  durement  tout 
ce  qu  il  demandoit. 

que  vous  dites,  que  vous  laissez  à  penser  et  juger  au 
Roy  qui  est  meilleur  mesnager  et  serviteur,  ou  celuy 
qui  conseille  de  sauver  neuf  ou  dix  mil  livres,  sans 
avoir  esgard  au  grand  dommage  qui  s'en  pourroit  en- 
suivre ,  ou  bien  celuy  qui  conseille  audit  seigneur,  et 
entend  effectuellement  à  la  conservation  de  tout  un 
Estât.  Sur  quoy,  monsieur  le  maresclial,  il  m'a  semblé 
que  je  vous  devois  escrire  ce  mot ,  pour  sçavoir  et  estre 
esclarcy  de  vous  si  en  cela  vous  avez  entendu  parler  de 
moy,  pouj'ce  que  ladepesche  à  laquelle  vous  respondez 
par  la  vostrevous  a  esté  faicte  durant  le  temps  que  j'ay 
eu  en  main  les  affaires;  et  cependant  je  vous  veux  bien 
dire  que,  selon  les  jugement  et  expérience  tels  qu'il  a 
pieu  à  Dieu  me  donner ,  je  ne  faudray  jamais  de  con- 
seiller le  Roy  à  faire  tout  ce  que  je  penseray  ,  verray  , 
et  cognoistray  estre  le  bien ,  profit  et  utilité  de  son 
service;  qui  est  cliose  que  vous  et  tous  autres  qui  ont 
le  serment  à  luy,  comme  vous  et  moy  l'avons,  devez 
faire  ;  et  ne  me  voudrois  tant  oublier  que,  devant  que 
de  bailler  conseil  en  tel  endroict,  je  n'eusse  mis  en  con- 
sidération tout  ce  qu'il  faut  considérer  pour  ne  faire 
acte  de  mauvais  serviteur,  n'ayant  vescu  jusques  icy 
que  je  n'aye  bien  apprins  que  la  conservation  d'un 
Estât,  tel  que  celuy  dont  vous  avez  la  charge,  est  de 
beaucoup  plus  grande  importance  et  recommanda- 
tion que  n'est  le  gain  et  mesnagement  de  neuf  ou  dix 
mil  livres.  Vous  sçavez  que  ce  n'a  pas  esté  pour  une 
fois  que  le  Roy  s'est  courroucé  de  ce  que  l'on  ne  faî 
soit  faire  monstre  aux  Suisses,  d'autant  que  l'argenl 
qu'il  avoit  ordonné  jiour  leur  payement  avoit esté  dis- 
tribué ailleurs,  et  n'avez  pas  oublié ,  à  mon  idvis, 
combien  de  lettres  expresses  vous  en  avez  eues  dudici 
'29.  32 

seigneur  et  de  M.  le  connestable;  par  quoy  il  ne 
faut  point  que  vous  trouviez  estrange  ce  que  de  luy- 
mesmes  il  vous  en  a  voulu  escrire  et  mander  si  roide- 
ment  et  expressément,  trouvant  mauvais  que  l'on  ne 
faisoit  ce  qu'il  disoit  ;  car  c'est  aux  maistres  de  dire  et 
commander  ce  qu'il  leur  plaist  à  leurs  ministres ,  et  ne 
s'en  treuve  guieres  qui  ne  se  courroussent  quand  ils 
ne  sont  obéis  en  ce  qu'ils  commandent.  Je  ne  veux  pas 
dire  neantmoins  que  les  raisons  que  vous  alléguez  là- 
dessus  ne  soient  bonnes,  suffisantes  et  apparentes,  et 
que,  estant  sur  les  lieux  comme  vous  estes,  vous  ne 
voyez  sans  comparaison  plus  clair  que  nous  ne  pou- 
vons faire  de  deçà  aux  affaires  et  occurrances  qui  se 
présentent  par  delà.  Mais  quand  les  maistres,  qui  ont, 
comme  un  chacun,  des  particulières  opinions,  veu- 
lent et  font  chose  tout  au  contraire  de  ce  que  leurs 
ministres  pensent,  lesdits  ministres  sont  bien  desrai- 
sonnables et  mal  considerans  de  s'en  prendre  à  ceux 
qui  sont  auprès  de  leurs  dits  maistres,  ausquels  l'on 
doit  référer  toutes  choses.  Vous  sçavez  que  je  vous  ay 
esté  ordinairement  entier  et  parfaict  amy,  comme 
vous  me  trouvères  tousjours  en  tout  ce  que  je  pour- 
ray ,  pourveu  que  vous  ne  me  donniez  les  occasions  du 
contraire;  priant  Dieu,  monsieur  le  mareschal ,  qu'il 
vous  ait  en  sa  saincte  et  digne  garde.  Escript  à  Sainct 
Germain  en  Laye  ,  le  dernier  jour  de  juin  i555.  » 

«  Monsieur,  j'ay  receu  la  lettie  qu'il  vous  a  pieu 
m'escrire  de  Sainct- Germain -en -Laye,  du  dernier 
jour  de  juin  dernier  passé,  par  laquelle  vous  me  dites 
avoir  notté  que  je  dis  par  une  du  vingtiesme,  que  j'ay 
envoyée  au  Roy  parle  secrétaire  de  M.  de  Dampville, 

responsive  à  aucuns  poincts  dont  on  m'avoitescrit  pen- 
dant qu'estiez  encores  près  dudictsieur  ayant  la  charge 
des  affaires,  qui  est  que  je  laisse  à  penser  et  à  jugera 
Sa  Majesté  qui  est  meilleur  mesnager,  ou   celuy  qui 
conseille    de  sauver  neuf  ou   dix    mil   livres    sur  les 
monstres,  sans  avoir  esgard  au  grand  dommage  qui 
en  pourroit  ensuivre,  ou  bien  celny  qui  conseille  au- 
dict  sieur  ce  qui  est   effectuellement  entendant  à  la 
seule  conservation  de  tout  un  Estât,  et  que  là  dessus 
vous  voudriez  sçavoir  et  estre  esclaircy  de  moy  si   en 
cela  i'ay  entendu  parler  de  vous.  Je  vous  diray  donc, 
monseigneur,  que  je  n'ay  jamais  eu   si  mauvaise  opi- 
nion de  vous,  et  ne  vous  ay  cogneu  si  peu  praîic  des 
choses  de  la  guerre,  ne  si  j)eu  afïectionné serviteur  du 
Roy,  que  vous  luy  eussiez  voulu  donner  un  tel  con- 
seil, et  encores  moins    luy  faire  trouver  mauvais  ce 
qu'escrit  un  qui  vous  a  tousjours  esté  tant  afïectionné 
serviteur,  et  mesmement  d'une  chose  qui  ne  se  pouvoit 
faire  sans  mettre  en  ruine  évidente  les  affaires  de  Sa 
IMîijesté  en  ce  pays.  Je  sçay  bien,  monseigneur,  ([ue 
le  Roy   et   ?vl.  le  connestable  m'ont  escrit  plus  d'une 
fois  de  cest  affaire,  et  que  c'est  au  maistre  à  comman- 
der, et  aux  serviteurs  a  obeyr;  mais  j'estime  Sa  Ma- 
jesté si  sage  et  si  raisonnable,  qu'encores  (]u'elle  n'ait 
esté  oheye  en  plusieurs  auties  choses  qu'elle  a  com- 
mandées expressément,  et  neantmoins   quand  on  luy 
a  remonstré  les  raisons  pour  lesquelles  il  ne  i'estoit,  il 
s'est  contenté,  comme  la  raison  le  veut,  et  comme  j'es- 
père qu'il  fera  ^meures  (leceste-<.y.  pour  les  raisons  (jue 
je  luy  ay  mandées  '.  et  voyant  que  be.iucoupde  sortes 
de  gc:is  sonl  escoutées  quelquefois,  qui  ne  valent  guie- 
res  sinon  à  mal  faire,  comme  par  exemple  a  esté,  ces 

jours  passez,  cest  honneste  homme  du  Bourg,  au  rap- 
port duquel  me  fut  faicte  une  autre  despesche  apvo- 
chante  du  stile  de  celle  dont  est  maintenant  question, 
il  ne  faut  pas,  monseigneur,  que  vous  trouviez  es- 
trange  si  je  responds  librement  quand  Ton  me  picque; 
car  les  moindres  créatures  qui  soient  en  ce  monde  le 
font  bien.  Parquoy  je  vous  supplie  tres-!iumblement 
pour  cecy  ne  diminuer  de  l'amitié  qu'il  vous  a  tous- 
jours  pieu  me  porter  ;  car  je  ne  l'ay,  ny  le  veux  avoir 
dict  pour  vous  ,  pour  les  raisons  que  dessus  (0.  » 

Et  pour  autant,  revenu  à  ce  dont  j'estois  party, 
que  le  duc  d'Alve  estoit  sur  le  poinct  de  se  jetter  en 
campagne ,  le  mareschal  eut  crainte  que  le  Roy  ne  se 
rendist  plus  refroidy  à  l'advancement  du  secours  ,  par 
une  opinion  qu'ayant  secouru  Yulpian  il  prendroit  la 
routte  de  Naples  ,  à  cause  que  l'armée  turquesque 
s'approchoit  de  ce  costé  là,  laissant  seulement  au 
Piedmont  quelques  médiocres  forces,  soubs  la  charge 
du  Figuerol  et  de  Jean  Baptiste  Gastalde,  et  le  mar- 
quis de  Marignan  au  Siennois,  pour  achever  de  le  con- 
quérir tout ,  comme  ils  avoient  n'aguieres  faict  Port- 
Hercule.  Il  fit  entendre  au  Roy  que  leur  resolution 
estoit,  tout  aussi-tost  qu'ils  auroient  achevé  cest  advic- 
tuaillement,  de  s'en  retourner  par  la  plaine  du  Pied- 
mont,  gaster  et  ruiner  la  moisson  présente,  et  brusler 
tous  les  villages  proches  des  places  françoises,  et  s'en 
retourner  par  le  Montferrat  et  Astizane,  pour  y  faire 
le   semblable,   à  la    ruine    de   Quiers,    Villeneufve, 

(•)  Celte  réponse  de  Brissac  produisit  l'effet  qu'il  en  attendoit.  Elle 
amena  une  réconcilia  lion  au  moins  apparente  entre  lui  et  les  Guise. 
Quelques  mois  après ,  le  duc  d'Aumale  vint  servir  sous  ses  ordres  j  la 
manière  franche  et  loyale  dont  ils  se  conduisirent  l'un  envers  l'autre 
îeui-  fit  le  plus  grand  honneur. 


DE  DUVILLARS.     [l555]  5o  I 

Sainct-Damian ,  Albe,  Ceve   et  Courtemille  ,  cepen- 
dant que  La  Trinile'  et  Jeronime  Sac  s'efibrcei  oient 
d'en  faire  autant  vers  CarmagnoUes,  Saviglan,  Bus- 
qué, Beines,  Cental  et  le  Montdevis  :  qui  seroit  un 
inconvénient  duquel  seul  dependoit,    non  la    perte 
d'une  ou  deux  places,  mais  de  tout  ce  que  Sa  INlajestë 
avoit  conquis  par  l'espace  de  quarante  ans  en  Italie, 
pour  les  raisons  cy  devant  discouruës  en  ces  Mémoires; 
et  que  pour  y  remédier  il  ne  se  falloit  pas  amuser  sur 
Tenvoy  du  renfort,  ains  le  faire  marcher  en  toute  ex- 
trême diligence  ;  asseurant  Sa  Majesté  que  s'il  estoit  si 
fort  que,  les  places  pourveuës,  il  peust  entreprendre  un 
combat  gênerai,  luy  et  tous  les  chefs  de  l'arme'e  es- 
loient  unanimement  résolus  de  le  donner  avec  tant  de 
courage,  souhs  la  bonne  fortune  de  Sa  Majesté,  que 
les  Impériaux  ne  rapporteroient  de  leur  audace  que 
la  mesme  ruine  et  des-honneur  qu'ils  receurent  à  la 
bataille  de   Cerizolles,  par  ime  armée  inférieure  en 
nombre,  mais  supérieure  en  courage  ;  et  eux  cest  hon- 
neur et  ce  contentement  que  de  vaincre  ceux  qui  les 
bravoient  trop  audacieusement,  ou  mourir  glorieuse- 
ment ,   cas  que  la  fortune  leur  fust  contraire,   esli- 
mans  plus  ceste  gloiie  que  toutes  les  autres  choses  du 
monde. 

Que  si  le  renfort  ne  peut  apporter  ces  advanlages, 
on  ne  lairra  de  le  faire  fructifier  à  la  honte  et  ruine  de 
l'ennemy,  et  à  la  seurlé  et  advancemcnt  des  affaires  de 
Sa  Majesté  ;  mais  que  si  bicn-tosl  l'argent  n'arrive  aussi 
j)Our  secourir  et  l'armée  et  les  garnisons  reduictes  à 
une  extrême  pauvreté  et  misère,  il  n'est  pas  seulement 
à  craindre,  mais  à  croire  qu'il  en  adviendra  tant  et 
tant  de  mallieuis  (jue  le  repcnlii  en  sera  tardif,  inu- 

tile  et  misérable  tout  ensemble;  et  dont  des-mainte- 
nant,  comme  pour  lors,  le  mareschal  et  tous  les  au- 
ties  seigneuis  de  l'année  protestoient  à  leur  commune 
descliarge. 

Le  vingtiesme  juillet,  ayant  nouvelles  que  Tennemy 
commençoit  à  sortir  en  campagne ,  il  depescha  Bonni- 
vet  pour  s'alier  jecter  dans  Santia  avec  liuict  compa- 
gnies françoises  et  deux  de  lansquenets  de  renfort , 
le  tout  scorté  (')  par  M.  de  Gonnort,  frère  du  mares- 
chal, avec  une  grosse  trouppe  de  cavallerie;  laissa 
aussi  dans  Casai  six  compagnies  françoises  et  une  des 
Suisses,  et  de  là,  prenant  son  chemin  par  Pondesture 
et  Verruëj  se  vint  rendre  tout  le  long  du  Pau  à  Chi- 
vas,  avec  cinq  cens  chevaux,  la  plus-part  des  Suisses 
et  lansquenets,  et  ce  qui  luy  estoit  demeure  de  reste 
des  François,  dont  il  en  jetta  encores  quatre  cens  dans 
Verrue;  le  tout  en  attendant  qu'on  peust  recognoistre 
le  train  que  l'ennemy  prendroit. 

Les  choses  ainsi  ordonne'es,  le  mareschal  alla  luy 
mesme  voir  et  recognoistre  tous  les  passages  de  la 
Doire,  qu'il  falloit  passer  pour  tirer  à  Vulpian,  pour 
selon  cela  adviser  quel  dommage  il  pourroit  apporter 
à  l'ennemy.  Il  trouva  que  la  rivière  avoit  trois  com- 
modes passages,  le  premier  à  Riveroute ,  et  les  deux 
autres  en  un  endroict  oîi  la  rivière  faict  une  demie 
lune,  propre  à  flancqjier  un  pont,  et  tous  les  rivages 
si  hauts  du  coste'  de  l'ennemy,  qu'il  pouvoit  battre  à 
cavallier  tout  ce  qui  se  pourroit  opposer  à  luy  au  pas- 
sage de  l'eau.  Neantmoins  le  marescjial  estoit  résolu, 
s'il  ne  se  fust  trouvé  inférieur  que  de  quati  emil  hommes 
seulement  au  lieu  de  douze  mil,  de  le  combattre  à  ce 
k')  Escorté. 

passage  à  forces  desployëes,  et  avec  intention  d'atta- 
cher la  peau  du  renard  à  celle  du  lyon  pour  les  eiii- 
pescher  du  tout. 

Et  pour-autant  qu'il  craignoit  que  l'ennemy  ne  fist 
expressément  contenance  de  vouloir  tirer  à  Vulpian 
pour  nous  amuser  à  ne  renforcer  Santia,  Yvre'e  et  Ca- 
sai,  et  que  tout  soudain  il  n'y  tournasl  teste,  il  or- 
donna audit  sieur  de  Gonnort,  son  fiere,  de  s'aller 
jecler  dedans,  pendant  qu'il  le  pouvoit  faire  sans  lia- 
zard,  avec  quatre  compagnies  françoises,  outre  les  six 
autres,  une  de  Suisses  et  une  autre  d'Italiens;  avec 
commenderaent ,  si  l'ennemy  prenoit  autre  roulte , 
d'en  sortir  avec  ces  forces,  et  les  jecter  çà  et  là  selon 
la  nécessite'  qu'il  remarqueroit,  sans  jamais  se  bazar- 
der à  aucun  combat,  pour  advantage  qu'il  veist. 

Le  vingt-uniesme  juillet,  le  P\oy  manda  au  mares- 
cbal  qu'il  faisoit  bastcr  un  renfort  de  cinq  mil  Suisses 
et  de  deux  mille  François ,  et  quelque  argent  pour 
contenter  les  uns  et  les  autres.  ^Nlais,  se  doutant  bien 
qu'il  y  auroit  de  la  longueur,  et  que  cependant  la  né- 
cessité des  affaires  l'accableroit,  il  print  occasion,  par 
l'advis  de  tous  les  seigneurs  du  conseil,  de  taxer  l'é- 
glise, la  noblesse  et  le  roturier,  à  l'entretenement  de 
cinq  mille  payes  par  mois  pour  le  soulagement  de 
l'armée,  y  comprenant  luy-mesme  et  tous  les  sei- 
gneurs aussi  ,  la  cour  de  parlement  ,  chambre  des 
comptes,  et  tous  autres  officiers.  En  laquelle  taxe  lé- 
galité fut  si  sainctement  gardée,  et  avec  telle  modéra- 
tion et  médiocrité,  qu'elle  fut  concordamment  accor- 
dée pour  deux  mois.  Parmy  la  noblesse,  le  sieur  de 
Vineufs,  qui  faisoit  la  despence  d'une  levée  de  deux 
enseignes,  s'ollril  de  pi  ester  au  parsus  mille  escus,  au 

lien  (le  deux  cens  escus  seuls  qu'on  luy  demandoit. 

Le  mareschal,  pour  donner  plus  de  courage  et  meil- 
leur exemple  à  chacun,  consigna  es  mains  des  tréso- 
riers les  dix  mille  escus  qu'il  avoit  de  reste  de  la  rançon 
du  conte  de  Chalant,  pour  fournir  à  l'appointement 
de  mille  hommes,  tant  qu'ils  pourroient  durer.  Tant  y 
a  que  chacun  se  contenta  de  fournir  à  ceste  contribu- 
tion, sous  la  promesse  d'un  futur  remboursement  par 
Sa  Majesté'.  Ce  fut  un  notable  service,  et  d'autant  plus 
grand,  que  les  frontières  qui  ont  la  guerre  sur  les  bras, 
ne  sont  jamais  cotisées. 

En  ce  mesme  temps  le  capitaine  Pierre  May,  du 
canton  valesien,  escrivit  au  mareschal  qu'il  avoit  jadis 
offert  au  Roy  de  luy  faire  tomber  e's  mains  Donon- 
dozzela,  place  du  duché'  de  Milan  fort  importante,  et 
que  Sa  Majesté'  l'avoit  prie'  d'entretenir  la  pratique 
en  attendant  que  l'occasion  s'offrit  pour  l'exécuter  ;  il 
luy  sembloit  qu'estant  aujourd'huy  l'ennemy  en  cam- 
pagne, ce  scroit  chose  fort  propre  pour  destourner  ses 
efforts  du  Piedmont  et  les  faire  tous  tourner  de  ce 
costé-là.  Il  tn  donna  advis  à  Sa  Majesté,  laquelle  n'en 
fit  compte,  en  un  temps  toutesfois  qui  pouvoit  appor- 
ter beaucoup  d'advantages. 

Le  vingt-quatriesme  dudict  mois,  le  mareschal  eut 
nouvelles,  par  Gonnort,  Dampville  et  La  Motte  Gon- 
drin,  que  les  ennemis  s'estoient  approchez  à  Frasinet 
de  Pau  (0,  à  une  lieuë  de  Casai,  où  ils  avoient  dressé 
un  pont,  sur  lequel  l'armée  commençoit  à  passer,  avec 
douze  canons  et  six  pièces  de  campagne ,  sans  que 

(')  Le  duc  d'Albc  s'ctoil  emparé  du  château  de  Frassiiis.  Ce  fut  le 
seul  succès  qu'il  obtint  j  on  en  trouvera  le  détail  duus  les  Mémoires 
de  Rabutin. 

toutesfois  le  maresclial  veit  arriver  aucun  secours  de 
France.  Cependant  trottant  et  courant  tousjours  çà  et 
là  où  la  nécessité  le  tiroit,  l'armée  n'estant  payée  et 
tousjours  harassée,  elle  se  repaissoit  de  toutes  sortes  de 
fruicts,  qui  sont  fort  fréquents  en  Piedmont  :  de  ma- 
nière que  ne  Ijeuvans  vin,  et  tous  les  jours  travaillans 
parles  grandes  chaleurs,  il  advint,  comme  un  mal  est 
tousjours  la  suitte  de  l'autre,  qu'en  moins  de  huict 
jours  il  se  trouva  plus  de  deux  mille  malades  de  toutes 
les  nations,  et  sur  tous  des  lansquenets  non  accoustu- 
mez  aux  fruicts.  Il  en  donna  soudain  advis  à  Sa  Ma- 
jesté, pour  d'autant  plus  accélérer  le  secours  promis  ; 
luy  ramentevant  qu'il  n'y  avoit  si  fort  ny  si  puissant 
qui  peust  combattre  contre  la  faim,  nécessité  insupe- 
rable  (0  ;  et  que  ce  mesme  inconvénient  et  ceste  raesme 
nécessité  furent  celles,  et  non  les  armes,  qui  chassè- 
rent et  qui  estèrent  la  victoire  à  l'Empereur  en  la 
Provence,  lors  que  Sa  Majesté  commença  à  comman- 
der à  ses  propres  armées,  ores  que  l'argent  ne  man- 
quas! lors  ny  d'un  ny  d'autre  costc,  comme  il  faisoit 
du  tout  en  Piedmont  :  pour  conclusion,  que  là  où  il  y 
avoit  deflaut  de  forces,  d'argent,  d'obéissance,  de  pou- 
dre, boulets  et  de  charrov,  mais  sur  tout  de  santé,  il 
n'en  failloit  rien  espérer  de  bon  ny  de  prospère;  et 
qu'après  que  luy  et  tous  les  autres  bons  serviteurs  de 
Sa  Majesté  se  seroient  courageusement  sacrifiez  à  toute 
sorte  de  fortune,  comme  ils  estoient  résolus  de  faire 
tous  ,  que  cela  augmcnteroit  j)lustost  (ju'il  ne  gueriroit 
les  playes  :  que  de  sa  part  il  pensoit  avoir  satisfait  à 
Dieu  et  à  son  maistrc,  et  à  soy- mesme  aussi,  ayant 
vendu  et  engagé  du  sien  jusqu'à  six-vingts  mille  livres 
(')  In.snrmonUil)ic. 

pour  soulager  l'armée,  ce  que  peut  eslre  n'avolt  jamais 
faict  autre  serviteur  que  Sa  Majesté'  eust  eu  deçà  ny 
delà  les  Monts;  et  qu'en  fin  luy,  tous  les  seigneurs  et 
tous  les  autres  gens  de  guerre  aimeroient  tousjours 
mieux  généreusement  mourir  en  vengeant  leur  mort, 
que  de  la  recevoir  parmy  les  cruelles  misères  de  la 
faim  et  parmy  une  infâme  et  servile  condition,  et  sous 
puissance  de  l'ennemy. 

Et  pour-autant  que  ceux  de  la  Val  d'Aouste,  en  ce 
nouveau  remeuëment  d'armes ,  avoient  amassé  contre 
l'ordre  de  la  neutralité ,  quatre  mil  hommes  de  guerre 
en  leur  vallée,  il  manda  à  Sa  Majesté  que  cela  l'avoit 
contrainct  de  renforcer  encores  de  nouveau  la  ville 
d'Yvrée  et  Gaillany,  la  suppliant  d'ordonner,  tant  en 
Savoye,  Dauphiné,  Lyonnois  que  Bourgongne,  que 
tous  ces  Vaudoustois  malins  et  ingrats  fussent  courus 
de  tous  costez  à  force,  pour  apprendre  à  gens  de  sifoi- 
ble  estoffe  quelle  différence  il  y  a  du  repos  à  une 
guerre  attirée  sur  soy  de  gayeté  de  cœur,  comme  ils 
voulûient  faire  contie  la  promesse  cy  devant  faicte. 

Que  par  l'abbé  Rossel,  serviteur  du  cardinal  de  Fer- 
rare,  lequel  par  passe-port  estoit  passé  à  Milan,  il 
avoit  aprins,  comme  aussi  pourroit  faire  Sa  Majesté, 
vers  laquelle  il  alloit,  que  les  Impériaux  jecteroient 
en  campagne  de  vingt-cinq  à  trente  mil  hommes,  qua- 
rante canons,  pour  conduire  lesquels  avec  leur  équi- 
page ils  avoient  assemblé  quatre  mil  paires  de  Ijœufs; 
que  pour  continuer  ceste  despence  par  long  temps, 
ils  avoient  mis  sur  la  noblesse  une  imposition  de  la 
moitié  de  leurs  revenus  durant  un  an  seulement,  le 
peuple  cin(j  sols  pour  chacun  arpent  de  terre ,  huit 
sols  pour  septier  de  vin,  et  un    teston  par  chacune 

forme  de  formage  ;  et  augmente'  les  gabelles  du  sel,  des 
draps  de  soye,  armes  et  merceries  :  que  si  à  ce  coup 
il  ne  plaisoil  à  Sa  Majesté'  de  mieux  pourvoir  à  ses  af- 
faires, il  estoit  résolu  de  ne  l'en  plus  importuner,  et 
d'en  debatre  la  seuretë  jusqu'au  dernier  souspir,  qui 
estoit  tout  le  mieux  que  luy  et  les  autres  pouvoient 
faire  en  cest  al>andonnement  des  affaires,  qui  ne  luy 
touclioient  que  par  obligation  qu'il  avoit  à  la  gran- 
deur et  prospérité'  de  Sa  Majesté',  et([ue  son  cœur,  qui 
avoit  tousjours  esté  vaincueur  des  adversitez,  et  qui 
avoit  ordinairement  esté  maistre  de  soy,  estoit  aujour- 
d'huy  serf  de  mille  et  mille  maux  qui  le  travailloient 
pour  la  seule  considération  du  service  d'elle,  qui  estoit 
mesprisé  par  ceux  ausquels  plus  il  touclioit. 

Environ  le  troisiesme  aousf,  le  mareschal  eut  nou- 
velles que  le  sieur  de  La  Ti  inité  estoit  sorty  de  Val- 
fenieres  ,  avec  environ  quatre  cens  chevaux  et  de  six 
à  sept  cens  hommes  de  pied,  en  intention  d'aller  forcer 
les  chasteaux  de  La  Tour  (0  et  de  Pralorme  (2),  oii 
nous  tenions  garnison  :  il  dépescha  soudain  les  sieurs 
de  Terride,  Francisque  Bernardin,  de  Pavan,  Gon- 
drin,  Maugiron,  de  Bellegarde,  de  Classe  et  Montaré, 
avec  les  compagnies  du  feu  roy  de  Navarre,  la  sienne 
et  celles  des  sieurs  de  Termes,  conte  de  Clermont  et 
La  Guische  ,  avec  cinq  ou  six  cens  haifjuebuziers 
commandez  par  le  sieur  de  Vieuxpont,  avec  lesquels 
tous  ces  seigneurs  marchèrent  droict  au  cliastcau  de 
La  Tour,  duquel  l'ennemy  se  leliroit  d  sja,  faisant 
marcher  la  fanterie  un  peu  loin  de  la  cavallerie.  Les 
nostres  les  ayans  recogneus,  chargèrent  très  rudement 
ceste  cavallerie  qui  faisoit  contenance  fort  asscuréc; 

>'/  Saluzzolurn.  —  Praruluno. 

mais  se  voyant  serrée  de  près,  elle  se  mit  en  roule 
abandonnant  la  fanteiie  à  nostre  discrétion ,  qui  fut 
toute  mise  en  pièces,  et  bien  cent  chevaux,  que  tuez, 
que  prins,  avec  environ  quatre  cens  hommes  de  pied 
qui  furent  renvoyez  par  la  promesse  qu'ils  firent  de  ne 
porter  de  deux  ans  les  armes  contre  la  France.  11  se 
trouva  parmy  les  morts  une  douzaine  de  capitaines  : 
il  ne  s'en  fust  pas  sauvé  un  seul,  si  l'harquebuzerie 
qu'ils  avoient  laissée  à  la  garde  d'un  pont  qui  servoit 
pour  leur  retraicte  ne  les  eust  soustenus.    Tous  ces 
seigneurs  y  firent  tel  devoir,  que  le  Roy  les  en  loiia 
fort;  mais  la  plus  grande  importance  de  tout  ce  faict 
consiste  à  recognoistre  que  si  en  une  si  avantageuse 
faction  le  mareschal  eust  esté  le  plus  fort  en  cam- 
pagne ,  il  eust  emporté  Valfenieres  destitué  de  ses 
forces. 

Le  Roy,  qui  estoit  en  crainte  de  ce  qui  pouvoit  suc- 
céder au  Piedniont  par  la  venue  du  duc  d'Alve  avec 
une  si  puissante  armée,  dépescha,  le  deuxiesme  aoust, 
le  chevalier  de  Sevré  vers  le  mareschal,  pour  recog- 
noistre bien  au  vray  les  forces  des  Impériaux  et  ce 
que  le  maresclial  pourroit  fournir  pour  s'y  opposer,  et 
essayer  en  particulier  si,  en  donnant  à  lafanterie  paye- 
ment de  deux  mois  tout  à  la  fois,  de  quatre  qui  leur 
estoient  deus,  ils  en  voudroient  quicter  un.  Par  la  lé- 
gation dudict  chevalier  de  Sevré,  il  estoit  aisé  à  re- 
cueillir que  Sa  Majesté  n'adjoustoit  pas  grande  foy  aux 
continuels  advertissemens  qui  luy  avoient  esté  précé- 
demment donnez,  tant  par  le  mareschal  que  par  les 
ambassadeurs  et  autres  ministres  qu'elle  a  voit  en  Alle- 
magne et  IlaHe;  et  que  d'ailleurs  c'esloit  mal  entendre 
les  afi'aires,  que  de  demander  cession  de  debtes  à  ceux 

qui  avoient  l'ennemy  sur  les  bras ,  et  qui  estoient  re- 
duicts  à  telle  misère  par  les  travaux  passez ,  et  par  la 
nécessité  des  payemens,  que  bien  souvent  ils  estoient 
compagnons  des  bestes  en  la  mangeaille  et  en  la  bois- 
son, comme  verifioient  quatre  ou  cinq  mil  soldats  de- 
venus malades  tout  à  coup  en  l'armée.  Ce  qu'ayant  le 
mesme  chevalier  de  Sevré  recogneu  au  doigt  et  à  l'œil , 
il  n'eut  rien  de  plus  pressé,  pour  la  compassion  de  la 
misère ,  et  par  la  crainte  du  hazard  oïl  il  voyoit  les  af- 
faires ,  que  de  s'en  retourner  tout  à  la  haste  vers  le  Roy, 
auquel  il  porta  nouvelles  que,  dés  le  douziesme  du 
mois,   les  ennemis,  au    nombre  de  vingt  -  cinq  mil 
hommes  de  pied  et  quatre  mil  chevaux,  s'estoient  ve- 
nus présenter  sur  la  rivière  de  la  Doire  Balte,  menans 
après  eux  quarante  canons,  plusieurs  petites  pièces  de 
campagne,  quatre   mil  pionniers,  avec  une  infinité 
d'autres  munitions  et  équipages  de  guerre,  sans  en  ce 
compiendre  les  sept  mil  hommes  et  douze  cens  che- 
vaux envoyez  ausdicts  sieurs  de  La  Trinité  et  Sac,  pour 
ravager  tout  en  un  temps  le  Piedmont ,  et  divertir 
l'opposition  de  l'advictuaillement  de  Vulpian. 

Le  mareschal,  voyant  l'armée  affligée  de  maladies  et 
de  pauvreté,  ne  sceut  faire  autre  eflbrt  que  de  jecter 
dansYvrée,  Masin  ,  Gaillany,  Santia  ,  Casai  et  Verrue, 
tout  ce  qu'il  avoit  peu  tirer  de  sain  et  de  valeureux ,  et 
de  départir  le  demeurant  par  les  garnisons  pour  se  re- 
mettre et  rafraischir  en  attendant  le  secours  et  d'argent 
et  de  gens  de  guerre  que  le  Hoy  devoit  envoyer  il  y 
avoit  cinq  mois;  quoy  succédant,  il  se  pourroit  lors 
approcher  si  près  de  l'ennemy,  qu'il  le  comliattroit 
ou  le  feroit  reculler  avec  sa  honte  ;  et,  pour  tousjours 
joiier  au  plus  scur ,  il  avoit,  en  se  retirant  à  Thurin, 


5lO  [l555]    MÉMOIKES 

donné  si  bonne  provision  à  Verrolleins  et  Cliivas ,  qui 
estoient  sur  l'advenue  des  ennemis,  qu'il  n'en  pour- 
roit.  advenir  inconvénient;  de  mesme  suitte  il  avoit 
pourveu  aussi  à  la  seureté  d'Albe,  du  Montdevis,  de 
Beines,  Busqué,  Saviglan,  Carmagnolles,  Ravel,  Quiers, 
Montcallier,  Villeneufve  et  Pignerol,  dans  lesquelles 
il  avoit  aussi  départy  toute  la  gendarmerie  et  cavalle- 
rie ,  commandant  aux  uns  et  aux  autres  de  ne  se  tant 
amuser  aux  commoditez  des  villes  qu'ils  ne  se  trou- 
vassent tons  les  jours  prests  à  marcher  au  moindie  com- 
mandement qu'il  leur  feroit. 

Qu'il  avoit  pareillement  donné  ordre  que  toutes  les 
autres  places  qui  estoient  plus  reculées,  et  qui  ne  crai- 
gnoient  les  inopin^'es  incursions  de  l'ennemy,  fussent 
médiocrement  pourveuës  d'hommes,  tant  en  gendar- 
merie que  fanterie,  qui  luy  pourroient  faire  besoin  sur 
la  frontière.  lien  tira  aussi  bonne  partie  des  garnisons 
dont  elles  se  j)ouvoient  aisément  passer,  pour  en  se- 
courir les  autres. 

Que  les  ennemis,  ayant  recogneu  que  le  passage  de 
la  Doire  ne  leur  seroit  debatu,  avoient  renvoyé  dans 
Crescentin  toute  leur  aitillerie  et  munitions,  et  jeclé  les 
basteaux  pour  dresser  leur  pont  sur  la  rivière  pour 
l'avictuaillement  de  Vulpian ,  lequel  achevé  ils  se 
vantoient  d'aller  assaillir  Tliurin,  avec  la  faveur  d'en- 
cores  autres  douze  mil  hommes  qu'ils  attendoient  de 
renfort,  tant  d'A-llemagne,  d'Espagne,  que  d'Ilalie; 
avec  toutes  lesquelles  forces  ils  fnsoient  leur  compte 
d'hyverner  dans  le  centre  du  Piedmont ,  et  avec  tant 
et  tant  de  ravage ,  que  les  François  seroient  contraincts 
d'aller  quérir  du  pain  à  Lyon,  la  picque  au  poing. 

Fut  aussi  rcmonstré  à  Sa  Majesté  que  si  dés  le  com- 

raencement  elle  eust  voulu  despendre,  comme  le  ma- 
rescîial  l'en  avoit  supplie'e,  trois  cens  mil  livres  en  un 
soudain  renfort  de  sept  ou  huict  mil  hommes,  il  se 
fust  lors  faict  fort  de   recogner   les  ennemis  jiisques 
dans  les  portes  de  Milan;  là  où  aujourd'liuy ,  pour 
combattre  les  forces  qu'on  leur  avoit  donne'  loisir  d'as- 
sembler, il  falloit  faire  estât  de  quinze  on  dix-huict 
mil  hommes  de  renfort  et  de  douze  cens  mil  livres  de 
despence, lesquelles,  mesnagées  en  saison  convenable, 
seroient  suffisantes  à  conquérir  presque  toute  la  duché 
de  ^Nlilan  et  bonne  part  de  la  Lombardie  ;  et  qu'au- 
jourdhuy  toutes  choses  se  doivent  nécessairement  ré- 
soudre à  ce  seul  poinct,  ou  de  laisseï-  honteusement 
et  indignement  perdre  l'Estat,   ou  de  le  sauver  par 
ceste  mesme  force  qui  avoit  en  temps  plus  calamitenx 
rembarré  tout  à  coup  l'Empereur,  l'Anglois,  les  Suis- 
ses ,  le  Pape  et  les  Vénitiens;  et  que  si  tout  devoit 
aller  bien  par  le  seul  hazard  de  sa  vie,  il  ne  l'espar- 
gneroit  non  plus  que  fit  Horace  contre  les  Sabins; 
qu'aux  choses  dangereuses  il  n'y  avoit  rien  de  plus  per- 
nicieux que  la   longueur  d'^s  délibérations  ,  en  tant 
qu'elles  renversoient  toiisjours  la  prudence  des  conseils 
et  le  courage  au  bien-faire. 

En  fin,  que  les  provisions  et  munitions  de  la  guerre 
ne  doivent  estre  mesurées  selon  le  conseil  de  ceux  qui 
la  font  sur  le  papier,  «jui  sont  à  leur  aise  et  qui  mesu- 
rent les  commoditez  d'autruy  selon  celles  qu'ils  possè- 
dent en  repos,  sans  se  soucier  du  reculement  ou  ad- 
vancement  de  l'Estat,  et  qu'il  n'estoit  plus  temps  de 
demeurer  attaché  à  dos  promesses  aussi  nuageuses  que 
l'espérance,  (|ui  se  esvanouit  en  un  moment. 

Leseptiesme  aoust,  le  Roy,  pensant  donner  un  grand 

reconfort  au  mareschal ,  luy  manda  qu'il  avoit  faict 
donner  assignation  de  quatre  cens  mille  escus  qui  se- 
roient  rendus  en  Piedmont  dans  le  dix-huictiesrae 
aoust,  et  qu'il  y  auroit  dequoy  contenter  les  François, 
les  Suisses  et  les  Italiens.  Les  paroles  et  les  promesses 
estoient  belles,  mais  l'effect  en  estoit  bien  reculé, 
d'autant  que  le  mesmc  trésorier  de  l'extraordinaire 
manda  au  mareschal  que  sur  la  fin  d'aoust  seulement 
il  pourroit  recouvrer  environ  trois  cens  mil  livres, 
sur  lesquelles  il  retiendroit  les  quarante  cinq  mille 
qui  luy  estoient  deuès  ;  de  manière  qu'estant  deu  aux 
seuls  Suisses  environ  deux  cens  mil  livres,  il  n'en  pour- 
roit rester  que  soixante  ,  qui  ne  pourroient  suffire  à 
donner  des  souliers  et  de  la  poudre  au  reste  de  l'ar- 
rne'e  qu'il  vouloit  tirer  en  campagne,  sur  la  nouvelle 
qu'il  eut  que  le  duc  d'Alve  avoit  mis  le  siège  à  Santia 
le  septiesme  d'aoust  i555.  Santia  estoit  desfendu  par 
Bonnivet,  colonnel-general  des  François,  et  par  Ludo- 
vic de  Birague,  aussi  colonnel-general  des  Italiens,  avec 
deux  mil  cinq  cens  François,  six  cens  Allemans,  cinq 
cens  Italiens,  et  cent  chevaux  albanois  soubs  la  charge 
de  Theode  Bedaigne;  tous  lesquels,  par  les  victorieuses 
sorties  et  combats  qu'ils  rendirent,  firent  assez  recog- 
noistre  qu'on  ne  prenoit  point  tels  chats  sans  moufles, 
et  qu'ils  ne  craignoient  gueresles  rodomontades  du  ca- 
pitaine Cocodrillo,  espagnol,  viatador de grillos.  Et  de 
faict,  encores  que  le  fossé  n'eust  en  beaucoup  d'endroicts 
que  cinq  et  six  pieds  de  profondeur,  si  est-ce  que  l'en- 
nemy  ne  le  sceut  jamais  recognoistre ,  quelque  effort 
qu'il  eust  sceu  faire  et  de  jour  et  de  nuict,  y  ayant 
tousjours  dedans  trois  capitaines  choisis,  avec  trois 
cens  des  meilleurs  soldats,  qui  s'estoient,  à  la  faveur 

des  courtines  et  des  boulevails,  barricadez  en  divers 
endroits  du  fosse'  pour  le  conseiver,  recognoissans  de 
longue-main  que  de  la  perte  du  fossé  s'en  suivoit  pres- 
que ordinairement  celle  de  la  place.  Le  duc  d'Alve, 
voulant  avancer  les  trancbe'es  pour  planter  rartillé- 
rie  ,  fut  par  quatre  ou  cinq  jours  si  furieusement  com- 
battu parles  continuelles  sorties  qui  se  faisoient  jour- 
nellement par  les  assiégez,  que  il  ne  sceut  avancer 
autre  chose  que  la  mort  ou  blessure  de  deux  cens  des 
siens. 

Il  y  avoit  sur  le  chemin  de  Verceil ,  à  deux  cens 
pas  de  Santia  ,  un  moulin  dont  les  ennemis  s'estoient 
saisis,  et  avec  lequel  ils  interrompoient  quelques  dou- 
ceurs et  rafraichissemens  qui  entroient  lousjours  dans 
la  ville;  Bonnivet  print  résolution  de  faire  tout  en  un 
coup  deux  divers  effects  :  l'un  de  f -.rcer  ce  moulin,  et 
l'autre  de  brusler  les  poudres  des  ennemis  ([ui  estoient 
de  ce  costé  là.  Sur  la  diane,  il  fit  sortir  sans  bruict 
soixante  chevaux  et  liuict  cens  hommes  de  pied,  tous 
lesquels  d'un  courage  admirable  allèrent  forcera  l'ins- 
tant ce  moulin  ,  où  il  y  avoit  cent  hommes,  qui  furent 
tous  tuez;  et,  cela  faict,  donnèrent  dans  le  cbemin 
de  Verceil  ,  où  ils  tiouverent  deux  coulcvrines  alte- 
le'es  à  vingt  cinq  pas  du  moulin,  qu'ils  encloiierent ; 
prindrent  aussi  une  douzaine  de  charrettes  chargées  de 
boulets  qu'ils  emmenèrent  à  sauveté  dans  la  ville  au- 
paravant que  l'armée  fust  venue  en  gros  au  secours. 
Sur  le  commencement  de  ce  sifge  le  marquis  de  Pes- 
caire  ,  gentil  et  valeureux  prince,  fit  demander  par  un 
trompette  au  capitaine  Throile  Redaigne,  albanois,  si 
le  sieur  Dam|jvilie ,  son  gênerai,  esloit  dans  la  ville, 
parce  que  la  grande  opinion  qu'il  avoit  de  sa  valeur 
29.  33 

liiy  faisoit  desirei^  de  rompre  une  lance  avec  luy  en  tel 
lieu  qu'il  voudroit.  La  responce  fut  qu'il  estoit  à  Ca- 
sai ,  et  qu'il  n'y  avoit  faute  de  cavalliers  dans  Santia 
qui  accepteroient  le  party  pour  luy,  s'il  les  vouloit 
tant  honorer. 

Le  neufviesme  jour  du  siège",  domp  Raymond  de 
Cardonne  (0,  grand  maistre  de  l'artillerie  de  l'Empe- 
reur, priiit  resolution  de  gaigner  le  fossé  à  la  faveur 
de  deux  petites  pièces  et  d'environ  trois  mil  soldats 
choisis.  Les  nostres ,  ayans  recognu  que  l'ennemy  s'ad- 
vançoit  vers  eux,  s'advancerent  aussi  par  deux  divers 
endroicts ,  à  la  faveur  de  l'artillerie  qui  tiroit  des  bas- 
tions et  des  courtines,  et  firent  si  bien,  que  domp  Ray- 
mond de  Cardonne  y  demeura  luy  mesme  pour  les 
gaiges  ,  avec  environ  trois  cens  des  siens,  et  les  deux 
petites  pièces  aussi  qu'ils  appellent  sacres,  et  nous 
fauconneaux. 

Le  dixiesme  ,  l'ennemy  s'estant  préparé  dès  le  soir 
à  faire  deux  grandes  batteries,  par  l'aide  d'une  platte- 
forme  qu'il  avoit  faict  dresser  sur  l'endroit  qui  re- 
garde le  chemin  de  Sainct-Germain,  aussi  tost  que  le 
soleil  seroit  levé,  il  se  leva  au  poinct  du  jour  un  si 
grand  brouillars ,  qu'on  ne  se  pouvoit  quasi  entrevoir 
qu'il  ne  fust  plus  d'onze  heures  :  et  lors  l'artillerie  fit 
grande  diligence  de  battre  le  clocher,  qui  les  voyoit  de 
touscostez,  lequel,  ayant  enduré  deux  cens  voilées, 
tomba  à  terre  sans  offenser  personne.  Au  mesme  temps 
aussi  ils  battoient  le  ])aslion  Dampville  et  la  courtine 

(')  La  mort  de  Raimond  de  Cardonne  est  révoquée  en  doute  par  de 
Thou ,  qui  prétend  qu'il  fut  grièvement  blessé ,  et  qu'il  eut  beaucoup  de 
peine  à  cmpêrlier  les  assiégés  d'emmener  avec  eux  leur  artillerie.  La 
mort  de  Raimond  est  conslaléc  par  une  lettre  de  Henri  II  à  Soliman. 
(  Recueil  cle  Ribier.  ) 


DE   DUVILLAKS.     [l555]  5l5 

aucunement  veuë  par  ladicte  plate-forme  :  en  tous  les- 
quels lieux  furent  ce  jour  là  tirez  environ  trois  mil 
cinq  cens  coups,  qui  firent  peu  d'effet  dans  ces  forti- 
fications de  terre  bien  enchaisne'es  et  enlrelasse'es  de 
grandes  poultres.  Par  autres  deux  jours  ensuivans  ils 
tirèrent,  par-cy,  par  là,  encore  douze  ou  seize  cens 
coups  à  diverses  reprinses,  qui  firent,  comme  les  autres, 
si  peu  d'effect,  qu'en  moins  de  rien  tout  se  trou  voit 
diligemment  remparë.  Sera  note'  que  les  courtines 
de  ceste  place  estoient  anciennes,  hautes  et  espoisses 
de  soixante  à  quatre-vingts  pieds  en  plusieurs  en- 
droicts;  de  manière  que  ceux  de  dedans  tiroient  in- 
cessamment, et  avec  tel  advantage  que  nul  ne  s'osoit 
monstrer.  En  ce  temps  le  duc  d'Alve  surprint  un  pa- 
quet de  Gonnort  tout  en  cliifre  qui  s'addressoit  à 
Bonnivet;  il  l'envoya  à  FlQience,  où  tout  fut  de'chifré 
et  sur  iceluy  une  lettre  dresse'e  aussi  en  chifre  au  nom 
du  raarescbal,  par  laquelle  il  mandoit  à  Bonnivet  de 
se  rendre  ;  mais  la  finesse  ayant  esté  preveuë,  advisen 
fut  donné  à  Bonnivet,  à  ce  qu'il  se  tint  plus  résolu- 
ment sur  ses  gardes  que  jamais,  car  il  seroit  secouru. 
Sur  le  midy  du  douziesme,  il  advint  un  cas  ridi- 
cule ;  c'est  qu'un  asne  qui  paissoit  le  long  des  remparts 
se  vint  de  luy-mesme  parquer  au  droictdes  batteries,  où 
il  commença  à  braire  si  haut  que  dedans  la  ville  et  au 
dehors  il  s'en  fit  une  grande  huée  :  plus  de  sept  volées  de 
canon  luy  furent  tirées  sans  qu'il  fut  jamais  touché,  de 
manière  que  les  François  commencèrent  à  crier  :  «  Qui 
veut  l'asne  si  s'advance.  »  Mais  avant  que  passer  plus 
outre  je  diray  que, là  où  il  se  traictcde  batailles  ou  de 
sièges  de  villes ,  il  faut  regarder  de  fort  prés  quels  sont 
ceux  ausquels  on  donne  la  charge  des  commandemens 

pour  faire  avancer  ou  reculler  les  bataillons,  les  com- 
bats, les  escarmouches,  ou  ce  qui  regarde  les  villes 
assiégées  ;  car  bien  souvent  par  une  parole  mal  enten- 
due, et  pirement  rapporte'e,  on  renverse  la  fortune  et 
l'Estat,  comme  cuitla  faire  ledict  La  Croix,  ayant  avancé 
son  rapport  plus  avant  qu'on  ne  luy  avoit  commandé, 
et  dont  s'il  eust  esté  creu  tout  fusl  mal  allé. 

Cependantle  mareschal  futadverty  par  deux  gentils- 
hommes françois  (dont l'un,  appelle  La  Croix,  estoit 
son  maistre  d'hostel  )  que  le  colonnel  Bonnivet  fit  sortu^ 
de  Santia,  que  nos  gens  avoient  force  blessez  et  faute 
de  poudre  menue  grenée,  de  mesche  et  de  plomb, 
à  cause  que  jour  et  nuict  ils  n'avoient  cessé  de  tirer 
pour  garder  et  maintenir  le  fossé;  que  leurs  vivres 
commençoient  aussi  à  estre  courts;  et  que  si  dans  un 
mois  ils  n'estoient  secourus^  il  y  avoit  du  danger.  Au- 
tant en  firent  ils  sçavoir  a*]M.  de  Gonnort,  frère  du 
mareschal,  qui  estoit  dans  Yvrée,  auquel  le  mareschal 
manda  qu'il  essayast  de  jecter  dans  Santia  vingt-deux 
bestes  chargées  de  munitions,  qui  estoient  conduictes 
par  trois  cens  hommes  choisis,  et  les  asseurer  qu'on 
diligentoit  leur  secours.  Mais  au  mesme  instant  que 
ces  choses  travailloient  le  mareschal  ,  il  eut  nouvelles 
de  Bonnivet  qu'en  luy  envoyant  des  poudres,  que  pour 
le  regard  des  vivres  il  les  feroient  couler  encores  pour 
six  semaines;  mais  pour  cela  il  ne  changea  le  comman- 
dement des-jà  donné  à  Gonnort:  de  manière  que,  pour 
satisfaire  à  ce  qui  avoit  esté  délibéré,  l'escarmouche 
fut  dressée  si  chaude  par  le  sieur  de  Gonnort  avec 
deux  cens  chevaux  esleus,  qui  donnèrent  par  divers 
endroicts  ,  que  tout  entra  à  sauveté,  comme  il  fut 
recognu    et   par  le    signal    de    ceux    de   dedans ,   et 

confessé  aussi  par  deux  prisonniers  des  ennemis.  Ce 
jour  là  le  capitaine  Villemagne,  fort  brave  et  gentil 
soldat,  tirant  de  dessus  la  courtine  à  quelques  har- 
queijuziers  qui  cstoient  cachez  derrière  un  buiison  , 
ayant  tiré  il  voulut  hausser  la  teste  pour  voir  si  son 
coup  avoit  porté,  mais  soudain  il  receut  luy  mesme 
une  harquebuzade  dans  la  teste,  qui  le  porta  mort 
par  terre  -,  ce  fut  grand  dommage,  et  d'autant  plus,  que 
ce  fut  par  inconsideration  dangereuse  aux  sièges  de 
villes. 

Cependant  le  mareschal  ayant  remonstré  au  Roy 
que  le  siège  de  Santia  continuoit  fort  asprement  tous- 
jours,  et  que  Sa  Majesté  neantmoins  ne  s'eschauiToit 
guieres  au  secours,  et  ne  considérant  pas,  comme  elle 
devoit  faire,  qu'il  n'y  a  place,  pour  bonne  qu'elle 
soit,  ny  bien  garnie  d'Iio.nraes  valeureux,  qui  à  la  fin 
ne  se  perde  n'estans  secourue ,  la  continue  atteirant, 
comme  elle  faict  tousjours,  toutes  choses  pour  puis- 
santes qu'elles  soyent  ;  que  d'ailleurs  on  devoit  remar- 
quer qu  il  y  avoit  prés  de  deux  ans  que  les  forces  du 
Piedmont  estoien  t  fort  débilitées,  à  cause  qu'elles  avoient 
incessamment  tenu  la  campagne  autant  l'hyver  que 
l'esté,  et  (ju'elles  estoient  fort  descouragées  à  cause  du 
défaut  des  payemens  qui  couroyent  presque  tousjours 
deux  mois  l'un  sur  l'autre  ;  et  que  ,  tout  bien  compté  et 
rabatu,  il  se  trouvoit  aujourd'huy,  et  contre  l'opinion 
qu'avoit  Sa  Majesté,  destitué  de  tout  ce  qui  luy  estoit 
nécessaire  pour  ne  laisser  perdre  et  la  place  et  la  ré- 
putation aussi  ,  et  finallement  que  tout  le  mal  qui 
en  succederoit  seroit  neantmoins  attribué  à  sa  coulpe 
et  non  à  ces  nécessitez:  pour  d('(|uoy  se  descharger  fist 
assembler  tous  les  seigneurs  de  conseil  qui  estoient 

lors  prés  de  luy,  pour  adviser  avec  eux  ce  qui  se  pour- 
roit  faire  pour  entreprendre  ce  secours  qu'il  voyoit 
traversé  par  faute  de  gens  et  d'argent. 

En  ce  conseil  donc  se  trouvèrent  les  ducs  de  Ne- 
mours, d'zVumalle  (0,  les  seigneurs  de  Dampville, 
de  Gordes,  gouverneur  de  Montdevis  ,  Gondrin,  de 
Villeneufve,  de  La  Rivière,  de  Sainct  Damian,  Fran- 
cisque Bernardin,  Vimercat  de  Quiers,  et  les  prési- 
dent, bailly,  intendant  des  finances  et  de  Montferrat, 
auditeur  de  camp  ;  à  tous  lesquels,  moy  présent,  il  re- 
monstra,  tout  ce  que  dessus,  et  aussi  que  tant  plus 
il  s'avançoit  avec  courage  au  secours  de  Santia,  que 
tant  plus  la  nécessité  l'en  rechassoit  au  loing;  qu'il  y 
avoit  des-jà  quinze  jours  qu'il  estoit  furieusement  batu  ; 
que  le  fonds  des  deniers  sur  lesquels  estoit  fondé  le 
rassemblement  des  forces  estoit  fort  petit,  et  l'espé- 
rance qu'en  donnoit  le  thresorier  Chalvet  par  ses 
lettres  du  vingt-cinquiesme  de  ce  mois,  encormoindre; 
qu'ayant  bienrecognu  la  volonté  de  Sa  Majesté,  force 
luy  estoit ,  pour  ne  luy  des-obeïr ,  employer  tous  les 
deniers  à  faire  monstre  et  payement  aux  Suisses  et  aux 
lansquenets  pour  deux  mois ,  qui  absorberoient  tout 
sans  qu'il  demearast  cent  sols  pour  les  pauvres  Fran- 
çois et  Italiens  ;  qu'ayant  faict  calculer  la  despense  et 
les  deniers  qu'il  avoit  trouvé ,  que  quand  toutes  les 
sommes  dont  Sa  Majesté  faisoit  estât  seroient  arrivées 
(  ce  qui  n' estoit  pas),  qu'encores  seroit-on  court  de  vingt- 
cinq  mille  livres,  car  il  falloit  trois  cens  soixante  et 
dix- sept  mille  quatre  cens  quatorze  livres  pour  le  to- 

(•)  Les  ducs  d'Aumale  et  de  Nemours  n'étoicnt  pas  encore  en  Pié- 
mont. Du  A  illars  dit  plus  loin,  page  Su,  quils  n'y  vinrent,  avec 
plusieurs  autres  stigucurs,  cjue  sur  la  nouvelle  qui  se  répandit  que  le 
muiéL-hal  alloit  livrer  bataille. 

lai ,  quand  mesmcs  on  prendroit  des  mains  du  tréso- 
rier gênerai  des  contributions  ce  qui  se  pouvoit  de- 
voir, et  qu'il  faudra  employer  au  supplément  de  ces 
vingt- cinq  mille  livres  delfaillanles  au  total,  sans  qu'il 
demeure  rien  pour  l'artillerie,  vivres,  munitions  et 
autres  parties  extraordinaires,  sans  lesquelles  toutes- 
fois  une  arme'e  ne  se  pouvoit  avancer  ny  marcher  ;  et 
queluy  ny  le  presidentetbailly,  qui  avoienl  longuement 
médité  là  dessus,  n'y  trouvoient  autre  expédient  que 
de  retrancher,  ou,  pour  mieux  dire,  emprunter  des 
Suisses  le  second  mois ,  qui  leur  sera  puis  remplacé 
des  deniers  qui  cependant  pourront  venir  de  France. 
Toutes  choses  ayants  esté  par  un  long  temps  fort 
meurement  debatues  par  tout  le  conseil,  et  mis  en 
compte  le  desplaisir  que  Sa  ^^îajesté  pourroit  recevoir 
sur  cesle  altération  des  monstres  des  Suisses  et  lans- 
quenets, et  par  le  contraire  aussi  la  grande  importance 
dont  estoit  le  secours  de  Santia,  tous  ces  seigneurs  au- 
roient  unanimement  conclud  que  de  deux  inconvénients 
il  falloil  quitteile  moindre  pour  courir  au  plus  grand, 
tel  qu'estoit  celuy  de  Santia  au  prix  de  tout  le  reste; 
qu'il  se  falloit,  en  cesle  urgente  nécessité,  servir  des 
deniers  des  Suisses,  selon  ce  qui  avoil  esté  proposé, 
pluslosl  que  peidre  la  ville  et  tant  de  gens  de  bien  qui 
la  deflendoient,  mais  sur  tout  la  réputation  et  la  plus- 
part  de  l'Estat  aussi,  qui  dependoitaujourd'huy  du  suc- 
ces  de  Sanlia,  et  duquel  toulesfois  ils  croyent  (pie  Sa 
Majesté  est  si  jalouse,  que  tout  le  mal  qui  ensuccederoit 
seroit  attribué  à  faute  de  jugement  cl  de  discrétion  ,  de 
laquelle  elle  se  remet  lousjouis  à  ceux  (jui  sont  sur 
les  lieux  ,  et  (jui,  par  jugement  exaclé  et  afl'cctionné  , 
doivent  d'eux  mesmes  medecincr  les  plus  dangereuses 

playes,  sans  s'amuser  à  trop  subtiliser  sur  des  comman- 
dements qui  ne  regardent  que  l'argent,  lequel  se  peut 
tousjours  recouvrer,  et  non  pas  lesEsiats  quand  ils  sont 
une  fois  perdus.  Conclusion  :  qu'il  talloit,  sans  plus  dif- 
férer, courageusement  lever  les  armes,  donner  viste 
quelque  rafraichissement  à  toutes  les  nations,  et  puis 
les  animer  au  combat  pour  la  délivrance  de  la  place 
et  de  kuis  compagnons;  et  que  tant  qu'ils  estoient  en 
ce  conseil  le  sigueroient,  comme  ils  firent  tous,  pour 
l'envoyer  au  l\oy.  Cependant  chacun  s'alla  préparer 
pour  ne  demeurer  des  derniers  à  si  louable  et  géné- 
reuse entreprinse  ;  tout  le  discours  de  laquelle  fut  de- 
puis loiiJ  et  approuvé  par  Sa  Majesté,  laqueLe  se  tient 
tousjours  poui  suffisamment  et  reveramment  obeie 
quand  les  choses  tournent  toutes,  comme  fit  ceste  cy, 
à  la  i:,lr»ire  d  elle,  à  l'avancement  de  l'Estat  et  à  la 
confusion  de  ses  ennemis. 

Or,  pour  donner  commencement  à  ce  secours  ainsi 
promis,  le  mareschalfutcontrainct  de  faire  entièrement 
lever  ceste  taxe  ou  contribution  dont  il  a  cy  devant 
esté  parlé,  avec  laquelle  et  ce  peu  qui  vint  de  France 
il  fit  une  monstre  à  toutes  les  nations,  les  asseurant  qu'il 
esperoit  bien  tost  recouvrer  dequoy  rembourser  ce 
qu'ils  avoient  emprunté,  et  leur  faire  faire  encores  une 
ou  deux  monstres  •,  les  priant  et  exaortant  tous  à  se 
préparer  pour  aller  combattre  l'ennemi  devant  Santia 
et  délivrer  leurs  compagnons  qui  estoient  en  nécessité. 
L'efl'ect  de  la  monstre,  avec  les  promesses  du  futur,  res- 
jouïrent  un  chacun,  de  manière  qu'il  n'estoit  pas  fils 
de  bonne  mère  qui  ne  se  preparoit  à  ce  combat.  Le  ma- 
resclial  et  tous  les  autres  seigneurs  de  leur  part  se  jire- 
paroient  aussi  diligemment.  Tandis  que  cecy  se  de- 

mesloit,  le  Roy  ordonna  au  mareschal  de  secourir 
Santia,  remettant  à  sa  discrétion  de  donner  ou  de  ne 
pas  donner  la  bataille  au  duc  d'Alve,  sçachant  assez 
qu'il  n'a  voit  faute  de  jugement,  d'expérience  nj'-  de 
valeur  pour  en  rapporter,  sous  la  protection  du  Dieu 
des  batailles,  une  glorieuse  victoire.  Le  mareschal  qui 
ne  trouva  jamais  bon  qu'un  gênerai  d'armée  liazar- 
dast  tout  en  un  coup  toutes  ses  forces  et  toute  sa  fortune, 
ne  le  vouloit  entreprendre  sans  en  avoir  un  exprez 
commandement  par  escrit,  afin  que,  là  où  Dieu  dispo- 
seroit  autrement  qu'il  n'esperoit  pas  du  succez  de  la 
bataille,  il  en  demeurast  sans  coulpej  adjoustant  à  sa 
remonstrance  que  s'il  n'estoit  question  que  de  bazarder 
sa  vie  et  l'armée  aussi,  il  l'auroit  pieça  entreprins, 
avec  tel  courage  et  resolution,  qu'il  eust  vaincu  ou 
n'eust  plus  craint  les  victorieux;  mais  que,  considérant 
que  ceste  perte  enfiloit  celle  de  tout  l'Estat,  il  ne  vou- 
loit rien  bazarder  sans  le  vouloir  de  celuy  auquel  il 
appartenoit.  A.  ceste  nouvelle  de  bataille  plusieurs 
princes  et  seigneurs  vindrent  en  Piedmont,  et  entre 
autres  messieurs  Danguien,  prince  de  Condé,  de  Ne- 
mours, les  ducs  d'Aumale  et  de  Chastelleraut,  et  as- 
sez d'autres. 

Je  ne  veux  à  ce  propos  oublier  de  représenter  ici 
une  nouvelle  forme  de  combat  que  le  mareschal  avoit 
inventée  pour  s'en  servir  le  jour  de  la  bataille.  Mais  en 
premier  lieu  il  faut  sçavoir  que  S  ;ntia  est  situé  en  une 
grande  campagne  traversée  de  long  en  long,  et  jusques 
au  delà  de  la  ville,  d'un  profond  ruisseau ,  large  de  sept  à 
huicl  pieds,  duquel  les  ennemis  avoicnt  destourné  l'eau. 
Le  marcsciial  donc,  (piil'avoil  pieça  fort  curieusement 
recognu  à  la  mesmc  intention  (jui  se  presentoit  lors, 

avoit  délibéré  de  marcher  avec  l'ariiiée  tout  le  long  de 
ce  ruisseau  qu'il  farciroit  d'haïquebuziers;  et  que  de 
l'autre  costé  il  couvriroit  l'armée  par  les  flancs  avec 
quarante  chariots  armez  chargez  de  vivres,  et  chacun 
d'eux  accompagné  de  deux  sacres  et  dix  harquebuziers, 
qui  sortiroient  et  se  retireroient  par  les  intervalles 
qu'il  y  auroit  d'un  chariot  à  l'autre.  En  teste  de  cha- 
cun bataillon  il  y  devoit  avoir ,  au  derrière  des  deux 
premiers  rangs  de  picquiers,  cent  fort  résolus  soldats, 
ayans  chacun  un  bouclier  et  une  espée  courte  et  large 
de  quatre  doigts  et  bien  affilée,  avec  commandement 
qu'au  mesme  temps  que  les  bataillons  s'entrechoque- 
roient  avec  les  picquiers,  de  se  courber  par  dessous  les 
nostres ,  et  ainsi  courbez  se  jecter  dans  les  jambes  des 
ennemis  et  leur  tailler  force  jartieres  rouges;  estimant 
que  ce  seroit  une  exécution  et  une  forme  nouvelle  de 
combat,  qui  donneroit  grand  advantage  aux  nostres  et 
le  contraire  aux  ennemis,  lesquels,  estans  investis,  ne 
pourroient  baisser  les  picques  à  leur  defience. 

Estoit  aussi  délibéré  de  tenir  hors  des  bataillons 
deux  braves  cavalliers  avec  chacun  deux  cens  chevaux 
et  autant  de  bons  harquebuziers  et  hallebardiers,  et 
toutesfois  séparez  l'un  de  l'autre,  pour  regarder  et 
soigneusement  considérer  le  combat,  et  courir  au  se- 
cours de  ceux  des  nostres  qu'ils  verroient  en  avoir 
besoin.  Avoit  aussi  résolu  de  commander  aux  assiégez 
de  faire,  au  mesme  instant  qu'on  viendroit  au  combat, 
sortir  cinq  ou  six  cens  braves  soldats  ,  pour  donner  à 
dos  aux  ennemis  le  long  de  ce  canal  pour  les  troubler 
d'avantage,  sans  par  eux  courir  aucun  hazard  par  l'a- 
vantage du  lieu  non  forçable. 

Pour  toutesfois  fuir  l'occasion  et  le  hazard  d'un  com- 

bat  gênerai,  il  pratiqua  deux  ruses,  toutes  lesquelles 
luy  reiissirent  fort  à  souhait  :  la  première,  il  fit  escrire 
cinq  lettres  à  Bonnivet,  lesquelles  furent  delivre'es  à 
divers  vivandiers,  avec  charge  de  les  laisser  tomber 
dans  le  camp  ennemi,  la  substance  desquelles  lettres 
portoit  asseurance  de  secours  dans  huict  jours,  et  de 
bouche,  par  l'un  d'entre  eux,  qui  estoit  soldat  italien, 
dans  quinzaine  seulement ,  auquel  on  avoit  commandé 
d'entrer,  comme  il  fit,  dans  la  ville. 

L'autre,  il  depescha  le  maistre  de  camp  Chepy  avec 
deux  cens  chevaux  pour  aller  à  Riveroute,  qui  est 
le  mesme  village,  sur  le  bort  de  la  Doire,  où  le  duc 
d' Alve  avoit  dressé  le  pont  pour  le  secours  de  Vulpian , 
avec  charge  de  mener  une  vingtaine  de  pionniers,  et 
faire  semblant  d'explanader  les  rives  et  dresser  pieux 
pour  arrester  les  chaisnes  du  pont  qu'il  faisoit  semblant 
vouloir  faire  dresser.  Geste  farce  ainsi  jouée,  et  rap- 
portée avec  ces  lettres  qui  avoient  esté  surprinses  par 
le  duc  d'Alve,  il  en  print  telle  alarme,  avec  les  nou- 
velles qu'il  avoit  eues  de  l'arrivée  de  ces  seigneurs  et 
du  payement  de  l'armée,  et  de  la  diligence  des  pré- 
paratifs, qu'il  quitta  Santia  en  telle  haste,  qu'il  y  laissa 
plus  de  trois  ou  quatre  cens  soldats  malades  ou  bles- 
sez, plusieurs  vivres  et  munitions  d'artillerie  qui  fu- 
rent recueillies  par  le  colonnel  Bonnivet,  qui  ne  se 
monstra  pas  moins  courtois  et  humain  envers  l'ennemi 
malade  que  vaillant  et  résolu  au  combat.  Mais  pour 
tout  cela,  Theode  Bedaigne  et  autres  cavalliers,  jus- 
ques  au  nombre  de  six  vingts,  et  quatre  cens  harque- 
buziers ,  ne  laissèrent  de  saluer  ccste  reti  aicte  avec  telle 
gresle  de  coups  de  main  et  d'har(|uebuzades,  que  le 
chemin  que  tenoit  l'ennemi  estoit  aisément  recogneu 

par  les  traces  du  sang  el  une  vingtaine  de  morts  lais- 
sez sur  le  clierain  :  de  manière  que  de  cesle  inconsidé- 
rée et  espouvanlahle  retraicte,  est  sorti  le  proverbe 
entre  les  Espagnols  :  Tu  es  mas  vegliacco  que  la  re- 
tirada  de  Santia  (0- 

Ayant  le  duc  d'Alve  recognu  que  par  la  force  il  ne 
pouvùit  rien  entrcprendie  au  préjudice  du  service  du 
Roy,  il  print  son  chemin  vers  Tricerre  et  Baizola,  bour- 
gades proches  des  rives  du  Pau,  où  il  ht  jecter  son 
pont,  sur  lequel  il  fit  passer  toute  l'arme'e  dans  Pon- 
desture,  place  située  entre  Casai  et  Veirue  :  et  la,  en 
espérance  de  tenir  l'une  et  l'autre  place  assiégée,  il  se 
mita  le  fortifier  avec  une  extrême  diligence,  renvoyant 
partie  de  son  armée  dans  les  places.  En  ce  mesme  ins- 
tant le  maieschal  estant  tombé  malade  d'une  fiel)vre 
ardante  à  Thurin ,  par  les  continuels  travaux  de  corps 
et  d'esprit  qu'il  avoil  soufferts  tenant  neuf  jnois  la 
campagne  ,  il  en  donna  advis  au  Roy,  suppliant  Sa 
Majesté,  là  où  sa  maladie  prendroit  longiraict,  de  luy 
ordonner  es  mains  de  qui  il  remettroit  le  commande- 
ment de  l'armée. 

Delà  à  deux  jours,  Tilladet  le  jeune,  frère  du  gou- 
verneur de  Verrue  ,  fut  depesché  par  le  sieur  de  Bon- 
nivet  vers  M.  le  mareschal ,  pour  luy  rendre  compte 
de  tout  ce  qui  s'estoit  passé  en  ce  siège.  Apres  en  avoir 
aprins  tout  ce  qu'il  desiroit ,  il  depescha  le  mesme 
Tilladet  vers  le  Roy,  afin  que  par  la  propre  bouche 
de  luy,  qui  avoit  eu  part  aux  factions  de  ce  siège  ,  Sa 
Majesté  fust  esclaircie  de  toutes  choses  par  le  menu  ;  le 
chargeant  d'une  instruction  pour  avoir  provision  sur 
tout  ce  qui  estoit   nécessaire    pour  remettre    toutes 

(';  Tu  es  plus  vieux  que  la  retraite  de  Sanlia. 

choses  en  bon  estai,  et  utilement  employer  les  forces 
ailleurs  qu'au  secours  de  Santia;  laquelle  instruction 
j'ai  juge'e  de  telle  importance  que  j'en  ai  voulu  insérer 
la  substance  en  ce  lieu. 

«  Le  jeune  capitaine  Tilladet  a  este' choisi  par  M.  le 
mareschal  de  Brissac  pour  aller  rendre  compte  au 
Roy  sur  tout  ce  qui  est  passé  au  siège  de  Santia ,  dont 
pourra  rendre  tesmoignage  vei  itahle  pour  avoir  esté 
du  nombre  de  ceux  qui  l'ont  genereusemenf  deffendu  ; 
le  bon  devoir  de  ciiacun  des(|uels  il  lepresentera  à  Sa 
Majesté,  afin  que  cy  après  son  plaisir  soit  les  honorer 
et  gratifier  selon  leurs  mérites  et  dévotion. 

«  Fera  entendre  à  Sa  Majesté  (ju'ayantle  duc  d'Alve 
veu  arriver  les  regimens  nouveaux  de  François  et  de 
Suisses,  avec  plusieurs  princes,  seigneurs  et  gentils- 
hommes, le  généreux  naturel  desquels  ne  luy  est  in- 
cogneu,  il  print  le  plus  sage  parti,  assavoir  de  plus- 
tost  quitter  le  siège  de  Santia,  que  bazarder  par  un 
seul  combat  toute  la  duché  de  Milan  et  les  autres 
provinces  que  l'Empereur  tient  en  Italie,  tenant  le 
mesme  chemin  qu'il  avoit  faict  au  partir  de  Valence 
pour  l'avictuaillenient  de  Vulpi;in. 

«  Il  a  renvoyé  aucunes  de  ses  forces  aux  garnisons 
et  envoyé  le  manpiis  de  Pescaire  à  Cresceniin  pour 
essayer  de  jecter  quelques  gens  dans  Icdict  Vul|)ian, 
estimant  que  nous  Tirions  assaillir. 

«  Que  ceste  retraicte  recogneué  par  le  mareschal  et 
par  tous  les  princes,  seigneurs  et  capitaines  de  l'ar- 
mée et  ayans  tenu  conseil  où  les  forces  de  Sa  Ma- 
jesté pourroient  estre  plus  utilement  rm|)loyées,  il  au- 
roit  esté  résolu  par  commune  concordance  qu'il  fnlloit 
attaquer  Vulpian,  qui  lenoit  la  pluspart  du  Picdmont 

et  du  Canavois  en  subjection ,  les  places  duquel  pour- 
roient  puis  estre  tenues  sans  garnison,  au  soulagement 
des  finances  de  Sa  Majesté'.  Cependant  que  l'arme'e 
se  prépare  pour  marcher  de  ce  coste'  là,  le  mareschal 
envoj'e  de  Gonnort,  de  Gordes  et  Carie  de  Birague, 
avec  tous  les  lansquenets  et  Italiens,  enserrer  ledict 
Vulpian,  et  empescher  que  le  marquis  de  Pescaire  n'y 
envoyast  renfort. 

«  Le  duc  d'Alve  s'est  jecté  dans  Pondesture,  avec  in- 
tention de  le  fortifier,  pour  tenir  Casai  et  Verrue  à 
demi  assiégées,  pendant  qu'il  demeure  au  guet  sur  la 
routte  que  nous  prendrons. 

«  Les  Luperiaux  font  courir  le  bruit  qu'il  leur  vient 
quinze  cens  chevaux  et  six  mil  hommes  de  pied  de 
renfort  du  costé  d'Allemagne,  et  que  le  marquis  de 
Marignan  s'en  revient  du  Siennois  avec  l'armée  qu'il 
avoit  de  ce  costé-là  ,  en  intention  de  joiier  au  feu,  gas- 
ter  la  moisson,  empescher  les  vendanges  et  les  se- 
mailles, et  réduire  le  pays  à  aller  chercher  du  pain 
delà  les  Monts. 

«  Remonstrera  ledit  Tilladet,  que  c'est  l'unique  et 
le  plus  advantageux  moyen  qui  demeure  aux  ennemis 
pour  renverser  l'Estat,  comme  ils  eussent  pieça  fait 
sans  l'artifice  dont  il  a  cy  -  devant  usé  à  empescher 
ceste  dangereuse  resolution  ;  que  cesle  seule  considé- 
ration doit  forcer  Sa  Majesté  à  entretenir  ce  nouveau 
secours,  non  seulement  pour  tout  le  mois  de  sep- 
tembre prochain ,  mais  aussi  jusqu'à  la  fin  de  décem- 
bre tant  afin  de  s'opposer  à  ceste  exécution,  comme 
pour  retirer  tout  ce  qui  sera  à  la  campagne  dans  les 
places,  afin  que  l'ennemy  ne  trouve  commodité  quel- 
conque de  rien  assaillir.  Cependant  ledict  sieur  ma- 

reschal  s'est  résolu  que  ,  l'entreprinse  de  Vulpian  pa- 
rachevée, là  où  l'ennemy  se  lairroit  emporter  de  joiier 
au  feu,  d'entrer,  avec  toutes  ses  forces,  en  la  duché 
de  Milan  par  deux  endroicts  ;  à  sçavoir,  par  le  costé 
de  Gatinare  et  par  celuy  de  Valence;  et,  de  deux 
costez,  brusler  et  saccager  tout,  jusqu'aux  portes  de 
jNIilan  ,  de  Pavie ,  d'Alexandrie  et  d'Ast  :  donnant ,  par 
ce  moyen ,  une  si  chaude  alarme  au  duc  d'Alve  et  au 
marquis  de  Marignan ,  qu'ils  n'auront  rien  de  plus 
pressé  que  de  jetter  de  l'eau  dans  le  mesme  feu  qu'ils 
auront  allumé,  en  tant  que  leurs  forces  et  leurs  moyens 
dépendent  entièrement  dudict  Milannois,  lequel,  ainsi 
mal  acoustré,  leur  deviendra  stérile. 

«  Suppliera  à  ces  fins  Sa  Majesté  d'ordonner  le  paye- 
ment des  regimens  italiens,  qu'il  fut  contrainct  lever 
lors  de  l'arrivée  du  duc  d'Alve  et  des  maladies  qui 
coururent  parmy  l'armée  de  Sa  Majesté,  tous  lesquels 
payemens  reviennent,  par  chacun  mois,  à  trente-neuf 
mil  sept  cens  livres,  et,  tout  d'un  train,  ordonner  le 
remboursement  de  ce  que  luy,  les  seigneurs  de  l'ar- 
mée et  la  noblesse  piedraontoise,  avoient  preste,  pour 
y  avoir  une  autre-fois  recours. 

«  Remonstrera  à  Sa  Majesté  que  la  pluspart  des  places 
du  Piedmont  sont  desgarnies  de  poudre  à  canon ,  me- 
nue grenée,  ])oulets  ,  mesches  et  plomb,  à  cause  que, 
pour  fournir  aux  Ijatteries  d'Yvrée  ,  Masin  ,  Casai  et 
siège  de  Santia ,  il  en  fallut  tirer  à  peu  près  tout  ce  qui 
y  estoit,  mais  plus  encor  pour  fournir  lesdictes  places 
lors  que  le  duc  d'Alve  s'est  approché;  et  que  s'il  ne 
plaist  à  Sa  Majesté  en  diligemment  envoyer  de  Franco, 
mal-aisément  en  pourra-il  recouvrer  pour  la  grande 
batterie  qu'il  faudra  faire  à  Vulpian.  Suppliera  aussi 

ledict  Tilladet  très- humblement  Sa  Majesté  de  pour- 
voira l'envoy  des  deux  cens  chevaux  et  cinq  cens  pion- 
niers françois  promis  pour  l'artilleiie,  et  lesquels  che- 
vaux pourront  sur  tiaineaux  amener  toutes  lesdictes 
munitions,  et  par  ainsi  gaignei-  une  double  despense. 

«  Suppliera  Sa  Majesté'  de  faire  haster  le  retour  en 
Piedmont  des  sieurs  de  Vassë,  deTerrides  et  de  Cail- 
lac,  comme  très-utiles  et  nécessaires  membres  pour  le 
demeslement  de  la  guerre. 

«  Dira  les  deportemens  du  sieur  Ludovic  de  Birague 
en  toutes  sortes  d'allaires,  etmesmes  au  maniement  de 
la  guerre,  et  qu'il  s'est  tousjours  monstre'  si  soigneux 
et  si  affectionné,  mesme  en  ce  dernier  siège  de  Santia  , 
qu'il  mérite  d'estre  honnoré  et  recognu  de  Sa  Majesté, 
mesmes  estant  de  longue-main  banny  de  Milan  et 
privé  de  ses  biens,  comme  aussi  sont  ses  deux  frères 
Hieronime  et  Carie  ,  tous  braves  cavalliers.  Par  ainsi 
ledict  Tilladet  suppliera  tres-humblement  Sa  Ma- 
jesté honorer  ledict  Ludovic  Birague  de  son  Ordre , 
et  Carie  de  Testât  de  gentil-homme  de  sa  chambre , 
et  leur  donner  quelque  maison  en  France  poi.r  sou- 
lager leur  exil  et  donner  quelque  condigne  retraicte 
à  leur  vieillesse. 

«  Becommanderà  aussi  à  Sa  Majesté  les  anciens  ser- 
vices du  capitaine  Theode  Bedaigne,  qui  l'a  servy  çn 
toutes  les  guerres  de  France  et  d'Italie,  et  mesmes  en 
ce  dernier  siège  de  Santia,  où  il  se  jetta  volontairement 
avec  ses  cent  chevaux  légers.  Il  est  estranger  et  pauvre  ; 
quelque  maison  de  quatre  ou  cinq  cens  livres  de 
rente  seioit  fort  fructueusement  employée  en  luy, 
ouîre  le  courageux  exemple  à  bien  faire  que  Sa  Ma- 
jesté donneroit  à  tous  ses  autres  serviteurs  estrangers. 

«  Sur  toutes  choses ,  ledict  Tilladet  représentera  fort 
{idelement  au  Pvoy  le  soin ,  la  diligence  et  la  valeur 
avec  laquelle  le  sieur  de  Bonnivet  a  manié  et  soustenu 
le  siège  de  Santia ,  comme  tous  autres  exploicts  mili- 
taires, depuis  le  commencement  de  ceste  guerre  pied- 
montoise ,  et  dont  ledit  sieur  mareschal  se  déporte 
d'en  représenter  les  particularitez,  tant  pour  estre  de 
longue  -  main  cognuës  par  Sa  Majesté  comme  aussi 
pour  ne  sembler  qu'il  vueille  trop  loiier  celuy  qui  luy 
est  conjoinct  de  parentage  si  proche  qu'est  ledict  sieur 
de  Bonnivet.  Tant  y  a  qu'on  peut  dire  avec  vérité 
que  ses  mérites  sont  fort  grands  et  fort  mémorables  ; 
et  toutesfois  il  n'en  parle  ny  ne  s'en  remue  non  plus 
que  s'il  avoit  tousjours  eu  les  mains  pendantes  à  sa 
ceinture  ,  tant  son  naturel  est  tollerant  et  modeste 
parmy  l'incommodité  fort  estroicte  de  sa  maison  et 
affaires. 

a  Le  mareschal  o})servera  le  commandement  que  Sa 
Majesté  luy  a  faict  pour  l'entretenement  de  la  neutra- 
lité de  la  Val- d' A  ouste,  pourveu  que  de  leur  part 
ils  n'en  abusent  comme  ils  ont  cy-devant  faict,  ainsi 
que  Sa  Majesté  aura  peu  recognoistre  par  les  lettres 
que  le  duc  d'A.lve  escrivoit  à  l'evesque  d'Aouste  ,  et 
lesquelles  il  supplie  Sa  Majesté  luy  renvoyer,  afin  qu'à 
la  première  faute  ou  responce  fardée  qu'ils  pourroient 
faire,  il  les  leur  puisse  faire  représenter  et  les  mettre 
en  leur  tort. 

«  Il  y  a  deux  ingénieux  en  Piedraont,  si  mal  payez 
et  appointez,  que  ledict  mareschal  ne  leur  commande 
pas  si  absoluèment  qu'il  feroit  si  le  contraire  estoit, 
pour  ne  desdaigner  ceste  manière  de  gens,  qui  ont  le 
nez  si  tendre  que  peu  de  chose  les  offence  :  et  de  le  faire 
29.  34 

aujourd'huy ,  ce  seroit  se  mettre  en  danger,  pour  la 
cognoissance  qu'ils  ont  de  la  force  ou  foiblesse  de 
toutes  nos  places.  « 

Le  i*"^  septembre,  le  mareschal  se  trouvant  si  abalu 
de  la  fièvre,  qu'il  ne  pouvoit  aller  en  personne  au  siège 
de  Vulpian,estoit  en  grande  perplexité  pour  nesçavoir 
auquel  des  seigneurs  qui  estoient  en  Piedmont  il  de- 
voit  commettre  la  charge  de  l'armée  ;  prévoyant  que 
s'il  le  faisoit  sans  le  commandement  exprez  de  Sa  Ma- 
jesté, le  mal  qui  en  pourroit  succéder  seroit  plustost 
attribué  à  luy  qu'à  celuy  qui  l'auroit  commis.  Il  de- 
pesclia  en  toute  diligence  Plancy  vers  le  Pvoy  pour 
avoir  sur  ce  son  commandement.  Et  cependant  par 
forme  de  provision ,  et  en  attendant  le  vouloir  de  Sa 
Majesté,  il  en  donna  la  charge  à  M.  le  duc  d'Aumalle, 
comme  colonel  gênerai  de  la  cavallerie  et  le  plus  viel 
de  tous,  lequel  marcha  tout  aussi-tost  avec  toute  l'ar- 
mée à  Vulpian,  où  il  arriva  le  troisiesme  dudict  mois. 
Le  quatriesme  ,  le  mareschal  fut  adverty  que  le  duc 
d'Alve  avoit  depesché  dorap  Manuel  de  Luna,  maistre 
de  camp  des  Espagnols,  avec  cinquante  chevaux  et 
trois  cens  harquebuziers  de  sa  nation,  choisis  en  toute 
leur  armée,  avec  commandement  de  faire  tous  ses 
efforts  d'entrer  dans  la  place,  et  trente  ou  quarante 
bestesde  bast  chargées  de  poudre,  mesches  et  plomb. 
Dont  il  donna  soudain  advis  audict  sieur  d'Aumalle, 
afin  que  toute  l'armée  se  tint  en  garde  pour  rompre  et 
pour  empescher  ce  secours.  A.  ceste  alarme  ,  le  duc 
d'Aumalle  et  tous  les  autres  seigneurs  firent  mettre 
tout  le  monde  en  armes,  et  depescherent  le  sieur  de 
La  Roche-Posay  avec  la  compagnie  de  M.  d'Aussun , 
pour  les  aller  rencontrer  :  ce  qu'il  fit,  et  les  ayant  par 

trois  fois  chargez  par  la  teste,  il  les  mit  en  route,  quel- 
que résistance  qu'ils  sceussent  faire  ;  de  façon  qu'ils 
commencèrent  à  s'escarter  çà  et  là  parmy  les  bois:  il 
y  en  eut  beaucoup  de  tuez  et  de  prisonniers  ;  et  neant- 
moins  nos  gens  ne  sceurent  si  bien  faire  que  ledict 
domp  Manuel  n'entrast  dans  la  ville  avec  quinze  où 
vingt  cavalliers  assez  bien  montez.  Les  quarante  bestes 
charge'es  de  munitions  demeurèrent  pour  les  gaiges. 
Ledict  sieur  de  La  Pxoche  (0,  qui  ne  voulut  quitter  sa 
poursuyte,  print  encor  le  lendemain  une  vingtaine  de 
soldats  parmy  les  bois,  dont  Sa  Majesté  fut  advertie. 
Auparavant  que  d'entrer  au  discours  de  l'entreprinse 
dudict  Vulpian,  j'ay  jugé  nécessaire  d'en  représenter 
l'assiette.  Il  est,  comme  Senlis,  situé  sur  le  pendant  d'un 
coustau  ,  ayant  sur  iceluy  un  chasteau  tout  de  brique  ; 
il  n'est  habité  que  de  gens  de  labeur,  garny  de  fort 
bonnes  murailles  et  fossez  qui  sont  tous  pleins  d'eau  et 
de  bourbe.  Les  boulevards  en  sont  fort  petits  ,  mais 
fort  grands  à  l'endroict  du  chasteau,  en  forme  de  te- 
naille. 

Or  la  forme  et  la  leçon  que  donna  le  mareschal  à 
ces  seigneurs,  fut  qu'ils  fissent  deux  mines  à  l'endroict 
de  ceste  tenaille  qu'il  avoit  faictrecognoistredelongue- 
mairk,  s'asseurant  qu'elles  feroient  un  si  grand  effect , 
qu'on  iroit  à  l'assaut  h  plain  pied  sans  craindre  flanc 
ny  fricassées  aussi.  Pendant  que  ces  seigneurs  y  don- 
noient  quelque  commencement ,  aucuns  d'entre-eux, 
impatients  d'attendre  la  meureté  de  la  mine,  ou  esti- 
mans  en  sçavoir  plus  que  ledict  mareschal ,  firent  en- 
trer un  soldat  dans  ce  fossé  de  la  ville  plein  d'eau 
pour  le  sonder.  Cestuy-cy,  en  descendant  dedans,  se 
(')  De  La  Rocheposîiy. 

3.1.,, 

rencontra  sur  un  canal  de  pierre  voulte' ,  caché  deux 
pieds  dedans  l'eau  seulement,  qui  conduisoit  un  ruis- 
seau dans  la  ville:  ayant  faict  sept  ou  huict  pas,  il 
retourna  sans  blessure  par  le  mesme  chemin  qu'il 
avoit  tenu.  Ayant  faict  son  rapport  de  ce  qu'il  avoit 
trouvé,  ces  seigneurs,  sur  ce  fondement  mal  recognu, 
estimèrent  qu'avec  douze  cens  volées  de  canon  ils 
romproient  les  flancs  d'un  petit  bastion  et  feroient 
bresche  raisonnable  à  la  courtine,  et  que  ce  seroit  trop 
longuement  marchander  que  de  s'amuser  à  la  mine, 
qu'ils  disoient  estre  de  trop  longue  traicte,  et  qu'il  y 
auroit  plus  d'honneur  d'emporter  la  place  ainsi  de  vive 
force  que  de  tant  s'amuser  après  l'attente  de  ladicte 
mine.  Ainsi  résolu,  ainsi  inconsidérément  exécuté. 

Sur  le  midy,  le  mareschal ,  se  promenant  avec  le 
vidasme  de  Chartres  dans  une  haute  galerie  qu'il 
avoit  en  son  logis  à  Thurin  ,  se  mit  à  regarder  vers 
Vulpian,  la  batterie  duquel  on  oyoit  clairement  de  là. 
Tout  soudain  nous  ouismes,  car  j'estois  lors  avec  luy, 
une  grande  salue  d'harquebuzades  et  de  canonnades 
qui  durèrent  environ  demie  heure ,  et  puis  cela  cessa 
tout  à  coup.  Ce  seigneur,  blesmissant  lors  de  colère, 
dict  à  M.  le  vidasme  :  «  Oh  quel  malheur  !  Je  suis  seur 
que  nos  gens  (  contre  ce  que  j'avois  ordonné)  ont  as- 
sailly  la  ville  par  le  bas,  et  qu'ils  ont  estez  repoussez; 
ce  qui  ne  peut  estre  advenu  sans  la  perte  de  beaucoup 
de  bons  hommes,  à  cause  d'un  grand  fossé  qu'il  y  a.  » 
Ce  seigneur  demeura  en  ce  transe  plus  de  trois  heures, 
au  bout  desquelles  il  vint  un  gentil-homme  des  siens 
de  l'armée ,  qui  luy  rapporta  cela  mesme  qu'il  avoit 
jugé  ;  à  sçavoir,  qu'il  y  estoit  demeuré  entre  morts  et 
blessez  plus  de  trois  cens  hommes,  ne  se  pouvans  de- 

pestier  de  l'eau  qui  leur  venoit  à  la  ceinture ,  ny  de 
la  bourbe  où  ils  se  trouvoient  erapestrez  ;  qu'il  y  estoit 
mort  trois  capitaines  et  une  douzaine  de  lieutenans  ou 
enseignes,  et  qu'entre  autres  le  capitaine  Duno  estoit 
fort  blesse',  entant  que  sur  l'opposition  qu'il  faisoit  que 
la  bresche  n'estoit  raisonnable,  commandement  luy 
auroit  este'  faict ,  en  hayne  de  cela ,  d'aller  luy-mesme 
à  l'assaut  avec  sa  compagnie  ;  à  quoy  il  avoit  respondu 
que  s'il  ne  tenoit  qu'à  y  aller  que  tout  n'allast  bien , 
qu'il  seroit  des  premiers  ,  comme  il  fut ,  et  des  pre- 
miers frappez  aussi  dans  le  casque ,  qui  se  trouva  si 
bon  qu'il  ne  fust  point  faussé  ;  mais  le  contre-coup ,  qui 
ne  fut  recogneu  que  bien-tard,  le  fit  mourir  trois  jours 
après. 

Tant  y  a  (jue  le  mareschal  porta  douloureusement 
ceste  perte  ,  par  luy  non  encor  receue  en  tous  les 
combats  rendus  en  quatre  ans.  Se  tournant  en  fin  vers 
moy  il  me  commanda  d'aller  au  camp  avec  une  lettre 
decreanceàM.d'Aumalle  et  à  tous  ces  autres  seigneurs, 
h  tous  lesquels  il  me  commanda  de  dire  qu'il  avoit  très- 
juste  occasion  de  se  plaindre  d'eux  en  deux  diverses 
façons  :  la  première ,  pour  la  honte  et  la  perte  apportée 
au  service  du  Roy,  et  l'autre  pour  avoir  mesprisc 
ce  qu'il  leur  avoit  dict  et  ordonné  pour  emporter  la 
place  à  petite  perte,  luy  semblant  qu'il  en  devoit  estre 
creu  pour  l'avoir  fait  recognoistre  et  recognu  luy 
mesme  par  plusieurs  fois:  il  les  prioit  neantmoins,  et 
leur  ordonnoit  par  forme  de  protestation  ,  qu'ils  eus- 
sent à  diligemment  travailler  à  ces  deux  mines  ;  à  quoy 
faire  le  liazard  estoit  petit  et  l'espérance  très  grande, 
au  moins  s'ils  vouloicnt  suivre  et  ne  pas  mcspriscr  son 
conseil.  Ces  seigneurs  demeurèrent  tous  si  estonnez , 

qu'ils  ne  mesçavoieht  que  respondre,  par  leur  conte- 
nance et  visage  confessans  assez  leur  faute.  Là  dessus  je 
metournay,  parle  commandement  quej'avois,  versle 
baron  de  Chepy ,  auquel  je  dis  :  «  Soyez  seur  que  M. 
le  raareschal  a  beaucoup  rabattu  de  la  bonne  opinion 
qu'il  avoit  de  vous,  ayant  sceu  que  vous  estes  encores 
depuis  huict  jours  à  gaigner  la  contrescarpe  de  la  te- 
naille, pour  rendre  le  travail  de  la  mine  plus  asseuré; 
toutesfois  il  en  suspendra  le  jugement  pour  un  peu.  » 

Ce  propos  l'ayant  faict  rougir  et  blesmir  tout  en- 
semble, il  me  respondit  :  «  La  coulpe  n'est  pasmienne, 
mais  de  ceux  qui  m'ont  commandé;  et  devant  qu'il 
passe  deux  jours  je  feray  cognoistre  à  M.  le  mareschal 
que  je  n'ay  faute  de  cœur,  d'allbction  ny  d'obeyssance 
à  l'exécution  de  ses  commanderaens.  »  Pendant  que 
cecy  se  demesloit,  le  Roy  envoya  au  marescbal  les  nou- 
velles cy  insérées. 

«  Le  duc  d'Alve  a  escrit  qu'il  estoit  en  telle  nécessité 
d'argent,  que  s'il  n'estoit  promptement  secouru  de  ce 
que  le  prince  luy  avoit  mandé,  il  seroit  contrainct  se 
retirer  et  abandonner  la  campaigne. 

«  Qu'en  Espagne  ils  ne  peuvent  avoir  rien  en  ce 
monde  d'avantage  que  de  quatre  cens  mille  escus,  des- 
quels ils  en  envoyent  deux  cens  mille  pour  l'Empereur 
et  deux  cens  mille  pour  ledict  duc,  et  luy  ont  mandé 
qu'il  ne  se  faut  point  attendre  ne  qu'il  espère  avoir 
davantage  dudit  Espagnol. 

«  Quelesmarchandsne  veulent  faire  partis  quelcon- 
ques de  deniers. 

«  L'Empereur  a  mandé  que  l'on  n'envoyé  au  duc 
d'Alve  sinon  cent  cinquante  mille  escus,  avec  les- 
quels et  les  deux  cens  cinquante  mille  qu'on  a  ja  en- 

voyez  audit  duc,  ce  qu'il  a  emporté  avec  soy  et  em- 
prunté depuis  qu'il  est  là  ,  il  aura  moyen  d'entretenir 
la  guerre  de  Piedmont  jusques  à  ce  que  Dieu  leur  en- 
voyé quelque  autre  moyeu. 

«  Que  l'Empereur  s'en  va  en  Espagne,  laisse  son  fils 
en  Flandres,  et  veut  qu'on  luy  envoyé  trois  cens  mille 
escus  qui  doivent  estre  envoyez  audit  duc  d'Alve,  tant 
pour  son  passage  que  pour  d'autres  despances  néces- 
saires qu'il  luy  faut  faire  avant  que  partir. 

«  Ledit  duc  d'Alve  avoit  escrit  qu'il  alloit  secourir 
Vulpian  et  estoit  ja  en  campagne,  et  que  pour  assem- 
bler son  arme'e  et  tirer  les  forces  des  lieux  où  elles  es- 
loient,  il  avoit  despendu  (0  ce  qu'il  avoit  porté  et 
qu'on  luy  avoit  envoyé,  et  bien  trois  cens  mille  escus 
davantage  qui  luy  avoient  esté  prestez,  estant  sa  des- 
pence si  grande  qu'elle  se  montoil  tous  les  mois  deux 
cens  trente  mille  escus  de  paye  ;  et  que  tout  le  remède 
pour  garantir  ce  païs  là  consistoit  aux  deniers  qui  luy 
seroient  envoyez  d'Espagne,  autrement  il  seroit  forcé 
et  contrainct  se  retirer  et  laisser  les  choses  de  delà  en 
pire  estât  qu'elles  n'estoient  avant  sa  venue  ;  et  qu'il 
envoyeroit  quatre  galleres  à  Carthagenne  pour  pren- 
dre et  porter  l'argent  que  l'on  luy  voudroit  envoyer, 
qui  estoient  lesdits  deux  cens  escus. 

«  D'où  AlonsePimanlel  est  allé  en  Espagne  pour  le- 
ver six  mille  Espagnols  pour  envoyer  en  Italie ,  et  sont 
allez  les  capitaines  faire  leurs  levées,  et  le  trésorier 
pour  leur  faire  faire  monstre. 

«  Qu'il  y  a  environ  deux  mille  cinq  cens  cinquante 
vaisseaux   tonnelez    pour    porter   lesdicts    six    mille 
homuscs,  avec  lesquels  ils  se  délibèrent  de  les  envoyer, 
(')  Dépensé. 

car  ils  n'attendent  point  de  galleres  à  cause  de  l'armée 
turquesque. 

«  Et  audemeurant ,  qu'en  Espagne  mesmes  ils  ont  si 
peu  d'argent,  qu'aux  garnisons  de  Parpignan,Fontara- 
bie,  Pampelune,  Sainct-Sebastien  et  autres,  il  est  deu 
plus  de  huict  ou  dix  mois  de  leur  solde.  » 

Il  faut  icy  représenter  sur  quel  fondement  le  mares- 
chal  esperoit  que  ces  mines  luy  donneroient  le  gain 
de  la  partie.  Geste  tenaille  qui  devoit  estre  minée  en 
deux  endroicts,  avoit  l'une  de  ses  pointes  qui  s'esten- 
doit  en  forme  de  triangle  plus  de  deux  cens  pas  en 
avant;  ce  triangle,  qui  couvroit  toutle  chasteau ,  estoit 
traversé  d'une  tranchée,  au  milieu  de  laquelle  il  y  avoit 
une  chapelle  qui  la  flanquoit,  et  à  l'encongneure  d'i- 
celle  un  passage  pour  aller  et  venir  de  la  tranchée  à  la 
pointe  susdicte.  Or  il  faisoit  son  compte  que  les  mines, 
l'une  desquelles  embrassoit  la  tranchée  et  l'autre  la 
pointe,  feroient  telle  explanade,  qu'on  y  maicheroit  en 
bataille. 

Il  avoit  aussi  ordonné  qu'aussi  tosL  que  les  mines 
seroient  prestes  à  prendre  feu,  qu'au  pied  du  coustau 
il  y  eut  douze  cens  soldats  choisis,  et  environ  vingt- 
cinq  ou  trente,  que  gentils-hommes,  que  capitaines, 
chacun  avec  l'espée  et  la  rondache;  ausquels  seroit 
commandé,  aussi  tost  que  les  mines  auroientfaict  leur 
jeu  ,  de  s'advancer  huict  ou  dix  seulement  jusques  sur 
le  bord  des  ruines,  faisans  semblant  de  les  recognois- 
tre,  afin  d'inviter  ceux  de  la  tranchée  aies  venir  char- 
ger; qu'au  mesme  instant  qu'ils  feroient  ceste  conte- 
nance, que  les  douze  cens  hommes  s'acivançassent  peu 
à  peu,  le  ventre  contre  terre,  afin  de  donner  tout  à 
coup    dedans   pendant  que  ces  huict  ou  dix  amuse- 

roient  les  ennemis;  que  ces  dix,  vovans  sortir  de  la 
tranchée  les  ennemis,  fissent  contenance  de  se  retirer, 
et  qu'au  mesme  instant  leurs  compagnons  s'advan- 
çassent  aussi  avec  eux  mesmes  pour  de  nouveau  les 
agacer  et  attirer  au  combat  de  main ,  pour  donner 
temps  au  gros  de  faire  son  effort  et  oster  à  l'ennemy 
le  moyen  de  regaigner  la  tranche'e  ny  de  tirer  l'artil- 
lerie qui  estoit  le  long  d'icelle,  pour  n'olFencer  la  re- 
Iraicte  des  leurs  mesmes  qui  se  seroient  advancez  et 
qui  seroient  rudement  chargez. 

Or,  par  ce  qu'il  n'y  a  rien  en  ce  monde  plus  mal- 
aisé à  manier  qu'une  armée  qui  a  changé  de  gênerai, 
auquel  elle  n'a  créance,  comme  elle  avoit  au  précè- 
dent, le  mareschal  preveut,  avec  ce  qu'on  luy  esciivoit 
de  l'armée,  que  son  absence  apporteroit  du  desordre. 
C'est  pourquoy  il  continua  à  presser  le  Roy  de  nommer 
luy  mesme  ccluy  qui  commanderoit  en  sa  place.  Sur 
ceste  instance  Sa  ]Maje^té  se  résolut  d'y  envoyer  M.  de 
Termes,  seigneur  d'iiiveterée  prudence  et  valeur.  Sou- 
dain que  ces  nouvelles  furent  sceues  parmy  le  camp, 
les  princes,  les  seigneurs,  les  gentils-hommes  et  les 
capitaines  commencèrent  à  se  mutiner,  prolestans  que 
pluslost  que  dobeir  à  cestuy-cy  ils  supplieroient  Sa 
Majesté  de  leur  donner  congé  de  se  retirer  en  France  ; 
entre  autres  messieurs  les  duc  d'Anguyen  ,  prince  de 
Condé,  de  >emours,  d'Aumale  ,  de  Gonnort,  de  Bon- 
nivet,  de  Vassé  et  de  Montluc.  Mais  le  pis  qu'il  y 
avoit,  c'est  qu'ils  en  vouloient  mal  en  partie  au  ma- 
reschal ,  estimans  que  luy,  et  non  le  Roy,  avoit  faict 
eslection  dudict  seigneur  de  Termes.  Quoy  venu  à  sa 
cognoissance ,  il  me  depesclia  vers  eux  avec  le  mesmo 
registre  des  depesches,   et  avec  l'original  de  la  lettre 

que  Sa  Majesté  luy  avoit  escrile  sur  ce  faict,  afin  de 
leur  faire  recognoistre  sa  justice  et  leur  tort  en  cest 
endroict.  Cela  eut  puissance  de  leur  faire  perdre  l'o- 
pinion qu'ils  avoient  conceuë  à  son  préjudice,  mais 
non  pas  celle  de  l'eslection  susdicte  ;  sur  les  plaintes 
de  laquelle  je  les  sommay  d'en  escrire  chacun  à  part 
soy,  afin  que  de  là  ils  demeurassent  discoulpez  de  tout 
le  mal  qui  en  pourroil  succedei'. 

Lesdits  seigneurs  d'Anguyen  et  prince  de  Condé 
firent  lors  une  résolution  fort  magnanime,  à  sçavoir 
qu'à  la  vérité  ils  estoient  venus  en  Piedmont  pour  ap- 
prendre la  guerre  sous  le  commandement  dudict  sieur 
mareschal,  et  neantmoins  qu'ils  recevroient  de  sa  main 
pour  chef  tout  tel  personnage  qu'il  voudroit  choisir, 
pourveu  que  les  affaires  de  Sa  Majesté  en  receussent 
soulagement  et  félicité.  Tous  les  autres  demeurèrent 
obstinez,  quoy  que  je  leur  sceusse  dire  ou  remons- 
trer;  de  manière  qu'à  mon  retour  vers  ledict  sieur  ma- 
reschal il  en  fit  une  bien  ample  depesche  au  Roy ,  le- 
quel à  ceste  alarme  depescha  le  sieur  de  Mandosse 
vers  tous  ces  seigneurs  pour  les  reprendre  de  ceste 
esmolion,  ne  voulant  estre  forcé  à  eslire  autres  chefs 
que  ceux  qui  luy  seroient  agréables,  et  ausquels  elle 
vouloit  que  chacun  obéît.  Et  neantmoins  ledict  sieur 
de  Mandosse  eut  charge  particulière  de  la  part  du  Roy 
de  conjurer  ledict  sieur  mareschal  à  se  faire  porter, 
tout  malade  qu'il  esloit,  dans  le  camp,  pour  avec  sa 
présence  advancer  les  affaires  et  appaiser  ces  colères 
et  ces  ambitions  desreiirlées.  Par  le  retour  dudict  sieur 
de  Mandosse,  le  mareschal  promit  de  faire  tous  ses 
efforts  pour  obeïr  à  Sa  Majesté,  la  suppliant  cependant 
de  se  servir  dudict  sieur  de  Termes  en  quelque  plus 

importante  charge ,  et  d'excuser  l'ardeur  de  ces  sei- 
gneurs, qui  ne  tendoient  tous  qu'à  bien  faire,  et  non 
à  se  mutiner,  comme  elle  estimoit. 

Pendant  ces  demeslemens  ,  Gonnort  ,  Bonnivet  , 
Vasse',  Montluc  et  Cliepy,  advancerent  avec  telle  di- 
ligence les  raines ,  que  de  là  à  six  jours  elles  se  trou- 
vèrent en  estât  de  recevoir  le  feu.  Au  mesme  instant 
aussi  M.  d  Aumale  et  eux  disposèrent  l'assaut  de  la 
façon  qu'il  est  cy  devant  discouru.  Quoy  faict,  toutes 
choses  bien  disposées,  sur  le  poinct  du  jour  toute  l'ar- 
mée s' estant  mise  en  Ijataille  de  tous  coslez ,  les  mines 
jouèrent  avec  telle  fureur,  qu'on  pouvoit  monter  dans 
les  bresches  à  cheval.  Nos  gens  ayans  diligemment  ob- 
servé l'ordonnance  à  eux  prescrite,  pour  agacer  l'en- 
nemy  tirèrent  peu  à  peu  cent  ou  six  vingts  des  plus 
braves  hors  la  tranchée,  les  invitans  à  ce  faire  tantost 
par  une  brave  contenance,  et  tantost  par  une  fuite  si- 
mulée ;  de  manière  que  le  gros  descochant  furieuse- 
ment tout  à  coup,  ils  se  meslerent  si  fort  parmy  l'en- 
nemy,  qu'ils  entrèrent  pesle  mesle  avec  luy  dans  la 
tranchée  sans  que  l'artillerie  osast  jouer.  De  trois  cens 
braves  seigneurs,  gentils-hommes,  capitaines,  soldats 
et  autres,  qui  deffendoient  et  la  trancliée  et  la  bresche,  il 
n'en  eschappa  un  seul,  ny  mesmes  le  neveu  du  duc 
d'Alve,  qui  promettoit  cent  mille  cscus  de  rançon  ; 
tant  la  fanterie  estoit  enragée  à  la  vengeance  de  leurs 
compagnons  perdus  à  la  bresche  de  la  ville.  Tandis 
(jue  ces  seigneurs  s'estoient  basiez  à  faire  ceste  exécu- 
tion ,  craignans  que  le  mareschal  arrivast  auparavant, 
il  se  fit  porter  en  l'armée,  où  soudain  qu'il  fut  arrivé 
l'ennemy  demanda  à  parlementer.  Luy  estant  res- 
pondu  de  la  j)art  de  M.  d'Aumalc,  il  fit  responce  qu'il 

ne  vouloit  Iraicter  avec  autre  qu'avec  ledit  sieur  raa- 
reschal ,  qu'il  sçavoit  estre  arrivé. 

Ces  choses  ayant  este'  communiquées  entre  les  sei- 
gneurs de  l'armée  et  luy,  il  fut  résolu  qu'il  leur  seroit 
permis  d'envoyer  deux  ou  trois  pour  traicter.  Luy, 
pour  monslrer  quelle  estoit  sa  modestie,  se  fit  porter 
dans  la  tente  dudict  sieur  d'Aumale,  où  il  appela  tous 
les  seigneurs  de  l'armée,  en  la  présence  desquels  l'en- 
nemy  fut  ouy  en  ses  demandes.  Cela  faict ,  le  mares- 
chal  leur  respondit  :  «  Ce  n'est  point  à  moy  à  qui  il 
faut  que  vous  adressiez  vos  parolles,  ains  à  ces  sei- 
gneurs, qui  ont  eu  charge  de  l'armée  et  qui  vous  ont 
vertueusement  combattus  et  vaincus  en  mon  absence  ; 
bien  leur  veux  je  servir  de  tesmoin  en  ce  qu'ils  traic- 
teront  avec  vous.  »  En  fin  il  leur  fut  permis  de  sortir  ba- 
gues sauves,  enseignes  desployées  et  tabourin  sonnant. 
Soudain  que  la  capitulation  eust  esté  signée,  le  mares- 
chal  depescha  le  capitaine  Pasquier,  commissaire  des 
guerres,  qui  s'estoit  trouvé  à  ce  siège,  pour  rendre 
compte  h.  Sa  Majesté  de  tout  ce  qui  s'y  estoit  passé  et 
qui  estoit  intervenu  dés  le  commencement. 

Eut  charge  de  faire  entendre  à  Sa  Majesté  que,  pour 
s'estre  trop  advancé,  il  estoit  retombé  malade  plus 
fort  que  jamais,  de  manière  qu'il  estoit  contrainct  de 
se  retirer  àThurin  ;  mais  qu'auparavant  il  avoit  pour- 
veu  à  trois  choses  principales  :  l'une  à  la  démolition 
de  Vulpian  et  à  faire  retirer  la  pluspart  de  l'artillerie  ; 
l'autre  à  courtoisement  licencier  tous  ces  princes  et  sei- 
gneurs qui  s'en  retournoient  vers  elle  ('),  et  ausquels  il 
supplioit  Sa  Majesté  vouloir  faire  bon  visage,  n'ayant 
rien  espargné  pour  luy  rendre  tresljon   service  ;   et 

C')  Les  princes  rcslcrcut  encore  quelque  temps  à  Taraice. 

Tautre  de  préparer  l'arme'e  pour  la  faire  marcher 
droict  à  Pondesture,  comme  Sa  Majesté  vpuloit,  pour 
en  desnicher  les  Impériaux  ;  le  tout  sous  la  conduicte 
dudict  sieur  d'Aumale  et  de  M.  de  Termes,  qui  estoit 
arrive'  le  jour  auparavant  ceste  despeche,  et  avec  les- 
quels il  avoit  fort  longuement  et  particulièrement  dis- 
couru et  ordonné  sur  ce  qui  estoit  à  faire  :  que  l'armée 
estant  conduicte  et  mesnagée  par  deux  personnages 
de  telle  valeur  et'  expérience ,  on  n'en  devoit  espérer 
que  toute  prospérité,  pourveu  que  Sa  Majesté  don- 
nast  ordre  à  faire  diligemment  envoyer  dequoy  four- 
nir à  Testât  des  vivres  ,  pour  l'acheminement  desquels 
il  n'y  avoit  un  seul  liard ,  et  sans  lesquels  toutes-fois 
Sa  Majesté  sçavoit  assez  qu'une  armée  ne  pouvoit 
subsister. 

Que  les  continuels  labeurs  et  combats  de  l'armée 
amoindrissoient  le  nombre,  par  plusieurs  maladies  dont 
beaucoup  de  gens  estoientattaints,  et  sur  tout  les  nou- 
velles bandes  venues  de  Dauphiné  et  Lyonnois,  mesmes 
à  cause  du  deffaut  de  leurs  payemens  et  du  peu  de 
soing  des  capitaines,  quin'avoient  encor  jamais  veu  la 
guerre  ;  que  pour  remédier  à  cest  inconvénient,  il 
estoit  d'advis  que  Sa  Majesté  fit  choix  de  douze  bons  et 
expérimentez  capitaines,  ausquels  elle  donnast  charge 
de  lever  chacun  trois  cens  hommes  pour  les  amener 
en  Piedmont  ;  qu'en  y  arrivant,  pour  n'augmenler  la 
despense,  on  casseroit  ces  douze  bandes  dauphinoises  et 
lyonnoises,  et  que  de  leurs  gens  et  do  cinquante  hommes 
tirez  de  chacune  ces  compagnies  nouvelles,  on  rempli- 
roit  les  vieilles  du  Piedmont  :  mais  qu'avec  tout  cela  il 
failloit  avoir  soing  du  payement;  autrement  ce  seroit 
tousjours  retomber  aux  mesmes  inconveniens  du  passé: 

que  le  tort  que  sa  maladie  apportoit  au  service  de  Sa 
Majesté  le  travailloit  plus  que  le  mesme  mal  qu'il  sen- 
toit,  trop  violent  à  corps  si  caduc  qu'estoit  le  sien,  et 
qui  est  si  avant  dans  les  marches  de  la  vieillesse  et  cassé 
des  gouttes. 

Le  vingt-huictiesme  septembre,  l'armée  alla  passer 
le  Pau  à  Casai ,  et  ce  mesme  jour  M.  d'Aumale,  avec 
tous  les  seigneurs  et  gentil-hommes ,  alla  pour  recog- 
noistre  Pondesture,  dans  lequel  le  duc  d'Alve  avoit 
laissé  domp  Alvaro  de  Saude,  maistre  de  camp  gêne- 
rai des  Espagnols ,  avec  trois  mille  hommes  et  deux 
cens  chevaux,  tous  gens  d'eslite.  Mais  il  ne  luy  fust  pos- 
sible, à  cause  de  sept  ou  huict  cens  harquebuziers 
qui  sortirent  à  l'escarmouche,  tirans  si  dru,  que  la 
grand  fumée  et  le  combat  qu'ils  rendoient ,  avec  l'ar- 
tillerie qui  liroit  coup  sur  coup,  ne  peurent  permettre 
qu'ils  peussentbien  descouvrir  la  nouvelle  fortification. 
Et  toutesfois  par  la  langue  d'aucuns  pi-isonniers  et 
d'aucuns  pionniers  qui  se  sauvèrent  de  la  ville  à  la  fa- 
veur de  l'escarmouche,  ils  aprindrent  que  la  place  ne 
pouvoit  pas  encor  estre  rendue  du  tout  bonne,  mais 
que  le  nombre  de  trois  mille  braves  soldats  choisis 
que  le  duc  d'Alve  y  avoit  laissez  la  rendoit  disputable, 
mesme  estans  couverts  d'un  costé  de  la  rivière  du  Pau. 
Quoy  entendu,  le  duc  d'Aumale  dépesclia  vers  le 
mareschal  pour  avoir  son  advis  si  on  s'attaqueroit  à 
Pondesture,  ou,  au  deffaut  de  la  possibilité,  Trin  ou 
Montcalve.  Son  opinion  fut  qu'on  devoit  forcer  Pon- 
desture s'il  y  avoit  apparence  qu'on  peut  le  faire  ;  si- 
non ,  qu'il  valloit  mieux  s'adresser  à  Montcalve  qu'à 
Trin,  pourautant  que  l'autre  ouvriroit  le  mesme  che- 
min que  Pondesture  souloit  donner  pour  aller  à  Casai , 

ce  que  cestuy-cy  ne  pouvoit  aucunement  faire  estant 
delà  l'eau.  Et  par  ainsi ,  avec  le  peu  d'apparence  qu'il 
y  avoit  qu'une  armée  de  longue  main  harasse'e  et  de  la- 
beurs et  de  maladies  peut  forcer  si  grand  nombre  de 
gens  frais  et  résolus,  l'armée  prin t  la  rou  te  de  Montcalve. 
Ces  maladies,  le  défaut  de  payement  et  le  desbande- 
ment  de  nos  Italiens,  donna  occasion  au  mareschal  de 
faire  une  recharge  au  Roy;  remonstrant  que  l'advan- 
ceraenl  des  affaires  se  presentoitsi  fort  à  souhait,  qu'il 
y  avoit  dequoy  beaucoup  espérer  s'il  plaisoit  à  Sa 
Majesté  les  diligemment  secourir,  si   ce  n'estoit  du 
tout,  à  tout  le  moins  de  partie  de  ce  qui  estoit  deu  : 
suppliant  Sa  iNIajesté  avoir  souvenance  que  celuy  qui 
néglige  la  fortune  lors  que  elle  se  présente,  la  recule 
pour  long  temps  et  ne  l'attrappe  jamais  qu'avec  double 
travail  et  despence  ;  et  que  la  guerre  se  maintient  au- 
tant par  les  deniers  que  par  la  force;  qu'il  ne  crai- 
gnoit  pas  tant  les  entreprinses  que  l'ennemy  pourroit 
bastir  sur  ceste  nécessité,  comme  il  faisoit  les  propres 
fautes  qu'elle  feroit  faire  à  l'armée  :  que  si,  par  faute  de 
payement,  l'armée  est  contraincte  de  se  retirer  aux 
garnisons,  tout  aussi-tost  l'ennemy  se  rejettera  en  cam- 
pagne, tant  pour  empescher  les  vandanges  que  les 
prochaines  semailles  ;  enquoy  il  y  aura  triple  perte, 
et  mal-aisée  à  reparer  :  que  pour  remédier  à  la  diver- 
sité de  toutes  ces  nécessitez ,  il  estoit  résolu ,  tout  ma- 
lade  qu'il   estoit,   de    se  faire   porter  à    Quicrs  ,  et 
d'envoyer  à  Chivas  le  président  Birague  et  Carie  son 
cousin  germain,  pour  avoir  l'œil  sur  Yvrée,  Gailliany, 
Masin   et  Santia,   et   luy   sur  les  autres  places  du 
Piedmont. 

Vous  aurez  cy-devant  veu  certaine  forme  de  dcspit 

et  de  murmure  de  la  part  d'aucuns  seigneurs  qui  es- 
toient  au  siège  de  Vulpian,  à  cause  qu'ils  craignoient 
que  le  commandement  de  l'arme'e  fust  defferé  à  M. (de 
Termes  :  ceste  action  ayant  este' trouve'e  très- mau- 
vaise par  le  Roy,  mais  plus  encores  par  M.  le  connes- 
table,  il  fit  envoyer  au  mareschal  une  de'pesche  toute 
ouverte,  que  Sa  Majesté  faisoit  à  ces  seigneurs  qui 
avoient  jolie  la  partie,  pour  la  leur  bailler  après  l'a- 
voir veuë.  Luy,  l'ayant  bien  considere'e  et  contrepese'e 
au  temps  qui  couroit  lors,  fit  entendre  audict  sieur 
connestable  qu'il  avoit  trouvé  qu'il  n'estoit  aujour- 
d'huy  convenable  de  la  leur  faire  voir,  puis  que  du 
faict  dont  estoit  question  il  n'estoit  advenu  aucun  in- 
convénient, et  que  toutes  choses  s'estoient  résolues 
plustot  en  bien  qu'en  mal  5  adjoustant  àleur  descbarge, 
qu'il  y  avoit  tousjours  en  toutes  sortes  de  compagnies 
diversitez  d'humeurs,  d'intentions  et  de  volontez,  aus- 
quelles  il  estoit  bien  souvent  plus  utile  de  s'accommo- 
der avec  douceur  et  dextérité,  que  par  une  trop  severe 
rigueur  renverser  tout,  et  sans  profit  ;  qu'il  se  recog- 
noissoit  luy  mesme  si  imparfaict,  qu'il  a  esté  nécessaire 
qu'à  son  tour  on  se  soit  aussi  accommodé  à  luy,  qui  te- 
noit  comme  chose  impossible  que  les  hommes  (mesmes 
ceux  qui  portoient  les  armes)  peussent  longuement  du- 
rer ny  compatir  ensemble  ,  et  d'autant  moins  où  il  se 
traicte  de  la  gloire  et  de  l'honneur,  parties  si  chatoiiil- 
leuses  qu'elles  tirent  souvent  hors  des  gonds  les  plus 
sages  et  les  plus  advisez  :  lesquels,  par  l'esgarement  où 
ils  sont  tombez,  sont  admonestez  à  mieux  faire  que  de- 
vant. Le  connestable  trouva  bon  cet  advis,  qui  doit  ser- 
vir d'instruction  à  ceux  qui  se  laissent  emporter  par 
une  soudaineté  mal  mesurée. 

Le  huictiesme  octobre,  l'arme'e  ayant  battu  le  chas- 
teau  de  Moncalve  par  deux  divers  endroicts ,  et  tiré 
environ  douze  cens  coups  de  canon ,  il  fut  rendu  à 
M.  d'Aumalle  à  bagues  sauves,  ores  qu'il  eust  peu  tenir 
plus  de  quinze  jours  et  endurer  un  assault.  C'est  pour- 
quoy  l'ennemy  fit  pendre  douze  des  principaux  qui 
l'avoient  rendu.  Et  pour  autant  que  l'armëe  se  trou- 
voit  fort  diminuée,  tant  à  cause  d'une  presque  univer- 
selle affliction  de  maladie ,  que  par  les  morts  et  blessez 
tant  à  la  prinse  d'Yvrée,  de  Masin  ,  de  Casai,  qu'à 
celle  de  Vulpian,  qui  en  avoit  emporté  plus  de  hnict 
cens,  et  quatre  braves  capitaines,  à  savoir  Reaulieu  , 
Charry ,  Rougues  et  Duno,  que  aussi  par  le  deiïaut 
de  payement  qui  faisoit  desbander  les  meilleures  trou- 
pes italiennes  ,  il  fut  advisé  entre  ces  seigneurs  qu'on 
depescheroit  personnage  exprès  vers  Sa  Majesté,   et 
que  cependant  l'armée  s'iroit  rafraischissant  par  ce  bon 
pais  de  Mont-ferrat ,  et  s'amuseroit  à  nettoyer  plu- 
sieurs  petits  chasteaux   que  les   ennemis  y  tenoient 
encores. 

N'ayant  doncques  responce  ny  provision  de  Sa  Ma- 
jesté à  toutes  ces  nécessitez  et  deffauts  si  souvent  re- 
présentez, toutes  choses  demeuroient  suspendues  entre 
la  nécessité  et  la  perte  du  temps  ,  à  quoy  s'adjoustoit 
le  desbandement  de  tous  ces  seigneurs  et  de  toute  la 
noblesse  qui  estoit  venue  à  la  guerre  en  Piedmont ,  et 
lesquels  comme  volontaires  ne  pouvoient  estre  retenus 
par  aucune  sorte  de  remonstrance.  A.  la  vérité  la  no- 
blesse françoise  court  fort  gayement  à  la  guerre  ;  mais 
si  tost  qu'elle  y  a  séjourné  deux  ou  trois  mois  elle  en 
est  saoulle  et  tourne  soudain  bride  vers  la  maison,  ne 
considérant  pas  que  les  grades  ny    les   liomicurs  ne 

-Ai).  V) 

s'acquièrent  à  si  bon  marche',  et  que  le  labeur  et  la 
sueur  doivent  précéder  la  moisson. 

Je  ne  veux  taire  ,  à  ce  propos,  ce  qui  advint  d'un 
gentil-homme  lieutenant  de   cinquante  hommes  d'ar- 
mes, qui  demanda  congé'  au  mareschal  d'aller  en  sa 
maison ,  ores  qu'il  n'y  eust  à  la  conduicle  de  la  com- 
pagnie autre  que  luy  et  le  mareschal  des  logis.  Le  ma- 
reschal, qui  sçavoitcela,  luy  remonstra  qu'il  ne  luy 
pouvoit  donner  congé,  pour  ne  desbander  la  compa- 
gnie, de  laquelle  il  avoit  besoin.  L'autre  respondit  : 
«  Mes  affaires  me  pressent  de  sorte  que  si  vous  ne  me 
donnez  congé  je  le  prendray.   »  Le  mareschal  répli- 
qua :  «  Si  vous  le  faictes,  vous  serez  le  premier  à  vous 
en  repentir.  »  Et  de  faict,  la  nuict  à  la  desrobée  il  fit 
un  Irou  au  vent.  Le  mareschal  ayant  faict  assembler 
la  compagnie,  le  fit  déclarer  privé  d'armes,  d'honneur 
et  de  condition  taillable,  et  le  manda  au  Roy.  Cela 
s'estant  ainsi  publié,  chacun  courut  vers  Sa  Majesté 
pour  faire   révoquer   ceste  condamnation  ;    mais  Sa 
Majesté  remist  le  tout  à  quand  le  mareschal  viendroit 
en  France,  comme  il  feroit  bien-tost.  Et  de  faict,  lors 
qu'il  alla  trouver  Sa  Majesté,  toutes  les  dames  sup- 
plièrent le  Roy  d'y  disposer  le  mareschal ,  ce  qu'il  ne 
voulut  faire.  Lors  elles  espians  le  soir  qu'il  venoit  avec 
Sa  Majesté  en  la  chambre  de  la  Royne  ,  elles  l'enve- 
loppèrent là  toutes  en  sa  présence, le  priant  et  conju- 
rant de  pardonner  la  faute  du  gentil-homme,  et  le  re- 
mettre en  son  honneur.  Il  leur  respondit  que  ce  n'estoit 
à  luy  que  l'offence  avoit  esté  faicte,  ains  au  Roy,  au- 
quel seul  appartenoit  de  pardonner.  Le  Roy,  prenant 
lors  la  parole,  luy  dict  :  «  Monsieur  le  mareschal ,  je  re- 
mets cela  à  vous;  si  non,  au  moins  promettez-moy  que 

VOUS  ne  serez  point  many  de  ce  que  j'en  feray ,  »  A 
quoy  il  respondit  :  «  Si  Vostre  Majesté  trouve  bon  de 
faire  ce  tort  à  son  service,  force  sera  que  je  m'y  ac- 
commode. »  Parmy  les  plus  advisez  ceste  sévérité'  fut 
giandement  loue'e,  et  du  Roy  en  secret.  Je  n'en  veux 
divulguer  le  nom  pour  n'ofTencer  la  race. 

Pour  toutes  ces  raisons  le  sieur  de  Gonnort  fut  de- 
pesché  vers  le  Roy,  avec  l'instruction  que  j'ay  cy- 
insere'e,  afin  que  plus  clairement  chacun  puisse  recog- 
noistre  que  la  négligence  des  maislres  au  faict  des 
provisions  faict  trois  lourdes  et  irréparables  bresches  en 
leur  service.  La  première  pert  et  renverse  les  repen- 
tines  occasions  que  la  guerre  présente  pour  bien  mes- 
nager  ses  affaires  ;  elle  refroidit  le  courage  et  les 
affections ,  et  finalement  la  despence  en  redouble 
quasi  tousjours.  Ce  n'est  pas  tout  que  d'entreprendre, 
il  faut,  pour  en  avoir  honneur,  amasser  les  moyens 
auparavant,  pour  n'en  sortir  avec  perte  et  honte. 

Instruction  dont  le  sieur  de  Gonnori  est  chargé  de  la  part 
de  messieurs  les  duc  d' Aumalle  et  mareschal  de  Brissac  , 
et  sieur  de  Termes ,  sur  les  remonstrances  qu'il  a  à  faire  au 
Roj' ,  pour  les  affaires  de  la  guerre  de  Piedniont, 

«  Fera  entendre  au  Roy  tout  le  succès  de  l'heureuse 
entreprinse  de  Moncalve ,  le  devoir  que  chacun  y  a 
apporte',  la  facilité  de  la  fortification  quant  à  la  ville, 
mais  l'impossibilité  par  faute  de  secours  et  de  moyens  , 
à  la  provision  desquels  Sa  Majesté  a  tousjours  l'oreille 
sourde ,  et  toutesfois  la  main  et  la  volonté  prompte  au 
commandement.  Le  père  de  famille ,  comme  est  le 
Roy  en  cest  endroict ,  peut  bien  commander  ce  qu'il 
juge   nécessaire  pour  l'amolinratinn   et    amendement 

de  ses  terres  ;  mais  tout  cela  est  infructueux  s'il  ne 
donne  les  moyens  au  métayer  pour  pouvoir  accom- 
plir ses  commandemens,  et  d'autant  plus  s'il  ne  tient 
compte  de  pourvoir  aux  remonstrances  qui  luy  ont 
esté  faictes  en  temps  et  saisons  convenables,  comme 
ont  esté  celles  de  ces  seigneurs. 

«  Sa  Majesté  a  souvent  et  souvent  estéadvertie  de  la 
misère ,  pauvreté  et  maladie  où  l'armée  estoit  re- 
duicte,  et  de  ce  qui  estoit  nécessaire  pour  y  remédier; 
mais  elle  en  a  faict  si  peu  de  compte  que  tantost  le 
cinquiesme  mois  est  deu  à  l'armée  :  et  de  faict ,  sans 
l'engagement  où  le  mareschal  s'est  mis  pour  la  secou- 
rir ,  pour  un  qui  est  mort  il  y  en  auroit  vingt- cinq.  Sa 
Majesté  sçait  mieux  que  nul  autre  qu'il  n'y  a  armée, 
pour  bien  payée  et  discij)linée  qu'elle  soit,  qui  à  la  fin 
ne  se  lasse  et  ne  se  defface,  ({uand  de  mesme  suite,  et 
sans  distinction  de  temps ,  elle  tient  la  campagne  par 
quinze  ou  seize  mois  tout  de  suite ,  comme  a  faict 
celle  de  Piedmont ,  n'estant  secourue  que  de  prests  si 
racourcis,  que  la  mesme  pasture  des  bestes  leur  a  sou- 
vent servy  de  viande  ;  et  toutes  fois  Sa  Majesté ,  sans 
mettre  cecy  en  compte,  en  parle  et  en  traicte  comme 
s'ils  abondoient  de  toutes  choses,  et  eussent  les  corps 
comme  le  fer  qui  s'endurcit  à  la  trempe.  Les  légions 
romaines ,  pour  braves  et  courageuses  qu'elles  ayent 
esté,  ont  presque  tousjours  hyverné  dans  les  garnisons 
sans  jamais  endurer  l'extrémité  de  la  faim.  Les  fran: 
çoises,  au  contraire  de  celles-cy,  ont  guerroyé  indift'e- 
remment  et  quasi  ordinairement  par  toutes  sortes  de 
saisons  ,  presque  nues  et  toutes  eslangouries  de  la 
faim  ,  sans  rompre  toutes-fois  ro])eissance  ny  la  disci- 
j)rme.  Je  ne  suis  Tite  Live  ny    Corneille  Tacite,  mais 

je  puis,  ce  me  semble,  dire  avec  vérité  qu'en  cest  en- 
droict  la  valeur  gauloise  a  surmonte'  la  romaine  et 
TespagnoUe  :  et  à  la  vérité  la  misère  estoit  lors  si 
grande,  que  lemareschal,  voyant  que  la  nécessité  estoit 
plus  puissante  que  la  raison  ,  s'en  fust  volontiers  redimé 
par  quelque  grand  combat,  si  la  saison,  le  temps  et 
les  aflàires  l'eussent  peu  permettre. 

«  Pour  lesquelles  considérations ,  Sa  Majesté  sera 
très- humblement  suppliée  de  mettre  non  seulement 
tous  ces  inconveniens  en  la  propre  considération  et 
balance  que  son  service  requiert ,  mais  y  pourvoir 
selon  ce  qu'elle  sçait  mieux  que  nul  autre  estre  con- 
venable,  afin  que  l'armée  ne  demeure  inutile,  comme 
elle  fera  attendant  provision  :  la  surceance  des  exécu- 
tions qu'elle  feroit  aujourd'huy  est  bien  de  plus  grand 
préjudice  que  de  prendre,  comme  on  dict,  l'argent  à 
six  vingts  pour  cent. 

«  Il  y  a  quatre  ou  cinq  mois  que  Sa  Majesté  est 
continuellement  importunée  pour  le  remplacement  de 
tant  de  poudres,  de  boulets  et  autres  munitions  qui 
ont  esté  consommées  aux  prinses  d'Yvrée,  de  Masin, 
siège  de  Santia,  de  Casai,  de  Vulpian  et  Montcalve  ; 
et  toutesfois  il  n'y  a  esté  aucunement  pourveu  :  de  ma- 
nière que,  s'il  advenoil  que  l'ennemy  fust  le  plus  fort, 
et  qu'il  altaquast  quelque  place,  sans  doute  elle  se  per- 
droit  par  ce  défaut;  et  cependant  la  coulpc  en  seroit 
attribuée,  non  au  maistre  qui  n'a  pourveu  à  la  métai- 
rie, mais  au  métayer. 

«  Sa  Majesté,  trempant,  comme  elle  fait  encores , 
dans  le  fort  des  affaires,  ordonne  qu'on  casse  douze 
enseignes  françoises,  et  de  quatre  à  cinq  mille  Uali(M>s, 
sans  toutesfois  de  cinq   mois  ({ui  leur  sont  dcuz  en- 

voyer  un  seul  denier.  C'est  vouloir  tout  d'un  coup  se 
précipiter  en  deux  grands  inconveniens  :  le  premier, 
se  desarmer  lors  qu'il  faut  estre  le  plus  avantageu- 
sement que  jamais;  le  second,  réduire  ceux  qui  ont 
Servy  de  leur  vie  et  de  leur  sang  à  tel  desespoir ,  qu'ils 
s'en  allent  jecter  entre  les  bras  de  l'ennemy  j  nécessité 
rompant  et  altérant,  comme  elle  faict  tousjours,  toute 
loy  et  tout  bon  vouloir  :  c'est  pourquoy  Sa  Majesté  est 
très- humblement  suppliée  ne  se  fascher  si  ses  servi- 
teurs aiment  mieux  luy  désobéir  en  ces  mesnageries 
que  de  perdre  ou  bazarder  son  Estât,  au  maniement 
duquel  on  ne  peut  faillir  qu'une  fois.  Et  pour-autant 
qu'il  court  un  bruit  que  le  Roy  veut  aussi  casser  les 
Suisses,  ledict  sieur  de  Gonnort  remonstrera  à  Sa  Ma- 
jesté qu'il  est  convenable,  auparavant  que  faire  ces  re- 
solutions, d'en  communiquer  à  ceux  qui  ont  le  gou- 
vernement des  provinces ,  et  de  balancer  combien  il  y 
a  deçà  les  Monts  de  places  à  garder,  et  aussi  quel 
nombre  de  gens  il  est  nécessaire  tenir  en  chacune  d'elles 
pour  les  conserver  à  Sa  Majesté  ;  et  cela  faict,  la  mes- 
nagerie  qu'on  estime  faire  par  ces  cassations  prendra 
un  pied  plus  solide  et  arresté  qu'autrement  elle  ne 
sçauroit  faire.  Il  recognoist  assez  qu'il  y  a  de  l'impru- 
dence à  ne  coupper  de  bonne  heure  le  chemin  à  toutes 
ces  maladies,  comme  aussi  faict  il  ;  qu'elle  est  encores 
bien  plus  grande  de  la  part  de  ceux  qui,  en  ayans  le 
moyen  en  main ,  ne  tiennent  toutesfois  compte  d'y 
pourvoir  ny  tost  ny  tard. 

«  Suppliera  Sa  Majesté  de  pourvoir  le  capitaine 
Blanc-Fossé  du  chasteau  d'Aviglane,  que  lenoit  le  feu 
capitaine  Charry ,  et  de  la  compagnie  dudict  Blanc- 
Fossé   le  capitaine  Serres  ,  et  au  gouvernement  de 

Montcalve  tel  qu'il  luy  plaira,  dans  le  chasteau  du- 
quel M.  de  Bonnivet  a  rais  le  capitaine  Vieux-pont, 
gentil-homme  de  valeur  et  de  maison. 

«  De  pourvoir  aussi  au  gouvernement  de  Santia,  où 
le  sieur  Ludovic  Birague  a  este'  laisse'  par  provision 
seulement;  si  Sa  Majesté  a  pour  agréable  qu'il  v  de- 
meure, son  plaisir  sera  donner  celuy  de  Cliivas  à 
Carie  son  frère.  » 

Peu  de  jours  après  le  partementdudit  sieur  de  Gon- 
nort ,  le  marquis  de  Pescaire  fit  entendre  à  M.  de  Ne- 
mours, par  un  gentil-homme  François,  pour  la  grande 
opinion  qu'il  avoit  de  sa  valeur,  qu'il  desiroit,  luy  qua- 
triesme,  avoir  cest  honneur  de  courir  une  lance  guer- 
rière contre  luy  ainsy  accompagné ,  sur  la  frontière 
d'Ast;  ce  que  M.  de  Nemours  accepta  soudain,  sans 
en  rien  communiquer  ny  demander  congé  au  mares- 
chal ,  lequel,  s'en  estant  fort  courroucé  contre  luy,  luy 
dict  que  puis  que  la  pierre  estoit  jectée  il  falloit  tas- 
cher  d'en  avoir  l'honneur,  et  n'y  aller  pas  avec  des 
armes  de  parade,  mais  bien  avec  celles  de  cavallier 
jaloux  et  lesolu  à  la  victoire,  et  choisir  aussi  trois  ca- 
valliers  d'estime.  Il  fit  eslection  des  seigneurs  de  Classé 
fils  et  lieutenant  de  la  compagnie  de  gendarmes  de 
V^assé  son  père,  de  Manoa  gentil-homme  provençal,  et 
du  capitaine  Moncha.  Or  le  mareschal,  voulant  joiier  à 
jeu  seur,  leur  commanda  à  tous  de  s'armer,  monter  et 
equipper  en  la  mesme  sorte  qu'ils  vouloient  rendre  le 
combat,  et  qu'il  les  vouloit  voir  courir  en  son  parc  à 
Thurin.  Ces  seigneurs  comparurent  tous  avec  des  ar- 
mes bien  dorées  et  diaprées,  mais  aisées  à  percer  d'un 
coup  sortant  de  bonne  main  ;  cela  le  fascha  ,  présageant 
le  mal  qui  leur  en   advint  depuis,  et  leur  commanda 

à  tous  [de  choisir  des  armes  moins  belles,  mais  plus 
fortes,  s'ils  n'y  vouloient  laisser  la  vie.  Quant  à  M.  de 
Nemours ,  il  le  fit  desarmer  et  vestir  un  harnois  qu'il 
avoit,  de  bonne  trempe  j  l'ayant  trouvé  propre  pour 
luy,  il  le  pria  n'en  porter  point  d'autre  ny  de  permettre 
aux  siens  d'estre  autrement  armez  que  luy  :  il  le  pro- 
mit ainsi  ;  mais  la  jeunesse  des  uns  et  des  autres,  qui 
ne  voulut  recevoir  le  conseil  de  son  gênerai,  s'en  trouva 
mal,  car,  n'ayans  porte' qu'armes  pintades,  comme  ils 
vindrent  aux  mains,  Classé  courant  contre  Malespine, 
eut  l'espaule  percée  d'un  si  rude  coup  qu'il  en  mourut; 
Manoa,  qui  couroit  contre  domp  Garzia,  fut  si  rude- 
ment investi  qu'en  tombant,  un  peu  blessé,  il  se  rompit 
le  col;  mais  Moncha,  cavalier  brave  et  résolu,  courut 
contre  Caralfe,  neveu  du  pape  Marceil  ('),  qui  fut  si 
rudement  attaint  par  ledi  et  Moncha,  qu'il  luy  percale 
braz ,  la  selle  armée ,  et  le  corps  d'outre  en  outre  ;  dont 
il  mourut  soudain.  Et  quant  à  messieurs  de  Nemours 
etdePescaire,  ils  coururent  deux  fois  sans  se  toucher; 
à  la  troisiesme  ils  rompirent  en  biaisant.  Sans  cest  hor- 
rible coup  de  ^Vloncha,  l'honneur  françois  demeuroit 
lourdement  engaigé.  M.  de  Nemours,  qui  recognut 
trop  tard  sa  faute,  demeura  quinze  jours  absent,  crai- 
gnant la  severe  reprehension  de  son  gênerai.  Cecy  ser- 
vira pour  l'advenir  d'instruction  aux  cavalliers  Fran- 
çois à  ne  s'embarquer  jamais  en  ces  combats  en  habit 
de  nymphes,  mais  de  braves  et  courageux  guerriers, 
amateurs  de  leur  honneur  et  de  celuy  de  la  nation,  à 
laquelle  ces  inconvénients  ravallent  quelquefois  la  val- 
leur  et  le  courage. 

Pendant  que  les  affaires  du  Piedmont  balançoient 

(  )  Caraffe  éloit  parent  du  pape  Paul  IV,  et  non  da  pape  Marcel. 

entre  espérance  et  nécessite',  il  advint  que  domp  Al- 
varo  de  Saude,  qui  commandoit  à  la  nouvelle  fortifi- 
cation de  Pondesture ,  depescha  trois  compagnies 
d'Allemans,  trois  d'Espagnols  et  trois  d'Italiens,  avec 
trois  cornettes  de  cavallerie ,  pour  aller  saccager  le 
bourg  de  Rusignan  et  autres  places  de  Montferrat, 
qui  refusoient  de  leur  payer  contributions.  Sa  délibé- 
ration ne  sceust  estresi  secrette,  que  le  sieur  de  Salve- 
son,  qui  commandoit  à  Casai  et  qui  avoit  tousjours 
l'œil  au  bois,  n'en  fust  adverti  :  il  le  communiqua  à 
M.  de  Dampville,  qui  estoit  lors  en  la  ville  avec  les 
deux  cens  cinquante  chevaux  légers  de  sa  compagnie. 
Il  fut  entre  eux  résolu  qu'on  sortiroit  aux  champs  pour 
les  combattre  auparavant  qu'ils  peussent  exécuter 
leur  dessein.  Ils  choisirent  pour  ce  faire  cinq  cens  des 
meilleurs  fantacins  qui  fussent  à  Casai,  et  avec  cela 
et  la  cavallerie  dudict  sieur  Dampville,  pleine  de  gé- 
néreuse noblesse  commandée  lors  par  le  chevallier 
Bateresse,  ils  marchèrent  droict  aux  ennemis;  et  pas- 
sans  près  de  Troussel  ils  s'emparèrent  d'une  grande 
cassine  qui  estoit  tout  joignant  iceluy,  en  laquelle  ils 
mirent  une  esquadre  pour  leur  retraicte,  selon  le  jeu 
qu'ils  trouveroient.  Les  ennemis,  ayans  pareille  inten- 
tion, mirent  aussi  en  une  cassine  qui  estoit  sur  le  che- 
min de  Pondesture  et  à  demi  quart  de  lieuë  dudict 
Troussel ,  cent  hommes  pour  favoriser  la  fuitte  ou  la 
retraicte.  Cela  faict,  ils  s'advancerent  connne  aussi 
faisoienl  les  noslres,  s'estans  entre-veuz  des  collines  et 
voulans  gaigner  la  prairie  qui  estoit  au  bas.  L'ennemi 
commença  à  se  serrer  et  à  faire  taratantarer  les  trom- 
pettes, disatis  Tu  non  fui  per  vie  giromette;  proverbe 
assez  commun  parmi  le  populaire  italien. 

Les  nostres,  au  lieu  de  s'amuser  à  ceste  forme  de  bra- 
vade, dressèrent  l'ordonnance  du  combat,  et  chargè- 
rent soudain  de  telle  furie  l'ennemi  qu'ils  mirent  en 
routte  la  cavallerie,  laquelle,  pensant  se  sauver  à  la 
faveur  de  la  fanterie,  la  desordonna  si  fort  que  les  uns 
et  les  autres  furent  mis  en  pièces,  sans  que  jamais  les 
cent  hommes  de  la  cassine  qui  estoient  tout  au  près 
donnassent  secours  à  leurs  compagnons.  Cela  faict,  on 
alla  à  eux,  qui  se  laissèrent  forcer  et  charpenter  comme 
les  autres.  Les  Ccpitaines  et  soldats  françois  firent  un 
grand  devoir  en  ce  combat  si  inégal  en  nombre  toutes- 
fois;  mais  sur  tous  ledict  sieur  de  Dampville,  comme 
capitaine  advise'  et  soldat  tout  ensemble,  y  acquit 
beaucoup  de  réputation  ,  ayant  avec  jugement  et  à 
l'improviste  rendu  ce  combat  à  l'ennemi,  qui  ne  s'en 
doutoit  aucunement.  Ce  soldat  Lombrail  dont  il  a  cy 
devant  esté  parle',  print  si  à  propos  un  Allemand  en- 
tre le  col  et  le  casque,  qu'il  luy  abatit  la  teste  tout  à 
net  d'un  coup^de  revers.  N'estant  eschappe  personne 
de  ce  combat ,  la  garnison  de  Pondesture  demeura  si 
afibiblie,  que  si  le  Roy  eust  renforcé  d'heure  le  mares- 
chal,  sans  doute  il  l'eut  emportée.  Remarquant  par  là 
qu'aux  affaires  militaires  il  faut  avoir  tousjours  en  main 
et  les  armes  et  les  moyens  aussi,  autrement  on  n'en 
a  jamais  nyMionneur  ny  bon  marché,  et  pert  on  bien 
souvent  de  grandes  occasions  qui  ne  se  recouvrent  ja- 
mais. 

Environ  le  vingtiesme  octobre,  les  ennemis  desirans 
incommoder  Santia,  prindrent  de  nouveau  resolution 
de  Ifortifier  Gatinare,  qui  avoit  un  petit  chasteau  où 
nous  tenions  deux  cens  fantacins  qui  incommodoient 
fort  la  duché  de  Milan  de  ce  coslé  là.  Pour  ce  faire, 


DE  DXJVILLARS.     [l555]  555 

ils  ordonnèrent  que  le  sieur  Jeroni  me  Sac,  avec  de  trois 
à  quatre  mil  hommes  de  pied,  Italiens,  Espagnols  et 
Allemans,  et  le  conte Philippes  Tourniel,  gouverneur 
de  Novarre ,  avec  trois  cens  chevaux ,  deux  canons  et 
une  coulevrine,  iroient  forcer  les  nostres,  pour  puis 
après  fortifier  le  lieu ,  et  y  laisser  si  grosse  garnison , 
qu'elle  incommodast  fort  Santia  ,  Mazin ,  Yvrée  et 
Gailliani.  Le  sieur  Ludovic  Birague,  qui  y  comman- 
doit,  en  donna  advis  au  mareschal,  ofîVant,  s'il  le  luy 
permettoit,  de  les  aller  combattre.  Le  mareschal  trouva 
bonne  la  proposition,  et  luy  manda  que,  pour  mieux 
attirer  l'ennemi  à  poursuivre  son  dessein  ,  il  luy  en- 
voyoit  une  lettre  particulière,  par  laquelle  il  luy  com- 
mandoit  de  luy  diligemment  renvoyer  les  deux  cens 
chevaux  et  les  dernières  compagnies  françoises  qu'il 
luy  avoit  n'aguieres  envoyées;  et  qu'il  donnast  ordre 
que  quelqu'un  des  siens  ,  feignant  de  venir  de  Thurin , 
se  laissast  prendre  avec  ceste  lettre,  laquelle  tireroit 
l'ennemi  en  confiance  de  n'eslre  destourné  de  son  en- 
treprinse;  et  que  luy  commanderoit  cependant  aux 
trouppes  d'Yvrée  de  luy  envoyer  cent  chevaux  et 
trois  cens  hommes  choisis  pour  luy  aider.  Ainsi  or- 
donné, ainsi  il  fut  exécuté;  de  manière  que  les  enne- 
mis, estans  là  dessus  entrez  en  confiance,  marchèrent 
vers  Gatinare. 

Au  niesme  instant  le  sieur  Ludovic  donna  advis  au 
capitaine  Michel  de  Barosse ,  qui  avoit  la  garde  de  ce 
chasteau  ,  de  tenir  bon  et  qu'il  le  secourroit;  et  qu'au 
mesme  instant  ({u'il  auroit  l'alarme,  il  fist  une  furieuse 
sortie  sur  l'ennemy,  à  fin  qu'estant  occupé  en  deux 
autres  endroicts,  il  eust  moindre  resolution  au  com- 
bat. Les  ennemis  commençans  à  se  loger,  le  sieur  Lu- 

dovic  qui  s'estoit  fort  advancé,  fit  le  tour  vers  la  mon- 
tagne pour  n'estre  descouvert  et  gaigner  le  costé  du 
chasteau  où  estoit  l'artilleiie  ;  il  commanda  à  Carie 
son  frère  de  donner  du  costé  par  où  la  cavallerie  du 
conte  Philippes  Tourniel  devoit  venir,  et  d'y  aller  avec 
telle  furie,  que  l'ennemy,  au  lieu  de  le  recognoistre  et 
de  s'advancei',  print  l'espouvante,  et  luy  se  retiiast. 
Ceux  qui  furent  envoyez  vers  ledict  capitaine  Michel 
firent  tant  de  bruict,  que  l'ennemy  les  descouvnt;  et 
au  lieu  de  ne  dire  mot  commencèrent  à  crier  France! 
auquel  mot  l'ennemy  commença  à  se  remuer  avec 
estonnement.  Quoy  recogneu  par  lesBiragues,  sans 
s'attendre  au  capitaine  Michel,  donnèrent  chacun  de 
son  costé  avec  tant  de  courage  et  de  soudaineté,  que 
l'ennemy,  non  encor  assemblé,  commença  à  se  des-or- 
donner  et  à  fuir  sans  guieres  s'obstiner  au  combat.  Il 
en  demeura  de  huict  à  neuf  cens  de  prisonniers  ou  de 
morts  sur  la  place,  et  quatre  capitaines  de  prisonniers, 
qu'Espagnols  que  Allemans,  Le  Sac  ,  conducteur,  tué. 
Le  conte  Philippes  qui  marchoitet  sur  les  bras  duquel 
tomboient  les  fuyards  et  mesmes  quelques  chevaux, 
luy  firent  tourner  teste  vers  Romagnan,  villelte  fer- 
mée, luy  donnans  à  entendre  que  toute  l'armée  fran- 
çoise  y  estoit.  A  luy  et  à  ses  compagnons  en  fut  la  perte 
et  la  honte,  et  aux  Biragues  la  gloire  et  le  butin,  avec 
l'artillerie  qu'ils  emmenèrent  à  Santia,  sans  perte  que 
de  six  hommes  et  dix  de  blessez.  Voilà  comme  la  sage 
conduicte  et  la  prudence  à  prendre  l'occasion  bien  à 
poinct,  donne  souvent  les  victoires  aux  plus  foibles. 
Les  drapeaux,  au  nombre  de  neuf,  furent  par  Plancy 
portez  au  Boy,  les  ministres  duquel  furent  prompts  à 
la  louange  du  fait ,  mais  trop  tardifs  à  disposer  la  re- 

compence  de  si  notable  seivice  envers  les  seigneurs 
de  Birague,  exilez  de  leur  patrie  et  de  leur  bien. 

Sera  noté  que  le  mareschal  avoit  à  son  service  un 
gentil'homme  gascon,  nomme  Maison-Blanche,  vail- 
lant au  possible,  mais  cruel  aux  combats,  car  il  ne 
prenoit  jamais  personne  à  raercy.  Or  il  advint  en  ce 
combat  qu'il  print  un  prisonnier  fort  en  ordre,  qu'il 
fiança  (0  seulement  pour  poursuivre  la  victoire  ;  l'un 
des  nostres,  le  trouvant  esloigné  de  son  maistre,  l'em- 
mena-, ce  qu'ayant  recognu,  il  s'en  plaignit  au  mares- 
chal ,  lequel  ayant  sceu  ce  qui  en  estoit  luy  adjugea 
des  quinze  cens  escus  de  la  rançon  que  cestuy  devoit 
payer,  les  mil,  et  le  reste  à  l'autre  qui  l'avoit  sauvé; 
dont  Maison -Blanche  eust  tel  despit  qu'il  jura  son 
grand  cap  de  Sainct-Arnault  que  jamais  plus  il  ne 
prendroit  aucun  à  mercy,  ains  que  il  tueroit  tout  : 
ainsi  le  fît-il  depuis. 

En  ce  temps  le  baron  de  La  Garde,  retournant  de 
Rome  avec  dix  galères,  fust  contraint  par  la  tempeste 
d'aller  à  l'abry  de  la  Corse  et  relascher  à  Sainct -Flo- 
rent; il  avoit  à  peine  mouillé  l'ancre  quand  onze  gros 
navires  venans  d'Esjiagne  furent  contraints  faire  aussi 
de  mesme,  chargez  de  quatre  mil  Espagnols  et  de 
cent  mil  escus  en  lingots.  Ceux  cy  ayans  descouvert 
nos  galères  se  remirent  soudain  à  la  voile  ;  mais  ce  ne 
peut  estre  si  tost  que  les  galères  ne  les  chargeassent  : 
trois  demeurèrent  prins  et  le  reste  se  sauva. 

En  mesme  temps  l'Empereur,  despitéet  mal-content 

de  ce  que  ceste  grande  fortune  qui  l'avoit  jadis  accom- 

paigné  en  plusieurs  grandes  et  honnorables  entieprin- 

ses,  estoit  contiainte  de  faire  joug  à  la  naissance  de  ce 

(>)  Dont  il  exigea  seulement  la  parole 

glorieux  Henry  second ,  ne  sceut  medeciner  sa  passion 
ny  sa  douleur  par  les  voyes  que  la  sagesse  et  l'expé- 
rience aprennent  à  chacun;  ains  il  fit  resolution  de 
quitter  tout  à  faict  Empire  ,  royaumes  ,  honneurs  , 
grandeurs  et  affaires,  et  se  retirer,  comme  il  fit  depuis, 
en  Espagne  dans  un  monastère  où  il  eut  le  loisir  de 
pleurer  ses  péchez  ,  et  recourir  à  la  miséricorde  de  ce 
grand  Roy  des  roys  ,  qui  atend  patiemment  nostre  pé- 
nitence et  contrition.  De  tous  les  illustres  actes  que  ce 
grand  Empereur  fit  jamais ,  cestuy-cy  doit  estre  estimé 
le  plus  glorieux  et  le  plus  mémorable.  C'est  à  la  vérité 
une  grande  et  fort  spécieuse  prudence  de  se  sçavoir 
demesler  des  folies  du  monde  auparavant  qu'elles 
nous  accablent  de  tous  poincts,  comme  elles  font  sou- 
vent ceux  qui  ne  sçavent  par  un  sain  jugement  domp- 
ter leurs  passions  et  leurs  démesurées  ambitions. 

Or,  pour  autant  que  peu  de  gens  sçavent  quelle 
fut  la  démission  que  fit  cest  Empereur  de  sa  grande 
grandeur,  j'ay  jugé  qu'il  seroit  fort  à  propos  de  la  re- 
présenter icy  avec  les  mesmes  paroles  et  cérémonies 
qui  furent  lors  praticquées. 

Vacte  de  la  cession  et  démission  que  fit  Charles  cinquie^me 
de  l'Empire  et  de  tous  ses  autres  Estais  et  rqyaiunes ,  en 
faveur  de  son  fils  Philippes ,  le  vingt-sixiesme  octobre. 

«  Continuant  l'Empereur  l'intention  qu'il  avoit  de 
faire  la  cession  des  Pays-Bas  au  roy  son  fils ,  sçachant 
tous  lesEstats  et  seigneurs  qu'il  avoit  mandez  pour  cest 
effect  estre  arrivez  et  assemblez  par  son  comman- 
dement dans  la  grand  salle  du  palais  de  Bruxelles  ,  il 
se  fist   porter  ,   le  vendredy  vingtiesme  jour   d'octo- 

bre  i555,  dans  sa  lictiere  ,  de  sa  maison  du  Parc, 
où  il  logeoit,  en  la  salle  du  palais  qui  est  près  la 
chapelle,  où  chacun  avoit  pris  place  selon  son  rang 
pour  attendre  ledict  sieur;  lequel  arrive'  et  assis  en 
une  chaise  souz  le  poisle,  le  Roy  son  fils  à  sa  main 
droicte,  la  roine  Marie  sa  sœur  à  la  gauche,  et  les 
sieurs  de  leur  conseil  autour  d'eux , 

«  L'advocat  des  Estats  dudict  pays  commença  à  faire 
entendre  l'occasion  de  ceste  assemble'e,  faicte  en  ce 
lieu  au  mandement  d'iceluy  sieur  Empereur  pour  re- 
cevoir ses  coramandemens  et  luy  rendre  l'obéissance 
qu'ils  luy  dévoient.  Qui  fut  la  cause  de  faire  grand  si- 
lence pour  ouyr  sa  volonté. 

«  Lors  luy,  adressant  sa  parolle  aux  gens  desdicts 
Estats,  il  leur  discourut  toutes  les  choses  qui  s'estoient 
passe'es  depuis  quarante  ans  qu'il  avoit  règne'  et  sur 
eux  et  sur  ses  autres  provinces  ;  les  grandes  entreprin- 
ses  qu'il  avoit  acheve'es ,  parmy  lesquelles  ne  furent 
oublie'es  celles  d'Argier  (0  et  de  La  Goulete;  toutes 
les  guerres  qu'il  avoit  eues  en  la  Germanie,  et  conti- 
nuellement contre  la  France,  qui  duroient  encores,  et 
qui  se  pouvoient  dire  particulières  pour  les  différends 
dudict  royaume  et  des  Pays-Bas  ,  au  demeslement  des- 
quelles il  n'avoit  jamais  espargné  sa  propre  personne 
pour  les  conserver  et  deffendre,  dont  il  ne  falloit  d'au- 
tre tesmoignage  que  celuy  d'eux  mesmes  ,  qui  en 
avoient  veu  les  effects  :  toutesfois,  qu'il  avoit  este'  con- 
trainct,  pour  subvenir  aux  frais  d'icelles  guerres,  de 
mettre  sur  le  peuple  beaucoup  de  nouvelles  subsides 
plus  grandes  que  jamais  ses  predecesseîirs  n'avoient 
faict,  dont  il  cognoissoit  que  ledict  peuple  avoit  este' 
(«)  Alger. 

fort  grevé,  encoies  que  le  tout  eust  este'  employé  pour 
la  tuition  et  defîence  de  leur  pays;  les  priant  de  vou- 
loir considérer  que  l'argent  qu'il  en  avoit  prins  et  faict 
lever  à  ceste  fin  avoit  esté  aussi  despendu  dans  iceluy 
pour  conserver  leurs  anciennes  bornes  et  limites,  et 
recouvrer  des  estrangers  ce  qu'ils  en  avoient  occupé  ; 
mesmes  que  ne  suffisant  ce  qu'il  en  pouvoit  tirer  pour 
fournir  à  la  despence  des  guerres,  il  auroit  ordinaire- 
ment faict  passer  et  porter  la  meilleure  partie  des  fi- 
nances de  ses  autres  royaumes  et  Estats  pour  con- 
server  celuy    de    Flandres    et    lieux   circonvoisins  , 
comme  ceux  qu'il  estimoit  le  plus  entre  tous  les  au- 
tres de  son  obéissance,  et  ausquels  il  avoit  tousjours 
eu  grande  affection  ,  ainsi  qu'il  avoit  de  tout  temps 
faict  cognoistre,  et  mesmes  pour  la  longue  résidence 
qu'il  y  avoit  dernièrement  faicte  contre  ce  que  sa  santé 
requeroit. 

(c  Toutesfois,  qu'estant  chose  ordonnée  de  Dieu  ,  et 
naturelle  à  tous  les  hommes,  de  ne  pas  tousjours  durer, 
ainsde  passer  à  meilleure  vie,  il  y  avoit  desja  trois  ans 
que,  sentant  ses  forces  grandement  diminuer  pour  le 
travail  qu'il  avoit  porté  en  sa  jeunesse,  il  s'estoit  résolu 
de  laisser  les  affaires  du  monde  pour  se  retirer  du  tout 
à  Dieu  ;  ce  qu'il  avoit  tousjours  différé  jusques  à  présent 
pour  cognoistre  si  son  fils,  qu'il  monstra ,  auroit  la 
prudence  et  vertu  que  doit  avoir  un  prince  pour  les 
bien  gouverner  et  conduire;  et  qu'ayant  maintenant 
expérimenté  sa  suffisance  et  jugement,  et  que  Dieu  l'a- 
voit  rendu  si  heureux  que  de  luy  donner  successeur, 
ce  qui  des-omiais  les  pourroit  mieux  conserver  et  def- 
fendre  que  luy,  à  cause  de  sa  vieillesse  et  indisposition  , 
il  les  avoit  faict  convoquer  pour  remettre  en  leur  pre- 

sence ,  et  luy  faire,  comme  il  faisoit  des-lors,  la  cession 
de  tous  ses  Estais  desdicts  Pays  Bas  et  de  ses  autres 
royaumes,  les  priant  et  requérant  de  vouloir  de  là  en 
avant  observer  trois  choses,  la  religion  envers  Dieu, 
la  paix  entre  eux-mesraes,  et  l'obéissance  envers  sondict 
fils,  pour  lequel  il  les  asseuroit  et  promettoit  qu'il  leur 
feroit  administrer  la  justice  en  bon  et  équitable  prince, 
telle  qu'il  leur  devoit. 

«  Et ,  incontinent  après  avoir  mis  fm  à  son  propos, 
ledict  sieur  Roy,  son  fils,  luy  alla  un  genoiiil  en  terre 
baiser  la  main,  et  s'estant  relevé,  parce  qu'il  ne  sceut 
parler  langage  que  le  peuple  eust  peu  entendre,  il  fit, 
par  M.  d'Arras  estant  près  de  luy,  déclarer  son  in- 
tention à  la  compagnie  :  laquelle  ledit  sieur  d'Arras 
leur  fit  entendre,  disant,  entre  autres  choses,  comme 
ledict  sieur  Roy  n'avoit  point  pensé  prendre  la  charge 
et  gouvernement  d'un  tel  et  si  grand  pays  où  residoient 
tant  de  grands  et  vertueux  personnages ,  du  vivant  de 
l'Empereur  son  père,  comme  celuy  qui  consideroit 
et  prevoyoit  la  différence  que  l'on  trouveroit  en  la 
conduicte  d'un  jeune  prince  à  celle  d'un  empereur 
qui  avoit  la  prudence  et    expérience   des  choses  du 
monde ,  telles  que  ses  heureuses  victoires  et  les  grandes 
entreprinses  dont  il  estoit  venu  à  bout  par  cy-devant 
pouvoient  assez   faire  cognoistre  à  chacun  :   toutes- 
fois,  puis  que  c'estoit  audict  sieur  son  père  de  luy  com- 
mander et  à  luy  seulement  d'obéir,  il  ne  pouvoit  re- 
fuser chose  qui   luy  fust  agréable  ;  que  par  ainsi  il 
acceptoit,  en  toute  la  révérence,  humilité  et  devoir 
qu'il  pouvoit,  la  cession  qu'il  plaisoit  à  Sa  Majesté  luy 
faire  desdits  Estais,  pour  vivre  désormais  avecques  eux 
en  bon  et  droicturier  prince,  lequel  aura  tousjours  de- 
29.  36 

vanl  les  yeux  la  justice  et  le  bien  public,  moyennant 
l'obéissance  qu'il  espère  qu'ils  luy  garderont  aussi  fi- 
dellement  qu'ils  ont  jusques  ici  faict  audict  sieur  Em- 
pereur, et  de  tout  temps  à  leurs  princes  naturels,  qui 
est  ce  qui  plus  a  recommandé  leur  nation  envers  les 
estrangers. 

Ce  propos  fini,  la  roine  Marie  se  leva,  et,  adressant 
sa  parolle  au  peuple,  leur  dit  que  par  le  commande- 
ment et  commission  de  l'Empereur  son  frère,  elle  avoit 
tenu  le  gouvernement  desdicts  Pays  Bas  par  longues  an- 
nées, pendant  lequel  temps  elle  avoit  administré  les 
choses  qui  dépende ient  de  ceste  charge  au  moins  mal 
qu'elle  avoit  peu  ;  toutesfois,  s'il  y  avoit  aucuns  desdicts 
pays  qui  en  eussent  receu  mescontentement  pour  raison 
des  grandes  subsides  qu'elle  avoit  esté  contraincte  leur 
imposer  pour  subvenir  aux  fraiz  des  guerres  passées  de 
son  temps,  elle  les  prioit  vouloir  croire  que  l'argent 
qui  en  estoit  prévenu  n'avoit  pas  esté  employé  à  son 
particulier,  mais  seulement  pour  les  conserver  et  def- 
fendre  ;  asseurant  qu'elle  n'avoit  jamais  mis  taille  ny 
emprunt  sur  eux  sans  y  appeller  plus  meur  conseil 
que  le  sien ,  se  cognoissant  femme  et  pour  ne  devoir 
toucher  a  chose  si  importante  sans  l'opinion  des  plus 
grands  et  des  sages  ;  par  ainsi ,  que  les  seigneurs  du  pays 
quiestoientlà  présents,  avec  lesquels  elle  en  avoit  déli- 
béré et  prins  resolution,  avoient  veu  passer  le  tout,  et, 
par  leur  advis,  avecques  la  nécessité  du  temps  et  des 
affaires,  lesdicts  deniers  avoient  esté  levez  à  la  moindre 
charge  et  foulle  du  peuple  que  l'on  avoit  peu  adviser; 
et  avoient  aussi  tousjours  assisté  aux  ordonnances  pour 
les  distribuer,  sçachant  bien  qu'elle  ne  s'en  estoit  pré- 
value en  son  particulier  j  dont  ladicte  dame  appelloit 

Dieu  pour  juge  et  eux  pour  tesmoignage  clequoy  elle 
s'estoit  bien  voulue  justifier  devant  lesdicts  Estats  pour 
leur  rendre  compte  de  sondict  gouvernement,  estant 
au  surplus  en  délibération  de  s'en  aller  accompagner 
ledict  Empereur  son  frère  en  Espagne  |)our  luy  faire 
service  le  demeurant  de  sa  vie. 

A  toutes  les  susdictes  harangues  la  compagnie  ne  res- 
pondit  autrement  que  par  pleurs  et  triste  contenance  do 
la  compassion  où  ils  estoient  entrez ,  voyant  ledict  Em- 
pereur parler  tousjours  avec  la  larme  à  l'œil,  et  sembla- 
blement  le  Roy  son  fds  ;  et  ainsi  se  passa  la  jouine'e. 

Lors  que  ce  bruict  ou  ceste  nouvelle  s'espandit 
parmy  le  monde ,  assez  de  gens  jugèrent  que  c'estoit 
un  apast  expressément  dressé  pour,  avec  Tarmée  d'An- 
gleterre et  ce  qui  se  levoit  en  Espagne,  faire  quelque 
descente  en  Guyenne,  et  lenouveller  les  anciennes 
guerres  et  querelles  des  Anglois,  afin,  ou  de  la  con- 
quérir, ou  de  faire  diveitir  les  armes  heureuses  des 
François  hors  de  l'Ilulie. 

Sur  la  fin  du  mois  d'octobre,  le  duc  d'Alve  com- 
mençoit  à  rappeller  son  armée  à  la  campagne,  à  la 
faveur  de  ([uatre  cens  mil  escus  qu'il  esperoit  tirer  de 
Naples,  de  Sicille,  de  Milan  et  de  Gcnnes,  et  d'essayer 
le  recouvrement  de  Montcalve  ou  de  quelque  autre 
chose  de  meilleur;  pstimant,  selon  les  nouvelles  (jui 
venoient  de  son  coste',  que,  s'estant  toute  la  noblesse 
Françoise  retire'e  delà  les  Monts,  Sa  Majesté,  l'hyver 
s'approchant ,  casseroit  les  Suisses,  quoy  succédant  il 
maislriseroit  la  campagne  de  tous  costez.  Et  toutes- 
lois  tous  ces  remuemens  s'en  allèrent  peu  à  peu  en  fu- 
mée", chacun  se  tenant  sur  sa  garde,  et  dressant  pia- 
tiques  et  desseins  pour  se  tenir  couvert. 

Vous  avez  cy-devantveu  que  le  marquis  de  Masseran 
estoit  entré  au  service  du  Roy,  et  que  Sa  Majesté'  avoit 
faict  fortifier  sa  maison  de  Galliany  pour  couvrir 
Yvrée  et  Biellois.  S'estant  cestuy-cy  imaginé  (à  ce  qui 
fut  recogneu  depuis  )  qu'après  avoir  servy  quelque 
temps,  Sa  Majesté  luy  concederoit  le  mandement  du 
Biellois,  et  que,  là  où  il  adviendroit  qu'elle  leluy  refu- 
sast,  il  se  trouveroit  avoir  une  bonne  place  en  main  , 
avec  laquelle  il  se  feroit  chèrement  acheter  par  le  roy 
d'Espagne  et  par  M.  de  Savoy e ,  Galliany  estant  de 
conséquence  pour  le  Biellois  et  le  Vercellois  aussi  ;  ce 
seigneur,  cault  et  rusé,  qui  se  sçavoit,  comme  le  ca- 
méléon, accommoder  à  toutes  sortes  de  couleurs,  ne 
sceut  toutesfois  si  bien  couvrir  ses  intentions  que  le 
mareschal  ne  penetrast  au  dedans,  et  qu'il  ne  descou- 
vrist  qu'iceluy  vouloit  envoyer  un  sien  secrétaire  vers 
le  Roy  pour  sonder  le  gué,  et  selon  cela  advancer  ou 
reculer  ses  desseins.  Il  s'apperceut  encores  que  ledict 
marquis  avoit  fort  familière  intelligence  avec  quelque 
seigneur  espagnol  fort  favory  de  l'Empereur,  duquel 
il  recevoit  assez  souvent  des  depesches,  mais  fort  se- 
crètement et  avec  si  belle  couverture,  que  on  n'en 
pouvoit  avoir  autre  tesmoignage  que  le  propre  soup- 
çon que  depuis  peu  il  avoit  prins  sur  quelques  pa- 
roles qui  eschapperent  sur  ce  suject  à  un  mal-advisé 
causeur,  qui  luy  furent  depuis  rapportées  par  quel- 
(jue  sien  confident  ((ai  les  avoit  ouyes,  et  qui  estoit 
en  pareil  soupçon  (jue  luy,  craignant  que  leur  menée 
ne  fut  descouverle.  Dont  il  donna  advis  à  Sa  Majesté, 
la  suppliant  marcher  fort  retenue  envers  ledict  secré- 
taire, et  l'amuser  dex'rement  de  belles  paroks,  jusques 
à  tant  qu'il  cust  mieux  profondé  ses  intentions,  les- 

quelles  le  sieur  de  Gonnort  devoit  avoir  représentées 
à  Sa  Majesté;  que  le  temps  descouvriroit  le  mal  ou 
bien  qui  estoit  en  luy,  selon  qu'il  seroit  puis  après 
traicté;  que  l'extrême  ambition  et  avarice  qu'il  avoit 
remarquées  en  ce  seigneur  ne  seroient  jamais  rassa- 
siées, pour  bien  que  Sa  Majesté  luy  sceust  faire. 

Auparavant  que  rentrer  dans  la  suitte  des  choses 
advenues  en  l'année  i556,  je  diray  que,  par  la  consi- 
dération des  ail'aires  discourus  aux  précédents  livres, 
les  galands  hommes  auront  peu  fort  aisément  remar- 
quer à  combien  de  varietez  et  d'infelicitez  la  fortune 
a  assujeti  toutes  les  intentions  et  les  actions  humaines: 
qu'elle  renverse  ordinairement,  et  à  un  seul  clin  d'œil, 
les  propres  choses  que  nous  estimons  les  mieux  consul- 
tées et  les  mieux  digérées,  dont  infailliblement  il  re- 
suite que,  pour  sages,  grands  et  puissants  que  soyent 
les  roys  et  les  princes,  qu'ils  ne  peuvent  toutesfois  rien 
par  eux-mesmes  sans  le  secours ,  le  service  et  l'entre- 
mets des  plus  grands  et  des  vertueux  personnages, 
dont  leurs  royaumes  sont  ou  doivent  par  leur  prudence 
et  diligence  estre  meublez-,  et  que  par-ainsi  c'est  de 
leur  devoir  de  les  bien  aimer,  chérir  et  gracieusement 
traicter,  à  fin  que  l'obligation  qu'ils  ont  aussi  de  leui- 
part  à  fidèlement  servir  et  honorer  le  prince,  en  de- 
vienne plus  nette  et  plus  courageuse.  Ce  sont,  à  dire 
vray,  les  gracieux  accords  qui  ont  puissance  de  faire 
fleurir  l'harmonieuse  musique  de  l'Kslat,  lequel  s'al- 
tère tout  aussi  tost  que  ces  délicieux  tons  discordent 
l'un  d'avec  l'autre;  ce  (jui  succède  assez  souvent  par 
la  propre  coulpe  d'aucuns  princes^  lesquels  se  pro- 
|)0sent  une  absolue  puissance,  non  pas  douce  comme 
doit  estre  la  royalle,  ains  liraunique  :  et  en  cest  esga- 

rement  mal  mesuré  au  pied  que  Dieu  a  prescrit,  ils  se 
treuvent  grandement  offencez  quand  on  ne  faict  joug, 
ou  qu'on  leur  desnie  tout  ce  qu'ils  désirent,  et  qui  est 
toutesfois  répugnant  à  la  justice  et  au  salut  de  leur  Estât 
mesme  :  delà  il  s'en  enfile  une  très-grande  conséquence, 
c'est  que  les  affaires  vont  peu  à  peu  si  fort  déclinants, 
qu'on  se  laisse  réduire  à  tel  poinct,  qu'ils  ne  peuvent  plus 
estre  soulagez  ny  redressez  que  par  la  force  et  par  le 
hazard  des  armées;  et  là  dessus  Dieu,  qui  nous  veut 
corriger,  permet  assez  souvent  que  leur  valeur  demeure 
renversée  et  suffoquée  par  faute  d'argent  ou  par  trop 
d'audace  et  de  négligence,  ou  bien  par  la  trop  grande 
puissance  que  la  fortune  s'est  réservée  sur  toutes  sortes 
d'affaires.   Ce  sont  les  dangereuses  extremitez  où  la 
Majesté  divine  nous  conduict,  afin  que  de  cœur  hu- 
milié nous  tournions  les  yeux  vers  elle ,  et  parmy  les- 
quelles elle  reserve  tousjours  quelque  bien  pour  nous 
en  soulager.  Il  y  a  encores  un  poinct  qui  apporte  tous- 
jours  de  grands  maux  à  l'Estat  et  aux  armées ,  c'est 
quand  ils  en  commettent  la  conduite  à  divers  cliefs  et 
non  à  un  seul ,  d'autant  que  la  gloire  et  l'honneur  ne 
pouvants  recevoir  partage  renversent  tout ,  comme  il 
advint  à  Fabius,  depuis  à  Marcellus,  et  de  nos  derniers 
temps  au  marquis  de  Gast  et  Prospère  Colonne  au 
siège  de  Parme. 

